
Nueik nežinia kur, atnešk nežinia ką 


K artą gyveno caras, vienui vienas — nevedęs. Pas jį tarnavo šaulys, 
vardu Andrejus. 

Išėjo kartą šaulys Andrejus į medžioklę. Visą dieną vaikščiojo, vaikš- 
čiojo po girią — nepasisekė, nei paukščio, nei žvėries neužtiko. Buvo 
jau pavakarys, eina atgal. Žiūri — tupi balandė purplė. 

„Nagi imsiu, — tarė, — ir nors šitą Nušausiu.“ 

Šovė ir sužeidė ją — nukrito balandė nuo medžio ant juodos žemės. 
Paėmė ją Andrejus, norėjo nusukti galvą, įsidėti į krepšį. 

(OO balandė sako jam žmogaus balsu: 

— Nežudyk manęs, šauly Andrejau, nekirsk man galvos, pasiimk 
mane gyvą, parsinešk namo, patupdyk į langelį. Tik žiūrėk — kai apims 
mane snaudulys, suduok užsimojęs dešine ranka: susilauksi didelės 
laimės. 

Nusistebėjo šaulys Andrejus: kas gi čia dabarė Pažiūrėti — tikra 
paukštė, o kalba žmogaus balsu. Parsinešė jis balandę namo, patupdė 
ant langelio, o pats stovi, lūkuriuoja. 


Netrukus balandė pakišo galvelę po sparneliu ir užsnūdo. Andrejus 
atsiminė, ką ji buvo sakiusi, — sudavė jai užsimojęs dešine ranka. Nukri- 
to balandė ant žemės ir pavirto mergina, caraite Marja, ir tokia gražia, 
kad nei sugalvosi, nei pramanysi, nebent tik pasakoje apsakysi. 

Sako caraitė Marja šauliui: 

— Mokėjai mane laimėti, mokėk ir išlaikyti — neužtruk su puota ir 
vestuvėmis. Būsiu tau ištikima ir linksma žmona. 

Taip jie ir padarė. Vedė šaulys Andrejus caraitę Marją ir gyvena su 
jauna žmona — džiaugiasi neatsidžiaugia. O tarnybos neužmiršta: kiek- 
vieną rytą su patamsiu eina į mišką, prišaudo paukščių ir neša į caro 
virtuvę. 

Pagyveno jie taip neilgai. Caraitė Marja sako: 

— Skurdžiai tu gyveni, Andrejau. 

— Taigi, kaip pati matai. 

— Gauk kur nors šimtą rublių, nupirk už tuos pinigus visokių šilko 
gijų, aš tave iš vargo ištrauksiu. 

Paklausė Andrejus, nuėjo pas draugus, iš vieno rublį, iš kito du pasi- 
skolino, pripirko visokių šilko gijų ir parnešė žmonai. Caraitė Marja 
paėmė gijas ir sako: 

— Eik gulti, rytas protingesnis už vakarą. 

Andrejus atsigulė, o caraitė Marja atsisėdo austi. Visą naktį audė ir 
išaudė kilimą, nematytą, negirdėtą: jame įausta visa karalystė, su mies- 
tais ir kaimais, su miškais ir laukais, ir paukščiai danguje, ir žvėrys kal- 
nuose, ir žuvys jūroje; aplinkui mėnulis ir saulė sukasi... 

Rytą caraitė Marja paduoda kilimą vyrui: 

— Nunešk į prekyvietę, parduok pirkliams, tik žiūrėk — savo kainos 
neprašyk, o kiek duos, už tiek ir atiduok. 

Andrejus paėmė kilimą, užsimetė ant rankos ir nuėjo į prekyvietę. 

Pribėga prie jo vienas pirklys: 

— Klausyk, gerbiamasis, kiek prašaiė 

— Tu perki, tu ir kainą sakyk. | 

Pirklys galvojo galvojo — negalėjo įkainoti kilimo. Pribėgo antras, 
paskui jį — kiti. Susirinko pirklių didelė daugybė, žiūri į kilimą, stebisi, 
o įkainoti negali. 

Tuo metu važiavo pro prekyvietę caro patarėjas ir įsigeidė sužinoti, 


apie ką čia pirkliai tariasi. Išlipo iš karietos, vos prasigrūdo pro didelę 
minią ir klausia: 

— Sveiki, pirkliai, užjūrių svečiai. Apie ką čia kalbatės? 

— Taip ir taip, kilimo įkainoti negalime. 

Caro patarėjas pažiūrėjo į kilimą ir išsižiojo iš nustebimo: 

— Sakyk, šauly, sakyk tikrą teisybę: kur gavai tokį puikų kilimą? 

— Taip ir taip, mano žmona išaudė. 

— Kiek gi tu nori už jį? 

— O aš ir pats nežinau. Žmona liepė nesiderėti: kiek duos, tiek ir 
užteks. 

— Še tau, šauly, dešimt tūkstančių. 

Andrejus paėmė pinigus, atidavė kilimą ir nuėjo namo. O caro pa- 
tarėjas nuvažiavo pas carą ir rodo jam kilimą. 

Caras žvilgtelėjo — kilime visa jo karalystė kaip ant delno. Jis tik 
aiktelėjo: 

— Na, kaip sau nori, o kilimo aš tau negrąžinsiu. 

Išsiėmė caras dvidešimt tūkstančių rublių ir duoda patarėjui. Pata- 
Tėjas paėmė pinigus ir galvoja: ,,Menka bėda, aš sau kitą, dar geresnį 
užsisakysiu." 

Sėdo vėl į karietą ir nulėkė į priemiestį. Susirado trobelę, kur gyve- 
no šaulys Andrejus, ir beldžiasi į duris. Caraitė Marja jas atidaro. Caro 
patarėjas viena koja peržengė slenkstį, o antros nebepakelia, neteko 
žado ir užmiršo, ko atėjęs: stovi prieš jį tokia gražuolė, amžius nuo jos 
akių neatitrauktum, tik žiūrėtum ir žiūrėtum. 

Caraitė Marja laukė laukė caro patarėją prabylant, apsuko jį už pe- 
čių ir duris uždarė. Šiaip taip jis atsipeikėjo, koja už kojos nudūlino 
namo. Ir nuo to laiko ir valgo — nepavalgo, ir geria — neatsigeria: vis 
jam akyse stovi šaulio žmona. 

Pastebėjo tai caras ir ėmė klausinėti, koks sielvartas jį taip prislėgė. 

Patarėjas sako carui: 

— Ak, mačiau aš pas vieną šaulį žmoną, vis apie ją galvoju. Ir nei 
gerti, nei valgyti negaliu, ir jokios žolės apžavai nepadeda. 

Įsigeidė caras pats pamatyti šaulio žmoną. Apsivilko jis prastais dra- 
bužiais, nuvažiavo į priemiestį, susirado trobelę, kur gyveno šaulys And- 
rejus, ir beldžiasi į duris. Caraitė Marja jas atidarė. Caras vieną koją 

perkėlė per slenkstį, antros nebeįstengia, visai neteko žado: stovi prieš 
jį neapsakoma gražuolė. 

Caraitė Marja laukė laukė carą prabylant, apsuko jį už pečių ir du- 
ris uždarė. 

Ir ėmė mausti carui širdį. ,Ko,— mano sau,— esu vienišas, nevedęs? 
Jei taip imčiau ir vesčiau tą gražuolę. Ne šaulienė ji turi būti, jai lemta 
cariene būti.“ 

Sugrįžo caras į rūmus ir sugalvojo nedorą darbą — paveržti žmoną 
iš gyvo vyro. Pasišaukia jis patarėją ir sako: 

— Sugalvok, kaip pražudyti šaulį Andrejų. Noriu jo žmoną vesti. 
Sugalvosi — miestais ir kaimais apdovanosiu ir auksu apipilsiu, nesugal- 
vosi — nulėks galva nuo pečių. 

Susigraužė caro patarėjas, išėjo ir nosį nuleido. Kaip pražudyti šaulį, 
nesugalvoja. Iš to sielvarto užsuko į smuklę degtinės išgerti. 

Pribėga prie jo smuklės driskius suplyšusiu švarkeliu: 

— Ko, caro patarėjau, toks susigraužęs, ko nosį nukabinaiė 

— Eik šalin, smuklės driskiau! 

— Tu manęs nevaryk, verčiau stiklelį degtinės pastatyk, aš tau pa- 
tarsiu. 

Pastatė jam caro patarėjas stiklelį degtinės ir išpasakojo savo rū- 
pestį. Smuklės driskius jam ir sako: 

-— Pražudyti šaulį Andrejų nesunkus darbas, — jis pats negudrus, bet 
jo žmona labai gudri. Na, bet mes užminsim tokią mįslę, kad ir ji nieko 
negalės padaryti. Grįžk pas carą ir sakyk: tepasiunčia jis šaulį Andrejų 
į aną pasaulį sužinoti, kaip gyvuoja velionis caro tėvelis. Andrejus išeis 
ir atgal nesugrįš. 

Caro patarėjas padėkojo smuklės driskiui ir tekinas nubėgo pas carą: 

— Taip ir taip, — sako, — galima šaulį pražudyti. 

Ir pasakė, kur ir ko jį reikia pasiųsti. Caras apsidžiaugė, liepė pašaukti 
šaulį Andrejų. 

— Na Andrejau, ištikimai tu man tarnavai, patarnauk dar kartą: 
nueik į aną pasaulį ir sužinok, kaip gyvena mano tėvas. O jei ne, tai 
mano kardas čikšt — tau galva nuo pečių vikst.. 

Andrejus sugrįžo namo, atsisėdo ant suolo ir Ešivė panarino. Caraitė 
Marja jį klausia: 

— Ko toks nelinksmas? Ar kokia nelaimė ištiko? 


Papasakojo jai Andrejus, kokį darbą uždavė jam caras. Caraitė Mar- 
ja sako: 


— Būta čia ko graužtis! Tai ne darbas, tiktai darbelis, darbas bus pas- 
kui. Eik miegoti, rytą galva šviesesnė. 

Anksti rytą, vos tik pabudo Andrejus, duoda jam caraitė Marja krep- 
šelį sausainių ir aukso žiedą. 

— Eik pas carą ir paprašyk į draugę caro patarėją, kitaip, sakyk, 
tavim nepatikės, kad tu buvai aname pasaulyje. O kai išeisi su draugu 
į kelionę, mesk pirma savęs žiedą, jis tave ir nuves. 

Andrejus pasiėmė krepšelį sausainių ir žiedą, atsisveikino su Žmona 
ir nuėjo pas carą prašyti sau kelionės draugo. Ką darys caras, sutiko, 
liepė patarėjui eiti su Andrejumi į aną pasaulį. 

Taip jie dviese ir išėjo į tolimą kelią. Andrejus metė žiedą — tas ri- 
tasi. Andrejus eina paskui jį lygiais laukais, pelkėmis pabaliais, paupiais 
paežeriais, o paskui Andrejų caro patarėjas velkasi. 

Pavargsta beeidami, užvalgo sausainių ir vėl keliauja. 

Taip jie ėjo ėjo, keliavo keliavo ir atėjo į didelį tankų mišką, nusi- 
leido į gilų griovį, ir čia žiedas sustojo. 

Andrejus ir caro patarėjas atsisėdo sausainių užkrimsti. 

Žiūri — pro šalį, pasikinkę seną senutėlį carą, du velniai didžių di- 
džiausią vežimą malkų bevežą ir niukina carą vėzdais, vienas iš dešinės, 
kitas iš kairės. 

Andrejus sako: 

— Žiūrėk, ar tik ne mūsų velionis caras tėvelis? 

— Teisybę sakai, tai jis čia malkas veža. 

Andrejus sušuko velniams: 

— Ei ponai velniai! Duokit man šitą velionpalaikį nors valandėlei, 
man reikia jį šio to paklausinėti. 

Velniai atsako: 

— Yra kada čia mums laukti! Galgi patys malkas vežiosime? 

— O jūs tuo tarpu paimkite iš manęs pamainai kitą žmogų. 

Na, velniai iškinkė senąjį carą, į jo vietą pakinkė caro patarėją II 
ėmė iš abiejų pusių vanoti lazdomis — tas raitosi, bet veža. 

Andrejus ėmė klausinėti senąjį carą, kaip jam sekasi gyventi. 

— Oi šauly Andrejau,— atsako caras, — blogas mano gyvenimas ana- 

me pasauly. Pasveikink nuo manęs sūnų ir pasakyk, kad aš jam griež- 
čiausiai įsakau žmonių neskriausti, kitaip ir jam tas pat bus. 

Vos tik spėjo jie pasikalbėti, velniai jau begrįžtą su tuščiu vežimu. 
Andrejus atsisveikino su senuoju caru, atsiėmė iš velnių caro patarėją 
ir iškeliavo atgal. 

Grįžta į savo karalystę, ateina į rūmus. Caras pamatė šaulį ir įširdęs 
užpuolė: 

— Kaip tu drįsai atgal sugrįžti? 

Šaulys Andrejus atsako: 

— Taip ir taip, buvau aname pasaulyje pas jūsų velionį tėvą. Gy- 
vena jis blogai, liepė jus pasveikinti ir griežčiausiai įsakė Žmonių ne- 
skriausti. 

— O kaip įrodysi, kad buvai aname pasaulyje ir mano tėvą matei? 

— Ogi taip įrodysiu, kad ant jūsų patarėjo nugaros dar ir dabar mė- 
lynės matyti, kaip jį velniai lazdomis ragino. 

Kai caras pamatė, kad nebėra ką daryti — paleido Andrejų namo. 
O pats sako patarėjui: 

— Sugalvok, kaip pražudyti šaulį, o jei ne, tai mano kardas čikšt — 
tau galva nuo pečių vikst. 

Išėjo caro patarėjas, dar labiau nosį nukabino. Užeina į smuklę, sėda 
už stalo, paprašo degtinės. Pribėga prie jo smuklės driskius: 

— Ko, caro patarėjau, toks susirūpinęs? Pastatyk man stiklelį, aš tau 
patarsiu. 

Patarėjas pastatė jam stiklelį degtinės ir papasakojo savo rūpestį. 
Smuklės driskius sako jam: 

— Grįžk atgal ir pasakyk carui, kad jis užduotų šauliui štai kokį dar- 
bą — jį ne tik atlikti, bet ir sugalvoti sunku: tepasiunčia jį už devynių 
žemių, į devintą karalystę parnešti katino pasakoriaus. 

Caro patarėjas nubėgo pas carą ir pasakė, kokį darbą reikia užduoti 
šauliui, kad jis atgal nebegrįžtų. Caras siunčia tarną pašaukti Andrejaus. 

— Na Andrejau, patarnavai tu man sykį, patarhauk dar kartą: eik 
už devynių žemių ir gauk man katiną pasakorių. O jei ne, tai mano kar- 
das čikšt — tau galva nuo pečių vikst. 

Parėjo Andrejus namo, žemai galvą panarinęs, ir sako žmonai, kokį 
darbą caras jam uždavė. 

— Yra ko čia graužtis!— sako caraitė Marja.— Tai ne darbas, tiktai 
darbelis, darbas dar bus. Eik gulti, rytą galva šviesesnė, 

Andrejus atsigulė, o caraitė Marja nuėjo į kalvę ir liepė kalviams nu- 
kalti tris geležinius šalmus, geležines reples ir tris virbus: vieną geležinį, 
kitą varinį, trečią alavinį. 

Anksti rytą caraitė Marja prikėlė Andrejų: 

— Še tau tris šalmus, tris virbus ir reples, eik už devynių žemių 
į devintą karalystę. Nepriėjus trijų varstų, tave pradės imti saldus mie- 
gas — katinas pasakorius snaudulį ant tavęs užleis. Tu nemiegok, ran- 
komis iš palengvo mosuok, koją už kojos vilk, o daiktais ir riste pasirisk. 
O jeigu užmigsi, katinas pasakorius tave nugalabys. 

Ir cadraitė Marja pamokė, kaip ir ką daryti, ir išleido į kelionę. 

Greitai pasaka sekama, tik ne greitai darbas padaromas, — atėjo šau- 
lys Andrejus į devintą karalystę. Nepriėjus trijų varstų, pradėjo jį imti 
miegas. Užsideda Andrejus ant galvos tris geležinius šalmus, rankomis iš 
palengvo mosuoja, koją už kojos velka — eina, o daiktais ir riste pasirita. 

Šiaip taip atsispyrė snauduliui ir atsidūrė prie aukšto stulpo. 

Katinas pasakorius pamatė Andrejų, sumurkė, sukniaukė ir strykt 
nuo stulpo jam ant galvos — vieną šalmą sudraskė, antrą sudraskė, jau 
buvo bekimbąs ir į trečią. Tada šaulys Andrejus sučiupo katiną replė- 
mis, nuplėšė žemėn ir kad pradės glostyti virbais. Pirma lupo geležiniu 
virbu, sulaužė geležinį, ėmė šveisti varinių, ir tą sulaužė, ir pradėjo 
pliekti alaviniu. 

Alavinis virbas linksta, nelūžta, aplink keterą vyniojasi. Andrejus 
muša, o katinas pasakorius pradėjo pasakas sekti: apie popus, apie dja- 
kus, apie popų dukteris. Andrejus jo neklauso, tiktai šveičia virbu. 

Nebeištvėrė katinas, mato, kad neužkalbės, ir ėmė maldauti: 

— Paleisk marie, gerasis žmogau! Ką reikės, viską tau padarysiu. 

— O ar eisi su manimi? 

— Eisiu, kur tik nori. 

Andrejus apsigręžė ir katiną su savim nusivedė. Pasiekė savo kraštą, 
nuėjo su katinu į rūmus ir sako carui: 

— Taip ir taip, darbą atlikau, gavau jums katiną pasakorių. 

Caras nustebo ir sako: 

— Nagi katine pasakoriau, parodyk, ko tu labiausiai geidi!. 

Tuojau katinas savo nagus galanda, į carą juos tiesia, nori jam baltą 
krūtinę perplėšti, gyvam širdį išimti. 

Caras išsigando: 

— Šauly Andrejau, sudrausk, meldžiamasis, katiną pasakorių! 

Andrejus sudraudė katiną ir į narvą uždarė, o pats nuėjo namo pas 
caraitę Marją. Gražiai sau gyvena, džiaugiasi jauna žmona. O carui dar | 
labiau širdį maudžia. Vėl jis pasišaukia patarėją: 

— Ką nori sugalvok, pražudyk šaulį Andrejų, o jei ne, tai mano kar- 
das čikšt — tau galva nuo pečių vikst. 

Caro patarėjas eina tiesiai į smuklę, suranda smuklės driskių suply- 
šusiu švarkeliu ir prašo jį išgelbėti, patarti. 

Smuklės driskius stiklelį degtinės išgėrė, ūsus nusišluostė. 

— Eik,— sako, — pas carą ir sakyk: tepaliepia šauliui Andrejui nueiti 
nežinia kur, atnešti nežinia ką. Šito uždavinio Andrejus per amžių am- 
žius neatliks ir atgal nesugrįš. 

Patarėjas nubėgo pas carą ir viską jam išdėstė. Caras siunčia tarną 
pašaukti Andrejaus. 

— Du kartus man patarnavai, patarnauk dar trečią kartą: nueik ne- 
žinia kur, atnešk nežinia ką. Patarnausi — apdovanosiu karališkai, o jei 
ne, tai mano kardas čikšt — tau galva nuo pečių vikst. 

Parėjo Andrejus namo, atsisėdo ant suolo ir pravirko. Caraitė Marja 
jį klausia: 

— Ko tu, mielasis, toks nelinksmas? Ar vėl koks negandas ištiko? 

— Et,— sako, — per tavo gražumą neturiu ramumo. Liepė man caras 
nueiti nežinia kur, atnešti nežinia ką. 

— Čia tai bent darbas! Na, maža bėda, eik gulti, rytą galva šviesesnė. 

Caraitė Marja sulaukė nakties, atskleidė burtų knygą, skaitė skaitė, 
skaitė skaitė, metė knygą ir už galvos susiėmė: apie caro mįslę knygoje 
nieko neparašyta. Caraitė Marja išėjo į priebutį, išsiėmė skarelę ir mos- 
telėjo. Prilėkė visokių paukščių, pribėgo visokių žvėrių. 

Caraitė Marja juos klausia: 

— Miškų žvėrys, padangių paukščiai, jūs, žvėrys, visur landžiojate, . 
jūs, paukščiai, visur skraidote, ar negirdėjote, kaip nueiti nežinia kur, 
atnešti nežinia ką? 

Žvėrys ir paukščiai atsakė: 

— Ne, caraite Marja, apie tai nieko negirdėjome. 

Caraitė Marja mostelėjo skarele — žvėrys ir paukščiai dingo kaip ne- 
buvę. Mostelėjo antrą kartą — stojosi prieš ją du milžinai: 

— Ko nori? Ko reikia? | 

— Tarnai mano ištikimieji, nuneškite mane į vidurį jūrų marių. 

Paėmė milžinai caraitę Marją, nunešė į jūras marias ir sustojo vidu- 
ryje, pačioje gelmėje,— patys stovi kaip stulpai, o ją ant rankų laiko. 
Caraitė Marja mostelėjo skarele, ir suplaukė pas ją visi jūrų šliužai 
if ŽUVYS. 

— Jūs, jūrų šliužai ir žuvys, jūs visur plaukiojate, visose salose bu- 
vojate, ar negirdėjote, kaip nueiti nežinia kur, atnešti nežinia ką? 

— Ne, carąjte Marja, mes apie tai nieko negirdėjome. 

Susirūpino caraitė Marja ir liepė parnešti ją namo. Milžinai ją pa- 
ėmė, nunešė į Andrejaus kiemą, pastatė šalia priebučio. 

Anksti rytą caraitė Marja išrengė Andrejų į kelionę ir davė jam ka- 
muolį siūlų ir išsiuvinėtą rankšluostį. 

— Mesk kamuolį pirma savęs, kur jis risis, ten ir eik. Tik žiūrėk, 
kur benueitum, kai prausiesi, svetimu rankšluosčiu nesišluostyk, o šluos- 
tykis manuoju. 

Andrejus atsisveikino su caraite Marja, nusilenkė į visas keturias 
puses ir išėjo už miesto. Metė kamuolį pirma savęs, kamuolys ir nurie- 
dėjo — ritasi tik ritasi. Andrejus eina paskui jį. 

Greitai pasaka sekama, bet ne taip greit darbas padaromas. Daug 
karalysčių ir žemių perėjo Andrejus. Kamuolys ritasi, siūlas nuo jo vy- 
niojasi, pasidarė jis visai mažytis, sulig vištos galva; toks jau pasidarė 
mažytis, nebematyti nei ant kelio... Priėjo Andrejus mišką, žiūri — stovi 
trobelė ant vištos kojos. 

— Trobele, trobele, pasisuk į mane priešakiu, į mišką užpakaliu! 

Trobelė pasisuko, Andrejus įėjo ir mato — ant suolo žila senė besė- 
dinti, kuodelį beverpianti. 

— Tfu, tfu, rusų kvapo nei uostyti neuosčiau, nei matyti nemačiau, 
o dabar rusų kvapas pats atėjo. Tuoj iškepsiu tave krosnyje, suvalgysiu 
ir ant kaulelių pasiraičiosiu. 

Andrejus atsako senei: 

— Ką tu čia, senoji ragana, valgysi pakeleivį žmogų! Pakeleivis žmo- 
gus prakaulis ir juodas, tu pirma pirtį iškūrenk, išprausk mane, išperk, 
tada ir valgyk. 

Ragana pakūrė pirtį, Andrejus išsipėrė, išsiprausė, pasiėmė žmonos 
rankšluostį ir šluostosi. 

Ragana klausia: 

— Kur gavai tą rankšluostį? Jį mano duktė išsiuvinėjo. 

— Tavo duktė, mano žmona, man ir rankšluostį davė. 

— Ai žente mylimiausias, kuo aš tave pamylėsiu? 

Tuojau ragana išvirė vakarienės, pridėjo visokių valgių, vynų ir mi- 
daus. Andrejus nesididžiuoja — sėda už stalo, ima šveisti. Ragana klesteli 
šalia, jis valgo, o ji klausinėja: kaip jis su caraite Marja susituokė ir 
ar gerai gyvena. Andrejus viską išpasakojo: kaip jis susituokė, ir kaip 
caras jį pasiuntė nueiti nežinia kur, atnešti nežinia ką. 

— Kad taip tu man padėtum, senele. 

— Oi ženteli, juk apie tą keistą daiktą aš nė girdėti negirdėjau. Žino 
apie tai sena varlė, gyvena ji baloje trys šimtai metų... Na, maža bėda, 
eik gulti, rytą galva šviesesnė. 

Andrejus atsigulė, o ragana pasiėmė du šluotražius, nulėkė prie balos 
ir ėmė šaukti: 

— Senele, varle šokle, ar begyva esi? 

— Gyva. 

— Lipk iš balos pas mane! 

Sena varlė išlipo iš balos, ragana ją klausia: 

— Ar žinai, kur tas — nežinia kas? 

— Žinau. 

— Pasakyk, būk tokia gera. Mano žentui užduotas darbas: nueiti 
nežinia kur, atnešti nežinia ką. 

Varlė atsako: 

— Aš jį palydėčiau, tiktai labai sena esu, ligi ten nenušokuosiu. Jei 
tavo žentas mane nuneš šviežiam piene ligi ugnies upės, tada pasakysiu. 

Ragana paėmė varlę šoklę, parlėkė namo, primelžė puodynę pieno, 
patupdė į ją varlę ir anksti rytą prikėlė Andrejų: 

— Na brangusis ženteli, renkis, imk puodynę su šviežiu pienu, pie- 
ne — varlė, sėsk ant mano žirgo, jis tave nuneš ligi ugnies upės. Ten Žir- 
gą palik ir išimk iš puodynės varlę, ji tau pasakys. 

Andrejus apsirengė, paėmė puodynę, sėdo ant raganos žirgo. Kiek 
jojo, kiek nejojo, žirgas jį nunešė ligi ugnies upės. Per ją nei žvėris 
peršoks, nei paukštis perskris. 

Andrejus nulipo nuo žirgo, varlė jam sako: 

— Išimk mane, berneli, iš puodynės, reikia mums per upę persikelti. 

Andrejus išėmė varlę ir paleido ant žemės. 

— Na berneli, dabar sėsk man ant nugaros. 

— Ką tu, senele, tokia mažytė, dar aš tave nuspausiu! 

— Nebijok, nenuspausi! Sėskis ir stipriai laikykis! 

Andrejus khtsisėdo ant varlės šoklės. Pradėjo ji pūstis. Pūtėsi pūtėsi — 
pasidarė kaip šieno kupeta. 

— Ar stipriai laikaisi? 

— Stipriai, senele... 

Vėl varlė ėmė pūstis — pasidarė dar didesnė, kaip šieno stirta. 

— Ar stipriai laikaisi? 

— Stipriai, senele. 

„Vėl ji pūtėsi pūtėsi — pasidarė aukštesnė už tamsią girią ir kad stryk- 
telėjo — ėmė ir peršoko per ugnies upę; pernešė Andrejų į kitą krantą 
ir vėl pasidarė mažytė. 

— Eik, berneli, štai šituo takeliu, pamatysi klėtį — ne klėtį, trobą — 
ne trobą, tvartą — ne tvartą, užeik tenai ir atsistok už krosnies. Ten rasi 
tą — nežinia ką. 

Andrejus nuėjo takeliu, žiūri: sena troba — ne troba, tvora aptverta, 
be langų, be priebučio. Įėjo vidun ir užlindo už krosnies. 

Netrukus subildėjo, sutrinksėjo giria, ir įeina į trobą žmogiukas nykš- 
tukas, barzda — nuo uolekties, ir kad riktelės: 

— Ei seni Naumai, noriu valgyt! 

Tik šūktelėjo, nežinia iš kur atsirado pataisytas stalas, ant jo stati- 
naitė alaus ir jautis keptas, į šoną peilis įsmeigtas. Žmogiukas nykštukas, 
barzda — nuo uolekties atsisėdo prie jaučio, išsitraukė įsmeigtą peilį, 
pradėjo mėsą piaustyti, į česnaką dažyti, valgyti ir gardžiuotis. 

Sušveitė jautį aliai kaulelį, išgėrė alaus visą statinę. 

— Ejį seni Naumai, nuimk nuograužas! 

Ir staiga stalas dingo kaip nebuvęs — nei kaulų, nei statinaitės. .. 
Andrejus palaukė, kol išeis žmogiukas nykštukas, išlindo iš užkrosnio, 
įsidrąsino ir sako: 

— Seni Naumai, pavalgydink mane... 

Tiktai ištarė, kur buvęs, kur nebuvęs atsirado stalas, ant jo prikrauta 
visokių valgių, užkandžių ir prieskonių, vynų ir midaus. 

Andrejus sėdo už stalo ir sako: | 

— Seni Naumai, sėsk ir tu, brolau, su manimi, abu pavalgysime, iš- 
gersime. 

Nematomas balsas jam atsako: 

— Ačiū tau, gerasis žmogau. Kiek metų aš čia tarnauju, apdegusios 
plutos nemačiau, o tu mane prie stalo kvieti. 

Žiūri Andrejus ir stebisi: nieko nematyti, o valgius nuo stalo tarsi kas 
šluote šluoja, vynai ir midūs patys į taures pilasi, taurės tik šokinėja, tik 
cinksi, tik dzinksi. 

Andrejus prašo: 

— Seni Naumai, pasirodyk man. 

— Ne, manęs niekas negali matyti, aš tas — nežinia kas. 

— Seni Naumai, ar nori man tarnauti? 

— Kodėl nenorėsiu? Tu, matau, geras žmogus. 

Jie ir pavalgė. Andrejus sako: 

— Na, susiruošk ir eik su manim. 

Išėjo Andrejus iš trobelės, atsigręžė: 

— Seni Naumai, ar tu čia? 

— Čia. Nebijok, aš nuo tavęs neatsiliksiu. 

Priėjo Andrejus ugnies upę, ten jo varlė belaukianti. 

— Šaunusis berneli, ar radai tą — nežinia ką? 

— Radau, senele. 

— Sėsk ant manęs. 

Andrejus vėl sėdo ant jos, varlė pradėjo pūstis, išsipūtė ir pernešė jį 
per ugnies upę. 

Jis padėkojo varlei kvarklei ir nuėjo keliais takeliais į savo kraštą. 
Eina eina, atsigręžia. 

— Seni Naumai, ar tu čia? 

— Čia. Nebijok, aš nuo tavęs neatsiliksiu. 

Ėjo ėjo Andrejus, kelias tolimas — atmušė eikliąsias savo kojas, nu- 
alsino baltąsias rankas. 

— Oi, — sako, — kaip pavargau... 

O senis Naumas jam: 

— Ko tu anksčiau nesakei? Aš tave bematant kur reikia nugabensiu. 

Pagriebė Andrejų smarkus viesulas ir ėmė nešti — kalnai ir miškai, 

miestai ir kaimai tik mirga apačioje. Lekia Andrejus viršum gilios jūros, 
ir baisu jam pasidarė. 

— Seni Naumai, atsikvėpti Ieikėtų. 

Tuoj vėjas aprimo, ir Andrejus ėmė leistis ant jūros. Žiūri — kur 
šniokštė mėlynos bangos, atsirado salelė, salelėje stovi rūmai auksiniu 
stogu, aplinkui sodas puikiausias... 

Senis Naumas sako Andrejui: 

— Ilsėkis, valgyk, gerk ir į jūrą žvalgykis. Plauks pro šalį trys pirklių 
laivai. Tu pirklius pasikviesk ir gerai pavaišink — jie turi tris nuosta- 
bius daiktus. Tu mane išmainyk į tuos nuostabius daiktus — nebijok, aš 
pas tave atgal sugrįšiu. 

Laukia laukia — ogi iš vakarų pusės ir plaukia trys laivai. Laivinin- 
kai pamatė salą, joje rūmus auksiniu stogu ir aplinkui sodą puikiausią. 

— Kas per stebuklas?— sako.— Kiek kartų pro čia plaukiojome, dau- 
giau nieko, kaip tik mėlynas jūras tematėme. Nagi sustokim. 

Trys laivai išmetė inkarus, trys pirkliai laivininkai sėdo į lengvą val- 
telę, nuplaukė į salą. O čia šaulys Andrejus juos pasitinka: 

— Prašome, brangūs sveteliai. 

Pirkliai laivininkai eina, stebisi: rūmų stogas kaip saulė žėri, medžiuo- 
se paukščiai čiulba, takeliais nematyti žvėrys šokinėja. 

— Sakyk, gerasis žmogau, kas čia pastatė šiuos stebuklų stebuklus? 

— Mano tarnas, senis Naumas, per vieną naktį pastatė. 

Andrejus nusivedė svečius į rūmus. 

— Ei seni Naumai, pataisyk mums ką išgerti, pavalgyti. 

Kur buvęs, kur nebuvęs atsirado stalas, ant jo — visokių vynų ir val- 
gių, ko tik širdis trokšta. Pirkliai laivininkai tik aikčioja. 

— Nagi, — sako, — gerasis žmogau, mMainykim: duok mums savo tarną, 
senį Naumą, imk iš mūsų kokį tik nori daiktą. 

— Kodėl ne, galim mainyti. O kokie tie jūsų daiktai? 

Vienas pirklys išsitraukė iš užančio lazdą. Jai tik pasakyk: „Nagi 
lazdele, apkulk šonus šitam žmogui“, — lazda pati ima mušti, kokiam tik 
nori stipruoliui šonus aplamdo. 

Kitas pirklys išsitraukė iš po skverno kirvį, apvertė jį kirvapente 
aukštyn, kirvis pats pradėjo tašyti — pykšt pokšt — pasidarė laivas, pykšt 
pokšt — dar kitas laivas su burėmis, su patrankomis, su drąsiais jūrinin- 
kais. Laivai plaukia, patrankos dunda, narsūs jūrininkai laukia įsakymo. 

Apvertė kirvį pentimi žemyn — bematant laivai dingo kaip nebuvę. 

Trečias pirklys išsiėmė iš kišenės dūdelę, uždūdavo — kariuomenė 
atsirado: ir raiteliai, ir pėstininkai su šautuvais, su patrankomis. Kariuo- 
menė žygiuoja, muzika groja, vėliavos plazda, raiteliai joja, įsakymo 
laukia. 

Pirklys papūtė į kitą galą dūdelės —ir nebėra nieko, viskas dingo 
kaip nebuvę. 

Šaulys Andrejus sako: 

— Geri jūsų daiktai, bet mano brangesnis. Jei norite mainyti — duo- 
kite man už mano tarną, senį Naumą, visus tuos tris nematytus daiktus. 

— Ar nebus per daug? 

— Kaip norite, kitaip nemainysiu. 

Pirkliai galvojo galvojo: „Kam mums ta lazda, kirvis ir dūda? Ver- 
čiau išmainykime, su seniu Naumu be jokio rūpesčio dieną naktį būsime 
sotūs ir girti.“ 

Atidavė pirkliai laivininkai Andrejui lazdą, kirvį, dūdelę ir šaukia: 

— Ei seni Naumai, mes tave imame. Ar tarnausi mums ištikimai? 

Atsako jiems nematomas balsas: 

— Kodėl netarnausiu? Man vis tiek, kam tarnauti. 

Pirkliai laivininkai sugrįžo į savo laivus ir ėmė puotauti — geria, 
valgo ir vis šūkauja: 

— Seni Naumai, sukis, duok šio, duok ano! 

Nusigėrė visi girtutėliai, kur sėdėjo, ten ir suvirto miego. 

O šaulys sėdi vienas rūmuose, rūpinasi: 

„Ak,— galvoja, — kur dabar tas ištikimasis mano tarnas, senis Nau- 
mas?“ 

— Aš čia. Ko reikia? 

Andrejus apsidžiaugė: 

— Seni Naumai, ar ne metas mums į savo šalelę, pas jauną žmonelę 
keliauti? Parnešk mane namo. 

Vėl pagriebė Andrejų viesulas ir parnešė į jo kraštą, į gimtąją šalį. 

O pirkliai pabudo ir panoro atsipagirioti: 

— Ei seni Naumai, paruošk mums išgerti, pavalgyti, greitai sukis! 

Nors ir kaip šaukė rėkė, bet jokios naudos nebuvo. Žiūri, ir salos 
nebėra: vietoje jos vien tik mėlynos bangos bešniokščia. 

Pasisielojo pirkliai laivininkai: „Et, apgavo mus nedorėlis!“ Bet o, 
darys, iškėlė bures ir nuplaukė, kur jiems reikėjo. 

O šaulys Andrejus parlėkė į gimtąją šalį, nusileido prie savo na- 
melio, žiūri — vietoj namelio apsvilęs kaminas bestypsąs. 

Nuleido jis galvą ir išėjo iš miesto prie mėlynųjų jūrų, į dykynę. 
Atsisėdo ir sėdi. Staiga kur buvus, kur nebuvus atlėkė mėlyna balandė, 
trenkėsi į žemę ir pavirto jaunąja jo Žmona caraite Marja. 

Apsikabino jie, pasisveikino, ėmė vienas antrą klausinėti, vienas 
kitam pasakoti. 

Caraitė Marja papasakojo: 

— Nuo to laiko, kai tu iš namų išėjai, aš mėlyna balande lekiojau 
po girias ir miškus. Caras tris kartus siuntė manęs paimti, bet nerado 
ir namelius sudegino. 

Andrejus sako: 

— Seni Naumai, ar negali tu mums dykynėje, prie mėlynųjų jūrų, 
rūmus pastatyti? 

— Kodėl ne? Tuojau bus padaryta. 

Nespėjo apsisukti — jau rūmai bestovį, ir tokie puikūs, gražesni 
kaip caro; aplinkui — žalias sodas, medžiuose paukščiai čiulba, take- 
liais nematyti žvėrys šokinėja. 

Nuėjo šaulys Andrejus ir caraitė Marja į rūmus, atsisėdo prie iango 
ir kalbasi, vienas antru džiaugiasi. Gyvena — vargo nepažįsta, ir dieną, 
ir kitą, ir trečią. 

O caras tuo metu išjojo medžioti prie mėlynųjų jūrų ir mato — toje 
vietoje, kur nieko nebuvo, stovi rūmai. 

— Koks čia nenaudėlis, manęs nesiklauses, sumanė kurtis mano že- 
mėse? 

Nubėgo žygūnai, viską sužinojo ir praneša carui, kad tuos rūmus 
pasistatydinęs šaulys Andrejus ir gyvenąs juose su jaunąja žmona, ca- 
raite Marja. 

Dar labiau užsirūstino caras, siunčia sužinoti, ar buves Andrejus ne- 
žinia kur, ar parnešęs nežinia ką. 

Nubėgo žygūnai, sužinojo ir praneša: 

— Šaulys Andrejus buvo nežinia kur, gavo nežinia ką. 

Tai išgirdęs, caras visai padūko, liepė kariuomenę surinkti, į pamarį 
eiti, tuos rūmus sudeginti, o patį šaulį Andrejų ir caraitę Marją baisia 
mirtim nubausti. 

Pamatė Andrejus, kad prieš jį žygiuoja didelė kariuomenė, greitai 
čiupo kirvį, apvertė pentimi aukštyn. Kirvis pykšt pokšt — stovi jūroje 
laivas, vėl pykšt pokšt — stovi antras. Šimtą kartų pokštelėjo, šimtas 
laivų mėlyna jūra plaukia. 

Andrejus išsiėmė dūdelę, uždūdavo — atsirado kariuomenė: ir rai- 
teliai, ir pėstininkai, su patrankomis, su vėliavomis. 

Viršininkai jodinėja, įsakymo laukia. Andrejus liepė pradėti kauty- 
nes. Muzika groti ėmė, sudundėjo būgnai, pulkai pajudėjo. Pėstinin- 
kai daužo caro kareivius, raiteliai lekia, į nelaisvę ima. O šimto laivų 
patrankos tik trinkt ir trinkt į caro sostapilį. 

Caras mato, kad jo kariuomenė bėga, puolė pats prie kariuomenės — 
stabdyti. Tada Andrejus išsitraukė lazdą: 

— Nagi, lazdele, aplamdyk šonus tam carui! 

Lazda pati kūlvartom nurūko, nuo vieno galo ant kito vartaliojasi 
per lygų lauką, pasivijo carą ir vožė jam į kaktą, užmušė negyvai. 

Tada ir kautynės pasibaigė. Pasipylė iš miesto žmonės ir ėmė prašyti 
šaulį Andrejų paimti į savo rankas visą valstybę. 

Andrejus nesispyrė. Iškėlė šaunią puotą, visų puotų puotą, ir drauge 
su caraite Marja valdė tą kraštą ligi žilos senatvės. 


Pasaka apie Vasilisą Išmintingąją 


P asėjo valstietis rugius, ir užderėjo jie puikiai: vos galėjo nuo lauko 
suvelyti. Suvežė jis pėdus, iškūlė ir pripylė grūdų pilnutėlį svirną; pri- 
pylė ir galvoja: „Dabar tai pagyvensiu — vargo nebevargsiu.“ 

Įjunko į valstiečio svirną pelė ir Žvirblis: kiekvieną dienelę po ko- 
kius penkis kartus įlenda, prisiryja — ir atgal: pelė šmurkšteli į savo 
olą, o Žvirblis nulekia į savo lizdą. Abu taip gyveno trejus metus: 
visus grūdus surijo, liko aruode tiktai truputis, saikas — ne daugiau. 
Mato pelė, kad atsargos baigiasi, ir ėmė gudrauti, kaip čia žvirblį ap- 
gavus ir visas likusias gėrybes vienai susišlavus. Galvojo galvojo ir 
sugalvojo: išėjo vieną tamsią naktį, pragraužė grindyse didelę skylę 
ir susileido į pogrindį visus rugius aliai vieną grūdelį. 

Rytą atlekia žvirblis į svirną, norėjo jis papusryčiauti: žvilgt — ogi 
kaip iššluota. Išlėkė alkanas ir galvoja sau vienas: „„Nuskriaudė pra- 
keiktoji! Nulėksiu aš, varganas žvirblelis, pas jų karalių, pas liūtą, ap- 
skųsiu pelę — tegu jis teisingai išsprendžia mūsų bylą.“ 

Pakilo ir nulėkė pas liūtą. 

— Liūtai, žvėrių karaliau,— žemai lenkiasi jam žvirblis — gyvenau 
su tavo žvėrimi, pele aštriadante; ištisus trejus metus maitinomės iš 

vieno aruodo, ir nebuvo tarp mūsų jokių ginčų. O kai atsargos ėmė 
baigtis, pradėjo ji gudrauti: pragraužė aruode skylę, susileido visus 
grūdus į pogrindį, o mane, vargšą, badauti paliko. Išspręsk mūsų bylą 
teisingai; jei neišspręsi — lėksiu ieškoti teisybės pas savo karalių erelį. 

— Ogi lėk sau sveikas, — tarė liūtas. | 

Žvirblis nulėkė su prašymu pas erelį, papasakojo jam visą savo 
skriaudą, kaip pelė apsivogė, kaip liūtas jai pataikauja. 

Labai užsirūstino tada karalius erelis ir tuojau nusiuntė pas liūtą 
greitą Žygūną: atvyk rytoj su savo žvėrių kariauna į tokią ir tokią vie- 
tą, 0 aš surinksiu visus savo paukščius ir su tavim kausiuos. 

Ką padarysi, išsiuntė karalius liūtas savo šauklius kovos šūkių kauk- 
ti, visų Žvėrių į karą šaukti. Susirinko jų devynios galybės, ir, vos tik 
jie atėjo į plyną lauką — lekia prieš juos erelis su visa sparnuota savo 
kariauna tarsi debesys padangėmis. Prasidėjo didelis mūšis. Mušėsi jie 
tris valandas ir tris minutes; nugalėjo karalius erelis, privertė visą lau- 
ką žvėrių lavonų ir paleido paukščius namo, o pats nulėkė į ošiantį 
mišką, atsitūpė į aukštą ąžuolą — sumuštas, sužeistas, ir ėmė galvoti, 
sunkiai mąstyti, kaip susigrąžinti savo jėgą. 

Seniai tai buvo, o gyveno tada vienas pirklys su pirkliene — vienui 
vieni, neturėjo jie nė vieno vaikelio. Atsikėlė pirklys rytą ir sako 
žmonai: 

— Negerą sapną sapnavau: tarsi būtų prisiplakęs prie mūsų dide- 
lis paukštis. Jis suryja iš karto visą jautį, išgeria pilną kubilą, ir ne- 
begali juo nusikratyti, nebegali paukščio nemaitinti. Eisiu į mišką, gal 
prasivaikščiosiu. | I 

Pasiėmė šautuvą ir išėjo į mišką. Kiek vaikščiojęs, kiek nevaikš- 
čiojęs po mišką, pagaliau priėjo ąžuolą, pamatė erelį ir nori jį šauti. 

— Nešauk manęs, gerasis žmogau, — tarė jam erelis žmogaus bal- 
su, — užmMmuši — maža bus pelno. Pasiimk geriau mane į savo namus 
ir Maitink trejus metus, tris mėnesius ir tris dienas: aš pas tave pasitai- 
sysiu, atauginsiu savo sparnus, atgausiu jėgas ir tau geru atsilyginsiu. 

„Kokio atlyginimo iš erelio sulauksi?'— pagalvojo pirklys ir taiko 
antrą kartą. 

Erelis vėl tą patį byloja. Nutaikė pirklys trečią kartą, erelis prašo: 

— Nešauk manęs, gerasis žmogau; išmaitink mane trejus metus, tris 

mėnesius ir tris dienas; kai pasitaisysiu, atauginsiu sparnus ir atgausiu 
jėgas — už viską tau geru atsilyginsiu. 

Pasigailėjo pirklys, paėmė erelį ir parsinešė namo. Tuojau papiovė 
jautį ir pripylė pilną kubilą midaus; ilgam, mano sau, užteks ereliui 
maisto; o erelis viską iš karto sulesė ir išgėrė. Blogai buvo pirkliui su 
neprašytu svečiu, visai nusigyveno; mato erelis, kad pirklys nuskurdo, 
ir sako jam: 

— Klausyk, šeimininke, važiuok į plyną lauką; daug ten visokių 
žvėrių primuštų, sužeistų. Nulupk jiems brangius kailius ir nuvežk par- 
duoti į miestą; už tuos pinigus ir mane, ir save išmaitinsi, dar atsar- 
gos liks. 

Nuvažiavo pirklys į plyną lauką, mato: daug lauke guli žvėrių už- 
muštų, sužeistų; nulupo jiems brangiuosius kailius, nuvežė į miestą ir 
pardavė už didelius pinigus. 

Praėjo metai; liepė erelis šeimininkui vežti jį į tą vietą, kur aukš- 
tieji ąžuolai auga. Sutaisė pirklys vežimą ir nuvežė jį į tą vietą. Erelis 
pakilo už debesų ir įsilėkęs trenkė krūtine į vieną medį: ąžuolas pusiau 
skilo. 

— Na pirkly.— sako erelis, — neatgavau dar savo jėgos, maitink 
mane dar vienerius metus. 

Praėjo ir kiti metai; vėl pakilo erelis už tamsių debesų, įsilėkė iš 
viršaus ir trenkėsi krūtine į medį: ąžuolas subiro į šipulius. 

— Teks tau, pirkly, gerasis žmogau, dar visus metus mane maitin- 
ti; neatgavau dar buvusios jėgos. 

O kai praėjo treji metai, trys mėnesiai ir trys dienos, sako erelis 
pirkliui: 

— Vežk mane vėl į tą pačią vietą, prie ąžuolų aukštųjų. 

Nuvežė jį pirklys prie ąžuolų aukštųjų. Dar aukščiau pakilo erelis, 
kaip smarkus viesulas trenkėsi iš viršaus į didžiausią ąžuolą, jog net 
miškas aplinkui susiūbavo, suskaldė jį į šipulius nuo viršūnės ligi pa- 
šaknų. 

— Ačiū tau, pirkly, šaunus vyre,— tarė erelis,— dabar turiu visą 
savo jėgą. Mesk arklį ir sėsk man ant sparnų; aš nunešiu tave į savo 
kraštą ir atsilyginsiu už visa gera. 

Atsisėdo pirklys ereliui ant sparnų; nuskrido erelis į mėlynas jūras 
ir pakilo aukštai aukštai. 

— Pažiūrėk į mėlynas jūras, ar didelės? 

— Kaip ratas, — atsako pirklys. 

Erelis mostelėjo sparnais ir numetė pirklį žemyn, leisdamas jam 
pajusti mirties baimę. Paskui sugriebė prie pat vandens. Sugriebė ir 
pakilo su juo dar aukščiau. | 

— Pažiūrėk į mėlynas jūras, ar didelės? 

— Kaip vištos kiaušinis. 

Mostelėjo erelis sparnais, numetė pirklį žemyn ir vėl, neleisdamas 
pasiekti vandens, sugriebė jį ir dar aukščiau iškilo. 

— Pažiūrėk į mėlynas jūras, ar didelės? 

— Kaip aguonos grūdelis. 

Ir trečią kartą mostelėjo erelis sparnais ir numetė pirklį iš padan- 
gių, bet ir vėl neleido nukristi, sugriebė palei pat vandenį ant sparnų 
ir klausia: 

— Ką, pirkly, šaunusis vyre, ar pajutai, kokia mirties baimė? 

„— Pajutau, — atsako pirklys, — maniau, visai pražūsiu. 

— O juk ir aš tą pat maniau, kai tu į mane šautuvu taikei. 

Nulėkė erelis su pirkliu už jūrų, tiesiai į varinę karalystę. 

— Štai čia gyvena vyriausioji mano sesuo; kai pas ją svečiuosimės 
ir pradės ji siūlyti dovanas, tu nieko neimk, tik prašyk varinės dėžutės. 

Erelis, taip pasakęs, trenkėsi į pilką žemę ir pavirto šauniu jauni- 
kaičiu. 

Eina jie per didelį kiemą. Pamatė sesuo ir apsidžiaugė: 4 

— Oi broli mielasis! Iš kur tu atsiradai? Juk daugiau kaip trejus 
metus tavęs nemačiau; maniau — visai būsi pražuvęs. Na, kuo tave pa- 
vaišinti, kaip pamylėti? 

— Ne mane prašyk, ne mane vaišink, brangioji sesele, aš — savas 
žmogus. Prašyk vaišink štai šitą gerąjį žmogų, jis trejus metus mane 
maitino, girdė, badu nenumarino. 

Pasodino jį juos už skobnių ąžuolinių, prie margų staltiesių, privai- 
šino privalgydino. Nusivedė paskui į klėtis, rodo lobius nematytus ir 
sako pirkliui, gerajam žmogui: 

— Štai auksas ir sidabras, ir brangūs akmenys: imk sau, ko širdis 
trokšta. 

Atsako pirklys, gerasis žmogus: 

— Nereikia man nei aukso, nei sidabro, nei brangiųjų akmenų; pa- 
dovanok man varinę dėžutę. 

— Tai jau ne! Ne tas milas ir ne tam milui pamušalas! 

Supyko brolis ant sesers už tokią kalbą, pavirto ereliu, šauniuoju 
paukščiu, pasiėmė pirklį ir nulėkė. 

— Broli, mielasis, sugrįžk,— šaukia sesuo,— nepagailėsiu nė dėžutės! 

— Pavėlavai, sesuo! 

Lekia erelis padangėmis. | 

— Pažiūrėk, pirkly, gerasis žmogau, kas užpakalyje ir kas priešaky- 
je darosi? 

Pažiūrėjo pirklys ir sako: 

— Užpakalyje gaisras matosi, priešakyje gėlės žydi. 

— Tai varinė karalystė dega, o gėlės žydi sidabrinėje karalystėje 
pas viduriniąją mano seserį. Kai būsime pas ją svečiuose ir pradės ji 
dovanas dalyti; tu nieko neimk, tik prašyk sidabrinės dėžutės. 

Atlėkė erelis, trinktelėjo į juodąją žemę ir pavirto šauniu jaunikaičiu. 

— Ak, broleli mielasis,— sako jam sesuo, — iš kur atsiradai? Kur bu- 
vai dingęs? Ko taip ilgai svečiuose nebuvai? Kuo gi man tave, drauguži, 
pavaišinti? 

— Ne mane prašyk, ne mane vaišink, brangioji sesele, aš — savas 
žmogus. Prašyk vaišink šitą gerąjį žmogų, jis mane trejus metus ir girdė, 
ir Maitino, badu nenumarino. 

Pasodino ji juos už skobnių ąžuolinių, prie margų staltiesių, privai- 
šino privalgydino ir nusivedė į klėtis: 

— Štai auksas ir sidabras, ir brangūs akmenys, imk, pirkly, ko šir- 
dis geidžia. 

— Nereikia man nei aukso, nei sidabro, nei brangiųjų akmenų; pa- 
dovanok man tik vieną sidabrinę dėžutę. 

— .Ne, šaunuoli, ne tą kąsnį stveri! Dar imsi ir užspringsi. 

Supyko brolis, pavirto ereliu, pasiėmė pirklį ir nuskrido. 

— Broleli, brangusis, grįžk! Nepagailėsiu nė dėžutės! 

— Pavėlavai, sesuo! 

Vėl lekia erelis padangėmis. 

— Pažiūrėk, pirkly, gerasis žmogau, kas užpakalyje ir kas priešakyje? 

— Užpakalyje gaisras dega, priešakyje gėlės žydi. 

— Tai dega sidabrinė karalystė, o gėlės žydi — auksinėje, pas jau- 
niausiąją mano seserį. Kai būsim pas ją svečiuose ir ims ji mums do- 
vanas dalinti, tu nieko neimk, tik prašyk auksinės dėžutės. 

Atlėkė erelis į auksinę karalystę ir pavirto gražiu jaunikaičiu. 

— Oi broleli brangiausias, — sako sesuo, — iš kur atsiradai? Kur bu- 
vai dingęs? Ko taip ilgai svečiuose nebuvai? Na, kuo liepsi tave pavai- 
šinti? 

— Ne mane prašyk, ne mane vaišink, aš — savas žmogus. Prašyk 
vaišink štai šitą pirklį, gerąjį žmogų: jis mane trejus metus girdė ir mai- 
tino, badu nenumarino. 

Pasodino ji juos už skobnių ąžuolinių, staltiesių raštuotų, privaišino 
privalgydino; nusivedė pirklį į klėtis, dovanoja jam aukso ir sidabro, 
ir akmenų brangiųjų. 

— Nieko man nereikia, tiktai dovanok auksinę dėžutę. 

— Imk ir būk laimingas. Juk tu mano brolį trejus metus girdei ir 
maitinai, badu nenumarinai; o dėl brolio man nieko negaila. 

Pagyveno, papuotavo pirklys auksinėje karalystėje; atėjo laikas skir- 
tis, į tolimą kelionę keliauti. 

— Lik sveikas, — sako jam erelis— neminėk manęs bloguoju ir, žiū- 
rėk,— neatidaryk dėžutės, kol namo sugrįši. 

Išėjo pirklys namo; ėjo ėjo, keliavo keliavo, pavargo ir panoro pa- 
silsėti. Sustojo nežinomoje pievoje, Nekrikštakakčio caro žemėje, žiūrėjo 
žiūrėjo į auksinę dėžutę, neiškentė ir atidarė. Tiktai atrakino — kaip čia 
buvę, atsirado prieš jį dideli rūmai, visi išpuošti, pasirodė tarnų daugybė: 

— Ko teiksitės4t Ko pageidaujate? | 

Pirklys, gerasis Žmogus, pavalgė, atsigėrė ir miego nuvirto. 

Pamatė caras Nekrikštakaktis savo žemėje didelius rūmus ir siunčia 
pasiuntinius: 

— Eikite, sužinokite, koks čia nenaudėlis atsirado, nesiklausęs mano 
žemėje rūmus pasistatė? Kad tuojau išsikraustytų gražiuoju, kol dar 
sveikas ir gyvas! 

Kai išgirdo pirklys tokį rūstų žodį, ėmė jis galvoti spėlioti, kaip vėl 
sutalpinti rūmus į dėžutę; galvojo galvojo, — ne, nieko nepadarysi. 

— Mielai išsikraustyčiau,— sako jis pasiuntiniams, — bet kaip, ir pats 
nežinau. 

Pasiuntiniai sugrįžo ir viską pranešė carui Nekrikštakakčiui. 


26 


— Tegu atiduoda man tai, ko namie nepaliko — sudėsiu jam rū- 
mus į auksinę dėžutę. 

Ką padarysi, prižadėjo pirklys, prisiekdamas atiduoti tai, ko namie 
nepaliko, o caras Nekrikštakaktis tuojau sudėjo rūmus į auksinę dėžutę. 
Pasiėmė pirklys auksinę dėžutę ir leidosi į kelionę. 

Ėjo ėjo, keliavo keliavo, parėjo namo; sutinka jį pirklienė: 

— Sveikas, saulele! Kur buvai, kur dingai? 

— Na, kur buvau — ten dabar manęs nėra. 

— O mums dievas, kai tavęs nebuvo, sūnelį davė. 

„Štai ko aš namie nepalikau“,— suprato pirklys ir labai nusiminė, 
susigraužė. 

— Kas tau yra? Ar nesidžiaugi namo sugrįžęs?— neatlyžta pirklienė. 

— Čia kitkas,— atsako pirklys ir tuojau papasakojo viską, kas jam 
nutiko. 

Pasigraužė jie, paverkė, bet argi visą amžių verksi? Atidarė pirklys 
savo auksinę dėžutę, ir atsirado prieš jį dideli rūmai, gražiai išpuošti, 
ir ėmė jis su Žmona ir sūnumi juose gyventi ir lobių užgyveno. 

Praėjo gal dešimt metų, gal daugiau; užaugo pirklio sūnus, išgudrėjo, 
išgražėjo ir tapo gražiausias jaunikaitis. 

Vieną rytą jis atsikėlė nelinksmas ir sako tėvui: 

— Tėveli! Prisisapnavo man šią naktį caras Nekrikštakaktis, liepė 
pas jį ateiti; seniai, girdi, laukiu, laikas pačiam susiprasti. 

Apsiverkė tėvas su motina, tėviškai jį palaimino ir išleido į sveti- 
mą šalį. | 

Eina jis keliu, eina plačiuoju, eina lygiais laukais, stepėmis begali- 
nėmis ir prieina didelį mišką. Tuščia aplink, jokio žmogaus nematyti, 
tiktai nedidelė trobelė vienut viena, nusigręžusi į mišką priešakiu, į Iva- 
ną, pirklio sūnų, — užpakaliu. 

— Trobele, trobele,— sako jis, — atsisuk į girią užpakaliu, į mane 
priešakiu! 

Trobelė paklausė ir atsisuko į girią užpakaliu, į jį priešakiu. 

Įėjo į trobelę Ivanas, pirklio sūnus, o ten begulinti ragana kaulakojė. 
Pamatė jį ragana ir sako: 

— Ligi šiol rusų kvapo nei uostyti neuosčiau, nei girdėti negirdėjau, 
o dabar rusų kvapas pats pas mane atėjo. Iš kur eini, jaunikaiti, ir kur 
keliauji? 

— Ei tu, sena ragana! Nei pavalgydinai, nei pagirdei žmogaus pake- 
leivio, o jau klausinėji. 

Ragana pridėjo ant stalo visokių gėrimų ir užkandžių, pavalgydino 
jį ir paguldė, o anksti rytą prikėlė ir ėmė klausinėti. Ivanas, pirklio 
sūnus, viską jai apsakė ir prašo: 

— Pamokyk, senele, kaip nueiti pas carą Nekrikštakaktį. 

— Gerai, kad tu pas mane užėjai, antraip nebūtum likęs gyvas: ca- 
ras Nekrikštakaktis labai ant tavęs supykęs, kad ilgai pas jį neatėjai. 
Tai klausyk, eik šituo takeliu ir prieisi tvenkinį, pasislėpk už medžio 
ir lauk: atlėks tenai trys balandės — mergelės lelijėlės, caro dukrelės; 
atsiriš savo sparnelius, nusivilks savo drabužius ir ims tvenkinyje taš- 
kytis. Vienos sparneliai bus margi, tai tu nusitaikyk ir juos pasiimk ir 
tol neatiduok, kol ji sutiks už tavęs tekėti. Tada viskas bus gerai. 

„Atsisveikino Ivanas, pirklio sūnus, su ragana ir nuėjo nurodytu ta- 
keliu. 

Ėjo ėjo, pamatė tvenkinį ir pasislėpė už tankaus medžio. Neilgai tru- 
kus atlėkė trys balandės, viena margais sparneliais, trenkėsi į žemę ir 
pavirto gražiomis merginomis; nusiėmė sparnelius, nusivilko drabužius 
ir pradėjo maudytis. O Ivanas, pirklio sūnus, klauso ausis pastatęs, paty- 
liukais prišliaužė ir pagrobė margus sparnelius. Žiūri: kas gi čia bus? 
Išsimaudė gražiosios merginos, išėjo iš vandens; dvi tuojau pat apsiren- 
gė, prisisegė savo sparnelius, pavirto balandėmis ir nulėkė, o trečioji 
pasiliko dingusių sparnelių ieškoti. 

Ieško, viena sau kalba: i 

— Klausyk, atsiliepk, kuris paėmei mano sparnelius; jeigu tu senas 
senelis — būsi man tėvelis, jeigu vidutinio amžiaus — mielas dėdulė, 
jei šaunus bernelis — už tavęs ištekėsiu. 

Ivanas, pirklio sūnus, išėjo iš už medžio: 

— Štai tavo sparneliai! 

— Na sakyk dabar, šaunusis berneli, pažadėtasis vyre, kokios tu 
kilmės giminės ir kur eini? 

— Aš, Ivanas, pirklio sūnus, o einu pas tavo tėvelį, carą Nekrikš- 
takaktį. 

— O mane vadina Vasilisa Išmintingąja. 

O Vasilisa Išmintingoji buvo mylimiausia caro duktė: ir protu, ir 

grožiu pranašiausia. Parodė ji savo jaunikiui kelią pas carą Nekrikšta- 
kaktį, pakilo balande ir nuskrido paskui seseris. 

Atėjo Ivanas, pirklio sūnus, pas carą Nekrikštakaktį; privertė jį ca- 
ras virtuvėje tarnauti, malkas kapoti, vandenį nešioti. Nepatiko jis vi- 
rėjui Čiumičkai, ėmė jis carui jį apkalbėti: 

— Jūsų caro didenybe! Ivanas, pirklio sūnus, giriasi, kad galįs per 
vieną naktį iškirsti didelę tankią girią, medžius į krūvas sukrauti, šak- 
nis išrauti, o žemę suarti ir užsėti kviečiais, tuos kviečius nupiauti, 
iškulti ir miltus sumalti; iš tų miltų pyragus iškepti, jūsų didenybei 
pusryčiams atnešti. 

— Gerai, — sako caras,— pašauk man jį! 

Atėjo Ivanas, pirklio sūnus. 

— Ko tu ten giriesi, kad per vieną naktį galįs iškirsti didelę girią, 
žemę suarti kaip lygų lauką ir užsėti kviečiais; tuos kviečius nupiauti, 
iškulti ir sumalti; iš tų miltų pyragus iškepti ir man pusryčiams atnešti. 
Žiūrėk, kad ligi ryto viskas būtų padaryta. 

Nors ir kažin kaip spyrėsi Ivanas, pirklio sūnus, nieko nepadėjo, 
duotas įsakymas — reikia vykdyti. Eina jis nuo caro ir neramiąją savo 
galvą nuleido iš sielvarto. Pamatė jį caro duktė Vasilisa Išmintingoji 
ir klausia: 


— Ko toks susirūpinęs? 

— Ką čia tau sakysi? Juk tu mano sielvarto vis tiek nepalengvinsi! 

— Iš kur žinai, gal ir palengvinsiu. 

Papasakojo jai Ivanas, pirklio sūnus, kokį darbą uždavė jam caras 
Nekrikštakaktis. 


— Na, koks čia darbas! Tiktai darbelis, darbas dar laukia. Eik mie- 
goti; rytą galva šviesesnė, ligi ryto bus viskas padaryta. 

Lygiai pusiaunaktį išėjo Vasilisa Išmintingoji į didįjį priebutį, šūk- 
telėjo skardžiu balsu, ir tuojau susirinko iš visų pusių darbininkai — 
devynios galybės. Vieni medžius verčia, kiti šaknis rauna, o dar kiti 
žemę aria; vienoje vietoje sėja, o kitoje jau piauna ir kulia. Tiktai rūks- 
ta stulpai dulkių; o švintant jau grūdai sumalti ir pyragai iškepti. Nu- 
nešė Ivanas, pirklio sūnus, pyragus pusryčių carui Nekrikštakakčiui. 

— Vyras, — tarė caras ir liepė jį apdovanoti iš savo iždo. 

Virėjas Čiumička dar labiau įširdo ant Ivano, pirklio sūnaus, ėmė 
vėl apkalbinėti: 

— Jūsų caro didenybe, Ivanas, pirklio sūnus, giriasi, kad galįs per 
vieną naktį tokį laivą padaryti, kuris lekiotų padangėmis. 

— (Gerai, pašauk jį čia! 

Pašaukė Ivaną, pirklio sūnų. 

— Ko tu mano tarnams giriesi, kad gali per vieną naktį pastatyti 
stebuklingą laivą, kuris lekiotų padangėmis, o man nieko nesakai. 
Žiūrėk, kad lig ryto būtų padaryta. 

Ivanas, pirklio sūnus, žemai žemai panarino iš sielvarto neramiąja 
savo galvą, eina nuo caro kaip nesavas. Pamatė jį Vasilisa Išmintin- 
goji: 

— Ko toks susirūpinęs, ko toks nuliūdęs? 

— Kaip aš nebūsiu nuliūdęs? Įsakė man caras Nekrikštakaktis pa- 
statyti per vieną naktį skraidantį laivą. 

— Koks čia darbas! Tik — darbelis, darbas dar bus. Eik, gulkis mie- 
g0; rytą galva šviesesnė, per naktį bus padaryta. 

Pusiaunaktį išėjo Vasilisa Išmintingoji į didįjį priebutį, šūktelėjo 
garsiu balsu, ir tuojau subėgo iš visų pusių dailidės. Pradėjo kirviais 
belsti, darbas tik verda, ligi ryto viskas buvo padaryta. 

— Vyras, — tarė caras Ivanui, pirklio sūnui — eisim dabar pasiva- 
žinėti. 

Atsisėdo jie dviese ir dar trečią pasiėmė su savim, virėją Čiumičką, 
ir nulėkė padangėmis. Lekia jie viršum žvėryno; pasilenkė virėjas že- 
myn pasižiūrėti, o Ivanas, pirklio sūnus, tuo tarpu ėmė ir išstūmė jį 
iš oro laivo. Plėšrūs žvėrys tuojau jį sudraskė į gabalėlius. 

— Oi, — šaukia Ivanas, pirklio sūnus, — Čiumička iškrito! 

— Trauk jį velniai —tarė caras Nekrikštakaktis,— šuniui šuns ir 
galas! 

Sugrįžo į rūmus. 

— Gudrus tu, Ivanai, pirklio sūnau, — sako caras, še tau trečias už- 
davinys: prajodinėk man nejodintą kumelį, kad galima būtų jodinėti. 
Prajodinsi kumelį — leisiu už tavęs savo dukterį. 

„Na, šitas darbas lengvas“, — galvoja Ivanas, pirklio sūnus, eina 
nuo Caro, šypsosi. 

Pamatė jį Vasilisa Išmintingoji, išklausinėjo viską ir sako: 

— Neprotingas tu, Ivanai, pirklio sūnau! Dabar tau duotas sunkus 
uždavinys, ne lengvas darbas; juk tas kumelys bus pats caras Nekrikš- 
takaktis. Nuneš jis tave padangėmis, aukščiau miško augančio, žemiau 
debesies plaukiančio ir išmėtys visus tavo kaulelius po lygų lauką. 
Eik kuo greičiausiai pas kalvius, užsakyk nukalti tau geležinį kūjį 
nuo trijų pūdų; o kai atsisėsi ant kumelio, stipriai laikykis ir duok tuo 
kūju per galvą. | 

Kitą dieną išvedė žirgininkai nejodinėtą kumelį: vos išlaiko jį. 
Prunkščia, muistosi, piestu stojasi. Tik atsisėdo ant jo Ivanas, pirklio 
sūnus, pakilo kumelys aukščiau už mišką augantį, žemiau už debesį 
plaukiantį ir nulėkė padangėmis greičiau už smarkiausią vėją. O jo- 
jikas stipriai laikosi ir vis kūju per galvą tvoja. Nusivarė kumelys ir 
nusileido ant juodos žemės. Ivanas, pirklio sūnus, atidavė kumelį žir- 
gininkams, o pats atsipūtė ir nuėjo į rūmus. Sutinka jį caras Nekrikš- 
takaktis, apsirišęs galvą. 

— Prajodžiau žirgą, jūsų didenybe. 

— Gerai, ateik rytoj nuotakos rinktis, o šiandien man galvą skauda. 

Rytą sako Ivanui, pirklio sūnui, Vasilisa Išmintingoji: 

— Mes esame trys seserys; pavers mus tėvelis kumelaitėmis ir lieps 
tau nuotaką rinktis. Žiūrėk pastebėk: ant mano kamanų vienas bliz- 
gutis patamsės. Paskui išleis mus balandėmis, seserys pamažėle grikius 
les, o aš lesiu lesiu ir vis sparneliu mostelėsiu. Trečią kartą mus išves 
merginomis — viena į kitą ir veidu, ir ūgiu, ir plaukais panašios; aš 
tyčia skarele mostelėsiu, iš to ir pažinsi mane. 

Kaip buvo sakyta, išvedė caras Nekrikštakaktis tris kumelaites — 
visos kaip viena — ir sustatė į eilę. 

— Rinkis, kurią nori. 

Ivanas, pirklio sūnus, akylai apžiūrėjo; mato, vienai kamanų bliz- 
gutis patamsėjo, stvėrė už tų kamanų ir sako: 

— Šita mano nuotaka. 

— Blogą imi. Galima ir geresnę išsirinkti. 

— Nieko, man ir šita gera. 

— Rinkis antrą kartą. 

Išleido caras tris balandes — plunksna į plunksną — ir pabėrė joms 
grikių. Ivanas, pirklio sūnus, pastebėjo, kad viena vis sparnelį purto, 
pagriebė jai už sparno. 

— Šita mano nuotaka! 

— Ne tą kąsnį stveri, greit paspringsi. Rinkis trečią kartą. 

Išvedė caras tris merginas — visos kaip viena ir veidu, ir ūgiu, ir 
plaukais. Ivanas, pirklio sūnus, pamatė, kad viena skarele mostelėjo, 
stvėrė ją už rankos. 

— Šita mano nuotaka! 

Nebuvo ką daryti, caras Nekrikštakaktis išleido už jo Vasilisą Iš- 
mintingąją ir iškėlė linksmas vėstuves. 

Kiek trukus, kiek netrukus sugalvojo Ivanas, pirklio sūnus, bėgti 
su Vasilisa Išmintingąja į savo kraštą. Pasibalnojo jis žirgus ir išjojo 
tamsią naktį. Paryčiu pasigedo jų Nekrikštakaktis ir pasiuntė vytis. 

— Priglusk prie juodos žemės, — sako Vasilisa Išmintingoji,— ar ko 
neišgirsi? 

Jis prigludo prie juodos žemės, pasiklausė ir atsako: 

— Girdžiu arklius Žžvengiant. 

Vasilisa Išmintingoji pavertė jį daržu, o save kopūsto galva. Grįžo 
vijikai pas carą tuščiomis rankomis. 

— Jūsų didenybe, nieko nematyti lygiame lauke, tematėme tiktai 
vieną daržą, o tame darže kopūsto galvą. 

— Jokite, atneškite man tą kopūsto galvą; juk tai jie taip gud- 
rauja. 

Vėl išlėkė vytis, vėl Ivanas, pirklio sūnus, prigludo prie juodos 
žemės. 

— Girdžiu — sako, — arklius Žvengiant. 

Vasilisa Išmintingoji pasivertė šuliniu, o jį pavertė margu sakalų; 
tupi sakalas ant rentinio ir geria vandenį. 

Prijojo vijikai šulinį — nėra toliau kelio, ir pasuko atgal. 

— Jūsų didenybe, nieko nematyti lygiame lauke, tematėme tik vie- 
ną šulinį, iš to šulinio margas sakalas vandenį geria. 

Išjojo vytis pats caras Nekrikštakaktis. 

— Priglusk prie pilkos žemės, ar ko neišgirsi — sako Vasilisa Išmin- 
tingoji savo vyrui. 

— Oi,. bilda trinksi dar garsiau. 

— Tai tėvas mus vejasi. Nežinau, nesugalvoju, ką daryti. 

— Aš juo labiau nežinau. 

Turėjo Vasilisa Išmintingoji tris daiktus: šepetį, šukas ir rankšluostį; 
atsiminė juos ir sako: 

— Turiu kuo apsiginti nuo caro Nekrikštakakčio. 

Mostelėjo atgal šepečiu — ir stojo didelė tanki giria: rankos neįkiši, 
o aplinkui per trejus metus neapjosi. Tai caras Nekrikštakaktis kirto 
kirto tankią girią, praskynė sau takelį; prasiveržė ir vėl vejasi. Jau lipa 
ant kulnų, tik ranka sugriebti; Vasilisa Išmintingoji mostelėjo atgal šu- 
komis — ir stojo didelis didelis kalnas: nei pereisi, nei apjosi. 

Caras Nekrikštakaktis kasė kasė kalną, prasirausė takelį ir vėl juos 
vejasi. Tada Vasilisa Išmintingoji mostelėjo atgal rankšluosčiu — ir pa- 
sidarė didelės jūros marios. Caras prilėkė prie jūrų, mato, kad kelias 
užkirstas, ir pasuko namo. 

Priėjo Ivanas, pirklio sūnus, su Vasilisa Išmintingąja savo kraštą ir 
sako jai: 

— Aš pirma eisiu, pranešiu apie tave tėvui ir motinai, o tu manęs 
čia palauk. 

— Žiūrėk,— sako jam Vasilisa Išmintingoji, — kai pareisi namo, su vi- 
sais bučiuokis, nesibučiuok tiktai su krikštamote, nes mane užmirši. 

Ivanas, pirklio sūnus, sugrįžo namo, su visais iš džiaugsmo išsibučiavo, 
pasibučiavo ir su krikštamote, ėmė ir užmiršo Vasilisą Išmintingąją. Stovi 
ji, vargšė, prie kelio, laukia; laukė laukė — neateina jos Ivanas, pirklio 
sūnus; nuėjo į miestą ir parsisamdė darbininke pas vieną senelę. O Ivanas, 
pirklio sūnus, sumanė vesti, susirado nuotaką ir iškėlė šaunias vestuves. 

Vasilisa Išmintingoji sužinojo apie tai, persirengė elgeta ir nuėjo 
į pirklio kiemą prašyti išmaldos. 

— Palauk,— sako pirklienė,— aš tau mažą pagranduką iškepsiu; nuo 
didelio kepalo nerieksiu. 

— Ir už tai ačiū, motinėle. 

Tiktai didysis pyragas pridegė, o mažasis gražiai iškepė. Pirklienė 
atidavė jai pridegusį pyragą, o mažąjį į stalą padavė. Prariekė tą pyra- 
gaitį — ir tuojau išlėkė iš jo du balan8žiai. 

— Pabučiuok mane,— sako balandis balandei. 

— Ne, tu mane užmirši, kaip užmiršo Ivanas, pirklio sūnus, Vasilisą 
Išmintingąją. 

Ir antrą, ir trečią kartą sako balandis balandei: 

— Pabučiuok mane! 

— Ne, tu mane užmirši, kaip užmiršo Ivanas, pirklio sūnus, Vasilisą 
Išmintingąją. 

Atsitokėjo Ivanas, pirklio sūnus, pažino, kas yra elgeta, ir sako tė- 
vui, Motinai ir. svečiams: 

— Šita mano žmona! 

— Na, jeigu tu turi žmoną, tai ir gyvenk su ja. 

Naująją nuotaką dosniai apdovanojo ir namo paleido, o Ivanas, pirk- 
lio sūnus, su Vasilisa Išmintingąja gyveno, lobių prigyveno, vargus už- 
miršo. 


Stebuklingos uogos 


U: devynių jūrų, už devynių marių gyveno caras ir carienė. Jiems 
augo duktė gražuolė. Tėvas motina nebesižinojo nė kaip mylėti ją ir sau- 
gojo it akies vyzdį. 

Šit vieną kartą atplaukė į tą miestą svetimos šalies laivas. Subėgo 
žmonės į uostą. O laivo šeimininkas, didelis pirklys, ėmė rodyti viso- 
kias retenybes, negirdėtus daiktus, kokių niekas nebuvo mates tame 
miesie. Nuėjo gandas per miestą apie užjūrio pirklį. Pasiekė tas gandas 
ir Caraitės rūmus. Užėjo jai noras bent viena akute dirstelėti į užjūrių 
keistybes. Ėmė prašytis tėvų: 

— Leiskit mane į miestą pasižiūrėti užjūrių laivo! 

Caras ir carienė ją leido, auklėms ir nešiotėms griežčių griežčiausiai 
prisakė: 

— Saugokite caraitę! Jeigu kas jai atsitiks, jūs už ją atsakote. 

Išėjo caraitė su auklėmis, nešiotėmis ir mergomis kambarinėmis. Tik 
nuėjo į uostą, tuoj pasitiko jas patsai užjūrių pirklys ir sako: 

— Gražiausioji caraite, užeik į mano laivą. Ten aš turiu tokį kati- 
ną, kur moka dainas dainuoti ir pasakas sekti; turiu kankles, kur pačios 

kankliuoja, ir staltiesę, kuri pati apsidengia. Niekam tų retenybių nero- 
džiau, tau laikiau. 

Ir norėtųsi eiti, ir baugu caraitei, o pirklys neatlyždamas vadina: 

— Kas tik tau patiks, viską liepsiu į rūmus nunešti, padovanosiu tau. 

Nebeatsilaikė caraitė. Liepė auklėms, nešiotėms ir mergoms kambari- 
nėms ant krantinės palaukti, o ji pati su pirkliu įlipo į laivą. Nuvedė 
ją šeimininkas į prabangią kajutę. 

— Pasėdėk čia, gražiausioji caraite, o aš eisiu visų tų neregėtų daik- 
tų atnešti. 

Išėjo ant denio, duris užrakino ir sukomandavo: 

— Išplaukti! 

O laive tik to įsakymo ir laukė. 

Greit pakėlė visas bures — ir išlėkė laivas į jūrą. 

Auklės, nešiotės ir mergos kambarinės sukėlė riksmą, puldinėja po 
krantinę, rauda, o laivas tik plaukia ir plaukia tolyn. 

Davė žinią į rūmus. Greit atvažiavo į uostą caras su cariene, o laivo 
jau nė nebesimato. Ką daryti? 

Carienė galuojasi, o caras liepė visas aukles, nešiotes ir mergas kam- 
barines suimti. Paskui liepė paskelbti: 

— Kas suieškos caraitę, tam ją atiduosiu už pačią ir pusę karalys- 
tės užrašysiu, o po mano galvos jam visa karalystė atiteks. 

Daug susirado norinčių. Ieškojo po visą pasaulį — ir niekur nerado. 

O tame mieste kareiviavo Ivanas, valstiečio sūnus. Priėjo laikas jam 
tarnybą eiti, caro draustinį sodą saugoti. Stovi kareivis po medžiu, ne- 
miega. Per patį vidurnaktį atskrido du varnai. Sutūpė į tą medį, po 
kuriuo kareivis stovėjo, ir prašneko žmogaus balsu. Vienas varnas sako: 

— Šios žemės carui dingo vienturtė duktė. Treji metai ieško — ne- 
randa. 

Kitas jam atsako: 

— Ė, nedidelis čia daiktas. Jei kas plauktų jūra visą dieną, tai pa- 
tektų į Didžiažmogio karalystę. Jis pagrobė caraitę ir laiko savo rūmuo- 
se. Nori ją išleisti už savo sūnėno, slibino Siaubūno. Rasti caraite visiš- 
kai lengva, tiktai gyvas iš ten tai nebeišeisi. Niekas neįstengs nugalėti 
Didžiažmogio. 

— Ne,— tarė pirmasis varnas, — atsiras galybė ir Didžiažmogiui nu- 
galėti. Yra jūrų vandenyne sala, tai toje saloje du giriniai gyvena. Tris- 

dešimt metų jie draskosi, niekaip negali pasidalinti kalavijo kirtiklio, 
kuris patsai kerta. Kas atsirastų drąsus ir narsus, kad paimtų iš jų tą 
kalaviją kirtiklį, tai lengvai galėtų Didžiažmogį priveikti. 

Ir nuskrido sau varnai. 

Ivanas kareivis ilgai negalvojo. Kai tik priėjo laikas keistis sargybi- 
niams, jis tuoj nuėjo į rūmus. 

Caras klausia: 

— Ko atėjai, kareivi? 

— Išleisk mane, didenybe, eisiu caraitės ieškoti. 

Nustebo caras. 

— Daug norinčių buvo ir be tavęs. Kunigaikščiai, didžiūnai, įžymie- 
ji pirkliai ir generolai ieškojo caraitės po visą margąjį pasaulį — nerado. 
Kur tu, prastas kareivis, eisi ieškoti, jei pats niekur nebuvęs, nieko ne- 
matęs. 

— Jūsų didenybe, kas važiuoja, tas ir kelią žino. Jei eisiu, tai ir Ži- 
nosiu, kaip caraitę suieškoti ir namo parvežti. 

— Na, žiūrėk, kareivi, mano žodis — caro žodis, jis tvirtas: rasi ca- 
raitę — žentas mano būsi, ir pusę karalystės atiduosiu dar gyvendamas, 
o jei nerasi — mano kalavijas čiokšt, tavo galva keberiokšt! 

— Vieną kartą mirsi, ne du, ir to karto vis tiek neišvengsi,— atsakė 
kareivis.— Liepk rengti laivą ir įsakyk kapitonui manęs visur klausyti. 

Liepė caras laivą rengti, ir greit Ivanas kareivis išplaukė į kelionę. 

Plaukę plaukę, keliavę keliavę, pasiekė negyvenamą salą. Ivanas ka- 
reivis sako kapitonui: 

— Stok čia ir visą įgulą laikyk parengtą. Aš eisiu į krantą. O kai 
tiktai grįšiu į laivą, kelk visas bures ir plauk iš čia kuo greičiausiai. 

Išsikėlė Ivanas kareivis į krantą, užlipo ant stataus kalno ir nuėjo 
išilgai salos. Ėjo ėjo — išgirdo triukšmą girioje, ir staiga išpuolė jam 
priešais du giriniai. Tąso kažką viens iš kito. Vienas rėkia: 

— Mano! Vis tiek neatiduosiu! 

O kitas sau tempia: 

— Ne, mano! 

Pamatė Ivaną kareivį, sustojo, paskui vienas sako: 

— Pabūk mums teisėju, gerasai žmogau. Mes paveldėjome kalaviją 
kirtiklį. Kalavijas vienas, o mes du, ir šit jau trisdešimt metų kamuoja- 
mės, daužomės, niekaip pasidalinti negalime. 

Ivanas kareivis to tik ir laukė: 

— Čia nedidelis dalykas. Aš paleisiu strėlę, o jūs ją vykitės. Katras 
greičiau ras strėlę ir sugrįš, tam kalavijas kirtiklis atiteks. 

Taip ir sutarė. Nulėkė strėlė, puolė jos vytis abu giriniai, o Ivanas 
kareivis pasičiupo kalaviją kirtiklį ir — viso labo! 

Tik spėjo užlipti ant denio, tuoj vėjas išpūtė bures, ir laivas išlėkė 
į plačiąją jūrą. Plaukė dar dieną ir naktį ir kitą rytą priplaukė Didžia- 
žmogio karalystę. 

Ivanas kareivis pasiėmė kalaviją kirtiklį ir išėjo caraitės ieškoti. Ne- 
toli kranto pamatė didelius namus. Užlipo į priebutį, atidarė duris ir 
mato: sėdi seklyčioje caraitė, ašaras lieja, rauda. 

Pažiūrėjo ji į Ivaną kareivį: 

— Kas tu, gerasai jaunikaiti? Kaip čia patekai? 

— Aš esu Ivanas kareivis, atėjau tavęs iš nelaisvės išvaduoti ir namo 
parvežti. 

— O jaunikaiti! Į čia tai kelias platus, tik iš čia niekam kelio atgal 
nėra. Nugaluos tave Didžiažmogis, gyvo nepaleis. 

— Katras katrą nugaluosime, tai dar matysime, dabar nėra ko spė- 
lioti, — atsakė Ivanas kareivis. 

Apsimaldė caraitė, nustojo verkti. 

— Va, kad tu mane iš Didžiažmogio išvaduotum ir pas tėtę mamą 
parvežtum, tai aš su džiaugsmu už tavęs ištekėčiau. 

— Na, žiūrėk, davusi žodį — laikykis! 

Padavė ji savo žiedą Ivanui kareiviui. 

— Še tau mano žiedą su vardu: aš turiu valdžią savo žodžiui. 

Tik spėjo ji taip pasakyti, ir pakilo baisus triukšmas. 

— Slėpkis, jaunikaiti!— sušuko caraitė.— Didžiažmogis pareina! 

Atsistojo Ivanas kareivis už krosnies. Tą pat akimirką durys smarkiai 
atsivėrė, žengė per slenkstį Didžiažmogis ir užstojo šviesą; tuoj viskas 
aptemo. 

-— Šniukšt šniukšt šniukšt, seniai Rusijoj bebuvau, rusų kvapo be- 
uosčiau, o dabar rusų kvapas pats į mane teikėsi ateiti. Eik šen, užkros- 
nio didvyri, pasirungti. Pasidėsiu tave ant delno, kitu priplosiu, ir liks 
iš tavęs tik drumzlių ir vandens. 

— Per anksti giriesi, prakeiktoji baidykle. Ne man, o tau pakasynas 
kelti reikės, — sušuko Ivanas kareivis. 

Mostelėjo savo kalaviju ir nukirto galvą Didžiažmogiui. Tada subėgo 
Didžiažmogio tarnai, apipuolė Ivaną kareivį, o jis kalaviju kirtikliu visus 
iškapojo ir išsivedė caraitę į laivą. 

Papūtė palankus vėjas, ir greit jie parplaukė į savo šalį. 

Caras su cariene juokiasi ir verkia iš džiaugsmo, caraitę glamonėja. 
Visi žmonės šlovina Ivaną kareivį. Iškėlė rūmuose puotą, džiaugiasi. Ir 
visi svečiai puotoje gėrė, valgė, linksminosi ir gyrė Ivano kareivio. did- 
vyrišką darbą. O kai pasibaigė puota, caras jam sako: 

— Tai va, Ivanai, valstiečio sūnau: tu buvai tiktai kareivis, o dabar 
už savo narsumą būsi generolas. 

— Ačiū, jūsų didenybe,— atsako Ivanas. 

Praėjo kiek laiko, Ivanas carą ir klausia: 

— Tai kaip, jūsų didenybe, juk tartas žodis brangesnis už pinigus: 
ar nebūtų metas vestuves ruošti? 

— Atmenu, atmenu, tik, matai, labai peršasi dar vienas jaunikis, ki- 
tos šalies karalaitis. O versti caraitės aš neversiu. Kaip ji pasakys, taip 
ir bus. 

Parodė Ivanas caraitės žiedą. 

— Ji pati man pasižadėjo ir davė sužadėtuvių žiedą. 

Nesinori carui su valstiečio sūnumi giminiuotis ir gaila atsakyti ka- 
ralaičiui, tiktai nėra ko daryti. Caras ir sako: 

— Mano žodis nepakeičiamas: jei caraitė su tavimi susižadėjo, tai 
ir kelsim vestuves. 

Tik spėjo Ivano su caraite jungtuves padaryti ir sėdo prie vestuvių 
stalo, jau Žygūnas atlėkė su nelinksma žinia. Svetimos šalies karalaitis 
priėjo karalystę su didele kariuomene ir liepė pasakyti: „Jei geruoju 
neduos už manęs caraitės, tai visą karalystę išdeginsiu.“ 

Nusiminė caras, nei geria, nei valgo, ir didžiūnai sėdi kaip nesavi, 
o caraitė galvoja: 

„Trumpą valandėlę proto pritrūko, o dabar kol gyva graužkis. Jei 
nebūčiau tada susižiedavusi su Ivanu, valstiečio sūnumi, dabar ištekė- 
čiau už karalaičio, ir tėvui nė kokios bėdos nebūtų.“ 

O Ivanas sako: 

— Nesisielok, care valdove, ir jūs, artimieji didžiūnai. Aš josiu, 
pasirungsiu jėga su karalaičiu. 

Išėjo iš užstalės, sėdo ant arklio ir nujojo sutikti priešininko. 

Sujojo su svetimos šalies pulkais ir ėmė kariuomenę kirsti, it žolę 
šienauti. Kai tik moja kalaviju — gatvė, atgal moja — skersgatvis, ir 
greit visą kariuomenę Isokas Tik pats karalaitis su aukštaisiais gene- 
rolais spėjo pabėgti. 

Grįžo Ivanas nugalėjęs. Visa liaudis jį šlovina, ir caras atsigavo, ma- 
loniai žentą pasitinka. Tik caraitė nesidžiaugia. 

„Matyt, man visą gyvenimą reiks nugyventi su tuo juodnugariu, so- 
džiaus išsikėtėliu.“ 

O išsiduoti neišsiduoda, sveikina vyrą. 

Praėjus nedaug laiko — vėl žinia carui: 

— Puola svetimos šalies karalaitis su nauja kariuomene, grasina visą 
šalį nukariauti ir caraitę atmušti. 

— Na, ženteli mielas,— sako caras,— tu visa viltis: eik į karą. 

Ivanas šoko ant arklio — ir tiek jį tematė. Sujojo su karalaičiu, išsi- 
traukė kalaviją kirtiklį ir kerta svetimos šalies kariuomenę, it žolę guldo. 

Mato karalaitis neišvengiamą bėdą. Apgręžė arklį ir drauge su arti- 
maisiais generolais pasileido bėgti. Parbėgo į savo šalį, rašo iš tenai ca- 
raitei: „Išklausk Ivaną, valstiečio sūnų, iš kur jo tokia stiprybė, padėk 
man pergalėti, ir aš tave vesiu, o jei ne, tai visą gyvenimą gausi būti 
juodnugario pati.“ 

Caraitė Ivanui meilinasi: 

— Pasakyk, vyreli brangusis, iš kur ta tokia tavo stiprybė? Kaip tu 
galėjai Didžiažmogį apveikti ir vienas dvi nesuskaitomas kariuomenes 
sumušti? 

Nenujaučia Ivanas sau bėdos: 

— Aš turiu kalaviją kirtiklį Su tuo kalaviju aš kiekvieną galiūną 
apveiksiu ir bet kokią kariuomenę sumušiu, o pačiam nieko nebus. 

Kitą dieną caraitė nuėjo pas ginklų meistrą: 

— Prirink man tokį pat kalaviją, kaip mano vyro. 

Pririnko ginklininkas tokį pat, kaip Ivano, kalaviją — atskirt negali. 

Pakeitė caraitė naktį kalaviją kirtiklį paprastu kalaviju ir slapčia 
svetimos šalies karalaičiui žinią nusiuntė: „Rink kariuomenę, eik į karą, 
nieko nebijok.“ 

Po to praėjo truputėlis laiko, ir atbėgo žygūnas: 

— Vėl svetimos šalies karalaitis eina kariauti mūsų karalystės. 

Išjojo Ivanas sutikti, kaunasi su priešininku, o nuostolių priešo ka- 

riuomenei visiškai maža. Spėjo tik tris žmones pakirsti pamušti, ir jį 
patį sužeidė, nuvertė nuo arklio. 

Greitai karalaitis visą karalystę įveikė. Sutiko jį caraitė su džiaugsmu: 

— Amžinai mane nuo juodnugario išvadavai. 

Ir caras džiaugiasi neatsidžiaugia. 

Tada karalaitis vedė caraitę, ir buvo rūmuose iškelta puota didžiau- 
sia, vaišės. 

Ivanas, valstiečio sūnus, pagulėjo, atsigavo ir tik tada atsiminė, kaip 
caraitė kamantinėjo, iš kur jo stiprybė. 

„Matyt, ji pakeitė kalaviją ir karalaičiui žinią davė!" 

Nušliaužė jis į didelį, tankų mišką, žaizdas apsitvarstė, ir jam paliko 
geriau. Eina, kur akys veda, pavargo. Išalko labai, ir gerti norisi. Pamatė 
ant krūmo prisirpusių geltonų uogų. 

„Kas čia per uogos? Nagi paragausiu.“ 

Suvalgė porą uogelių, ir staiga pradėjo jam skaudėti galvą. Nė kur 
dėtis, kaip skauda. Pasičiupinėjo ranka ir junta — jam išaugę ragai. 

Nuleido galvą Ivanas, nusiminė: 

„Negalėsiu dabar nė žmonėms pasirodyti, miške reiks ir gyventi.“ 

Paėjo dar kiek — pasitaikė medelis: auga ant jo stambios raudonos 
uogos. 

Nusiraškė Ivanas vieną uogą, suvalgė — ragas nukrito, suvalgė kitą — 
ir kitas ragas nukrito. Ir junta — jėgos beturįs bent trigubai kaip pirma. 

„Na, dabar aš visiškai atsigavau! Reikia man tik kalaviją kirtiklį 
atgauti." 

Nusipynė dvi nedideles pintinėles, prisiuogavo raudonų ir geltonų 
uogų. . 

Išėjo iš miško į kelią ir patraukė į miestą. Prie miesto vartų jis 
išsimainė savo puošnius drabužius ir su varganais trinyčiais, su vyžomis 
atėjo į caro rūmus. 

— Uogų įsirpusių! Uogų kvepiančių! 

Išgirdo caraitė ir siunčia mergą kambarinę: 

— Nuėjusi sužinok, kas per uogos. Jei saldžios, nupirk man. 

Išbėgo tarnaitė į priebutį: 

— Ei prekijau, ar saldžios tavo uogos? 

— Skanesnių uogų, kaip mano, niekur, gražuole, nerasi. Te, para- 
gauk pati. 

Ir padavė jai raudoną gydomąją uogą. 

Mergaitei uoga labai patiko. O jai neštis Ivanas davė geltonų uogų. 

Grįžo Mergaitė į menę: 

— Oi, kokios saldžios to prekijo uogos, kaip gyva tokių nebuvau 
valgiusi. 

Suvalgė caraitė vieną, kitą uogelę — negerai jai pasidarė. 

— Kas čia, kad man galvą ėmė skaudėti? 

Žiūri į ją merga kambarinė, pamatė, kad caraitė su ragais, ir iš siau- 
bo nė žodžio nebeištaria. 

Tą valandėlę caraitė pasižiūrėjo į veidrodį ir apmirė. Paskui atsipei- 
kėjo, koja treptelėjo: 

— Kur tas prekijas, laikykit jį! 

Į riksmą subėgo visos auklės, nešiotės ir mergos kambarinės. Atbėgo 
ir caras su cariene, ir karalaitis. 

Puolė visi į kiemą: 

— Laikykit prekiją, čiupkit jį! 

O prekijo seniai nė kvapo nebėr. Niekur jo negalėjo rasti. 

Ėmė caraitę gydyti. Kiek begydė visokie žiniuonys, vis nieko nepa- 
deda. Niekaip ji negali atsikratyti ragų. 

Per tą laiką Ivanas, valstiečio sūnus, užsiželdė barzdą, apsimetė se- 
niu ir atėjo pas carą: 

— Aš, jūsų didenybe, turiu vaisto, kur visas ligas gydo. Aš apsiimu 
išgydyti caraitę. 

Apsidžiaugė caras. 

— Jei teisybę kalbi ir dukterį išgydysi, tai prašyk iš manęs, ko tik 
nori, o žentas karalaitis skyrium tave apdovanos. 

— Ačiū, caro didenybe, nereikia man nė kokių dovanų. Vesk mane 
pas caraitę ir prisakyk visiems, kad niekas nedrįstų į tuos kambarius 
eiti, kol aš nešauksiu pats. Jei caraitė ims rėkti, jei skaudės jai, tai vis 
tiek eiti į kambarį niekam negalima. O kad nepaklausysite — kol gyva 
ragų nebenusigydys. 

Paliko Ivaną su caraite menėse, jis kuo tvirčiausiai užrakino duris, 
pačiupo beržo žabą ir kad ims duoti caraitei. 

Beržo Žabas — tai ne alksnio: šmaikštus, nelūžta, kerti — lipte pri- 
limpa. 

— O tai tau mokslas — neapgaudinėk daugiau nieko. 

Pažino caraitė Ivaną, valstiečio sūnų, ėmė pagalbos šauktis. 

O jis tik lupa sau ir dar vis sako: | 

— Neatiduosi kalavijo — negyvai užplaksiu! 

Parėkė parėkė caraitė, nieko neprisišaukė ir ėmė maldauti: 

— Atiduosiu tau kalaviją, tiktai nežudyk manęs, Ivanuška brangusis! 

Nubėgo ji į kitą menę, atnešė kalaviją kirtiklį. 

Paėmė Ivanas kalaviją, išbėgo iš menės, pamatė priebutyje karalaitį, 
mostelėjo kardu — ir nugriuvo karalaitis nebegyvas. 

„Apgaulės nėra, tikrai mano kalavijas!“ 

Grįžo į menę, padavė caraitei dvi gydomąsias uogas: 

— Valgyk, nebijok. 

Suvalgė caraitė raudoną uogą — vienas ragas nukrito, suvalgė ant- 
rą — kitas ragas nukrito, ir tapo ji visai sveika. Verkia ir juokiasi iš 
džiaugsmo: 

— Ačiū tau, Ivanuška, jau antrą kartą tu mane iš bėdos išvaduoji, 
kol gyva tavo gerumo nepamiršiu. Išvyk karalaitį, o man atleisk, ir bū- 
siu tau ištikima žmona. 

Atsako Ivanas, valstiečio sūnus: 

— Tavo karalaičio jau nė gyvo nebėra. O tu su tėvu ir motina 
nešdinkis iš mūsų karalystės, kur tiktai nori, kad jūsų nė smarvės čia 
nebeliktų! Neturėjau žmonos, o ir tu man ne žmona. 

Išvijo Ivanas, valstiečio sūnus, carą su cariene ir caraite, o pats nuo 
to laiko gyvena sau gražiausiai ir jokios bėdos nemato. 


Trys karalystės — 
varinė, sidabrinė ir auksinė 


V išnuo krašte, vienoje šalyje gyveno caras Baltas Baltenis, jis turėjo 
pačią Nastasją Auksakasę ir tris sūnus: caraitį Piotrą, caraitį Vasilijų ir 
caraitį Ivaną. 

Išėjo carienė su savo močiutėmis ir senutėmis pasivaikščioti po sodą. 
Staiga pakilo smarkus viesulas, pagriebė carienę ir nunešė nežinia kur. 
Caras nuliūdo, nusiminė ir nežino, ką daryti. Paaugo caraičiai, jis ir 
sako jiems; 

— Vaikai mano mylimiausieji! Kuris iš jūsų jos — savo motiną su- 
ieškos? 

Išsirengė du vyresnieji sūnūs ir išjojo, o paskui ir jaunesnysis sūnus 
ėmė prašytis. 

— Ne,— sako caras,— tu, sūneli, nejok, nepalik manęs vieno senio. 

— Leisk, tėveli! Labai noriu po platųjį pasaulį pakeliauti ir motinėlės 
paieškoti. 

Caras atkalbinėjo atkalbinėjo, negali-atkalbėti: 

— Na, ką padarysi, keliauk! 

CŽaraitis Ivanas pasibalnojo ristąjį savo žirgą ir išjojo į kelionę. Jojo 
ješjo, keliavo keliavo — greitai pasaka sekama, negreitai žygis atlieka- 
mas, — ir prijojo mišką. Tame miške puikūs rūmai stovi. 

Caraitis Ivanas įjojo į platų kiemą, pamatė senelį ir sako: 

— Ilgą amžių gyvenk, seneli! 

— Maloniai prašome! Kas toks esi, šaunusis berneli! 

— Aš esu caraitis Ivanas, caro Balto Baltenio ir Nastasjos Auksaka- 
sės sūnus. 

— Oi, tikras giminaitis! Kur tave dievulis siunčia? 

— Taip ir taip,— sako, — joju ieškoti savo motinėlės. Ar negali, dė- 
dule, pasakyti, kur ją galėčiau surasti? 

— Ne, giminaiti, nežinau. Kuo galėsiu, tuo patarnausiu; še tau ka- 
muoliuką, mesk jį pirma savęs, jis ims ristis ir nuves tave prie stačių, 
aukštų kalnų. Tuose kalnuose yra urvas, įeik į jį; pasiimk geležinius 
nagus, užsidėk ant rankų ir ant kojų ir lipk į kalnus, gal ir surasi savo 
motiną, Nastasją Auksakasę. 

Kaip gerai! Caraitis Ivanas atsisveikino su dėdule ir metė pirma savęs 
kamuoliuką; kamuoliukas sau ritasi, o jis paskui jį joja. Kiek pajojęs — 
mato: jo broliai, caraitis Piotras ir Caraitis Vasilijus, sustoję plyname 
lauke, stovyklauja, ir daugybė kariuomenės su jais. 

Broliai jį pasitiko. 

— Še tau! Kur joji, caraiti Ivanai? 

— Ką gi, — sako, — nusibodo namie ir sumaniau ieškoti motinėlės. 
Paleiskite kariuomenę namo, ir jokime drauge. 

Taip jie ir padarė: paleido kariuomenę ir nujojo trise paskui kamuo- 
liuką. Dar iš tolo pamatė kalnus — tokius stačius ir aukštus, kad viršūnės 
dangų remia. Kamuoliukas tiesiai prie urvo nusirito. Caraitis Ivanas nu- 
lipo nuo žirgo ir sako broliams: 

— Štai jums, broleliai, mano ristas žirgas; aš eisiu į kalnus motinė- 
lės ieškoti, o jūs čia pasilikite,; laukite manęs lygiai tris mėnesius, o jei 
nesugrįšiu po trijų mėnesių, tai ir laukti neverta! 

Broliai galvoja: „Kaip į tuos kalnus įlipsi ir kaip čia sprando nenu- 
sisuksi!" 


— Na,— sako, — keliauk, o mes čia palauksim. 


Caraitis Ivanas priėjo prie urvo, žiūri — geležinės durys, pastūmė jas 
iš peties — durys atsidarė; įėjo tenai — geležiniai nagai patys ant rankų 
ir kojų jam užsidėjo. Pradėjo į kalnus lipti, lipo lipo, visą mėnesį vargo, 
vos į viršų įlipo. 

Truputį atsikvėpė ir nuėjo kalnais. Ėjo ėjo, ėjo ėjo, žiūri — stovi 
variniai rūmai, prie vartų baisios gyvatės, varinėmis grandinėmis pri- 
kaustytos, tik šnypščia! O šalia šulinys, prie šulinio varinis kibiras ant 
varinės grandinėlės kabo. 

Caraitis Ivanas pasėmė kibirėlį vandens, pagirdė gyvates, jos nurimo, 
sugulė, o jis nuėjo į rūmus. 

Išbėga prieš jį varinės karalystės karalienė: 

— Kas toks esi, šaunusis berneli? 

— Aš esu caraitis Ivanas. 

— Kaip,— klausia ji — savo noru ar varu varomas čia atėjai, carai- 
ti Ivanai? 

— Savo noru; ieškau savo motinos, Nastasjos Auksakasės. Kažkoks 
Viesulas ją iš sodo pagriebė. Ar nežinai, kur ji galėtų būti? 

— Ne, nežinau; bet čia netoli gyvena vidurinė mano sesuo, sidab- 
rinės karalystės karalienė; gal ji tau pasakys. 

Davė jam varinį rutuliuką ir varinį žiedą. 

— Rutuliukas,— sako, — tave nuves pas viduriniąją seserį, o šitame 
žiede yra visa varinė karalystė. Kai nugalėsi Viesulą, kuris ir mane čia 
laiko ir kas trys mėnesiai pas mane lekioja, tai neužmiršk manęs, varg- 
šės; išvaduok iš čia ir pasiimk su savim į laisvąjį pasaulį. 

— (Gerai, — atsakė caraitis Ivanas, paėmė varinį rutuliuką, metė jį — 
rutuliukas nusirito, o caraitis paskui jį nusekė. 

Ateina į sidabrinę karalystę ir mato dar gražesnius rūmus — vien 
gryno sidabro; prie vartų sidabrinės gyvatės sidabrinėmis grandinėmis 
prikaustytos, o šalia šulinys su sidabriniu kibiru. 

Caraitis Ivanas pasėmė vandens, pagirdė gyvates, — jos sugulė ir įlei- 
do jį į rūmus. 

Išeina sidabrinės karalystės karalienė. 

— Jau greitai bus treji metai, — sako, — kaip čia mane laiko galingas 
Viesulas,— aš rusų kvapo nė uostyti neuosčiau, nė matyt nemačiau, 
o dabar rusų kvapas pats pas mane atėjo. Kas toks esi, šaunusis berneli? 

— Aš esu caraitis Ivanas. 

— Kaip tu čia patekai — savo noru ar varu atvarytas? 

— Savo noru, ieškau savo motinos. Išėjo ji į sodą pasivaikščioti, 
pakilo Viesulas ir nunešė ją nežinia kur. Ar nepasakytum, kur būtų 
galima ją surasti? 

— Ne, nežinau, bet čia netoli gyvena vyriausioji mano sesuo, auk- 
sinės karalystės karalienė Jelena Gražioji, gal ji tau pasakys. Še tau 
sidabrinį rutuliuką, parisk jį pirma savęs ir eik paskui, jis tave nuves 
į auksinę karalystę. Tik žiūrėk, kai užmuši Viesulą, neužmiršk manęs, 
vargšės: išvaduok iš čia ir pasiimk su savim į platųjį pasaulį; laiko mane 
Viesulas uždaręs ir lekioja pas mane kartą per du mėnesius. 

Ji jam padavė sidabrinį žiedą. 

— Šitame žiede yra visa sidabrinė karalystė! 

Caraitis Ivanas parito rutuliuką; kur rutuliukas ritasi, ten jis ir eina. 

Ėjo ėjo ir pamatė — aukso rūmai stovi, kaip. saulė žėri; prie vartų 
raitosi baisios gyvatės — aukso grandinėmis prirakintos, o šalia šulinys, 
prie šulinio auksinis kibiras prie aukso grandinėlės kabo. 

Caraitis Ivanas pasėmė kibiru vandens ir pagirdė gyvates, tos sugulė, 
nurimo. 

Įeina caraitis į rūmus; pasitinka jį Jelena Gražioji. 

— Kas toks esi, šaunusis berneli? 

— Aš esu caraitis Ivanas. 

— Kaip tu čia atėjai — savo noru ar varu varomas? 


— Atėjau savo noru; ieškau savo motinėlės, Nastasjos Auksakasės. 
Ar nežinai, kur ją būtų galima rasti? 

— Kur nežinosiu! Ji gyvena netoli nuo čia —ir lekioja pas ją Vie- 
sulas kartą per savaitę, o pas mane kartą per mėnesį. Še tau auksinį 
rutuliuką, parisk jį pirma savęs ir eik paskui — jis tave nuves, kur rei- 
kia; O štai dar auksinis žiedas — šitame žiede yra visa auksinė kara- 
lystė! Žiūrėk tik, caraiti: kai nugalėsi Viesulą, neužmiršk manęs, vargšės, 
paimk mane drauge į platųjį pasaulį. 

— Gerai,— sako, — paimsiu! 

Caraitis Ivanas parito rutuliuką ir nusekė paskui jį. Ėjo ėjo ir priėjo 
prie tokių rūmų, kurie spindėjo tik deimantais ir brangiaisiais akmeni- 
mis. Prie vartų šnypščia šešiagalvės gyvatės. Caraitis Ivanas pagirdė 
jas, tos nurimo ir įleido jį į rūmus. 

Perėjo caraitis daug didelių menių ir tolimiausioje atrado savo moti- 
nėlę: sėdi ji aukštame soste, karalienės apdarais aptaisyta, brangiu vaini- 
ku apvainikuota. Žvilgtelėjo į svečią ir suriko: 

— Ar tai tu, mylimas mano sūneli?į Kaip čia patekai? 

— Taip ir taip, — sako, — tavęs ieškoti atėjau. 

— Oi sūneli, sunku tau bus. Juk čia, kalnuose, viešpatauja piktas 
galingas Viesulas, ir visos dvasios jo klauso; jis ir mane nusinešė. Tau 
su juo reikės pasigalynėti! Einam greičiau į rūsį. 

Nusileido jie į rūsį. Ten stovėjo du kubilai su vandeniu: vienas de- 
šinėje, kitas kairėje. Karalienė Nastasja Auksakasė sako: 

— Atsigerk vandenėlio, kur dešinėje stovi. 

Caraitis Ivanas atsigėrė. 

— Na kaip, kiek turi jėgos? 

— Toks stiprus, jog visus rūmus viena ranka apversčiau. 

— Na tai dar išgerk. 

Caraitis dar išgėrė. 

— Kiek dabar turi jėgos? 

— Dabar, jei panorėčiau, visą pasaulį apversčiau. 

— Oi, tai jau labai daug! Sukeisk šituos kubilus vietomis: tą, kuris 
stovi dešinėje, perkelk į kairę, o kuris kairėje, — į dešinę. 

Caraitis Ivanas paėmė kubilus ir sukeitė vietomis. 


— Štai matai, mylimas sūnau: viename kubile — stiprusis vanduo, 
kitame — silpnasis; kas pirmojo atsigers — bus stiprių stipriausias mil- 
žinas galiūnas, o kas antrojo atsigers — visai nusilps. Viesulas visada 
geria stiprųjį vandenį ir stato jį į dešinę pusę; tai reikia jį apgauti, ki- 
taip jo neįveiksi! 

Sugrįžo į rūmus. 

— Netrukus parlėks Viesulas,— sako carienė caraičiui Ivanui, — tūp- 
kis man po skraiste, kad jis tavęs nepamatytų. O kai Viesulas parlėks 
ir ims mane glamonėti bučiuoti, tu ir stverk jį už vėzdo. Jis aukštai 
aukštai iškils, nešios tave ties jūromis mariomis ir ties bedugnėmis, tu 
tiktai nepaleisk iš rankų vėzdo. Viesulas pavargs, norės atsigerti stip- 
riojo vandens, nusileis į rūsį ir puls prie kubilo, kuris dešinėje pastatytas, 
o tu gerk iš kubilo kairėje. Atsigėręs jis visai nusilps, tu pagriebk jo 
kardą ir vienu kirčiu nukirsk jam galvą. Kai nukirsi jam galvą, tuojau 

už tavęs ims šaukti: ,„Kirsk dar! Kirsk dar!“ Bet tu, sūneli, nekirsk, o at- 
sakyk: „„Galiūno ranka du kartus nekerta, bet viską vienu kirčiu ima!" 

Vos Ivanas caraitis spėjo po skraiste palįsti, staiga kieme sutemo, 
viskas aplinkui sudrebėjo, atlėkė Viesulas, trenkėsi į žemę, pavirto šau- 
niu jaunikiu ir įėjo į rūmus; jo rankose kovos vėzdas. 

— Fu-fu-fu! Iš kur čia tas rusų kvapas? Ar kas svečiuose buvo? 

Atsako carienė: 

— Nežinau, kodėl tau taip atrodo. 

Viesulas puolė ją glamonėti bučiuoti, o caraitis Ivanas tik čiupt jam 
už vėzdo. 

— Aš tave suėsiu!— suriko Viesulas. 

— Na, dar pažiūrėsim: gal suėsi, gal ir ne! 

Viesulas driokstelėjo pro langą ir — į padanges; nešiojo nešiojo jis 
caraitį Ivaną —ir viršum kalnų: ,„„Nori,— sako, — užmušiu?"'— ir viršum 
jūrų: „Nori, — gąsdina, — paskandinsiu?" Tik nieko negali padaryti, carai- 
tis nepaleidžia vėzdo. 

Visą pasaulį Viesulas aplėkė, pavargo ir pradėjo leistis. Nusileido 
tiesiai į rūsį, pribėgo prie to kubilo, kur dešinėje stovėjo, ir ėmė gerti 
silpnąjį vandenį, o caraitis Ivanas puolė į kairę, atsigėrė stipriojo van- 
dens ir pasidarė pirmasis galiūnas pasaulyje. 

Mato jis, kad Viesulas visai nusilpo, ištraukė jo aštrų kardą ir vienu 
kirčiu nukirto jam galvą. 

Suriko užpakalyje balsai: 

— Kirsk dar, kirsk dar, antraip atgis! 

— Ne,— atsako caraitis— galiūno ranka du kartus nekerta, o viską 
vienu kirčiu ima! 

Tuojau užkūrė ugnį, sudegino kūną ir galvą, o pelenus pavėjui pa- 
leido. Caraičio Ivano motina be galo džiaugiasi. 

— Na,— sako, — sūneli mano mylimiausias, pasilinksminkim, paval- 
gykim ir kuo greičiausiai namo grįžkim; o čia labai nuobodu, jokio žmo- 
gaus nėra. 

— O kas gi čia patarnauja? 

— Tuoj pamatysi. 

Vos pagalvojo apie valgį, tuojau stalas pats apsikrauna, įvairių val- 
gių ir vynų ant stalo atsiranda. Carienė su caraičiu pietauja, ir nema- 
toma muzika jiems groja. 


4. Auksinis kalnas 49 


Pavalgė, atsigėrė, atsipūtė; sako caraitis Ivanas: | 

— Eikim, mamyte, jau metas; juk mūsų broliai pakalnėje laukia. 
Pakeliui reikia tris karalienės išgelbėti, kurios čia pas Viesulą gyveno. 

Pasiėmė visko, ko reikia, ir iškeliavo į kelią kelionę. Pirma užėjo 
pas auksinės karalystės karalienę, paskui pas sidabrinės karalystės ka- 
ralienę, o paskui ir pas varinės karalystės karalienę, paėmė jas drauge, 
pasiėmė drobės ir visokių kitokių daiktų ir greitai nuėjo į tą vietą, kur 
reikėjo lipti nuo kalno. 

Caraitis Ivanas nuleido už drobės pirma motiną, paskui Jeleną Gra- 
žiąją ir dvi jos seseris. Broliai stovi apačioje — laukia, o patys galvoja: 

„Paliksime caraitį Ivaną viršuje, o motiną ir caraites nunešime pas 
tėvą ir pasakysime, kad mes jas suradome." 

— Jeleną Gražiąją aš vesiu,— sako caraitis Piotras, — o varinės ka- 
ralystės karalienę išleisime bent už generolo. 

Kai turėjo caraitis Ivanas nuo kalnų leistis, vyresnieji broliai paėmė 
už drobės, timptelėjo ją ir visai nutraukė. Caraitis Ivanas pasiliko kal- 
nuose. 

Ką darysi? Graudžiai apsiverkė ir atgal sugrįžo; vaikščiojo vaikščio- 
jo ir po varinę karalystę, ir po sidabrinę, ir po auksinę — nė gyvos dva- 
sios! Ateina į deimantinę karalystę — taip pat nieko nėra. Ką gi veiksi 
vienas? Baisiai nuobodu! Žiūri — prie lango stovi dūdelė. Paėmė ją 
į rankas. 

— Nagi — sako, — pagrosiu iš nuobodumo. 

Tiktai švilptelėjo — atsiranda šlubis vienakis. 

— Ko reikia, caraiti Ivanai? 

— Noriu valgyti. 

Tuojau kur buvęs, kur nebuvęs atsirado pataisytas stalas, ant stalo 
ir vynų, ir valgių kuo geriausių. Caraitis Ivanas pasistiprino ir galvoja: 
„Dabar būtų gerai pasilsėti.“ Sudūdavo dūdele — atsirado šlubis vienakis. 

— Ko reikia, caraiti Ivanai? 

— Lova kad būtų paklota. / 

Vos spėjo ištarti, o jau lova paklota — balčiausia, minkščiausia. 

Jis atsigulė, gerai išsimiegojo ir vėl sudūdavo dūdele. 

— Ko reikia?— klausia jį šlubis vienakis. 

— Tai, vadinasi, viskas galima?— klausia caraitis. 

— Viskas galima, caraiti Ivanai! Kas šita dūdele sudūduos, tam vis- 

ką mes padarysime. Kaip anksčiau Viesului tarnavom, taip dabar tau 
mielai tarnausim. Tiktai reikia, kad šitą dūdelę visada laikytum prie 
savęs. 

— Gerai,— sako caraitis Ivanas,— kad tuojau pat atsirasčiau savo 
krašte! 

Tiktai pasakė — ir tą pat akimirką atsirado savo krašte, vidury pre- 
kyvietės. 

Vaikšto po prekyvietę; ateina priešais kurpius — toks linksmas žmo- 
gutis. Caraitis klausia: 

— Kur, žmogeli, eini? 

— Ogi nešu kurpaites parduoti. Esu kurpius. 

— Imk mane padėjėju. 

— Argi tu moki siūti kurpaites? 

— Viską, ką nori, moku; ne tiktai kurpaites, bet ir drabužius galiu 
pasiūti. 

— Tai einam pas mane! 

Abu parėjo namo. Kurpius ir sako: 

— Na tai siūk! Še tau medžiagos gerų geriausios; pažiūrėsiu, ką 
tu gali. 

Caraitis Ivanas nuėjo į savo kamarėlę, išsiėmė dūdelę, sudūdavo — 
atsirado šlubis vienakis. 

— Ko reikia, caraiti Ivanai? 

— Kad rytdienai batai būtų pasiūti. 

— O, čia tik darbelis — ne darbas! 

— Štai ir medžiagos! 

— Kokia čia medžiaga? Šlamštas tiktai! Reikia pro langą išmesti. 

Rytą caraitis pabunda, ant stalo batai stovi kuo puikiausi, gerų ge- 
riausi. Atsikėlė ir šeimininkas: | 

— Na vyre, ar pasiuvai batus? 

— Pasiuvau. 

— Parodyk! 

Žvilgtelėjo į batus ir aiktelėjo: 

— Tai bent meistrą gavau! Ne meistras, o stebuklas! 

Paėmė tuos batus ir nunešė į turgų parduoti. | 

Tuo metu pas carą buvo rengiamos trejos vestuvės: caraitis Piotras 
ruošėsi vesti Jeleną Gražiąją, caraitis Vasilijus — sidabrinės karalystės 

karalienę, o varinės karalystės karalienę leido už generolo. Supirkinėjo 
toms vestuvėms apdarus. Jelenai Gražiajai reikėjo batelių. Mūsų kurpius 
turėjo gražių gražiausius batelius; nuvežė jį į rūmus. Jelena Gražioji tik 
pažvelgė: 

— Kas čia?— sako.— Tiktai kalnuose galima tokius batelius pasisiū- 
dinti. 

Brangiai sumokėjo kurpiui ir įsakė: 

— Pasiūk man nematavęs antrą porą batelių, kad būtų puikiai pa- 
daryti, brangakmeniais iškaišyti, deimantais apsagstyti. Ir kad lig ryt- 
dienos suspėtum, o jei ne — į kartuves! 

Paėmė kurpius pinigus ir brangakmenius; eina namo visai nusiminęs. 

— Bėda!-— sako.— Ką dabar daryti? Kaip tokius batelius pasiūti lig 
rytdienos, ir dar nematavus? Matyt, pakars mane rytoj! Imsiu pagaliau 
bent paūšiu iš sielvarto su savo draugais. 

Užėjo į smuklę. Draugų jis daug turėjo, tai jie ir klausia: 

— Ko tu, brolau, toks nusiminęs? 

— Ai draugai mielieji, juk rytoj mane pakars! 

— Už ką gi? 

Kurpius apsakė savo nelaimę. 

— Kur jau čia apie darbą begalvosi? Geriau paūšime paskutinį kartą. 

Tai ir gėrė gėrė, ūžė ūžė, kurpius jau svirduliuoja. 

— Na,— sako, — pasiimsiu namo statinaitę degtinės ir eisiu gulti. 
O rytoj, kai tik ateis manęs karti, tuojau puskibirį išmesiu; tegu jau be 
nuomonės pakaria. 

Pareina namo. 

— Ak tu prakeiktasis,— sako caraičiui Ivanui, — tai mat, ką tavo ba- 
teliai padarė! Per juos savo galvą palydėjau! Rytoj, kai ateis manęs 
pasiimti, tuojau pažadink. 

Nakčia caraitis Ivanas išsiėmė dūdelę, sudūdavo — atsirado šlubis 
vienakis. 

— Ko reikia, caraiti Ivanai? 

— Kad tokie ir tokie bateliai būtų pasiūti. 

— Bus! 

Caraitis Ivanas atsigulė miego. Rytą pabunda — bateliai ant stalo sto- 
vi, kaip saulė spindi. Eina jis, žadina šeimininką: 

— Šeimininke! Laikas keltis. 

— Ar jau manęs atėjo? Duok greičiau statinaitę su degtine, štai puo- 
delis — pilk; tegu jau girtą pakaria. 

— Bateliai juk pasiūti. 

— Kaip gali būti pasiūti? Kur jie? 

Nubėgo šeimininkas, žvilgtelėjo: 

— Oi, kada gi mudu juos siuvome? 

— Ogi nakčia: argi, šeimininke, neatsimeni, kaip mudu kirpome ir 
siuvomeį? 

— Visai užmiršau miegodamas, brolau; lyg ir atsimenu! 

Paėmė jis batelius, suvyniojo, bėga į rūmus. 

Jelena Gražioji pamatė batelius ir suprato: „Tur būt, caraičiui Ivanui 
dvasios dirba.“ 

— Kaip tu juos pasiuvai?— klausia ji kurpių. 

— Ogi aš,— sako, — viską moku dirbti. 

— Jei taip, tai pasiūk man vestuvių drabužius, kad būtų jie auksu 
iškaišyti, deimantais ir brangakmeniais apsagstyti. Ir kad lig rytdienos 
būtų pasiūti, o jei ne — galva nulėks. 

Eina kurpius visai nusiminęs, — o draugai jau seniai jo laukia: 

— Na kaip? 

— Ką čia jau, — sako, — vienas prakeikimas! Tai atsirado krikščionių 
giminės ėdikė — liepė ligi rytdienos pasiūti drabųžius su auksu, su ak- 
menimis. O koks iš manęs siuvėjas! Jau tikrai rytoj man galvą nukirs. 

— Ė brolau, rytą galva bus šviesesnė: einam — paūšime. 

Nuėjo į smuklę, geria ūžia. Kurpius vėl nusitašė, parsiritino namo 
visą statinę degtinės ir sako caraičiui Ivanui: 

— Na vyruti, rytoj, kai pažadinsi, tai visą kibirą vienu mauku iš- 
mauksiu; tegu girtam galvą kerta! O tokių drabužių ir per visą gyvenimą 
nepasiūčiau. 

Seimininkas atsigulė, ėmė kriokti, o caraitis Ivanas pūstelėjo dūde- 
1ę — atsirado šlubis vienakis. 

— Ko reikia, caraiti? 

— Kad lig rytdienos drabužiai būtų pasiūti, visai tokie pat, kokius 
Jelena Gražioji pas Viesulą nešiojo. 

— Klausome! Bus padaryta. 

Auštant pabudo caraitis Ivanas, o drabužiai ant stalo guli, kaip saulė 
spindi — visam kambary šviečia. Tada jis kelia šeimininką; tas praplė- 
šia akis: 

— Ką, ar jau atėjo manęs vestis — galvos kirsti? Duok greičiau deg- 
tinės! 

— Bet juk drabužiai jau gatavi... 

— Argi? Kada mudu spėjome juos pasiūti? 

— Ogi nakčia, negi neatsimeni? Tu pats ir sukirpai. 

— Oi broleli, bent kiek atsimenu; lyg per sapną matau. 

Paėmė kurpius drabužius, bėga į rūmus. 

Jelena Gražioji davė jam daug pinigų ir įsakė: 

— Žiūrėk, kad rytoj auštant septintame varste jūroje stovėtų auk- 
sinė karalystė ir kad nuo tenai ligi mūsų rūmų būtų nutiestas auksinis 
tiltas, tas tiltas nuklotas brangiu aksomu, o prie turėklų iš abiejų pusių 
augtų nuostabūs medžiai ir giesmininkai paukščiai įvairiais balsais čiul- 
bėtų. Nepadarysi ligi rytdienos — liepsiu tave ketvirčiuoti! 

Išėjo kurpius nuo Jelenos Gražiosios ir galvą panarino. Sutinka jį 
draugai: 

— Kaip, brolau? 

— Ką jau čia! Pražuvau aš, rytoj mane sukapos į keturias dalis. Tokį 
darbą uždavė, kad joks velnias nepadarys. 

— Na jau! Rytą galva bus šviesesnė; eime į smuklę. 

— Eime! Paskutinį kartą nors pasilinksminsime. 

Taip jie gėrė, jog kurpius į pavakarę visai nusilesė, ir jį už paran- 
kių namo parvedė. 

— Lik sveikas, vyruti — sako jis caraičiui Ivanui, — rytoj mane su- 
kapos. 

— Ar naujas darbas duotas? 

— Ogi štai toks ir toks! 

Atsigulė ir ėmė knarkti, o caraitis Ivanas šmurkšt į savo kambarį, 
papūtė dūdelę — atsirado šlubis vienakis. 

— Ko reikia, caraiti Ivanai? 

— Ar gali man padaryti štai tokį darbą. .. 

— Taip, caraiti Ivanai, čia tai bent darbas! Na, bet ką bepaveiksi — 
ligi ryto viskas bus atlikta. 

Kitą rytą, vos pradėjus švisti, caraitis Ivanas pabudo, žiūri pro lan- 
gą — dievulėliau tu mano! Viskas kaip pridera padaryta: auksiniai rū- 
mai it saulė žėri. 

Kelia jis šeimininką, tas pašoko: 

— Ką? Ar manęs atėjo? Duok greičiau degtinės! Tegu nužudo girtą. 

— Bet juk rūmai pastatyti. 

— Ką tu! 

Žvilgtelėjo kurpius pro langą ir aiktelėjo: 

— Kaip čia viskas pasidarė? 

— Argi neatsimeni, kaip mudu dirbome? 

— Oi, matyt, aš miegodamas užmiršau, vos vos beatsimenu! 

Nubėgo jie į auksinius rūmus — ten nematyti ir negirdėti lobiai. Ca- 
raitis Ivanas sako: 

— Še tau, šeimininke, sparnelį, eik nušluoti tilto turėklų, o jeigu kas 
ateis ir paklaus: kas rūmuose gyvena — tu nieko nesakyk, tiktai paduok 
šitą laišką. 

Nuėjo kurpius ir ėmė šluoti tilto turėklus. Rytą pabudo Jelena Gra- 
žioji, pamatė auksinius rūmus ir tuoj pas carą: 

— Pažiūrėkite, jūsų didenybe, kokie stebuklai: jūroje auksiniai rū- 
mai stovi, nuo tų rūmų tiltas septynių varstų nutiestas, o aplink tiltą 
nuostabūs medžiai auga ir paukščiai giesmininkai visokiais balsais čiulba. 

Caras tuojau nusiuntė tarną paklausti: kas čia galėtų būtiė Ar ne 
koks galiūnas "prie jo valstybės prisiartino? 

Atėjo pasiuntiniai pas kurpių, ėmė jį klausinėti, jis sako: 

— Aš nieko nežinau, bet turiu laišką jūsų carui. 

Tame laiške caraitis Ivanas apsakė carui viską, kaip buvo: kaip jis 
motiną išvadavo, Jeleną Gražiąją laimėjo ir kaip jį vyresnieji broliai 
apgavo. Drauge su laišku nųsiuntė caraitis Ivanas auksinę karietą ir prašė 
apsilankyti pas jį carą ir carienę, Jeleną Gražiąją su savo seserimis; 
o broliai tegu būna užpakalyje paprastame vežime atvežti. 

Visi tuojau susiruošė ir išvažiavo. 

Caraitis Ivanas sutiko juos su džiaugsmu. Caras buvo benorįs vyres- 
niuosius sūnus mirtim nubausti už jų neteisingumą, bet caraitis Ivanas 

tėvą permaldavo, ir jis jiems dovanojo. Tada prasidėjo šauni puota; 
caraitis Ivanas vedė Jeleną Gražiąją, už caraičio Piotro išleido sidabrinės 
karalystės karalienę, už caraičio Vasilijaus išleido varinės karalystės 
karalienę, o kurpių generolu uždėjo. 

Toje puotoje ir aš buvau, midų vyną gėriau, per barzdą varvėjo, bur- 
noje nieko neturėjau. 


Pasaka apie jaunystės obuolius 
ir gyvąjį vandenį 


V iausi krašte, vienoje šalyje gyveno caras ir turėjo tris sūnus: vy- 
resnysis buvo vardu Fiodoras, antrasis Vasilijus, o jauniausiasis Ivanas. 
Caras visai nukaršo, ir jo akys nusilpo, o jis buvo girdėjęs, kad už 
devynių žemių, devintoje šalyje, esąs sodas su jaunystės obuoliais ir 
šulinys su gyvuoju vandeniu. Kai tik koks senis suvalgo tą obuolį — pa- 
jaunėja, o jei neregys nusiplauna tuo vandeniu akis — praregi. 

Kelia caras didelę puotą, kviečia į tą puotą kunigaikščius ir bajorus 
ir sako jiems: 

— Kas, vyručiai, atsirastų rinktinis iš rinktinių, savanoris iš savano- 
rių, nujotų už devynių žemių, į devintą šalį, atneštų man jaunystės 
obuolių ir ąsotėlį nuo dvylikos taurelių gyvojo vandens? Aš tam raiti- 
ninkui pusę valstybės užrašyčiau. 

Didysis slepiasi už vidutiniojo, o vidutinysis už mažesniojo, o mažes- 
nysis ir žado neteko. 

Išeina caraitis Fiodoras ir sako: 

— Nesinori žmonėms valstybės išdalyti. Aš josiu į tą kelionę, par- 
nešiu tau, care tėveli, jaunystės obuolių ir ąsotėlį nuo dvylikos taurelių 
gyvojo vandens. 

Nuėjo caraitis Fiodoras į arklides, renkasi sau žirgą nejodinėtą, ka- 
manoja kamanom nekamanotom, pasiima vytinį nešmaikštuotą, suveržia 
balną dvylika paspręsčių ir dar viena paspręste — ne dėl gražumo, tik 
dėl stiprumo. .. Išjojo Fiodoras caraitis į kelionę. Matė žmonės, kaip ant 
žirgo sėdo, tik nematė, į kurią šalį nulėkė... | 

Kiek jis ten jojo, kiek nejojo — gal arti, gal toli, gal žemai, gal aukš- 
tai — jojo dieną ligi vakaro, kol skaisti saulutė nusileido. Ir prijojo kryž- 
kelę, kur trys keliai susikerta. Kryžkelėje guli plokščias akmuo, jame 
įrašas iškaltas: 

„Į dešinę josi — pats išsigelbėsi, žirgą prarasi. Į kairę josi — Žirgą 
išgelbėsi, pats pražūsi. Tiesiai josi — susituoksi.“ 

Pagalvojo Fiodoras caraitis: „Verčiau josiu ten, kur susituoksiu.“ 

Ir pasuko į tą kelelį, kur susituokti lemta. Jojo jojo ir prijojo rū- 
mus auksiniu stogu. Išbėga graži mergina ir sako jam: 

— Caro sūnau, aš tave iš balno iškelsiu, eik su manim duonos drus- 
kos paragauti ir prigulti pasilsėti. 

— Ne, mergele, duonos druskos aš nenoriu, o miegodamas kelio ne- 
sutrumpinsiu. Man reikia toliau joti. 

— Caro sūnau, nesiskubink joti, o skubinkis daryti, kas tau miela 
malonu. | 

Gražioji mergina jį iš balno iškėlė ir į rūmus nusivedė. Pavalgydino, 
pagirdė ir į patalą paguldė. 

Vos tik atsigulė caraitis Fiodoras į pasienį, mergina greitai lovą ap- 
vertė, ir jis nulėkė į rūsį, į gilią duobę. .. | 

Kiek trukus, kiek netrukus caras vėl kelia puotą, kviečia kunigaikš- 
čius ir bajorus ir sako jiems: 

— Vyručiai, kuris čia atsirastų savanoris parnešNti man jaunystės 
obuolių ir ąsotėlį nuo dvylikos taurelių gyvojo vandens? Aš tam raiti- 
ninkui pusę valstybės užrašyčiau. 

Ir vėl didysis slepiasi už vidutiniojo, vidutinysis už mažesniojo, o ma- 
žesnysis ir žado neteko. 

Išeina antrasis sūnus, Vasilijus caraitis: 

— Tėveli, nesinori valstybės į svetimas rankas atiduoti. Aš josiu 
į kelionę, parnešiu tuos daiktus, atiduosiu tau į rankas. 

Eina caraitis Vasilijus į arklidžių kiemą, renkasi žirgą nejodinėtą, 
kamanoja kamanomis nekamanotom, ima vytinį nešmaikštuotą, suveržia 
balną dvylika paspręsčių ir dar viena. 

Išjoja caraitis Vasilijus. Matė žmonės, kaip ant žirgo sėdo, tiktai 
nematė, į kurią šalį nudūmė... Prijoja kryžkelę, kur guli plokščias ak- 
muo, ir mato: 

„Į dešinę josi — pats išsigelbėsi, žirgą prarasi. Į kairę josi — žirgą iš- 
gelbėsi, pats žūsi. Tiesiai josi — susituoksi." 

Galvojo galvojo caraitis Vasilijus ir nujojo tiesiai, kur lemta susi- 
tuokti. Prijojo rūmus auksiniu stogu. Išbėga jo pasitikti graži mergina 
ir prašo jį duonos druskos paragauti ir poilsio prigulti. 

— Caro sūnau, neskubėk joti, o skubinkis daryti tai, kas tau miela 
malonu... 

Jinai iš balno jį iškėlė, į rūmus nusivedė, pavalgydino, pagirdė ir 
miego paguldė. 

Vos tik caraitis Vasilijus atsigulė į pasienį, ji vėl apvertė lovą, ir jis 
nugarmėjo į rūsį. 

O ten klausia jį: 

— Kas čia lekia? 

— Caraitis Vasilijus. O kas čia sėdi? 

- Caraitis Fiodoras. 

— Tai, brolau, įkliuvome! 

Kiek trukus, kiek netrukus trečią kartą caras kelia puotą, kviečia 
kunigaikščius ir bajorus. 

— Kuris atsirastų savanoris parnešti jaunystės obuolių ir ąsotėlį nuo 
dvylikos taurelių gyvojo vandens? Aš tokiam raitininkui pusę valstybės 
užrašyčiau. 

Vėl didesnysis slepiasi už vidutiniojo, vidutinysis už mažesniojo, o ma- 
žesnysis ir žado neteko. 

Išeina caraitis Ivanas ir sako: 

— Palaimink, tėveli, drąsiąją mano galvelę ir eikliąsias kojeles joti 
į devintą šalį — paieškoti tau jaunystės obuolių ir gyvojo vandens ir 
dar paieškoti savo brolelių. 

Palaimino jį caras. Nuėjo caraitis Ivanas į arklides — pasiskirti Žir- 
go pagal savo norą. Į kurį tik žirgą pažvelgia — tas dreba, ant kurio tik 
ranką uždeda — tas nuo kojų virsta... 

Neišsirinko caraitis žirgo pagal savo norą. Eina nuleidęs drąsiąją 
galvelę. Jam priešais senelė kampininkė: 

— Sveikas, vaikeli, caraiti Ivanai! Ko eini susigraužęs ir nuliūdęs? 

— Kaip aš neliūdėsiu, senele,— negaliu rasti žirgo pagal savo norą. 

— Reikėjo seniai manęs pasiklausti. Puikus žirgas stovi rūsyje, pri- 
kaustytas geležinėmis grandinėmis. Įstengsi jį paimti — bus tau žirgas 
pagal norą. 

Atėjo caraitis Ivanas prie rūsio, paspyrė geležinę plokštę, nuvirto 
plokštė nuo rūsio. Įšoko pas puikųjį žirgą, padėjo žirgas priešakines savo 
kojas jam ant pečių. Stovi caraitis Ivanas — nė krust. Nutraukė žirgas 
geležines grandines, išlėkė iš rūsio ir caraitį Ivaną išnešė. Ir tada caraitis 
Ivanas jį pakamanojo kamanomis nekamanotomis, pabalnojo balnu ne- 
jodinėtu, apjuosė dvylika paspręsčių ir dar viena — ne dėl gražumo, tik 
dėl jaunuoliškos garbės. 

Išjojo caraitis Ivanas į didžią kelionę. Matė žmonės, kaip ant žirgo 
sėdo, tiktai nematė, į kurią šalį nulėkė... Prijojo jis kryžkelę ir susi- 
mąstė: 

„Į dešinę josi — žirgą prarasi, — ką darysiu be žirgo? Tiesiai josi — su- 
situoksi,— ne tam aš į kelionę išjojau. Į kairę josi — žirgą išgelbėsi— 
šitas kelias man visų geriausias.“ 

Ir pasuko į tą kelią, kur lemta žirgą išgelbėti — pačiam pražūti. Kiek 
jis jojo, kiek nejojo — gal ilgai, gal trumpai, gal aukštai, gal žemai, per 
žaliąsias lankas, per akmens kalnus, jojo dieną iki vakaro, kol skaisti 
saulutė nusileido, ir prijojo trobelę. Stovi trobelė ant vištos kojelės, 
vienu langeliu. 

— Trobele, trobele, pasisuk į mišką užpakaliu, į mane priešakiu. 
Kaip į tave įeisiu, taip ir išeisiu. 

Trobelė pasisuko į mišką užpakaliu, į caraitį Ivaną priešakiu. Įėjo 
jis į trobą, o ten sena ragana besėdinti. Šilkų kuodelį pašo, o siūlus ant 
mestuvų meta. 

— Tfu, tfu — sako, — rusų kvapo nė uostyti neuosčiau, regėti neregė- 
jau, o dabar rusų kvapas pats pas mane atėjo. 

— Oi tu, sena ragana, tu kiaulakoje, nepagavusi paukščio — peši, ne- 
pažinusi vyro — peiki... Tuojau tu pašoktum ir mane, šaunų jaunikaitį, 
žmogų pakeleivingą, pavalgydintum, pagirdytum ir nakčiai lovą paklo- 
tum... Aš atsigulčiau, tu prisėstum galvūgalyje, paklausinėtum, o aš tau 
paporinčiau — kas esu ir iš kur. 

Sena ragana visa tai padarė — caraitį Ivaną pavalgydino, pagirdė 
ir į patalą paguldė. Atsisėdo galvūgalyje ir ėmė klausinėti: 

— Kas toks esi, pakeleivingasis žmogau, šaunusis jaunikaiti, ir iš 
kur tu? Kurio tu krašto? Kokio tėvo, kokios motinos sūnus? 

— Aš, senele, esu iš tokio ir tokio krašto, iš tokios ir tokios šalies, 
caro sūnus, caraitis Ivanas. Joju už devynių žemių, už devynių marių, 
į devintą karalystę gyvojo vandens ir jaunystės obuolių. 

— Na, vaikeli, tu mano mielasai, toli tau reikės keliauti: gyvojo 
vandens ir jaunystės obuolių turi stipri galiūnė, mergina Mėlynakė; ji 
yra tikra mano dukterėčia. Nežinau, ar laimėsi ką... 

— O tu, senele, duok savo galvą galingiems mano pečiams, suteik 
proto ir išminties. 

— Daug šaunių vaikinų pro čia jojo, tik nedaug mandagiai kalbėjo. 
Imk, vaikeli, mano žirgą. Mano žirgas eiklesnis, jis tave nuneš pas vi- 
dutiniąją Mano seserį, ji tave pamokys. 

"Caraitis Ivanas rytą keliasi ankstutėliai, prausias baltutėliai. Dėkoja 
senai raganai už nakvynę ir išjoja ant jos žirgo. 

Staiga jis sako žirgui: 

— Stok! Pirštinę pamečiau. 

O žirgas atsako: 

— Kol tu čia kalbėjai, aš jau du šimtus varstų nulėkiau... 

Joja caraitis Ivanas, joja — nesustoja. Diena vakarop slenka. Ir iš- 
vydo jis trobelę ant vištos kojelės, vienu langeliu. 

— Trobele, trobele, pasisuk į mišką užpakaliu, į mane priešakiu! Kaip 
į tave įeisiu, taip ir išeisiu! 

Trobelė atsigręžė į mišką užpakaliu, į jį priešakiu. 

Staiga girdi — žirgas žvengia, ir caraičio Ivano žirgas atsiliepia. 

Tai buvo vienos kaimenės žirgai. 

Išgirdo tą žvengimą sena ragana — dar senesnė. už aną —ir sako: 

— Matyt, seselė atjojo pas mane į svečius. 

Ir išeina į prieangį: 

— Tfu, tfu, rusų kvapo nė uostyti neuosčiau, regėti neregėjau, o da- 
bar rusų kvapas pats pas mane atėjo. 

O caraitis Ivanas jai: 

— Oi tu, sena ragana, tu kaulakoje, sutik svečią pagal jo drabu- 
žius, o išlydėk pagal jo protą. Tu mano žirgą priimtum, mane, šaunų 
jaunikaitį, pakeleivingą Žmogų, pavalgydintum, pagirdytum ir paguldy- 
tum... 

Sena ragana viską padarė — žirgą priėmė, o caraitį Ivaną pavalgy- 
dino, pagirdė, į patalą paguldė ir ėmė klausinėti, kas toks jisai, iš kur 
ir kur keliauja. 

— Aš, senele, esu iš tokio ir tokio krašto, iš tokios ir tokios šalies, 
caro sūnus, caraitis Ivanas. Joju pas stiprią galiūnę, merginą Mėlynakę, 
gyvojo vandens ir jaunystės obuolių. . 

— Na, vaikeli mielasai, nežinau, ar laimėsi ką. Sunku bus tau, sun- 
ku pasiekti merginą Mėlynakę. 

— O tu, senele, duok savo galvą mano galingiems pečiams, suteik 
proto ir išminties. 

— Daug šaunių vaikinų pro čia jojo, tik nedaug mandagiai kalbėjo. 
Imk, vaikeli, mano žirgą, jog pas vyresniąją mano seserį. Ji geriau už 
mane pamokys, ką daryti. 

Caraitis Ivanas apsinakvojo pas tą senę, rytą keliasi ankstutėliai, pIrau- 
siasi baltutėliai. Dėkoja senei raganai už nakvynę ir išjoja jos žirgu. 
O tas žirgas dar eiklesnis už aną. 

Staiga caraitis Ivanas sako žirgui: 

— Stok, pirštinę pamečiau! 

O žirgas atsako: 

— Kol tu čia kalbėjai, aš tris šimtus varstų nulėkiau. 

Negreitai darbą padarysi, greitai pasakoje apsakysi. Joja caraitis 
Ivanas dieną iki vakaro — kol skaisti saulutė nusileido. Prijoja trobelę 
ant vištos kojelės, vienu langeliu. 

— Trobele, trobele, atsisuk į mišką užpakaliu, į mane priešakiu! Aš 
neamžinai čia būsiu, tik vieną naktį pernakvosiu! | 

Staiga sužvingo žirgas, ir caraičio Ivano žirgas atsiliepė. Išeina į prie- 
butį sena ragana, dar senesnė už aną. Pasižiūrėjo — žirgas sesers, O rai- 
tininkas svetimšalis, gražus jaunikaitis. .. 

Caraitis Ivanas jai mandagiai nusilenkė ir nakvynės pasiprašė. Ką 
padarysi. Nakvynės niekas su savim nesinešioja — nakvynės kiekvienam 
reikia: ir pėsčiam, ir raitam, ir varguoliui, ir turtuoliui. 

Sena ragana viską sutvarkė — žirgą priėmė, o caraitį Ivaną pavalgy- 
dino, pagirdė ir ėmė klausinėti, kas jis toks, iš kur ir kur keliauja. 

— Aš, senele, esu iš tokio ir tokio krašto, iš tokios ir tokios šalies, 
caro sūnus, caraitis Ivanas. Buvau pas jaunesniąją tavo seserį, ji pasiun- 
tė pas viduriniąją, o vidurinioji sesuo atsiuntė pas tave. Duok savo gal- 
vą Mano galingiems pečiams, suteik man proto ir išminties, kaip iš mer- 
ginos Mėlynakės gauti gyvojo vandens ir jaunystės obuolių. 

— Tebūnie taip, padėsiu aš tau, caraiti Ivanai. Mergina Mėlynakė 
mano dukterėčia — stipri ir tvirta galiūnė. Aplink jos karalystę — siena 
trijų sieksnių aukštumo, sieksnio storumo, o prie vartų sargyba — tris- 
dešimt galiūnų. Tavęs nė pro vartus neįleis. Reikia tau joti vidurnaktį, 
joti eikliuoju mano žirgu. Kai tik prijosi sieną — pliek žirgą per šonus 
vytiniu nešmaikštuotu. Žirgas peršoks per sieną. Tu žirgą pririšk ir eik 
į sodą. Pamatysi obelį su jaunystės obuoliais, o po obelim šulinys. Nu- 
siskink tris obuolius, o daugiau neimk. Ir pasisemk iš šulinio gyvojo 
vandens ąsotėlį nuo dvylikos taurelių. Mergina Mėlynakė miegos, tu 
neik pas ją į rūmus, o sėsk ant žirgo ir pliek jį per stangrius šonus. Jis 
tave perneš per sieną. 

Caraitis Ivanas nenakvojo pas tą senę, o sėdo ant eiklaus žirgo ir 
išjojo nakties metu. Tas žirgas šuoliais skrieja, per pelkynus samany- 
nus šoka, upes, ežerus uodega užšluoja. 

Kiek jojo, kiek nejojo — gal ilgai, gal trumpai, gal aukštai, gal že- 
mai — vidurnaktį caraitis Ivanas prijoja aukštą sieną. Prie vartų sargyba 
miega — trisdešimt tvirtų galiūnų. Spaudžia jis savo eiklųjį žirgą, pliekia 
jį vytiniu nešmaikštuotu. Įniršo žirgas ir perlėkė per sieną. Nulipo ca- 
raitis nuo žirgo, įeina į sodą ir mato — auga obelis sidabriniais lapais, 
auksiniais obuoliais, o po obelim šulinys. Caraitis Ivanas nusiskynė tris 
obuolius, o daugiau neėmė, ir prisisėmė iš šulinio gyvojo vandens ąsotėlį 
nuo dvylikos taurelių. Ir įsigeidė jis pamatyti stiprią, tvirtą galiūnę mer- 
giną Mėlynakę. 

Įeina caraitis Ivanas į rūmus, o ten miega — vienoje pusėje šešios 
milžinės — merginos galiūnės ir kitoje pusėje šešios, o viduryje išsikė- 
tojusi miega mergina Mėlynakė, kaip smarkus krioklys šniokščia. 

Neiškentė caraitis Ivanas, pasilenkė, pabučiavo ją ir išėjo... Sėdo ant 
eikliojo žirgo, o žirgas sako jam žmogaus balsu: 

— Nepaklausei tu, caraiti Ivanai, įėjai į rūmus pas merginą Mėlyn- 
akę. Dabar aš per sieną neperšoksiu. 

Caraitis Ivanas pliekia žirgą vytiniu nešmaikštuotu. 

— Ei tu, žirge vilkanasri, pelų maiše, mes čia nenakvosim, tik gal- 
vas prarasim! 

Įniršo žirgas labiau, negu pirma, ir perlėkė per sieną, tik užkliudė ją 
viena pasaga — ant sienos stygos pragydo ir varpai suskambėjo. 

Merginą Mėlynakė pabudo ir pamatė, kad buvo apvogta: 

— Kelkitės, pas mus didelė vagystė įvyko! 

Liepė ji pabalnoti galingąjį savo žirgą ir su dvylika merginų milži- 
nių puolė vytis caraičio Ivano. 

Gena caraitis Ivanas žirgą, kiek tik jis įkabina, o mergina Mėlynakė 
vejasi įdurmu. Atjojo jis pas vyresniąją raganą, o ši jam žirgą išve- 
dusi, pabalnojusi. Jis — nuo savo žirgo ant kito ir vėl nurūko tolyn... 
Caraitis Ivanas tik pro duris, o mergina Mėlynakė jau tarpduryje ir 
klausia raganą: 

— Senele, ar pro čia žvėris neprabėgo? 

— Ne, vaikeli. 

— Senele, ar pro čia vaikinas neprajojo? 

— Ne, vaikeli. O tu iš kelionės pienelio išgertum.. 

— Išgerčiau, senele, tik ilgai reikės karvę milžti.... 

— Ką čia, vaikeli, greitai apsisuksiu. .. * 

Nuėjo sena ragana milžti karvės — melžia, nesiskubina. Išgėrė mer- 
gina Mėlynakė pieno ir vėl nusivijo caraitį Ivaną. 

Atjojo caraitis Ivanas pas viduriniąją raganą, pakeitė žirgą ir vėl 
nurūko. Jis — pro duris, o mergina Mėlynakė jau tarpduryje: 

— Senele, ar neprabėgo pro čia žvėris, ar neprajojo šaunus jauni- 
kaitis? 

— Ne, vaikeli. O tu iš kelionės pavalgytum sklindžių. 

— Kadgi tu ilgai juos kepsi... 

— Ką čia, vaikeli, kaip mat apsisuksiu. .. 

Prikepė ragana sklindžių — kepa, nesiskubina. Mergina Mėlynakė 
pavalgė ir vėl nusivijo caraitį Ivaną. 

Prijojo caraitis jaunesniąją raganą, nulipo nuo žirgo, sėdo ant ga- 
lingojo savo žirgo ir vėl nurūko. Jis — pro duris, mergina Mėlynakė — 
tarpduryje ir klausia raganą, ar neprajojo pro čia šaunus vaikinas. 

— Ne, vaikeli. O tu iš kelionės pirtyje išsipertum. 

— Kadgi tu ilgai kūrensi. 

— Ką čia, vaikeli, bemat apsisuksiu. .. 

Iškūreno ragana pirtį, viską paruošė. Mergina Mėlynakė išsipėrė, 
išsiprausė ir vėl leidosi vytis. Jos žirgas nuo kalnelio ant kalnelio šoka, 
upes ežerus uodega užžeria. Baigia ji caraitį Ivaną prisivyti. 

Mato jis užpakalyje — jau lipa jam ant kulnų: dvylika galiūnių ir 
tryliktoji — mergina Mėlynakė — taikosi jį pulti, galvą nuo pečių nuristi. 
Ėmė jis stabdyti savo žirgą. Mergina Mėlynakė prilekia ir šaukia jam: 

— Ko tu, vagie, nepasiklausęs iš mano šulinio gėrei 41 šulinio ne- 
uždengei* 

O jis jai: 

— Ką gi, atsiiraukim vienas nuo kito per tris žirgo šuolius ir jėgas 
išmėginkim. 

Caraitis Ivanas ir mergina Mėlynakė atsitolino vienas nuo kito per 
tris žirgo šuolius, pasiėmė kovos vėzdus, ietis ilgakotes, kalavijus ašt- 
riuosius. Ir sujojo tris kartus, sudaužė vėzdus, sulaužė ietis kalavijus — 
neįstengė vienas antro nutrenkti nuo žirgo. Nebuvo daugiau ko jiems 
ant eikliųjų žirgų užsijoti, nušoko jie nuo žirgų ir susikibo glėbiais. 

Rungėsi nuo ryto iki vakaro — kol skaisti saulutė nusileido. Caraičio 
Ivano eikli kojelė kryptelėjo, parkrito jis ant juodosios žemės. Mer- 
gina Mėlynakė įrėmė kelį jam į baltąją krūtinę ir išsitraukė plieninį 
durklą — ketino perverti baltąją krūtinę. Caraitis Ivanas jai sako: 

— Nežudyk tu manęs, mergele Mėlynake, verčiau paimk už baltųjų 
rankų, pakelk nuo juodosios žemės, pabučiuok į saldžiąsias lūpas. 

Mergina Mėlynakė pakėlė caraitį Ivaną nuo juodosios žemės ir pabu- 
čiavo į saldžiąsias lūpas. Ir išskleidė jie palapinę plyname lauke, pla- 
čioje lygumoje, žalioje pievoje. Čia jie linksminosi tris dienas ir tris 
naktis. Čia ir susižiedavo, ir žiedais apsimainė. 

Mergina Mėlynakė jam sako: 

— Aš josiu namo, ir tu jok namo, tik žiūrėk, niekur neužsuk... Po 
trejų metų lauk manęs savo karalystėje. 

Sėdo jie ant žirgų ir išsiskyrė... Kiek jojo, kiek nejojo,— negreitai 

darbą padarysi, greitai pasaką pasakysi, — prijoja caraitis Ivanas kryž- 
„kelę, tris kelius, kur guli plokščias akmuo, ir galvoja: 

„Tai gražu! Joju namo, o mano broliai žūsta nežinia kur." 

Ir nepaklausė jis merginos Mėlynakės, pasuko į tą kelią, kur lemta 
susituokti. .. Ir prijojo jis rūmus auksiniu stogu. Sužvingo caraičio Iva- 
no žirgas, ir atsiliepė brolių žirgai. Tai buvo vienos kaimenės žirgai... 

Caraitis Ivanas užlipo į prieangį, bilstelėjo žiedu — rūmų bonios su- 
sverdėjo, langų rėmai išsiklaipė. Išbėga graži mergina: 

— Ak caraiti Ivanai, seniai aš tavęs laukiu! Eik su manim duonos 
druskos paragauti ir pasilsėti pamiegoti. 

Nusivedė jį į rūmus ir ėmė vaišinti. Caraitis Ivanas ne tiek valgo, 
kiek po stalu meta, ne tiek geria, kiek po stalu lieja. Nuvedė jį gražioji 
mergina į miegamąjį. 

— Gulk, caraiti Ivanai, pamiegok, pasilsėk. 

O caraitis Ivanas įstūmė ją į lovą, greitai apvertė lovą, mergina ir 
nugarmėjo į rūsį, į gilią duobę. 

Caraitis Ivanas pasilenkė ties duobe ir šaukia: 

— Ar yra ten kas gyvas? 

O iš duobės atsako: 

— Caraitis Fiodoras ir caraitis Vasilijus. 

Jis ištraukė juos iš duobės — jų veidai pajuodę, jau pradėję žemė- 
mis apsinešti. Caraitis Ivanas nuprausė brolius gyvuoju vandeniu — vėl 
jie tapo, kokie buvę. 

Sėdo jie ant žirgų ir nujojo... Kiek jojo, kiek nejojo ir prijojo kryž- 
:kelę. Caraitis Ivanas sako broliams; 

— Pasaugokit mano žirgą, o aš gulsiu pasilsėti. 

Atsigulė jis ant šilkinės žolės ir užmigo galiūno miegu. 

O caraitis Fiodoras sako caraičiui Vasilijui: 

— Grįšim be gyvojo vandens, be jaunystės obuolių — maža mums 
bus garbės, išsiųs mus tėvas žąsų ganyti... 

Atsakė caraitis Vasilijus: 

— Ogi nustumkim caraitį Ivaną į bedugnę, o tuos daiktus paimkim 
ir tėvui į rankas atiduokim. 

Jie ištraukė jam iš užančio obuolius ir ąsoti su gyvuoju vandeniu, 
o jį patį ėmė ir numetė į bedugnę. Caraitis krito žėmyn tris dienas ir 
tris naktis. 

Nukrito caraitis Ivanas prie pat jūros, atsipeikėjo ir mato — tik dan- 
gus ir vanduo, ir po senu ąžuolu prie jūros cypia paukščiukai — plaka 
juos dargana. 

Caraitis Ivanas nusivilko švarką ir apdengė paukščiukus, o pats pa- 
lindo po ąžuolu, 

Dargana nurimo, atskrenda didžiulis paukštis Nagajus. Atskrido, at- 
siiūpė po ąžuolu ir klausia paukščiukus: 

— Mano mieli vaikučiai, ar neužplakė jūsų liūtis dargana? 

— Nešūkauk, motin, mus apsaugojo rusų žmogus, uždengė savo 
švarku. 

Paukštis Nagajus klausia caraitį Ivaną: 

— Kaip tu čia pakliuvai, mielasis žmogau? 

— Mane tikrieji broliai įmetė į bedugnę už gyvąjį vandenį ir už jau- 
nysiės obuolius. 

— Tu apsaugojai mano vaikus, prašyk mane, ko tik nori: ar aukso, ar 
sidabro, ar brangiųjų akmenų. 

— Nieko man nereikia, paukšti Nagajau: nei aukso, nei sidabro, nei 
brangiųjų akmenų. Tik ar negalima būtų man patekti į gimtąją šalį? 

Atsakė jam paukštis Nagajus: 

— Gauk man mėsos du kubilus — kiekvieną po dvylika pūdų. 

Caraitis Ivanas prišaudė pajūryje žąsų, gulbių, sukrovė į du kubilus, 
pastatė vieną kubilą paukščiui Nagajui ant dešiniojo peties, o kitą — 
ant kairiojo, pats atsisėdo ant nugaros. Ėmė jis paukštį Nagajų penėti, 
o jis pakilo ir skrenda aukštyn. 

Paukštis skrenda, o jis peni, tik peni... Gal ilgai, gal trumpai jie taip: 
skrido, supenėjo caraitis Ivanas abu kubilus. O paukštis Nagajus vėl. 
gręžiasi. Jis paėmė peilį, atpiovė sau iš kojos gabalą ir padavė paukš- 
čiui Nagajui. Šis skrenda ir vėl gręžiasi. Jis atpiovė mėsos iš kitos ko- 
jos ir padavė. Jau štai nedaug beliko skristi. Paukštis Nagajus vėl grę- 
žiasi. Caraitis Ivanas atpiovė mėsos sau iš krūtinės ir padavė jam. 

Taip paukštis Nagajus atnešė caraitį Ivaną iki gimtosios šalies. 

— Gerai tu mane penėjai visą kelią, bet skanesnio kąsnio už pasku-- 
tinįjį kaip gyvas nevalgiau. 

Caraitis Ivanas parodė jam žaizdas. Nagajus atsirūgo ir atrijo tris 
kąsnius: 

— Pridėk, kur išpiovei. 

Caraitis Ivanas pridėjo — ir mėsa priaugo prie kaulų. 

— Dabar nulipk nuo manęs, caraiti Ivanai, aš skrisiu namo. 

Pakilo paukštis Nagajus aukštyn, o caraitis Ivanas nuėjo keliais vieš- 
keliais į gimtąją šalį. 

Atėjo jis į sostinę ir sužinojo, kad caraitis Fiodoras ir caraitis Vasi- 
lijus parnešė tėvui gyvojo vandens ir jaunystės obuolių, ir caras išgijo: 
kaip ir pirmiau tapo stiprios sveikatos ir šviesių akių. 

Negrįžo caraitis Ivanas pas tėvą, pas motiną, o surinko gaują gir- 
tuoklių, smuklės driskių ir ėmė ūžti po smukles. . 

Tuo metu už devynių žemių, devintoje karalystėje stiprioji galiūnė 
Mėlynakė pagimdė du sūnus. Auga jie ne dienomis, bet valandomis. 
Greitai pasaką pasakysi, negreit darbą padarysi — praslinko treji metai. 
Mėlynakė pasiėmė sūnus, surinko kariuomenę ir ištraukė ieškoti carai- 
čio Ivano. 

Atžygiavo jinai į jo karalystę ir plyname lauke, plačioje lygumoje, 
žalioje pievoje išskleidė baltos drobės palapinę. Nuo palapinės nuklojo 
kelią spalvotomis gelumbėmis. Ir siunčia pasiuntinį į sostinę pasakyti 
carui: 

— Care, atiduok caraitį. Jei neatiduosi — visą valstybę sutrypsiu, su- 
deginsiu, tave patį į nelaisvę paimsiu. 

Caras išsigando ir siunčia vyresnįjį sūnų — caraitį Fiodorą. Eina ca- 
raitis Fiodoras spalvotomis gelumbėmis, prisiartina prie baltos drobės 
palapinės. Išbėga du berniukai: | 

— Mamyte, mamyte, ar ne mūsų tėvelis čia eina? 

— Ne, vaikučiai, tai jūsų dėdė. 

— (O ką liepsi daryti su juo? 

— O jūs, vaikučiai, pavaišinkit jį gerokai. 

Tuodu berniukai paėmė po lazdą ir ėmė šveisti caraitį Fiodorą že- 
miau nugaros. Pėrė pėrė, vos išnešė jis sveiką kailį. 

O Mėlynakė vėl siunčia pasiuntinį pas carą: 

— Atiduokite caraitį... 

Dar labiau išsigando caras ir siunčia vidurinįjį sūnų — caraitį Vasi- 
lijų. Jis prieina prie palapinės. Išbėga du berniukai: 

— Mamyte, mamyte, ar ne mūsų tėvelis čia eina? ' 

— Ne, vaikučiai, čia jūsų dėdė. Pavaišinkit jį gerokai. 


68 


Abu berniukai vėl ėmė dėdę lazdomis pliekti. Mušė mušė, vos išnešė 
caraitis Vasilijus kailį. 

O Mėlynakė trečią kartą siunčia pasiuntinį pas carą: 

— Eikit ieškoti trečiojo sūnelio, caraičio Ivano. Jei nesurasite — 
visą karalystę sutrypsiu, sudeginsiu. 

Caras dar labiau išsigando, siunčia tarną pakviesti caraičio Fiodoro 
ir caraičio Vasilijaus, liepia jiems surasti brolį, caraitį Ivaną. Tada bro- 
liai puolė carui į kojas ir visu kuo prisipažino: kaip iš miegančio ca- 
raičio paėmė gyvąjį vandenį ir jaunystės obuolius, o jį patį numetė 
į bedugnę. 

Išgirdęs tai, caras apsipylė ašaromis. O tuo metu caraitis Ivanas pats 
eina pas Mėlynakę, ir su juo kartu eina smuklės driskiai. Jie plėšia 
gelumbes po kojomis ir į šalis mėto. 

Prisiartina jie prie baltos drobės palapinės. Išbėga du berniukai: 

— Mamyte, mamyte, pas mus ateina kažkoks girtuoklis su smuklės 
driskiais! 

O Mėlynakė jiems: 

— Paimkit jį už baliųjų rankų, veskite į palapinę. Tai tikras jūsų 
tėvelis. Jis trejus metus nekaltai kentėjo. 

Paėmė caraitį Ivaną už baltųjų rankų, įvedė į palapinę. Mėlynakė 
jį nuprausė ir sušukavo, drabužius jam pakeitė ir miegoti paguldė. 
O smuklės driskiams davė po stiklinėlę, ir jie išėjo namo. 

Kitą dieną Mėlynakė ir caraitis Ivanas nuvažiavo į rūmus. Čia prasi- 
dėjo šauni puota. Caraičiui Fiodorui ir caraičiui Vasilijui maža buvo 
garbės, išginė juos iš dvaro — tenakvoja naktį antrą, kur begaus, trečią 
gal ir niekas nepriglaus... 

Caraitis Ivanas čia nepasiliko, o iškeliavo su Mėlynake į mergautinę 
jos karalystę. 

Tai ir pasakos galas. 


Ivanas mažiulis—gudruolis didžiulis 


G yveno sau seniukas ir bobutė. Seniukas gaudė paukščius, medžio- 
jo — iš to ir mito abu. Daug metų jie taip išgyveno, tik turto neužgyveno. 
Liūdi bobutė, dūsauja: 

— Visą gyvenimėlį prasikamavom, nei gardesnio kąsnelio, nei sal- 
desnio gurkšnelio matėm, nei gražesnės drapanos nešiojom. Ir vaikų ne- 
susilaukėm. Ateina senatvė, kas penės mus? 

— Nesikrimsk, bobute,— ramina seniukas,— kol rankos pakruta ir 
kojos paneša, so:ūs būsim, o į priekį nežiūrėkim. | 

Taip pasakė seniukas ir išėjo medžioti. 

Vaikščiojo vaikščiojo seniukas po mišką nuo ryto lig vakaro — ne- 
pasi:aikė nučiup'i nei paukščio, nei žvėrelio. Nesinorėjo tuščiom rankom 
namo eiti, bet ką gi veiksi? Saulutė arti laidos, reikia grįžti. 

Tik pasinešė eiti — šit, visiškai šalimais, suplasnojo ir iš po krūmo 
išlėkė didelis didelis paukšiis, neregėto gražumo. 

Koi senis ėmė šaudyklę, kol prisidėjo — ir nulėkė paukštis. 

— Malyt, ir tas ne mano buvo. | 

Pažiūrėjo po krūmu. iš kur paukštis pakilo, o ten 'gūžtoje trisdešimt 
trys kiaušiniai. 

— Pasinaudosiu nors šituo geru. 

Susiveržė diržą, susidėjo visus trisdešimt tris kiaušinius už ančio ir 
eina namo. 

Ėjo ėjo, ir jam diržas atsileido. Ir ėmė jam po vieną kristi iš užančio 
kiaušiniai. 

Kai tik kiaušinis krinta, tuoj jaunikaitis iššoka. Kai tik kiaušinis krin- 
ta, tuoj jaunikaitis ir iššoka. Trisdešimt du kiaušiniai iškrito, trisdešimt 
du jaunikaičiai pašoko. 

Į ią tarpą seniukas diržą pasiveržė, ir liko trisdešimt trečias kiauši- 
nis už ančio. Atsigręžęs pažiūrėjo ir savo akimis netiki: eina iš paskos 
trisdešimt du jaunikaičiai. Visi kaip vienas, auzumas į augumą, plaukas 
į plauką. Ir prašneko visi vienu balsu: 

— Jei jau mokėjai mus surasti, tai dabar tu mums tėvas, o mes tau 
vaikai. Veskis mus namo. , 

„Neiurėjom nė vieno, — galvoja seniukas,— o čia iš karto trisdešimt 
du sūnūs.“ 

Parėjo namo. Seniukas sako: 

— Vis tu, bobut, verkei dejavai, kad vaikų neturim. Še tau trisde- 
šimt du sūnus, trisdešimt du jaunikaičius. Paieškok, ko turėdama, atnešk 
pavalgyii vyrams. 

Ir pasakė jai, kaip vaikus rado. 

Bobu ė stovi, žodžio nebeištaria. Pastovėjo pastovėjo, pliaukštelėjo 
rankomis ir puolė valgyt duoti. O senis atsijuosė diržą, ėmė vilktis rudi- 
nę — iškri'o iš užančio trisdešimt trečias kiaušinis, pašoko trisdešimt tre- 
čias jaunikailis. 

— 1š kur tu atsiradai? 

— Aš irgi tavo sūnus, Ivanas mažiulis. 

Atsiminė senis: 

— Ag iš tikro, juk gūžtoje buvo trisdešimt trys kiaušiniai. Sėskis 
vakarienės, Ivanai mažiuli. 

Nespėjo (trisdešimt trys jaunikaičiai susėsti už stalo, jau sušutino vi- 
sus bobutės iš:eklius ir ėjo nuo stalo nei sotūs, nei privalgę. 

Pernakvojo. Rytą sako Ivanas mažiulis: 

— Mokėjai, tėve, mus rasti, tai mokėk mums ir darbo duoti. 

— Kokio gi aš jums, sūneliai, darbo duosiu? Mudu su bobute nei 
sėjam, nei ariam: nei norago, nei botago — nieko mes neturime. 

— Kad neturit — ir nereikia, — sako Ivanas mažiulis,— eisim į žmones 
darbo ieškoti. Tu, tėve, nueik į kalvę, paprašyk nukalti trisdešimt tris 
dalgius. 

Kol seniukas kalvėje triūsė, dalgius kalė, Ivanas mažiulis su broliais 
padirbo trisdešimt tris dalgiakočius ir trisdešimt tris grėblius. 

Tėvas parėjo iš kalvės. Ivanas mažiulis išdalino broliams dalgius ir 
grėblius. 

— Eime darbo ieškoti. Užsidirbsime pinigų, įsitaisysime ūkį, tėvui 
motinai padėsime. 

Atsisveikino broliai su tėvais ir iškeliavo. Ėjo ėjo ir pamatė beeidami 
didelį miestą. Važiuoja iš to miesto caro ūkvedys. Susitiko ir klausia: 

— Ei vyručiai, ar iš darbo, ar į darbą? Jei į darbą — eime su manim, 
duosiu ką veikti. 

— O ką pas tave reikės veikti? — klausia Ivanas mažiulis. 

— Ne kažin ką, — atsakė ūkvedys:— reikės draustines pievas nupiau- 
ti, šieną išdžiovinti, sugrėbti ir į stirtas sukrauti. Kas iš jūsų vyresnysis? 

Visi tyli. Išėjo į priekį Ivanas mažiulis: 

— Vesk, rodyk darbą. 

Nuvedė juos ūkvedys į caro pievas. 

— Ar apsidirbsit per tris savaites? 

Atsako Ivanas mažiulis: i 

— Gi jei gražus oras bus —ir per tris dienas apsidirbsim. 

Apsidžiaugė ūkvedys. 

— Kibkit, vyručiai, į darbą! Užmokesčio nenusuksiu, o dėl valgy- 
mo — kokio reikės, tokį ir duosiu. 

Ivanas mažiulis sako: 

— Iškepk mums tik trisdešimt tris jaučius, vyno pastatyk trisdešimt 
tris kibirus ir duonos duok po kepaliuką kiekvienam broliui — ir dau- 
giau nieko mums nereikia. 

Caro ūkvedys nuvažiavo. Broliai dalgius pasipustė ir taip ėmė mo- 
juoti —tik švilpia vien. Darbas ėjosi greit: į vakarą visas pievas nu- 
guldė. Tuo tarpu iš caro virtuvės atvežė trisdešimt tris keptus jaučius, 
trisdešimt tris kepalus duonos ir trisdešimt tris kibirus žaliojo vyno. 
Broliai po puskibirį vyno išgėrė, po puskepalį ir po pusę jaučio sutašė ir 
nuvirto miegoti. 

Kitą dieną, ligi tik saulė pakilo, ėmė šieną džiovinti ir į kupetas 
krauti, o lig vakaro visą šieną į stirtas sukrovė. Vėl po puskibirį vyno 
išgėrė, po puskepalį ir pusę jaučio suvalgė. Nusiuntė Ivanas mažiulis 
vieną brolį į caro dvarą: 

— Sakyk, kad ateitų darbo priimti. 

Grįžo brolis. Iš paskos ūkvedys eina, o toliau ir pats caras atvažiuoja 
į draustines pievas. Stirtas caras suskaičiavo, po pievas pavaikščiojo — 
niekur stačios žolelės nerado ir sako: 

— Na, vyručiai, sugebėjote greit ir gerai mano draustines pievas 
nupiauti, šieną išdžiovinti ir į stirtas sukrauti. Už tai jus pagiriu ir dar 
dovanoju šimtą rublių pinigų ir bosą vyno. O dabar sugebėkit šieną 
išsaugoti. Priprato kažkas kiekvienais metais šiose pievose šieną ėsti, 
ir niekaip to vagies nutverti negalime. 

Ivanas mažiulis sako: 

— Paleisk, didenybe, mano brolius namo, o šieną aš vienas saugosiu. 

Caras neprieštaravo. Broliai nuėjo į caro dvarą, gavo pinigus, pagėrė 
vyno, pavakarieniavo ir išėjo namo. 

Ivanas mažiulis grįžo į caro draustines pievas. Naktimis nemiega — 
šieną saugo, o dieną į caro virtuvę valgyti gerti vaikšto, ten ir pasilsi: 

Ruduo atėjo, naktys pasidarė ilgos ir tamsios. Ivanas mažiulis iš 
vakaro ant stirtos užlipo, į šieną įsikasė, guli, nemiega. Pačiame vidur- 
naktyje s'aiga viskas kad nušvito, tartum saulė suspindo. Pakėlė Iva- 
nas mažiulis akis ir mato: iššoko iš marių kumelė auksakartė ir puolė 
tiesiai prie stirtos. Kumelė bėga, žemė dreba, aukso karčiai plevėsuoja, 
iš šnervių liepsnos tik eina, iš ausų dūmai tik verčiasi. 

Pribėgo ir ėda šieną. Sargas nusitaikė ir šoko jai ant nugaros. Puolė 
į šalį kumelė auksakartė nuo šieno, ėmė daužytis po draustines caro 
pievas. Sėdi raitas Ivanas mažiulis, kaire ranka už karčių laikosi, o de- 
šinėje šikšninį rimbą turi. Tuo rimbu kumelę auksakartę lupa ir varo 
į samanynes, į pelkes. 

Siauiė siaulė ji po samanynes, po pelkes, lig papilvės į dumblynę 
nuklimpo ir sustojo, prašneko: 

— Na, Ivanai mažiuli, mokėjai mane pagauti, mokėjai ant manęs 
nusėdėti ir mane nuramdyti. Nebemušk tu manęs, nebekankink! Aš 
tau ištikimai tarnausiu. 

Parvedė ją Ivanas mažiulis į caro dvarą, užrakino arklidėje, 
o pais nuėjo į viriuvę ir nuvirto miegoti. Kitą dieną sako carui: 

— Jūsų didenybe, aš sužinojau, kas lavo pievose šieną ėsdavo, ir 
vagį pagavau. Eime, pažiūrėk! 

Pamaiė caras kumelę auksakarie, nudžiugo: 

— Na, ivanai, nors iu ir mažiulis, bet gudruolis didžiulis! O už iš- 
tikimą tarnybą keliu tave į vyriausius arklininkus. 

Nuo to laiko taip visi ir vadino jaunikaitį: Ivanas mažiulis — gud- 
ruolis didžiulis. | 

Darbuojasi jis sau caro arklidėje. Per naktis nemiega — apie arklius 
ruosiasi. Caro arkliai atsiganė, paliko lygūs, plaukas kaip šilkas Žvil- 
ga, karčiai, uodegos iššukuoti, pasipūtę: miela malonu žiūrėti. 

Caras už tai giria ir nebežino, kaip girti. 

— Tai vyras Ivanas mažiulis — gudruotlis didžiulis, tokio arklininko 
per gyvenimą nelurėjau. 

O senus arklininkus pavydas ima: 

— Padėjo čia mums vyresniuoju mužiką, kaimo išsikėtėlį. Ar tai 
jam caro arklidžių viršininku būti? 

Ir ėmė pikta galvoti. O Ivanas mažiulis — gudruolis didžiulis savo 
darbą varo, bėdos nenujaučia. 

Tuo metu atsivilko į caro dvarą senas girtuoklis, prašo arklininkus: 

— Duokit, vyručiai, atsipagirioti! Galvą po vakarykščios skauda. Aš 
už tai jums vieną gudrybę pasakysiu, ga Ni kaip vyriausiąjį ark- 
lininką išbūti. 

Arklininkai su džiaugsmu davė jam stikline degtinės. Išmaukė. gir- 
tuoklis ir taip prašneko: 

— Mūsų carui baisiausiai norisi įsigyti kankles skambuoles, kur pa- 
čios skamba, žąsiną šokėją ir katiną griežėją. Daug gerų vyrų buvo iš- 
važiavę savo valia, o dar daugiau — ne savo valia tų neregėtų keistybių 
parvežti, tik niekas neparvažiavo. Tai jūs ir pasakykite carui: giriasi, 
sakykite, Ivanas mažiulis — gudruolis didžiulis, kad jam tai padarvii esąs 
menkniekis. Caras jį išsiųs, o namo jis nebegrįš. 

Arklininkai girtuokliui padėkojo, davė jam dar stiklinę degiinės ir 
nuėjo prie didžiojo caro rūmų priebučio, siovi jie ten palangėje, šnekasi. 
Caras juos pamatė, išėjo ir klausia: 

— Apie ką šnekatės, vyrai, ko jums reikia? 

— Gi mai, care valdove, vyriausiasis arklininkas, Ivanas mažiūlis — 
gudruolis didžiulis, giriasi: „Aš žinau, kaip oau'i kankles skambuoles, 
žąsiną šokėja ir kaiiną griežėją.“ Tai mes čia ir ginčijamės: vieni sako — 
gaus, kiti Kalba, kad jis tik taip sau giriasi. 

Kai ik caras iaip kalbani išgirdo, iai net iš veido išėjo. Rankos ko- 
jos drebe, sau vienas galvoja: „Kad iaip aš gaučiau kur las relenybes, 
tai visi carai man imių pavydėti. Kiek žmonių buvau išsiuntės — niekas 
nepaIgrįžo...“ : 

lr luč.uojau liepia pašaukii vyriausiąjį arklininką. Tik pamatė įį ir 
jau rėkia: 

— Važiuok parvežii kanklių skambuolių, žasino šokėjo ir katino 
griežėjo. 

Sako jam Ivanas mažiulis — gudruolis didžiulis: 

— Ką lu, didenybe! Aš apie juos nė eirdė!i nesu girdėjęs! Kurgi aš 
važiuosiu? 

Karalius papyko, koja treptelėjo: 

— O ką lu čia susimanei kalbas kalbėli, mano, caro, žodžiui prie- 
šintis! Gausi — ailyginsiu, negausi — mano kardas čiokšt, tavo galva ke- 
beriokšt. 

Išėjo Ivanas mažiulis — gudruolis didžiu'is iš rūmų nelinksmas, galvą 
nuleides. Išsivedė ir balnoja kumele auksakar:e. Ta klausia: 

— Ko, šeimininke, toks nusiminęs? Gal bėda kokia ištiko? 

— Kur aš nebūsiu nusiminęs? Caras liepia gauti kankles skambuoles, 
žąsiną šokėja ir katiną griežėją, o aš apie juos nė girdėti nesu girdėjęs. 

— Na, čia nedidelė bėda!— sako kume!'ė auksakariė.— Sėsk railas. ir 
jojam pas raganą žiežulą, sužinosim, kur gauti tuos negirdėlus neregėtus 
daiktus. 

Ivanas mažiulis — gudruolis didžiulis susiruošė į kelionę. 

Tiek ir tematė, kaip jis ant kumelės auksakartės raitas sėdo, o niekas 
neregėjo, kaip smarkuolis jaunikaitis iš kiemo išrūko. 

Jojo jojo, keliavo keliavo ir prijojo didelį mišką, tokį tankų, jog net 
tamsu. Kumelė auksakartė sublogo, ir jis pais pavargo. Išjojo į aikštę 
ir malo: s'ovi trobelė ant viš'os kojos, ant verpsto bukagalio iš rytų 
į vakarus sukasi. Prijojo artyn ir sako: 

— Trobele, trobele, tu nuo miško nusisuk, o į mane atsisuk. Aš čia 
amžiais neviešėsiu, Lik vieną naklį pergulėsiu. 

Trobelė atsisuko į jį. Jis prisirišo kumelę auksakartę, užlipo į prie- 
butį, duris atidarė. 

Sėdi trobelėje ragana žiežula, nosis jai į lubas įaugusi, šalimais stovi 
piesta ir grūstuvas. 

Pamatė ragana žiežula svečią ir sako: 

— Seniai aš rusų kvapo beuosčiusi, o čia rusų kvapas pats pas mane 
malonėjo ateiti! Sakyk, jaunikaiti, ko atjojai? 

— Ko gi tu, senele, taip nemeiliai svečią sutinki, kamantinėji alkaną 
ir sušalusį? Pas mus, Rusijoje, žmogų iš kelionės pirmiausia pavalgydina, 
pagirdo, pirty išvanoja ir išsimiegoti paguldo, o tik po to klausinėja. 

Tada ragana žiežula susigriebė: 

— Ai gerasai jaunikaiti, ko tu čia iš manęs benori! Pas jus — tai ne 
pas mus, atleisk man, senai! Padarysim viską kaip reikia. 

Ir sujudo ruoštis. Apdėjo stalą, pavalgydino, pagirdė svečią, paskui 
pirtelę iškūreno. Išsivanojo, išsiprausė Ivanas mažiulis — gudruolis di- 
džiulis. Ragana žiežula patalą paklojo, paguldė jį, o pati atsisėdo galvū- 
galy ir klausinėja: 

— Pasisakyk, jaunikaiti, ar savo valia čia atjojai, ar varu kas tave 
atvarė ir kur linkui keliauji? 


Sako svečias: 

— Liepė man caras gauti kankles skambuoles, žąsiną šokėją ir ka- 
tiną griežėją. Kad taip tu man, senele, pasakytum, kur juos rasti, kol 
gyvas tavo gerumą minėčiau. 

— Ak tu, vaikeliuk! Žinau, kur yra tie daiktai neregėti, tik paimti 
juos sunku. Daug ten šaunių jaunikaičių jojo, tik atgal nė vienas negrįžo. 

— Na, senele, kas bus, tas bus, o tu padėk man, vargšui: pasakyk, 
kur man joti? 

— Gaila man tavęs, vaikuti, bet ką gi darysi — reikia tave paremti. 
Tu savo kumelėlę auksakartę pas mane palik, jai čia bus gerai. Ir še 
tau va šitą kamuoliuką. Rytoj, kai išeisi, mesk jį žemėn — kur kamuo- 
liukas riedės, ten eik ir tu. Nuves jis tave pas vyresniąją mano seserį. 
Tu kamuoliuką parodyk, ir ji tau viską papasakos, tave nugabens pas 
vyriausiąją seserį ir padės visu kuo. 

Kitą dieną pabudino svečią dar prieš aušrą, pavalgydino, pagirdė, 
į kiemą išleido. Ivanas mažiulis — gudruolis didžiulis padėkojo raganai 

žiežulai, atsisveikino ir iškeliavo. Greit pasakyti, ne taip greit padaryti, 
o kamuoliukas vis rieda ir rieda, paskui jį jaunikaitis vis eina ir eina. 

Ėjo dieną, ėjo kitą, trečią dieną kamuoliukas pririedėjo trobelę ant 
žvirblio kojos, ant verpsto bukagalio. Sustojo jaunikaitis ir sako: 

— Trobele, trobele, tu nuo miško nusigręžk, o į mane atsigręžk. 

Trobelė atsigręžė, ir jaunikaitis užkopė į priebutį. Duris atidarė, šei- 
mininkė jį nemeiliai sutiko: 

— Seniai aš rusų kvapo beuosčiusi, žmogaus mėsos bevalgiusi, o čia 
žmogus pats pas mane atėjo. Ko tau reikia, sakyk! 

Padavė jai Ivanas mažiulis — gudruolis didžiulis kamuoliuką. Ragana 
žiežula pažiūrėjo į kamuolėlį, rankomis pliaukštelėjo: 

— O, gi tavo esama ne svetimo, o brangaus svečio! Tave mano jau- 
nėlė sesuo pas mane atsiuntė. Tai tu taip ir sakyk. 

Ir sujudo, ir sukruto: stalą nukrovė, visokių valgių ir gėrimų pridė- 
jo, ėmė svečią vaišinti: 

— Valgyk, gerk, kiek širdis priima, atgriūk pasilsėti, o paskui apie 
reikalus pašnekėsim. ž 

Ivanas mažiulis — gudruolis didžiulis pavalgė, atsigėrė, atgriuvo pa- 
silsėti, o ragana žiežula, vidurinė sesuo, prisėdo galvūgaly, ėmė klausi- 
nėti. Pasipasakojo jai svečias, kas jis toks, iš kur ir ko keliauja. Ragana 
žiežula sako: 

— Netoli tau beliko keliauti, tik nežinau, kaip tu gyvas išliksi. Kank- 
les skambuoles, žąsiną šokėją ir katiną griežėją turi mūsų seserėnas, 
slibinas Siaubūnas. Daug šaunių jaunikaičių pas jį buvo nuėję, tik nie- 
kas neparėjo — visus nužudė slibinas Siaubūnas. Jis mūsų vyriausiosios 
sesers sūnus. Reikia paprašyti, kad ji tau padėtų, nes kitaip tai tu neiš- 
neši galvos. Nusiųsiu šiandien pas ją varną, paukštį gudragalvį, tegu iš 
anksto seseriai pasako. O tu kol kas miegok, ilsėkis. Rytoj anksti pabu- 
dinsiu. 

Naktį jaunikaitis išmiegojo, rytą anksti atsikėlė, nusiprausė. Pavalgy- 
dino jį ragana žiežula ir davė raudoną vilnonį kamuoliuką. Išvedė į ta- 
kelį, ir čia jie išsiskyrė. Kamuoliukas sujudo riedėti, Ivanas mažiulis — 
gudruolis didžiulis paskui jį eiti. 

Taip jis eina eina nuo ryto lig vakaro, nuo vakaro lig ryto. Kai pa- 
vargsta — paima kamuoliuką į rankas, pasėdi, suvalgo sausainį, šaltinio 
vandens atsigeria ir vėl keliauja. 

Trečiądien į vakarą kamuoliukas suslojo prie didelių namų. Stovi 
"sau tie namai ant dvylikos šulų, ant dvylikos akmenų. Aplink aukšta 
tvora. 

Sulojo šuo, ir išlėkė ragana žiežula, vyriausioji sesuo, šunį nutildė 
ir sako: 

— Žinau, viską žinau apie lave, jaunikaili, buvo ailėkęs pas mane 
varnas, paukštis gudragalvis, vidurinės sesers siųstas. Kaip nors padėsiu 
tau bėdoje. Eik gi į vidų, sėskis užkąsii, atsigerti iš kelionės. 

Pavalgydino svečią, pagirdė. 

— Dabar tau reikia pasislėpti. Greit mano sūnelis, slibinas Siaubūnas, 
parlėks alkanas ir piktas. Kad jis tavęs nesuėstų. 

Atidarė rūsį: 

— Lisk į pogrindį, sėdėk čia, kol pašauksiu. 

Tik spėjo rūsį uždaryti — kad pakilo ūžesys, kad sutrinko subildo 
aplinkui. Durys smarkiai atsidarė, ir įlėkė slibinas Siaubūnas. Visi namai 
sujudo. ' 

— Užuodžiu ruso kvapą! 

— Ką tu, sūneli! Kas čia tau duos ruso kvapą, juk jau šitiek metų, 
kaip nė vilkas pilkas čia neužbėga, sakalėlis raibasis nebeužlekia. Tu 
pats plačiai visur lekiojai, tenai rusų kvapo ir prisigaudei. 

Ir tik ruošiasi, neša jam į stalą valgyti. Ištraukė iš krosnies keptą 
jautį trejų metų, pasiatė kibirą degtinės. Slibinas išgėrė deglinę, jau- 
tienos užkando — tuoj jam linksmiau pasidarė. 

— Ech motin, su kuo man pasilinksminti, bent kortomis paskelti, kvai- 
lio palošti? 

— Rasčiau aš tau, sūneli, su kuo pasilinksminti — kvailio palošti, tik 
bijau, kad tu jam ko nepadarytum. 

— Šauk, motin, nebijok, niekam blogo nedarysiu. Baisiai norisi pa- 
silinksminti, palošti. 

— Na, atmink, sūneli, savo pažadą, — tarė ragana žiežula ir atidarė 
rūsį. 

— Lipk šen, Ivanai mažiuli — gudruoli didžiuli, pagerbk šeimininką, 
palošk kortomis. 

Susėdo prie stalo. Sako slibinas Siaubūnas: 

— Lošim taip: kas ką aploš, tas tą ir suės. 

Visą naktį lošė. Ragana žiežula svečiui padėjo, ir ryto metą, auštant, 
Ivanas mažiulis — gudruolis didžiulis aplošė slibiną Siaubūną, pavertė 
kvailiu. 

Tas ėmė prašyti: 

— Paviešėk, jaunikaiti, pas mus; vakare, kai grįšiu namo, dar palo- 
šim, noriu atsilošti. 

Slibinas Siaubūnas išskrido, o Ivanas mažiulis — gudruolis didžiulis 
išsimiegojo sočiai. Ragana žiežula pavalgydino jį, pagirdė. 

Vakare slibinas Siaubūnas parlėkė, suėdė treigį jautį keptą, išgėrė 
degtinės pusantro kibiro ir sako: | 

— Na, dabar sėskim lošti, imsiu atsigriebti. 

Sėdi, lošia. O slibinas Siaubūnas tą naktį nemiegojo, visą dieną po 
pasaulį lekiojo — buvo nuvargęs, užėjo jam snaudulys. Ivanas mažiulis — 
gudruolis didžiulis ir ragana žiežula vėl jį aplošė, antrąkart pavertė kvai- 
liu. Slibinas Siaubūnas ir sako: 

— Reikia man dabar lėkti savo reikalų žiūrėti, o vakare trečiąkart 
sulošim. 

Ivanas mažiulis — gudruolis didžiulis pasilsėjo, išsimiegojo, o slibinas 
Siaubūnas buvo dvi naktis nemigęs, visą pasaulį aplaksięs, parlėkė nu- 
vargęs. Suėdė keplą jautį, išgėrė du kibirus degiinės, šaukia sVečią: 

— Sėskis, vyruti, noriu atsilošti. 

O pats sėdi ir snaudžia. Ir greit jį šaunus jaunikaitis trečiąkart ap- 
lošė, kvailiu pavertė. | 

Persigando slibinas Siaubūnas, puolė ant kelių, ėmė maldauti: 

— Oi jaunikaiti, nežudyk, neėsk manęs. Aš tau tarnausiu, kaip tik 
tu norėsi! 

Ir motinai į kojas puolė: 

— Mama, perkalbėk svečią, kad mane gyvą paliktų. 

O Ivanui mažiuliui — gudruoliui didžiuliui to ir tereikia. 

— (Gerai, slibine Siaubūneė; aplošiau lave iris kartus, ir jei atiduosi 
man tris negirdėlus neregėlus daiktus — kankles skambuoles, žąsiną šo- 
kėją ir katiną griežėją, lai mes ir susitarsim. 

Slibinas Siaubūnas ėmė juokiis, šoko apkabinti svečio ir raganos 
žiežulos: 

— Su džiaugsmu aliduosiu tuos visus tris daikius, aš sau dar geres- 
nius gausiu. 

Iškėlė puotą didžiausią. Toje puotoje jaunikaitį vaišino, broliu vadi- 
no. Paskui pats pasisiūlė: 

— Ką tu, sveteli, pėsčias eisi, kankles skambuoles, žąsiną šokėją ir 
katiną griežėją neši, geriau aš tave nugabensiu, kur tik tau reikia. 

— O sūneli, tai gerai!— sako ragana žiežula.— Nunešk svečią pas 
mano jauniausiąją seserį, tavo tetą, o grįždamas viduriniąją seserį ap- 
lankyk — jau seniai tu pas jas esi buvęs. 

Puota pasibaigė. Ivanas mažiulis — gudruolis didžiulis pasiėmė savo 
negirdėtus neregėtus daiktus, su ragana žiežula atsisveikino. Pačiupo jį 
slibinas Siaubūnas ir į padebesius išlėkė. Nė valandos nepraėjo, ir slibi- 
nas Siaubūnas nusileido prie jauniausiosios raganos trobelės. Šeimininkė 
išbėgo į priebutį, su džiaugsmu svečius pasitiko. 

Ivanas mažiulis — gudruolis didžiulis ilgai nebegaišo. Pasibalnojo savo 
kumelaitę auksakartę, atsisveikino su jauniausiąja ragana žiežula ir sli- 
binu Siaubūnu ir išvyko į savo šalį. 

Pargabeno visus tuos neregėtus negirdėtus daiktus sveikus ir gyvus, 
O pas carą tuo laiku viešėjo trys carai su caraičiais, trys svetimų šalių 
karaliai su karalaičiais ir ministrai su didžiūnais. 

Jaunikaitis įėjo į menę ir padavė carui kankles skambuoles, žąsiną 
šokėją ir katiną griežėją. Nudžiugo caras: 

— Na Ivanai mažiuli — gudruoli didžiuli, šitokį darbą tu man nudir- 
bai. Aš giriu už tai tave ir pareiškiu tau malonę. Buvai vyriausiasis ark- 
lininkas, o dabar būsi mano, caro, patarėjas. 

Didžiūnai ir ministrai susiraukė, tarpusavy pasitarė: 

— Sėdėti šalimais su arklininkų — mums didelis garbės pažeidimas. 
Še tau, ką caras sugalvojo! 

Tada kanklės skambuolės ėmė pačios kankliuoti, katinas griežėjas ėmė 
plonutėliai tintiliuoti, o žąsinas šokėjas — trepsėti. Ir kilo tokia linksmy- 
bė — vietoje nusėdėti niekas nebegali. Visi žymenybės svečiai išėjo šokti. 

Laikas eina, o visi šoka ir šoka. Carams ir karaliams karūnos nusmu- 
ko ant šalies, caraičiai ir karalaičiai karusele pritūpdami skrieja. Minist- 
rai ir didžiūnai prakaitą lieja, oi oi šūkčioja, o niekas sustoti negali. Ca- 
ras ranka moja: 

— Oi Ivanai mažiuli — gudruoli didžiuli, sustabdyk tą linksmybę: vi- 
siškai suplukome. 

Jaunikaitis visus tris negirdėtus neregėtus daiktus į maišą sudėjo, ir 
tuoj visi nurimo. 

Svečiai išvirto, kur kam pakliuvo, vėdinasi: 

— Na ir pramoga, na ir linksmybė, tokios kaip gyvi nesame matę! 

Kitų šalių svečiai pavydi. Caras linksmas visas. 

— Dabar visi carai ir karaliai sužinos ir iš pavydo sprogs. Niekas 
šitokių retenybių neturi! 

O didžiūnai su ministrais kalbasi: 

— Šitaip tai greit prastas mužikas, kaimo išsikėtėlis, pasidarys pirmu 
valstybėje žmogumi ir visą savo mužikų giminę į tarnybas susodins, 
o Mums vietos pasaulyje nebeliks, jei juo nenusikratysime. 

Kitą dieną susirinko ministrai ir didžiūnai, sėdi, suka galvas, kaip 
naują caro patarėją išbūti. Vienas senas kunigaikštis patarė: 

— Pašaukit girtuoklį: jis tokių dalykų meistras. 

Atėjo girtuoklis, nusilenkė: 

— Žinau, ponai ministrai ir didžiūnai, kam jums manęs prireikė. Jei 
pusę kibiro degtinės pastatysite, tai pamokysiu, kaip naujuoju caro pa- 
tarėju nusikratyti. 

— Sakyk! Dėl puskibirio nesiprašydinsime. 

Pradžiai davė taurelę. Išgėrė girtuoklis ir sako: 

— Jau keturiasdešimt metų praėjo, kaip mūsų caras našlys. Ir per 
tą laiką daug sykių piršosi Alionai, gražiajai caraitei, tik vis neprisipir- 
šo. Tris kartus ėjo kariauti anos karalystės, kiek kariuomenės išguldė 
ir jėga nepaėmė. Tegu siunčia Ivaną mažiulį — gudruolį didžiulį parga- 
benti Alionos, gražiosios caraitės. Tenai nuvažiuos, atgal nebeparvažiuos. 

Didžiūnai ir ministrai pralinksmėjo. Rytą nuėjo pas carą: 

— Gudrų tu, care valdove, naują patarėją susiradai. Šitokius negir- 
dėtus neregėtus daiktus sugebėjo gauti, o dabar giriasi, kad jis gali Alio- 
ną, gražiąją caraitę, pagrobti ir čia parvežti. 

Kai caras išgirdo apie gražiąją Alioną, tai nebenusėdėjo vietoje, nuo 
sosto pašoko: 

— Ogi teisybė, visai buvo iš galvos išėję! Štai ką reikia siųsti Alio- 
nos, gražiosios caraitės, pargabenti. 

Pasišaukė naująjį patarėją ir sako: 

— Važiuok už devynių jūrų, už devynių marių, parvežk man nuo- 
taką Alioną, gražiąją caraitę. 

Ivanas mažiulis — gudruolis didžiulis sako: 

— Jūsų didenybe, Aliona, gražioji caraitė — tai ne kanklės skambuo- 
lės, ne žąsinas šokėjas ir kalinas griežėjas: caraitės į maišą neįgrūsi. 
O gal dar ji nė važiuoti pas mus nepanorės! 

Caras ėmė kojom irypti, rankom mojuoti, barzdą kratyti: 

— Nepriešiarauk man! Nieko žinoti nenoriu, kaip išmanai, taip ir 
daryk. Parveši Alioną, gražiąją caraitię,— duosiu tau miestą su apylinkė- 
mis valdyii ir ministru padarysiu, o jei neparveši — galvą liepsiu nu- 
kirsti. 

Išėjo nuo caro Ivanas mažiulis — gudruotis didžiulis nuliūdęs, galvą 
sukdamas. Ėmė balnotis kumelaitę auksakartę, o ta klausia: 

— Ko, šeimininke, toks susimąstęs, gal kokia bėda, negerovė slegia? 

— Bėdos didelės neturiu, tik ir džiaugtis nėra kuo. Siunčia caras 
pargabenii jam Alionos, gražiosios caraitės. Pats trejus metus piršosi — 
nieko neišėjo, tris karo žygius surengė — nieko nelaimėjo, o mane vie- 
ną siunčia. 

— Na, čia didelės bėdos nėra, — tarė kumelaitė auksakartė.— Aš pa- 
dėsiu, ir kaip nors pavyks mums. 

Ivanas mažiulis — gudruolis didžiulis neilgai rengėsi, tiktai greit į ke- 
lionę leidosi. Tiek jį ir tematė, kaip į balną sėdo, o niekas nematė, kaip 
is kiemo smarkuolis išrūko. 

Jojo jojo, keliavo keliavo ir pasiekė tą šalį, kur už devynių jūrų, 
už devynių marių. Stovi skersai kelio aukšta tvora. Kumelaitė auksakariė 
per tą tvorą tik strykt, ir jaunikaitis atsidūrė caro draustiniame sode. 
Kumelaitė auksakartė ir sako: 

— Aš pasiversiu gražia obelim su aukso obuoliais, o tu šalia ma- 
nęs pasislėpk. Rytoj išeis į sodą pasivaikščioti Aliona, gražioji caraitė, 
ir užeis jai noras aukso obuolį nusiskinti. Kai tik prieis artyn — tu ne- 
žiopsok, griebk caraitę, o aš būsiu belaukianti. Sėsk kuo greičiausiai su 
caraite ant manęs. Jei tiktai ką žiopliškai padarysi, tai nei tau, nei man 
gyvenimo nebebus. 

Kiią rytą išėjo gražioji Aliona į draustinį sodą pasivaikščioti. Pa- 
matė obelį su auksiniais obuoliais ir sušuko savo auklėms, nešiotėms ir 
mergoms kambarinėms: 

— Ai, kokia obelis graži! Ir obuoliai auksiniai! Pastovėkite čia, pa- 
laukite manęs, aš pribėgusi bent vieną obuolėlį nusiskinsiu. 

Vos pribėgo — tuoj kur buvęs, kur nebuvęs prišoko Ivanas mažiu- 
lis — gudruolis didžiulis, sučiupo Alioną, gražiąją carailę, už rankų. Ir tą 
pat akies mirksnį obelis aivirio kumelaiie auksakarle. Trypia Ltiklai ku- 
melailė auksakariė, skubina greičiau. Šoko į balną smarkuolis jaunikaitis 
ir Alioną, gražiąją carai:ę, užsikėlė. Tiek juos ir bemaiė auklės, nešiotės 
ir mergos kambarinės. 

Jos sukėlė riksma. Subėgo sargai, o Alionos, gražiosios caraitės — 
nė kvapo. Caras sužinojo, išsiuntė vyrus vyiis: į visas puses raitelius 
pasiuniė. Kiią dieną visi grižo dykom rankom —tik arklius nulakstė, 
o vagies niekas nė mMa:yt nematė. 

Ivanas mažiulis — gudruolis didžiulis tuo tarpu daug žemių perjojo, 
-daug upių ir ežerų užpakal savęs paliko. 

Iš pradžių Aliona, gražioji caraitė, mušėsi, spardėsi, paskui aptilo, 
ėmė verkii. Paverkia paverkia ir vėl į smarkųjį jaunikailį pažiūri, pa- 
verkia ir, vėl pažiūri. Kilą dieną prakalbo: 

— Sakyk: kas tu esi? Iš kurios žemės, iš kokios karalys'ės? Kieno 
sūnus ir kuo vardu? 

— Aš vadinuosi Ivanas mažiulis, o pravarde — gudruolis didžiulis. Esu 
iš tokios ir tokios karalysiės, valstiečio sūnus. | 

— Pasakyk, Ivanai mažiuli — gudruoli didžiuli, ar tu mane sau pa- 
sigrobei, ar kito kieno liepiamas? 

— Liepė tave pargabenti mūsų caras. 

Aliona, gražioji caraitė, kumščius sugniaužė ir sušuko: 

— Aš kaip gyva už tokio senio netekėsiu! Jis trejus metus piršosi — 
nieko negavo, tris karius mūsų karalystę buvo užpuolęs — nieko ne- 
laimėjo, tiklai kariuomene prarado. Ir dabar jis tiek mane matys, kiek 
savo ausis! | 

Smarkiajam jaunikaičiui ta kalba labai prie širdies buvo. Nieko jai 
nepasakė, tik sau vienas pagalvojo: „Tai kad sau tokią pačią gaučiau!" 

O čia greit ir savas kraštas pasirodė. Senis caras visas -dienas nuo 
lango nesi!'raukė, vis į kelią dirsčiojo, laukė, kol pasirodys Ivanas ma- 
žiulis — gudruolis didžiulis. 

Smarkusis jaunikaitis dar tik artyn miesto tebejojo, 0 jau caras di- 
džiajame priebutyje laukė. Ir nespėjo į ki<mą įjoti, jau caras nulėkė 

nuo priebučio. Alioną, gražiąją caraitę, nukėlė nuo balno, paėmė už bal- 
tų rankų ir sako: 

— Kiek metų aš piršlius siuntinėjau ir pats piršausi, vis atsisakinė- 
jote, o dabar jau reikės už manęs tekėti. 

Nusišypsojo Aliona, gražioji caraitė: 

— Tu, caro didenybe, bent atsikvėpti man iš kelionės duotum, o jau 
paskui apie jungtuves imtumei kalbėti. 

Caras sujudo sukruto, pašaukė aukles, nešiotes ir mergas kamba- 
rines: 

— Ar jau įrengtas būstas brangiajai viešniai? 

— Viskas seniai prirengta. 

— Tai va, priimkite savo būsimąją carienę. Viską, ką tik sakys, 
vykdykite, kad nieko jai nestigtų!— prisakė caras. 

Auklės, nešiotės ir mergos kambarinės išsivedė Alioną, gražiąją 
caraitę, į jai prirengtą būstą. O caras Ivanui mažiuliui — gudruoliui di- 
džiuliui sako: 

— Vyras iš tavęs, Vania! Už šitokį gero padarymą tu būsi vyriau- 
siasis mano ministras, ir skiriu tau dar tris miestus valdyti. 

Praėjo diena ar dvi — nenukenčia senis caras: norisi greičiau ves- 
tuves kelti. Klausia Alioną, gražiąją caraitę: 

— Kuriai gi dienai svečius kviesime, kada važiuosime jungtuvių? 

— Kaip aš važiuosiu jungtuvių, kad čia nėra nei mano jungtuvių 
žiedo, nei vestuvių karietos? 

— Na, dėl to neteks laiko gaišti — sako caras.— Žiedų ir karietų 
mūsų karalystėje — kiek tik nori, yra iš ko rinktis. O jei jau nieko 
nerasi, kas patiktų, tai siųsim žygūną į užjūrį, iš tenai parsigabensim. 

— Ne, caro didenybe, jokia kita karieta, kaip tiktai sava, į jung- 
tuves nevažiuosiu ir su jokiu kitu žiedu, kaip tik su savu, prie jungtu- 
vių stalo nestosiu,— atsakė Aliona, gražioji caraitė. 

Caras klausia: 

— O kur yra tavo žiedas ir tavo vestuvių karieta? 

— Žiedas — dėžutėje, dėžutė — karietoje, o karieta — pačiam dugne 
okeano, prie pat salos, prie Bujano. Ir kol jų negausi, tol apie vestu- 
ves su manim nė kalbėti nekalbėk. 

Caras nusivožė karūną, pasikasė pakaušį: 

— Kaipgi tavo karietą iš okeano dugno ištrauksi? 

— O kas man galvoj, — sako caraitė.— Kaip išmanai, taip ir trauk. 

Ir nuėjo į savo būstą. 

Paliko caras vienas. 

Galvojo galvojo ir atsiminė Ivaną mažiulį — gudruolį didžiulį: 

„Va kas man žiedą ir karietą ištrauks!“ 

Pašaukė Ivaną mažiulį — gudruolį didžiulį ir sako: 

— Na, ištikimas mano tarne, Ivanai mažiuli — gudruoli didžiuli, tu 
tik vienas sugebėjai gauti kankles skambuoles, žąsiną šokėją ir katiną 
griežėją. Tu man gavai ir Alioną, gražiąją caraitę. Patarnauk dar vie- 
ną tarnystę — parvežk jungtuvių žiedą ir vestuvių karietą. Caraitės žie- 
das dėžutėje, dėžutė karietoje, o karieta — pačiam dugne okeano, prie 
pat salos, prie Bujano. Jei parveši žiedą ir karietą, aš tau trečią dalį 
karalystės užrašysiu. 

Sako jam Ivanas mažiulis — gudruolis didžiulis: 

— Ką tu, caro didenybe! Juk aš ne žuvis, ne banginis! Kaip aš ieš- 
kosiu jūros dugne žiedo ir karietos? 

Caras supyko, ėmė kojom trypti, rėkti: 

— Nieko nenoriu nei žinoti, nei girdėti! Mano, caro, darbas — įsa- 
kyti, o tavo — klausyti. Parveši žiedą ir karietą — atlyginsiu kaip caras, 
o jei neparveši — galvą nukirsiu. 

Nuėjo jaunikaitis į arklidę, balnoja kumelaitę auksakartę. Ta klausia: 

— Kur, šeimininke, susirengeiė 

— Nė pats dar nežinau kur, o joti reikia: liepia caras gauti caraitės 
jungtuvių žiedą ir vestuvių karietą. Žiedas dėžutėje, dėžutė karietoje, 
o karieta pačiam dugne okeano, prie pat salos, prie Bujano. Tai ir eisiu 
ištraukti. 

Kumelaitė auksakartė sako: 

— Šį kartą bus' sunkiau kaip visus kitus. Nors netoli kelio galas, bet 
kad tik nebūtų ir mums galas. Žinau, kur karieta, bet ją gauti nelengva. 
Aš pasinersiu į okeano dugną, pasikinkysiu ir išvešiu į krantą, jei ma- 
nęs jūrų arkliai nepamatys. Bet jei pamatys jūrų arkliai — užpiaus mane 
negyvai. Tada nebepamatysi nei manęs, nei karietos. 

Ivanas mažiulis — gudruolis didžiulis susimąstė. 

Galvojo galvojo ir sugalvojo. Nuėjo pas carą: 

— Duok man, caro didenybe, dvylika jaučių odų, duok dvylika pūdų 
dervinės virvės, dvylika pūdų dervos ir katilą. 

— To gero imk, kiek tik nori, tik greičiau padaryk, kas liepta. 

Susikrovė jaunikaitis odas, virves, dervą ir dideli katilą į raius, pasi- 
kinkė kumelai.ę auksakarleę ir išvažiavo. 

Privažiavo Ivanas mažiulis draus.ines caro pievas jūros krante. 

Ėmė jaunikai:is kumelailę auksakarię odomis klosiyti, dervinomis 
virvėmis vynioti. 

— Jei jūrų arkliai pamatytų ir užpulių, lai ne taip greitai tave 
dantimis pasieks. 

Ivanas mažiulis dvylika odų apklojo, dvylika pūdų dervinų virvių 
aprišo. Paskui ėmė dervą kaiiinti ir lieti. Dvylika pūdų dervos ant odų 
ir virvių supylė. 

— Va, dabar man jūrų arkliai nebaisūs— sako kumelai:iė auksa- 
kartė.— Sėdėk lankoje ir lauk manęs tris dienas, kanklėmis skambink, 
o akių nesumerk. 

Taip pasakiusi, ji puolė į jūra ir pasinėrė. 

Paliko Ivanas mažiulis — gudruolis didžiulis ant kranto. Praėjo die- 
na, praėjo antra. Nemiega jaunikailis, kanklėmis kėonkliuoja, į jūrą žval- 
gosi. Trečiądien pradėjo labai miegas imti, nė kanklės nebelinksmina. 
Laikėsi laikėsi ir nebeatsispyrė — užsnūdo. 

“ Kiek len snaudė, kiek nesnaudė — tik išgirdo pro miegą, kad ark- 
lių kanopos dunda. Pakėlė akis ir mato: iššoko į krantą kumelaitė auk- 
sakartė su karie'a. Šeši jūrų arkliai auksakarčiai įsikibę į šonus. 

Tvanas mažiulis — gudruolis didžiulis puolė pasilikti. 

Sako jam kumelailė auksakartė: 

— Jei nebūtum suvyniojęs manęs jaučių odomis, apsukęs virve ir 
apliejęs derva, tiek būtum ir besulaukęs manęs. Visas pulkas jūrų ark- 
lių mane apipuolė, devynias jaučių odas visiškai sudraskė, dar dvi ge- 
rokai apkram'ė, o šiiie šeši arkliai taip įvarė dantis į dervą ir virves, 
jog atsi'raukti nebegalėjo. Na niekis, jie tau pravers. 

Smarkusis jaunikaitis supančiojo visas kojas jūrų arkliams, pasičiu- 
po šikšnini rimbą ir kad ims jiems duoti! Lupa ir sako: 

— Ar klausysiie manęs, pripažinsite šeimininku? O tik neklausy- 
kite — negyvai užmušiu, vilkams supenėsiu! 

Atsiklaupė arkliai, ėmė maldauti: 

— Nekankink, nemušk, smarkusis jaunuoli. Klausysim tavęs ir išti- 
kimai tarnausim tau. Jei bėda užeis — vaduosim tave. | 

Nubloškė jaunikaitis rimbą, susikinkė visus arklius į karietą ir par- 
važiavo. 

Prilėkė septynetu žirgų prie caro rūmų, prie didžiojo priebučio. Ku- 
melaitę auksakartę ir jūrų arklius pastatė arklidėje, o pats nuėjo pas 
carą: 

— Imk, caro didenybe, karietą su visais kraičiais: antai, siovi prie 
durų. 

Caras jam nė dėkui nepasakė. Greit greit nubėgo, pačiupo dėžutę ir 
nunešė Alionai, gražiajai caraitei: 

— Aš tau, Aliona, gražioji caraite, džiaugsmo padariau: visus tavo 
norus išpildžiau, dėžutę ir žiedą tau atnešiau, o vestuvių karieia stovi 
prie durų. Sakyk, kada kelsim vestuves, kuriai dienai reikia svečius 
kviesti? 

Sako gražioji caraitė: 

— Tuoktis tai aš sutinku, ir vestuves kelti galima grei:. Tik'ai man 
nesinori, kad tu toks senas ir žilas su manim tuoktis ei um. Ims žmo- 
nės ir šiaip, ir taip kalbėti, iš tavęs juoktis, sakys: „Senas. žilas jauną 
paėmė. O jauna žmona senam ir žilam — nereikalingas daik'as.“ Žmonių 
burnų skarele neužkiši. O kad tu pasijaunintum prieš ves.uves, tai vis- 
kas mums puikiai eitų. 

Klausia caras: 

— Pamokyk, kaip iš seno pasidaryti jaunam? Pasijaunin'i — tai kur- 
gi kaip gerai, tik pas mus dar lig šiol tatai negirdė:as daiktas. 

Aliona, gražioji caraitė, sako: 

— Reikia gauti tris didelius vario katilus. Vieną pripili pilną ne- 
nugriebto pieno, antrą ir trečią — šalto vandens iš versmės. Tą katilą, 
kur su pienu, ir vieną vandens katilą užkaitin'i. Ir kai pradės virti 
kunkuliuoti pienas ir vanduo, tada pulk pirma į piena, paskui į karš'ą 
vandenį, o jau paskui —į šaltą. Kai pasinersi aukščiau galvos visuose 
trijuose katiluose — išeisi jaunas ir dailutis, kaip dvidešim:iies metų. 

— O ar aš nenusišutinsiu?— paklausė caras. 

— Mūsų karalystėje visiškai nėra senių— atsakė gražioji carai- 
tė:— Visi taip jauninasi ir nė vienas nenusišutina. 

Nuėjo caras ir liepė suruošti viską taip, kaip mokė Aliona, gražioji 
caraitė. 

O kai pradėjo kunkuliuoti vanduo ir pienas, tai caras ėmė svyruoti. 
Baisu paliko. Vaikščiojo vaikščiojo aplink katilus, pliaukštelėjo sau 
per kaktą: 

— Ko čia ilgai svarstyti Tegu Ivanas mažiulis — gudruolis didžiulis 
pirma pamėgina maudytis, o aš pasižiūrėsiu: jei gerai, tai ir pats išsi- 
maudysiu. O jei Ivanas sušus — nebus kam verkti: arkliai man atiteks ir 
trečdalio karalystės nebereikės duoti. 

Ir liepė pašaukti Ivaną mažiulį — gudruolį didžiulį. 

— Kam, caro didenybe, šaukei mane? Aš gi iš po kelionės dar pa- 
silsėti nespėjau. 

— Tuojau tave atleisiu.— sako caras.— Išsimaudyk šituose trijuose 
katiluose ir eik ilsėtis. 

Pažiūrėjo jaunikaitis į katilus: pienas ir vanduo tiktai kunkuliuoja, 
vien trečiajame vanduo ramus. 

— Tai ką tu čia, caro didenybe, susimanei gyvą mane išvirti? Už 
visą mano ištikimą tarnybą nori taip atlyginti? 

— Na ne, Vania! Kas visuose trijuose katiluose nusimaudys, tas iš 
seno pasidarys jaunas ir gražus. 

— Aš ir taip nesenas, caro didenybe, ir man nereikia jaunintis. 

Caras ėmė pykti: 

— Ko tu toks atkaklus? Visada man prieštarauji! Geruoju nesimau- 
dysi — varu priversiu, o už atkaklumą nukirsti galvą liepsiu. 

Tuo tarpu Aliona, gražioji caraitė, atbėgo iš savo būsto. Carui ne- 
pastebint, pakuždėjo jaunikaičiui: 

— Prieš nerdamas į katilą, duok žinią kumelaitei auksakartei ir jūrų 
arkliams, o tada maudykis be jokios baimės. 

O carui ji sako: 

— Atėjau pažiūrėti, ar viską taip suruošė, kaip aš sakiau. 

Apėjo katilus, apžiūrėjo ir sako: 

— Viskas kaip reikia. Tu, caro didenybe, maudykis, o aš bėgsiu 
vestuvėms ruoštis. | 

Ir išėjo į savo būstą. Ivanas mažiulis — gudruolis didžiulis pažiūrėjo 
į carą: 

— Gerai, padarysiu tau pramogą paskutinį sykį. Vis tiek du kartus 
nemirsi, o vieno karto neišvengsi. Leisk tiktai dar pamatyti kumelaitę 

auksakartę. Daug mudu su ja keliavome,— kas gali žinoti, gal daugiau 
ir nebesimatysime. 

Leido caras: 

— Eik, tik greičiau! 

Nuėjo Ivanas mažiulis — gudruolis didžiulis į arklidę, kumelaitei 
auksakartei ir jūrų arkliams viską apsakė, o tie jam sako: 

— Kai užgirsi, kad mes visi tris kartus nusiprunkštėme, tai drąsiai 
nerk ir nieko nebijok. 

Grįžo Ivanas pas carą: 

— Na, dabar visai susitvarkiau, jūsų didenybe, tuojau nersiu. 

Ir girdi — arkliai suprunkštė kartą, kitą, trečią. Tada smarkusis jau- 
nikaitis pūkšt į pieno katilą, išnėrė ir tuoj iš pirmojo katilo į verdantį 
vandenį murkt, o po to šaltame versmės vandenyje nusimaudė ir išlipo 
toks dailus ir gražus, jog negalima nė aprašyti, tik pasakoj apsakyti. 

Caras, į jį pažiūrėjęs, daugiau nieko nebegalvojo, šoko į pieno ka- 
tilą ir suvirė tenai. 

Tada Aliona, gražioji caraitė, kuo greičiausiai nulėkė nuo aukšto 
priebučio, Ivaną mažiulį — gudruolį didžiulį už baltų rankų paėmė, 
jungtuvių žiedą jam ant piršto užmovė. Nusišypsojo ir prabilo: > 

— Pagrobei tu mane caro įsakymu, o štai nebėra caro gyvo. Tai 
dabar turi valią: kad nori — vežk mane atgal, o kad nori — pas save 
palik. 

Ivanas mažiulis — gudruolis didžiulis gražiąją caraitę už rankų pa- 
ėmė, savąja pavadino ir užmovė jai ant piršto savo žiedelį. 

Paskui išsiuntė pasiuntinius tėvo su motina ir brolių iš kaimo į ves- 
tuves pakviesti. | 

Greit tėvas su motina ir trisdešimt du broliai, trisdešimt du jauni- 
kaičiai, atvažiavo į caro dvarą. 

Vestuves atpylė, atūžė, atšoko. Ivanas mažiulis — gudruolis didžiu- 
lis su savo pačia Aliona, gražiąja caraite, ėmė puikiai gyventi, tėvą 
motiną karšinti. 


Matiuša Pelenius 


V senos tokioj karalystėj, labai toli tenai, kur nesimato iš čionai, 
gyveno sau senukas ir bobutė. Jie turėjo sūnų, vardu Matiušą. 

Augo bernas ne dienom, o valandom, lyg tešla kilo, o dar labiau 
proto ir gudrumo visokio sau į galvą ėmėsi. 

Penkioliktuosius metus užkliudęs, jis ėmė tėvą motiną prašyti: 

— Leiskite mane eiti savo dalios ieškoti. 

Ėmė verkti motina, įkalbinėti: 

— Na, kur tu eisi, sūneliė Juk tu visai dar mažas, niekur nebu- 
vęs, nieko nematęs. 

Ir senis nuliūdęs sėdi. O Matiuša vis sako: 

— Leisit — eisiu, neleisit — eisiu: ar taip, ar taip namie negyvensiu. 

Pasielvartavo tėvai, pasikrimto,— nėra ko daryii: iškepė ragaišio 
kelionei, atsisveikino, ir Matiuša iškeliavo sau: 

Ėjo ėjo, keliavo keliavo ir priėjo didelį, tankų mišką. Tr čia jam 
subiuro oras. Pakilo lietus su ledais. Įlipo Matiuša į patį didžiausią ąžuo- 
14 — nuo audros slėptis, o tenai ant šakos lizdas besąs. Lizde paukščiukai 
pypčioja. Jie išalkę, sušalę; ledai juos kapoja, lietus čaižo. Pagailo jų 

Matiušai — nusivilko švarką, užklojo lizdą ir pats užsiklojo. Papenėjo 
paukščiukus iš savo paviržio. 

— Kiek buvus, kiek nebuvus — praėjo audra su visom darganom. 
Pasirodė saulutė, ir ūmai vėl viskas aptemo. Ūžimas pakilo. A skrido 
didelis paukšiis Magajus ir ėmė mušti, kapoti Maliušą. Paukščiukai 
prašneko: 

— Nieko, mama, nedaryk šiam žmogui, jis mus savo švarku užkio- 
jo, papenėjo ir nuo mirties išgelbėjo. 

— Jeigu taip, — tarė Magajus,— tai alleisk man, geras vaikine, aš 
tave piktadariu palaikiau. O už tai, kad mano vaikus papenėiai ir dar 
nuo blogo oro pridengei, aš tau geru užmokėsiu. Pagal ąžuola yra už- 
kastas ąsotis, atsigerk iš to ąsočio lygiai tris gurkšnius — ir pamatysi, 
kas bus. | 

Nulipo Matiuša žemėn, išsikasė ąsoiį ir aisigėrė iš jo lygiai tris 
gurkšnius. Klausia paukštis Magajus: 

— Na kaip, ar jauti savyje permainą? 

— Jaučiu savyje tiek jėgos, kad jei įkas!ume į žemes s u'pą ligi 
pat dangaus ir įsikabinčiau į ta stulpa, tai apversčiau žeme mo inėle. 

— Na, tai dabar eik toliau, tik a mink: savo jėga be reikalo nesigirk, 
nė kokio darbo nesišalink, o jei bėda ištiks, ąsočio su gydomuoju van- 
deniu ieškok len, kur buvo. | 

Ir vėl viskas apltemo: įišskleidė paukš'is sparnus, pakilo viršum me- 
džių ir nuskrido. 

Išėjo Matiuša iš miško, ir ne ką trukus pasima:iė priešais didelis 
miestas. Tik spėjo įeili pro miesio varius, jau priešais bea einas - caro 
rūmų užvaizdas. 

— Ei tu, kaimo išsikėtėli! Traukis! 

Matiuša pasitraukė, o caro rūmų užvaizdas sustabdė ark'!i 'r sako: 

— Tai ką, jaunikaiti, ar darbo ieškai, ar nuo darbo bėgi“ Jei dar- 
bo ieškai, tai eime, duosiu tau ką veikli: causi vandenį vežio i caro 
šeimynai. 

Pasidarė Matiuša caro vandenvežys. Nuo anksiaus ry'o lie vėlaus 
vakaro vandenį vežioja, o nakligulio jam nėr kur prisiglaus'i: visas 
vietas užėmę caro dvariškiai. Rado sau nakiigulio viela kažkur galu- 
kiemy, kur versdavo visokias šiukšles ir pelenus. Ir ėmė jį caro šei- 
mynykščiai vadinti Matiuša Pelenium. 

Caras buvo nevedęs ir vis ieškojo nuotakos: ta nepatinka, kita ne- 
graži — taip ir vaikščiojo vienstypis. O čia atėjo gandas: už kalnų, už 
jūrų marių caras Vachramejus turi dukterį galiūnę, tokią gražuolę, jog 
jau dailesnės visame pasaulyje neberasi. 

Važiavo į Vachramejaus karalystę pirštis ir caraičiai, ir karalaičiai, 
tik atgal tai nė vienas negrįžo: visi tenai galvas padėjo. 

Sužinojo caras apie užjūrių caraitę ir galvoja: 

„Šit kai tą caraitę išsipiršiu, tai kad ims man pavydėti visi carai, 
visi karaliai. Nueis garsas per visus kraštus, per visus miestus, kad 
gražesnės kaip mano carienės nėra pasaulyje.“ 

Ir tuoj liepė laivą rengti. O patsai susišaukė kunigaikščius bei di- 
džiūnus ir klausia: 

— Ar atsiras, kas norėtų važiuoti už kalnų, už jūrų marių, piršti 
man galiūnės Nastasjos Vachramejevnos? 

Čia dičkis slepiasi už vidutinio, vidutinis už mažio, o mažis tai ir 
liežuvį prarijo. 

Kitą dieną caras sušaukė bajorgalius visokius, pirklius Žžymesniuo- 
sius ir vėl klausia: 

— Kas iš jūsų važiuos už kalnų, už jūrų marių, piršti man Nas- 
tasjos Vachramejevnos? 

Ir vėl dičkis slepiasi už vidutinio, vidutinis už mažio, o mažis tai ir 
liežuvį prarijo. 

Trečią dieną sušaukė į caro dvarą visą liaudį. Išėjo caras į didįjį 
priebutį ir sako: 

— Kas iš jūsų, vyručiai, važiuos už kalnų, už jūrų marių, piršti 
man galiūnės Nastasjos Vachramejevnosį 

Čia susirado norinčiųjų važiuoti į užjūrių šalį — bestigo tiktai vieno 
žmogaus. O kaip tik tuo laiku važiavo pro šalį Matiuša su vandeniu. 
Riktelėjo caras: 

— Ei Matiuša Peleniau, važiuojam į užjūrį piršti man galiūnės Nas- 
tasjos Vechramejevnos! 

Matiuša ir sako: | 

— Ne pagal save tu, didenybe, užsimanei medį kirsti. Kad tik ne- 
tektų gailėtis paskui. 

Supyko caras: 

— Ne tavo nosiai, mužike, mane mokyti! Tau tik manęs klausyti! 

Nieko daugiau nebeatsakė Matiuša Pelenius ir nuėjo į laivą. 

Greit susirinko visi norintieji važiuoti, ir laivas ėmė plaukti. 

Plaukia dieną, plaukia antrą. Orai pasitaikė gražūs, šilta. 

Išėjo caras ant denio patenkintas, linksmas: 

— Ech, tai gera, tai gražu! Kad taip man žirgas — pasijodinėčiau, 
kad taip man lankas — strėles laidinėčiau; kad taip man kalavijas — 
kirsčiau švytruočiau. Kad gražią mergaitę gaučiau — meiliai bučiuočiau. 

O Matiuša Pelenius jam sako: 

— Taip, šviesusis care, bus lankas, tik ne tavo rankoms; bus kala-: 
vijas kietas, tik ne tau lietas; bus žirgas ristas, tik ne tau jis skirtas; bus 
ir mergaitė gražutė, tik ne tau jos vyru būti. 

Supyko caras už tokią kalbą dar labiau, negu pirma. Jis liepė ran- 
kas kojas Matiušai Peleniui apkalti ir prie stiebo pririšti. 

— O kai grįšim namo, po vestuvių liepsiu galvą nukirsti. 

Praėjo dar šešios savaitės, ir nuplaukė laivas į Vachramejaus šalį. 
Įplaukė į uostą, o kitą dieną nuėjo caras pas Vachramejų į rūmus. 

— Jūsų didenybe, aš esu tokios ir tokios garsingos valstybės caras 
ir atplaukiau pas tave su geru reikalu: noriu sau išsipiršti Nastasją 
Vachramejevną. 

— Tai ir gerai!-— tarė caras Vachramejus.— Seniai jau piršlių be- 
buvo, pasigenda jų Nastasja Vachramejevna. Tiktai sutartas žodis už 
viską brangesnis: mano duktė tvirta, stipri galiūnė; jei tu esi galiūnas 
ir stipresnis už ją, tai atlik tris uždavinius ir veskis caraitę į jungtuves, 
o jeigu ne — tai jau nepyk: mano kalavijas tik pamoja — ir tavo galva 
po kojų! Eik dabar pasilsėt, o rytoj sulig diena ateik su visa savo pa- 
lyda. Duosiu tau pirmąjį uždavinį: yra mano sode ąžuolas — trijų šimtų 
metų, ir duosiu tau kalaviją šimto pūdų. Jei perkirsi vienu kirčiu tą 
ąžuolą mano kalaviju, tai imsime tave jaunikiu laikyti. 

Parėjo į laivą caras jaunikis nusiminęs. Palydovai klausia: 

— Ko, care valdove, nelinksmas tavo veidas, ko taip galvą nu- 
leidęs? 

— Na kaip, vyručiai, nebūsiu nusiminęs? Man yra liepta rytoj šim- 
tapūdžiu kalaviju didžių didžiausią ąžuolą nukirsti vienu kirčiu. Visiškai 
be reikalo važiavom į tokią tolybę, ir arčiau būtų susiradusi nuotaka, 
ne prastesnė už šitą. Reikia kelti inkarą ir naktį plaukti namo. 

— Ne,— sako Matiuša Pelenius,— netinka mums, nelyginant vagims, 
bėg:i nakčia, gėdą sau darytis. Aš dar a.plaukiant sakiau: „Bus kala- 
vijas kie.as, lik ne iau lieias.“ Šii ir išėjo, kaip aš sakiau! Na, tiek to. 
Rytoj pažiūrėsim, kaip dugną dėsim. Eik, didenybe, gulii, o kai nueisim 
rytoj ry:ą pas carą Vachramejų, iu sakyk: „Tokiu vaikišku kalaviju 
tegu kas iš mano iarnų pasišvaisio, o man tai nė pradėii nėra ko.“ 

Išgirdo tokią kalbą caras jaunikis ir nudžiugo: 

— Na, Maiiuša Peleniau, jei išvaduosi mane iš bėdos, kol gyvas 
taves neužmiršiu. Ei palydovai! Airiškiie Maliušą Pelenių nuo stiebo, 
nuimkiie jam geležinius ir duokite taurę degtinės. 

O pais puikuojasi: 

— Gera čia valsiybė, ir pats Vachramejus, nors ir ne man lygus, 
bet uošviu vadinti galima. 

Kiią dieną eina piršliai pas carą Vachramejų, o ten jau susirinkę 
žmonės, ir Nastasja Vachramejevna balkone sėdi. Pama:ė ją Matiuša 
Pelenius — ir laip jam pasidarė gera ir linksma, it vasaros saulė pašildė. 

Nuvedė juos prie ąžuolo milžino, ir trys galiūnai kalaviją beatnešą. 

Pažiūrėjo caras jaunikis į kalaviją, nusišypsojo: 

— Pas mus tokiais kalavijais tik maži vaikai žaidžia. Tai. jau tegu 
kas iš mano tarnų pažaidžia, o man nepriiinka nė pradėti. 

Tada išėjo Maliuša Peienius, paėmė kalaviją viena ranka: 

— Taip, tas žaisliukas ne caro rankai! 

Užsimojo ir suskaldė ąžuolą į smulkius šipulius, o kalavijo tiktai 
gniauž as liko. Pažiūrėjo carailė į Matiušą Pelenių ir nuraudo kaip 
aguonos žiedas: 

Tada caras jaunikis visai įsidrąsino: 

— Jei ne susigiminiuoti būčiau atvažiavęs, tai pajuoka laikyčiau tokį 
vaikišką kalaviją. 

— Matau, matau, — sako caras Vachramejus,— pirmajį uždavinį įvei- 
kėte. Ryloj pažiūrėsim, ar jaunikis moka šaudyli. Turiu aš lanką trijų 
šimių pūdų, o strėlės po penkis pūdus. Reikia iš to lanko šauti ir nu- 
mušti vieną bokštelį nuo senųjų rūmų mano brolio. Berendejaus kara- 
lystėje. Aš ten šiandien žygūnus išsiųsiu, o rytoj vakarop jie grįš ir 
pasakys, ar taikliai tu šaudai. 

Nultilo caras jaunikis, nusiminė. Grįžo į laivą kaip nesavas. 

— Iš teisybės, jei tik žinočiau kelią namo ir mokėčiau valdyti lai- 

vą, nė valandos nebūčiau. Liepk, kapitone, inkarą kelti, nėra ko čia 
mums veikti. Ir kraštas nelinksmas, ir nuotakos nieko pavydėtino nėra, 
bėgam iš čia. 

— Ne, didenybe,— sako Matiuša Pelenius,— ne garbė mums, o gėda 
vogčiomis pabėgti. 

— Tai ką gi darysi? Girdėjai, kokį uždavinį davė caras Vachrame- 
just Tegu jie eina velniop su savo lanku ir nuotaka. 

— O atmeni, aš tau sakiau: „Bus lankas, tik ne tavo rankoms.“ Taip 
ir išėjo! Nereikėjo griebti, kur nepasieki! Nepaklausei manęs — dabar 
neturi kur dėtis... O dėl lanko tu nesirūpink. Rytoj, kai nueisim, sa- 
kyk: „Aš maniau, jūs turite didžiavyrių lanką, o čia bobų žaislelis. Gal 
iš mano tarnų kas jo nepaniekins, o man tai čia ne kažkiek garbės.“ 

— Oi Matvejuška Peleniau, nejaugi tu gali tokį lanką nuvaldyti? 

— Kaip nors nuvaldysiu. 

Pradžiugo caras: 

— Duokite greičiau visai įgulai po taurę degtinės, o Matiušai Pe- 
leniui dvi taures statau. 

Ir pats iš džiaugsmo išgėrė ir įkaušo. 

— Ai, kokia graži nuotaka! Viso pertekusi, ir augumo, ir gražu- 
mo. Šit parvesiu žmoną, ir už mano Nastasją Vachramejevną gražes- 
nės carienės visame pasaulyje niekas meturės. O tau, Matiuša Pele- 
niau, pavesiu valdyti miestą su priemiesčiais. 

Klausosi Matiuša Pelenius įkaušusio caro kalbos, šypsosi. 

Rytą vėl visi nuėjo pas Vachramejų į rūmus. O ten žmonių jau 
pilna. Didžiajame priebutyje sėdi caras Vachramejus su Nastasją Vach- 
ramejevna, žemiau, ant laiptų — kunigaikščiai ir didžiūnai. 

Devyni galiūnai lanką neša, o trys galiūnai — saidoką su strėlėmis. 

Sutinka piršlius caras Vachramejus: 

— Na, žadėtasai žente, imkis. 

Pažiūrėjo jaunikis į lanką ir sako: 

— Tai ką, jūs iš manęs vis juokiatės: vakar vaikišką kalaviją at- 
nešė, o šiandien kažkokį lankelį boboms žaisti, o ne galiūnams šaudyti. 
Tegu jau šauna kuris iš mano tarnų, kur silpnesnis, o man tai nė žiūrėti 
nesmagu. Eikš bent tu, Matiuša Peleniau, padaryk žmonėms pramogą. 

Įtempė Matiuša Pelenius templę, nutaikė ir paleido strėlę. Suzvimbė 
templė, sugaudė strėlė, it griausmas sugriaudė ir dingo iš akių. 

— Neškit sau šalin iš akių tą lankpalaikį, tas žaisliukas ne mūsų 
carui. 

Ir bloškė lanką į akmenų grindinį, ir dėjo taip, kad jis šipuliukais 
išlakstė. 

Nastasja Vachramejevna rankomis suplojo ir aiktelėjo: 

— O, tai bent piršliai, tokių dar pas mus nebuvo! 

O caras jaunikis tik vaikštinėja, sau barzdą tik glostinėja, į visus 
iš aukšto žiūri: 

— Tai didelė kupeta, tai didelis daiktas šis vaikiškas lankas. Jūsų 
kraštas nors ir linksmas, bet labai mažytis, ir Žmonės, matyt, geri, ma- 
lonūs, tik nelabai stiprūs, kai lygini su mūsų. 

Tada caras Vachramejus visą piršlių draugę paprašė į vidų: 

— Eikite, piršleliai, į seklyčią mūsų rūgšties paragauti, o tuo laiku, 
žiūrėk, ir žygūnai iš Berendejaus pargrįš. 

Tik svečiai pradėjo valgyti ir gerti, jau parlekia ir žygūnai iš Be- 
rendejaus: | 

— Pataikė strėlė tiesiai į senuosius rūmus ir numušė visą bokštelį, 
o žmonių nieko neužgavo. 

Caras Vachramejus ir sako: 

— Na va, dabar matau: susirado Nastasjai Vachramejevnai pirš- 
liai, verti jos: ir galiūnų kalaviju moka kirsti, ir šaudyti įgudę. Ačiū, 
padarėte pramogą nuotakai ir man, seniui, ir visiems mano žmonėms. 
O dabar, brangūs sveteliai, prašom nepeikti vaišių: tai ne vestuvių puo- 
ta, o šiaip sau pobūvis — vestuvių puota dar priešais. Eikite šiandien 
pailsėti, o rytoj paskutinį uždavinį duosiu. Turiu tokį arklį. Stovi ark- 
lidėje už dvylikos durų, už dvylikos spynų. Ir nėra kam to arklio pra- 
jodinėti. Kas tik mėgino joti, arklys nė vieno gyvo nepaliko. Tai reikia 
tą arklį prajodinėti, tada jaunikiui bus kuo į jungtuves joti. 

Išgirdo Vachramejaus kalbą caras jaunikis ir tuoj nutilo, ėmė atsi- 
sveikinti: 

— Ačiū, jūsų didenybe, už vaišes, reikia mums skubėti, su šviesa 
į laivą pareiti. 

— Ilsėkis ilsėkis, kad stipresnis būtum,— šitokį arklį reiks rytoj jo- 
dinėti!-— kalbėjo caras Vachramejus. 

Nulipo svečiai į prieplauką, ir, vos paliko krantą, prašneko caras 
jaunikis: 

— Paskubėkite, vyručiai, irkitės smarkiau. Kuo greičiausiai reikia 
patekti į laivą ir naktį išplaukti. Vachramejus minkštai kloja, o mie- 
goti kieta: sulig kiekviena diena vis nauja bėda. Prireikė jam tą pa- 
siutėlį arklį jodinėti. 

O Matiuša Pelenius jam: 

— Atmeni, didenybe, ką aš tau sakiau: „Bus ir žirgas ristas, tik 
ne tau jis skirtas!“ Vėl manaip išėjo! Tik bėgti dėl to tai nėra reikalo. 
Rytoj tu pasakyk: „Sėsk, Matiuša Peleniau, išmėgint arklio — ar at- 
laikys galiūną?"— o po manęs jau galėsi ramiai sėsti. 

— Na, o jei tas žvėris užmuš tave? Tada juk ir aš mirties nebe 
išvengčiau. 

— Nebijok nieko, aš arklį sutramdysiu. 

— Na, Matiuša Peleniau, kol gyvas tavo paslaugų neužmiršiu. Tu 
buvai vandenvežys, o dabar aš keliu tave į caro karvedžius. Užrašysiu 
tau tris miestus su priemiesčiais, tris kaimus, kuriuose turgai būna. 

O pats po denį vaikštinėja, šūkauja: 

— Ko gi mano palydovai nutilo? Skiriu visiems po tris taures 
degtinės. 

Išgėrė caras vieną taurę, išgėrė antrą, ėmė girtis: 

— Daug piršlių buvo atvažiavę pas Vachramejų, tik niekam nebu- 
vo tiek pagarbos, kiek man. Mat, žmonės sako: kas drąsus ir vykęs, tam 
vyksta. Ne veltui Nastasja Vachramejevna nuo manęs akių nenuleido, 
vis žiūrėjo į mane. O caras Vachramejus įmanytų visą savo karalystę 
atiduoti, kad aš tik nebeatsimesčiau. 

Paskui jis visai nukaušo ir griuvo miegoti. 

Rytą Matiuša Pelenius atsikėlė anksti, nusiprausė baltai ir budina 
carą: 

— Kelkis, didenybe, metas eiti arklio prajodinėti. 

Ir greitai nuėjo į caro rūmus. 

Didžiajame priebutyje sėdi caras Vachramejus ir Nastasja Vachra- 
mejevna, o žemiau, ant laiptų — kunigaikščiai ir artimieji didžiūnai. 

— Prašom, brangūs sveteliai. Mūsų viskas parengta, tuojau arklį 
atves. 

Ir atveda arklį dvidešimt keturi galiūnai. Vietoje pavadžio — dvylika 
storų grandinių. Galiūnai iš paskutiniųjų tamposi. 

Apžiūrėjo caras jaunikis arklį ir šaukia: 

— Nagi, Matiuša Peleniau, išmėgink, ar juo galima joti galiūnui? 

Prisitaikė Matiuša Pelenius, užšoko ant arklio. Vos tik spėjo galiū- 
nai pabėgti į šalį, arklys kad šoks — išlėkė aukščiau caro rūmų, ir išjojo 
vyras smarkuolis iš caro kiemo. Nujojo į pajūrį, varo arklį per gilų 
smėlį, o grandinėmis tik tvoja per šlaunis, tik čaižo mėsą ligi kaulo. 
Ir tol mušė, kol arklys ant kelių parpuolė. 

— Ei tu, vilkanasri, pelų maiše, ar vis dar priešinsies? 

Ėmė maldauti arklys: 

— Oi tu, smarkuoli, nemušk, nežalok manęs, pasiduodu tavo valiai. 

Apgręžė Matiuša Pelenius arklį ir sako: 

— Grįšim dabar į caro dvarą, pabalnosiu tave, tai kai sės ant tavęs 
jaunasai caras, tu žemėn iki kulnų įgrimzk, o kai rykšte sudroš — 
ant kelių pulk. Pulk taip, lyg trijų šimtų pūdų naštos užgultas. O jei 
nepaklausysi, varnoms sušersiu. 

— Viską padarysiu, kaip tu sakai. 

Parjojo Matiuša Pelenius į caro dvarą, o caras jaunikis ir klausia: 

— Ar paneš arklys galiūną? 

— Mane paneša, o kaip tave neš — nežinau. 

— Gerai, balnokit greičiau, pats išmėginsiu. 

Pabalnojo arklį, ir, kai tik caras jaunikis įšoko į balną, tuoj ark- 
lys iki riešų žemėn įgrimzdo. 

— Nors ir nelabai, bet užsėdus atlaiko. 

Šmaukštelėjo rykšte trupučiuką — arklys ir sukniubo. Caras Vach- 
ramejus ir Nastasja Vachramejevna ir kunigaikščiai su didžiūnais 
stebisi: 

— Niekas dar, šitokios jėgos neregėjo! 

O jaunasai caras nusėdo nuo arklio: 

— Ne, Matiuša Peleniau, ne galiūnams jodinėti tokiais arkliais: tokiu 
kuinu tik vandenį vežioti. Veskit jį šalin iš akių, o jei ne, tai blokšiu 
laukan, tegu šarkos ir varnos pietauja. | 

Caras Vachramejus liepė išvesti arklį ir pradėjo atsisveikinti. 

Caras jaunikis ir sako: | 

— Na, jūsų didenybe, mes padarėme, ko reikėjo, dabar metas ži- 
binti žvakutes ir užbaigti viską. 

— Mano žodis tvirtas, — atsakė Vachramejus. Ir liepė dukteriai reng- 
tis jungtuvėms. 

Surišo carą ir Nastasją ir iškėlė linksmą puotą. 

Sėdi Nastasja Vachramejevna už vestuvių stalo: „„Palaukš, pamė- 
ginsiu dar kartą savo vyro jėgą.“ 

Spusielėjo jam ranką trupučiuką. Neišlaikė caras: plūstelėjo krau- 
jas į veidą ir akys išvirto. Pagalvojo caraitė: „„Ėhė, tai va koks iš tavęs 
tėveliuką apgauti.“ 

Neišsiduoda, degtinę pilsto, vaišina: 

— Valgyk, care valdove, mano vyre brangusis. 

O sau viena galvoja: „Palaukš, vyreliuk, tau šita apgaulė nepraeis 
taip sau.“ | 

Paūužė dieną, paūžė kitą, papuotavo. Ėmė atsisveikinti jaunasai caras: 

— Ačiū, uošvi, sveikas privaišinęs, gražiai priėmęs. Metas mums 
namo važiuoti. 

Kraičius sukrovė, atsisveikino, ir laivas išplaukė į jūrą. 

Kiek ten plaukus, kiek neplaukus išeina caras į denį, mato: miega 
Matiuša Pelenius, kietai užmigęs, kaip tikras galiūnas. Atsiminė caras 
Matiušos žodžius: „Bus lankas, tik ne tavo rankoms; bus kalavijas kie- 
tas, tik ne tau lietas; bus ir žirgas ristas, tik ne tau jis skirtas; bus ir 
mergaitė gražutė, tik ne tau jos vyru būti“ — ir labai supyko: 

— Kas tai matęs, kad mužikas taip su caru kalbėtų! 

Įsiskverbė jam į širdį negeras sumanymas. Išsitraukė kardą, nu- 
kirto miegančiam tarnui kojas iki kelių ir nustūmė jį į jūrą. 

Pasigriebė Matiuša Pelenius kojas į rankas — reikia kaip nors ligi 
kranto nusigauti. 

Plaukė plaukė,— visiškai pailso beplaukdamas. O tuo tarpu jį pastvė- 
rė banga ir išmetė į krantą. 

Pasilsėjo kiek ir atsiminė paukštį Magajų: 

„Na tai negi čia amžinai gulėsiu. Nors kūlio risdamasis, bet pa- 
sieksiu tą vietą, kur užkastas ąsotis su gydomuoju vandeniu.“ 

Tik žiūri — beeinąs į krantą koks žmogus, kas žingsnis knapsėdamas. 
Riktelėjo Matiuša Pelenius: 

— Kur eini? Ar nematai, kad priešais vanduo? 

— Taigi tas ir yra, kad aš neregys, sau kelio nematau. 


— Kad taip, tai eik ant mano balso. 

— O kas tu toks ir ką čia veiki? 

— Aš guliu, nepaeinu; man kojos iki kelių sukapotos. 

Priėjo neregys arčiau ir sako: 

— Jeigu tu regi, tai sėskis man į krepšį, aš tave nešiu, o tu kelią 
Iodyk. 

Pasisodino neregys Matiušą Pelenių į krepšį. 

— Esu girdėjęs iš senų žmonių: esą kažkur gydomojo vandens, tai 
kad mudu rastume. Tu tuo vandeniu kojas išsigydytum, o aš akis pasi- 
tepčiau ir šviesą išvysčiau. 

— Žinau, kur gydomojo gėrimo yra. Nešk mane, o aš tau kelią 
rodysiu. 

Taip jie eina ir eina. Greit pasakyti, ne taip greit padaryti, neregys 
su bekoju kraustosi pirmyn. Pavargsta beeidami — pasilsi, uogų, gry- 
bų pavalgo, kartais paukštiena pasistiprina — ir vėl toliau. 

Taip jie ėjo per laukus plačiausius, per miškus tankiausius, per 
lieknus ir raistus ropštėsi ir nuėjo į tą mišką, kur Matiuša Pelenius 
kitąkart darganoje paukščiukus sušildė. Priėjo tą ąžuolą — nusiėmė ne- 
regys krepšį nuo pečių. Prisirito Matiuša Pelenius prie medžio ir greit 
iškasė vario ąsotį. Patepė gydomuoju gėrimu akis savo įsigytam bro- 
liui — neregys praregėjo. Verkia ir juokias iš džiaugsmo. 

— Ačiū, gerasis žmogau, kol gyvas tavo gerumą minėsiu. 

— Dabar padėk man kojas prisiauginti. 

Pridėjo kojas kaip reikia, pašlakstė gydomuoju vandeniu — priaugo 
kojos. 

— Tai šit, abudu ir susitaisėme,— sako Matiuša Pelenius.— Einam 
dabar pažiūrėti, kas gero girdėti mūsų šalyje. Caras man už ištikimą 
tarnybą gausiai atlygino — miegančiam kojas iki kelių nukirto ir į jūrą 
išmetė. Reikia su juo pasimatyti ir už viską pilnu saiku atmokėti. 

Išgėrė jie po gurkšnį gydomojo gėrimo — ir nuovargio kaip nebūta, 
o jėgos dukart daugiau, kaip pirma, atsirado. 

Išėjo iš girios, ir greit pasimatė miestas priešais. Prieš pat miestą 
caro pievose didelė karvių banda ganosi. Priėjo arčiau, ir tik žiūri Ma- 
tiuša Pelenius, kad piemuo — tai jo buvęs caras. Klausia: 

— Kieno čia karalystė? 

Pravirko piemuo. 

— Oi gerieji žmonės, nežinot jūs mano sielvarto: šita karalystė buvo 
mano, ir aš pirmiau buvau caras, o dabar, mat, karves ganau. Daug 
laiko valdžiau nevedęs, paskui parvedžiau pačią iš už kalnų, iš už jūrų 
marių, caro Vachramejaus dukterį, galiūnę Nastasją Vachramejevną. 
Sužinojo ji, kad aš neturiu galiūnų jėgos, ir liepė man eiti karvių ga- 
nyti, o pati į sostą atsisėdo. Kiekvieną dieną, kai pargenu karves, ji 
plūsta mane, koneveikia paskutiniais žodžiais, o valgyt duoda tik nuo 
bado. 

— O ar atmeni, kaip aš tau sakiau: „Bus ir mergaitė gražutė, tik 
ne tau jos vyru būti.“ Vėl, matyt, viskas išėjo taip, kaip aš sakiau. 

Tada caras piemuo pažino Matiušą Pelenių ir ėmė verkti dar labiau: 

— Oi Matvejuška Peleniau, padėk man karalystę susigrąžinti, aš 
tave už tai ministru padarysiu, o tavo įsigytąjį brolį karvedžiu paskirsiu. 

— Geras tu ir greitas žadėti, kai bėda spaudžia, o ar užmiršai, kaip 
už mano pirmykštę tarnybą man atsilyginai. Reikėtų tau galvą nuimti, 
tiktai nesinori rankų tepti. Eik sau laukan iš šios karalystės, kad čia 
tavo nė smarvės nebūtų. Pasipainiosi dar kartą man po akių — nepa- 
gailėsiu! 

Caras piemuo, kai išgirdo šitokią kalbą, baisiai išsigando ir šoko 
lėkti, kiek tik įkabindamas. Tiek ir tematė carą. 

O Matiuša Pelenius su savo įsigytuoju broliu atėjo į miestą ir apsi- 
stojo galukiemy pas vieną bobutę nakvynės. 

Bobutė į Matiušą Pelenių žiūri tik, žiūri. 

— Kažkur tave esu mačiusi, vaikine smarkuoli, ar tik ne tu anks- 
čiau į caro dvarą vandenį vežiodavai? 

Prisipažino Matiuša Pelenius: 

— Aš, senute. 

— Ak tu, vaikeli mielas, gi sveikas gyvas pargrįžai. O čia paėjo 
kalbos, kad tavęs ir gyvo nebėra. Naujasis vandenvežys niekam sam- 
čio nejpils, o tu visiems neturtėliams ir besveikačiams duodavai van- 
dens kiek tik nori. Už tai tavęs visi gaili, visi tave geru žodžiu mini. 

Sujudo sukruto bobutė ruošą ruoštis. Pagirdė vaikinus, pavalgydino, 
pirtį iškūreno. Nusimazgojo svečiai iš kelionės, išsivanojo ir sugulė 
miego. O bobutė nuėjo į caro dvarą ir sako: 

— Grįžo į miestą Matiuša Pelenius. 

Pasiekė ta žinia ir rūmų menes. Rytą carienė siunčia mergą. 

— Pašauk greičiau Matiušą Pelenių. 

Nuėjo Matiuša Pelenius į caro rūmus. Pamatė jį Nastasja Vachra- 
mejevna. Nuo aukšto priebučio greit greit nuskrido, už baltų rankų 
paėmė. | 

— Ne tas mano žadėtasis, kur karves gano, o tas, kur mokėjo 
mane išpiršti. Maniau, kad tavęs gyvo nebėra. Kalbėjo caras apgavikas, 
kad tu nusigėręs laive ir į jūrą įkritęs. Verkiau tavęs, ilgėjausi, 0 jį 
išvariau karvių ganyti. 

Išsakė jai Matiuša Pelenius visą teisybę: kaip caras jam miegan- 
čiam kojas nukirto ir į vandenį įmetė ir kaip jie su įsigytuoju broliu 
gyvojo vandens gavo. 

— O apie piemenį tai ir nekalbėkim. Dabar jo nė padujų nebėr. 
Niekad jis neišdrįs bepasirodyti. 

Įsivedė jį carienė į seklyčią, apkrovė stalą visokiais valgiais gėri- 
mais. Vaišina svečią: 

— Valgyk, mano mielasai. 

Pavalgė, atsigėrė Matiuša Pelenius, ėmė atsisveikinti: 

— Reikia skirtis, važiuoti tėvų aplankyti. 

Liepė Nastasja Vachramejevna karietą pakinkyti: 

— Važiuok, atsivežk greičiau tėvą, motiną, tegu su mumis gyvena. 

Atsivežė tėvus Matiuša Pelenius ir tuoj vestuves iškėlė, puotavo, 
ūžė. 

Matiuša Pelenius caru pasidarė, o įsigytąjį savo brolį ministru pa- 
skyrė. Ir visi gražiai gyveno, alų midų gėrė, vargo neturėjo, visas bė- 
das pamiršo. 

Ivanas, našlės sūnus 


J ūrose mariose, Bujano saloje, yra keptas jautis. Į vieną jaučio šoną 
įsmeigtas aštrus peilis, o į kitą — česnakas grūstas. Tai piauk, į česnaką 
dažyk ir valgyk, kiek tik lenda. Ar blogaiė 

Čia dar ne pasaka, tiktai pasakos pradžia. Pasaka bus paskiau. Kai 
karšių pyragų pavalgysime ir alaus atsigersime, tai ir pasaką paseksime. 

Seniai, labai seniai viename krašte gyveno vargšė jaunamartė, graži 
našlė su sūnumi. 

Berniukas buvo vardu Ivanas, o šiaip jį vadino Ivanu, našlės sū- 
numi. 

lvanas, našlės sūnus, buvo dar visai mažų metų, o ūgio ir sudėjimo 
toks, jog aplinkui visi negalėjo atsistebėti. 

lr buvo toje šalyje pirklys — baisus šykštuolis. Pirmąją žmoną pirk- 
lys badu numarino, kitą vedė —ir ta neilgai tegyveno. 

Vėl pirklys ėmė našlauti, nuotakos dairytis. Bet nė viena už jo ne- 
nori tekėti, visos jo lenkiasi. 

Pradėjo pirklys našlei pirštis: 

— Ko tau našlauti? Tekėk už manęs. 


103 


Pagalvojo pagalvojo našlelė: „Blogos kalbos apie jaunikį sklinda, 
o tekėti reikia. Ką darysi, jei nėra iš ko gyventi? Eisiu. Nors pačiai ir 
labai bus sunku, bet nors sūnų paauginsiu.“ 

Iškėlė vestuves. . 

Nuo pat pirmų dienų nepatiko pirkliui posūnis: ir atsistoja berniukas 
ne taip, ir nueina ne taip... Kiekvieną kąsnį skaičiuoja, galvoja sau: 
„Kol užaugs ir darbui tiks, kiek naudos jis suris? Šitaip visai nuskursiu, 
o ar tai juokai?“ 

Motina plūkiasi, dirba už septynis: keliasi auštant, gulasi po vidur- 
nakčio, 0 vyrui įtikti negali. 

Kas diena vis labiau pirklys siunta. 

„Gerai būtų, — galvoja, — visai posūniu nusikračius.“ 

Atėjo laikas važiuoti į mugę kitan miestan. 

Pirklys ir sako: 

— Pasiimsiu Ivašką, tegu prie darbo pratinasi ir prekes prižiūri. 
Nors ir ne kažin kokios, bet vis naudos bus. 

O vienas sau galvoja: „Gal ir visai juo nusikratysiu -svetimame 
krašte.“ 

Gaila motinai sūnaus, o priešintis nedrįsta. 

Paverkė paraudojo, išrengė Ivaną į kelionę. Išėjo 1 už vartų palydėti. 
Mostelėjo Ivanas kepure atsisveikindamas ir išvažiavo. 

Važiavo jie, važiavo, įvažiavo į tankų mišką ir sustojo pasilsėti. Iš- 
kinkė arklius, paleido ganytis, o pirklys ėmė prekes tikrinti. Vaikščioja 
aplink vežimus, skaičiuoja, svarsto ir staiga kad ims keiktis: 

— Vienos dėžės su meduoliais trūksta! Ne kitaip, kaip tu, Ivaška, 
būsi suvalgęs. 

— Aš prie to vežimo nė artyn nebuvau priėjęs. 

Pirklys ėmė keiktis dar biauriau. 

— Suvalgei meduolius ir dar giniesi, tu šioks, tu toks, kad tave ne- 
labasis užjodinėtų! 

Vos spėjo taip pasakyti, tuojau eglynas beržynas sušniokštė, sutraš- 
kėjo, aplinkui visai sutemo, ir iš miško tankmės išlindo baisių baisiau- 
sias senis: galva .kaip šieno kupeta, akys kaip dubenys, pečiai sieks- 
niniai ir pats aukščio sulig mišku. 

— Už tai, kad atidavei man berniuką, še, atsiimk savo dėžę gru- 
žulių. 

Numetė senis dėžę, pagriebė Ivaną, ir tuoj sutreškėjo, sušniokštė, 
švilpesys ir bildesys per visą girią nuskambėjo. 

Pirklys iš baimės krito po vežimu. O kai viskas nutilo, apsidairė 
ir mato: arkliai į aikštę subėgo ir visi dreba, karčiai kaip basliai styro 
ir dėžė su meduoliais rėpso. 

„ Pirklys pamažėle atsipeikėjo, iššliaužė iš po vežimo, apsidairė — 
niekur nėra posūnio. Nusišypsojo: 

— Oi, kaip gerai: nusikračiau duonėdžio, ir prekės visos. 

Ėmė arklius kinkyti. 

O Ivanas, našlės sūnus, nė atsigręžti nesuspėjo ir jau atsidūrė vienui 
vienas su baisiu seniu. 

Senis sako: 

— Nebijok. Buvai tu Ivanas, našlės sūnus, o dabar — mano tarnas 
amžių amžiams. Jei klausysi — maitinsiu valgydinsiu tave, gerk, val- 
gyk, kiek lenda, ko širdis trokšta, o jei neklausysi — baisia mirtimi nu- 
bausiu. 

— Man nėra ko bijoti —vis tiek blogiau kaip pas patėvį niekur 
nebus. Tiktai motinos gaila, ji visai be manęs sunyks. 

Senis taip garsiai švilptelėjo, jog lapai nuo medžių ėmė kristi, gėlės 
prie žemės palinko ir žolė pašiuro. 

Ir staiga kur buvęs, kur nebuvęs atsirado prieš jį žirgas. Trijų sieks- 
nių uodega plaikstosi, ir jis pats lyg kalnas. 

Pagriebė senis Ivaną, šoko į balną ir nurūko kaip viesulas. 

— Stok, stok,— suriko Ivanas, — mano kepurė nukrito. 


— Na, kur čia tavo kepurės ieškosim! Kol tu pasakei, mes penkis 
šimtus varstų nujojome, o dabar ligi tos vietos — jau visas tūkstantis. 

Per samanynes, pelkes, per girias, per ežerus žirgas šoka, tiktai 
ausyse ūžia. 

Pavakare parlėkė į senio karalystę. 


Mato Ivanas: aikštėje dideli rūmai, o aplinkui rūmus tvora stačių 
girios medžių. Tvora dangų remia, ir vartų niekur nėra. 


Pašoko žirgas, iškilo į padebesius ir peršoko per statinius. 

Senis žirgą nubalnojo, išžabojo, pripylė auksučių kviečių ir nusivedė 
Ivaną į rūmus: 

— Šiandien pats vakarienę išvirsiu, o tu pasilsėk, rytoj darbą pradėsi. 

Sulig tais žodžiais krosnį užkūrė, septynergį jautį visą iškepė, išri- 
tino keturiasdešimties kibirų bosą degtinės: 

— Sėsk vakarienės. 

Ivanas vieną kitą kąsnelį suvalgė, užsigėrė šaltinio vandeniu, o se- 
nis visą jautį sušveitė, visą degtinę vienas išgėrė ir nuvirto miego. 

Kitą dieną atsikėlė Ivanas ankstutėliai, nusiprausė baltutėliai, tan-, 
kiomis šukomis susišukavo. Visus kambarius sutvarkė, krosnį užkūrė 
ir klausia: 

— Ką dabar daryti? 

— Eik, arklius, karves ir avis pašerk, pagirdyk, paskui išrink de- 
šimt riebesnių avinų ir iškepk pusryčiams. 

Ivanas mielai ėmėsi darbo, ir taip sparčiai jam viskas sekėsi, kad 
gražu buvo pažiūrėti. Greitai viską atliko, sunešė į stalą, šaukia senį: 

— Sėsk pusryčių. 

Senis berniuką pagyrė: 

„ — Na, vyras! Esi įgudęs, ir rankos, matyt, auksinės, tiktai jėgos 
vaikiškos. Bet tą galima pataisyti. 

Paėmė nuo lentynos ąsotį: 

— Išgerk tris gurkšnius. 

Ivanas išgėrė ir jaučia — jo jėgos patrigubėjo. 

— Tai dabar lengviau bus ūkyje suktis. 

Pavalgė, atsigėrė. Pakilo senis iš užstalės: 

— Einam, aš tau visą ūkį aprodysiu. 

Paėmė ryšulį raktų ir ėmė vedžioti Ivaną po kamaras ir klėtis. 

— Šiai šitoje klėtyje auksas, o anoje, priešais, sidabras. 

Į trečią klėtį užėjo — ten brangakmeniai ir svidinti deimantai. Ket- 
virtoje — brangūs kailiai: lapių, kiaunių ir juodųjų sabalų. Paskui į apa- 
čią nusileido. Ten vyno, midaus ir visokių gėralų pristatyta bosų dvy- 
lika rūsių. Paskui vėl į viršų užlipo. Atidarė senis duris. Ivanas per- 
žengė slenkstį ir išsižiojo. Sienose iškabinėti galiūnų šarvai ir žirgų 
apranga. Viskas skaisčiu auksu ir brangakmeniais išpuošta, kaip ugnis 
Žėri, spindi saulėje. 

Žiūri Ivanas į kardus, į ietis, į kalavijus, balnus, kamanas ir atsi- 
traukti negali. 

„Kad taip man tektų, — galvoja, — tokie šarvai ir geras žirgas!“ 

Nusivedė jį senis prie atokiausios trobos. Padavė ryšulį raktų: 

— Še tau visų durų raktus. Saugok turtą. Visur eik nedraudžiamas 
ir atsimink: viską tu man prižiūrėsi, už viską tu ir atsakysi. 

Parodė į geležines duris: 

— Čia be manęs neik, o jeigu nepaklausysi, Bais būsi kaltas: gy- 
vas neliksi. 

Pradėjo Ivanas tarnauti, savo darbą dirbti. 

Kiek pagyvenus, senis ir sako: 

— Rytoj išjosiu trejiems metams, tu vienas pasiliksi. Gyvenk ir 
atsimink, ką tau liepiau, o jeigu prasikalsi — nelauk pasigailėjimo. 

Kitą rytą, vos pradėjus aušti, pasibalnojo žirgą, per tvorą peršoko, — 
tiek senį ir bematė. 

Ivanas pasiliko vienui vienas. Žodžio nėra kam tarti. 

Praėjo metai ir kiti — nuobodu pasidarė Ivanui: „Nors vieną žmo- 
gaus žodį išgirstum, vis būtų lengviau.“ 

Ir tuoj atsiminė: „Kodėl senis uždraudė geležines duris atidaryti? 
Gal būt, ten žmogus nelaisvėje kankinasi? Nagi pasižiūrėsiu, nieko se- 
nis nesužinos." 

Paėmė raktus, atrakino duris. Už durų laiptai — visos pakopos apsa- 
manojusios. Ivanas nusileido į požemį. Ten milžiniškas žirgas bestovįs, 
kojos grandinėmis prie lubų prikaustytos, galva aukštyn užlaužta, api- 
nasriu prie sijos priveržta. Ir matyti: arklys taip sulysęs — viena oda ir 
kaulai belikę. 

Pasigailėjo jo Ivanas. Apinasrį atrišo, atnešė avižų, vandens. 

Kitą dieną atėjo, žiūri — žirgas linksmesnis. Vėl atnešė avižų ir van- 
dens. Lig soties pašėrė, pagirdė žirgą. Trečią dieną nusileido Ivanas 
į požemį ir staiga girdi: 

— Na, gerasis berneli, pasigailėjai tu manęs, niekada aš tavo geru- 
mo neužmiršiu. 

Nustebo Ivanas, atsigręžė, o žirgas sako: 

— Girdyk, šerk mane dar devynias savaites, iš požemio kiekvieną 
rytą išvesk. Reikia man trisdešimtyje rasų pasiraičioti, tada atgausiu 
savo jėgą. 

Pradėjo Ivanas žirgą girdyti, šerti, kiekvieną rytą vedžioti į žalią 
žolę veją. Kas antrą dieną žirgas nuganomoje pievoje po rasą voliojosi. 

Devynias savaites girdė, šėrė, ganė žirgą. Trisdešimtyje ryto rasų 
pasiraičiojo žirgas ir taip atsišėrė, kad pasidarė glotnas kaip nulietas. 

— Na, Ivanuška, dabar aš jaučiuosi toks stiprus, kaip buvęs. Sėsk 
ant manęs ir gerai laikykis. 

O žirgas didžių didžiausias — Ivanas vos vos ant jo užsirito. 

Tą akimirką viskas aplink aptemo, ir tarsi debesis atlėkė senis. 

— Nepaklausei manęs, išvedei žirgą iš požemio! 

Šėrė Ivanui vytiniu. 

Vaikinas per septynis sieksnius nuo žirgo nulėkė ir krito be sąmonės. 

— Še tau pamoka! Išliksi gyvas — tavo laimė, neišliksi — išmesiu 
šarkoms ir varnoms sulesti! 

Paskui puolė senis žirgą. Pasivijo, kirto rimbu užsimojęs, žirgas ant 
kelių atsiklaupė. 

Ėmė senis žirgą mušti: 

— Galą tau padarysiu, vilkanasri! 

Mušė mušė, į požemį nuvedė, kojas grandinėmis supančiojo, galvą 
prie sijos priveržė. 

— Vis tiek iš manęs neištrūksi, pasiduosi! 

Kiek trukus, kiek netrukus — Ivanas atsipeikėjo, atsikėlė. 

— Na, tavo laimė, kad gyvas likai — sako senis— Pirmą kaltę tau 
dovanoju. Eik, dirbk savo darbą. 

Kitą dieną pralėkė viršum rūmų varnas, tris kartus sukrankė: krankt, 
krankt, krankt! 

Senis kuo greičiausiai išsirengė į kelionę: 

= Oi, maiyt, nelaimė aisitiko. Ne veltui brolelis, slibinas Siaubūnas, 
varną su žinia atsiuntė. 

Atsisveikindamas Ivanui pasakė: 

— Neilgai užtruksiu kelionėje. Jei nusikalsi dar kartą — gyvas ne- 
beišliksi. 

Ir išjojo. 

Pasiliko Ivanas vienas ir galvoja: „Manęs senis nenužudė, bet ar 
begyvas žirgas? Kas bus, tas bus — eisiu pažiūrėti.“ 

Nusileido į požemį, žiūri — ogi ten žirgas bestovįs, apsidžiaugė: 

— Ak žirgeli brangusis, nemaniau, kad tave gyvą beatrasiu. 

Greitai greitai pavadį atrišo. Žirgas papurtė karčius, galvą krestelėjo: 

— Na, Ivanuška, nemaniau, negalvojau, kad tu išdrįsi dar kartą čia 
ateiti, o dabar matau: nors metų nedaug teturi, bet didžiai narsus esi. 
Nepabijojai senio, atėjai pas mane. Dabar jau mums nebegalima čia 
pasilikti. 

Tuo tarpu Ivanas ir žirgas išėjo iš požemio. Sustojo žirgas pievoje 
ir sako: 

— Imk kastuvą ir kask duobę po priešakinėmis mano kojomis. 

Ivanas kasė kasė, pasilenkė ir žiūri į duobę. 

— Ką matai? 

— Matau — auksas duobėje versme trykšta. 

— Įkišk į jį rankas ligi alkūnių. 

Ivanas paklausė — ir pasidarė jo rankos ligi alkūnių auksinės. 

— Dabar užkask duobę ir kask kitą — po užpakalinėmis mano ko- 
jomis. 

Ivanas iškasė duobę. 

— Na, ką ten matai? 

— Matau — sidabras versme trykšta. 

— Pasidabrink kojas ligi kelių. 

Ivanas pasidabrino kojas ligi kelių. 

— Užkask duobę, ir tegu apie šį stebuklą senis nieko nežino. 

Ivanas užkasė duobę. Staiga žirgas krūptelėjo: 

— Oi Vania, reikia skubintis — girdžiu, senis atgal į kelionę ren- 
giasi. Eik kuo greičiausiai į tą klėtį, kur milžinų šarvai laikomi, atnešk 
trečiąjį iš kairės balną, kamanas. 

Nuėjo Ivanas ir grįžo tuščiomis rankomis. 

— Kas tau? 

Ivanas tyli, nuo kojos ant kojos mindžikuoja ir galvą nuleido. 

Žirgas suprato. 

— Et Vaniuša, aš užmiršau — juk tu dar neturi visos jėgos, o mano 
balnas ir kamanos — trijų šimtų pūdų. Na, nenusimink, visa tai galima 
"pataisyti. Toje klėtyje, dešiniajame kampe, yra podėlis, o jame trys 
krištoliniai ąsočiai. Vienas su žaliu, kitas su raudonu, o trečias su baltu 
gėrimu. Tu iš kiekvieno ąsočio išgerk po tris gurkšnius ir daugiau ne- 
gerk, antraip aš negalėsiu tavęs panešti. 

Ivanas nubėgo ir greitai atnešė visą aprangą. 

— Na, kaip? Ar prisidėjo tau jėgos? 

— Jaučiu savyje baisią jėgą. 

Žirgas vėl krūptelėjo: 

— Skubinkis, Vania, senis namo išjoja. 

Ivanas greitai greitai pabalnojo žirgą. 

— Dabar nueik į rūmus, užlipk į vasarinį kambarėlį, surask skry- 
nioje muilą, šukas ir rankšluostį. Visa tai mums kelionėje pravers. 

Ivanas atnešė muilą, rankšluostį ir šukas. 

— Na kaip, ar josime? 

— Ne, Vania, nubėk dar į.sodą. Ten, tolimiausiame kampe, yra 
stebuklinga obelis su auksiniais, greitai nokstančiais obuoliais. Vieną 
dieną ta obelis užauga, kitą dieną pražysta, o trečią dieną obuoliai nu- 
noksta. Prie obels yra šulinys su gyvuoju vandeniu. Pasemk to vandens 
vieną kitą ąsotėlį — jo mums prireiks. Tik žiūrėk, neužtruk: senis jau 
pusę kelio nujojo. 

Ivanas nubėgo į sodą, pasisėmė ąsotį gyvojo vandens, pažvelgė į obe- 
lį, o ant obelies pilna auksinių nunokusių obuolių. 

„Tai kad tokių obuolių namo parsinešus! Visi žmonės imtų sodus 
sodinti, auksines obelis auginti ir džiaugtis. Vieną dieną obelis auga, 
kitą dieną pražysta, o trečią dieną obuoliai nunoksta. Kas bus, tas bus, 
prisiskinsiu obuolių.“ 

Tris maišus auksinių obuolių Ivanas prisiskynė ir tekinas iš sodo 
bėga, o žirgas kanopomis žemę kasa, ausimis karpo: 

— Greičiau, greičiau! Išgerk gyvojo vandens ir man duok išgerti, 
likusį su savim pasiimsim. 

Ivanas maišus su obuoliais prie balno prisirišo, davė žirgui gyvojo 
vandens ir pats atsigėrė. 

Tuo metu žemė sudrebėjo, viskas aplinkui sulingavo, susiūbavo, vai- 
kinas vos ant kojų išsilaikė. 

— Skubinkis,— sako žirgas.— Senis arti! 

Įšoko Ivanas į balną. Stryktelėjo žirgas ir perlėkė per tvorą. 

O senis prijojo prie savo karalystės iš kitos pusės, peršoko per tvorą 
1r sušuko: | 

— Ei tarne, priimk žirgą! 

Laukė palaukė — nėra Ivano. Apsižvalgė ir mato: geležiniai vartai 
plačiai atidaryti. 

— Ak tie šiokie ir tokie, pabėgo! Na, gerai, vis tiek pasivysiu. 

Klausia žirgą: 

— Ar galim bėglius pasivyti? 

— Pasivyti tai pasivysim, bet jaučiu, šeimininke, nelaimę negandą 
tavo ir savo galvai artinantis. 

Supyko senis, nusikeikė: 

— Ak tu, vilkanasri, pelų maiše, ar tau mane nelaime negandu bau- 
ginti? 

Ir ėmė mušti rimbu žirgą per stangrius šonus, perkirsdamas mėsas 
ligi kaulų. 

— Jei nepasivysi bėglių — mirtinai tave užkaposiu! 

Pakilo žirgas į padebesius, perlėkė tvorą. 

Tarsi viesulas nusivijo juos senis. 

Keliavo keliavo, jojo jojo, staiga žirgas sako: 

— Jau prisiveja. Kuo greičiau trauk šukas. Kai tik prijos senis ir 
ims ugnies strėles svaidyti — mesk šukas paskui save. 

Greitai pasigirdo triukšmas, švilpimas ir žirgo kanopų dundesys. Gir- 
di Ivanas — senis rėkia: 

— Niekam nepasisekė nuo manęs pabėgti, o jūs juo labiau neiš- 
trūksite! 

Ir ėmė laidyti ugnies strėles. 

— Gyvus sudeginsiu! 

Ivanas apsisuko, metė šukas —ir tą pat akimirką už jo kaip siena 
pakilo tankus miškas: pėsčias nepereis, raitas neperjos, laukinis žvėris 
neperbėgs, paukštis neperlėks. 

Senis kyštelėjo šen, kyštelėjo ten — niekur prajoti negali, sugriežė 
dantimis: 

— Vis tiek pasivysiu, tiktai kirvį kirtiklį atsinešiu. 

Atsinešė kirvį kirtiklį, ėmė medžius versti, kelmus šaknis rauti, pro- 
skyną valyti. 

Kirto kirto, proskyną prakirto, ištrūko į laukus. 

Leidosi paskui Ivaną. 

— Nė valandos nepraeis, ir mano rankose būsit. 

Tuo metu žirgas po Ivanu krūptelėjo. 

— Trauk, Vaniuša, muilą, — sako.— Kai tiktai senis ims prisivyti ir 
ugnies strėles svaidyti, mesk muilą paskui save. 

Vos spėjo taip pasakyti, sudundėjo žemė, pakilo vėjas, suūžė. Gir- 
dėti — keikiasi senis: 

— Išnešėte stebuklingas mano šukas, bet vis tiek nuo manęs nepa- 
bėgsite. 

Ir pasipylė kaip lietus ugnies strėlės. 

Ivano drabužiai septyniose vietose užsidegė. 

Metė jis muilą —ir už žirgo ligi debesų pakilo akmens kalnas. 

Sustojo senis priešais kalną. 

— Oi, oi, ir stebuklingą muilą išsinešė. Ką dabar daryti? Jei aplin- 
kui josi, daug laiko praeis. Verčiau akmens kalną sudaužysiu, suskal- 
dysiu ir tiesiai josiu. 

Apsuko žirgą, parjojo namo, atsinešė kaplius, kirtiklius. Ėmė ak- 
mens kalną daužyti, skaldyti. Akmens skeveldros per šimtą varstų le- 
kia, ir toks trenksmas aplinkui pakilo — paukščiai, žvėrys negyvi krinta. 

Per dieną ligi vakaro akmenį skaldė, naktį prasikalė pro kalną ir 
puolė vytis. 

Tuo tarpu Ivanas žirgą prišėrė ir pats pasilsėjo. Joja toliau. Trečią 
kartą senis juos pasiveja, ugnies strėles svaido. Ivano drabužiai sudegė, 
jis pats ir žirgas — abu apdegė. 

Prašo žirgas: 

— Neužtruk, Vaniuša, greičiau trauk rankšluostį ir mesk paskui 
save. 

Ivanas metė rankšluostį — ir ėmė tekėti už jų ugnies upė. Ne vanduo 
upe teka, bet ugnis dega, aukščiau už girią liepsnos kyla, ir taip karšta 
aplinkui, kad patys vos spėjo pabėgti, vos gyvi nesudegė. 

Senis šuoliais atlėkė, nespėjo žirgo sustabdyti —ir viskas ant jo 
užsidegė. 

— Ir rankšluostį išnešė! Na, nieko, reikia tiktai į kitą pusę persi- 
kelti, dabar jie jau nebeturės kuo manęs sulaikyti! 

Rėžė iš peties žirgui rimbu, žirgas šoko per upę, bet negalėjo per- 
šokti: liepsna apakino, karštis apsvilino. Krito žirgas su seniu į ugnies 
upę, ir jie abu sudegė. 

Tuo metu Ivano žirgas sustojo: 

— Na, Ivanuška, išsigelbėjom nuo senio ir visus žmones nuo jo 
išgelbėjom: sudegė jis su savo žirgu ugnies upėje. 

Ivanas žirgą nubalnojo, iškamanojo, patepė apdegusias vietas gy- 

vuoju vandeniu. Pats išsitiesė pasilsėti ir užmigo kietu milžino miegu. 
Miega dieną, miega antrą ir trečią. Ketvirtą rytą pabudo, atsikėlė, aplink 
apsidairė ir sako: 

— Vietos pažįstamos — čia ir yra mūsų kraštas. 

Tuo metu pribėgo žirgas. 

— Na, Ivanuška, gana miegoti, ilsėtis, laikas darbo imtis. Eik ieš- 
koti savo dalies, o mane paleisk į žaliąsias pievas. Kai prireiks manęs, 
išeik į plyną lauką, į plačią lygumą, smarkiai sušvilpk, šūktelk galiūno 
balsu: „Širmi sarti, auksakarti, stokis prieš mane kaip lapas prieš žo- 
lę!" — aš ir atbėgsiu. 

Ivanas žirgą paleido, o sau vienas galvoja: „Na, kur man eiti? Kaip 
žmonėms akyse rodytis? Juk visi mano drabužiai ant manęs sudegė.“ 

Galvojo galvojo ir pamatė — netoli jaučių kaimenė ganosi. Pagrie- 
bė vieną jautį už ragų ir taip trenkė į žemę, kad rankose tiktai viena 
oda pasiliko, jaučio kūną tarsi žirnius iš maišo iškratė. 

„Reikia kaip nors nuogumą pridengti.“ 

Susisupo nuo kojų ligi galvos į jaučio odą, pasiėmė auksinius, grei- 
tai nokstančius obuolius ir nuėjo, kur akys mato. 

Ėjo ėjo jisai ir priėjo miesto vartus. 

Prie vartų žmonės susirinkę. Klausosi caro žygūno: 

— Ieško caras tokių sodininkų, kurie vieną dieną sodą pasodintų, 
kitą dieną užaugintų, o trečią dieną to sodo obuoliai išnoktų. Sklinda 
garsas: kažkur esą tokių greitai vedančių obelų. Kas nori carą. pradžiu- 
ginti? 

Niekas caro žygūnui neatsiliepia. Visi tyli, Ivanas galvoja: „Nagi 
pamėginsiu laimę.“ 

Priėjo prie žygūno: 

— Kada darbą pradėti? 

Visi žiūri — stebisi: iš kur toks atsirado? Stovi kaip koks baidyklė 
į jaučio odą įsisupęs, ir uodega žeme velkasi. 

Caro žygūnas šaiposi: 

— Ateik rytoj vidudienį į caro rūmus, pasamdysim tave už bai- 
dyklę ir sode pastatysim — nei vienas žvėris artyn nepribėgs. 

— Palauk, ko pirma laiko šaipaisi? Kad nereiktų paskui gailėtis — 
pasakė Ivanas ir nuėjo šalin. 


8. Auksinis kalnas 113 


Kitą dieną atėjo Ivanas į caro dvarą, o ten jau daug sodininkų buvo 
susirinkę. Išėjo caras į priebutį ir klausia: 

— Kas iš jūsų mane pradžiugins, mūsų šalį išgarsins? Kas išaugins 
per tris dienas auksinius obuolius, tam duosiu visko, ko jis panorės, 
nieko nesigailėsiu. 

Išėjo vienas senis sodininkas, carui nusilenkė: 

— Aš jau bemaž keturiasdešimt metų sodus auginu, bet nė girdėti 
negirdėjau tokio stebuklo: per tris dienas sodą pasodinti, obelis užau- 
ginti ir obuolius išnokinti. Jei duosi trejus metus laiko, aš imsiuosi 
darbo. | 

Kiias prašo dvejų metų. Trečias — metų. Kiti imasi ir per pusmetį 
viską atlikti. Tada išėjo į priekį Ivanas: 

— Aš per tris dienas sodą pasodinsiu, obelis užauginsiu ir nunoku- 
sius auksinius obuolius nuskinsiu. 

Ir vėl visi į jį žiūri, stebisi. 

Ir caras spokso, akių nuo Ivano nenuleidžia, vienas sau galvoja: „Iš 
kur toks atsirado?“ 

Paskui sako: 

— Na, žiūrėk, kad apsiimi, tai ir ištesėk. Jei atneši po trijų dienų 
nunokusių obuolių iš naujo sodo — prašyk, ko nori, o jei apgausi — 
pats būsi kaltas: liepsiu galvą nukirsti. 

Ir artimam savo bajorui įsakė: 

— Atrėžk sodininkui žemės naujam sodui ir duok jam, ko tik reikės. 


— Man nieko nereikia,— sako Ivanas.— Parodykite tiktai, kur sodą 
sodinti. 

Kitos dienos vakare išėjo Ivanas į plyną lauką, į plačią lygumą, šau- 
niai švilptelėjo, galiūno balsu šūktelėjo: 

— Širmi sarti, auksakarti, stokis prieš mane kaip lapas prieš žolę! 

Žirgas bėga — žemė dreba, iš ausų stulpai dūmų verčiasi, iš šnervių 
liepsna plieskia, karčiai pavėjui plevėsuoja. Atbėgo, sustojo kaip nu- 
diegtas: 

— Ko, Ivanuška, reikia? 

— Apsiėmiau sodą pasodinti ir per tris dienas obuolių gauti. 

— Na, čia nedidelio daikto. Imk obuolius, sėsk ant manęs ir mesk 
į kiekvieną pėdą po obuolį. 

Eina žirgas, po visą kupetą žemės kanopomis išverčia, o Ivanas į tas 
duobes po obuolį įmeta. 

Visus obuolius pasodino. Ivanas žirgą paleido ir į kiekvieną pėdą 
po lašą gyvojo vandens įlašino. Paskui nuėjo pagal eiles, žemę išly- 
gino, išpureno. Ir greitai ėmė daigai stieptis. Sužaliavo sodas. Rytą švin- 
tant išaugo medeliai sulig puse žmogaus, o kitos dienos vakare obelys 
visai didelės pasidarė ir pražydo. Po visą kraštą pakvipo obelų kvapas, 
toks saldus — visiems Žmonėms miela. 

Ivanas dvi dienas ir dvi naktis akių nesumerkė, rankų nesudėjo, 
sodą žiūrėjo ir laistė. Dirbdamas ir rūpindamasis pavargo, atsisėdo po 
medžiu, užsnūdo, paskui ant žolės prigludo ir užmigo. 

O caras turėjo tris dukteris. Kviečia jauniausioji caraitė: 

— Eikim, seselės, pažiūrėsim naujo sodo. Šiandien jame obelys 
pražydo. 

Vyresnioji ir vidutinioji neprieštaravo. 

Atėjo į sodą, o sodas visas žydi kaip baltos putos. 

— Žiūrėkite, žiūrėkite, obelys žydi! 

— Kas šitą sodą įveisė ir taip greit užaugino? 

— Kad nors kartą žvilgtelėjus į tą žmogų! 

Ieškojo ieškojo sodininko — nerado. Paskui pamatė: kažkas guli pc 
medžiu, žmogus — ne žmogus, žvėris — ne žvėris. Vyresnioji sesuo pri- 
ėjo artyn. Sugrįžo ir sako: 

— Guli kažkokia baisybė, eikim šalin! 

O vidurinioji sesuo žvilgtelėjo ir sako: 

— Oi seselės, ir pažiūrėti biauru į tokį išsigimėlį! Ar ne ta kaliausė 
sodą įveisė ir užaugino? 

— Na, dar čia ką sugalvojai!— sako vyresnioji caraitė. 

O jauniausioji sesuo, caraitė Natalja, prašo: 

— Neikite toli, ir aš pasižiūrėsiu, kas ten yra. 

Priėjo, pasižiūrėjo, apėjo aplink medį. Paskui truputį pakėlė jaučio 
odą ir mato: miega vaikinas — toks malonus, kad nei sugalvosi, nei 
pramanysi, nei plunksna aprašysi, nebent pasakoje apsakysi: ligi alkū- 
nių bernelio rankos auksinės, ligi kelių kojos sidabrinės. Žiūri caraitė, 


patyliukais užmovė Ivanui ant mažojo pirščiuko. 

Seserys ūkauja, šaukia: 

— Kur tu, sesele? Eime namo! 

Bėga caraitė Natalja, o seserys priešais ateina: 

— Ko taip ilgai buvai, kuo jis tau patiko? Tarsi varnų baidyklė! 
Ir kas jis toks! 

O caraitė Natalja atsako: 

— Už ką žmogų užgauliojate, ką jis jums blogo padarė? Pažiūrė- 
kite, kokį jis puikų sodą užaugino, tėvelį pradžiugino ir visą mūsų kraš- 
tą išgarsino. 

Tuo laiku ir caras pabudo. Priėjo prie lango, žiūri — sodas žydi, apsi- 
džiaugė: „Tai gerai, neapgavo sodininkas! Bus kuo svečiams pasigirti. 
Atvažiuos šiandien jaunikiai — trys caraičiai, trys svetimšaliai karalai- 
čiai, ir dar savo kunigaikščius, įžymius bajorus į puotą pakviesiu, tegu 
dukterys sau skirtus jaunikius išsirenka.“ 

Pavakare suvažiavo svečiai, o kitą dieną iškėlė didelę puotą. Sėdi 
svečiai puotoje, vaišinasi, geria, valgo, linksminasi. 

Miegojo miegojo Ivanas ir pabudo; pamatė ant mažojo pirščiuko 
auksinį žiedelį, nustebo: iš kur žiedelis atsirado? 

Numovė nuo piršto ir pamatė įrašą — žiedelyje jauniausios caraitės 
vardas įspaustas. 

„Kad bent gaučiau pamatyti, kaip ji atrodo!" 

O ant obelų jau subrendo nunoko auksiniai obuoliai, tviska mirga 
kaip gintaras saulėje. Priskynė Ivanas labiausiai išnokusių obuolių pilną 
pintinę ir nunešė į rūmus, tiesiai į valgomąją menę. Vos tik per slenkstį 
peržengė, tuojau į visus svečius obuolių kvapas dvilktelėjo, tarsi sodas 
būtų buvęs menėje. 

Padavė carui pintinę. Visi svečiai į obuolius žiūri, akių negali ati- 
traukti. Ir caras sėdi lyg nesavas, čiupinėja auksinius obuolius ir tyli. 
Sėdėjo taip sėdėjo, apstulbimas praėjo, atsipeikėjo: 

— Na, ačiū, pradžiuginai mane! Tokių obuolių visame pasaulyje 
niekur nesurasi. Ir jeigu tu mokėjai per tris dienas sodą pasodinti ir 
išauginti auksinius obuolius, tai būsi mano šalyje vyriausias sodininkas! 

Kol caras su Ivanu kalbėjosi, visos trys caraitės pradėjo svečiams 
vyną padavinėti, ėmė jaunikius rinktis. 

Vyriausioji sesuo išsirinko caraitį, vidurinioji karalaitį, o jauniau- 


116 


sioji caraitė kartą aplink stalą apėjo — nieko neišsirinko, antrą kartą 
apėjo — nieko neišsirinko. Trečią kartą ėjo ir sustojo priešais Ivaną. 
Žemai nusilenkė šauniam berneliui: 

— Jei aš tau patinku, tai būk mano išrinktasis! 

Padavė jam taurę žaliojo vyno. 

Ivanas taurę priėmė, į caraitę žvilgtelėjo — tokia ji graži, visą 
amžių žiūrėtum. Iš džiaugsmo nežino, ką ir besakyti. 

O visi, kas buvo puotoje, kai išgirdo ceraitės Žodžius, — gerti valgyti 
nustojo, sužiuro į Ivaną ir į jauniausiąją < '0 dukterį, žiūri, tyli. 

Caras iš užustalės iššoko: 

— Niekada to nebus! 

— O ar atsimeni, caro didenybe,— sako Ivanas, — kai aš darbo ėmiau- 
si, mes susitarėme: jei nesugebėsiu darbo atlikti man galvą nukirsi, 
o jeigu išauginsiu obuolius per tris dienas, siūlei man viską, ko pano- 
rėsiu. Obuolius aš išauginau ir tiktai vieno atlyginimo teprašau: išleisk 
už manęs caraitę Natalją. 

Caras rankomis ėmė mosuoti, kojomis trepsėti: 

— Ak iu, biaurybe, benamis šunie! Kaip tau liežuvis apsiverčia, to- 
kius žodžius tariant! 

O caraitė tėvui motinai nusilenkė: 

— Aš pati sau bernelį išsirinkau-ir už jokio kito netekėsiu. 

Caras dar labiau pašėlo, suūžė: 

— Buvai mylimiausioji mano duktė, o c ar, po kvailų tavo kalbų, 
aš tavęs ir pažinti nenoriu! Eik su savo išsig liu iš mano krašto, kur 
nori, kad mano akys tavęs nematytų. 

Carienė ašaromis apsipylė: 

— Ak, širdį mums išrovei! Nuo tokios gėdos ir kapuose nepasislėpsi. 

Paverkė, paaimanavo, o paskui ėmė carą perkalbinėti: 

— Care viešpatie, sušvelnink savo rūstybę, parodyk malonę, nors ji 
ir kvailė, vis tiek duktė, ką padarysi! Nevaryk iš ciesorystės. Nuskirk 
kur nors vietelę. Tegu ten gyvena. Tenedrįsta tau į cariškas akis ro- 
dytis, o aš visada žinosiu, ar ji gyva. 

Carą palenkė tos ašaros, pasigailėjo: 

— Tai tegu senoje trobelėje draustiniame mūsų miške gyvena. O sos- 
tinėje kad nė nepasirodytų! 

Išvarė caras caraitę Natalją ir Ivaną, o vyriausiąją ir vidurinę duk- 
terį garbingai už vyrų išleido. Vestuves iškėlė, ir po vestuvių puotos ir 
šventės caras užrašė vyresniesiems žentams po pusę ciesorystės. 

Caraitis ir karalaitis su savo žmonomis apsigyveno caro rūmuose. 
Puikiai gyvena, puotose ir linksmybėse laiką leidžia. O Ivanas miško 
trobelę pataisė, nedidelį miško sklypelį iškirto, kelmus, šaknis išrovė ir 
javus pasėjo. Gyvena su jauna žmona, iš savo rankų darbo maitinasi, 
mieste nesirodo. 

Kiek trukus, kiek netrukus nelauktai netikėtai nelaimė atėjo: ištiko 
ciesorystę didelė bėda. Atlėkė žygūnas, liūdną žinią atnešė: 

— Care valdove, svetimos šalies karalius sieną peržengė, ir kariuo- 
menės jis turi devynias galybes! Tris miestus su priemiesčiais ir daug 
kaimų su sodybomis sudegino supleškino, pelenais pavertė; visą mūsų 
sargybą išmušė, nugalėjo. 

Caras sėdėjo ant priekrosnio ir, kai išgirdo tuos žodžius, visas nu- 
tirpo. Brūžuoja kojomis į plytas, o iš vietos pasikelti negali. Paskui at- 
sipeikėjo: 

— Paduokite karūną ir šaukite žentus ir artimuosius bajorus! 

Atėjo žentai su bajorais, nusilenkė. Caras karūną pasitaisė, pasipūtė: 

— Karalius Gvidonas su gausybe kariuomenės žygiuoja prieš mus. 
Telkite jėgas, eikite pasitikti priešų. 

Žentas caraitis ir žentas karalaitis giriasi: 

— Nesirūpink, care valdove, mes tavęs neapleisime. Gvidono kariuo- 
menę sumušime ir patį Gvidoną surakinę tau atvesime. 

Surinko pulkus, patraukė į žygį. 

Caras liepė šešetą geriausių žirgų į karietą pakinkyti ir nuvažiavo 
paskui kariuomenę. 

— Nors iš tolo pasižiūrėsiu, kaip mano įpėdiniai kaunasi. 

Gal ilgai, gal trumpai važiavo, karieta užvažiavo ant kalnelio, ir 
buvo matyti pro žiūroną: priešų kariuomenė tolumoje stovi. Apmirė 
caro širdis: Gvidono kariuomenės niekas akimis neaprėps, sakalas per 
tris dienas aplinkui neaplėks. Kur tik pažvelgsi — visur Gvidono pulkai 
juoduoja stepėje. 

Žiūri caras pro žiūroną ir mato: jodinėja priešo galiūnas, pagyrū- 
niškai giriasi, šaukia sau priešininką į dvikovą, iš caro kariuomenės ty- 
čiojasi. 

Niekas nieko jam neatsako. Caraitis su karalaičiu už bajorų slepiasi, 
o bajorai į šalį toliau traukiasi. Krūmuose ir miške pasislėpė, vienus 
kareivius lauke paliko. 

Tuo metu Ivaną pasiekė žinia: kariuomenė į žygį išėjo. Išbėgo jis 
į plyną lauką, į plačią lygumą, šauniai švilptelėjo, galiūno balsu šūk- 
telėjo: | 

— Širmi sarti, auksakarti, stokis prieš mane kaip lapas prieš žolę. 

Sulig iuo šauksmu atbėgo žirgas su visa galiūno apranga. Žirgui iš 
nasrų ugnis liepsna plieskia, iš ausų stulpai dūmų verčiasi, iš šnervių 
kibirkštys Žyra; uodega per tris sieksnius plaikstosi, karčiai ligi kanopų 
driekiasi. Ivanas žirgą pasibalnojo. Pirma uždėjo pabalnį, ant pabalnio 
padėjo tūbą, ant tūbo — kazokišką balną; šilkinius pasaitus stipriai stip- 
riai suveržė, auksines sagtis užsagstė. Ne dėl to, kad būtų puošnu gra- 
žu, bet kad būtų stipru: kad šilkas neplyštų, plienas nelinktų, o skaistus 
auksas nerūdytų. 

Pats užsidėjo galiūno šarvus, šoko į balną ir sudavė žirgui per stang- 
rius šonus. Eiklus jo žirgas šuoliais nulėkė. Iš po kanopų žemės grumstai 
kaip kupetos tyška, o pėdose požemių šaltiniai trykšta. 

Tarsi sakalas užlėkė Ivanas ant Gvidono kariuomenės ir pamatė ply- 
name lauke stiprų svetimo krašto galiūną. Sušuko garsiu balsu, kaip 
trimitu užtrimitavo. Nuo to narsaus šūksnio medžiai girioje susiūbavo, 
viršūnės prie žemės palinko. 

Nusijuokė svetimos šalies galiūnas: 

— Nėra ko sakyti, atrado dvikovininką! Ant „delno užsidėsiu, kitu 
priplosiu, ir liks iš tavęs tik purvas ir vanduo. 

Nieko Ivanas neatsakė. Išsitraukė šimtapūdį savo vėzdaą ir nulėkė 
sutikti pagyrūno. 

Susijojo jie, tarsi du kalnai susirito. Susidaužė vėzdais, ir išmušė Iva- 
nas priešininką iš balno. Nukrito tas amt juodos žemės, tiktai jau nebe- 
gyvas buvo. 

Kai pamatė Gvidono kariuomenė, kad žuvo vyriausias galiūnas, puo- 
lė šalin bėgti. 

(O) caraitis su karalaičiu ir bajorais iš už krūmų iššoko, kardais ėmė 
mosuoti, išvedė savo kareivius vytis. 

Ivanas žirgą apgręžė, kaip paukštis sakalas priešais lekia. Niekas jo 


119 


nepažino. Tiktai, kai pro carą pralėkė, caras pastebėjo: karžygio rankos 
ligi alkūnių auksinės, o kojos ligi kelių — sidabrinės. Šūktelėjo caras: 

— Kas tu esi, jaunikaiti, kokios giminės, iš kokio miesto? Kuo tu 
vardu tėvavardžiu ir kas tave mums į pagalbą atsiuntė? 

Nieko Ivanas carui neatsakė, dingo iš akių. Nujojo į plyną lauką, 
nubalnojo, išžabojo žirgą, paleido į žalias pievas. Nusiėmė galiūno šar- 
vus. Viską paslėpė, o pats įsisupo į jaučio odą ir namo parėjo. Užlipo 
ant krosnies, miego nugriuvo. 

Praėjo gal diena, gal dvi, sugrįžo caraitis ir karalaitis su kariuome- 
ne. Rūmuose prasidėjo puotos ir linksmybės — pergalę švenčia. 

Siunčia Ivanas žmoną: 

— Eik, caraite Natalja, paprašyk tėvą ir motiną taurę žalio vyno ir 
kumpį užkandžio. 

Nuėjo į rūmus caraitė Natalja nekviesta, neprašyta. Tėvui ir moti- 
nai nusilenkė, su svečiais pasisveikino: 

— Duokite mano Ivanui taurę žaliojo vyno ir kumpį užkandžio. 

Caras jai sako: 

— Po gulinčiu akmeniu ir vanduo neteka. Tavo vyras į karą nėjo, 
namie ant krosnies gulėjo, o dabar puotauti panorėjo? .. 

Carienė prašo: 

— Na, care valdove, dėl tokios šventės sušvelnink savo rūstybę, 
parodyk malonę. 

— Gerai, gerai, — numoja ranka caras,— tegu jau taip būna, pasiųs- 
kite Ivanui, kas nuo svečių atliks. 

Caraitė Natalja užsigavo: 

— Tegu sau vyresnieji žentai geria, puotauja ir vaišinasi. Jie kare 
buvo ir, kaip girdėti, pro krūmus Gvidono kariuomenę matė. O man su 
vyru dubenis laižyti — negirdėtas daiktas! 

Apsisuko ir išėjo. 

Nespėjo caras su svečiais baigti puotą, tuoj atlėkė žygūnas. 

— Nelaimė, care valdove! Gvidonas su kariuomene vėl sieną per- 
ėjo, ir su juo — nukautojo galiūno vidurinysis brolis. Tas galiūnas rei- 
kalauja: „Jeigu caras neatves to šaunuolio, kuris mano brolį nukovė, . 
visą ciesorystę sunaikinsime, nieko gyvo nepaliksime.“ 

Carui nuo tos žinios kąsnis gerklėje įstrigo, rankos kojos tirta. 

O įkaušę žentai — caraitis ir karalaitis — rėkia, giriasi: 

— Mes tau, brangusis tėveli, nelaimėje — tikra pagalba, pasitikėk 
mumis! ' 

Kariuomenę surinko, žirgus pasibalnojo, išjojo į žygį. 

Caras iš baimės apsirgo, guli, dejuoja. 

Susitiko caro pulkai su priešu. Gvidono galiūnas baisia jėga užpuo- 
lė, ir prasidėjo kruvinos kautynės. 

Kaunasi kareiviai su svetimos šalies pulkais, vienas su dešimčia, 
o du — prieš tūkstantį. 

Kai pamatė caro žentai milžiną galiūną ir daugybę kariuomenės, din- 
go visa jų kovos narsa. Už bajorų nugarų slepiasi, o bajorai — už krū- 
mų, už krūmų, šalin vis toliau traukiasi. 

Tuo metu išbėgo Ivanas į plyną lauką, į plačią lygumą. Šauniai 
švilptelėjo, galiūno balsu šūktelėjo: 

— Širmi sarti, auksakarti, stokis prieš mane kaip lapas prieš žolę! 

Į tą šaukimą švilpimą ristas žirgas atbėgo, po juo žemė dreba, iš 
nasrų ugnis liepsna plieskia, iš šnervių žarijos žyra, iš ausų kamuoliai 
dūmų verčiasi. 

Ivanas žirgą sustabdė, pasibalnojo ir pats kovos šarvais apsitaisė. 
Į balną įšoko, nulėkė į mūšį. Prijojo prie Gvidono kariuomenės ir pra- 
dėjo mušti, kaip žolę guldyti svetimšalių galybę. 

Lekia Gvidono milžinas prie Ivano. Ant žirgo kaip kalnas sėdi, įma- 
nytų — Ivaną gyvą prarytų. 

Susijojo, ilgomis ietimis susirėmė, ietys sulūžo, vienas antro nesu- 
žeidė. Susirėmė žirgai, krūtinė į krūtinę, išsitraukė raiteliai aštrius ka- 
lavijus. Smogė Ivanas kalavijų priešininkui. Perkirto jį per pusę, ligi 
pat balno pasostės. Nuvirto nuo balno galiūnas kaip avižų pėdas. 

Gvidono kariuomenę siaubas pagavo, kovos ginklus metė ir pabėgo 
iš mūšio lauko. O savieji kareiviai įsidrąsino: puola ir muša, veja prie- 
šų pulkus. 

Ivanas žirgą apgręžė: 

— Dabar ir be manęs įveiks! 

Priešais pasitinka vyresniuosius caro žentus su bajorais, skubinasi 
savo pulkus pasivyti, mosuoja kardais, „valio“ šaukia. Pro šalį pralėkė, 
į šaunų karžygį nė nežvilgtelėjo. 

Nujojo jis į plyną lauką, žirgą paleido, nusiėmė kovos šarvus. O pats 
į jaučio odą įsisupo ir nuėjo į savo trobelę. Užlipo ant krosnies. Guli, 
ilsisi. 

Parbėgo namo caraitė Natalja: 

— Oi Vania, vėl tu kažkur slapsteisi, kol mūsų kariuomenė su prie- 
šų puikais kovėsi! 

Ivanas tyli. 

Pravirko caraitė Natalja: 

— Gėda man į akis žmonėms pažiūrėti! 

Kitą dieną sugrįžo į sostinę kariuomenė su pergale. Visi juos džiaugs- 
mingai sutinka. Caraitis su karalaičiu carui pasakoja, kaip jie Gvidono 
kariuomenę nugalėjo. 

Caras visus karvedžius dosniai apdovanojo. Liepė išritinti statines 
vyno ir alaus — kareivius pavaišinti. Įsakė iš patrankų šaudyti, varpais 
skambinti. 

Caro sostinė pergalę švenčia, o dviejų nukautų galiūnų vyriausias 
brolis Roslanėjus prikalbėjo karalių Gvidoną trečią kartą eiti į karą ir 
pats savo pulkus pastatė. 

Gvidonas surinko dar didesnę kariuomenę, negu pirma, ir Saltaną, 
savo uošvį, sukurstė į žygį traukti. Kariuomenės susirinko devynios 
galybės. 

Žygiuoja, dainas dainuoja, būgnus muša. Priešakyje joja saracėnų 
raitininkas, O paskui jį — stiprių stipriausias, narsių narsiausias Gvido- 
no karalystės galiūnas Roslanėjus. 

Sargybas pasienyje išmušė, nukariavo ir parašė carui laišką: „„Iš- 
duok mums savo raitininką, kuris du mūsų galiūnus nukovė, ir mokėk 
duoklę išpirką už šimtą metų į priekį, o jei ne, tai visą tavo Cciesorystę 
sunaikinsim ir tave patį pasiųsim karvių ganyti.“ 

Caras laišką perskaitė ir visas išbalo. Pasišaukė žentus, kunigaikš- 
čius ir bajorus: 

— Ką darysime? 

Žentas caraitis sako: 

— Jeigu žinotume ir numanytume, kas Gvidono galiūnus nukovė, 
verčiau būtų atiduoti, negu kariauti. 

O žentas karalaitis patarė: 

— Verčiau duoklę mokėti, negu dar kartą kariauti. Kiek reikės, tiek 
iš valstiečių ir miestiečių surinksime — caro iždas juk nesumažės. 

Su tuo visi sutiko, parašė Gvidonui ir Saltanui: „Mūsų žemių ne- 
siaubkite, duoklę sumokėsime. Ir skriaudėją surasime ir jums atvesime, 
duokite laiko tris mėnesius.“ 

Gvidonas su caru Saltanu atsakė: ,„Duodame tris savaites laiko.“ 

Caras su žentais ir bajorais skubinasi. Pasiuntė žygūnus į visus mies- 
tus, į visus kaimus: 

— Rinkite mokesčius iš valstiečių ir iš miestiečių, ieškokite Gvidono 
skriaudėjo. 

Prisiminė caras žymes: 

— Žiūrėkite, kieno rankos ligi alkūnių auksinės, o kojos ligi kelių 
sidabrinės, tą mano vardu liepkite grandinėmis surakinti ir čionai vežti. 

Sužinojo apie tai caraitė Natalja ir suprato: 

„Ne kitaip, kaip mano vyras bus nugalėjęs galiūnus. Ne veltui mū- 
šio metu jo namie nebuvo.“ 

Lengva jai pasidarė, smagu, o kai atsiminė, kad įsakyta jį surasti ir 
grandinėmis sukaustyti, nuliūdo. | 

Parbėgo namo, puolė vyrui ant kaklo: 

— Atleisk man, Ivanuška, kvailai bobai. Be reikalo aš tave užge- 
vau. Dabar žinau: tu nugalėjai abu galiūnus.— Ir papasakojo jam apie 
caro įsaką.— Pasislėpk kur nors toliau, kad čia caro tarnai neužjctų. 

— Neverk, neliūdėk, žmonele, aš caro tarnų nebijau. Dabar pirmų 
pirmiausia reikia Gvidoną su Saltanu pamokyti, proto jiems įkrėsti, kad 
jie amžinai atsimintų, kaip iš mūsų žemės duokles imti. 

Ivanas su jauna žmona atsisveikino ir nubėgo į plyną lauką, į pla- 
čią lygumą, šauniai švilptelėjo, galiūno balsu riktelėjo šūktelėjo: 

— Širmi sarti, auksakarti, stokis prieš mane kaip lapas prieš žolę! 

Žirgas atbėgo ir sako: 

— Oi Ivanuška, jaučiu aš, bus šiandien karšta kova: bus pralietas 
ir tavo, ir mano kraujas. 

Ivanas į tai atsakė: 

— Verčiau mirties taurę išgerti, negu nešlovėje gyventi ir piktam 
priešui duoklę mokėti. 

Pasibalnojo žirgą, pats apsirengė kovos šarvais ir nujojo į sostinę, 
į priemiesčių pakraščius. Sušuko skardžiu balsu: 

— Kilkite visi, kam garbė brangi, stosime ligi paskutinio už žmo- 
nas, už vaikus, už senus tėvus, neduosime savo žemės Gvidonui su 
Saltanu koneveikti! 

Į tą jo šauksmą atsiliepė miestų žmonės, sukilo valstiečiai visuose 
valsčiuose. 

Tris dienas Ivanas kariuomenę rinko, ketvirtą dieną pulkais paskirs- 
tė, penktą dieną išvedė pulkus nedraugų sutikti. 

O iš tolimųjų miestų ir valsčių kareiviai plūste plūdo, ir tokia karo 
galybė susitelkė — akimis neapžvelgsi. 

Suėjo kariai su svetimšalių pulkais. Išjojo į priekį saracėnų raiti- 
ninkas: 

— A, nenorite gražumu duoklės mokėti, kariuomenę pasiuntėte? Vis 
tiek kariuomenę sumušime ir duoklę paimsime! 

Sviedė į jį Ivanas ietį ir kiaurai pervėrė pagyrūną. Išvirto saracėnas 
iš balno kaip pakirstas. 

— Še tau duoklė, pasiimk, busurmone! 

Tuo metu išjojo iš priešų stovyklos stiprių stipriausias galiūnas 
Roslanėjus. Sėdi ant žirgo kaip šieno kupeta. Žirgas po juo kaip kalnų 
kalnas. Žirgas ligi riešų į žemę klimpsta, iš po kanopų tiek žemės iš- 
verčia, kad ežerai toje vietoje atsiveria. Šaukia galiūnas į dvikovą. 

Išjojo priešais Ivanas. 

Nusijuokė svetimos šalies galiūnas milžinas: 

— Mat, koks į dvikovą atsirado! Žinduką tau reikėtų žįsti, o ne su 
galiūnais jėgas bandyti! 

Suriko jam Ivanas: 

— Palauk, prakeiktoji baidykle, pirma laiko nesigirk — ne tam šer- 
menis kels, kam tu nori. 

Sulig tais žodžiais užsijojėjo galiūnai per dvylika varstų, apsuko 
žirgus ir pradėjo artintis. Ne du žaibų debesys susigrūmė, ne du kalnai 
susidūrė — du galingi, stiprūs galiūnai į žūtbūtinę kovą susijojo. Susi- 
jojo, šimtapūdžiais vėzdais susidaužė. Vėzdai sulinko, o patys vienas 
kito nesužeidė. 

Antrą kartą susijojo, ėmė ilgakotėmis ietimis kautis. Ir tol kovėsi, 
kol jų ietys sulūžo, ir vėl vienas kito nesužeidė. Trečią kartą susijojo, 
išsitraukė aštrius kalavijus. 

Žirgas Ivanui vos spėjo pasakyti: 

— Saugokis! Kiek gali, žemiau pasilenk! 

Ir pats galvą nulenkė. 

Roslanėjus pirmas kalaviju kirto. Švilpdamas Roslanėjaus kalavijas 
pralėkė. Kliudė Ivanui kairę ranką ir žirgui ausį nukirto. 

Išsitiesė Ivanas, užsimojo ir išmušė kalaviją Roslanėjui iš rankų, 
neleido antrą kartą kirsti. 

Tada susirėmė žirgai, krūtinė į krūtinę. Ivanas ir Roslanėjus nulipo 
nuo žirgų ir susiėmė glėbiais. Galynėjosi jie pusę dienos ligi vakaro. 
Roslanėjus Ivaną ligi kelių į žemę įtrenkė. Ivanui žaizdą gelia, ir jau- 
čia jis, kad jėgos vis eina mažyn ir mažyn. Nutaikė šaunuolis akimirką 
ir šūktelėjo Roslanėjui: 

— Žvilgtelk, kas už tavo nugaros darosi! 

Nesusilaikė Roslanėjus, atsigręžė, o Ivanas sukaupė visas savo jė- 
gas, vikriai apsisuko ir taip stipriai trenkė priešininkui, kad tas susiū- 
bavo. Ivanas negaišo, sviedė į Roslanėjų plieninį savo peilį ir amžinai jį 
prismeigė prie juodos žemės. 

Tuo metu Ivano žirgas parvertė, sumindžiojo Roslanėjaus žirgą. Ir 
jie abu — ir Ivanas, ir žirgas — jėgų neteko. 

O tuo tarpu Ivano kariuomenė puolė priešo pulkus, Ivanui su žirgu 
ir pailsėti nebuvo kada. Šoko jaunuolis į balną ir nulėkė į mūšį. Mušėsi 
nuo vakaro ligi ryto aušros. Rytą visas laukas buvo priguldytas Gvi- 
dono ir Saltano kariuomenės. Saltanas su Gvidonu nusigando ir pasileido 
bėgti su pulkų likučiais. Juos pasivijo Ivanas su savo kariais ir paėmė 
į nelaisvę. 

— Ar dar galvojate pas mus duoklės ieškoti? — klausia Ivanas. 

— Oi šaunus galiūne, paleisk mus sveikus gyvus namo, ir mes ne 
tik patys prieš jus į karą neisime, bet ir savo vaikams, vaikaičiams ir 
provaikaičiams įsakysime su jumis gražiai sugyventi ir jums amžių am- 
žiais duoklę mokėti. 

— Na, žiūrėkite, jei sulaužysite žodį, — blogai bus jums! Tada visas 
jūsų žemes sunaikinsiu ir jūsų veislės nepaliksiu. 

Paskui paleido juos Ivanas į visas keturias šalis. Po to visus savo 
pulkus surinko ir nusivedė namo. 

O tuo tarpu pasiekė carą žinios, kad miestų ir kaimų žmonės sumu- 
šė Gvidono ir Saltano kariuomenę ir stipriausiąjį galiūną Roslanėjų 
nugalėjo. 

Sukvietė caras kunigaikščius ir bajorus, pašaukė vyresniuosius savo 
žentus ir sako: 

— Mūsų kariai visus Gvidono ir Saltano pulkus sumušė, nugalėjo, 
o mūsų karių karvedžiu buvo tas jaunikaitis, kurio rankos ligi alkūnių 
auksinės, kojos ligi kelių sidabrinės. Jis surinko valstiečius ir mieste- 
lėnus, išėjo į Žygį savavališkai ir tuo mums, carui ir jums, artimiesiems 
mano kunigaikščiams ir bajorams, padarė didelę negarbę. Ką darysime 
neklaužadai? 

— Kad daugiau taip savavaliauti niekas nesusigundytų, reikia caro 
neklaužadą mirtimi nubausti!-— suriko kunigaikščiai ir bajorai. 

Tada pakilo vienas senas bajoras, žemai carui nusilenkė: 

— Neliepk, care šviesiausiasis, bausti, liepk žodį tarti. 

— Tark, bajore, tark,— sako caras. 

— Kol miestelėnai ir valstiečiai visi. drauge ir kol jie turi savo 
karvedį, nereikia mums savo kėslų rodyti. Reikia juos meiliai sutikti 
ir palenkti. Reikia išritinti iš rūsių visą degtinę, kiek yra, ir daug do- 
vanų išdalinti — neverta gailėti iždo aukso. Tegul kariai geria, ūžia, 
smaginasi. O kai nusigers ir išsiskirstys į visas puses, tai po vieną bus 
lengviau juos sudoroti. Tada ir caro neklaužadą, cholopų karvedį, leng- 
vų lengviausia bus galima geležimis sukaustyti, o tada, care valdove, 
daryk su juo, ką nori. 

Carui tie žodžiai patiko, ir visi senam bajorui pritarė. 

Ivanas tuo tarpu nepastebimai nujojo nuo savo karių tolyn, į plyną 
lauką, į piačią lygumą. Žirgą nubalnojo, išžabojo. 

— Ačiū, brangusis žirge, tarnavai tu man ištikimai ir teisingai, ir 
aš amžinai tavo paslaugas atsiminsiu. 

Žirgas jam sako: 

— Tu, Vania, labiausiai bijok caro malonės ir bajorų meilės. O aš 
tau ir toliau ištikimai tarnausiu, jeigu išklausysi mano prašymo. 

— Sakyk, ištikimasis mano žirge, aš viską tau pasiryžęs padaryti, 
ko tu tiktai prašytum. 

— Atsimink, Ivanuška, ką prižadėjai. 

— Sakyk, sakyk, viską padarysiu. 

— Imk, Vania, į savo rankas aštrųjį kalaviją ir nukirsk man galvą — 
prašo žirgas. 

— Na, ką tu, ką tu kalbi! Argi galimas daiktas, kad ištikimam žir- 

gui galvą kirstum? Ko nori, prašyk, o taip nekalbėk! Amžių amžiais 
mano ranka tokiam darbui nepakils! 

Žirgas galvą nuleido: 

— Jeigu taip, tai amžinai mane, Vania, nelaimingą paliksi. 

Ir pravirko žirgas graudžiomis ašaromis. 

tovi Ivanas, žiūri į bičiulį draugą, nežino, ką daryti. 

O žirgas neatlyždamas prašo: 

— Nieko nebijok, nukirsk man galvą ir tada pamatysi, kas bus. 

Galvojo galvojo Ivanas, pagriebė kalaviją, užsimojo ir nukirto Žir- 
gui galvą. 

Ir staiga, lyg čia buvęs, žirgo vietoje stojo prieš jį šaunus jaunikaitis. 

— Ak Ivanuška, brangusis drauge, ačiū, kad paklausei manęs, iš- 
gelbėjai nuo burtų! Antraip būčiau amžinai likęs žirgu. 

Aš pats esu iš šito krašto — Vasilijus, valstiečio sūnus. Buvau labai 
stiprus. O tuo metu nuskriaudė caro tarnas mano tėvą ir motiną. Iš- 
šaukiau skriaudėją į dvikovą ir nugalėjau kumščių grumtynėse. Caras 
ant manęs užsirūstino. Nusaugojo mane caro tarnai ir miegančiam ran- 
kas kojas surakino, nuvežė toli į tamsų mišką, paliko ten plėšriems 
žvėrims sudraskyti. Pro šalį jojo senis, paėmė mane į savo karalystę. 
Nenorėjau jam kaip vergas tarnauti, tai jis mane žirgu pavertė, badu 
marino ir kankino, ko! tu mane išgelbėjai. Mudu su tavim drauge nuo 
senio išsigelbėjome, drauge už savo žemę stojome, su piktais priešais 
kovėmės, kraują liejome. Ir niekas, be tavęs, negalėjo manęs išgel- 
bėti nuo jo burtų. 

Žiūri Ivanas ir akimis netiki: buvo žirgas, o dabar stovi šaunus jau- 
nikaitis. 

Tada Vasilijus, valstiečio sūnus, Ivanui nusilenkė: 

— Būk mano brolis! 

Ivanas apsidžiaugė, brolį už rankų paėmė, stipriai prie širdies pri- 
spaudė. 

Ir nuėjo jie pas savo kariuomenę. 

O kai pulkai pradėjo prie sostinės artintis, caras įsakė iš patrankų 
šaudyti, būgnus mušti ir pats su bajorais išėjo pasitikti karių: 

— Ačiū, vyručiai, už ištikimą tarnybą! Amžiais aš jūsų paslaugos 
neužmiršiu, visus liepsiu apdovanoti. O dabar ilsėkitės. Gerkite, ūžkite 
ir linksminkitės, vaišių visiems užteks. 

Tada Ivanas su Vasilijum, valstiečio sūnumi, išėjo į priekį: 

— Dabar tu meilus, pažadų nešykšti, o ar atsimeni, kai visą mūsų 
žemę ir visus žmones tu ir bajorai sutikot Gvidonui ir Saltanui amžiams 
į vergiją atiduoti? Dabar atėjo laikas už tą išdavystę atsakyti! 

Caras ir bajorai nei gyvi, nei mirę stovi, rankos kojos dreba, veidai 
kaip drobės išbalę. 

Susibroliavusieji jaunikaičiai jiems sako: 

— Eikite iš mūsų krašto, kur norite, kad čia jūsų nė kvapo nebūtų! 

Ir visi kariai suriko: 

— Šalin iš lauko piktžolę! 

Caras ir bajorai neužtruko, šoko bėgti, kur pakliuvo, tiek juos ir 
bematė. 

O Ivanas, našlės sūnus, su įgytuoju savo broliu ėmė tą kraštą val- 
dyti. Visus senio lobius ir nuostabius daiktus parsivežė. Visoje žemėje 
sodus pasodino. Visi miestelėnai ir valstiečiai nuo to laiko visas ne- 
geroves ir vargą užmiršo. Metai po metų vis geriau ir turtingiau gyve- 
na, o apie carą ir apie bajorus kartais tiktai pasakas sekdami pasakoja. 

Feniksas — raibas sakalas 


S ania seniai gyveno valstietis. Mirė jo žmona, liko trys dukterys. 
Norėjo senis pasisamdyti darbininkę, kad ūkyje būtų kam padėti. Bet 
jauniausioji duktė Marjuška pasakė: 

— Nereikia, tėveli, samdyti darbininkės, aš pati šeimininkausiu. 

Pradėjo dukrelė Marjuška šeimininkauti. Viską ji moka, viskas jai 
sekasi. Mylėjo tėvas Marjušką: džiaugėsi, kad tokia protinga ir darbi- 
ninkė duktė auga. Ir pati Marjuška buvo gražuolė nematyta. O jos se- 
serys, pavyduolės ir goduolės, pačios negražios, tiktai puošeivos pa- 
maivos,— visą dieną jos sėdi ir tepasi, ir dažosi, ir naujais apdarais tai- 
sosi, drabužiai joms — ne drabužiai, bateliai — ne bateliai, skarelė — ne 
skarelė. 

Važiavo tėvas į turgų ir klausia dukteris: 

— Ką jums, dukrelės, nupirkti, kuo pradžiuginti? 

Ir sako vyriausioji ir vidurinioji duktė: 

— Nupirk mums po skarą, bet tokią, kad gėlės būtų didelės, auksu 
siuvinėtos. 

O Marjuška stovi ir tyli. Klausia ją tėvas: 

— O ką tau, dukrele, nupirkti? 

— Nupirk man, tėvėli, Fenikso — raibo sakalo plunksnelę. 

Parvažiuoja tėvas, parveža dukterims skaras, o plunksnelės nesurado. 

Važiavo tėvas kitą kartą į turgų. 

— Na,— sako, — dukrelės, prašykite lauktuvių. 

Apsidžiaugė vyresnioji ir vidurinioji dukterys: 

— Nupirk mums batelius su sidabrinėmis pasagėlėmis. 

O Marjuška ir vėl prašo: 

— Nupirk man, tėveli, Fenikso — raibo sakalo plunksnelę. 

Vaikščiojo tėvas visą dieną, batelius nupirko, o plunksnelės nesura- 
do. Parvažiavo be plunksnelės. 

Važiavo senis trečią kartą į turgų, vyriausioji ir vidurinioji duk- 
terys sako: 

— Nupirk mums po suknelę. 

O Marjuška vėl prašo: 

— Tėveli, nupirk Fenikso — raibo sakalo plunksnelę. 

Vaikščiojo tėvas visą dieną, o plunksnelės nesurado. Išvažiavo iš 
miesto, o priešais beateinąs senas seneliukas. 

— Sveikas, seneli! 

— Sveikas, mielasis! Kur važiuoji? 

— Namo, seneli, į kaimą. Tik va rūpesčio turiu: jauniausioji duktė 
prašė nupirkti Fenikso — raibo sakalo plunksnelę, bet nesurandu. 

— Turiu tokią plunksnelę, tik ji apžadėta, bet geram žmogui, ką 
darysi — atiduosiu. 

Išėmė senis plunksnelę ir paduoda, o ji paprasčių paprasčiausia. Va- 
žiuoja valstietis ir galvoja, ko jos taip užsigeidė Marjuška. 

Parvežė senis dukterims dovanų, vyriausioji ir vidurinioji pasipuošė 
ir juokiasi iš Marjuškos: 

— Kokia buvai kvailė, tokia ir tebesi; įsikišk savo plunksnelę į plau- 
kus ir grožėkis! 

Nutylėjo Marjuška, pasitraukė į šalį, o kai visi sugulė, numetė Mar- 
juška plunksnelę ant grindų ir prakalbėjo: 

— Mielasis Feniksai — sakalėli, ateik pas mane, laukiamas mano 
jauniki! 

Ir atėjo pas ją nepaprasto gražumo jaunikaitis. Paryčiu bernelis 
trenkėsi į grindis ir pavirto sakalu. Atidarė Marjuška jam langą, ir 
nulėkė sakalas į mėlyną padangę. 

Tris dienas Marjuška jaukinosi bernelį; dieną jis sakalu lekioja mė- 
lynomis padangėmis, o prieš naktį atlekia pas Marjušką ir pavirsta gra- 
žiu berneliu. 

„Ketvirtą dieną piktosios seserys pastebėjo ir apskundė tėvui seserį. 

— Mielosios dukrelės, — atsakė tėvas,— verčiau jūs savęs žiūrėkite! 

„Gerai,— galvoja seserys,— pažiūrėsim, kas toliau bus.“ 

Prikaišiojo į lango rėmus aštrių peilių, o pačios pasislėpė, žiūri. 

Štai skrenda raibas sakalas. Prilėkė prie lango ir negali patekti 
į Marjuškos kambarį. Daužėsi daužėsi, visą krūtinę susiraižė, o Marjuš- 
ka miega ir negirdi. Ir tarė tada sakalas: 

— Kam būsiu reikalingas, tas mane suras. Bet tai bus nelengva. 
Tada mane surasi, kai trejus geležinius batus sudėvėsi, tris geležines 
lazdas sulaužysi, tris geležines kepures sunešiosi. 

Išgirdo tai Marjuška, pašoko iš lovos, pažiūrėjo pro langą, o sakalo 
nebėra, tiktai kruvinos žymės ant lango likusios. Apsiverkė Marjuška 
graudžiomis ašaromis — nuplovė ašaromis kraujo žymes ir pasidarė dar 
gražesnė. 

Nuėjo ji pas tėvą ir tarė: | 

— Nebark manęs, tėveli, išleisk mane į tolimą kelionę, jei gyva iš- 
liksiu — pasimatysime, jei numirsiu — taip, matyt, buvo lemta. 

Gaila buvo tėvui išleisti mylimiausią dukterį, bet išleido. 

Užsisakė Marjuška trejus geležinius batus, tris geležines lazdas, tris 
geležines kepures ir išėjo į tolimą kelionę ieškoti mylimojo Fenikso — 
raibo sakalo. Ėjo lygiais laukais, tamsiomis giriomis, aukštais kalnais. 
Paukšteliai linksmu čiulbėjimu širdį jai džiugino, upeliai baltą veidą 
prausė, tamsios girios globė. Ir niekas negalėjo Marjuškos kliudyti: pil- 
kieji vilkai, meškos, lapės — visi žvėrys į ją bėgo. Sudėvėjo ji geležinius 
batus, sulaužė geležinę lazdą ir geležinę kepurę nuplėšė. 

Ir šit išeina Marjuška į aikštę ir mato: stovi trobelė ant vištos kojų — 
sukasi. Marjuška sako: 

— Trobele, trobele, pasisuk užpakaliu į mišką, priešakiu į mane, man 
reikia įeiti, duonos pavalgyti. 

Pasisuko trobelė į mišką užpakaliu, o į Marjušką priešakiu. Įėjo 
Marjuška į trobelę ir mato: sėdi ten ragana kaulakojė, vienoje kertėje 
viena koja, kitoje kertėje kita koja, lūpos ant lentynos, o nosis į lubas 
jaugusi. 

Pamatė ragana Marjušką, suūžė: 

— Tfu, tfu, rusų kvapu atsiduoda! Gražioji mergele, ar darbo ieš- 
kai, ar nuo darbo bėgi? 

— Ieškau, senele, Fenikso — raibo sakalo. 

— Oi gražuole, ilgai tau reikės ieškoti! Tavo raibasis sakalas už de- 
vynių žemių, devintoje karalystėje. Apžavėjo jį karalienė burtininkė 
ir su juo susituokė. Bet aš tau padėsiu. Še tau sidabrinį dubenėlį ir auk- 
sinį kiaušinį. Kai ateisi į devintą karalystę, parsisamdyk karalienei dar- 
bininke. Kai baigsi darbą, paimk dubenėlį, padėk auksinį kiaušinį, jis 
pats raičiosis, jei norės kas pirkti, — neparduok. Prašyk, kad leistų Fe- 
niksą — raibą sakalą pamatyti. 

Padėkojo Marjuška raganai ir išėjo. Sutemo miškas, baisu pasidarė 
Marjuškai, bijo ir žingsnį žengti, o priešais katinas atkiūtinąs: 

— Nebijok, Marjuška, eik į priekį. Bus dar baisiau, o tu eik ir eik, 
į šalis nesidairyk. 

Pasitrynė katinas nugarą ir dingo, o Marjuška nuėjo tolyn. O miškas 
dar labiau sutemo. Ėjo ėjo Marjuška, geležinius batus sudėvėjo, lazdą 
sulaužė, kepurę nuplėšė ir atėjo prie trobelės ant vištos kojų. Aplin- 
kui statinių tvora, ant kuolų kaukolės, ir kiekviena kaukolė ugnimi 
dega. 

Marjuška sako: 

— Trobele, trobele, atsisuk į mišką užpakaliu, o į' mane priešakiu, 
man reikia į vidų įeiti, duonos pavalgyti. 

Pasisuko trobelė į mišką užpakaliu, o į Marjušką priešakiu. Įėjo 
Marjuška į trobelę ir mato: sėdi ragana — kaulakojė, — viena koja vie- 
noje kertėje, kita koja kitoje kertėje, lūpos ant lentynos, o nosis į lu- 
bas įaugusi. 

Pamatė ragana Marjušką, sukriokė: 

— Tfu, tfu, rusų kvapu atsiduoda! Gražioji mergaite, ar darbo ieš- 
kai, ar nuo darbo bėgi? 

— Ieškau, bobute, Fenikso — raibo sakalo. 

— O pas mano seserį ar buvai? 

— Buvau, bobute. 

— Gerai, gražuole, padėsiu tau. Imk sidabrinius spręstuvus, auksinę 
adatą. Adata pati siuvinės sidzhru ir auksu raudoną aksomą. Jei kas 

bandys pirkti — neparduok, prašyk, kad leistų pamatyti Feniksą — rai- 
bąjį sakalą. 

Padėkojo Marjuška raganai ir išėjo. O miške trinka, bilda, švilpia, 
kaukolių žibintai mišką apšviečia. Baisu pasidarė Marjuškai. Žiūri — 
šuo bėga. 

— Au, au, Marjuška, nebijok, mieloji, eik, bus dar baisiau, neatsi- 
gręžk. 

Pasakė ir dingo. Nuėjo Marjuška, o miškas dar labiau sutemo, už 
kojų ją graibsto, už rankovių stvarsto... Eina Marjuška, eina ir atgal 
nesigręžia. 

Keliavo keliavo, ėjo ėjo, geležinius batus sudėvėjo, geležinę lazdą 
sulaužė, kepurę nuplėšė. Išėjo į aikštę, o aikštėje trobelė ant vištos kojų 
bestovinti, aplinkui statinių tvora, o ant kuolų arklių kaukolės pamau- 
tos, kiekviena kaukolė ugnimi liepsnoja. 

Marjuška sako: 

— Trobele, trobele, atsisuk į mišką užpakaliu, 0 į mane priešakiu. 

Pasisuko trobelė į mišką užpakaliu, o į Marjušką priešakiu. Įėjo 
Marjuška į trobelę ir mato: sėdi ragana kaulakojė, viena koja vienoje 
kertėje, kita koja kitoje kertėje, lūpos ant lentynos, o nosis į lubas 
įaugusi. Ragana visa juoda, o burnoje viena iltis styro. Pamatė ragana 
Marjušką, sušvokštė: 

— Tfu, tfu, rusų kvapu atsiduoda! Gražioji mergele, ar darbo ieškai, 
ar nuo darbo bėgi? 

— Ieškau, senele, Fenikso — raibo sakalo. 

— Sunku, gražuole, bus tau jį surasti, bet aš padėsiu. Štai tau si- 
dabrinis dugnelis, auksinė verpstelė, imk į rankas, pati verps, drieksis 
siūlas ne paprastas, bet auksinis. 

— Ačiū tau, senele. 

— Gerai, paskui ačiū pasakysi, o dabar klausyk, ką tau paliepsiu: 
jei kas norės auksinę verpstelę nupirkti — neparduok, o prašyk, kad 
leistų pamatyti Feniksą — raibąjį sakalą. 

Padėkojo Marjuška raganai ir išėjo, o miškas suūžė, sušniokštė, bai- 
siai sušvilpė, pelėdos plasnoti pradėjo, o pelės iš olų išlindo ir visos 
Marjušką puolė. Mato Marjuška: bėga priešais pilkas vilkas. 

— Nesielvartauk,— sako jis,— o sėskis ant manęs ir atgal nesigręžk. 

Atsisėdo Marjuška ant pilko vilko, ir tiek ją bematė. Priešakyje 
plačios stepės, aksominės pievos, medaus upės, kisieliaus krantai, kal- 
nai į debesis remiasi. O Marjuška lekia, tik lekia. Ir šit priešais Mar- 
jušką krištoliniai rūmai bestovį. Prieangis išrantytas, langai išmarginti, 
O pro langelį karalienė žiūri. | 

— Na,— sako vilkas,— lipk, Marjuška, eik ir samdykis tarnaite. 

Nulipo Marjuška, ryšulėlį pasiėmė, padėkojo vilkui ir nuėjo į kriš- 
tolinius rūmus. Nusilenkė Marjuška karalienei ir sako: 

— Nežinau, kaip jus vadinti, kaip į jus kreiptis, o ar nereikia jums 
darbininkės? 

Atsako karalienė: 

— Seniai ieškau darbininkės, bet tokios, kuri galėtų verpti, austi, 
siuvinėti. 

— Visa tai aš moku dirbti. 

— Tai eik ir sėskis prie darbo. 

Ir pasidarė Marjuška darbininkė. Dieną dirba, o kai ateina naktis, 
pasiima Marjuška sidabrinį dubenėlį ir auksinį kiaušinį ir sako: 

— Raičiokis, raičiokis, auksinis kiaušinėli, po sidabrinį dubenėlį, pa- 
rodyk man mano mieląjį. 

Pradeda raičiotis kiaušinėlis po sidabrinį dubenėlį, ir pasirodo Fe- 
niksas — raibasis sakalas. Žiūri į jį Marjuška ir ašaromis plūsta. 

— Feniksai mano, Feniksai — raibasis sakalėli, kodėl tu mane pali- 
kai vieną vargšę tavęs raudoti... 

Nugirdo karalienė jos žodžius ir sako: 

— Parduok tu man, Marjuška, sidabrinį dubenėlį ir auksinį kiau- 
šinėlį. 

— Ne,— sako Marjuška,— jie neparduodami. Galiu juos tau taip 
atiduoti, jeigu leisi pamatyti Feniksą — raibąjį sakalėlį. 

Pagalvojo karalienė, pagalvojo: 

— Gerai,— sako, — tebūnie taip. Naktį, kai jis užmigs, aš tau jį pa- 
rodysiu. 

Atėjo naktis, ir eina Marjuška į miegamąjį pas Feniksą — raibąjį 
sakalėlį. Mato ji: miega jos širdies draugužis neprižadinamu miegu. 
Žiūri Marjuška — atsižiūrėti negali, bučiuoja lūpas saldžiąsias, glaudžia 
prie krūtinės baltosios — miega, nepabunda širdies draugužis. Išaušo 
rytas, o Marjuška heprižadino mielojo. .. 

Visą dieną dirbo Marjuška, o vakare pasiėmė sidabrinius spręstuvus 
ir auksinę adatėlę. Sėdi, siuvinėja, pati sau kalba: 

— Siuvinėkitės, siuvinėkitės, raštai, Feniksui — sakalėliui raibajam, 
kad jis turėtų kuo rytais veidą nusišluostyti. 

Nugirdo karalienė ir sako: 

— Parduok, Marjuška, sidabrinius spręstuvus, auksinę adatėlę. 

— Aš neparduosiu, — atsako Marjuška,— o taip atiduosiu, leisk tik 
pamatyti Feniksą — raibąjį sakalėlį. 

Ta pagalvojo pagalvojo. 

— Gerai, — sako, — galėsi, ateik nakčia. 

Atėjo naktis. Įeina Marjuška į miegamąjį pas Feniksą — raibąjį sa- 
kalėlį, o jis miega neprižadinamu miegu. 

— Feniksai tu mano, berneli sakalėli, kelkis, pabusk! 

Miega Feniksas — sakalėlis raibasis kietu miegu. Žadino jį Marjuš- 
ka — neprižadino. 

Išaušo diena, sėdi Marjuška prie darbo, ima į rankas sidabrinį dug- 
nelį, auksinę verpstelę. O karalienė pamatė: 

— Parduok ir parduok! 

— Parduot neparduosiu, o galiu ir taip atiduoti, jeigu leisi su Fenik- 
su — sakalėliu raibuoju bent valandėlę pabūti. 

— (Gerai,— sako ta. 

O viena sau galvoja: „Vis tiek neprižadins." 

Atėjo naktis. Įeina Marjuška į miegamąjį pas Feniksą — sakalėlį rai- 
bąjį, o tas miega neprižadinamu miegu. 

— Feniksai tu mano, berneli sakalėli, kelkis, pabusk! 

Miega Feniksas, nepabunda. 

Žadino žadino, niekaip negali prižadinti, o rytas jau arti. 

Pravirko Marjuška: 

— Mielasis tu mano Feniksai — berneli sakalėli, atsikelk, pabusk, 
į savo Marjušką pažiūrėk, prie savo širdies ją priglausk. 

Nukrito Marjuškos ašara ant Felikso — raibojo sakalėlio nuogo pe- 
ties ir nudegino. Pabudo Feniksas — raibasis sakalas, apsižvalgė ir mato 
Marjušką. Apsikabino ją, pabučiavo. 

— Nejaugi čia tu, Marjuška? Trejus batus sudėvėjai, tris geležines 
lazdas sulaužei, tris geležines kepures nuplėšei ir mane suradait Va- 
žiuosime dabar į gimtąją savo šalį. 

Pradėjo jie namo rengtis, o karalienė pamatė ir įsakė trimitais tri- 
mituoti, savo vyro išdavystę garsinti. 

Susirinko kunigaikščiai ir pirkliai, ėmė tartis, kaip Feniksą — raibąjį 
sakalą nubausti. 

Tada Feniksas — raibasis sakalas ir tarė: 

— Katra, anot jūsų, yra tikroji Žmona: ar ta, kuri stipriai myli, ar 
ta, kuri parduoda ir apgaudinėja? 

Sutiko visi, kad Fenikso — raibojo sakalo žmona yra Marjuška. 

Ir ėmė jie gyventi ir turtų prasigyventi. Nuvažiavo į savo kraštą, 
puotą iškėlė, dūdomis dūdavo, patrankomis šaudė, ir buvo tokia puota, 
kad ir dabar visi atsimena. 


Apie kvailą slibiną ir išmintingą kareivį 


S eniai, labai seniai, viename krašte, vienoje šalyje gyveno kareivis. 
Atkariavo jis karą ir eina namo. Eina, pypkutę traukia, daineles dai- 
nuoja. 

Ėjo jis, ėjo ir atėjo pavakare į kažkokį kaimelį. Norėjo pasilsėti ir 
beldžiasi į langą: 

— Ei šeimininke, įsileiskite kareivį! 

Niekas neatsiliepia. 

Nuėjo kareivis prie kitos trobos, pasibeldė. Ir čia tylu. Priėjo karei- 
vis prie trečios. Užėjo į priebutį, ėmė belstis į duris. Ir čia nei atsiliepia, 
nei atsišaukia. Atsidarė kareivis duris, įėjo į trobą. Žiūri — nieko nėra, 
viskas aplinkui dulkėmis ir voratinkliais apsitraukę. 

„Kas čia galėtų būti?— galvoja kareivis.— Kur visi žmonės iš šito 
kaimo dingo?“ 

Ėmė vaikščioti po trobas. Kur tik pažvelgia — visur tuščia... 

Užėjo jis pagaliau į paskutinę trobelę. Sėdi ten ant krosnies senis, 
dūsauja ir verkia. 

— Sveikas, gerasis žmogau,— sako kareivis. 


137 


— Ko tu čia atėjai, kareivi? Matyt, tau gyventi nusibodo. Kare gy- 
vas išlikai, o čia dėl nieko pražūsi. 

— Kodėl taip? 

— O todėl, kad įjunko pas mus lekioti slibinas, žmones ryti. Visus 
surijo, mane vieną lig ryto paliko. O rytoj atlėks ir. mane suės, ir tu 
neišsigelbėsi. Iš karto du praris. | 

— O gal pasprings,— sako kareivis— Nagi aš su tavim apsinakvo- 
siu ir rytoj pažiūrėsiu, koks čia tas slibinas pas jus lekioja. 

Atsigulė, pernakvojo. 

Rytą staiga pakilo smarki audra, sudrebėjo troba — atlėkė slibinas. 
Kyštelėjo galvą pro duris, pamatė valstietį ir kareivį. 

— Aha, — sako, — padaugėjo. Palikau vieną, o radau du — bus ko 
papusryčiauti. 

— Argi iš tikrųjų jau ir suėsi?— klausia kareivis. 

— Suėsiu ir apsilaižysiu. 

— Meluoji, paspringsi! 

— Tai ką, bene tu stipresnis už mane? 

— Ir dar kaip! Rodos, pats žinai, kad kareivio jėga didesnė už tavo. 

— Nagi pamėginkim, katras už katrą stipresnis. 

— Pamėginkim. 

Griebė slibinas didelį akmenį ir sako: : 

— Žiūrėk, kareivi: aš šitą akmenį viena letena suspausiu — tik smė- 
lys pabirs. 

— Gerai, pažiūrėsim. 

Slibinas paėmė akmenį į saują ir taip stipriai suspaudė, kad jis į smul- 
kų smėlį pavirto, žiežirbos tik pasipylė. 

— Didelio čia daikto, — sako kareivis.— O tu pabandyk taip suspaus- 
ti akmenį, kad iš jo vanduo sunktųsi. 

— To aš negaliu, — sako slibinas. 

— O aš galiu. Tuojau parodysiu. 

Įėjo kareivis į trobą, — jis dar iš vakaro buvo nusižiūrėjęs ant stalo 
varškės mazgelį — atsinešė tą varškę ir ėmė spausti. Išrūgos pradėjo 
lašėti ant Žemės. 

— Ką, ar matei? Kas turi daugiau jėgos? 

— Teisybė, kareivi, tavo ranka stipresnė už mano. O štai pabandy- 
sim, katras iš mūsų garsiau sušvilps. 

— Na, švilpk. 

Slibinas kaip sušvilpė — nuo visų medžių lapai nukrito. 

— Gerai tu švilpi, bet vis tiek ne geriau už mane, — sako kareivis.— 
Užsirišk pirma akis, o kai aš sušvilpsiu, jos tau iš kaktos iššoks. 

Slibinas paklausė ir užsirišo akis skuduru. 

— Nagi, švilpk. 

Kareivis paėmė baslį ir kad davė slibinui į galvą, slibinas susvy- 
ravo, visa gerkle suriko: 

— Gana, gana, kareivi, nebešvilpk daugiau. Ir nuo vieno karto akys 
vos neišsprogo, o ausyse ir dabar tebespengia. 

— Kaip nori, aš galiu ir dar kartą sušvilpti. 

— Ne, nereikia. Nenoriu daugiau varžytis. Imkim geriau susibro- 
liaukime: tu būsi vyresnysis brolis, o aš — jaunesnysis. 

— Nepritinka man su tavimi broliautis, bet tebūnie, kaip tu nori. 

— Na, brolau,— sako slibinas,— palikim šitą senį, pradėkim iš sa- 
vęs gyventi. Eik į stepę, ten ganosi banda jaučių. Išsirink riebiausią 
jautį, paimk už uodegos ir tempk čionai pietums. 

Ką darysi, eina kareivis į stepę. 

Mato — ganosi didelė banda jaučių. Kareivis ėmė juos gaudyti ir 
vieną prie kito už uodegos rišti. 

Slibinas laukė laukė — neiškentė ir nubėgo pats. 

— Ką taip ilgai veiki?— klausia. 

— Ogi štai palauk,— atsako kareivis, — surišiu penkiasdešimt jau- 
čių ir vienu kartu visus partempsiu namo, kad visam mėnesiui užtektų. 

— Et, koks tu! Argi mes čia amžinai gyvensim? Užteks ir vieno. 

Pagriebė slibinas riebiausią jautį už uodegos, užsimetė ant pečių ir 
nusinešė į kaimą. 

— Kaipgi čia dabar,— sako kareivis — aš tiek jaučių surišau,— argi 
dabar juos mesiį 

— Mesk,— atsako slibinas.— Kam jie mums? 

Parėjo į trobą, privertė du katilus jautienos, o vandens nėra. 

— Še tau jaučio odą,— sako slibinas kareiviui. — Eik prisemk pilną 
vandens ir atnešk čionai — pietus virsime. 

Kareivis paėmė odą, nuvilko prie šulinio. Vos vos tuščią patempė. 

Atėjo prie šulinio ir ėmė aplink jį kasti. 

Slibinas laukė laukė — neiškentė ir pats atbėgo. 

— Ką tu čia, brolau, darai? 

— Noriu šulinį iškasti ir jį visą į trobą nusigabenti, kad nereikėtų 
kasdien vaikščioti vandens. 

— Et, koks tu! Vis ką nors prasimanai! Iškasti truks daug laiko, 
o mums reikia pietus virti. 

Nuleido slibinas į šulinį jaučio odą, prisėmė pilną vandens, ištraukė 
ir nusinešė namo. 

— O tu, brolau, — sako jis kareiviui — eik į mišką, išrink sausą 
ąžuolą ir vilk į trobą; metas ugnį kurti. 

Nuėjo kareivis į mišką, pradėjo luobą lupti ir virvę vyti. Nuvijo 
ilgą ilgą virvę ir ėmė ąžuolus raišioti, narplioti. 

"Slibinas laukė laukė — neiškentė, atbėgo pats į girią. 

— Ko tu gaišti? 

— Ogi matai, noriu dvidešimt ąžuolų iš karto virve apnarplioti ir 
parvilkti visus su šaknimis, kad ilgai malkų užtektų. 

— Et, koks tu, viską savaip darai, — tarė slibinas. 

Išrovė su šaknimis storiausią ąžuolą ir parvilko į trobą. 

Kareivis apsimetė smarkiai supykęs: rūko savo pypkutę ir nė žodžio 
neprataria. 

Privirė slibinas jautienos, kviečia kareivį pietų. O kareivis piktai 
atsako: 

— Nenoriu. 

Slibinas surijo visą jautį, išgėrė jaučio odą vandens ir ėmė kareivį 
klausinėti: 

„— Sakyk, brolau, už ką tu pyksti? 

— Ogi štai už ką: ką tik aš darau, vis ne taip, vis ne tavaip. 

— Na nepyk, susitaikykim. 

— Jei nori su manim taikytis, tai nunešk mane į mano kaimą. 

— Prašom, brolau. Galiu nunešti. 

Atsisėdo kareivis slibinui ant nugaros ir nulėkė ant jo. 

Atlėkė slibinas į kaimą, nusileido ant žemės. Pamatė jį kaimo vaikai. 
Bėga, visa gerkle rėkia: 

— Kareivis atjojo! Slibiną atnešė! 

Slibinas nusigando ir klausia: 

— Ką, ką jie čia šaukia? Nieko nesuprantu... 

— Ogi šaukia, kad tuojau tave čiups nagan. 

„Na,— galvoja slibinas, — jeigu šitose vietose net maži vaikai tokie, 
tai suaugusieji juo labiau nepasigailės.“ 

Iššoko iš po kareivio ir kad pasileis bėgti! 

Pabėgo ir dingo, kaip vandeny nuskendo. Liovėsi po kaimus lekiojęs 
ir žmones rijęs — taip nusigando. 


Du broliai 


G yveno du broliai — Ivanas ir Pavlas. Ivanas turėjo didelę šeimą ir 
gyveno vargingai. Pavlas buvo turtingas ir gobšus. Jis mėgo, kad visi 
jam lenktųsi. Jeigu Ivanas ir ateidavo kartais pas jį pagalbos, tai Pavlas 
išvarydavo laukan. 

Kartą neužderėjo javai. Ivanas badavo su šeima; neiškentė ir nuėjo 
pas brolį. 

— Brolau, vaikučiai miršta badu. Duok truputį grūdų, aš tau dvigu- 
bai, trigubai grąžinsiu— prašo Ivanas. 

— Aš duosiu tau maišą miltų, jeigu tu leisi išdurti man dešiniąją 
savo akį, — atsako Pavlas. 

— Ar iš proto išėjai, brolau! Akį išdurti broliui! 

— Tau gaila akies? Eik laukan!— suriko Pavlas. 

Mato Ivanas, kad brolis neduos kitaip duonos, kaip tik už akį. Pa- 
galvojo: „Gyventi galima ir su viena akimi, o vaikus nuo mirties iš- 
gelbėsiu.“ 

— Duok maišą miltų ir imk sau mano akį, — sutiko Ivanas. 

Pavlas išdūrė jam akį, ir ranka nesudrebėjo. Parėjo Ivanas namo 

su maišu miltų, bet be akies. Žmona paaimanavo, paverkė, bet ką pa- 
darysi — vargas visko išmoko. 

Kai visi miltai pasibaigė, Ivanas vėl eina pas brolį. 

Parvedė jį kaimynai be abiejų akių, bet su maišu miltų. Kai miltai 
vėl pasibaigė, tarė Ivanas žmonai: 

— Nuvesk mane ant kryžkelės, ten yra didelis medis. Atsisėsiu po 
juo ir prašysiu išmaldos, niekam daugiau nebetinku. 

Pradėjo Ivanas šeimą maitinti išmalda. Žmona rytą nuvesdavo jį 
prie medžio, vakare parvesdavo namo. Kartą ji negalėjo ateiti jo par- 
sivesti. Pasiliko Ivanas nakvoti po medžiu. Ir štai po vidurnakčio girdi 
Ivanas — plasnoja labai dideli paukščiai. Ir staiga jie prakalbėjo Žžmo- 
gaus balsu. 

— Kur tu lekiojai, ką matei ir sužinojai?— klausia vienas paukštis. 

— Aš mačiau ir sužinojau, kad vienas caras turi dukterį, kuri gimė 
akla. Niekas negali jai suteikti regėjimo, o tas darbas visai paprastas: 
reikia tik priskinti lapų nuo šito medžio, išvirinti juos vandenyje, nu- 
plauti tuo vandeniu caraitei akis, ir ji praregės. 

— Aš mačiau, — sako kitas paukštis, — miestą, kuris beveik kasnakt 
dega. Žmonės visai nusigalavo: vos tik spėja pastatyti vieną namą, ki- 
tas užsidega. Lig šiol jie nežino, kas padeginėja jų namus. O padega du 
ugniniai paukščiai. Dieną jie miega sename bokšte prie upės, o naktį 
išlekia grobio ieškoti. Ten, kur atsitupia, namas ir užsidega. Sunaikinti 
tuos paukščius labai lengva: reikia priskinti žalių žirnių ir juos pamir- 
kyti sieros šaltinio vandenyje, paberti bokšto pastogėje tų žirnių. Paukš- 
čiai pales ir nugaiš. 

— Aš sužinojau apie vieną negilų ežerą,— sako trečiasis paukštis, — 
jame yra stebuklingas akmuo. Kas jį patrins — atsiras milžinai, ir viską, 
ką tik paliepsi, tą jie padarys. Rasti akmenį lengva. Jis yra vidury Ty- 
liojo ėžero. Kiekvieną vidurnaktį jis penkias minutes šviečia, o paskui 
užgęsta. 

Paukščiai nutilo. Ivanas, nei gyvas, nei miręs, taip pragulėjo ligi 
ryto, bijodamas pakrutėti. Anksti rytą paukščiai garsiai suklykė ir nu- 
lėkė. 

Prisiskynė Ivanas medžio lapų, įsikišo juos į užantį ir laukia žmonos. 
Ta diena buvo laiminga: važiavo pro šalį žmonės, davė jam duonos ir 
pinigų truputį. Vakare žmona parvedė Ivaną namo. 

— Nagi, pačiute, užkaisk vandens, arbatos gerti norisi, ir pasakyk, 
kai vanduo užvirs. 

Po valandos vanduo puode užvirė. 

— Na, pačiute, įdėk į puodą lapų. 

Žmona įdėjo. Kai lapai apvirė, Ivanas sako: 

— Menka nauda iš arbatos, verčiau pavakarieniaukim. 

Po vakarienės vaikai sugulė. Ivanas nusiprausė vandeniu ir pasi- 
trynė akis lapais. Akys praregėjo. Apsidžiaugė Ivanas, o žmonai sako; 

— Klausyk, žmonele, tu tuo tarpu niekam nesakyk, kad aš praregė- 
jau. Rytoj vėl nuvesk mane po medžiu, o vakare neik manęs parsivesti. 
Eisiu pinigų užsidirbti. 

Rytą Žmona nuvedė Ivaną prie medžio ir nuėjo. Prisiskynė Ivanas 
lapų, susidėjo juos ir leidosi į kelionę. Nuo to laiko niekas nebematė 
neregio po medžiu. Žmonės kalbėjo: „Tur būt, kaip aklas, nuklydo kur 
ir pražuvo.“ 

Nuėjo Ivanas pas carą ir sako: 

— Care, aš galiu išgydyti tavo dukteriai akis. 

Caras nustebo: kiek geriausių gydytojų bandė tai padaryti, ir vis 
be naudos, o čia kažkoks driskius lenda. Norėjo išvyti Ivaną, bet apsi- 
galvojo. 

— Gerai, gydyk,— sako.— Jei išgydysi — auksu apipilsiu ir priedo 
dukterį už tavęs dar išleisiu, o jei neišgydysi — galvą nukirsiu. Ar su- 
tinki? 

— Sutinku, — atsako Ivanas, — tiktai man reikia atskiros trobelės, 
o joje prausyklos ir virdulio. 

Davė Ivanui viską, ko jis prašė. Užkaitė jis virdulį ir, kai vanduo 
užvirė, sudėjo lapus. Greitai vanduo pasidarė raudonas. Supylė vandenį 
Ivanas į prausyklą. 

— Pašaukite caraitę,— pasakė jis tarnams. 

Caraitę įvedė į trobelę. 

— Dabar visi išeikite,— įsakė Ivanas. 

Kai tarnai išėjo, jis ėmė prausti caraitę vandeniu ir trinti lapais akis. 
Staiga ji sušuko: | 

— Matau, matau, matau, viską matau!-— ir pabėgo nuo Ivano. 

Caras, iš džiaugsmo bemyluodamas, vos nepasmaugė jos. Pasveikimo 
proga iškėlė didelę puotą ir čia pat išpiršo dukterį kaimynui karaliui. 

Ivanas atėjo pas carą atlyginimo: 

— Care, duok, ką žadėjai! 

— Išvykite jį laukan!— paliepė caras tarnams. 

Išstūmė Ivaną iš caro rūmų, o vienas caro didikas pasigailėjo. 

— Imk iš manęs dvidešimt auksinių ir eik iš čia, kol sveikas ir gy- 
vas, — pasakė jis. 

Išėjo Ivanas namo. Ir kartą tenka jam nakvoti svetimam mieste. Nak- 
tį išgirdo riksmą: „Gaisras! Degam! Degam!“ 

Išbėgo Ivanas į gatvę, o aplinkui viskas dega. 

"Pagailo Ivanui žmonių. „Jei carui padėjau, tai žmonėms juo labiau 
reikia padėti, — pagalvojo jis.— Žmonės manęs neišvarys.“ Ir nuėjo pas 
miesto galvą. 

— Aš žinau, kas padeginėja miesto namus,— sako jis.— Aš sugausiu 
padegėjus ir sunaikinsiu. Sakyk, kur auga žirnių? Ir ar nėra kur arti 
sieros šaltinio? 

Prisiskynė Ivanas žirnių ir nuėjo prie sieros šaltinio. Išmirkė žirnius 
ir nuėjo prie bokšto paupyje. Užlipo ant aukšto, pabėrė žirnius, o pats 
pasiėmė baslį ir pasislėpė už durų. 

Ir štai mato — užsidegė visas bokštas. Jau norėjo sušukti: ,„Gaisras! 
Gaisras!" — bet laiku susigriebė: tupi ant bokšto du ugniniai paukščiai. 
Jų plunksnos taip skaisčiai žėri, kad Ivanui baisu pasidarė: „(O jeigu ims 
ir užsidegs aukštas?“ Bet aukštas neužsidegė, ir nusiramino Ivanas. Pa- 
matė paukščiai žirnius, palesė jų ir užsnūdo. Greitai ir liepsnos užgeso 
plunksnose. Bet štai vienas, o paskui kitas paukštis suspurdėjo, sukliko 
ir pradėjo plasnoti sparnais. Ugnis vėl pasirodė plunksnose. Pagalvojo 
Ivanas, kad paukščiai ketina skristi, puolė paukščius ir ėmė juos mušti 
basliu. Kibirkštys pasipylė iš sparnų. Užsidegė Ivano drabužiai, užsilieps- 
nojo aukštas. Išmetė Ivanas pro langą paukščius į upę, pats nubėgo ir 
puolė į vandenį. Paskui paėmė užmuštus paukščius ir nuėjo į miestą. 
Priešais bėga žmonės. Išpešė Ivanas iš sparno plunksną ir papūtė į ją. 
Plunksna užsidegė ir apšvietė žmones. 

— Štai kas padeginėjo namus, — šūktelėjo Ivanas ir parodė užmuštus 
paukščius. 

Apsidžiaugė Žmonės, surinko Ivanui tiek dovanų pinigais, kad jis vos 
begalėjo panešti. Palydėjo jį toli už miesto. 

Nakčia Ivanas parėjo namo. Vaikai jau seniai miegojo. 

— Dabar mes turtingi, pačiute,— sako jis.— Še pinigus, paslėpk. Aš 
eisiu paieškoti dailidžių. Namus statysim. 

Paryčiu išėjo jis ieškoti Tyliojo ežero. Greitai jį surado, iš žvejų nu- 
sipirko valtį ir ėmė ieškoti akmens. Kelias naktis ieškojo stebuklingojo 
akmens, ir vis be naudos. Jau norėjo viską mesti, bet, grįždamas atgal 
į krantą, pamatė po valtimi šviečiant. 

Šoko Ivanas į vandenį, pagriebė akmenį. Nuplaukė į krantą. Išsidžio- 
vino drabužius, pasilsėjo ir nuėjo namo. Žmona ir vaikai apsidžiaugė. 

— Tėtė parvažiavo! Tėtė parvažiavo! 

Susirinko kaimynai pasižiūrėti ir sužinoti, kaip Ivanas išsigydė akis. 
Tiktai vienas brolis Pavlas neatėjo. Šypsojosi Ivanas, bet tylėjo. 

Kitą dieną pas brolį buvo vestuvės. Leido jis dukterį už turtingiausio 
jaunikio kaime. Nuėjo Ivanas pasižiūrėti jaunųjų. Pavlas pamatė brolį 
ir suriko: 

— Eik lauk, elgeta, valkata! Tu man ne brolis! 

Išėjo Ivanas. Namie jis pasišaukė žmoną: 

— Kur mes statysime namus? 

— Ogi čia, sodelyje,— atsakė žmona. 

Nakčia jis prikėlė žmoną. 

— Na, einam statyti. 

— O kurgi dailidės ir rąstai?— paklausė žmona. 

— Čia, — atsakė Ivanas ir parodė į kišenę. 

Nusistebėjc žmona: „„Ar tik iš proto neišsikraustė, kol po svetimus 
žmones vaikščiojo!" 

— Nebijok, tokių dailidžių, kaip mano, niekur nėra. 

Išsinešė Ivanas akmenį, patrynė jį. Sužaibavo, sugriaudėjo,— atsirado 
dešimt milžinų. 

— Ko reikia, šeimininket— paklausė jie. 

— Pastatykite man šitoje vietoje krištolinius namus, — įsakė Ivanas. 

— Tuojau bus pastatyti — atsakė milžinai. 

Kaip iš rūko pradėjo kilti rūmai ir augti Ivano akyse. Išsigando žmo- 
na tokio daikto, pabėgo į lūšnelę, užsidarė duris ir užsidangstė langus. 

Rytą subėgo žmonės ir stebisi: krištolinius rūmus pasistatė Ivanas, ir 
dar per vieną naktį. Net brolis Pavlas neiškentė, atbėgo. 

— Ivanuška, kaip tu pasistatei tokius rūmus? Juose tik carui gyven- 
ti!— kamantinėja Pavlas. 

Ivanas tiktai šypsosi. 

— Ką noriu, tą galiu pastatyti, — sako jis. 

Nespėjo valstiečiai apsidžiaugti Ivano namu, tuoj pasigirdo riksmas: 

— Vanduo teka! Vanduo teka! Gelbėkitės! Gelbėkitės! 

Puolė valstiečiai prie savo trobelių. Trobelės stovėjo žemoje vietoje, 
arti jūros. Pūtė smarkus vėjas nuo jūros, vanduo ėmė semti trobeles. 

Išsiėmė Ivanas akmenį, patrynė jį. Ir tvystelėjo žaibas, ir trenkė toks 
griausmas, kad valstiečiai krito ant Žemės. 

— Ko reikia, šeimininke?— paklausė milžinai. 

— Susemkite vandenį nuo laukų ir pastatykite akmeninį pylimą! 

— Tuojau bus padaryta,— pasakė milžinai ir dingo. 

Laukė laukė žmonės potvynio, taip ir nesulaukė. Pylimas užtvėrė 
jūrai kelią. 

Brolis Pavlas visai nebeteko gero vardo, net draugai liovėsi su juo 
sveikinęsi. Taip ėmė neapkęsti jis Ivano, kad įskundė carui: „Mano bro- 
lis, susidėjęs su nelabuoju, stato, ką nori, o nuo jūsų, tėvėli, viską slepia.“ 

Užsirūstino caras ir įsakė pasodinti Ivaną į kalėjimą. 

Nuvedė jį tardyti pas carą: 

— Na, verge negarbingas, sakyk, kaip tu drįsti slėpti nuo manęs, ką 
moki? Už tai liepsiu tau gyvam kailį nulupti ir iš kailio būgną padaryti. 

Ant kelių atsiklaupęs maldavo Ivanas carą, kuriam jis kadaise duk- 
terį buvo išgydęs. 

— Klausyk,— kalbėjo caras,— jeigu ligi ryto nepastatysi krištolinio 
tilto per upę ir rūmų — sudeginsiu tave ant laužo. Statysi mano akivaiz- 
doje, noriu matyti, kaip dirba tavo dailidės. 

Ką padarysi, paėmė Ivanas akmenį ir patrynė jį. Žaibas taip smarkiai 
sužaibavo, kad nusvilino carui ir jo palydovams ūsus ir antakius. Tren- 
kė perkūnija ir visus parbloškė žemėn. 

— Ko reikia, šeimininke?— paklausė milžinai. 

— Pastatykite carui krištolinį tiltą per upę ir rūmus, — paliepė Ivanas. 

— Tuojau bus padaryta, — atsakė milžinai ir dingo. 

Viską aptraukė rūkas, paskui rūkas išsisklaidė ir pasirodė krištolinis 
tiltas ir rūmai. 

— Care tėveli, pastatyta,— tarė Ivanas. 

Caras iš pradžių pramerkė vieną akį, paskui kitą, apsižvalgė aplinkui. 

Pamatė, kad nėra pavojaus,— atsikėlė, pasipurtė, užsidėjo ant galvos 
karūną ir įsakė: 

— Tuojau pat atiduok man akmenį, arba liepsiu nupiauti tau galvą 
mediniu piūklu. 

Padavė Ivanas carui akmenį. 

Pagriebė caras akmenį ir ėmė žiūrinėti, o akmuo kaip davė carui į akį, 
išmušė ją, iškilo aukštyn ir nulėkė. 

Sugrįžo Ivanas namo, ėmė gyventi ir lobti. Padėdavo vargšams, kuo 
galėdavo. Visi eidavo pas jį patarimo. 

Graužte graužė Pavlą pavydas ir gobšumas. Nutarė jis, nors ir kažin 
kas būtų, sužinoti, kaip brolis Ivanas pralobo. Pakvietė kartą Pavlas į sve- 
čius Ivaną. Susėdo sode, išgėrė ir išsikalbėjo. 

— Broleli, Vaniuška, kaip tu pralobai?č Pasakyk, mes savi žmonės. 

— Ilgai reikėtų, broleli, viską pasakoti, — atsakė Ivanas.— Tu geriau 
nueik prie medžio, kur aš aklas sėdėjau, ir viską sužinosi, — patarė Ivanas. 

Tą pat naktį Pavlas nuėjo prie medžio ir atsigulė po juo. 

Vidurnaktį atlėkė milžiniški paukščiai ir ėmė pasakoti, ką kuris regė- 
jęs ir girdėjęs per dieną. 

Daug įdomių dalykų sužinojo Pavlas apie skrajojantį kilimą, kuris 
visur lekioja, malūną, kuris mala grūdus į auksą, kaip pasidaryti stip- 
riausiam ir turtingiausiam pasaulyje, kaip gydyti visas ligas arba jomis 
užkrėsti kitus. 

Vos tiktai nutilo paukščiai — Pavlas pašoko ir tekinas nubėgo namo. 
Iš džiaugsmo suriko per visą stepę: 

— Dabar aš sužinojau, kaip pralobo Ivanas: 

Pamatė paukščiai žmogų, kuris nugirdo slaptas jų kalbas, užlėkė ant 
jo, parmušė žemėn ir negyvai užkapojo. 

Tai ir pasakos galas. 


Pasaka apie pirklį Septynkalnį, 
jo dukrelę Nastenką ir Ivaną Bėglį 


Gyveno pirklys Septynkalnis. Septynis kalnus turėjo Septynkalnis. Vie- 
nas kalnas aukso, kitas kalnas platinos. Vienas kalnas — vario rūdos, ki- 
tas kalnas — geležies rūdos. Vienas kalnas — krištolinis, kitas kalnas — 
marmurinis, o septintasis kalnas — Ilmenio kalnas — brangiųjų akmenų. 

Septynkalnis turėjo septynias dukteris. Šešios buvo kaip viena: aukš- 
to ūgio, rausvo veido, svajingų akių — juodaplaukės. O septintoji — Nas- 
tenka — mylimoji dukrelė, laibutė kaip nendrė, baltučio veidelio, plau- 
keliai tarsi rudens voratinkliai saulėje šviečia, o akys,— kaip Ilmenio 
ežero vanduo, — ramios ir šviesios. 

Septynkalnis negali dukrele atsigrožėti, atsigirti, niekur nuo savęs 
Nastenkos neleidžia. Vyresniosioms dukterims išrinko žentus — šešis au- 
galotus vyrus, stiprius ir jam, Septynkalniui, paklusnius. Pasiuntė Septyn- 
kalnis savo žentus su dukterimis ant šešių savo kalnų darbų prižiūrėti: 
vieną žentą pasiuntė ant aukso kalno, kitą — ant platinos; vieną — ant 
vario rūdos kalno, kitą — ant geležies rūdos kalno; vieną — ant krištolinio 

kalno, kitą — ant marmurinio kalno. Pats Septynkalnis su mylimiausia 
dukrele Nastenka pasiliko ant Ilmenio kalno. 

Visokių brangakmenių turėjo Septynkalnis: juodųjų perlų, berilų ir 
žaliųjų chrizolitų, geltukų ir įvairių sunkiasvorių topazų. Visokių ak- 
menų jam kalnakasiai atnešdavo, o Nastenkos laimei rausvojo brangak- 
menio dėžutėje buvo padėtas aleksandritas, neapsakomo gražumo ak- 
muo. Neturėjo Septynkalnis tiktai vieno akmens, tokio, kaip ežero van- 
duo romaus, kaip Nastenkos, mylimosios dukrelės, mėlynos akys. 

Pasiekė Septynkalnį girdas, kad vienam kalnakasiui pavyko prie Ar- 
gajašo ežero kasykloje surasti mėlynųjų kristalų. Tuojau Septynkalnis 
siunčia darbininkus į kasyklas kristalų ieškoti. Daug žmonių Septynkal- 
nis pražudė — ne vienas po žemėmis mirtį sau rado. Žmonės slepiasi nuo 
Septynkalnio, nuo Ilmenio kalno bėga. Savi bėga, o Septynkalnis sveti- 
mus samdo. 

Kartą stovi Septynkalnis su dukrele Nastenka kryžkelėje, bėglių dar- 
bininkų laukia. Mato — eina Ivanas Bėglys. Jo skarmalai visai sudriskę, 
o jis pats — vyras ir iš stuomens, ir iš liemens: eina, į šalis nesidairo. Su- 
stabdė jį Septynkalnis, ėmė darbui samdyti. Nastenka žvilgtelėjo į vaikiną 
ir akių nuo jo neatitraukia. Ar stebuklingos jėgos Ivanas turėjo, ar kad 
Ivanas į nieką nebuvo panašus, tiktai pavergė jis Nastenkos širdį bega- 
liniai. Ėmė Nastenka Septynkalnį prašyti, kad jis nesiųstų Ivano Bėglio 
akmens ieškoti, o kad paliktų ant Ilmenio kalno. Nors ir labai ji verkė, 
nors ir labai prašė, bet Septynkalnis Ivano Bėglio ant Ilmenio kalno ne- 
paliko, išsiuntė kuo toliau nuo mylimosios savo dukters — mėlynojo 
brangakmenio ieškoti. Ir ištikimam savo prievaizdui įsakė: Ivaną Bėglį 
amžinai kalne laikyti. | 

Nuleido Ivaną Bėglį į kasyklą, paskyrė jam kirtimą — blogesnio ne- 
reikia. Manė Ivanas Bėglys, kad niekada neberegės šviesaus pasaulio ir 
Nastenkos, Septynkalnio dukrelės. Tik, matyti, kitaip buvo lemta. Nutaikė 
Ivanas Bėglys tokį metą, išlindo slapstydamasis iš kasyklos ir pabėgo 
į mišką. 

Perėjo kalną. Atėjo vakaras, sutemo naktis. Pasirinko Ivanas Bėglys 
kitapus kalno vietelę, atsigulė ant žolės. Miške tylu. Jau taisėsi migti, tik 
girdi — treška kalnas. Audros nėra, o kalnas treška. Staiga kalne sužibo 
žvaigždutė, nusidriekė šviesus ruožas, dingo krūmuose ir vėl ant žolės 
sužėrėjo. Paskui kita, trečia žvaigždutė per kalną šmėkštelėjo. Suspindi 

šviesos ruožas, nulekia į pakrūmę, dingsta ir žolėje kaip ugnis žėruoja, 
spinduliuoja. Užtekėjo mėnulis. Mato Ivanas Bėglys — burundukas ! bėga, 
ir jo dantyse brangusis akmenėlis spindi. Išbėga burundukas iš plyšio kal- 
ne, neša brangakmenį po brangakmenio, krauna juos miško aikštelėje. 
Didelę krūvą sunešė. Paryčiu burundukas švilptelėjo, iš visų pusių su- 
bėgo kiti burundukai, kiekvienas įsikando po brangakmenį, ir išbėgiojo 
į visas puses skaistūs žiburėliai — visą brangakmenių krūvą išnešiojo. 

Ivanas Bėglys toliau neina, nori nakties sulaukti, gal vėl burundukas 
iš kalno brangakmenius nešios. Dieną Ivanas Bėglys slapstėsi miške, 
o naktį vėl į tą vietą ant kalno atėjo. Vėl kaip pirmąją naktį kalne su- 
traškėjo, burundukas ėmė nešioti brangakmenius iš kalno, į krūvą aikš- 
tėje krauti. Ivanas Bėglys dieną sulenkė lanką ir prisidrožė aštrių strė- 
lių. Sulaukė, kol užtekėjo mėnulis, įtempė lanką ir paleido strėlę. Nukrito 
strėlė šalia burunduko. Vėl įtempė Ivanas Bėglys lanką, o burundukas 
žmogaus balsu sako Ivanui Bėgliui: 

— Nesikėsink, Ivanuška, į brangakmenius. Jie užkeikti, ir tau laimės 
jie neatneš, o klausyk, ką aš tau patarsiu. Eik pas Septynkalnį, papa- 
sakok jam apie brangakmenius ir paprašyk, kad už tai jis tau dovanotų 
laisvę ir gerą žirgą. Tiktai neužmiršk: kai parodysi Septynkalniui krūvą 
brangakmenių aikštelėje, daugiau niekuo nesirūpink, kuo greičiausiai sėsk 
ant žirgo, negaišk, į Septynkalnį neatsigręžk. 

Ivanas Bėglys viską padarė, kaip buvo sakęs burundukas. Kai išgirdo 
Septynkalnis apie brangakmenius, tuojau liepė nuvesti jį prie kalno. Pri- 
žadėjo Ivanui Bėgliui laisvės raštą išduoti, kai savo akimis pamatysiąs 
brangakmenius. Tiktai gudrus buvo Septynkalnis: Ivanui Bėgliui nieko ne- 
sakė, o savo prievaizdoms paliepė: „Jeigu vidurnaktį atgal nesugrįšiu, tai 
nelaimė bus mane ištikusi, eikite gelbėti." 

Pasiėmė ištikimą prievaizdą ir žirgą Ivanui Bėgliui. Atėjo jie naktį 
prie kalno. Septynkalnis žirgą pririšo krūmuose, pats rankose laisvės 
raštą laiko. Stovi jie trise prie kalno. Ivanas Bėglys ir sako: 

— Na dabar, Septynkalni, duok laisvės raštą, tuojau pamatysi brang- 
akmenius,— ir pasuko jį veidu į aikštę. 

O aikštė nuo brangakmenių tik šviečia, tik žėri. Septynkalnis su prie- 
vaizdu visai neteko proto. Kyštelėjo Ivanui Bėgliui laisvės raštą ir puolė 
prie krūvos. 


i Burundukas — urvinė voverė. 

Burundukas švilptelėjo. Ivanas turėjo šokti ant žirgo ir lėkti iš miško, 
bet jis užmiršo, ką burundukas buvo sakęs, norėjo sužinoti, kas bus to- 
liau. Mato: Septynkalnis su prievaizdu prie brangakmenių krūvos pasi- 
lenkė, rankas iki alkūnių į akmenis sukišo, ir taip, akmenimis pavirtę, 
liko bestovį. Ivanui Bėgliui iš baimės ir kojos nutirpo — savo akimis ne- 
tiki, o kai atsipeikėjo, pamatė — aplinkui žmonės. Eina Septynkalnio gel- 
bėti. Nepaklausė Ivanas Bėglys burunduko, bėgti jau per vėlu. Apsupo jį, 
ėmė klausinėti, kur dingo Septynkalnis. Ivanas Bėglys rodo tris krūveles 
akmenų: 

— Štai, — sako, — Septynkalnis. 

Žmonės žiūri, trys akmenys — du ant trečio palinkę. Nepatikėjo Ivano 
Bėglio žodžiais, surišo jį, ėmė tardyti ir kankinti, o jis savo rodo. Taip ir 
nukankino Ivaną Bėglį. 

O Nastenka, mylimoji Septynkalnio dukrelė, laukia nesulaukia Ivano 
Bėglio. Vaikščioja ji po Ilmenio kalną, ateina prie apleistos kasyklos ir 
verkia. Ir pirmosios jos ašaros buvo skaidrios kaip ramus ežero vanduo, 
o paskui su ašaromis išverkė ir mėlynąsias savo akis. Taip ir ištekėjo aša- 
romis. Vėliau žmonės surado tas ašaras ir pirmąsias ašaras pavadino ak- 
vamarinais, o antrąsias — safyrais. 


Nepapasakotas sapnas 


Gyveno pirklys, turėjo du sūnus: Dmitrijų ir Ivaną. Kartą tėvas 

jiems tarė: 

— Na, vaikai, ką susapnuosite — iš ryto man papasakosite, o katras 
nuslėps savo sapną, tą liepsiu nužudyti. 

Kitą rytą ateina vyresnysis sūnus ir pasakoja tėvui: 

— Sapnavau, tėveli, tarsi brolis Ivanas būtų aukštai lekiojęs padan- 
gėmis su dvylika erelių ir dar lyg būtų pražuvusi mylimoji tavo avelė. 

— O tu, Vania, ką sapnavai? 

— Nesakysiu,— atsakė Ivanas. 

Nors ir kaip jį kamantinėjo tėvas, jis užsispyrė ir į visus graudenimus 
vis savo varo: 

— Nesakysiu ir nesakysiu. 

Pirklys supyko, pašaukė savo parankinius ir liepė paimti neklaužadą 
sūnų, išrengti plikai ir pririšti prie stulpo šalia vieškelio. 

Pardavėjai pagriebė Ivaną ir, kaip buvo liepta, stipriai pririšo nuogą 
prie stulpo. Bloga buvo jaunikaičiui: saulė jį kepina, uodai kandžioja, 
alkis ir troškulys kankina. | 

Atsitiko, kad tuo keliu važiavo jaunas caraitis. Pamatė jis pirklio 
sūnų, susigraudino ir liepė jį paleisti. Aprengė savo drabužiais, atsivežė 
į rūmus ir pradėjo klausinėti: 

— Kas tave prie stulpo pririšo? 

— Tikras tėvas užsirūstino. 

— O kuo gi tu nusikaltai? 

— Nenorėjau jam pasakoti, ką sapnavau. 

— Oi, koks kvailas tavo tėvas, kad už tokius niekus taip skaudžiai 
baudžia. .. O ką tu sapnavai? 

— Nesakysiu, caraiti. 

— Kodėl nesakysi? Aš tave nuo mirties išgelbėjau, o tu man toks 
atžarus? Tuojau sakyk, antraip tau bus riesta. 

— Tėvui nesakiau ir tau nesakysiu. 

Caraitis liepė pasodinti Ivaną į tamsiąją. Tuojau atbėgo kareiviai ir 
įmetė į akmeninį rūsį. 

Praėjo metai, sumanė caraitis vesti, išsirengė ir išvažiavo į tolimą 
svetimą karalystę pirštis Jelenai Gražiajai. Tas caraitis turėjo seserį, ir, 
kai tik jis išvažiavo, ji išėjo pasivaikščioti prie kalėjimo. Pamatė ją pro 
langelį Ivanas, pirklio sūnus, ir sušuko garsiu balsu: | 

— Pasigailėk, caraite! Išleisk mane iš čia; gal aš kada būsiu tau nau- 
dingas. Juk aš žinau, kad caraitis išvažiavo pirštis Jelenai Gražiajai; tiktai 
be manęs jis nieko nelaimės, nebent galvą padės. Gal ir pati girdėjai, 
kokia gudri Jelena Gražioji ir kiek jaunikių į aną pasaulį nuvarė. 

— O ar tu apsiimi padėti caraičiui? 

— Padėčiau, bet sakalo sparnai surišti! 

Caraitė tuojau įsakė išleisti jį iš tamsiosios. Ivanas, pirklio sūnus, su- 
sirado sau draugų — su pačiu Ivanu jų buvo dvylika, o panašūs jie buvo 
į kits kitą kaip tikri broliai — ūgis į ūgį, balsas į balsą, plaukas į plauką. 
Apsirengė jie vienodais švarkais, vienodai pasiūtais, sėdo ant ristų žirgų 
ir išjojo į kelionę. 

Joja dieną, antrą ir trečią, ketvirtą prijoja didelį mišką, ir išgirsta jie 
baisų riksmą. | 

— Sustokit, broleliai — sako Ivanas, — palaukite truputį, o aš eisiu 
pažiūrėti, kur ten šūkauja. 

Nušoko nuo žirgo ir nubėgo į mišką; žiūri — aikštėje trys seniai barasi. 

— Sveiki, seniai! Ko ginčijatės? 

— Oi jaunikaiti! Paveldėjome iš tėvo tris nuostabius daiktus — ste- 
buklingą kepurę, su kuria pasidarai nematomas, kilimą skrajūną, batus 
greituolius, ir štai jau septyniasdešimt metų kaip ginčijamės, o pasidalinti 
vis negalime. 

— Ar norite, kad jums padalinčiau? 

— Būk malonus. 

Ivanas, pirklio sūnus, įtempė tamprų savo lanką, uždėjo tris strėles ir. 
paleido į įvairias puses, vienam seniui liepia į dešinę bėgti, kitam — 
į kairę, o trečią po tiesumui siunčia. 

— Kuris iš jūsų pirmas atneš strėlę, tam atiteks stebuklinga kepurė, 
kuris antras atbėgs, tas kilimą skrajūną gaus, o paskutinis pasiims batus 
greituolius. 

Seniai nusivijo strėles, o Ivanas, pirklio sūnus, pasiėmė visus tris nuo- 
stabius daiktus ir sugrįžo pas savo draugus. 

— Broleliai — sako, — paleiskite eikliuosius savo žirgus ganytis ir sės- 
kitės pas mane ant kilimo skrajūno. 

Greitai susėdo visi ant kilimo skrajūno ir nulėkė į Jelenos Gražiosios 
kraštą. Atlėkė netoli sostinės, nusileido prie miesto vartų ir nuėjo ieškoti 
caraičio. Ateina į jo dvarą. 

— Ko jums reikia?— paklausė caraitis. 

— Priimk mus, dvylika šaunuolių, į savo tarnybą; stengsimės tau 
ištikimai tarnauti ir visokio labo linkėsime tau iš visos širdies. 

Caraitis priėmė juos į savo tarnybą ir paskyrė vienus virėjais, kitus 
vežėjais, trečius kitiems darbams. Tą pat dieną išsipuošė caraitis kaip į di- 
delę šventę ir nuvažiavo pasirodyti Jelenai Gražiajai. Ji meiliai jį pasi- 
tiko, pavaišino visokiais gardumynais ir brangiais gėrimais, o paskui ėmė 
klausinėti: 

— O dabar, caraiti, sakyk teisybę, ko pas mus atvažiavai? 

— Noriu, Jelena Gražioji, tau pasipiršti; ar eisi už manęs? 

— Kodėl ne, sutinku; tiktai pirma įmink tris mįsles. Jei įminsi — tavo 
būsiu, o jei ne — ruoškis savo galvą kišti po aštriu kirviu. 

— Mink mįsles! 

— Turėsiu aš rytoj, o ką — nesakysiu; būk toks gudrus, caraiti, ir 
atnešk į porą tam, ką turėsiu. 

Sugrįžo caraitis į savo būstą labai susikrimtęs ir nuliūdęs. Klausia jį 
Ivanas, pirklio sūnus: 

— Ko toks nelinksmas, caraiti? Gal kuo užgavo Jelena Gražioji? Iš- 
dėk man savo sielvartą, tau bus lengviau. 

— Taip ir taip, — atsako caraitis,— užminė man Jelena Gražioji tokią 
mįslę, kurios joks pasaulio išminčius neįmins. 

— Na, čia dar nedidelė bėda! Eik gulti, rytą galva šviesesnė, rytoj 
viską sutvarkysiu. 

Caraitis atsigulė, o Ivanas, pirklio sūnus, užsidėjo stebuklingą kepu- 
IęĘ, apsiavė batus greituolius ir nuėjo į rūmus pas Jeleną Gražiąją; įėjo 
tiesiai į miegamąjį ir klausosi. Tuo metu Jelena Gražioji paliepė mylimai 
savo tarnaitei: 

— Paimk šią brangią medžiagą ir nunešk kurpiui; tegu pasiuva vieną 
kurpaitę mano kojai, ir kaip galint greičiau. 

Tarnaitė nubėgo, kur jai buvo pasakyta, o paskui ją ir Ivanas nuėjo. 
Meistras tuoj pradėjo dirbti, bematant pasiuvo kurpaitę ir pastatė ant 
lango, Ivanas, pirklio sūnus, paėmė tą kurpaitę ir nemačiom įsidėjo į ki- 
šenę. Sujudo vargšas kurpius,— iš panosės dingo darbas; ieškojo jis, ieš- 
kojo, visus kampelius apžiūrėjo — niekur nėra. 

„Koks stebuklas,— galvoja, — ar tik nepasijuokė iš manęs nelabasis?“ 

Ką padarysi, vėl paėmė ylą, pasiuvo kitą kurpaitę ir nunešė Jelenai 
Gražiajai. 

— Koks tu ilgadarbis,— pasakė Jelena Gražioji, — tiek laiko su viena 
kurpaite krapšteisi. 

Sėdo ji už darbo stalelio, ėmė siuvinėti auksu, stambiais perlais vars- 
tyti, brangiais akmenimis sagstyti. O Ivanas čia pat atsirado, išsitraukė 
savo kurpaitę ir tą pat daro: kokį ji paima akmenėlį, tokį ir jis parenka; 
kur ji prisega perlą, ten ir jis prisega. Baigė darbą Jelena Gražioji, nu- 
sišypsojo ir sako: 

— Su kuo caraitis rytoj pasirodys! 

„Palauk,— galvoja Ivanas, — dar nežinia, katras bus gudresnis.“ 

Sugrįžo namo ir atsigulė; sulig aušra atsikėlė, apsirengė ir nuėjo ža- 
dinti caraičio. Prižadino ir duoda kurpaitę: 

— Važiuok,— sako, — pas Jeleną Gražiąją ir parodyk kurpaitę,— tai 
pirmoji jos mįslė. 

Caraitis nusiprausė, išsipuošė ir nulėkė pas nuotaka: o pas ją svečių 

pilni kambariai — vis bajorai ir didžiūnai, tarybos -nariai. Kai atvažiavo 
caraitis, tuojau užgrojo muzika, svečiai pašoko iš vietų, kareiviai šautuvu 
pagerbė. Jelena Gražioji atnešė kurpaitę stambiais perlais išsiuvinėtą, žė- 
rinčiais brangakmeniais nusagstytą, o pati žiūri į caraitį, šypsosi. Sako jai 
caraitis: 

— Graži kurpaitė, bet niekam netinka be poros. Matyt, reiks tau pa- 
dovanoti antrą tokią! 

Sulig tais žodžiais jis ištraukė iš kišenės kitą kurpaitę ir padėjo ant 
stalo. Visi svečiai ėmė ploti, vienu balsu šaukti: 

— Oi, tai caraitis! Vertas vesti mūsų valdovę, Jeleną Gražiąją. 

— Ogi pamatysim, — atsakė Jelena Gražioji — tegu įmena antrą mįslę. 

Vėlai vakare grįžo caraitis namo dar labiau apsiniaukęs. 

— Užteks, caraiti, liūdėti — tarė jam Ivanas, pirklio sūnus, — gulkis 
miego, rytą galva šviesesnė. 

Paguldė jį į lovą, o pats apsiavė batus greituolius, užsidėjo stebuklingą 
kepurę ir nubėgo į rūmus pas Jeleną Gražiąją. Ji tuo tarpu paliepė my- 
limai savo tarnaitei: 

— Eik greitai į paukštidę ir atnešk man antelę. 

Tarnaitė nubėgo į paukštidę, ir Ivanas paskui ją; tarnaitė pagavo 
antelę, o Ivanas gaigalą, ir tuo pat keliu atgal sugrįžo. 

Jelena Gražioji sėdo už darbo stalelio, paėmė antį, papuošė jos spar- 
nus kaspinais, skiauterę deimantais; Ivanas, pirklio sūnus, žiūri ir tą pat 
daro gaigalui. 

Kitą dieną pas Jeleną Gražiąją vėl susirinko svečių, vėl groja muzika: 
paleido ji savo antelę ir klausia caraitį: 

— Ar įminei mano mįslę? 

— Įminiau, Jelena Gražioji. Štai pora tavo antelei,— ir tuojau palei- 
džia gaigalą. .. 

Visi bajorai vienu balsu sušuko: 

— Oi, tai vyras tas caraitis! Vertas vesti Jeleną Gražiąją. 

— Palaukit, tegu pirma įmena trečią mįslę. 

Vakare grįžo caraitis namo toks apsiniaukęs, jog ir kalbėti nenori. 

—- Nenusimink, caraiti, verčiau eik gulti; rytą galva šviesesnė, — 
tarė Ivanas, pirklio sūnus, o pats kuo greičiausiai užsidėjo stebuk- 
lingą kepurę, apsiavė batus greituolius ir nubėgo pas Jeleną Gražiąją. 

O ji išsirengė prie mėlynųjų jūrų važiuoti, sėdo į vežimaitį ir nulėkė šuo- 
liais; tik Ivanas, pirklio sūnus, nė per žingsnį neatsilieka. 

Atvažiavo Jelena Gražioji prie jūrų ir ėmė šaukti savo senelį. Ban- 
gos susiūbavo, ir iškilo iš vandens senis — barzda jo auksinė, o plaukai 
sidabriniai. Išėjo jis į krantą. | 

— Sveika, dukraite! Seniai aš tave bemačiau; paieškok man galvelę. 

Atsigulė jai ant kelių ir užmigo saldžiu miegu. Jelena Gražioji ieško 
seniui galvą, o Ivanas, pirklio sūnus, už jos pečių stovi. 

Mato ji, kad senis užmigo, ir išpešė jam iš galvos tris sidabrinius 
plaukus; o Ivanas, pirklio sūnus, ne tris plaukus, bet visą pluoštą išrovė. 
Senis pabudo ir suriko: 

— Ką tu, iš proto išėjai! Juk skauda! 

— Atleisk, seneli! Seniai tave bešukavau, visi plaukai susivėlę.: 

Senis nusiramino ir netrukus vėl ėmė kriokti. Jelena Gražioji išpešė 
jam iš barzdos tris auksinius plaukus, o Ivanas, pirklio sūnus, stvėrė 
už barzdos ir vos visos nenurovė. Baisiai suriko senis, pašoko ir puolė 
į jūrą. 

„Dabar caraitis įkliuvo,— galvoja Jelena Gražioji — tokių plaukų jis 
niekur negaus.“ 

Kitą dieną susirinko pas ją svečiai, atvažiavo ir caraitis. Jelena Gra- 
žioji rodo jam tris sidabrinius plaukus ir tris auksinius ir klausia: 

— Ar esi kur matęs tokį daiktą? 

— Rado kuo girtis! Jei nori, aš tau visą pluoštą padovanosiu. 

Išėmė ir padavė jai kuokštą auksinių plaukų ir kuokštą sidabrinių. 

Supyko Jelena Gražioji, nubėgo į savo miegamąjį ir ėmė žiūrėti į bur- 
tų knygą: ar pats caraitis įmena, ar kas jam padeda. Ir mato knygoje, 
kad ne jis gudrus, bet gudrus jo tarnas — Ivanas, pirklio sūnus. Sugrįžo 
pas svečius ir prikibo prie caraičio: 

— Atsiųsk man mylimąjį savo tarną. 

— Aš turiu jų dvylika. 

— Atsiųsk tą, kurio vardas Ivanas. 

— Bet kad jie visi Ivanai. 

— Gerai, — sako, — teateinie visi. 

O viena sau galvoja: „Aš ir be tavęs surasiu kaltininką!“ 

Pasakė caraitis — ir bemat atsirado rūmuose dvylika šaunuolių, išti- 
kimų jo tarnų; visi vieno veido, vieno ūgio, vieno balso, vieno plauko. 

— Kuris iš jūsų vyresnysis?— paklausė Jelena Gražioji. 

Jie visi drauge suriko: 

— Aš vyresnysis! Aš vyresnysis! 

„Na,— galvoja ji, — čia taip lengvai nieko nesužinosi.“ 

Ir liepė paduoti vienuolika paprastų taurių, o dvyliktąją auksinę, iš 
kurios visada pati gerdavo; pripylė tas taures brangaus vyno ir ėmė vai- 
šinti šaunuolius. Nė vienas neima paprastos taurės, visi auksinės siekia, ir 
ėmė jie plėšti ją vienas iš kito; tik triukšmo pridarė ir vyną išlaistė. 

Mato Jelena Gražioji, kad jos sumanymas nepasisekė; liepė tuos vyrus 
privalgydinti, nugirdyti ir kieme suguidyti. Nakčia, kai visi kietai sumigo, 
ji atėjo pas juos su savo burtų knyga, žvilgtelėjo į knygą ir tuojau pažino 
kaltininką. Paėmė žirkles ir nukirpo plaukus nuo smilkinio. 

„Pagal šitą ženklą aš jį rytoj pažinsiu ir liepsiu nužudyti.“ - 

Anksti rytą pabudo Ivanas, pirklio sūnus, čiuptelėjo už galvos — ogi 
smilkinys nukirptas. Pašoko jis iš patalo ir ėmė kelti draugus. 

— Užteks miegoti, nelaimė arti! Imkite žirkles ir kirpkitės plaukus 
nuo smilkinių. 

Po valandos pasišaukė juos Jelena Gražioji ir ėmė ieškoti kaltininko. 
Kas per keistybė? Į kurį tik pažvelgi — visų smilkiniai apkirpti. Iš ap- 
maudo stvėrė ji savo burtų knygą ir į krosnį įmetė. Paskui nebegalėjo 
ji atsikalbėti, turėjo tekėti už caraičio. Vestuvės buvo linksmos; tris die- 
nas žmonės nemigę gėrė, tris dienas smuklės ir karčiamos buvo atidary- 
tos — kas nori, eik, gerk ir valgyk už valdžios pinigus. 

Kai baigėsi puotos, caraitis įšsirengė su jaunąja žmona į savo kraštą, 
o dvylika šaunuolių išleido pirma. Išėjo jie už miesto, pasitiesė kilimą 
skrajūną, susėdo ir pakilo aukščiau už plaukiančius debesis. Lėkė lėkė 
ir nusileido kaip tik prie to didžiojo miško, kur buvo palikę ristus savo 
žirgus. Vos spėjo nulipti nuo kilimo, žiūri — bėga į juos senis su strėle. 
Ivanas, pirklio sūnus, atidavė jam stebuklingą kepurę. Paskui jį atbėgo 
kitas senis ir gavo kilimą skrajūną, o paskui ir trečiasis — tam atiteko 
batai greituoliai. Ivanas sako savo draugams: 

-— Balnokite; broleliai, žirgus, laikas keliauti. 

Jie tuojau susigaudė žirgus, pasibalnojo ir išjojo į savo tėvynę. Par- 
jojo ir tiesiai atėjo pas caraitę; ta labai apsidžiaugė jais, išklausinėjo, ką 
girdėję apie jos brolį, kaip jis vedė ir ar greitai bus namie. 

— Kuo gi jus, — klausia,— už tokią tarnybą apdovanoti? 

Atsako Ivanas, pirklio sūnus: 

— Pasodink mane į tamsiąją, į senąją vietą. 

Nors ir labai jį caraitė atkalbinėjo, bet jis savo laikėsi. Paėmė jį ka- 
reiviai ir nuvedė į tamsiąją. 

Po mėnesio parvažiavo caraitis su jaunąja Žmona. Sutiko iškilmingai: 
muzika grojo, patrankos šaudė, varpai skambino, žmonių buvo tokia spūs- 
tis, kad nors galvomis eik. Atėjo bajorai ir visokie valdininkai prisista- 
tyti caraičiui. Jis apsidairė ir klausia: 

— Kur Ivanas, mano ištikimasis tarnas? 

— Jis, — sako,— tamsiojoje sėdi. 

— Kodėl tamsiojoje? Kas drįso pasodinti? 

Sako jam caraitė: 

— Juk tu pats, broleli, ant jo užsirūstinai ir liepei laikyti kalėjime. 
Atsimeni, tu jį kažkokio sapno klausei, o jis nenorėjo tau pasakyti. 

— Nejaugi tas pats? 

— Tas pats, aš jį kuriam laikui buvau išleidusi pas tave. 

Caraitis įsakė atvesti Ivaną, pirklio sūnų, ir prašė, kas buvo, neminėti 
piktu. Apdovanojo auksu ir leido eiti, kur jis nori. 

Išėjo Ivanas namo, o jo tėvas ir motina buvo nuskurdę ir persikėlę 
į kitą vietą. Ieškojo jų Ivanas, ieškojo ir surado juos naktį. Pasiprašė 
nakvynės, tėvas jo nepažino. 

Rytą atsikėlė Ivanas, paduoda jam motina praustis, o tėvas rankšluostį 
laiko. Ivanas sako: 

— Sveiki, tėveli ir motinėle, kaip jūs nepažinot savo sūnaus? Dabar, 
tėveli, aš galiu tau savo sapną papasakoti. 

— Ką gi, papasakok, sūneli. 

— Sapnavau, kad ateis toks laikas, kai motinėlė man ant rankų van- 
denį pils, o tu, tėveli, rankšluostį laikysi. Taip ir atsitiko, 0 aš nenorėjau 
tavęs įžeisti. " 

Pamatė tėvas, kad ne iš piktumo sūnus nutylėjo savo sapną, ir ėmė 
prašyti Ivaną, kad atleistų jam skriaudą. 

Atidavė Ivanas tėvui auksą, kurį iš caraičio buvo gavęs, ir jie puikiai 
gyveno, 

Tai ir pasakos galas. 


Marja Morevna 


V ausa krašte, vienoje šalyje gyveno caraitis Ivanas. Jis turėjo tris 
seseris: viena buvo caraitė Marja, antra caraitė Olga, trečia caraitė Ana. 

Jų tėvas ir motina pasimirė. Mirdami jie sūnui prisakė: 

„Kas pirmas tavo seserims pasipirš, už to ir išleisk,— nelaikyk ilgai 
prie savęs.“ 

Caraitis palaidojo tėvus ir iš sielvarto nuėjo su seserimis į žaliąjį 
sodą pasivaikščioti. 

Staiga dangų apniaukė juodas debesis, pakilo baisi audra. 

— Einam, seselės, namo, — sako caraitis Ivanas. 

Vos tiktai parėjo į rūmus, tuoj trenkė griausmas, pusiau sprogo lu- 
bos, ir įlėkė pas juos į menę margas sakalas. Trinktelėjo sakalas į grindis, 
pavirto šauniu jaunikaičiu ir sako: 

— Sveikas, caraiti Ivanai, anksčiau aš lankiausi kaip svečias, o da- 
bar atvykau kaip jaunikis: noriu pasipiršti tavo seseriai, caraitei Marjai. 

— Jei patinki tu seselei, aš jos nelaikau — tegu eina! 

Caraitė Marja sutiko. Sakalas vedė ją ir nusinešė į savo kraštą. 


11. Auksinis kalnas 161 


Slenka dienos, bėga valandos — visų metų kaip nebūta. Išėjo caraitis 
Ivanas su dviem seserimis į žaliąjį sodą pasivaikščioti. Vėl pakyla de- 
besis, su viesulu, su žaibais. 

— Eime, seselės, namo, — sako caraitis. 

Vos tiktai parėjo į rūmus, trenkė žaibas, sugriuvo stogas, prasiskyrė 
lubos ir įlėkė erelis. Trenkėsi erelis į žemę ir pavirto šauniu jaunikaičiu. 

— Sveikas, caraiti Ivanai, pirma aš lankiausi kaip svečias, o dabar 
atvykau kaip jaunikis. 

Ir pasipiršo caraitei Olgai. 

Atsako caraitis Ivanas: 

— Jeigu tu patinki caraitei Olgai, tai tegu eina už tavęs; laisvės aš 
jai nevaržau. 

Caraitė Olga sutiko ir ištekėjo už erelio. Erelis pagriebė ją ir nusinešė 
į savo kraštą. 

Praėjo dar vieneri metai. Caraitis Ivanas sako savo jauniausiai seselei: 

— Einam po žaliąjį sodą pasivaikščioti. 

Pavaikščiojo truputį; vėl pakyla debesis su viesulu, su žaibais. 

— Grįžkime, sesele, namo! 

Sugrįžo namo, nespėjo atsisėsti, trenkė griausmas, prasiskyrė lubos ir 
įlėkė varnas. Trinktelėjo varnas į grindis ir pavirto šauniu jaunikaičiu. 
Anie buvo gražūs, o šitas dar gražesnis. 

— Na, caraiti Ivanai, anksčiau aš kaip svečias lankiausi, o dabar kaip 
jaunikis atvykau, leisk už manęs caraitę Aną. 

— Aš seselei laisvės nevaržau; jei tu jai mielas, tegu eina už tavęs. 

Ištekėjo už varno caraitė Ana, ir jis nusinešė ją į savo karalystę. 

Caraitis Ivanas pasiliko vienas. Visus metus gyveno be seserų, ir pa- 
sidarė jam nuobodu. 

— Eisiu, — tarė, — ieškoti seserų. 

Išsirengė į kelionę, ėjo ėjo ir mato — didelė kariuomenė lauke išgul- 
dyta išmušta. Klausia caraitis Ivanas: 

— Jei čia esama gyvo žmogaus — atsiliepkite, kas sumušė šitą didžiąją 
kariuomene? | 

Atsiliepė jam vienas gyvas žmogus: 

— Visą šitą didžiąją kariuomenę sumušė Marja Morevna, gražioji 
karalienė. 

Caraitis Ivanas toliau nukeliavo, prijojo prie baltų palapinių, išeina jo 
pasitikti Marja Morevna, gražioji karalienė. 

—- Sveikas, caraiti, kur tave dievas neša — savo noru ar kieno ver- 
čiamas? 

Atsako jai caraitis Ivanas: 

— Šaunūs vyrai verčiami nejodinėja. 

— Na, jeigu neskubi, tai pasisvečiuok mano palapinėje. 

Caraitis Ivanas apsidžiaugė: dvi naktis palapinėje nakvojo. Patiko jis 
Marjai Morevnai ir susituokė su jąja. 

Marja Morevna, gražioji karalienė, pasiėmė jį į savo karalystę; pagy- 
veno jie kiek laiko drauge, ir sumanė karalienė vėl į karą rengtis. Pa- 
lieka ji caraičiui Ivanui visą ūkį ir įsako: 

— Visur vaikščiok, viską prižiūrėk, tik į šitą kamarą neik. 

Jis neiškentė: kai tiktai Marja Morevna išvyko, jis tuojau puolė į ka- 
marą, pravėrė duris, žvilgtelėjo — o ten kabo Kaščejus Nemirtingasis, 
dvylika grandinių prirakintas. 

Prašo Kaščejus caraitį Ivaną: 

— Pasigailėk manęs, duok man atsigerti, dešimt metų aš čia kanki- 
nuosi, nevalgęs, negėręs — visai gerklė išdžiūvusi. 

Caraitis padavė jam visą kibirą vandens; jis išgėrė ir dar paprašė: 

— Vienu kibiru neužgesinsiu troškulio, duok dar. | 

Caraitis padavė antrą kibirą. Kaščejus išgėrė ir paprašė trečio, o kai 
išgėrė trečią kibirą — atgavo buvusią savo jėgą, krestelėjo grandines ir 
visas dvylika iš karto nutraukė. 

— Ačiū, caraiti Ivanai,— tarė Kaščejus Nemirtingasis — dabar tu nie- 
kada nebematysi Marjos Morevnos, kaip savo ausų. 

Ir kaip baisus viesulas jis išlėkė pro langą, pasivijo kelyje Marją 
Morevną, gražiąją karalienę, pagriebė ją ir nusinešė pas save. 

O caraitis Ivanas graudžiai graudžiai apsiverkė, išsirengė ir išvyko 
į tolimą kelionę: 

„Kas bebūtų, vis tiek surasiu Marją Morevną!“ 


Eina dieną, eina antrą, trečiai auštant pamatė nuostabius rūmus. Prie 
rūmų ąžuolas stovi, ąžuole sakalas tupi. Nulėkė sakalas nuo ąžuolo, 
trinktelėjo į žemę, pavirto šauniu jaunikaičiu ir sušuko: 

— Ak mano svaini mielasis! 

Išbėgo caraitė Marja, džiaugsmingai pasitiko caraitį Ivaną, ėmė jį 
klausinėti, ar tebesąs sveikas gyvas, ir kaip pati begyvenanti pasakoti. 
Paviešėjo pas juos caraitis tris dienas ir sako: 

— Negaliu pas jus ilgiau viešėti; einu ieškoti savo žmonos, Marjos 
Morevnos, gražiosios karalienės. 

— Sunku bus tau ją surasti. — atsakė sakalas.— Palik čia dėl visa ko 
sidabrinį savo šaukštą: mes į jį žiūrėsime, tave minėsime. 

Caraitis Ivanas paliko pas sakalą sidabrinį savo šaukštą ir leidosi 
į kelionę. 

Ėjo dieną, ėjo antrą, trečiai auštant, pamatė dar gražesnius rūmus; 
prie rūmų ąžuolas stovi, ąžuole erelis tupi. 

Nulėkė erelis nuo medžio, trenkėsi į žemę, pavirto šauniu jaunikai- 
čiu ir sušuko: 

— Kelkis, caraite Olga, mielasis mūsų broliukas ateina! 

Caraitė Olga tuojau atbėgo, ėmė jį bučiuoti glėbesčiuoti, kaip svei- 
kas gyvas klausinėti, kaip pati begyvenanti pasakoti. 

Caraitis Ivanas paviešėjo pas juos tris dieneles ir sako: 

— Ilgiau viešėti nebegaliu; einu ieškoti savo žmonos, Marjos Morev- 
nos, gražiosios karalienės. 

Atsako erelis: 

— Sunku bus tau ją surasti; palik pas mus sidabrinę šakutę: mes į ją 
žiūrėsime, tave minėsime. 

Jis paliko sidabrinę šakutę ir išėjo į kelią. 

Dieną ėjo, antrą ėjo, trečiai auštant, pamatė rūmus, dar gražesnius už 
abejus pirmuosius; prie rūmų ąžuolas stovi, ąžuole varnas tupi. 

Nulėkė varnas nuo medžio, trenkėsi į žemę, pavirto šauniu jauni- 
kaičiu ir sušuko: 

— Caraite Ana, greičiau išeik, mūsų brolelis atkeliauja! 

Išbėgo caraitė Ana, pasitiko jį džiaugsmingai, ėmė jį bučiuoti myluo- 
ti, kaip sveikas gyvas klausinėti, kaip pati begyvenanti pasakoti. 

Caraitis Ivanas paviešėjo pas juos tris dieneles ir sako: 

— Likite sveiki, eisiu ieškoti savo žmonos, Marjos Morevnos, gra- 
žiosios karalienės. 

Atsako varnas: 


— Sunku bus tau ją surasti; palik pas mus sidabrinę tabokinę: mes 
į ją žiūrėsime, tave minėsime. 

Caraitis atidavė jam sidabrinę tabokinę, atsisveikino ir išvyko į ke- 
lione. 

Ėjo dieną, ėjo antrą, o trečią priėjo Marją Morevną. 

Pamatė ji savo mieląjį, puolė jam ant kaklo, pasruvo ašaromis ir tarė: 

— Ak caraiti Ivanai, kodėl tu manęs nepaklausei — pažiūrėjai į ka- 
marą ir išleidai Kaščejų Nemirtingąjį. 

— Dovanok, Marja Morevna, neminėk, kas buvo, verčiau jok su ma- 
nim, kol dar nematyti Kaščejaus Nemirtingojo, gal būt, nepavys. 

Išsirengė ir išjojo. O Kaščejus medžioklėje buvo; vakarop jis namo 
grįžta, po juo ristas žirgas klumpa. 

— Ko tu, nusilesęs kuine, klumpi? Ar nujauti kokį negandą? 

Atsako žirgas: 

— Caraitis Ivanas buvo atsilankęs, Marją Morevną išsivežė. 

— O ar galima juos pavyti? 

— Galima kviečius pasėti, sulaukti, kol jie užaugs, nupiauti, iškulti, 
miltus sumalti, penkias krosnis ragaišio iškepti, tą ragaišį suvalgyti ir tada 
imti vytis — ir tai suspėsime, 

Kaščejus nujojo šuoliais, pasivijo caraitį Ivaną. 

— Na,— sako, — pirmą kartą tau atleidžiu už tavo gerumą, kad mane 
vandeniu pagirdei; ir antrą kartą atleisiu, o trečią kartą — saugokis — 
į gabalus sukaposiu. 

Atėmė iš jo Marją Morevną ir nusinešė, o caraitis Ivanas atsisėdo ant 
akmens ir pravirko. 

Paverkė paverkė ir vėl grįžo ieškoti Marjos Morevnos. Kaščejaus 
Nemirtingojo namie nebuvo. 

— Jojam, Marja Morevna. 

— Ak caraiti Ivanai, jis mus pasivys. 

— Tegu pasiveja; mes nors valandėlę kitą drauge pabūsime. 

Susiruošė ir išjojo. 

Kaščejus Nemirtingasis namo grįžta, po juo ,ristas žirgas klumpa. 

— Ko tu, išbadėjęs kuine, klumpi? Ar kokį negandą jauti? 

— Caraitis Ivanas buvo atvykęs, Marją Morevną pasiėmė. 

— O ar galima juos pasivyti? 

— Galima miežius pasėti, sulaukti, kol jie užaugs, nupiauti, iškulti, 
alaus padaryti, girtai nusigerti, iki soties išsimiegoti ir tik tada imti vy- 
tis — ir tai suspėsime. 

Kaščejus šuoliais nujojo, pasivijo caraitį Ivaną. 

— Juk aš tau sakiau, kad nebematysi Marjos Morevnos kaip savo 
ausų. 

Atėmė ją ir nusinešė namo. 

Pasiliko vienas caraitis Ivanas, paverkė paverkė ir vėl sugrįžo pas 
Marją Morevną; tuo metu Kaščejaus namie nebuvo. 

— Jojam, Marja Morevna. 

— Ak caraiti Ivanai, juk jis pasivys, tave į gabalus sukapos! 

— Tegu sukapoja, aš be tavęs negaliu gyventi! 

Išsirengė ir išjojo. Kaščejus Nemirtingasis namo grįžta, po juo ristas 
žirgas klumpa. 

— Ko tu klumpię Ar kokį negandą jauti? 

— Caraitis Ivanas buvo atjojęs, Marją Morevną pasiėmė. 

Kaščejus nujojo šuoliais, pasivijo caraitį Ivaną, sukapojo jį į smulkius 
gabalus ir sudėjo į derviną statinę; paėmė tą statinę, apkaustė geležiniais 
lankais ir įmetė į mėlyną jūrą, o Marją Morevną nusinešė namo. 

Tuo metu pas svainius caraičio Ivano sidabras pajuodo. 

— Ak,— tarė jie, — matyt, nelaimė atsitiko! 

Erelis puolė į mėlynąją jūrą, pagriebė ir ištraukė statinę į krantą. 

Sakalas nuskrido gyvojo vandens, o varnas negyvojo. 

Sulėkė visi trys į vieną vietą, prakirto statinę, išėmė caraičio Ivano ga- 
balus, nuplovė ir sudėjo kaip buvo. 

Varnas pašlakstė negyvuoju vandeniu — kūnas suaugo, sugijo. Saka- 
las pašlakstė gyvuoju vandeniu — caraitis Ivanas krustelėjo, atsikėlė ir 
sako: 

— Ak, kaip ilgai miegojau! 

— Ir toliau būtum miegojęs, jeigu ne mes, — atsakė svainiai— Einam 
dabar pas mus į svečius. 

— Ne, broleliai, aš eisiu ieškoti Marjos Morevnos. 

Ateina pas ją ir prašo: 

— Sužinok iš Kaščejaus Nemirtingojo, kur jis gavo sau tokį puikų 
žirgą. 

Marja Morevna nutaikė gerą valandėlę ir ėmė Kaščejų klausinėti. 
Kaščejus pasakė: Ė 

— Už devynių kalnų, už devynių girių, už ugnies upės gyvena ra- 
gana žiežula. Ji turi tokią kumelę, ant kurios ji kiekvieną dieną aplink 

pasaulį apjoja. Daug ji turi ir kitų puikių kumelių. Aš pas ją tris dienas 
piemeniu buvau, nė vienos kumelės nepraganiau, ir už tai ragana žiežula 
man davė vieną kumeliuką. 

— Kaipgi tu per ugnies upę perėjai? 

— Ogi aš turiu tokią skarelę — kai mosteliu į dešinę tris kartus, pa- 
sidaro aukštas aukštas tiltas, ir ugnis jo nepasiekia. 

Marja Morevna išklausinėjo, viską papasakojo caraičiui Ivanui. 

Ji paėmė skarelę ir atidavė jam. 

Caraitis Ivanas perėjo ugnies upę ir nuėjo pas raganą žiežulą. Ilgai 
jis ėjo negėręs, nevalgęs. Beeidamas sutiko užjūrio paukštę su mažais 
vaikeliais. Caraitis Ivanas sako: 

— Nagi suvalgysiu vieną paukščiuką. 

— Nevalgyk, caraiti Ivanai,— prašo užjūrio paukštė, — kada nors aš 
tau būsiu naudinga. 

Nuėjo jis toliau; pamatė miške avilį bičių. 

— Ogi paimsiu, — tarė, — truputį medaus. 

Bičių motinėlė atsiliepia: 

— Neimk mano medaus, caraiti Ivanai, kada nors aš tau būsiu nau- 
dinga. 

Jis neėmė medaus ir nuėjo toliau; susitiko jis liūtę su liūtuku. 

— Suvalgysiu nors šitą liūtuką; taip norisi valgyti, kad net bloga. 

— Nieko nedaryk, caraiti Ivanai,— prašo liūtė,— kada nors aš tau bū- 
siu naudinga. 

— Gerai, tegu bus, kaip tu nori! 


Nuėjo alkanas. Ėjo ėjo — stovi raganos žiežulos troba, aplinkui trobą 
dvylika karčių, ant vienuolikos karčių po žmogaus galvą, tiktai viena 
tuščia. 

— Sveika, senele! 

— Sveikas, caraiti Ivanai! Ko atėjai — savo noru ar reikalo spiriamas? 

— Atėjau užsitarnauti galiūniško tavo žirgo. 

— Prašom, caraiti, juk pas mane nereikia tarnauti ištisus metus, tik- 
tai tris dienas. Jei išganysi mano kumeles — duosiu tau galiūnišką žirgą, 
o jei ne, tai nepyk — styros tavo galva ant paskutinės karties. 

Caraitis Ivanas sutiko. Ragana žiežula jį pavalgydino, pagirdė ir liepė 
darbo imtis. 


ap 

Vos tiktai jis išginė kumeles į lauką, kumelės pastatė uodegas ir visos 
kas sau po pievas išlakstė; nespėjo caraitis nė apsidairyti, ir jos visai 
dingo. 

Tada jis pravirko, nusiminė, atsisėdo ant akmens ir užmigo. 

Saulutė jau leidžias, atskrido užjūrio paukštė ir žadina jį: 

— Kelkis, caraiti Ivanai, dabar kumelės jau namie. 

Caraitis atsikėlė, parėjo namo. O ragana žiežula ir ūžia, ir šaukia ant 
savo kumelių: 

— Ko jūs namo sugrįžote? 

— Kaip mes negrįšime, suskrido paukščiai iš viso pasaulio, vos mums 
akių neiškapojo. 

— Na, tai jūs rytoj po pievas nelakstykite, o išsisklaidykite po tan- 
kius miškus. 

Išmiegojo naktį caraitis Ivanas; rytą ragana žiežula jam sako: 

— Žiūrėk, caraiti, jeigu neišganysi kumelių, jeigu nors vieną praga- 
nysi — styros ant karties nerami tavo galvelė. 

Išginė jis kumeles į pievas; jos tuojau užlaužė uodegas ir išsibėgiojo 
po tankius miškus. Vėl atsisėdo caraitis ant akmens, paverkė, paverkė, 
ėmė ir užmigo. Saulutė nusileido už miško. Atbėgo liūtė: 

— Kelkis, caraiti Ivanai, visos kumelės suvarytos. 

Caraitis Ivanas atsikėlė ir parėjo namo. Ragana žiežula dar labiau su- 
pyko ir ūžia, ir šaukia ant savo kumelių: 

— Ko jūs namo sugrįžote? 

— Kaip mes galėjome negrįžti! Subėgo plėšrūs žvėrys iš viso pasau- 
lio, vos mūsų visai nesudraskė! 

— Na, rytoj bėkite į mėlynąją jūrą. 

Vėl išmiegojo naktį caraitis Ivanas; rytą siunčia jį ragana žiežula 
kumelių ganyti: 

— Jeigu neišganysi — styros nerami tavo galvelė ant karties. 

Jis išginė kumeles į lauką. Jos tuojau pakėlė uodegas, dingo iš akių 
ir nubėgo į mėlyną jūrą; stovi vandenyje ligi kaklo. Caraitis Ivanas atsi- 
sėdo ant akmens, apsiverkė ir užmigo. Saulutė už miško nusileido, at- 
skrido bitutė ir sako: 

— Kelkis, caraiti, kumelės visos sugaudytos; bet kai sugrįši namo, 
tai raganai žiežulai į akis nesirodyk, nueik į arklidę ir pasislėpk po ėdžio- 

mis. Ten yra nususęs kumeliukas — mėšle vartosi; tu jį pasiimk ir tam- 
sų vidurnaktį išeik iš namų. 

Caraitis Ivanas atsikėlė, nulindo į arklidę ir atsigulė už ėdžių. Ragana 
žiežula ir ūžia, ir šaukia ant savo kumelių: 

— Ko sugrįžote? 

— Kaip mes nesugrįšime? Prilėkė bičių galybių galybės iš viso pa- 
saulio ir ėmė mus iš visų pusių kruvinai gilti. 

Ragana žiežula užmigo, o per patį vidurnaktį caraitis Ivanas paėmė 
nusususį jos Kkumeliuką, jį pasibalnojo, atsisėdo ir nulėkė prie ugnies 
upės. Prijojo prie tos upės, tris kartus mostelėjo skarele į dešinę pusę — 
ir staiga nežinia iš kur atsirado aukštas, puikus tiltas per upę. 

Caraitis perjojo per tiltą ir mostelėjo skarele į kairiąją pusę tiktai du 
kartus — paliko per upę tiltas plonas plonutėlis. 

Rytą pabudo ragana žiežula — nusususio kumeliuko nė matyti, nė re- 
gėti! Šoko vytis. Kiek tik įkabina ant geležinės piestos lekia, grūstuvu 
pasispiria, šluotražiu pėdas užžeria. 

Atlėkė prie ugnies upės, žvilgtelėjo ir galvoja: 

„Geras tiltas!“ 

Jojo tiltu ir, kai tiktai pasiekė vidurį, — tiltas sulūžo, ragana žiežula 
į upę nugarmėjo; čia ją ir ištiko baisi mirtis. 

Caraitis Ivanas atganė kumeliuką žaliose pievose, pasidarė iš jo nuo- 
stabus žirgas. 

Atjoja caraitis pas Marją Morevną. Ji išbėgo, puolė jam ant kaklo. 

— Kaip tau pavyko iš mirties išsigelbėti? 

— Taip ir taip, — sako, — jok su manim. 

— Bijau, caraiti Ivanai, jei Kaščejus pasivys, tai vėl tave sukapos! 

— Ne, nepasivys! Dabar aš turiu puikų galiūnišką žirgą, kuris kaip 
paukštis skrenda. 

Sėdo jie ant žirgo ir išjojo. 

Kaščejus namo grįžta, po juo žirgas klumpa. 

— Ko tu, perkaręs kuine, klumpiė Ar kokį negandą jauti? 

— Caraitis Ivanas buvo atjojęs, Marją Morevną pasiėmė. 

— (O ar galima juos pasivyti? 

— Nežinau, dabar caraitis Ivanas turi galiūnišką žirgą, geresnį už 
mane. 


— Ne, neištversiu,— tarė Kaščejus Nemirtingasis, — josiu vytis! 

Gal ilgai, gal trumpai jojo — pasivijo jis caraitį Ivaną, nušoko žemėn 
ir norėjo jį nukirsti aštriu kardu; tuo metu caraičio Ivano žirgas spyrė 
iš visos jėgos Kaščejui Nemirtingajam kanopa ir perskėlė jam galvą, 
o caraitis vėzdu jį pribaigė. 

Paskui sukrovė caraitis krūvą malkų, užkūrė ugnį, sudegino Kaščejų 
Nemirtingąjį ant laužo ir jo pelenus išbarstė pavėjui. 

Marja Morevna sėdo ant Kaščejaus žirgo, o caraitis Ivanas ant sa- 
vojo, ir nujojo jie į svečius pirma pas varną, paskui pas erelį, o paskui 
ir pas sakalą. Visur, kur tik nujoja, juos su džiaugsmu pasitinka: 

— Ak caraiti Ivanai, o mes jau nesitikėjome tave pamatyti. Na, bet 
ne veltui tu rūpinaisi: tokios gražuolės, kaip Marja Morevna, visame 
pasaulyje ieškosi — antros nesurasi! 

Paviešėjo jie, papuotavo ir išjojo į savo kraštą. Rarjojo ir ėmė puikiai 
gyventi, nesenti, alų midų gerti. 

Stebuklingas žiedas 


V. išabiė šalyje, viename krašte gyveno senis su sene, ir turėjo jie sūnų 
Martynką. Visą savo amžių senis gyveno iš medžioklės, šaudė žvėris ir 
paukščius, iš to pats mito ir savo šeimą maitino. Atėjo laikas — apsirgo 
senis ir numirė. Paliko Martynka su motina, paverkė paraudojo, bet ką 
padarysi: mirusio neprikelsi. Pagyveno savaitę ir baigė valgyti visą duo- 
ną, kurią turėjo pasidėję atsargai. Mato senė, kad nebėra ko daugiau 
valgyti, reikia pinigėlius krapštyti, o senis jiems buvo palikęs du šimtus 
rublių. Labai ji nenorėjo praimti santaupų, bet, kad ir labai gailėjosi, pra- 
imti reikia — juk nemirsi badu! Atskaitė šimtą rublių ir sako sūnui: 

— Na Martynka, še tau šimtinę, eik ir paprašyk kaimynus arklio, va- 
žįuok į miestą ir nupirk duonos; gal žiemą kaip nors prastumsime, 0 pa- 
vasarį imsime darbo ieškoti. 

Martynka išsiprašė vežimą su arkliu ir nuvažiavo į miestą. Važiuoja 
jis pro mėsos parduotuves — šurmulys, barniai, žmonių daugybė. Kas čia 
galėtų būti? Ogi mėsininkai sugavę medžioklinį šunį, pririšę jį prie stulpo 
ir muša lazdomis — šuo blaškosi, staugia, dantimis kaukši... Martynka 
pribėgo prie mėsininkų ir klausia: 

— Broleliai! Už ką jūs vargšą šunį taip negailestingai mušate? 

— O kaip jo, prakeiktojo, nemuši,— atsako mėsininkai,— kad jis visą 
jaučio skerdeną sugadino! 

— Gana, broleliai! Nemuškite jo, verčiau parduokite jį man. 

— Pirk, jei nori, — sako vienas vyras juokais, — duok šimtą rublių. 

Martynka išsitraukė iš užančio šimtinę, atidavė mėsininkams, o šunį 
atsirišo ir pasiėmė su savim. Šuo ėmė prie jo gerintis, uodegą tik vizgina: 
supranta, vadinasi, kas jį nuo mirties išgelbėjo. 

Parvažiuoja Martynka namo, motina tuojau ėmė klausinėti: 

— Ką pirkai, sūneli? | 

— Nusipirkau pirmąją laimę. 

— Ką tu čia paistai, kokią laimę? 

— Ogi štai jinai — Žurka!— ir parodė jai šunį. 

— O daugiau nieko nenupirkai? 

— Jei pinigų būtų likę, gal būčiau ir nupirkęs, bet visą šimtinę už 
šunį atidaviau. 

Senė ėmė bartis: 

— Mes,— sako, — patys neturime ko valgyti, šiandien paskutines dul- 
kes iš aruodų sušlaviau ir paplotėlį iškepiau, o rytoj ir to neturėsime! 

Kitą dieną ištraukė senė kitą šimtą rublių, duoda Martynkai ir sako: 

— Še, sūneli! Važiuok į miestą, nupirk duonos, o tuščiai pinigų ne- 
švaistyk. 

Nuvažiavo Martynka į miestą, ėmė vaikščioti po gatves ir dairytis, ir 
krito jam į akis piktas berniukas: pagavęs katiną, užnėręs virvę ant 
kaklo ir tempia jį prie upės. 

— Palauk!— sušuko Martynka.— Kur Vaską tempi! 

— Noriu jį nuskandinti, prakeiktąjį! 

— Už kokį nusikaltimą? 

— Nuo stalo pyragą nudžiovė. 

— Neskandink jo, verčiau man parduok. 

— Pirk, jei nori, duok šimtą rublių. 

Martynka ilgai negalvojo, įkišo ranką į užantį, ištraukė pinigus ir 
atidavė berniukui, o katiną įsidėjo į maišą ir parsivežė namo. 

— Ką nupirkai, sūnelit— klausia jį senė. 

— Katiną Vaską. 

— O daugiau nieko nenupirkai? 

— Jeigu pinigų būtų likę, gal būčiau ką ir daugiau nupirkęs. 

— Ei tu, kvaily šitoksai!-— suriko ant jo senė.— Eik lauk iš namų, 
ieškok sau duonos po svetimus žmones. 

Nuėjo Martynka į gretimą kaimą darbo ieškoti. Eina keliu, o paskui 
jį Žurka su Vaska bėga. Priešais ateina popas: 

— Kur eini, berneli? 

— Einu už berną samdytis. 

— Eik pas mane, tiktai aš darbininkus nesulygęs imu: kas pas mane 
ištarnaus trejus metus, to ir taip nenuskriausiu. 

Martynka sutiko ir be poilsio tris vasaras ir tris žiemas plušo popui. 
Atėjo laikas atsilyginti, šaukia jį šeimininkas: 

— Na, Martynka! Eik — pasiimk už savo darbą. 

Atvedė į svirną, rodo du pilnus maišus ir sako: 

— Katrą nori, tą ir imk! 

Žiūri Martynka: viename maiše — sidabras, o kitame — smėlys, ir su- 
simąstė: 

„Toks dalykas ne šiaipsau paruoštas! Tegu jau mano darbas pražūva, 
o aš pabandysiu, imsiu smėlį — žiūrėsiu, kas iš to bus?“ 

Sako jis šeimininkui: 

— Aš, tėveli, pasirenku sau maišą su smulkiu smėliu. 

— Na, berneli, laisva tavo valia, imk, jei sidabro biauriesi. 

Martynka užsivertė maišą ant pečių ir eina ieškoti kitos vietos. Ėjo 
ėjo ir nuklydo į tankų, didelį mišką. Viduryje miško aikštė, aikštėje ug- 
nis kūrenasi, ugnyje mergina sėdi, o jau tokia gražuolė, kad nei sugal- 
vosi, nei susapnuosi, nebent tik pasakoje paseksi. Sako gražioji mergina: 

— Martynai, našlės sūnau! Jei nori įsigyti laimę, išgelbėk mane: už- 
pilk šią liepsną smėliu, už kurį trejus metus tarnavai. 

„Ir tikrai, — pagalvojo Martynka,— užuot tampius tokią sunkybę, ge- 
riau žmogui padėti. Nedidelis turtas — smėlys, to labo visur pilna.“ 

Nusiėmė maišą, atrišo ir ėmė berti. Ugnis tuojau užgeso, gražioji mer- 
gina trenkėsi į žemę, pavirto gyvate, užšoko vaikinui ant krūtinės ir apsi- 
vyniojo aplink kaklą. Martynka nusigando. 

— Nebijok!-— tarė jam gyvatė.— Eik dabar už devynių žemių, į de- 
vintą valstybę, į požemio karalystę, ten mano tėvelis karaliauja. Kai nu- 
vyksi pas jį į dvarą, jis tau siūlys daug aukso ir sidabro ir brangiųjų 
akmenų, — tu nieko neimk, o prašyk žiedelio nuo mažojo pirščiuko. Tas 

žiedas nepaprastas; jeigu jį perdėsi iš vienos rankos į kitą ranką — tuojau 
dvylika milžinų atsiras ir, ką jiems liepsi, viską per vieną naktį padarys. 

Iškeliavo vaikinas į tolimą kelionę. Ėjo ėjo ir pagaliau priėjo devintą 
karalystę ir pamatė didelį akmenį. Čia nušoko jam nuo kaklo gyvatė, 
trenkėsi į juodą Žemę ir pasidarė vėl graži mergina, kaip buvusi. 

— Eik paskui mane!— sako gražioji mergina ir nusivedė jį po tuo 
akmeniu. 

Ilgai ėjo požemiais, staiga sumirgėjo šviesa — vis šviesyn ir šviesyn, 
ir išėjo jie į platų lauką, po skaisčiu dangumi. Tame lauke puikiausi rū- 
mai pastatyti, o tuose rūmuose gyvena gražiosios merginos tėvas, to pože- 
minio krašto karalius. 

Įeina keleiviai į baltuosius rūmus, sutinka juos meiliai karalius: 

— Sveika, — sako, — mieloji mano dukra, kur taip ilgai buvai dingusi? 

— Saulele tu mano, tėveli! Būčiau visai pražuvusi, jeigu ne šitas žŽmo- 
gus:-jis mane nuo žiaurios, neišvengiamos mirties išgelbėjo ir čia, į gim- 
tinę, parvedė. 

— Ačiū tau, gerasis vaikine!-— tarė karalius.— Už tavo gerą darbą 
tave reikia apdovanoti. Imk sau ir aukso, ir sidabro, ir brangiųjų akmenų, 
kiek tik tavo širdis geidžia. 

Atsako jam Martynka, našlės sūnus: 

— Jūsų karališkoji didenybe! Nereikia man nei aukso, nei sidabro, 
nei brangiųjų akmenų. Jei nori apdovanoti, duok man žiedelį nuo kara- 
liškos savo rankos mažojo pirščiuko. Aš dar nevedęs, dažniau į žiedelį 
pasižiūrėsiu, apie sužadėtinę pagalvosiu ir savo nuobodulį išblaškysiu. 

Caras tuojau nusimovė žiedą, atidavė Martynkai. 

— Še, nešiok į sveikatą! Tik, žiūrėk, niekam apie žiedą nepasakok, 
kitaip didelę nelaimę užsitrauksi. 

Martynka, našlės sūnus, padėkojo carui, pasiėmė žiedą ir truputį pini- 
gų ir iškeliavo tuo pačiu keliu, kuriuo buvo atėjęs. Ėjo ėjo, keliavo ke- 
liavo, sugrįžo į tėviškę, susirado savo motiną senutę, ir pradėjo jie gy- 
venti be jokio vargo ir rūpesčio. 

Įsinorėjo Martynka vesti; prikibo jis prie motinos, siunčia ją pirš- 
liuosna. 

— Eik,— sako, — pas patį karalių, išpiršk man gražiąją karalaitę. 

— Ei sūneli!-— atsako senė,— kirstum tu medį pagal save — geriau 

būtų. O čia, mat, ką sugalvojo! Na, ko aš eisiu pas karaliųė Aiškus daik- 
tas, jis supyks ir lieps mane ir tave mirtimi nubausti. 

— Nieko, motinėle! Jeigu aš siunčiu, tai drąsiai eik. Kaip karalius 
atsakys, taip man pranešk, o be atsakymo ir namo negrįžk. 

Išsirengė senelė ir nukiūtino į karaliaus rūmus. Atėjo į dvarą, tiesiai 
prie išorinių laiptų, ir drožia, nieko nepranešusi. Pagriebė ją sargybiniai. 

— Stok, senoji ragana! Kur tave velniai neša? Čia net generolai ne- 
drįsta eiti be leidimo. .. 

— Oi, jūs šiokie ir tokie!— ėmė šaukti senė.— Aš atėjau pas karalių 
su geru reikalu, noriu išpiršti jo dukterį karalaitę savo sūnui, o jūs stvaIs- 
tote mane už skvernų. 

Baisų triukšmą sukėlė! Karalius išgirdo riksmą, žvilgtelėjo pro langą 
ir liepė įleisti senę. Įėjo ji į kambarį ir nusilenkė karaliui. 

— Ką pasakysi, senele?— paklausė karalius. 

— Ogi atėjau tavo malonės. Neužsirūstink, ką pasakysiu: aš turiu 
pirklį, o tu turi prekę. Tas pirklys — tai mano sūnelis Martynka, labai 
protingas vaikinas, o prekė — tavo dukrelė, gražioji karalaitė. Ar neiš- 
leistum jos už mano Martynkos? Tai bent pora būtų! 

— Ką tu, ar iš proto išėjai? — suriko ant jos karalius. 

— Visai ne, jūsų karališkoji didenybe! Malonėkite atsakyti. 

Karalius tą pat valandą susikvietė visus ponus ministrus, ir jie pradėjo 
svarstyti ir tartis, ką atsakyti senei. Ir nutarė taip: tegu Martynka per 
vieną dieną ir vieną naktį pastato gražiausius rūmus ir kad nuo tų rūmų 
ligi karaliaus rūmų būtų pastatytas krištolinis tiltas, ir abipus tilto augtų 
medžiai su auksiniais ir sidabriniais obuoliais, o tuose medžiuose čiulbė- 
tų įvairūs paukščiai. Ir dar tegu pastato penkiabonį soborą, kur galėtų 
susituokti, jungtuves atlikti. Jeigu senės sūnus visa tai padarys, galima 
bus tada už jo ir karalaitę išleisti: matyt, jis labai jau protingas. O jeigu 
nepadarys, tai senei ir jam nukirsti galvas už nusikaltimą. Su tokiu atsa- 
kymu atleido senę. Eina ji namo — linguoja, Braucžiomas ašaromis rauda. 
Pamatė Martynką: 

— Na,— tarė, — sakiau aš tau, sūneli, neprasimanyk, ko nereikia, o tu 
vis savo. Tai dabar ir pražuvo mūsų vargšės galvelės, rytoj mus nubaus 
mirtimi. 

— Gana jau, motinėle! Gal būt, gyvi liksime. Gulkis pailsėti — rytą 
galva šviesesnė. 

Lygiai vidurnaktį atsikėlė Martynka iš lovos, išėjo į platų kiemą, per- 
dėjo žiedelį iš vienos rankos į kitą — ir tuojau atsirado prieš jį dvylika 
jaunikaičių, visi vieno veido, vieno plauko, vieno balso. 

— Ko tau reikia, Martynka, našlės sūnau? 

— Ogi štai ko: pastatykite man, kol išauš, šitoje vietoje gražiausius 
rūmus, ir kad nuo mano rūmų ligi karaliaus būtų krištolinis tiltas, abipus 
tilto augtų medžiai su auksiniais ir sidabriniais obuoliais, tuose medžiuo- 
se čiulbėtų įvairiausi paukščiai, ir dar pastatykite penkių bonių didįjį 
soborą, kur galėčiau susituokti, jungtuves atlikti. 

Atsakė dvylika šaunuolių: 

— Ligi ryto viskas bus padaryta! 

Puolė jie į visas puses, suvarė iš visų šalių meistrus ir dailides ir 
ėmėsi darbo: viskas jiems sekasi, greitai darbas eina. Rytą pabudo Mar- 
tynka ne paprastoje troboje, bet įžymiuose, prabangiuose rūmuose; išėjo 
į aukštą priebutį, žiūri — viskas padaryta: ir rūmai, ir soboras, ir tiltas 
krištolinis, ir medžiai su auksiniais ir sidabriniais obuoliais. Tuo metu ir 
karalius išėjo į balkoną, žvilgtelėjo pro žiūroną ir nustebo: viskas atlikta 
kaip sakyta. Pasišaukia karalaitę ir liepia jungtuvėms rengtis. 

— Na,— sako, — negalvojau, nemaniau tavęs išleisti už valstiečio sū- 
naus, bet dabar to išvengti negalima. 

Tuo tarpu, kai karalaitė prausėsi, šveitėsi, brangiais apdarais taisėsi, 
Martynka, našlės sūnus, išėjo į platų kiemą ir perdėjo žiedą iš vienos 
rankos į kitą — staiga dvylika šaunuolių tarsi iš žemės išaugo: 

— Ko nori, ko reikia? 

— Ogi štai, broleliai, apvilkite mane bajorišku švarku, paruoškite iš- 
margintą karietą ir šešetą arklių. 

— Tuojau bus padaryta. 

Nespėjo Martynka tris kartus mirktelėti, o jau atnešė jam švarką; 
užsivilko jis švarką — kaip tik, lyg jam siūtas. Apsigręžė — prie rūmų 
karieta stovi, į karietą nuostabūs žirgai pakinkyti — vienas plaukas sidab- 
rinis, kitas auksinis. Atsisėdo jis į karietą ir nuvažiavo į soborą. Ten jau 
seniai pamaldų skambina, ir žmonių suplaukę nematyta neregėta dau- 
gybė. Paskui jaunikį atvažiavo ir nuotaka su savo auklėmis ir nešiotėmis, 
ir karalius su savo ministrais. Išklausė pamaldų, o paskui, kaip pridera, pa- 
ėmė Martynka, našlės sūnus, gražiąją karalaitę už rankos ir susituokė su 

ja. Karalius paskyrė dukteriai didelę dalį, apdovanojo žentą aukštu laips- 
niu ir iškėlė didelę puotą. 

Gyvena jaunieji mėnesį, ir du, ir tris. Martynka kas dieną vis naujus 
rūmus stato ir sodus veisia. Tiktai karalaitei labai jau ne prie širdies, 
kad ją išleido ne už caraičio, ne už karalaičio, bet už paprasto valstiečio. 
Pradėjo galvoti, kaip jį iš šio pasaulio išgujus. Apsimetė tokia lapute, 
kad ką ir bekalbėti! Visaip vyrui meilinasi, visaip jam pataikauja ir apie 
jo gudrybes klausinėja. Martynka nepasiduoda, nieko nepasakoja. 

Bet kartą jis buvo pas karalių svečiuose, gerai išgėrė, sugrįžo namo 
ir atsigulė pailsėti. Tai karalaitė ir prikibo prie jo, ėmė jį bučiuoti, my- 
luoti, meiliais žodžiais kalbinti ir prisigerino: papasakojo jai Martynka 
apie stebuklingą savo žiedą. 

„Gerai,— galvoja karalaitė, — dabar aš tavęs atsikratysiu!“ 

Vos tiktai užmigo jis kietu miegu, karalaitė čiupt jam už rankos, nu- 
movė nuo mažojo pirščiuko žiedelį, išėjo į erdvų kiemą ir perdėjo tą žie- 
delį iš vienos rankos į kitą. Tuojau atsirado prieš ją dvylika šaunuolių. 

— Ko nori, ko reikia, gražioji karalaite? 

— Klausykite, vyručiai! Kad lig ryto nebūtų čia nei rūmų, nei so- 
boro, nei krištolinio tilto, o stovėtų, kaip anksčiau, sena lūšnelė. Tegu 
mano vyras vargšas pasilieka, o mane nuneškite už devynių marių, į de- 
vintą valstybę, į pelių karalystę. Vien tik iš gėdos nenoriu čia gyventi! 

— Mielai pasistengsime, viskas bus padaryta! 

Tą pat akimirką pagriebė ją vėjas ir nunešė į devintą valstybę, į pelių 
karalystę. 

Rytą pabudo karalius, išėjo nuo balkono pasižvalgyti pro žiūroną — 
nebėra nei rūmų su krištoliniu tiltu, nei penkiabonės cerkvės, o stovi sena 
lūšnelė. 

„Kas čia galėtų būti? — galvoja karalius.— Kur viskas dingo?" 

Nieko negaišdamas, siunčia savo adjutantą sužinoti: kas atsitiko? Ad- 
jutantas nulėkė raitas ir, atgal sugrįžęs, praneša valdovui: 

— Jūsų didenybe! Kur buvo gražiausi rūmai, ten vėl tebestovi menka 
lūšnelė, o toje lūšnelėje jūsų žentas su savo motina gyvena, o gražiosios 
karalaitės nė kvapo nebėra, ir nežinia, kur ji dabar galėtų būti. 

Karalius sušaukė didžiąją tarybą ir liepė griežtai teisti savo žentą už 
tai, kad jis apkerėjo jį savo burtais ir pražudė gražiąją karalaitę. Nuteisė 

Martynką pasodinti į aukštą mūrinį bokštą ir neduoti jam nei valgyti, 
nei gerti. Tegu numiršta badu. Atėjo mūrininkai, pastatė bokštą ir užmū- 
rijo Martynką aklinai, tik mažą langelį šviesai įeiti paliko. Sėdi jis, varg- 
šas, kalėjime, nevalgo, negeria dieną ir kitą ir trečią ir graudžiomis aša- 
romis rauda. 

Sužinojo apie tą nelaimę šuo Žurka, atbėgo į trobelę, o katinas Vas- 
ka ant krosnies guli, murkia. Užsipuolė jį Žurka: 

— Ak tu, biaurybe Vaska! Nieko daugiau nemoki, tik ant krosnies 
gulėti ir raivytis, o nežinai, kad mūsų šeimininkas mūro bokšte uždarytas. 
Matyt, užmiršai, ką jis tau gero padarė, kaip jis šimtą rublių užmokėjo 
ir tave nuo mirties išgelbėjo. Jeigu ne jis, seniai tave, prakeiktąjį, būtų 
kirmėlės suėdusios! Greičiau kelkis! Reikia jam padėti. 

Katinas Vaska nušoko nuo krosnies ir su Žurka nubėgo ieškoti šeimi- 
ninko. Atbėgo prie bokšto, užsirabždino į viršų ir įlindo pro langelį: 

— Sveikas, šeimininke! Ar tu gyvas? 

— Vos gyvas, — atsako Martynka,— visai sulysau, nieko neduoda val- 
gyti, teks badu mirti. 

— Palauk, nenusimink! Mes tave pavalgydinsim ir pagirdysim,— pa- 
sakė Vaska, iššoko pro langą ir nusileido žemėn. 

— Na, brolau Žurka! Juk mūsų šeimininkas badu miršta, kaip galė- 
tume jam padėti? 

— Kvailys tu, Vaska! Ir to negali sugalvoti. Eime per miestą ir, kai 
tik pasirodys kur pyragius su gelda, greitąi pasirisiu jam po koja ir nu- 
versiu geldą nuo galvos. O tu žiūrėk, nežiopsok! Stverk kuo greičiau 
riestainius ir bandeles ir nešk šeimininkui. 

Jie nuėjo į didžiąją gatvę, o priešais beateinąs žmogus su gelda. Žur- 
ka puolė jam po kojų, žmogus susverdėjo, išmetė geldą, pabėrė visus 
pyragus ir išsigandęs pasileido bėgti: baisu, kad šuo, gal būt, yra pasiu- 
tęs — ar daug trūksta ligi nelaimės! O katinas Vaska kapt už bandelės ir 
nuvilko Martynkai; vieną atidavė — nubėgo kitos, kitą atidavė — nubėgo 
trečios. 

Paskui sugalvojo katinas Vaska ir šuo Žurka keliauti į devintą vals- 


tybę, į pelių karalystę ieškoti užburto žiedo. Kelias tolimas, daug laiko 
prabėgs... 

Prinešė jie Martynkai sausainių, riestainių ir visokio kitokio paviržio 
visiems metams ir sako: 

— Žiūrėk, šeimininke! Valgyk, gerk ir mėklink, kad užtektų atsargų 
ligi mudu sugrįšime. 

Atsisveikino ir išėjo į kelionę. 

Ėjo ėjo, keliavo keliavo ir priėjo mėlynąsias jūras. Sako Žurka katinui 
Vaskai: 

— Aš tikiuosi perplaukti į kitą pusę, o kaip tu? 

Atsako Vaska: 

— Menkas iš manęs plaukikas, tuojau nuskęsiu. 

— Na, tūpk man ant nugaros! 

Katinas atsitūpė šuniui ant nugaros, įsikabino nagais į plaukus, kad 
nenukristų, ir nuplaukė jie per jūrą. Persiyrė į kitą pusę ir atėjo į devintą 
valstybę, į pelių karalystę. 

Toje karalystėje nematyti jokio žmogaus, tiktai pelių tokia daugybė, 
kad nesuskaičiuotum: kur tik pasisuksi, būriais tik šmižinėja! Sako Žurka 
katinui Vaskai: 

— Nagi, brolau, imkis medžioklės, pradėk tas peles smaugti piauti, 
o aš jas rinksiu ir į krūvą krausiu. 

Vaska buvo pratęs prie tokios medžioklės; kai pradėjo savaip peles 
tvarkyti, tai tik kapt — ir baigta! Žurka vos spėja į krūvą krauti, ir per 
savaitę sukrovė didelę kupetą! Visą karalystę apėmė baisus siaubas. Mato 
pelių karalius, kad jo kraštas labai praretėjo, kad daug jo pavaldinių 
žiauri mirtis ištiko, išlindo iš olos ir ėmė maldauti Žurką ir Vaską: 

— Žemai lenkiuosi jums, visagaliai galiūnai! Pasigailėkite mano tau- 
telės, nežudykite ligi galo. Verčiau pasakykite, ko jums reikia. Ką ga- 
lėsiu, viską jums padarysiu. 

Atsako jam Žurka: 

— Stovi tavo karalystėje rūmai, tuose rūmuose gyvena gražioji ka- 
ralaitė. Pagrobė ji mūsų šeimininko stebuklingą žiedą. Jeigu nesurasi 
mums to žiedo, tai ir pats pražūsi, ir tavo karalystė pražus: viską, kas 
yra, sunaikinsime! 

— Palaukite,— sako pelių karalius, — aš tuojau sušauksiu savo paval- 
dinius ir juos paklausiu. 

Tuojau surinko jis peles, dideles ir mažas, ir ėmė klausinėti: ar kuri 

neapsiimtų įlįsti į rūmus pas karalaitę ir atnešti stebuklingą žiedą? Pa- 
sisiūlė vienas peliūkštis: 

— Aš,— sako, — tuose rūmuose dažnai būvu: dieną karalaitė nešioja 
tą žiedą ant mažojo pirščiuko, o naktį, kai atsigula, tai įsideda į burną. 

— Nagi, pasistenk jį gauti. Jeigu tai padarysi, apdovanosiu karališkai. 

Peliūkštis sulaukė nakties, įsigavo į rūmus ir paslapčia įlindo į mie- 
gamąjį. Žiūri — karalaitė kietai miega. Jis užlipo ant lovos, įkišo kara- 
laitei į nosį savo uodegytę ir ėmė kutenti šnirpšles. Ji nusičiaudėjo — 
žiedas iš burnos išlėkė ir nukrito ant kilimo. Peliūkštis nušoko nuo 10- 
vos, pagriebė žiedą dantimis ir nunešė savo karaliui. Pelių karalius ati- 
davė žiedą didžiagaliams galiūnams, katinui Vaskai ir šuniui Žurkai. Jie 
už tai karaliui padėkojo ir ėmė tarp savęs tartis: katras geriau žiedą 
išsaugosiąs? Katinas Vaska sako: 

— Duok man, aš tai jau nepamesiu! 

— Gerai,— sako Žurka,— žiūrėk, saugok jį labiau už savo akį. 

Katinas paėmė žiedą į dantis, ir pasileido jie abu atgal į kelionę. 

Priėjo jie prie mėlynųjų jūrų, Vaska užšoko Žurkai ant nugaros, įsi- 
kabino nagais kuo stipriausiai, o Žurka puolė į vandenį ir nuplaukė 
per jūrą. Plaukia valandą, plaukia kitą. Staiga kur buvęs, kur nebuvęs 
atlėkė juodas varnas, prikibo prie Vaskos ir ėmė kalti snapu jam į gal- 
vą. Vargšas katinas nežino, ką daryti, kaip nuo priešo gintis? Jeigu pa- 
leisi į darbą nagus — nuvirsi į jūrą ir į dugną nugarmėsi; jeigu varnui 
dantis parodysi — gali žiedą išmesti. Vargas, ir tiek! Kentė jis, kentė, 
pagaliau visai kantrybė baigėsi — pralesė jam varnas šaunią galvą. ligi 
kraujo. Įširdo Vaska, ėmė dantimis gintis — ir išmetė žiedą į mėlynąją 
jūrą. Juodas varnas pakilo ir nulėkė į žalias girias. 

O Žurka greitai išplaukė į krantą, tuojau paklausė, kur yra žiedas. 
Vaska stovi, galvą nuleidęs. 

— Dovanok,— sako, — nusikaltau, brolyti — aš žiedą į jūrą išmečiau. 

Užpuolė jį Žurka: 

— Ak tu, vėpla! Tavo laimė, kad anksčiau nežinojau, aš tave, Žžiop- 
ly, būčiau jūroje prigirdęs! Ką dabar šeimininkui pasakysime? Tuojau lįsk 
į vandenį: arba žiedą surask, arba pats pražūk! 

— Kas iš to, jeigu aš pražūsiut Verčiau griebkimės gudrybės: kaip 
anksčiau peles gaudėm, taip dabar imsim vėžius žvejoti, gal būt, jie 
padės mums žiedą surasti. 

Žurka sutiko; ėmė jis vaikščioti po jūros krantą, vėžius smaugti ir 
į krūvą krauti. Didžiausią stirtą sukrovė! Tuo metu išlindo iš jūros di- 
delis vėžys, norėjo įkvėpti gaivaus oro, Žurka su Vaska tuojau jį su- 
čiupo ir pradėjo purtyti iš visų pusių. 

— Nesmaukite manęs, didžiagaliai galiūnai, aš — visų vėžių karalius, 
ką liepsite, tą padarysiu. 

— Mums įkrito žiedas į jūrą, išgriebk jį ir atnešk, jei nori, kad pasi- 
gailėtume, o jeigu ne — visą tavo karalystę visiškai sunaikinsime! 

Vėžių karalius tą pat akimirką sušaukė savo pavaldinius ir ėmė klau- 
sinėti, ar nematė kuris žiedo. Pasisiūlė tada vienas mažas vėžiukas: 

— Aš,— sako, — žinau, kur jis yra. Kai tik įkrito žiedas į mėlynąją 
jūrą, tuojau jį pagriebė eršketas ir prarijo mano akyse. 

Tada visi vėžiai puolė į jūrą ieškoti eršketo, apspito jį, vargšą, ir 
ėmė žnaibyti žnyplėmis; jau vaikė vaikė jį, tiesiog nė per žingsnį ramy- 
bės neduoda. Žuvis ir šen, ir ten puldinėjo, sukosi sukosi ir iššoko į kran- 
tą. Vėžių karalius išlindo iš vandens ir sako katinui Vaskai ir šuniui 
Žurkai: 

— Štai jums, didžiagaliai galiūnai, eršketas, purtykite jį negailestin- 
gai: jis jūsų žiedą prarijo. 

Žurka puolė prie eršketo ir pradėjo jį nuo nugaros šveisti: „,Na,— 
galvoja, — dabar sočiai prisiėsiu!“ 

O gudruolis katinas žino, kur galima greičiau žiedą surasti, griebė 
eršketui už pilvo, pragraužė skylę, ištraukė žarnas ir greitai žiedą už- 
tiko. Pagriebė žiedą į dantis ir — duok dieve kojas, kiek tik jėgų turi — 
bėga, o vienas sau galvoja: ,,Nubėgsiu pas šeimininką, atiduosiu žiedą 
ir pasigirsiu, kad vienas viską padariau, šeimininkas mane ir mylės, ir 
lepins labiau už Žurką!“ 

Tuo tarpu Žurka sočiai prisiėdė, žiūri — kurgi Vaska? Ir suprato, 
kad jo draugas gudrauja: nori klastingai šeimininkui įsiteikti. 

— Tu klysti, sukčiau Vaska! Tuojau aš tave pasivysiu ir į gabalėlius 
sudraskysiu. 

Pasileido Žurka vytis; kiek vijęsis, kiek nesivijęs, prisiveja katiną 
Vaską, ir gresia jam pragaištis neišvengiama. Vaska pamatė lauke ber- 
žą, įsirangė į jį ir atsitūpė pačioje viršūnėje. 

— Gerai!-— sako Žurka,— visą gyvenimą netupėsi medyje, kada nors 
ir išlipti panorėsi, o aš nė per žingsnį iš čia nesitrauksiu. 

Tris dienas tupėjo katinas Vaska berže, tris dienas jį saugojo Žurka, 
akių nenuleisdamas; išalko abudu ir susitaikė. 

Susitaikė ir drauge iškeliavo pas šeimininką. Pribėgo prie bokšto, 
Vaska įšoko pro langelį ir klausia: 

— Ar begyvas, šeimininke? 

— Sveikas, Vasenka. Aš jau galvojau, kad judu nebesugrįšite. Trys 
dienos kaip be duonos sėdžiu. 

Katinas padavė jam stebuklingą žiedą. Martynka sulaukė vėlos nak- 
ties, perdėjo žiedą iš rankos į ranką — tuojau atsirado pas jį dvylika 
milžinų: 

— Ko nori, ko reikia? 

— Pastatykite, vyručiai, buvusius mano rūmus ir tiltą krištolinį, ir 
cerkvę penkiabonę ir atgabenkite čionai neištikimąją mano pačią. Kad 
ligi ryto viskas būtų atlikta. 

Pasakyta — padaryta. Rytą pabudo karalius, išėjo į balkoną, pažiū- 
rėjo pro žiūroną: kur trobelė stovėjo, ten aukšti rūmai pastatyti, nuo tų 
rūmų ligi karaliaus rūmų krištolinis tiltas nutiestas, abipus tilto auga 
medžiai su auksiniais ir sidabriniais lapais. Karalius liepė pakinkyti 
karietą ir nuvažiavo sužinoti: ar tikrai taip viskas yra, kaip buvo, ar 
tik jam pasivaideno? 

Martynka pasitinka jį prie vartų. 

— Taip ir taip, — praneša, — matai, ką man karalaitė padarė. 

Karalius pasmerkė ją mirti, paėmė neištikimą pačią, pririšo prie lau- 
kinio kumelio uodegos ir paleido į plyną lauką; kumelys nulėkė kaip 
strėlė ir ištaškė ją po skardžius, po stačius griovius. O Martynka ir 
dabar tebegyvena, duoną valgo. 


Mūšis ant Kalinovo tilto 


V iename krašte, vienoje šalyje buvo caras su cariene. Labai gerai gy- 
veno, tiktai vaikų jie neturėjo. Kartą carienė susapnavo, jog netoli rūmų 
esąs ramus tvenkinys, o tame tvenkinyje gyvenąs pūgžlys su auksine 
uodega. Sapnuoja carienė — jei tą pūgžlį suvalgytų, pagimdytų sūnų. 
Rytą ji apsakė carui savo sapną. Pašaukė caras žvejus, liepė surasti ra- 
mųjį tvenkinį, užmesti šilko tinklą. Užmetė žvejai tinklą ir sugavo pūgžlį 
su auksine uodega. Apsidžiaugė carienė, pasišaukė mylimą savo draugę, 
popo dukterį, ir sako: 

— Liepk, drauguže, patiekti pūgžlį pietums, tik žiūrėk, kad niekas 
jo neprisiliestų. 

Mergina juodakasė pūgžlį verda, o popo duktė vis apie krosnį su- 
kinėjasi. 

„Kokia čia nematyta žuvis?“ — galvoja. Išsipešė auksinį peleką iš 
kairiojo šono ir suvalgė. 

Tada ir mergina juodakasė neiškentė — išsipešė peleką iš dešiniojo 
šono ir —į burną. O paskui carienė pūgžlį suvalgė, lėkštę išlaižė. | 

Kiek trukus, kiek netrukus, pagimdė kiekviena po sūnų. Carienė — 
Ivaną caraitį, popaitė — Ivaną popaitį, juodakasė — Ivaną, valstiečio 
sūnų. 

Augo vaikai ne dienomis, bet valandomis, kaip gera tešla su mielėmis 
kyla, taip ir jie stiepėsi. Dešimtų metų galiūnai pasidarė — niekas negali 
jų suvaldyti. Gyslomis sruvena galinga jėga, ką už rankos paima — 
ranka nulekia, ką patraukia už kojos, tas ir neatsistoja. Tiktai vienas su 
kitu Žaisti tegalėjo. 

Kartą jie nuėjo pasivaikščioti po sodą, pamatė milžinišką akmenį. 
Įsirėmė į jį rankomis Ivanas caraitis — vos pajudino. Įsirėmė Ivanas 
popaitis — per pirštą tepakėlė. Stvėrė Ivanas, valstiečio sūnus — subil- 
dėjo akmuo, nusirito, medžius sode išlaužė. 

Po tuo akmeniu — geležinės durys su septyniomis spynomis, dešim- 
čia antspaudų, o už durų požemis. Požemyje — trys žirgai milžinai, ko- 
vos ginklai pasieniais sukabinėti. Išsiveda šaunuoliai žirgus, ėmė ginklus 
rinktis. Kiekvienas pasiėmė, kas jo širdžiai labiausiai patiko. Ivanas ca- 
raitis paauksuotą žirgui balną, kamanas, į rankas kardą auksinį. Ivanas 
popaitis — pasidabruotą žirgui balną, kamanas, į rankas ietį sidabrinę. 
O Ivanas, valstiečio sūnus, kanapinį žirgui balną, kamanas, į rankas vėzdą 
geležinį. 

Vos tik prijojo jie rūmus, išrantytą prieangį, išbėgo carienė iš kama- 
rėlės, ašaromis paplūdusi. 

— Sūneliai mano mielieji, užpuolė mūsų kraštą nuožmūs priešinin- 
kai, baisūs slibinai, eina prieš mus per Smorodinos upelį, per aukštąjį 
Kalinovo tiltelį. Visus žmones aplinkui pavergė, žemę nusiaubė, aplin- 
kines karalystes sudegino supleškino. 

— Neverk, motinėle, apginsime Smorodinos upelį, neleisime slibino 
per Kalinovo tiltą. 

Kaip tarė — taip padarė, išsirengė ir išjojo. Prijoja jie Smorodinos 
upę, žiūri — pagal visą krantą žmonių kaulai baltuoja, viskas aplinkui 
ugnimi išdeginta, visa žemė rusų krauju aplaistyta. Prie Kalinovo tilto 
stovi trobelė ant vištos kojų. 

— Na, broleliai — tarė Ivanas caraitis— mes čia apsigyvensime ir 
saugosime, neleisime priešų per Kalinovo tiltą, paeiliui sargybą eisime. 

Metė burtus. Teko pirmą naktį sergėti Ivanui caraičiui, antrą — Iva- 
nui popaičiui, trečią — Vaniuškai. 

Atėjo naktis. Užsidėjo Ivanas caraitis auksinius šarvus, pasiėmė kardą, 
į sargybą išėjo. 

Laukia — nesulaukia: tylu prie Smorodinos upės. Atsigulė Ivanas ca- 
raitis po žilvičio krūmu, ėmė ir užmigo galiūno miegu. O Vaniuška tro- 
belėje negali užmigti, negali nugulėti, balnas po galva vartosi. Atsikėlė 
Vaniuška, pasiėmė geležinį vėzdą, nuėjo prie Smorodinos upės. O prie 
Kalinovo tilto, po krūmu, Ivanas caraitis miega knarkia, tarsi miškas 
ošia. 

Staiga upės vandenys subangavo, ąžuoluose ereliai sukleketavo — 
atjojo nematytas neregėtas šešiagalvis slibinas. Kai pūstelėjo į visas pu- 
ses — per tris varstus viską ugnim nušlavė! Žengė jo žirgo koja ant 
Kalinovo tilto. Supyko Ivanas, valstiečio sūnus. 

— Kur tu lendi su savo letenom ant aukštojo Kalinovo tilto? 

Iššoko Vaniuška, užsimojo geležiniu vėzdu — tris galvas kaip ko- 
pūstus numušė; užsimojo dar kartą, dar tris nutrenkė. Galvas nukirto, po 
tiltu padėjo, kūną į upę nustūmė. Nuėjo į trobelę ir miego atsigulė. 

Rytą švintant sugrįžo iš sargybos Ivanas caraitis. Broliai jį klausia: 

— O ką, caraiti, kaip naktis praėjo? 

— Ramiai, broleliai, pro mane ir musė nepraskrido. 

Sėdi Vaniuška, tyli. | 

Antrą naktį nuėjo į sargybą Ivanas popaitis. Laukia — nesulaukia, 
tylu prie Smorodinos upės. Atsigulė Ivanas popaitis po žilvičio krūmu ir 
užmigo galiūno miegu. Vidurnaktyje pasiėmė Vaniuška geležinį vėzdą, 
nuėjo prie Smorodinos upės. O ties Kalinovo tiltu, po krūmu, Ivanas 
popaitis miega knarkia, tarsi miškas ošia. 

Staiga upės vandenys subangavo, ąžuoluose ereliai sukliko — atjojo 
nematytas neregėtas devyngalvis slibinas. 

Po juo žirgas klupti pradėjo, varnas ant peties suspurdėjo, užpakalyje 
šuo pasišiaušė. Supyko devyngalvis slibinas: 

— Ko tu, dvėseliena, klumpi, tu, varnaplunksni, ko spurdi, šunplauki, 

šiaušiesi? Nėra man visame pasaulyje priešininko! 
Atsako jam varnas nuo dešiniojo peties: 

— Yra tau pasaulyje priešininkas — rusų galiūnas Ivanas, valstiečio 
sūnus. 

— Ivanas, valstiečio sūnus, dar neužgimė, o jeigu ir užgimė, tai ka- 

rui netinka, aš jį ant vieno delno pasidėsiu, antru priplosiu, tik šlapia 
vieta bepaliks. 

Supyko Vaniuška: 

— Nesigirk, priešo galybe! Nesugavus raibojo sakalo, per anksti 
plunksnas pešti, nesusirėmus su šaunuoliu, per anksti girtis. 

Ir susiėjo jie, susirėmė — tiktai žemė aplinkui sudejavo. Nematytas 
neregėtas devyngalvis slibinas Ivaną ligi kulnų į žemę suvarė. Įširdo 
Vaniuška, užsirūstino, užsimojo vėzdu — tris slibino galvas kaip kopūs- 
tus nurentė. 

— Stok, Ivanai, valstiečio sūnau, duok man, slibinui, atsikvėpti. 

— Ko čia tau atsikvėpti, priešo galybe, tavo devynios galvos, o mano 
viena! 

Užsimojo Ivanuška, dar tris galvas nurito, o slibinas jį trenkė, ligi 
kelių į žemę suvarė. Tada Ivanuška susigriebė, stvėrė saują žemių ir žėrė 
slibinui į akis. 

Kol slibinas akis šluostėsi, antakius krapštėsi, Ivanas, valstiečio sū- 
nus, dar tris galvas jam numušė. Galvas nukirto, po tiltu pakišo, kūną 
į upę įmetė. į 

Rytą švintant sugrįžo iš sargybos Ivanas popaitis, klausia jį broliai: 

— O ką, popaiti, kaip naktis praėjo? 

— Ramiai, broleliai, tik uodas po ausimi zyzė. 

Tada Vaniuška nusivedė juos po Kalinovo tiltu, parodė slibino galvas. 

— Ei jūs, snaudaliai miegaliai, argi jums kariauti; jums tik namie 
ant krosnies gulėti! 

Trečią naktį rengiasi į sargybą Vaniuška. Aunasi žaliaminės odos 
batus, Maunasi kanapines pirštines, vyresniesiems broliams sako: 

— Broleliai mielieji, aš į baisų mūšį einu, gulėkite — nemiegokite, 
mano šauksmo klausykite. 

Atsistojo Vaniuška prie Kalinovo tilto, už jo rusų žemė. Buvo jau 
po pusiaunakčio, kai upės vandenys subangavo, ant ąžuolų ereliai sukli- 
ko. Atsistojo slibinas Siaubūnas, nematytas neregėtas dvylikagalvis. 
Kiekviena galva savo balsu kaukia, iš šnervių ugnis plieskia, iš burnos 
dūmai verčiasi. Žirgas po juo dvylikos sparnų, žirgo plaukai geležiniai, 
uodega ir karčiai ugniniai. 

Užjojo slibinas ant Kalinovo tilto. 

Tuoj žirgas po juo klupti pradėjo, varnas ant peties suspurdėjo, už- 
pakalyje šuo pasišiaušė. Slibinas žirgui rimbu per šonus tvoja, varną 
per plunksnas daužo, šuniui per ausis pliekia. 

— Ko tu, dvėseliena, klupti pradėjai, ko, varnaplunksni, suspurdėjai, 
tu, šunplauki, pasišiaušei? Argi jūs manote, kad čia yra Ivanas, vals- 
tiečio sūnus? Jeigu jis užgimė ir karui tinka, aš tiktai pūstelsiu, ir iš jo 
tik dulkės beliks. 

Supyko Vaniuška, iššoko. 

— Nesusirėmęs su šaunuoliu, per anksti, slibine, giriesi! 

Užsimojo Vaniuška, numušė slibinui tris galvas, o slibinas jį ligi kul- 
nų į žemę įvarė, pagriebė tris savo galvas, brūkštelėjo per jas ugniniu 
pirštu — visos galvos priaugo, tarsi niekada ir nebūtų nukritusios. Pūs- 
telėjo į Rusią — per tris varstus viską aplinkui išdegino. 

Mato Vaniuška — blogi reikalai, stvėrė akmenėlį, metė į trobelę — 
broliams ženklą davė. Visi langai išbyrėjo, langinės šipuliais išlakstė — 
miega broliai, negirdi. 

Sukaupė jėgas Vaniuška, užsimojo vėzdu — numušė slibinui šešias 
galvas. Slibinas ugniniu pirštu brūkštelėjo — priaugo galvos, lyg nebūtų 
nė nukritusios, o Vaniušką ligi kelių į žemę įvarė. Pūstelėjo ugnimi — 
rusų Žemę per šešis varstus išdegino. 

Nusijuosė Vaniuška kaustytą diržą, metė į trobelę — broliams ženklą 
davė. Prakiuro stogas lentinis, suiro laiptai ąžuoliniai, miega broliai, knar- 
kia, kaip miškas ošia. 

Sukaupė Vaniuška paskutines jėgas, užsimojo vėzdu, numušė slibinui 
devynias galvas. Visa žemė pilkoji sudrebėjo, vanduo susidrumstė, ere- 
liai nuo ąžuolų nukrito. Slibinas Siaubūnas pagriebė savo galvas, brūkš- 
telėjo ugniniu pirštu — priaugo galvos, lyg nebūtų nė nukritusios, o Va- 
niušką ligi juosmens į žemę įtrenkė. Pūstelėjo ugnimi — per devynis 
varstus rusų Žemę nudegino. 

Nusiėmė Vaniuška kanapinę pirštinę, metė ją į trobelę — broliams 
ženklą davė. Išlakstė trobelė po rąstelį. Pabudo broliai, išbėgo. Mato — 
šniokščia pakilusi Smorodinos upė, nuo Kalinovo tilto kraujas bėga, rusų 
žemėje aidi sielvartingos aimanos, svetimoje žemėje varnas kranksi. 
Soko broliai į pagalbą Vaniuškai. Prasidėjo tarp galiūnų kova. Slibinas 
ugnimi plieskia, dūmais troškina. Ivanas caraitis kardu kerta. Ivanas 

popaitis ietimi duria. Žemė dejuoja, vanduo verda, varnas kranksi, šuo 
staugia... 

Nusitaikė Vaniuška ir nukirto slibinui ugninį pirštą. Tada ėmė bro- 
liai mušti kapoti, nukirto slibinui visas dvylika galvų, kūną sukapojo, 
į vandenį įmetė. 

Apgynė Kalinovo tiltą. 

Rytą anksti ankstutėliai išėjo Ivanas, valstiečio sūnus, į plyną lau- 
ką, trinktelėjo į žemę, pavirto mašalu ir nulėkė į slibinų karalystę. At- 
lėkė Ivanuška prie slibinų rūmų, nutūpė ant lango. Sėdi balto mūro. 
menėje trys slibinų pačios, ašaras lieja. 

— Nukovė Ivanas mylimiausius mūsų vyrus, mažus sūnelius našlai- 
čiais paliko. Kaip Ivanui, valstiečio sūnui, ir jo broliams atkeršysime? 

Vyresnioji pati auksinius plaukus šukuoja, garsiu balsu rypuoja: 

— Užleisiu aš badą, pati išeisiu į kelią, obelimi pasiversiu — kas mano 
obuolį nusiskins, tas bemat numirs. 

Vidutinioji pati sidabrinius plaukus šukuoja, garsiu balsu rypuoja: 

— O aš užleisiu sausrą, baisų troškulį, pati pavirsiu šuliniu šaltinio 
vandens — kas mano vandens atsigers, mirties neišvengs. 

Trečioji pati varinius plaukus šukuoja, garsiu balsu rypuoja: 

— O aš miegą ir snaudulį užleisiu akims, o pati pavirsiu medine 
lova, pūkų duknomis,— kas į mano lovą atsiguls, tas ugny pražus! 

Viską Ivanuška nusiklausė, viską į galvą susidėjo. Nulėkė į plyną 
lauką, trinktelėjo į žemę ir atvirto šauniu jaunikaičiu. Nuėjo į sargybos 
trobelę, prižadino brolius ir sako: 

— Broliai mano mielieji, nukovėme mes slibiną, liko slibiniūkščiai, 
reikia jų lizdą sunaikinti, pelenus išbarstyti, antraip nebus ant Kalinovo 
tilto ramybės. 

Išsirengė, tiltą perjojo, į slibinų valstybę nujojo. Joja joja, aplinkui 
nei trobos, nei tvoros, nei sodų, nei laukų — viskas ugnies išdeginta. 
Ėmė broliai alkiu skųstis. O Ivanuška tyli. Staiga mato — stovi obelis, 
o ant obels auksiniai obuoliai. Apsidžiaugė broliai, žirgus varo, prie 
obels skubinasi, o Vaniuška pirma nulėkė ir ėmė kapoti obelį, mindžioti, 
obuolius trypti,— tiktai sudejavo ir subraškėjo aplinkui. Broliai pyksta, 
o Ivanuška tyli. 

Joja toliau. Kiek jojo, kiek nejojo, baisūs karščiai stojo, o aplinkui 
nei upės, nei šaltinio. Staiga mato — geltoname smiltyne, ant stataus 

kriaušio, stovi auksinis šulinys su šaltinio vandeniu, o ant vandens auk- 
sinė taurelė plūduriuoja. Puolė broliai prie šulinio, o Ivanuška — pirmas. 
Ėmė jis kapoti šulinį, vandenį drumsti, taurelę mindžioti — tiktai sude- 
javo ir subraškėjo aplinkui stepė. Broliai širsta, o Ivanuška tyli. 

Na, joja toliau. Kiek jojo, kiek nejojo, suėmė brolius miegas, užpuolė 
snaudulys. Akys pačios merkiasi, galiūnai balnuose supasi, žirgams ant 
karčių krinta. Staiga mato — stovi medinė lova, pūkų duknos. Broliai 
prie lovos skubinasi, o Ivanuška jiems už akių užbėga, neleidžia atsi- 
gulti. 

Supyko broliai, už kardų stvėrėsi, Ivanušką puolė, o Ivanuška jiems 
sako: 

— Et broliai mylimieji, aš jus nuo mirties išgelbėjau, o jūs ant manęs 
pykstate. Nagi žvilgtelėkite čia, rusų galiūnai! 

Pagriebė Ivanuška sakalą nuo dešiniojo peties, metė į lovą — sakalas 
ugnyje sudegė. Broliai tiktai aiktelėjo. Tai jie tą lovą į smulkius gaba- 
lėlius sukapojo, aukso smėliu užbėrė. 

Prijojo rusų galiūnai slibinų rūmus, rūmus sudegino, pelenus pavėjui 
išbarstė ir su garbe namo grįžo. 


A ė 
A ao P 


Nikita Odminys 


P rie Kijevo atsirado slibinas, ėmė jis iš Žmonių nemažą duoklę: iš 
kiekvieno kiemo po skaisčią mergelę. Paima mergelę ir ją suryja. 

Priėjo eilė pas tą slibiną eiti caro dukteriai. Pagriebė slibinas ca- 
raitę ir nusitempė į savo urvą, o ėsti jos neėdė: gražuolė buvo, tai pa- 
siėmė ją už pačią. Išlekia slibinas savo reikalais, o caraitę užverčia rąs- 
tais, kad neišeitų. | 

Ta caraitė turėjo kalaitę — su ja iš namų atbėgo. Parašo, būdavo, 
caraitė raštelį tėveliui ir motinėlei, pariša kalaitei po kaklu, o ta nu- 
bėga, kur reikia, ir dar atneša atsakymą. Tai kartą caras su cariene rašo 
caraitei: sužinok, kas yra stipresnis už slibiną. 

Caraitė pasidarė meilesnė savo slibinui, ėmė jį klausinėti, kas už jį 
yra stipresnis. Tas ilgai nesakė, o kartą ir prasitarė, jog Kijevo mieste 
gyvenąs Odminys — tas esąs ir už jį stipresnis. Tai išgirdusi, caraitė pa- 
rašė tėveliui: „Suraskite Kijevo mieste Nikitą Odminį ir pasiųskite jį ma- 
nęs iš nelaisvės vaduoti.“ 

Caras, gavęs tokią žinią, susirado Nikitą Odminį ir pats nuėjo pra- 
šyti, kad išlaisvintų jo žemę nuo baisaus slibino ir caraitę išvaduotų. 

Tuo metu Nikita odas velėjo, laikė jis rankoje dvylika odų. Kai 
pamatė, jog caras pas jį atėjo, krūptelėjo iš baimės, rankos jo suvirpėjo, 
ir suplėšė jis tas dvylika odų. Supyko Nikita, kad jį išgąsdino ir jam 
nuostolių pridarė, ir, kaip beprašė caras su cariene, nėjo vaduoti ca- 
raitės. Tada sugalvojo jie surinkti penkis tūkstančius mažamečių vai- 
kų — juos našlaičius padarė slibinas,— ir pasiųsti juos prašyti Odminį, 
kad jis išgelbėtų visą rusų žemę iš didelės nelaimės. 

Atėjo pas Nikitą mažamečiai, ėmė verkdami prašyti, kad eitų jis 
prieš slibiną. Susigraudino Nikita Odminys, našlaičių ašaras matydamas. 
Pasiėmė jis tris šimtus pūdų kanapių, dervoje išmirkė, visas apsivyniojo, 
kad slibinas neprarytų, ir išėjo prieš jį. 

Ateina Nikita prie slibino urvo, o slibinas užsidarė ir jam nesirodo. 

— Išeik geriau į plyną lauką, antraip visą urvą sugriausiu,— tarė 
Odminys ir ėmė jau duris versti. 

Slibinas, matydamas neišvengiamą galą, išėjo pas jį į lygų lauką. 
Kiek kovėsi, kiek nesikovė su slibinu Nikita Odminys, tiktai pargriovė 
slibiną. Slibinas ir ėmė Nikitą prašyti: 

— Nežudyk manęs, Nikita Odminy. Stipresnių už mudu nėra pasau- 
lyje; pasidalinsime visą žemę, visą pasaulį lygiomis: tu gyvensi vienoje 
pusėje, o aš antroje. 

— Gerai, — tarė Odminys,— reikia ežią išarti. 

Padarė Nikita žagrę nuo trijų šimtų pūdų, įkinkė į ją slibiną ir ėmė 
nuo Kijevo ežią arti. Išarė Nikita vagą nuo Kijevo ligi Kavstrijos jūrų. 

— Na,— sako slibinas, — dabar mes visą žemę pasidalinome. 

— Žemę pasidalinome,— tarė Nikita, —tai pasidalinkime dabar ir 
jūrą, o paskui dar sakysi, kad tavo vandenį imu. 

Įėjo slibinas į vidurį jūrų, Nikita Odminys jį užmušė ir nuskandino 
jūroje. 

Nikita Odminys, atlikęs šventą žygį, nieko už tai nepaėmė, vėl nuėjo 
odų minti. 


Pirmasis Iljos Muromiečio mūšis 


S anų senovėje prie Muromo miesto, Karačiarovo kaime, gyveno sau 
valstietis Ivanas Timofejevičius su savo pačia Jefrosinja Jakovlevna. Jie 
turėjo vienturtį sūnų Ilją. 

Apsiginklavo Ilja ir nuėjo pas tėvą ir motiną. 

— Tėvužėli motinėle, leiskite mane į sostinę Kijevą pas kunigaikštį 
Vladimirą. Ištikimai tarnausiu gimtajai Rusiai, ginsiu rusų žemę nuo 
nedraugų, nuo priešų. 

Senasis Ivanas Timofejevičius sako: 

— Geriems žygiams tave laiminu, o blogiems žygiams nebūsi palai- 
mintas. Gink rusų žemę gimtąją ne dėl aukso, ne dėl savo naudos, bet 
dėl garbės, dėl karžygio šlovės. Neliek be reikalo žmonių kraujo, ne- 
virkdyk motinų, taip pat neužmiršk, kad esi kilęs iš paprastų Žmonių, iš 
valstiečių. | 

Nusilenkė Ilja tėvui ir motulei iki žemės drėgnosios ir išėjo balnoti 
Juodbėrėlio Ilgakartėlio. Uždėjo žirgui pabalnėlį, ant pabalnėlio — tūbu- 
žėlį, ant jo balną čerkasišką su dvylika šilkinių pasaitėlių ir tryliktuoju 
geležiniu — ne dėl gražumo, bet dėl stiprumo. | 

Panoro Ilja savo jėgas išbandyti. 

Nujojo prie Okos upės, įrėmė petį į aukštą kalną ant kranto ir nu- 
vertė į Oką. Užvertė kalnas upę, nauja vaga ji pradėjo tekėti. 

Paėmė Ilja plutelę ruginės duonos, įmetė į Okos upę, o pats kalbėjo 
upei: 

— Vai, ačiū tau, motule Oka, kad girdei, maitinai Ilją Muromietį. 

Pasisėmė dar saujelę gimtosios žemės, sėdo ant žirgo, užsimojo vy- 
tiniu. .. 

Matė žmonės, kaip Ilja ant žirgo užšoko, bet nematė, kur nulėkė. 
Tik dulkių stulpas lauke pakilo. 

Kad šmaukštelėjo Ilja vytiniu, piestu pasistojo Juodbėrėlis Ilgakartė- 
lis, pusantro varsto nušoko. Kur žirgas Žemę kanopom siekė, gaivaus 
vandens šaltinis ten ištryško. Prie šaltinio Iliuša žalią ąžuolą nukirto, ant 
šaltinio jį pastatė, tokius žodžius ant ąžuolo užrašė: „Čia jojo rusų kar- 
žygys, valstiečio sūnus Ilja Ivanovičius.“ | 

Ligi šiol ten gaivus šaltinėlis tebesruvena, ligi šiol nukirstas ąžuolas 
tebestovi, o naktį prie šaltinio ateina žvėris lokys šalto vandens atsi- 
gerti, sau stiprybės pasisemti. 

Ir pasuko Ilja į Kijevą. 

Jojo tiesiu keliu, pro Černigovo miestą. Kai prijojo Černigovą, iš- 
girdo prie jo sienų triukšmą, klegesį: tūkstančiai totorių miestą apgulę. 
Nuo dulkių, nuo žirgų garo žemę migla dengia, nematyti danguj skais- 
čiosios saulutės. Neprasmuktų pro totorius kiškelis pilkasis, raibas sa- 
kalas viršum kariaunos nepraskristų. O Černigove verksmas ir dejonės, 
laidotuvių varpai gaudžia. Užsidarę černigoviečiai mūriniam sobore ver- 
kia, meldžias, mirties laukia: atžygiavo prie Černigovo sienų trys carai- 
čiai, kiekvienas su keturiasdešimt tūkstančių vyrų. 

Suliepsnojo Iljai širdis. Sustabdė Juodbėrėlį, išsirovė iš žemės žalią 
ąžuolą su akmenimis, su visomis šaknimis, nusitvėrė už viršūnės ir puolė 
totorius. Ėmė jis ąžuolu švaistytis, ėmė žirgu priešus mynioti. Kur tik 
tvojo — kelią išklojo, užsimojo — barą išguldė. Prilėkė Ilja prie trijų 
caraičių, stvėrė juos už garbanų gelsvųjų ir tokius žodžius byloja: 

— Ei jūs, totoriai caraičiai! Ar į nelaisvę, broleliai, jus paimti, ar 
nerimstančias galvas jums nukirsti? Į nelaisvę imčiau, bet neturiu kur 
jūsų dėti, aš kelionėj esu, ne namie, mano duona balne —tik sau už- 
kąsti, ne veltėdžiams šerti. Galvas jums kirsti — menka garbė karžygiui 

Iljai Muromiečiui. Tad keliaukite į savo ordas ir paskleiskite visiems 
priešams žinią, kad gimtoji Rusia nepalikta be globos, kad yra Rusioj 
tvirtų, galingų karžygių; apie tai tegu priešai pamąsto. 

Ir nujojo Ilja į Černigovo miestą. Įėjo į mūrinį soborą, o ten žmo- 
nės verkia, glėbesčiuojasi, su šiuo pasauliu atsisveikindami bučiuojasi. 

— Sveiki būkit, černigoviečiai, ko jūs, vyručiai, verkiate, glėbesčiuo- 
jatės, su šiuo pasauliu atsisveikindami bučiuojatės? 

— Kaip mes neverksim: apgulė Černigovą trys caraičiai, kiekvienas 
su keturiasdešimt tūkstančių vyrų, mirtis mums jau ateina. 

— Jūs eikite prie tvirtovės sienos, pažiūrėkite į plynąjį lauką, į prie- 
šų kariauną... 

Nuėjo černigoviečiai prie tvirtovės sienos, pažiūrėjo į plynąjį lauką, 
o ten priešų primušta priversta, tartum krušos dirva išmušta, iškapota. 

Černigoviečiai Iljai žemai lenkiasi, neša duoną druską, sidabrą, auk- 
są, brangius audeklus, brangiais akmenimis išsiuvinėtus. 

— Gerasis narsuoli, rusų karžygy, kokios kilmės giminės būsi? Kas 
tavo tėvas, motinėlė? Kaip tu vadiniesi? Būki mums Černigovo valdo- 
vas, mes tavęs klausysim, gerbsim tave, maitinsim valgydinsim, visko 
pertekęs ir visų gerbiamas gyvensi. 

Ilja Muromietis papurtė galvą: 

— Gerieji Černigovo žmonės, aš nuo Muromo miesto, iš Karačiarovo 
kaimo, paprastas rusų karžygys, valstiečio sūnus. Aš jus gelbėjau ne 
dėl savo naudos, ir man nereikia sidabro nei aukso. Aš gelbėjau rusų 
žmones, skaistaveides mergeles, mažus vaikelius, senąsias motules. Nei- 
siu pas jus valdovu turtuose gyventi. Mano turtas — karžygio jėga, mano 
darbas — Rusiai tarnauti, nuo priešų ją ginti. 

Prašo černigoviečiai Ilją nors dienelę paviešėti, linksmoj puotoj pa- 
puotauti, bet Ilja ir nuo to atsisako: 

— Neturiu laiko, žmonės gerieji. Rusia vaitoja priešų niokojama, rei- 
kia kuo greičiausiai pas kunigaikštį keliauti, į žygį rengtis. Duokit man 
kelionei duonos ir šaltinio vandens ir parodykit tiesų kelią į Kijevą. 

Susimąstė černigoviečiai, nuliūdo: 

— Et, Ilja Muromieti, tiesus kelias į Kijevą žole užžėlęs, trisdešimt 
metų juo niekas nėra keliavęs. .. 

— O kodėl? 

Apsigyveno ten prie Smorodinos upės galvažudys Solovejus, Rach- 
mano sūnus. Jis sėdi ant trijų ąžuolų, ant devynių jų šakų. Kai sušvil- 
pia kaip paukštė, žvėries balsu suriaumoja — miškai ligi žemės linksta, 
žiedai byra, žolė vysta, o žmonės ir arkliai negyvi krinta. Keliauki, Ilja, 
aplinkiniu keliu. Teisybė, lig Kijevo tiesiai — trys šimtai varstų, o aplin- 
kiniu keliu bus visas tūkstantis. 

Patylėjo Ilja Muromietis, paskui galvą papurtė: 

— Negarbė, nešlovė man, narsiam vyrui, aplinkiniu keliu joti, kad 
Solovejus galvažudys kliudytų žmonėms į Kijevą keliauti. Josiu aš tiesiu 
keliu, nepramintu. 

Šoko Ilja ant žirgo, šmaukštelėjo vytiniu ir kaip viesulas nurūko, tiek 
jį černigoviečiai ir tematė. 


Ilja Muromietis ir Solovejus galvažudys 


Lai Ilja Muromietis, kiek tik žirgas įkerta. Juodbėrėlis Ilgakartė- 

lis nuo kalno ant kalno šoka, per upes ežerus liuoksi, per kalvas skrieja. 

Nušuoliavo ligi Briansko miškų, toliau nebegali Juodbėrėlis bėgti: 
atsivėrė liulančios balos, žirgas ligi pilvo į vandenį grimzta. 

Nušoko Ilja nuo žirgo. Kairiąja ranka jį laiko, o dešine ranka ąžuo- 
lus su šaknimis rauna, kelią per balą ąžuolais grindžia. Trisdešimt varstų 
grendymo Ilja išklojo,— ligi šiol gerieji žmonės juo tebevažinėja. 

Taip Ilja pasiekė Smorodinos upę. 

Teka plati, srauni upė, bangos nuo akmens ant akmens ritasi. 

Sužvengė Juodbėrėlis, aukščiau tamsaus miško iššoko ir vienu šuo- 
liu perskrido upę. 

Sėdi kitapus upės Solovejus galvažudys ant trijų ąžuolų, ant devynių 
jų šakų. Pro tuos ąžuolus nei sakalas praskris, nei žvėris prabėgs, nei 
šliužas prašliauš. Visi bijo Solovejaus galvažudžio, niekas mirti nenori. .. 

Išgirdo Solovejus žirgo šuolį, pasistojo ant ąžuolų ir baisiu balsu 
suriko: | 

— Koks čia akiplėša joja pro mano ąžuolus užgintus? Solovejui gal- 
važudžiui miegoti neduoda! 

Ir kad sušvilps kaip paukštė, kad suriaumos kaip žvėris, kad sušnypš 
kaip gyvatė, tai visa žemė sudrebėjo, šimtamečiai ąžuolai susiūbavo, 
žiedai nubiro, žolė sugulė. Juodbėrėlis Ilgakartėlis ant kelių suklupo. 

O Ilja balne sau sėdi, nė krust, rusvos garbanos nė just. Paėmė šilko 
vytinį, kirto žirgui per apvalius šonus: 

— Tu pelų maišas, ne karžygio žirgas. Argi negirdėjai paukščio švil- 
pimo, gyvatės šnypštimo? Stokis ant kojų ir nešk mane arčiau prie 
Solovejaus gūžtos, arba paliksiu tave vilkams suėsti. 

Greit pašoko Juodbėrėlis ant kojų, prilėkė prie Solovejaus gūžtos. 

Nustebo Solovejus galvažudys, iš gūžtos galvą iškišo. 

O Ilja tuoj įtempė tamprųjį lanką, paleido grūdintą strėlę — nedidelę 
strėlę, tik pūdo sunkumo. 

Suzvimbė templė, nulėkė strėlė, pataikė-Solovejui į dešinę akį, 0 iš- 
lindo pro kairiąją ausį. Išsirito Solovejus iš gūžtos kaip pupų pėdas. 
Sugriebė jį Ilja ant rankų, kietai suveržė šikšniniais diržais, pririšo prie 
kairiosios balno kilpos. 

Žiūri Solovejus į Ilją, žodį tarti bijo. 

— Ko spoksai į mane, galvažudy, ar rusų karžygių nesi matęs? 

— Oi, į kietas rankas pakliuvau, matyt, neberegėsiu jau laisvės! 

Nušuoliavo Ilja tiesiu keliu ir prijojo Solovejaus galvažudžio dvarą. 
Jo dvaras ant septynių šulų, ant septynių stulpų, aplink jį geležiniai 
statiniai, ant kiekvieno statinio po smaigtį, ant kiekvieno smaigčio už- 
mauta karžygio galva. O dvare rūmai balto mūro stovi, kaip žarijos žėri 
auksuoti prieangėliai. 

Išvydo Solovejaus duktė karžygio žirgą, sušuko, kad visas dvaras 
girdėtų: š 

— Parjoja, parjoja mūsų tėvužėlis Solovejus Rachmanovičius, parneša 
prie balno kilpos mužikėlį kaimietėlį. 

Pasižiūrėjo pro langą Solovejaus galvažudžio pati, rankomis suplojo: 

— Ką tu sakai, neišmanėle! Tai joja mužikas kaimietėlis, prisirišęs 
prie balno mūsų tėvužėlį — Solovejų Rachmanovičių! 

Išbėgo vyresnioji Solovejaus duktė Pelka į kiemą, nusitvėrė geležinę: 
lentą devyniasdešimt pūdų sunkumo ir paleido į Ilją Muromietį. Bet: 
Ilja vikrus ir buklus buvo, atmušė lentą galinga ranka, lenta atgal nu- 
lėkė, pataikė Pelkai ir negyvai ją užmušė. 

Puolė Solovejaus pati Iljai po kojų: 

— Imki, karžygy, iš mūsų sidabrą, auksą, brangiausius perlus, kiek 
tik tavo galiūnas žirgas panešti gali, tik paleisk mūsų tėvužėlį, Solovejų 
galvažudį. 

O Ilja atsako: 

— Nedoros dovanos man nereikalingos. Jos įgytos vaikų ašaromis, 
rusų krauju aplaistytos, iš valstiečių skurdo sukrautos. Kol galvažudys 
rankose — jis tau visados draugas, o paleisi — vėl verksi ašarosi. Nusi- 
vešiu aš Solovejų į Kijevo miestą, ten už girą parduosiu, į bandeles 
išmainysiu. 

Apgręžė Ilja žirgą ir nujojo į Kijevą. Aprimo Solovejus, nė krust. 

Joja Ilja per Kijevą, kunigaikščio rūmus prijoja. Pririšo žirgą prie 
ištekinto stulpelio, paliko ant jo Solovejų galvažudį, o pats į šviesią 
mene eina. 

Ten pas kunigaikštį Vladimirą svečiai puotauja, už stalų rusų kar- 
žygiai sėdi. Įėjo Ilja, nusilenkė, prie slenksčio sustojo: 

— Sveiki, kunigaikšti Vladimirai ir kunigaikštiene Apraksiia, ar pri- 
imsit viešnagėn keleivį narsuolį? 

Vladimiras Skaisčioji Saulelė klausia: 

— Iš kur tu, narsuoli, kuo vardu? Kokios kilmės giminės būsi? 

— Vardu aš Ilja. Esu nuo Muromo. Valstiečio sūnus iš Karačiarovo 
kaimo. Jojau iš Černigovo keliu tiesiuoju. Aš tau, kunigaikšti, atgabe- 
nau Solovejų galvažudį, jis tavo rūmų kieme prie mano žirgo pririštas. 
Gal norėtum jį pamatyti? 

Tuoj pašoko iš savo vietų kunigaikštis su kunigaikštiene ir visi kar- 
žygiai, išskubėjo paskui Ilją į kunigaikščio rūmų kiemą. Pribėgo prie 
„Juodbėrėlio Ilgakartėlio. 

O galvažudys prie balno kilpos kaip pelų maišas kabo, rankos ko- 
jos diržais suraišiotos. Kairiąja akim dėbso į Kijevą ir į kunigaikštį 
Vladimirą. 

Kunigaikštis Vladimiras jam sako: | 

— Nagi, pašvilpk kaip paukštė, žvėries balsu suriaumok! 

Nežiūri į jį Solovejus galvažudys, neklauso: 

— Ne tu mane kovoj nugalėjai, ne tau ir įsakinėti. 

Prašo tada kunigaikštis Vladimiras Ilją Muromietį: 

— Paliepk tu jam, Ilja Ivanovičiau. 

— Gerai, tik tu ant manęs nerūstauk, kunigaikšti, aš pridengsiu tave 
ir kunigaikštienę savo durtinio skvernais, kad kokios bėdos paskui ne- 
būtų. O tu, Solovejau Rachmanovičiau, daryk, kas tau liepta. 

— Negaliu aš švilpti, man burna išdžiūvus. 

— Duokit Solovejui kaušą saldaus vyno nuo pusantro kibiro, antrą 
kaušą — kartaus alaus ir trečią — svaigaus midaus; užkąsti duokit ban- 
delių kvietinių, tada jis pašvilps, mus palinksmins. .. 

Pagirdė Solovejų, pavalgydino — tas jau švilps. 

— Tu žiūrėk, Solovejau,— sako Ilja,— tik nedrįsk švilpti visu balsu, 
o sušvilpk pusbalsėliu, suriaumok pusgarsėliu, kitaip tau bus riesta. 

Nepaklausė Solovejus Iljos Muromiečio, panoro sugriauti Kijevo 
miestą, panoro užmušti kunigaikštį ir kunigaikštienę, visus rusų karžy- 
gius. Sušvilpė jis visu balsu, suriaumojo iš visos gerklės, sušnypštė iš 
visų jėgų. 

Kas čia pasidarė! 

Bokštų bonios susikraipė, nuo sienų prieangėliai atšoko, menėse stik- 
lai sudužo, žirgai iš arklidžių išlakstė, visi karžygiai ant žemės pargriu- 
vo, ropomis po kiemą iššliaužiojo. Pats kunigaikštis Vladimiras vos gy- 
vas bestovi, svyruoja, po Iljos durtiniu lenda. 

Supyko Ilja ant galvažudžio: 

— Aš tau liepiau kunigaikštį su kunigaikštienė palinksminti, o tu 
kiek eibių pridarei. Na, dabar už viską su tavim atsiteisiu. Gana tau 
tėvus, motinas virkdyti, gana jaunamartes našlėmis daryti, vaikeliams 
maitintojus atiminėti, gana plėšikauti. 

Paėmė Ilja kardą šveitrųjį, nukirto Solovejui galvą. Čia Solovejus ir 
galą gavo. 

— Ačiū tau, Ilja Muromieti,— sako kunigaikštis Vladimiras.— Liki 
mano kariaunoje, būsi vyresniuoju karžygiu, kitų karžygių viršininku. 
Ir gyvenk pas mus Kijeve, visą amžių gyvenk, ligi pat mirties. 


Dobrynia Nikitičius ir Slibinas 


K itą kartą gyveno prie Kijevo našlė Mamelia Timofejevna. Ji turėjo 
mylimą sūnų karžygį Dobryniušką. Po visą Kijevą ėjo garsas apie Dob- 
rynią: jis ir stoto gražaus, ir aukštas, ir rašto pramokęs, ir mūšyje drąsus, 
ir puotoje linksmas. Jis ir dainą sudės, ir kanklėmis paskambins, ir 
išmintingą žodį pasakys. Dobrynia ir būdo ramaus, švelnaus, niekuomet 
s1urkštaus žodžio nepasakys, nieko be reikalo nenuskriaus. Ne veltui jį 
praminė „,Dobryniuška romiuoju". 

Vieną karštą vasaros dieną panoro Dobrynia upelyje išsimaudyti. 
Nuėjo pas motulę Mamelią Timotiejevną: 

— Leiski mane, motinėle, prie Pučiajaus upės nujoti, šaltame van- 
deny išsimaudyti, — nualsino mane vasaros karščiai. 

Mamelfa Timofejevna ėmė dejuoti, Dobrynią atkalbinėti: 

— Mielas mano sūnau Dobryniuška, nejoki prie Pučiajaus upės. Pu- 
čiajaus upė klastinga ir pikta. Iš pirmosios srovės ugnis trykšta, iš ant- 
rosios srovės kibirkštys Žyra, iš trečiosios srovės dūmai stulpu verčiasi. 

— Gerai, motinėle, leiski nors palei krantą pajodinėti, grynu oru 
pakvėpuoti, 

Mamelfa Timofejevna išleido Dobrynią. 

Apsivilko Dobrynia kelionės rūbais, užsidėjo aukštą graikišką kepu- 
rę, pasiėmė ietį ir lanką su strėlėmis, vytinį ir kardą šveitrųjį. 

Sėdo ant risto žirgo, pasivadino su savim jauną tarną ir leidos į ke- 
lionę. 

Joja Dobrynia valandą, joja antrą, o vasaros saulė karštai kepina, 
kaitina Dobryniai galvą. Užmiršo Dobrynia, ką motinėlė jam prisakė, 
pasuko žirgą prie Pučiajaus upės. 

Nuo Pučiajaus upės vėsa dvelkia. 

Nušoko Dobrynia nuo žirgo, pavadį jaunajam tarnui numetė. 

— Tu čia palauk, pasaugok žirgą. 

Nusiėmė jis nuo galvos graikišką kepurę, nusivilko kelionės rūbus, 
visus ginklus ant žirgo sudėjo ir šoko į upę. 

Plaukia Dobrynia Pučiajaus upe, stebisi: 

— Ką gi man motinėlė apie Pučiajaus upę prikalbėjo? Pučiajaus upė 
neklastinga, Pučiajaus ūpė rami, nelyginant lietaus klanelis. 

Nespėjo Dobrynia pasakyti — staiga aptemo dangus, nors debesų 
danguje nesimato ir lietus nelyja, ir audros nėra, o griaustinis dunda, 
o žaibai blyksi... 

Pakėlė Dobrynia galvą ir mato — atskrenda Slibinas baisūnas su trim 
galvom ir septyniom uodegom; iš jo šnervių liepsna eina, iš ausų dū- 
mai verčiasi, variniai kojų nagai blizga. 

Pamatė Slibinas Dobrynią, kaip perkūnas sugriaudė: 

— E, seni žmonės pranašavo, kad mane Dobrynia Nikitičius užmu- 
šiąs, o Dobrynia pats man į nagus lenda. Dabar norėsiu — gyvą suėsiu, 
norėsiu — į savo urvą nusinešiu, į nelaisvę paimsiu. Nemaža mano ne- 
laisvėje rusų žmonių, tik Dobrynios betrūko. 

O Dobrynia tyliai sau kalba: 

— Ak tu, Slibine prakeiktas, pirma tu įveik Dobryniušką, tada girkis, 
o kol kas Dobrynia dar ne tavo naguos. 

Dobrynia gerai plaukti mokėjo, tai paniro į dugną, paplaukė po van. 
deniu, išnėrė prie stataus kranto, iššoko ant jo ir puolė prie savo žirgo. 
O žirgo jau ir pėdsakai dingę: išsigando jaunasis tarnas Slibino riksmo, 
šoko ant žirgo, ir tiek jį tematė. Ir visus Dobrynios ginklus nusinešė. 

Neturi kuo Dobrynia su Slibinu kautis. 


201 


O Slibinas vėl prie Dobrynios skrenda, degančias kibirkštis žeria, 
baltą Dobrynios kūną degina. 

Sudrebėjo karžygiui širdis. 

Pažvelgė Dobrynia į krantą — nėra ko į rankas nusitverti: nei lazde- 
lės, nei akmenėlio, tik geltonas smėlys ant stataus kranto ir graikiška 
jo kepurė pamesta. 

Stvėrė Dobrynia graikišką kepurę, pripylė gelsvojo smėlio nei daug, 
nei mažai — penketą pūdų, kad trenkė Slibinui — ir numušė vieną galvą. 

Užsimojęs parvertė Slibiną žemėn, prispaudė keliais krūtinę, norėjo 
nukirsti likusias dvi galvas. .. 

O Slibinas kad ims maldauti: 

— Oi Dobryniuška, oi karžygy, nežudyk tu manęs, leisk po pasau- 
lį skraidyti, visada tavęs aš klausysiu. Duosiu tau didelį įžadą: nebeskri- 
siu pas jus į plačiąją Rusią, nebeimsiu į nelaisvę rusų Žmonių. Tik pa- 
sigailėk manęs, Dobryniuška, ir neliesk mano slibiniukų. 

Patikėjo Dobrynia vylingais Slibino žodžiais ir paleido prakeiktąjį. 

Vos tik pakilo Slibinas ligi debesų, tuoj pasuko į Kijevą ir nuskrido 
į kunigaikščio Vladimiro sodą. O tuo metu sode vaikštinėjo jaunutė 
Zabava Putiatišna, kunigaikščio Vladimiro dukterėčia. 

Pamatė Slibinas kunigaikštytę, apsidžiaugęs puolė ją iš padebesių, 
sugriebė variniais nagais ir nusinešė į Soročincų kalnus. 

Tuo tarpu Dobrynia susirado tarną ir ėmė rengtis kelionės rūbais, — 
staiga aptemo dangus, sugriaudė perkūnas. Pakėlė Dobrynia galvą ir 
mato — skrenda iš Kijevo Slibinas, nešasi naguose Zabavą Putiatišną. 

Nuliūdo Dobrynia — nuliūdo, ėmė sielvartauti, namo parjojo nelinks- 
mas, atsisėdo ant suolo, niekam žodžio nesako. Motina pradėjo klau- 
sinėti: 

— Ko tu, Dobryniuška, toks nusiminęs sėdi? Ko liūdi, mano užvadėli? 

— Nei aš nusiminęs, nei liūdžiu, tik nelinksma man namie sėdėti. Jo- 
siu į Kijevą pas kunigaikštį Vladimirą, šiandien jis linksmą puotą kelia. 

— Nejoki, Dobryniuška, pas kunigaikštį, 8258 negera jaučia mano 
širdis. Mes ir namie puotą iškelsime. 

Nepaklausė Dobrynia motinėlės ir išjojo į Kijevą pas kunigaikštį 
Vladimirą. | 

Nujojo Dobrynia į Kijevą, įėjo į kunigaikščio menę. Puotos stalai 

nuo valgių lūžta, stovi saldaus midaus statinės, bet svečiai nevalgo, ne- 
geria, galvas nuleidę sėdi. 

Vaikščioja kunigaikštis po menę, svečių nevaišina. Kunigaikštienė 
veidą šydu užsidengusi, į svečius nežiūri. 

Kunigaikštis Vladimiras sako: 

— Oi brangūs mano sveteliai, nelinksma šiandien mūsų puota! Ir 
kunigaikštienei graudu, ir man nemiela. Pagrobė prakeiktasis Slibinas 
mūsų mylimąją dukterėčią, jaunąją Zabavą Putiatišną. Kas iš jūsų nujos 
į Soročincų kalną, suras kunigaikštytę ir išvaduos? 

Bet kur tau! Slepiasi svečiai vienas už kito — didieji už vidutiniųjų, 
vidutinieji už mažesniųjų, o mažieji ir visai užsičiaupė. 

Staiga žengia iš užstalės jaunas karžygys Alioša Popovičius: 

— Štai ką aš pasakysiu, kunigaikšti Skaisčioji Saulele: buvau aš va- 
kar plynajam lauke, mačiau prie Pučiajaus upės Dobryniušką. Jis su 
Slibinu susibroliavo, jaunėliu broliu jį vadino. Tu Dobryniušką pas Sli- 
biną pasiųski. Jis tau mylimąją dukterėčią be kovos iš įbrolio išprašys. 

Užsirūstino kunigaikštis Vladimiras: 

— Jeigu taip, sėsk, Dobrynia, ant žirgo, jok į Soročincų kalną, su- 
rask man mylimąją dukterėčią. O jei nesurasi Zabavos Putiatišnos, gal- 
vą tau liepsiu nukirsti. 

Nuleido Dobrynia nerimstančią galvą; nė žodelio netaręs, pakilo iš 
užstalės, sėdo ant žirgo ir išjojo namo. 

Išėjo motinėlė jo pasitikti, žiūri — Dobrynia į žmogų nepanašus. 

— Kas tau, Dobryniuška, kas tau, sūneli, kas puotoje nutiko? Ar 
įžeidė tave, ar taure tave aplenkė, ar gal prastoje vietoje pasodino? 

— Neįžeidė manęs, nei taure neaplenkė ir vietą man davė pagal luo- 
mą ir garbę. 

— Tai ko tu galvą nuleidai, Dobrynia? 

— Siunčia mane kunigaikštis Vladimiras į didį žygį — nujoti į Soro- 
čincų kalną, surasti ir išvaduoti Zabavą Putiatišną. O Zabavą Putiatišną 
Slibinas pagrobė. | 

Šiurpas nukratė Mamelfą Timofejevną, bet ji neverkė, nesielvartavo, 
o ėmė galvoti, kaip nelaimės išvengus. 

— Eik gulti, Dobryniuška, jėgų susikaupk! Rytą galva šviesesnė, ry- 
toj pasitarsime. 

Dobrynia atsigulė. Miega, knarkia, kaip srautas šniokščia. 

O Mamelfa Timofejevna neina gulti — ant suolo sėdasi ir kiaurą nak- 
tį pina iš septynių šilkų vytinį septynšakį. 

Rytą su aušra pažadino motina Dobrynią Nikitičių: 

— Kelkis, sūneli, renkis ginkluokis, eik į senąją arklidę. Trečiojo 
gardo durys neatsidaro, ligi pusės į mėšlą susmegusios. Pasitempk, Dob- 
ryniuška, atidaryk duris, ten pamatysi senolio žirgą Juodbėrėlį. Stovi 
Juodbėrėlis garde penkiolika metų, kojos lig kelių į mėšlą sulindusios. 
Tu jį nuvalyk, pašerk, pagirdyk ir palei prieangį atvesk. 

Nuėjo Dobrynia į arklidę, nuplėšė duris nuo vyrių, išvedė Juodbė- 
rėlį, atvedė palei prieangį Ėmė Juodbėrėlį balnoti. Uždėjo pabalnėlį, 
ant pabalnėlio tūbužėlį, paskui balną čerkasišką, brangiais šilkais išsiūtą, 
auksu išdabintą, priveržė dvylika pasaitėlių, aukso kamanomis pažabojo. 
Išėjo Mamelfa Timofejevna, padavė jam vytinį septynšakį: 

— Kai nujosi, Dobrynia, į Soročincų kalną, Slibino nerasi namie. Tu 
įlėk su žirgu į jo guolį ir imk trypti slibiniūkščius. Slibiniukai Juodbėriui 
aplink kojas pradės raitytis, tai tu vytiniu Juobdėriui į tarpuausį plak. 
Juodbėris ims šokinėti, slibiniūkščius nuo kojų kratinėti ir visus aliai vie- 
ną sutryps. 

Nulūžo obels šakelė, nukrito obuolys nuo obelėlės, išjojo mylimas 
motinėlės sūnus į sunkų ir kruviną mūšį. 

Slenka diena po dienos kaip lietaus debesėlis, bėga savaitė po sa- 
vaitės kaip upės vandenėlis. Joja Dobrynia skaisčiai saulelei spindint, 
joja Dobrynia mėnesėliui šviečiant, — užjojo ant Soročincų kalno. 

O ant kalno Slibino guolyje šnibžda knibžda slibiniukai. Pradėjo jie 
Juodbėrėliui aplink kojas raitytis, pradėjo kanopas jam varpyti. Juodbė- 
rėlis pašokti negali, ant kelių klumpa. Atsiminė Dobrynia, ką motulė 
jam prisakė, išsiėraukė vytinį, iš septynių šilkų pintą, ėmė Juodbėrėliui 
į tarpuausį plakti, plakdamas kalbėti: 

— Šok, Juodbėrėli, šoki aukštyn, slibiniūkščius nuo kojų meski 
tolyn. 

Nuo vytinio Juodbėrėliui jėgų padaugėjo, ėmė jis aukštai šokinėti, 
akmenėlius per varstą svaidyti, slibiniukus nuo kojų kratyti. Jis kano- 
pomis juos taško ir dantimis drasko, ir visus aliai vieną sutrypė. 

Nulipo Dobrynia nuo žirgo, į dešinę ranką paėmė kardą šveitrųjį, 
į kairę — karžygio vėzdą ir pasuko į Slibino urvą. 

Tik žingsnį žengė — aptemo dangus, sudundėjo griaustinis: atskrenda 
Slibinas, naguose negyvą žmogų laiko. Iš nasrų ugnis eina, iš ausų dū- 
mai verčiasi, variniai nagai kaip žarijos Žžėruoja. .. 

Išvydo Slibinas Dobryniušką, metė žemėn negyvėlį, skardžiu balsu 
suriaumojo: 

— Kam tu, Dobrynia, mūsų įžadą sulaužei, kam mano vaikelius su- 
trypei“ 

— Ak tu, Slibine prakeiktas! Argi aš duoto žodžio netesėjau, įžadą 
sulaužiau? Kam tu, Slibine, skridai į Kijevą, kam pagrobei Zabavą Pu- 
tiatišną? Atiduok kunigaikštytę be kovos, tai aš tau dovanosiu. 

— Neduosiu tau Zabavos Putiatišnos, o prarysiu ją ir tave prarysiu, 
1T visus rusų Žmones į nelaisvę išsivarysiu. 

Įširdo Dobrynia ir puolė Slibiną. 

Ir prasidėjo žiauri kova. 

Soročincų kalnai suskilo, ąžuolai iš šaknų išvirto, žolė per sieksnį 
į žemę sulindo... | 

Tris dienas, tris naktis abu kaunasi; Slibinas Dobrynią įveikė, ėmė 
jį blaškyti, ėmė raityti... Tada atsiminė Dobrynia vytinėlį, išsitraukė jį 
ir kad ims Slibinui į tarpuausį šveisti. Slibinas ant kelių suklupo, Dob- 
rynia kairiąja ranka jį prie žemės prispaudė, o dešine ranka vytiniu 
čaižo. Mušė mušė šilko vytiniu, sutramdė kaip galviją ir nukapojo visas 
galvas. 

Pliūptelėjo iš Slibino juodas kraujas, pasiliejo į rytus ir į vakarus, 
ligi juostos Dobrynią apsėmė. 

Tris dienas stovi Dobrynia juodame kraujyje, stingsta jam kojos, 
šaltis į pačią širdį smelkiasi. Nenori rusų žemė Slibino kraujo priimti. 

Mato Dobrynia, kad galas jam atėjo, išsitraukė vytinėlį, iš septynių 
"šilkų pintą, ėmė žemę plakti, tokius žodžius kalbėti: 

— Prasiverki, motina žemele drėgnoji, ir sugerki Slibino kraują. 

Prasivėrė žemė drėgnoji ir sugėrė Slibino kraują. 

Pasilsėjo Dobrynia Nikitičius, nusiprausė, nušveitė karžygio ginklus 
ir eina į Slibino olas. Visos olos vario durimis uždarytos, geležinėmis 
velkėmis užšautos, aukso spynomis užrakintos. 

Išlaužė Dobrynia vario duris, sudaužė spynas ir velkes, įėjo į pirmą 
olą. O tenai mato carus ir caraičius, karalius ir karalaičius iš keturias- 
dešimt žemių, keturiasdešimt šalių, o eilinių karių ir nesuskaitysi. 

Dobryniuška jiems sako: 

— Ei jūs, carai svetimų žemių ir karaliai kitų kraštų, ir kariai eili- 
niai! Eikite į laisvę, skirstykitės po savo žemes ir rusų karžygį minėkite. 
Kad ne jis, visą amžių būtumėt sėdėję Slibino nelaisvėje. 

Ėmė jie eiti į laisvę, ligi žemės Dobryniai lenktis: 

— Visą amžių tave minėsime, rusų karžygy. 

(O Dobrynia toliau eina, olą po olos atidaro, belaisvius vaduoja. Eina 
į dienos šviesą senukai ir jaunos mergelės, maži vaikai ir senos mote- 
rėlės, rusų Žmonės ir iš svetimų kraštų pakliuvę, o Zabavos Putiatišnos 
kaip nėra, taip nėra. 

Taip perėjo Dobrynia vienuolika olų, o dvyliktojoj surado Zabavą 
Putiatišną: kabo kunigaikštytė ant drėgnos sienos, rankos aukso gran- 
dinėm prirakintos. Nutraukė Dobryniuška grandines, nukėlė kunigaikš- 
tytę nuo sienos, paėmė ant rankų, į dienos šviesą iš olos išnešė. 

O ji ant kojų vos bepastovi, akis nuo šviesos dangstos, į Dobrynią 
nežiūri. Paguldė ją Dobrynia ant žalios žolės, pagirdė pavalgydino, ap- 
siaustu apklojo ir pats poilsio atsigulė. 

Jau saulutė vakarop palinko,— pabudo Dobrynia, pabalnojo Juodbė- 
rėlį ir pažadino kunigaikštytę. Sėdo Dobrynia ant žirgo, Zabavą priešais 
save pasisodino ir leidos į kelionę. O aplinkui žmonių minių minios, visi 
Dobryniai ligi juostos lenkiasi, už išgelbėjimą dėkoja, į savo žemes 
skuba. 

Išjojo Dobrynia į pageltusią stepę, paspaudė žirgą pentinais ir nulėkė 
su Zabava Putiatišna į Kijevą. 


Alioša Popovičius 


D anguje patekėjo šviesus jaunas mėnuo, žemėje senam soboro popui 
Leontijui gimė sūnus — galingas karžygys; gražiu vardu jį pavadino — 
jaunėliu Alioša Popovičium. Ėmė Aliošą girdyti valgydinti; kitas per sa- 
vaitę — jis per dieną toks užauga; kitas metų sulaukia — Alioša per 
savaite toks. 

Pradėjo Alioša vaikštinėti, pradėjo su mažais vaikais žaisti: kurį už 
rankos paima — ranką nutraukia, kurį už kojos — koją nutraukia. 

Užaugo Alioša vyras, prašo tėvą motulę palaiminimo — nori į plynąjį 
lauką joti. Tėvas sako: 

— Alioša Popovičiau, tu josi į plynąjį lauką, o juk yra ir stipresnių 
už tave; imk sau į draugus Maryšką, Parano sūnų. 

Sėdo narsuoliai ant ristų žirgų; kai išjojo į plynąjį lauką — dulkės 
stulpu pasikėlė, tiek narsuolius ir tematė. 

Atjojo narsuoliai į Kijevo miestą. Alioša Popovičius eina tiesiai 
į balto mūro rūmus pas kunigaikštį Vladimirą, žegnojasi kaip iš rašto, 
gražiai lenkiasi į visas keturias puses, o kunigaikščiui Vladimirui — 
skyrium. 

Pasitinka narsuolius kunigaikštis Vladimiras, už ąžuolinio stalo so- 
dina: žada narsuoliams duoti gerai išgerti pavalgyti ir naujienų paklau- 

sinėti. Ėmė narsuoliai valgyti meduolius išmargintus, užgerdami stip- 
riais vynais. Tada paklausė narsuolius kunigaikštis Vladimiras: 

— Kas jūs esate, narsuoliai? Ar stiprūs karžygiai šaunieji, ar pakelei- 
viai klajūnai? 

Atsako Alioša Popovičius: 

— Aš esu Alioša Popovičius, sūnus jaunėlis senojo Leontijaus, so- 
boro popo, o mano draugas — Maryška, sūnus Parano. 

Pavalgęs ir atsigėręs, Alioša Popovičius nuvirto pogulio ant plytinės 
krosnies, o Maryška už stalo sėdi. 

Tuo metu atjojo pas kunigaikštį Vladimirą galiūnas Slibinaitis. Eina 
Tugarinas Slibinaitis į rūmus balto mūro pas kunigaikštį Vladimirą; kai- 
re koja ant slenksčio atsistojo, o dešine koja — už stalo ąžuolinio; jis 
geria valgo ir su kunigaikštienė glėbesčiuojasi, o iš kunigaikščio Vla- 
dimiro šaiposi ir tyčiojasi; už žando kemša kepalą, už kito žando — kitą 
kepalą; ant liežuvio deda visą gulbę, pyragu pastumia — viską vienu 
matu praryja. 

Guli Alioša Popovičius ant krosnies plytinės ir taip kalba Tugarinui 
Slibinaičiui: 

— Mūsų tėvulis, senasis popas Leontijus, turėjo didelę karvę, di- 
delę besotę; ji eidavo per alaus daryklas ir ėsdavo pilnus kubilus tirš- 
timų; priėjo karvė, priėjo besotė ežerą, visą vandenį iš ežero išgėrė — 
ėmė ir nusprogo. Žiūrėk, kad ir tu, Tugarinai, už stalo taip nesusprogtum. 

Supyko Tugarinas ant Aliošos Popovičiaus, paleido į jį plieno peilį. 
Alioša Popovičius vikrus buvo, užlindo už ąžuolinio stulpo. Ir šitaip 
Alioša byloja: 

— Ačiū tau, galiūne Turaginai Slibinaiti, kad padavei man plieno 
peilį: perskrosiu tau krūtinę baltąją, užtemdysiu tau akis šviesiąsias. 

Tuo metu iššoko iš užstalės Maryška, Parano sūnus, sugriebė Tugariną 
ir trenkė į balto mūro menę — langų rėmai su stiklais pabiro. 

Sako Maryška Aliošai: 

— Paduok man, Alioša Popovičiau, plieno peilį: perskrosiu Tugarinui 
Slibinaičiui krūtinę baltąją, užtemdysiu akis šviesiąsias. 

O Alioša atsako: 

— Netepk tu balto mūro menių, paleisk jį į plyną lauką — niekur jis 
ten nedings: susitiksim su juo rytoj plynajame lauke. 

Ankstų rytą rytmetėlį, vos saulelei patekėjus, atsikėlė Maryška, Pa- 
rano sūnus, išvedė eikliuosius žirgus į sraunią upę girdyti. Ogi žiūri — 
skraido padangėj Tugarinas Slibinaitis, šaukia Aliošą Popovičių į plynąjį 
lauką. Parjojo Maryška, Parano sūnus, pas Aliošą Popovičių. 

— Dievas tegu tave teisia, Alioša Popovičiau, nedavei man plieno 
peilio: būčiau perskrodęs biaurybei krūtinę baltąją, būčiau užtemdęs akis 
jo šviesiąsias. O dabar ką padarysi Tugarinui, skraido sau padangėj! 

Išsivedė -Alioša savo žirgą eiklųjį, pabalnojo čerkasišku balnu, pri- 
veržė dvylika šilko pasaitėlių — ne dėl gražumo, tik dėl stiprumo — ir 
išjojo į plynąjį lauką. Joja Alioša per plynąjį lauką ir mato Tugariną 
Slibinaitį: skraido jis padangėj. Žiūri Alioša į dangų; audros debesį šau- 
kia, kad lietumi suvilgytų Tugarino žirgui sparnus. | 

Užslinko juodas debesis, prapliupo lietus, suvilgė Tugarino žirgui 
sparnus, nukrito jis ant drėgnos žemės, joja per plynąjį lauką. 

Ne du kalnai susidūrę trankosi, Tugarinas su Alioša sujoję kaunasi. 
Vėzdais smogė — vėzdai sulūžo; ietimis dūrė — ietys sulinko; kardais 
kirto — kardai ištrupėjo. Tik staiga Alioša Popovičius nusirito nuo bal- 
no kaip pupų pėdas. Apsidžiaugė Tugarinas, norėjo smogti Aliošai Po- 
povičiui, bet Alioša vikrus buvo. Palindo Alioša žirgui po pilvu, iš kitos 
pusės išlindo ir smeigė Tugarinui plieno peiliu į dešiniąją pažastį. Nustū- 
mė Tugariną nuo eiklaus žirgo ir šaukia: 

— Ačiū tau, Tugarinai Slibinaiti, už plieno peilį: perskrosiu tau krū- 
tinę baltąją, užtemdysiu tau akis šviesiąsias. 

Nukirto Alioša Tugarinui nerimstančią galvą ir gabena pas kunigaikštį 
Vladimirą. Joja ir galvele žaidžia, aukštai galvelę mėto, smailia ietimi 
galvelę gaudo. O Vladimiras išsigando: 

— Atgabena Tugarinas nerimstančią Aliošos Popovičiaus galvą. Pa- 
vergs jis dabar visą mūsų karalystę. 

O Maryška, Parano sūnus, sako: 

— Nesielvartauk, Skaisčioji Saulele, sostinės Kijevo Vladimirai. Jeigu 
žeme joja, ne padangėmis skrenda biaurybė Tugarinas, paguldys jis 
* nerimstančią galvą nuo mano ieties kietaplienės; neliūdėk, kunigaikšti 
Vladimirai. 

Pažvelgė Maryška, Parano sūnus, pro žiūroną, pažino Aliošą Popo- 
vičių. 

— Matau, kad joja karžygys, mandrauja narsuolis: staigiai Alioša Žir- 
gą gręžia, galvele žaidžia, aukštai galvelę mėto, smailia ietimi galvelę 
gaudo. Tai joja ne biaurybė Tugarinas, o Alioša Popovičius, gabena jis 
biaurybės Tugarino Slibinaičio galvelę. 


Trys Iljos Muromiečio kelionės 


| odinėjo Ilja po lauką plynąjį, nuo jaunų dienų ligi senatvės Rusią 
nuo priešų gynė. 

Geras buvo eiklusis karžygio žirgas, jo mažasis Juodbėrėlis Ilgakar- 
tėlis. Juodbėrėlio uodega trijų sieksnių, karčiai lig kelių, o plaukai trijų 
sprindžių. Brastos jis neieškodavo, kelto nelaukdavo, vienu šuoliu per 
upes šokdavo. Senąjį Ilją Muromietį šimtus kartų jis nuo mirties gelbėjo. 

Ne pilkas rūkas iš jūros kyla, ne baltas sniegas laukuos boluoja,— 
Ilja Muromietis per rusų stepę joja. Balo nubalo jo galvužėlė, jo gar- 
biniuotoji barzdužėlė, šviesios jo akys aptemo. 

— Oi tu senatve, senuže senatvėle! Plynajam lauke tu Ilją užtikai, 
kaip juodas varnas atskridai! Oi tu jaunyste, jaunuže jaunystėle! Kaip 
raibas sakalėlis nuo manęs tu išskridai! 

Prijojo Ilja tris kelelius, kryžkelėj akmuo bestūksąs, o ant to akmens 
parašyta: „Kas į dešinę keliaus — tas užmuštas bus, kas į kairę keliaus — 
tas turtingas bus, o kas tiesiai keliaus — tas pačią gaus." 

Susimąstė Ilja Muromietis: 

„Kam man, seniui, turtai? Neturiu nei pačios, nei vaikelių, nėra kam 

marguosius rūbus nešioti, nėra kam pinigus eikvoti. O gal man joti, kur 
vesti lemta? Bet kam man, seniui, vesti? Jaunos imti nedera, o sene 
paimsi, tai ant krosnies drybsosi ir kisielių siurbsnosi. Tokia senatvė ne 
Iljai Muromiečiui. Jau geriau josiu tuo keleliu, kur užmuštas būsiu. Mir- 
siu plynajame lauke, kaip šauniam karžygiui pridera.“ 

Ir pasuko tuo keliu, kur žūti lemta. 

Tik tris varstus tenujojo,— užpuolė jį keturiasdešimt plėšikų. Nori 
nuo žirgo nutraukti, nori apiplėšti ir užmušti. O Ilja galvą linguoja, 
linguodamas kalba: 

— Ei plėšikai, neverta jums mane užmušti nei apiplėšti. Aš teturiu 
kiaunių kailinius už penkis šimtus rublių, sabalų kepurę už tris šimtus, 
dar kamanas už penketą šimtų ir balną čerkasišką už porą tūkstantėlių. 
Na, dar gūnią septynių šilkų, auksu ir dideliais perlais siuvinėtą. Tarp 
Juodbėrėlio ausų dar ir brangakmenis yra. Rudens naktimis jis kaip saulė 
spindi, per tris varstus nuo jo šviesu. Dar, beje, yra žirgas Juodbėrė- 
lis — už jį tai jau visam pasauly geresnio nerasi. Bene verta dėl tokių 
niekų seniui galvą kirsti? 

Įniršo plėšikų atamanas: 

— Dar jis iš mūsų šaipysis! Ak tu, senas velne, žilas vilke! Labai jau 

daug šneki. Ei vyručiai, kirskit jam galvą! 

Nušoko Ilja nuo Juodbėrėlio, stvėrė nuo žilos galvos kepurę ir kad 
ims ja mosuoti: kur tik tvoja — kelią iškloja, užsimoja — barą išguldo. 

Vienu kirčiu dešimt plėšikų paklojo, antrąsyk užsimojo — dvidešimt 
plėšikų galvas paguldė. 

Plėšikų atamanas pradėjo maldauti: 

— Neišmušk mūsų visų, senasis karžygy! Imk iš mūsų auksą, sidab- 
rą, rūbus marguosius, kaimenes žirgų, tik mus gyvus paliki. 

Nusijuokė Ilja Muromietis: 

— Jei aš imčiau iš visų auksą, pilnus rūsius būčiau jo prisižėręs. Jeigu 
imčiau rūbus marguosius, aukštus jų kalnus būčiau prisikrovęs. Jeigu 
imčiau gerus žirgus, paskui mane didžiausias jų kaimenes varytų. 

— Viena skaisti saulelė danguje tešviečia — vienas visoj Rusioj toks 
karžygys Ilja Muromietis. Eik pas mus už draugą, karžygy, būsi ata- 
manas. 

— Oi broleliai plėšikai, neisiu aš pas jus už draugą, o ir jūs patys 
skirstykitės po savo kraštus, po savo namus, pas pačias, vaikelius, gana 
jums ant vieškelių stovėti, nekaltą kraują lieti. 

Apsuko Ilja žirgą ir nulėkė. 

Sugrįžo prie baltojo akmens, nutrynė senąjį užrašą ir naują užrašė: 
„Jojau dešiniuoju keliu — ir gyvas likau.“ 

— Na, dabar josiu, kur vesti lemta. 

Nukeliavęs tris varstus, prijojo Ilja miško aikštę. Ten stovi bokštai 
auksastogiai, plačiai atkelti sidabro vartai, ant vartų gaidžiai gieda. 
Įsuko Ilja į erdvų kiemą, išbėgo jo pasitikti dvylika mergelių, o jų vi- 
dury gražuolė karalaitė. 

— Sveikas atvykęs, rusų karžygy, užeik į aukštą mano bokštą — 
saldaus vyno išgerti, duonos druskos paragauti, keptų gulbių pavalgyti. 

Paėmė karalaitė jį už rankos, nusivedė į bokštą, už ąžuolinių skob- 
nių pasodino. Atnešė Iljai midaus saldučio, užjūrio vyno, keptų gulbių, 
bandelių kvietinių... Pagirdė pavalgydino karžygį, ėmė jam kalbėti: 

— Tu pavargęs iš kelionės, nusikamavęs, gulk pasilsėti į lovą len- 
tinę, ant duknų pūkinių. 

Nuvedė karalaitė Ilją į menę gulti, o Ilja eina ir galvoja: 

„Ne iš gero ji man tokia meili: kas karalaitei prastas kazokas, se- 
nas seniokasį Matyt, ką pikta bus sumanius.“ 

Mato Ilja stovint prie sienos lovą tekintom kojom, auksuotą, gėlė- 
mis raštuotą, suprato, kad lova apgaulinga. 

Sugriebė Ilja karalaitę ir metė į lovą prie sienos lentinės. Lova pa- 
sisuko, ir atsivėrė mūro rūsys, — ten ir įkrito karalaitė. 

Užsirūstino Ilja: 

— Ei jūs, tarnai, vardais nežinomi, neškit čion rūsio raktus, arba 
jums galvas nukirsiu! 

— Oi senuli nepažįstamas, raktų mes nė akyse neregėjome, o kelią 
į rūsį tau parodysim. 

Nuvedė Ilją į požemius giliuosius; susirado Ilja rūsio duris: jos buvo 
smėliu užpiltos, storais ąžuolais užristos. Ilja smėlį rankomis atkasė, ąžuo- 
lus kojomis išvartė, rūsio duris atidarė. O ten sėdi keturiasdešimt ka- 
ralių karalaičių, keturiasdešimt carų caraičių ir keturiasdešimt rusų 
karžygių. 

Šit kam karalaitė kviesdavo į savo bokštus auksastogius. 

Ilja sako karaliams ir karžygiams: 

— Jūs, karaliai, keliaukit į savo žemes, o jūs, karžygiai, į savo na- 
mus ir minėkit Ilją Muromietį. Jei ne aš, paguldę būtumėt galvas gi- 
liajam rūsy. 

Ištraukė Ilja karalaitę už kasų į dienos šviesą ir nukirto jai klastin- 
gąją galvą. 

O paskui sugrįžo Ilja prie baltojo akmens, nutrynė senąjį užrašą, 
naują užrašė: „Tiesiai keliavau — pačios negavau.“ 

— Na, dabar josiu tuo keleliu, kur turtingam būti lemta. 

Tik tris varstus tenujojęs, išvydo jis didelį akmenį trijų šimtų pūdų 
sunkumo. O ant to akmens parašyta: ,,„Kas šitą akmenį nuvers, tas tur- 
tingas bus.“ 

Įsiręžė Ilja, kojomis įsispyrė, lig kelių į žemę susmego, įrėmė ga- 
lingą petį — ir nuvertė akmenį ant šono. 

Po akmeniu atsivėrė gilus rūsys — turtai neregėti: ir sidabras, ir auk- 
sas, ir perlai didžiausi, ir safyrai. 

Prikrovė Ilja ant Juodbėrėlio turtų brangiųjų ir nusigabeno į Kijevo 
miestą. Ten tris mūrines cerkves pastatydino, kad nuo priešų būtų kur 
gelbėtis, nuo ugnies slėptis. Kitą sidabrą, perlus ir auksą našlėms, našlai- 
čiams išdalino, sau nė skatikėlio nepasiliko. 

Paskui sėdo ant Juodbėrėlio, nujojo prie baltojo akmens, nutrynė 
senąjį užrašą, naują užrašė: „Į kairę keliavau —- turtingas nebuvau.“ 

Ir amžiams pasklido Iljos garbė ir šlovė, čia ir baigiasi mūsų sakmė. 


Euras“ S 
k 


Kaip Ilja susipyko su 
kunigaikščiu Vladimiru 


D aug laiko Ilja po plynąjį lauką jodinėjo, paseno, barzda apžėlė. Mar- 
gieji jo rūbai nusinešiojo, aukso pinigai išsibaigė,— panoro Ilja pasilsėti, 
Kijeve pagyventi. 

— Po visą Lietuvą išsibasčiau, visas Ordas apkeliavau, tik vienam 
Kijeve seniai besu buvęs. Josiu į Kijevą ir sužinosiu, kaip Kijeve žmonės 
begyvena. 

Atlėkė Ilja į Kijevą, į kunigaikščio dvarą įjojo. 

Kunigaikštis Vladimiras linksmą puotą bekeliąs. Už stalo sėdi bajorai, 
svečiai turtingi, rusų karžygiai galingi. 

Įėjo Ilja į kunigaikščio menę, sustojo prie durų, gražiai nusilenkė, 
o kunigaikščiui Saulelei su kunigaikštiene — užvis žemiausiai. 

— Sveikas, sostinės Kijevo Vladimirai. Ar duodi gerti valgyti karžy- 
giams pakeleiviams? 


Nepažino jo Vladimiras Saulelė ir klausia: 


215 


— Iš kur tu, senuk, kuo vardu? 

— Aš Nikita Zaolešaninas. 

— Na, sėskis, Nikita, duonos su mumis valgyti. Dar yra vietelė to- 
limam stalo gale, sėsk ten ant suolo kraštelio. Kitos vietos jau užimtos. 
Siandien mano namuose garbingi svečiai, ne tau, mužikui, su kunigaikš- 
čiais, bajorais, rusų karžygiais sėdėti. 

Pasodino tarnai Ilją galustalėj. O Ilja sugriaudėjo per visą menę: 

— Ne kilme karžygys garsus, bet žygdarbiais. Ne pagal žygius man 
vieta, ne pagal jėgas garbė. Pats tu, kunigaikšti, su varnais sėdi, o mane 
sodini su paikšais varniukais. 

Norėjo Ilja patogiau atsisėsti, ąžuolinius suolus sulaužė, geležines 
sijas sulankstė, visus svečius į didžiąją kertę suspaudė. 

Nepatiko tas kunigaikščiui Vladimirui. Aptemo kunigaikštis kaip ru- 
dens naktis, suriko, suriaumojo kaip pasiutęs žvėris: 

— Ko tu, Nikita Zaolešaninai, man visas garbingas vietas sumaišei, 
geležines sijas sulankstei? Ne be reikalo geležinėmis tvirtomis sijomis 
buvau perskyręs karžygių vietas. Kad karžygiai puotoje nesistumdytų, 
vaidytis nepradėtų. O tu kokią tvarką dabar čia padarei? Oi jūs, rusų 
karžygiai, ko jūs tylite, kai miškinis mužikas varnais jus išvadino? Im- 
kite jį už rankų, meskite laukan iš menės. 

Pašoko trys karžygiai, ėmė stumdyti Nikitą, tampyti, o jis stovi, ne- 
kruta, ant galvos kepurė nejuda. 

— Jei nori, kunigaikšti Vladimirai, pasismaginti, duok šen dar tris 
karžygius. 

Priėjo dar trys karžygiai, nusitvėrė šešiese Nikitušką, o jisai nė krust 
iš vietos. 

— Mažai, kunigaikšti, teduodi, duok šen dar tris! 

Bet ir devyni karžygiai Nikitai nieko nepadarė: stovi senis kaip 
ąžuolas šimtametis, nė iš vietos nejuda. 

Užsidegė karžygys: 

— Na, o dabar, kunigaikšti, atėjo mano eilė pasismaginti! 

Ėmė jis karžygius stumdyti, kumščiuoti, nuo kojų griauti. Iššliaužiojo 
karžygiai po menę, nė vienas negali atsistoti. Pats kunigaikštis į užkrosnį 
užlindo, kiaunių kailiniais užsidengė, drebulys jį ėmė krėsti... 

O Ilja išėjo iš menės, trenkė duris — durys išlėkė, vartus trenkė — 
vartai subyrėjo... 


216 


Išėjo jis į erdvų kiemą, išsitraukė tamprųjį lanką ir strėles smailiąsias, 
ėmė strėlėms kalbėti: 

— Oi lėkit, strėlės, į stogus aukštuosius, oi muškit nuo bokštų auk- 
so bonias. | 

Ir pabiro aukso bonios nuo kunigaikščio rūmų bokšto. 

Sušuko Ilja visu galiūno balsu: 

— Skubėkit čion, elgetos skurdžiai, aukso bonias rinkite, neškite 
į smuklę, gerkite vyną, bandelių lig soties valgykite. 

Subėgo elgetos skurdžiai, bonias susirinko, ėmė su Ilja puotauti, 
linksmintis. 

O Ilja juos vaišina, vaišindamas kalba: 

— Gerkit valgykit, skurdžiai, kunigaikščio Vladimiro nebijokit; ry- 
rysiu. : 

Viskas buvo pranešta Vladimirui: 

— Nudaužė Nikita tavo bonias, kunigaikšti, girdo valgydina skur- 
džius, giriasi Kijevo kunigaikščiu būsiąs. 

Nusigando kunigaikštis, susimąstė. 

Tada pakilo Dobrynia Nikitičius: 

— Kunigaikšti mūsų, Vladimirai Skaisčioji Saulele, juk čia ne Nikita 
Zaolešaninas, juk čia pats Ilja Muromietis; reikia jį atgal sugrąžinti, 
jam nusilenkti, kad paskui kokios bėdos nebūtų. 

Ėmė galvoti, ką pas Ilją siųsti. 

Siųstų Aliošą Popovičių — tasai nesugebės Iljos pakviesti. Siųstų 
Ciurilą Plenkovičių — tasai tik puoštis temoka. Nutarė siųsti Dobrynią 
Nikitičių, Ilja Muromietis jį broliu vadina. 

Eina Dobrynia ir galvoja: 

„Rūstus įpykęs Ilja Muromietis. Ar tik ne savo mirties eini ieškoti, 
Dobryniuška?"“ 

Atėjo Dobrynia, pasižiūrėjo, kaip Ilja geria linksminasi, ėmė svarstyti: 

„Iš priekio užeisiu, tai išsyk užmuš, o paskui atsikvošės. Geriau jau iš 
užpakalio prie jo eisiu." 

Priėjo Dobrynia prie Iljos iš užpakalio, per pečius galingus jį apka- 
bino: 

— Oi tu, broliuk mano, Ilja Ivanovičiau. Suvaldyk rankas savo ga- 
lingąsias, sutramdyk rūsčiąją širdį, pasiuntinių juk niekas nemuša, ne- 

karia. Siuntė mane kunigaikštis Vladimiras tau nusilenkti. Nepažino jis 
tavęs, Ilja Ivanovičiau, todėl ir pasodino negarbingoj vietoj. O dabar 
prašo tave sugrįžti. Priims su pagarba ir šlove. 

Atsigręžė Ilja: 

— Na ir laimingas tu, Dobryniuška, kad iš užpakalio priėjai. Jeigu 
iš priekio būtum priėjęs, tik kauleliai iš tavęs būtų belikę. O dabar aš 
tavęs neliesiu, broleli mano. Jei jau tu prašai, grįšiu aš pas kunigaikštį 
Vladimirą, ir ne vienas eisiu, bet visus savo svečius pasiimsiu, tegu jau 
kunigaikštis Vladimiras neužsirūstina. 

Susišaukė Ilja visus išgertuvių bendrus, visą skurdžių draugiją, ir 
nuėjo su jais į kunigaikščio rūmus. 

Pasitiko jį kunigaikštis Vladimiras, už rankų ėmė, į lūpas saldžią- 
sias bučiavo: 

— Būk pasveikintas, senasis Ilja Muromieti, sėskis už visus aukščiau- 
siai, garbingiausioj vietoj. | 

Nesėdo Ilja garbingiausioj vietoj, atsisėdo vidutinėj vietoj ir šalia 
savęs visus skurdžius susisodino. 

— Jei ne Dobryniuška, užmušęs būčiau tave šiandien, kunigaikšti 
Vladimirai. Bet jau šį kartą tau kaltę atleisiu. 

Atnešė tarnai svečiams vaišių, bet ne gausių vaišių, o tik po mažą 
stikliukėlį, po sausą bandelę. 

Ilja vėl užsidegė pykčiu: 

— Tai šitaip, kunigaikšti, tu mano svečius vaišini? Mažutėliais stik- 
liukėliais! 

Kunigaikščiui Vladimirui tatai nepatiko. 

— Yra mano rūsyje saldaus vyno, kiekvienam užteks po statinę ke- 
turiasdešimtinę. Jei nepatinka, kas ant stalo padėta, tegu patys iš rūsių 
atsineša, nedideli čia bajorai. 

— Ei kunigaikšti Vladimirai, tai šitaip tu svečius vaišini, šitaip juos 
gerbi, kad jie patys turi gėrimų ir valgio lakstyti? Matyt, teks man pa- 
čiam pašeimininkauti. 

Pašoko Ilja ir nuskubėjo į rūsius, viena ranka vieną statinę nusitvė- 
Tė, antra ranka — antrą, trečią statinę koja parideno. Išrideno į kunigaikš- 
čio rūmų kiemą. 

— Imkite, svečiai, vyno, aš daugiau atnešiu. 

Ir vėl nulipo į rūsius giliuosius. 

Užpyko Vladimiras, skardžiu balsu suriko: 

— Ei jūs, mano tarnai, tarnai ištikimieji! Bėkite kuo greičiausiai, 
užšaukite rūsio duris, geležinėmis grotomis užsklęskite, geltonu smėliu 
užpilkite, užverskite ąžuolais šimtamečiais. Temiršta ten Ilja badu. 

Subėgo tarnai ir tarnaičiai, užsklendė Ilją, užvertė rūsio duris, smė- 
liu užpylė, grotomis uždarė, pražudė ištikimą senąjį galingąjį Ilją Mu- 
romietį. 

O skurdžius vytiniais iš rūmų išvarė. 

Rusų karžygiams tai nepatiko. 

Pakilo jie iš užstalės neprivalgę, išėjo iš kunigaikščio rūmų, sėdo ant 
eikliųjų žirgų ir išjojo. 

— Nebegyvensime daugiau Kijeve! Nebetarnausime kunigaikščiui 
Vladimirui! 

Taip pas kunigaikštį Vladimirą Kijeve nebeliko karžygių. 


Ilja Muromietis ir caras Kalinas 


j S nuobodu kunigaikščio menėje. 

Neturi kunigaikštis su kuo pasitarti, neturi su kuo papuotauti, į me- 
džioklę joti... 

Nė vienas karžygys į Kijevą nepasižiūri. 

O Ilja sėdi giliame rūsy uždarytas. Spynomis užrakintos grotos ge- 
ležinės, ąžuolais, kelmais grotos užverstos, dėl stiprumo geltonu smėliu 
užpiltos. Nė pilka pelytė pas Ilją neprasiraustų. 

Ir mirtis senajam karžygiui būtų atėjusi, bet kunigaikštis turėjo iš- 
mintingą dukterį. Ji žinojo, kad Ilja Muromietis galėtų Kijevą nuo prie- 
šų apginti, neleistų rusų žmonių skriausti, apsaugotų nuo vargo ir mo- 
tinėlę, ir kunigaikštį Vladimirą. 

Kunigaikščio rūstybės ji nepabūgo, paėmė raktus iš motinėlės, liepė 
ištikimosioms tarnaitėms iškasti į rūsį urvus slaptuosius ir nešiojo Iljai 
Muromiečiui valgio ir saldaus midučio. 

Sėdi Ilja rūsyje gyvas ir sveikas, o Vladimiras mano, kad seniai jo 
gyvo nebėra. 

Kartą sėdi kunigaikštis menėje, gūdžias godas godoja. Staiga girdi — 
kažkas lekia keliu šuoliais, kanopomis kaukši, lyg perkūnas dunda. Iš- 
virto lentiniai vartai, visa menė sudrebėjo, priemenėje grindlentės pa- 
šoko. Nulėkė durys nuo sąvarų kaustytų, ir įėjo į menę totorius — paties 
totorių caro Kalino pasiuntinys. 

Ugio pasiuntinys sulig senu ąžuolu, jo galva — kaip alaus katilas. 

Paduoda pasiuntinys kunigaikščiui raštą, o tame rašte parašyta: 

„Aš, caras Kalinas, totorių valdovas, betgi totorių man maža,— aš 
Rusios įsigeidžiau. Pasiduoki man, Kijevo kunigaikšti, arba aš visą Rusią 
ugnim paleisiu, žirgais ištrypsiu, mužikus į vežimus įkinkysiu, vaikus ir 
senius iškaposiu, tave, kunigaikšti, pristatysiu žirgų ganyti, o kunigaikš- 
tienę — papločių virtuvėje kepti.“ 

Kunigaikštis Vladimiras kad ims dejuoti, verkšlenti, pas kunigaikš- 
tienę Apraksiją nuskubėjo: 

— Ką dabar darysime, kunigaikštienėle? Užrūstinau visus karžygius, 
nebėra kam mūsų ginti. Ištikimąjį Ilją Muromietį kvaila mirtim, badu 
numarinau. O dabar reikės mums iš Kijevo bėgti. 

Kunigaikščiui sako jaunoji duktė: 

— Siųsk, tėvužėli, tarnus pažiūrėti, gal Ilja dar gyvas rūsy tebesėdi. 

— Eik tu, kvaile neišmanėle! Jei nuimsi nuo pečių galvą, argi jinai 
bepriaugs? Ar gali Ilja trejus metus nevalgęs išbūti! Jau seniai jo kau- 
leliai sudūlėję. .. 

O ji vis nesiliauja: 

— Siųski tarnus Iljos pažiūrėti. 

Nusiuntė kunigaikštis tarnus rūsių giliųjų atkasti, geležinių grotų 
atsklęsti. 

Atidarė tarnai rūsį, o ten Ilja gyvas besėdįs, priešais žvakė bede- 
ganti. Pamatė jį tarnai, pas kunigaikštį nuskubėjo. 

Kunigaikštis su kunigaikštiene nulipo į rūsį. Lenkiasi kunigaikštis 
Iljai ligi pat žemės drėgnosios: 

— Pagelbėk mums, Iliušenka, apgulė Kijevą su visais priemiesčiais 
totorių kariauna. Išeik, Ilja, iš rūsio, apginki mane! 

— Aš trejus metus tavo paliepimu rūsyje išsėdėjau, nenoriu tavęs 
ginti. 

Nusilenkė jam kunigaikštienė: 

— Mane apginki, Ilja Ivanovičiau. 

— Dėl tavęs aš nė kojos iš rūsio nekelsiu. 

Ką gi daryti? Kunigaikštis tyli, kunigaikštienė verkia, o Ilja nė Žiū- 
rėti į juos nenori. 

Atėjo tada jaunoji kunigaikščio duktė, nusilenkė Iljai Muromiečiui: 

— Ne dėl kunigaikščio, ne dėl kunigaikštienės, ne dėl manęs jau- 
nuolėlės, bet dėl našlių varguolėlių, dėl mažų vaikelių išeiki, Ilja Mu- 
romieti, iš rūsio, apginki rusų žmones, gimtąją Rusią apginki. 

Tada Ilja atsistojo, pramankštino galiūno pečius, išėjo iš rūsio, sėdo 
ant Juodbėrėlio Ilgakartėlio ir šuoliais leidos į totorių stovyklą. 

Jojo jojo, totorių kariauną prijojo. 

Pažvelgė Ilja Muromietis ir galvą palingavo: plynajam lauke totorių 
kariaunos devynios galybės — pilkas paukštelis per dieną neapskristų, 
eiklus žirgelis per savaitę neaplėktų. 

Vidury totorių kariaunos auksinė palapinė stovi. Toje palapinėje ca- 
ras Kalinas sėdi. Pats caras — kaip ąžuolas šimtametis, kojos — rąstai 
"kleviniai, rankos — grėbliai egliniai, galva — kaip katilas varinis, vienas 
ūsas auksinis, kitas sidabrinis. 

Pamatė caras Ilją Muromietį, ėmė juoktis, barzdą kratyti: 

— Užpuolė šunytis didelius šunis! Kur tau su manim grumtis, aš tave 
ant delno pasodinsiu, kitu delnu suplosiu, tik šlapia vieta beliks. Iš kur 
tu toks išsirovei, kad prieš carą Kaliną kiauksi? 

O Ilja Muromietis jam sako: 

— Per anksti, care Kalinai, giriesi! Nedidis aš karžygys, senas kazo- 
kas Ilja Muromietis, o žiūrėk, aš tavęs nebijau. 

Tai išgirdęs, pašoko caras Kalinas: 

"— Per visą žemę garsas apie tave sklinda! Jei tu tasai šlovingasis 
karžygys Ilja Muromietis, tai sėsk su manim už stalo ąžuolinio, siek mano 
valgių saldžiųjų, gerki mano vynų užjūrinių, tik netarnauk rusų kuni- 
gaikščiui, man, totorių carui, tarnauki. 

Ilja Muromietis supyko: 

— Dar nebuvo Rusioj išdavikų! Aš ne puotauti su tavim atėjau, o iš 
Rusios tavęs vyti. 

Caras vėl ėmė įkalbinėti: 

— Šaunusis rusų karžygy, Ilja Muromieti, turiu aš dvi dukreles— 
jų kasos kaip varno sparnas, jų akutės lyg plyšeliai, rūbai safyrais ir 
perlais siuvinėti. Katrą nori už tavęs leisiu, būsi mylimas mano žentelis. 


222 


Ilja Muromietis dar labiau užpyko: 

— Ak tu, užjūrio baidykle! Rusų narsumo pabūgai! Stok greičiau 
į mirtiną kovą, išsitrauksiu galiūnišką kardą, tau per kaklą pasipiršiu. 

Dabar ir caras Kalinas įtūžo, pašoko ant kojų klevinių, riestu kardu 
mosuoja, garsiu balsu šūkauja: 

— Aš tave, stuobry, kardu sukaposiu, ietim subadysiu, iš tavo kaulų 
putrą išvirsiu. 

Ir prasidėjo tarp jų didelis mūšis. 

Jie kardais kapojasi — tik žiežirbos iš kardų žyra. Sulaužė kardus 
ir numetė. 

Jie ietimis badosi — tik vėjas švilpia, griaustinis dunda. Sulaužė ietis 
ir numetė. 

Plikomis rankomis ėmė grumtis. 

Caras Kalinas Iliušenką daužo ir gniaužo, baltas rankas jo laužo, 
greitąsias kojas lenkia. Parmetė caras Ilją ant drėgno smėlio, atsisėdo 
jam ant krūtinės, aštrų peilį išsitraukė: 

— Perskrosiu tau krūtinę galingąją, pažiūrėsiu į ruso širdį. 

O Ilja Muromietis jam sako: 

— Ruso širdyje atvira garbė ir meilė Rusiai motinėlei. 

Caras Kalinas peiliu grūmoja, tyčiojasi: 

— O iš tiesų nedidelio karžygio tavęs besama, Ilja Muromieti, matyt, 
mažai duonos tevalgai. 

— Ogi suvalgau bandelę, ir sotus. 

Nusijuokė totorių caras: 

— O aš suvalgau tris krosnis bandelių, visą jautį su kopūstais su- 
kertu. 

— Tai nieko, — sako Iliušenka.— Mano tėvukas turėjo besotę karvę, 
ji daug ėdė gėrė ir nusprogo. 

Kalba Ilja ir vis stipriau prie rusų žemės glaudžiasi. Iš rusų žemės 
jėga į jį eina, visomis gyslomis sruvena, galiūniškas rankas stiprina. 

Užsimojo caras Kalinas peiliu, o Iliušenka kad kilstelės... Caras Ka- 
linas kaip plunksnelė nuo jo nulėkė. 


— Man,— šaukia Ilja,— nuo rusų žemės triskart jėgų padaugėjo. 
Ir kad griebs carą Kaliną už kojų klevinių, kad ims totorium aplink 
švaistytis, totorių kariauną mušti daužyti. 

Musša triuškina Ilja, mušdamas kalba: 

— Tai jums už mažus vaikelius! Tai jums už valstiečių kraują! Už 
skriaudas piktąsias, už laukus ištremptus! Už plėšimus nuožmiuosius, už 
žudynes, už Visą rusų žemę! 

Totoriai leidosi bėgti. Per lauką bėga, garsiu balsu šaukia: 

— Oi, kad nebūtų lemta rusų žmonių beregėti, su rusų karžygiais 
galynėtis. 

Ir išbėgo iš Rusios motinėlės. Gana jiems buvo nuo tol į Rusią Žy- 
giuoti! 

Numetė Ilja carą Kaliną kaip vytelę nereikalingą, į auksinę palapinę 
įėjo, prisipylė taurę stipraus vyno, nemažą taurę, pusantro kibiro didu- 
mo. Vienu atsikvėpimu jis taurę išlenkė. Išgėrė už motinėlę Rusią, už 
jos laukus plačiuosius, už prekybos miestus, už miškus žaliuosius, už 
jūras mMėlynąsias, už gulbes įlankose beplaukančias. 

Šlovė, šlovė gimtajai Rusiai! Nejodinės priešai po mūsų šalį, netryps 
jų Žirgai rusų žemės, netemdys jie mūsų saulės skaisčiosios. 


— — 


Ilja išvaduoja Cargradą iš Siaubūno 


J oja Ilja per plynąjį lauką. Staiga mato — eina per stepę elgeta ke- 
liauninkas, seniūga Ivaniūga. 

— Sveikas, seniūga Ivaniūga, iš kur spūdini, kur keliauji? 

— Sveikas, Iliušenka. Einu spūdinu iš Cargrado, bet nelinksma ten 
buvo man viešėti, nelinksmas ir namo einu. 

— O kas gi ten Cargrade negerai? 

— Oi Iliušenka, viskas Cargrade negerai, viskas nebe taip, kaip buvo: 
ir žmonės verkia, ir išmaldos nebeduoda. Atsisėdo Cargrado kunigaikščio 
rūmuose milžinas — baisusis Siaubūnas, visus rūmus užvaldė — ką nori, 
tą ir daro. 

— Ko gi tu lazda jo nepaglostei? 

— O ką aš jam padarysiu? Ūgio jis daugiau kaip dviejų sieksnių, 
visas storas kaip ąžuolas šimtametis, nosis jo — kaip alkūnė stypso. Nu- 
sigandau aš baisybės Siaubūno. 

— Et, Ivaniūga, Ivaniūga! Stiprumo dusyk tu už mane stipresnis, 
o drąsos nė pusės tiek neturi. Nusivilk tu savo rūbus, vyžas kurpeles 
nusiauki, duok šen savo kepurę pūkinę ir lazdą gumbuotą: persirengsiu 

aš elgetą keliauninku, kad baisybė Siaubūnas manęs, Iljos Muromiečio, 
nepažintų. 

Susimąstė Ivaniūga, nuliūdo: 

— Niekam, Iliušenka, neduočiau savo rūbų. Į mano vyželes kurpeles 
įpinta po du brangiuosius akmenis. Rudens naktį jos kelią man šviečia, 
gaila jas į svetimas rankas atiduoti. Bet jei pats neduosiu — tu prievarta 
atimsi? 

— Atimsiu ir dar šonus tau apkulsiu. 

Nusivilko elgeta savo rūbus, vyželes nusiavė, atidavė Iljai ir kepurę 
pūkinę, ir lazdą paramstėlę. Persirengė Ilja Muromietis elgeta ir sako: 

— Apsivilk karžygiškais mano rūbais, sėsk ant Juodbėrėlio Ilgakar- 
tėlio ir lauk manęs prie Smorodinos upės. 

Pasodino Ilja elgetą ant žirgo ir pririšo prie balno dvylika pasaitėlių. 

— Kitaip mano Juodbėrėlis tave kaip mat numes,— pasakė jis elge- 
tai keliauninkui. | 

Ir išėjo Ilja į Cargradą. Žingsnį žengia Ilja — varstą atmatuoja. Grei- 
tai į Cargradą atkeliavo, kunigaikščio rūmų bokštą priėjo. Motina žemė 
nuo Iljos žingsnių dreba, o pikčiurnos Siaubūno tarnai iš jo šaiposi: 

— Ei tu, skurdžiau rusų elgeta! Koks čia drimba į Cargradą atėjo! 
Mūsų Siaubūnas dviejų sieksnių, ir tai per menę tyliai eina, o tu kaukši, 
trinksi, baladojies. 

Nieko jiems Ilja neatsakė, priėjo prie bokšto ir elgetos balsu už- 
traukė: 

— Duoki, Cargrado kunigaikšti, vargšui elgetai išmaldos. 

Nuo Iliušos balso susiūbavo rūmai baltamūriai, langų stiklai išbyrėjo, 
ant stalų gėrimai išsilaistė. 

Girdi Cargrado kunigaikštis, kad tai Iljos Muromiečio balsas,— apsi- 
džiaugė, į Siaubūną nebežiūri, pro langą žvalgosi. 

O milžinas Siaubūnas kumščiu į stalą daužo: 

— Plačiagerkliai rusų elgetos! Aš tau, kunigaikšti, liepiau elgetų 
į rūmus neleisti. Ko tu manęs neklausai? Supyksiu — galvą tau nuimsiu. 

O Ilja kvietimo nelaukia, tiesiai į rūmus eina. Į prieangį užlipo — 
prieangis susiūbavo, grindimis eina — grindys linksta. Įėjo į menę, žemai 
nusilenkė Cargrado kunigaikščiui, o baisybės Siaubūno nepasveikino. 

Sėdi Siaubūnas už stalo, ryja, po visą kepalą į burną kemša, po kibirą 
midaus vienu mauku geria, Cargrado kunigaikščiui pluteles kauliukus 
po stalu meta, o tasai prieš jį žeminasi, tyli, ašaras lieja. 

Pamatė Siaubūnas Ilją, ėmė šaukti užsirūstinęs: | 

— Iš kur tu toks drąsus atsiradai? Argi negirdėjai, kad aš liepiau rusų 
elgetoms išmaldos neduoti? 

— Nieko aš negirdėjau, Siaubūne, ne pas tave aš atėjau, o pas val- 
dovą — Cargrado kunigaikštį. 

— Kaip tu drįsti su manim taip kalbėti? 

Išsitraukė Siaubūnas aštrų peilį, paleido į Ilją Muromietį. Bet Ilja 
apsukrus buvo — atmušė peilį graikiška kepure. Nulėkė peilis į duris, 
išvertė duris iš sąvarų, išlėkė durys-į kiemą ir dvylika Siaubūno tarnų 
negyvai užmušė. 

Sudrebėjo Siaubūnas, o Ilja jam sako: 

— Man tėvužėlis visados liepdavo: mokėk skolas kuo greičiau, tai 
ir vėl paskolins. 

Paleido į Siaubūną graikišką kepurę, atsitrenkė Siaubūnas į sieną, 
galva sieną pramušė. O Ilja pribėgo ir ėmė lazda jį tvoti, tvodamas kal- 
bėti: 

— Nelandžiok po svetimus namus, neskriauski žmonių, atsiras ir už 
tave vyresnių! 

Ir užmušė Ilja baisųjį Siaubūną, nukirto jam galvą kardu, o jo tarnus 
išvarė iš karalystės. 

Žemai lenkėsi Iljai Cargrado žmonės: 

— Kuo tau atsidėkoti, Ilja Muromieti, rusų karžygy, kad iš didžios 
nelaisvės mus išvadavai? Lik su mumis Cargrade gyventi. 

— Ne, bičiuliai, aš ir taip pas jus užtrukau; gal gimtojoj Rusioj mano 
jėgų reikia. 

Prinešė jam Cargrado žmonės sidabro ir aukso, ir perlų, o Ilja tik 
mažą saujelę tepaėmė. 

— Šitiek,— sako, — mano uždirbta, o kita elgetoms išdalinkite. 

Atsisveikino Ilja ir išėjo iš Cargrado namo, į Rusią. 

Prie Smorodinos upės pamatė Ilja Ivaniūgą. Neša jį Juodbėrėlis Ilga- 
kartėlis, į ąžuolus daužo, į akmenis brūžina. Visi Ivaniūgos drabužiai 
skutais nukarę, vos gyvas elgeta balne besėdi, tvirtai dvylika pasai- 
tėlių pririštas. 

Atrišo jį Ilja, elgetos rūbus jam atidavė. Dejuoja Ivaniūga, vaitoja, 
o Ilja jam byloja: | 

— Tai ateičiai tau pamoka, Ivaniūga: stiprumo dusyk tu už mane 
stipresnis, o drąsos nė pusės tiek neturi! Nedera rusų karžygiui nuo ne- 
gando bėgti, draugus nelaimėje palikti! 

Sėdo Ilja ant Juodbėrėlio ir nujojo į Kijevą. 

O garsas apie jį pirma jo sklinda. 

Kai prijojo Ilja kunigaikščio rūmus, pasitiko jį kunigaikštis su kuni- 
gaikštiene, pasitiko bajorai ir kariai, maloniai, su pagarba priėmė. 

Ir iškėlė jie šaunią puotą. 

Toje puotoje Ilją garsino: „(Garbė ir šlovė Iljai Muromiečiui!" 


Volga Vseslavjevičius 


N usileido raudona saulelė už kalnų aukštųjų, danguje suspindo galy- 
bė žvaigždučių, — gimė tuo metu Rusioj motinėlėj jaunas karžygys Volga 
Vseslavjevičius. Suvystė jį motina raudonais vystyklėliais, aukso juos- 
tomis susaistė, paguldė į drožinėtą lopšį, ėmė jam dainas dainuoti. 

Tik valandą miegojo Volga, o kai pabudo, pasirąžė — trūko aukso 
juostos, plyšo raudoni vystyklai, drožinėto lopšio dugnas iškrito. O Vol- 
ga atsistojo ant kojų ir sako motinai: 

— Brangioji motinėle, nevystyk tu manęs, nesaistyk tu manęs, O ap- 
renk mane tvirtais šarvais, uždėk šalmą paauksuotą ir duok man vėzdą 
į dešinę ranką, ir kad tas vėzdas būtų šimto pūdų sunkumo. 

Išsigando motina, o Volga auga ne dienomis, ne valandomis, bet kas 
minutėlę. 

Paūgėjo Volga lig penkerių metų. Kiti tokio amžiaus vaikai tik ka- 
ladėlėmis žaidžia, o Volga jau rašto išmoko —ir skaičiuoti, ir rašyti, ir 
knygas skaityti. Kai sukako šešeri metai, išėjo jis pasidairyti po pasaulį. 
Nuo jo žingsnių žemė sudrebėjo. Išgirdo žvėrys ir paukščiai galiūno 
žingsnius, nusigando, išsislapstė. Taurai elniai į kalnus nudūmė, sabalai 

kiaunės į salas nuplaukė, smulkūs žvėreliai į girios glūdumą nulindo, 
žuvys gelmėse išsislapstė. 

Pradėjo Volga Vseslavjevičius mokytis visokių gudrybių. 

Jis išmoko sakalu padangėmis lekioti, išmoko vilku pilku pasiversti, 
elniu po kalnus šokinėti. 

Kai sukako penkiolika metų, ėmė Volga rinktis draugus. Surinko 
kariauną iš dvidešimt devynių vyrų, — pats Volga kariaunoje trisdešim- 
tas. Visiems narsuoliams po penkiolika metų, visi galingi karžygiai. Žir- 
gai jų eiklūs, strėlės taiklios, kardai šveitrūs. 

Surinko Volga savo kariauną ir išjojo į plynąjį lauką, į stepę pla- 
čiąją. Negirgžda paskui juos prikrauti vežimai, neveža paskui juos nei 
pūkų patalų, nei kailio apklotų, nebėga paskui juos tarnai, virėjai, pa- 
davėjai... 

Jų duknos — sausa žemė, priegalvis — čerkasiškas balnas, valgio ste- 
pėje ir miškuose daugybė, kad tik strėlių pakankamai būtų ir titnagas su 
skiltuvu. 

Pasistatė narsuoliai stepėje stovyklą, sukūrė laužus, pašėrė žirgus. 
Siunčia Volga jauniausius kariauninkus į tamsiuosius miškus: 

— Imkite šilko tinklus, spęskite tamsiame miške palei pat žemę ir 
gaudykit kiaunes, lapes, juoduosius sabalus,— kariauną kailiniais aptai- 
sysime. 

Pasklido kariauninkai po miškus. Laukia jų Volga dieną, laukia ant- 
rą, jau ir trečioji diena slenka vakarop. Ir štai parjojo kariauninkai ne- 
linksmi: į medžių šaknis kojas nusidaužę, rūbus į dyglius susidraskę, 
o į stovyklą grįžo tuščiomis rankomis. Neįkliuvo į jų tinklus nė vienas 
žvėrelis. 

Nusijuokė Volga: 

— O jūs medžiokliai! Grįžkite, narsuoliai, į mišką, atsistokite prie 
tinklų ir gerai žiūrėkite. 

Treptelėjo Volga į žemę, pasivertė vilku pilku ir nudūmė į mišką. 
Išvaikė žvėris iš olų, iš drevių, iš kimsynų, suvijo į tinklus ir lapes. ir 
kiaunes, ir sabalus. Jis ir mažų žvėrelių neniekino, prigaudė vakarienei 
pilkųjų kiškelių. 

Grįžo kariauninkai su gausiu laimikiu. 

Pavalgydino, pagirdė Volga kariauną, dar apavė ir aptaisė. Vilki ka- 

rIiauninkai brangiais sabalų kailiniais, o kitus dar panterų kailinius turi. 
Negali jie Volga atsididžiuoti, negali atsidžiaugti. 

O) laikas slenka ir slenka,— siunčia Volga jaunesniuosius kariau- 
ninkus: 

— Ištieskite miške raizgus ant ąžuolų aukštųjų, prigaudykite žąsų, 
gulbių, antelių pilkųjų. 

Pasklido karžygiai po mišką, ištiesė raizgus, manė su gausiu laimikiu 
namo sugrįšią, bet nė pilko žvirblelio nesugavo. 

Grįžo į stovyklą nelinksmi, nerimstančias galvas žemai panarinę. 
Nuo Volgos šalin gręžiasi, akis slepia. 

O Volga juokias: 

— Kodėl be laimikio grįžote, medžiokliaiį Na gerai, aš parūpinsiu 
jums puotą! Eikit prie raizgų ir gerai žiūrėkite. 

Treptelėjo Volga į žemę, purptelėjo baltu sakalu, pakilo lig pat de- 
besų ir užgriuvo iš viršaus visokius padangių paukščius. Kauna jis žąsis, 
gulbes, pilkąsias anteles: tik pūkai iš jų laksto, tartum sniegas žemę 
kloja. O ko pats nenudobė, tą į raizgus suvarė. 

Grįžo karžygiai į stovyklą su gausiu laimikiu. Laužus sukūrė, prike- 
pė paukštienos, užgeria paukštieną šaltinio vandeniu, Volgą vis giria. 

Gal daug, gal mažai laiko praėjo,— Volga vėl siunčia savo kariau- 
ninkus: 

— Skobkite ąžuolo valtis, megzkite šilko tinklus, plaukite į mėlyną 
jūrą, gaudykite lašišas, sturius, eršketus. 

Žvejojo kariauninkai dešimt dienų, bet nė mažo pūgžliuko nesugavo. 

Pasivertė Volga aštriadante lydeka, pasinėrė į jūrą, išvaikė žuvis iš 
gilių duburių, į šilko tinklus suvarė. Parsivežė narsuoliai pilnas valtis 
ir lašišų, ir eršketų, ir šamų ūsuotų. 

Svaistosi kariauninkai po plynąjį lauką, karžygių žaidynes žaidžia, 
strėles laido, žirgais jodinėja, karžygiškų galėtynių eina... 

Staiga patyrė Volga, kad turkų caras Saltanas Beketovičius į karą 
prieš Rusią kilti rengiasi. 

Suliepsnojo narsioji jo širdis, sušaukė jis kariauninkus ir sako: 

— Gana jums ant šono pampsoti, gana jėgas tausoti, atėjo metas 
gimtajai žemei pasitarnauti, apginti Rusią nuo Saltano Beketovičiaus. 
Kas iš jūsų į turkų stovyklą įsigaus, Saltano kėslus sužinos? 

Tyli narsuoliai, vienas už kito slepiasi: vyresnysis už jaunesniojo, 
jaunesnysis už jauniausiojo, o jauniausias ir burną užčiaupė. 

Supyko Volga: 

— Matyt, man pačiam teks eiti! 

Pasivertė jis tauru auksaragiu. Pirmą sykį šoko — varstą nušoko, 
antrą Sykį šoko — tiek jį ir tematė. 

Nušokavo Volga į turkų karalystę, pasivertė pilku žvirbleliu, atsi- 
tūpė ant caro Saltano lango ir klausosi. O Saltanas po mene vaikštinėja, 
raštuotu vytiniu pliaukši ir byloja savo pačiai Azviakovnai: 

— Aš sumaniau prieš Rusią žygiuoti. Užkariausiu devynis miestus, 
pats tapsiu Kijevo kunigaikščiu, devynis miestus devyniems sūnums 
išdalysiu, o tau sabalo skraistę padovanosiu. 

O carienė Azviakovna nelinksmai žiūri: 

— Oi care Saltanai, negerą sapną aš sapnavau: tarytum mušėsi lau- 
ke juodas varnas su baltu sakalu. Baltasis sakalas juodąjį varną užkapojo, 
plunksnas pavėjui paleido. Baltasis sakalas — tai rusų karžygys Volga 
Vseslavjevičius, juodasis varnas — tu, Saltanai Beketovičiau. Nežygiuoki 
prieš Rusią. Nepaimsi tu devynių miestų, nebūsi Kijevo kunigaikščiu. 

Supyko caras Saltanas, kirto carienei vytiniu: 

— Nebijau aš rusų karžygių, būsiu Kijevo kunigaikščiu. 

Tada Volga nuskrido žemyn žvirbliuku ir pasivertė šermuonėliu. Jo 
kūnas laibas, dantys aštrūs. Nubėgo šermuonėlis per caro rūmus, įlindo 
į giliuosius caro rūsius. Ten tampriųjų lankų temples nukandžiojo, strė- 
lių kotus nugraužė, kalavijus ištrupino, vėzdus lanku sulankstė. 

Išlindo šermuonėlis iš rūsio, pasivertė pilkuoju vilku, nubėgo į caro 
arklides — visus turkų žirgus išpiovė, išsmaugė. 

Išbėgo Volga iš caro rūmų, pasivertė raibu sakalu, nuskrido į ply- 
nąjį lauką pas savo kariauną, pažadino karžygius: 

— Ei kariauna mano narsioji, ne laikas dabar miegoti, metas keltis! 
Renkitės į žygį prieš Aukso Ordą, prieš Saltaną Beketovičių. 

Nužygiavo jie lig Aukso Ordos, o aplink Ordą — aukšta mūro sie- 
na. Vartai sienoj geležiniai, kabliai skląsčiai variniai, prie vartų budrios 
sargybos — nei perlėksi, nei pereisi, nei vartus išlauši. 

Nusiminė karžygiai, ėmė galvoti: „Kaip pereiti geležinius vartus, 
sieną aukštąją?“ 

Jaunasis Volga pasivertė mašalėliu, visus narsuolius skruzdėlytėmis 
pavertė, Skruzdėlytės įlindo pro vartus, o kitoje pusėje vėl kariais at- 
virto. 
Kaip perkūnas iš dangaus trenkė jie į Saltano galybę. O turkų kala- 
vijai atšipinti, kardai špukėti. Ir leidosi turkų kariuomenė bėgti. 

Perėjo rusų karžygiai per Aukso Ordą, visą Saltano galybę sutriuš- 
kino. Patsai Saltanas Beketovičius į savo rūmus pabėgo, geležinėmis du- 
rimis užsidarė, vario skląsčiais užsisklendė. 

Volga kad trenkė koja į duris, visos velkės, visi sraigtai išlakstė, ge- 
ležinės durys suskilo. 

Įėjo Volga į menę, stvėrė Saltaną už rankų: 

— Nežygiuosi, Saltanai, prieš Rusią, nedeginsi neniokosi rusų mies- 
tų, nebūsi Kijevo kunigaikščiu! 

Trenkė Volga Saltaną į akmens grindis ir mirtinai perskėlė jam 
galvą. 

— Nesigirk, Orda, savo galybe, neik kariauti prieš Rusią motinėlę. 


Mikula artojas 


A sau rytą, vos saulelei patekėjus, išsirengė Volga duoklės iš pirk- 
lių miestų — Gurčeveco ir Orechoveco — rinkti. 

Sėdo kariauna ant ristų žirgų, ant raudų eržilų ir leidos į kelione. 
Išjojo narsuoliai į plynąjį lauką, į erdvias platybes ir išgirdo artoją lau- 
kuose beariant. Aria artojas lauką ir švilpauja, noragai į akmenėlius 
čirpauja. Tarytum artojas kažkur čia pat arklu žemę beverčiąs. 

Joja narsuoliai pas artoją, visą dieną lig pat vakaro joja, o prijoti 
jo negali. Girdėti, kaip artojas švilpauja, girdėti, kaip arklužis girgždauja, 
noragėliai čirpauja, o paties artojo niekur neregėti. 

Joja narsuoliai antrą dieną lig pat vakaro, artojas vis taip pat švil- 
pauja, noragėliai čirpauja, arklužėlis girgždauja, o artojo kaip nėra, 
taip nėra. 

Jau trečioji diena slenka vakarop, ir štai prijoja narsuoliai artoją. 
Aria artojas, šūkauja, savo kumelėlę ragina. Vagas kaip griovius gi- 
liausius varo, iš žemės ąžuolus verčia, riedulius akmenis į šalį mėto. 
Artojo tik garbiniai plaikstosi, kaip šilkas ant pečių sklaistosi. 

O artojo kumelėlė paprastutė, jojo arklas klevo medžio, ienos šil- 
kinės. Nusistebėjo Volga, nusilenkė artojui: 

— Sveikas, gerasis žmogau, lauko artojėli! 

— Sveikas būk, Volga Vseslavjevičiau! Kur joji keliauji? 

— Joju į Gurčeveco ir Orechoveco miestus duoklės iš pirklių rinkti. 

— Oi Volga Vseslavjevičiau, vieni plėšikai tuose miestuose gyvena, 
lupa kailį vargšui artojui, mokesčius už kelią ima. Aš nujojau ten drus- 
kos pirkti, nusipirkau druskos tris maišus, kiekviename maiše po šimtą 
pūdų, sukroviau ant širmosios kumelėlės ir namo keliauju. Apstojo mane 
pirkliai, pradėjo imti iš manęs pinigėlius už kelią. Juo daugiau aš duodu, 
juo daugiau jie nori. Supykau aš, užsirūstinau, šilko vytiniu jiems už- 
mokėjau. Na, kuris stovėjo, tas atsisėdo, o kuris sėdėjo, tas atsigulė, 

Nusistebėjo Volga, nusilenkė artojui: 

— Oi tu, šaunusis artojau, karžygy galingas, joki su manim, būk mano 
draugas. . 

— Gerai, Volga Vseslavjevičiau, josiu — reikia juos pamokyti, kad 
kitų artojų neskriaustų. 

Nuėmė artojas nuo arklo šilko ienas, iškinkė širmąją kumelėlę, sėdo 
ant jos raitas ir leidos į kelionę. 

Nujojo narsuoliai pusę kelio. Artojas sako Volgai Vseslavjevičiui: 

— Oi, negerai padarėme, arklą vagoje palikome. Tu pasiųski naI- 
siuosius kariauninkus, kad arklužį iš vagos ištrauktų, žemes nuo jo ru- 
kratytų ir padėtų po žilvičių krūmu. 

Pasiuntė Volga tris kariauninkus. 

Jie ir šiaip, ir taip arklužį traukia, bet negali arklužio nuo žemės 
pakelti. " 

Pasiuntė Volga dešimt karžygių. Jie dvidešimčia rankų arklužį trau- 
kia, bet nė iš vietos pajudinti negali. 

Tada Volga su visa kariauna nujojo. Trisdešimt vyrų be vieno ap- 
kibo arklužį iš visų pusių, pasitampė, ligi kelių į žemę sulindo, bet 
arklužio nė per plauką nepatraukė. 

Nulipo tada nuo kumelėlės pats artojas, paėmė arklužį viena ran- 
ka, iš vagos ištraukė, nuo noragėlių žemes nukratė ir paėmęs sviedė už 
žilvičio krūmo. Išlėkė arklas ligi debesų, nukrito už žilvičių krūmo, lig 
pat rankenų į drėgną žemę susmego. 

Padarę savo darbą, karžygiai keliais keleliais toliau nujojo. 

Galop prijojo Gurčevecą ir Orechovecą. O pirkliai ten klastingi: kai 
pamatė artoją, pakirto ąžuolinius tilto rąstus per Orechoveco upelį. 

Lig tik užjojo kariauna ant tilto — lūžo rąstai ąžuoliniai, ėmė nar- 
suoliai upėje skęsti, ėmė žūti narsioji kariauna, žirgai ir Žmonės ėmė 
grimzti. 

Supyko Volga ir artojas, užsirūstino, sušėrė eikliesiems žirgams, vie- 
nu šuoliu upę perlėkė. Peršoko į kitą krantą ir pradėjo nevidonus 
vanoti. 

Artojas čaižo vytiniu ir vis pritaria: 

— Ei jūs, pirkliai gobšieji! Artojai miestus duona maitina, midumi 
„ girdo, o jūs druskos jiems gailite. | 

Volga vėzdu atmoka už kariauninkus, už karžygių žirgus. 

Gurčeveco Žmonės ėmė maldauti: 

— Atleiskite mums piktadarybę ir suktybes. Imkite iš mūsų duoklę, 
ir tejoja artojai pirkti sau druskos, niekaš iš jų nė skatiko nereikalaus. 

Volga paėmė iš jų duoklę už dvylika metų, ir karžygiai išjojo namo. 

Volga Vseslavjevičius klausia artoją: 

— Pasakyk man, rusų karžygy, kuo tu vardu, kaip vadiniesi? 

— Joki pas mane, Volga Vseslavjevičiau, į mano kiemą, tai sužinosi, 
kaip žmonės mane vadina. | 

Prijojo karžygiai lauką. Ištraukė artojas arklužį, suarė laukelį pla- 
čiausią, aukso grūdais apsėjo. .. 

Dar saulėlydžiai negęsta — artojo lauke jau varpos šnara. 

Tamsi naktužė slenka — artojas javus kerta. Rytą iškūlė, lig pusry- 
čių išvėtė, lig pietų miltus sumalė, pyragus užmaišė. Vakarop sukvietė 
žmones į iškilmingą puotą. Ėmė žmonės pyragais vaišintis, girą gerti ir 
artoją girti: 

— Oi, ačiū tau, Mikula artojau! 


Apie gražiąją Vasilisą Mikulišną 


K artą kėlė kunigaikštis Vladimiras didelę puotą, ir visi toje puotoje 
linksmi buvo, visi toje puotoje gyrėsi, tik vienas svečias nelinksmas 
sėdėjo, midaus negėrė, keptų gulbelių nevalgė, — tai Staveras Godinovi- 
čius, pirklys iš Černigovo miesto. 

Priėjo prie jo kunigaikštis: 

— Ko tu, Staverai Godinovičiau, nevalgai negeri, nelinksmas sėdi 
ir niekuo nesigiri? Tiesa, nei tu kilmingas, nei karo žygiais pagaIrsė- 
jęs — kuo gi tu girsies? 

— Teisybę sakai, didysis kunigaikšti, neturiu aš kuo pasigirti. Tėvo 
su motule jau seniai nebeturiu, o šiaip tai juos pagirčiau... Girtis aukso 
pinigais nenoriu; aš ir pats nežinau, kiek jų turiu, ligi mirties suskai- 
tyti nespėčiau. 

Girtis rūbais neverta: jūs visi mano rūbais šioje puotoje vilkite. Man 
vienam trisdešimt siuvėjų dieną naktį siuva. Aš nuo ryto lig nakties 
durtinį panešioju, paskui jums parduodu. 

Batais irgi nėra ko girtis: aš kas valandą naujais batais aunuosi, o pa- 
nešiotus jums parduodu. 

Mano žirgai visi auksaplaukiai, visos avys auksavilnės, bet ir tą jums 
parduodu. 

Nebent jau pasigirčiau jauna pačiute Vasilisa Mikulišna, Mikulos ar- 
tojo vyresniąja dukrele. Jau kitos tokios tai visame pasaulyje nėra! 

Jai po kasomis šviesus mėnesėlis spindi, jos antakiai juodesni už 
sabalą, josios akys kaip raibo sakalėlio. 

O išmintingesnio žmogaus už ją visoje Rusioje nėra. Ji visus į ožio 
ragą suries, net ir tau, kunigaikšti, galvą apsuks. 

Išgirdę tokius įžūlius žodžius, visi svečiai išsigando, aptilo. .. 

Kunigaikštienė Apraksija užsigavusi pravirko. O kunigaikštis Vladi- 
miras užsirūstino: 

— Ei tarnai mano ištikimieji, griebkite Staverą, tempkite į šaltą 
rūsį, už kalbas užgaulingas prirakinkite grandinėmis prie sienos. Gerti 
duokite šaltinio vandens, valgyti — avižinių paplotėlių. Tepasėdi ten, 
kol proto įgaus. Pažiūrėsim, kaip jo pati mums visiems galvas apsuks 
ir Staverą iš nelaisvės išvaduos. 

Kaip tarė, taip viską ir padarė — Staverą į gilų rūsį uždarė. Bet ku- 
nigaikščiui Vladimirui to dar maža: įsakė į Černigovą sargybą pasiųsti, 
užantspauduoti Stavero Godinovičiaus turtus, o jo pačią surakintą į Ki- 
jevą atgabenti. 

— Pažiūrėsim, kokia ji gudruolė! 

Kol pasiuntiniai rengės ir žirgus balnojo, ta žinia pasiekė Černigove 
Vasilisą Mikulišną. 

Giliai susimąstė Vasilisa: | 

„Kaip man mylimą vyrą išvaduoti? Pinigais jo neišpirksi, jėga ne- 
atimsi. Na, neatimsiu jėga — gudrumu atimsiu!“ 

Išėjo Vasilisa į priemenę, sušuko: 

— Ei jūs, tarnaitės mano ištikimosios, balnokit man žirgą eikliausią; 
neškit čion vyriškus rūbus totoriškus, kirpkite man kasas rusvąsias. Jo- 
siu mylimo vyro vaduoti. 

Giliai verkė mergelės, rusvąsias kasas Vasilisai kirpdamos. Ilgosios 
kasos visas grindis nuklojo, ant kasų nukrito ir šviesus mėnesėlis. 

Apsivilko Vasilisa vyriškais rūbais totoriškais, pasiėmė lanką su strė- 
lėmis ir šuoliais išjojo į Kijevą. Niekas nepatikės, kad moteris čia joja, — 
lekia per lauką jaunas karžygys. 

„Pusiaukelėj sutiko ji pasiuntinius iš Kijevo. 

— Ei karžygy, kur keliauji? 

— Joju pas kunigaikštį Vladimirą, siuntė mane iš rūsčiosios Aukso 
Ordos — paimti duoklės už dvylika metų. O jūs, narsuoliai, kur keliau- 
jate? 

— Mes keliaujam pas Vasilisą Mikulišną — jos į Kijevą paimti, josios 
turtų kunigaikščiui nuvežti. 

— Pavėlavote, broleliai! Vasilisą Mikulišną aš į Ordą išsiunčiau, 
o jos turtus mano kariai išgabeno! 

— Na, jei šitaip, mums nebėra Černigove ko veikti. Josim atgal 
į Kijevą. 

Nuskubėjo Kijevo pasiuntiniai pas kunigaikštį, papasakojo, kad į Ki- 
jevą jojąs pasiuntinys iš rūsčiosios Aukso Ordos. 

Nusiminė kunigaikštis: neįstengs surinkti duoklės už dvylika metų, 
reikia pasiuntiniui įsiteikti. 

Ėmė stalus dengti tvarkyti, eglišakėm kiemą barstyti, ant kelio sar- 
gybas pastatė, — laukia pasiuntinio iš Aukso Ordos. 

O pasiuntinys, neprijojęs Kijevo, pasistatė plynajam lauke palapinę, 
paliko ten savo karius, o pats vienas nukeliavo pas kunigaikštį Vla- 
dimirą. 

Gražus pasiuntinys, ir liemeningas, ir tvirtas, ir veido nerūstaus, ir 
mandagus. Nušoko nuo žirgo, prie aukso grandies jį pririšo, pats į menę 
ėjo. Nusilenkė į visas keturias puses, o skyrium kunigaikščiui su kuni- 
gaikštiene. Užvis žemiausiai nusilenkė Zabavai Putiatišnai. 

Kunigaikštis sako pasiuntiniui: 

— Sveikas, rūstusis Aukso Ordos pasiuntiny, sėskis už stalo, pasilsėk, 
pavalgyk, atsigerk iš kelionės. | 

— Nėra kada man sėdėti: chanas už tai pasiuntinių nesigaili. Duok 
šen greičiau duoklę už dvylika metų, leisk už manęs Zabavą Putiatišną, 
ir aš į Ordą keliausiu. 

— Leisk, pasiuntiny, man su dukterėčia pasitarti. 

Išsivedė kunigaikštis Zabavą iš menės ir klausia: 

— Ar tekėsi, dukterėčia, už Ordos pasiuntinio? 

O Zabava patyliukais jam sako: 

— Ką tu, dėdyte? Ką sumanei, kunigaikšti? Nedaryk juoko visai 
Rusiai, — tai juk ne karžygys, o moteris. 

Kunigaikštis supyko: 

— Plaukas tavo ilgas, bet protas trumpas: tai rūstusis pasiuntinys iš 
Aukso Ordos, jaunas karžygys Vasilijus. 

— Ne karžygys, o moteris. Per menę eina — kaip antelė plaukia, 
kulnimis nekaukši; ant suolo sėdi — kelius draugėn spaudžia. Balsas to 
pasiuntinio sidabrinis, rankos kojos mažytės, pirštai plonyčiai, ant pirštų. 
matyti žiedų žymės. 

Susimąstė kunigaikštis: 

— Reikia man pasiuntinį išbandyti. 

Pasišaukė jis geriausius Kijevo žaliūkus grumtynininkus: penkis bro- 
lius Psitčenkas ir du Chanilovus. Nuėjo pas pasiuntinį ir klausia: 

— Ar nenorėtum, svety, su grumtynininkais pasirungti, plačiame 
kieme pasigrumti, kaulelius po kelionės pamankštinti? 

— Kodėl gi kaulų nepamankštinti, aš nuo mažens grumtynes mėgstu. 

Išėjo visi į platųjį kiemą, jaunasis pasiuntinys į ratą žengė, nutvėrė 
viena ranka tris grumtynininkus, kita — tris imtynininkus, septintą į vi- 
durį pamėtėjo ir kad trenks juos kakta kakton, tai visi septyni ant že- 
mės guli ir atsikelti negali. 

Nusispiovė kunigaikštis Vladimiras ir nuėjo. 

— Na ir kvaila Zabava, neišmanėlė! Moterim tokį karžygį pavadino! 
Tokių pasiuntinių mes dar neregėjom. 

O Zabava vis tebesispiria: 

— Moteris čia, o ne karžygys. 

Prikalbėjo ji kunigaikštį Vladimirą, panoro jis dar kartą pasiuntinį 
ištirti. 

Atvedė jis dvylika šaulių. 

— Gal norėtum, pasiuntiny, iš lanko su šauliais pasirungti? 

— Kodėl gi ne? Aš nuo mažens iš lanko šaudau. 

Išėjo dvylika šaulių, paleido strėles į aukštą ąžuolą. Susiūbavo ąžuo- 
las, tartum viesulas per mišką būtų praužęs. 

Paėmė pasiuntinys Vasilijus lanką, įtempė templę,— suzvimbė šilko 
templė, sustaugė ir nulėkė grūdinta strėlė, sukrito žemėn karžygiai ga- 
lingi, kunigaikštis Vladimiras ant kojų neišsilaikė. Dzvaktelėjo strėlė 
į ąžuolą, ąžuolas smulkiomis skiedrelėmis išlakstė. 

— Oi, gaila man ąžuolo galiūno,— sako pasiuntinys, — bet dar gailiau 
strėlės grūdintos, dabar jos visoj Rusioj neberasi. 

Nuėjo Vladimiras pas dukterėčią, o ji vis savo: moteris ir moteris. 

„Na,— galvoja kunigaikštis— aš pats su juo pasirungsiu,— moterys 
Rusioj nežaidžia užjūrio šachmatais.“ 

Liepė atnešti aukso šachmatus ir sako pasiuntiniui: 

— Ar nenorėtum su manim laiką linksmai praleisti, užjūrio šach- 
matais pažaisti? 

— Ką gi, aš nuo mažens visus vaikus šaškėm ir šachmatais aplošda- 
vau. O iš ko, kunigaikšti, mes lošime? 

— Tu statyk duoklę už dvylika metų, o aš visą Kijevo miestą už- 
statysiu. 

— Gerai, loškime. 

Ėmė šachmatais po lentą taukšėti. Kunigaikštis Vladimiras žaidė ge- 
rai, 0 pasiuntinys ėjo kartą, ėjo kitą, dešimtą kartą paėjo — kunigaikš- 
čiui šachas ir matas, ir šachmatus šalin nubloškė. 

Nuliūdo kunigaikštis: 

— Atėmei tu iš manęs Kijevo miestą — imk, pasiuntiny, ir mano 
galvą. 

— Nereikia man tavo galvos, kunigaikšti, ir Kijevo nereikia, atiduok 
tik man savo dukterėčią Zabavą Putiatišną. 

Apsidžiaugė kunigaikštis ir iš džiaugsmo nebėjo nė Zabavos klaustis, 
o liepė kelti vestuvių puotą. 

Puotauja jie dieną, kitą ir trečią, svečiai linksminasi, o jaunikis su 
jaunąja nelinksmi. Žemai žemai pasiuntinys galvą nuleidęs. 

Vladimiras jį klausia: 

— Ko gi tu, Vasiliuška, toksai nelinksmas? Ar prabangi mūsų puota 
tau nepatinka? 

— Kažko nuobodu, nelinksma man, kunigaikšti: gal nelaimė mano 
namus ištiko, gal dar ateity nelaimė manęs laukia. Liepk pašaukti kank- 
lininkus, tegu mane palinksmina, apie senovę ar apie šiuos laikus pa- 
dainuoja. 

Pašaukė kanklininkus. Jie dainuoja, stygomis skambina, o pasiunti- 
niui nepatinka. 

— Čia, kunigaikšti, ne kanklininkai, ne giesmininkai... Kalbėjo man 
tėvulis, kad viešįs pas tave svečias iš Černigovo, Staveras Godinovičius, 
tasai tai mokąs skambinti ir dainą mokąs padainuoti, o šie nelyginant 
vilkai lauke stūgauja. Kad taip man Stavero pasiklausius. 


16. Auksinis kalnas 241 


Ką čia daryti kunigaikščiui Vladimirui? Išleisi Staverą — neberegėsi 
Stavero, o neišleisi Stavero — pasiuntinį užrūstinsi. 

Neišdrįso Vladimiras rūstinti pasiuntinio — juk duoklė jo nesurink- 
ta — ir liepė atvesti Staverą. 

Atvedė Staverą, o jis vos ant kojų bepastovi, nusilpęs, badu numa- 
rintas... 

Kad šoks čia pasiuntinys iš už stalo, pačiupo Staverą už parankės, 
šalia savęs pasisodino, ėmė girdyti valgydinti, paskambinti paprašė. 

Suderino Staveras kankles, Černigovo dainas ėmė skambinti. Visi 
už stalo klausos neatsiklauso, o pasiuntinys sėdi, klausosi, akių nuo Sta- 
vero nenuleidžia. 

Staveras pabaigė. 

Pasiuntinys sako kunigaikščiui Vladimirui: 

— Klausyk, Kijevo kunigaikšti Vladimirai, atiduok tu man Stave- 
rą, 0 aš dovanosiu tau duoklę už dvylika metų ir grįšiu į Aukso Ordą. 

Nenori kunigaikštis Vladimiras Stavero atiduoti, bet nėra ką daryti. 

— Imk,— sako, — Staverą, jaunasis pasiuntiny. 

Tada jaunikis nė puotos galo nebelaukė, šoko ant žirgo, pasisodino 
už savęs Staverą ir nuskriejo per lauką į savo palapinę. 

Prie palapinės klausia: 

— Argi nepažinai manęs, Staverai Godinovičiau? Mudu rašto kartu 
mokėmės. 

— Niekados tavęs nesu mates, totorių pasiuntiny. 

Įėjo pasiuntinys į baltąją palapinę, Staverą prie slenksčio paliko. 

Vasilisa skubiai nusimetė totoriškus drabužius, apsivilko moteriškais 
rūbais, pasigražino ir išėjo iš palapinės. 

— Sveikas, Staverai Godinovičiau! Ar ir dabar manęs nepažįsti? 

— Sveika, mylimoji žmonele, jaunoji gudruole Vasilisa Mikulišna. 
Ačiū, kad iš nelaisvės mane išvadavai. Tik kurgi tavo kasos rusvosios? 

— Kasomis rusvosiomis, mylimas mano vyre, aš tave iš rūsio iš- 
traukiau. 

— Sėskim, žmonele, ant eikliųjų žirgų ir jokim į Černigovą. 

— Ne, negarbė mums, Staverai, slapta pabėgti, keliaukim pas kuni- 
gaikštį Vladimirą puotos baigti. 

Grįžo jie į Kijevą, į kunigaikščio menę įėjo. 

Nustebo kunigaikštis Vladimiras, Staverui su jaunąja pačia įėjus. 
O Vasilisa Mikulišna klausia kunigaikštį: 

— Oi Saulele kunigaikšti Vladimirai, aš — rūstusis pasiuntinys, Sta- 
vero pati, grįžau vestuvių puotos baigti. Ar leisi už manęs savo duk- 
terėčią? 

Pašoko kunigaikštytė Zabava: 

— Sakiau tau, dėdyte! Tai būtum juoko visai Rusiai pridaręs, mergelę 
už moters išleidęs. | 

Kunigaikštis susigėdęs galvą panarino, o karžygiai ir bajorai juoku 
plyšta. 

Papurtė kunigaikštis garbanas ir pats ėmė juoktis: 

— Oi, ir teisingai, Staverai Godinovičiau, jaunąja pačia taip gyreisi. 
Ir protinga, ir drąsi, ir gražumo graži. Ji visus į ožio ragą surietė ir man, 
kunigaikščiui, galvą apsuko. Už ją ir už nuoskaudą neteisingą brangio- 
mis dovanomis tau atsilyginsiu. 

Šit jau panūdo Staveras Godinovičius namo su gražiąja Vasilisa Mi- 
kulišna keliauti. Jų palydėti išėjo kunigaikštis su kunigaikštienė ir kar- 
žygiai, ir kunigaikščio tarnai. 

Ir gyveno jie savo namuose laimingi ir visko pertekę. 

O apie gražiąją Vasilisą ir dainas dainuoja, ir pasakas seka. 


Kareivis ir giltinė 


Los kareivis dvidešimt penkerius metus, ir paleido jį į visus 
vėjus: 

— Atitarnavai tu savo, kareivi, eik dabar, kur tik nori. 

Susirengė kareivis ir eina, o sau vienas galvoja: 

„Ištarnavau carui dvidešimt penkerius metus, o neužsitarnavau nė 
dvidešimt penkių ropių. Išdavė kelionei tik tris sausainius. Ką daryti? 
Kur galvą priglausti kareiviui? Eisiu į gimtinę. Aplankysiu tėvą motiną, 
o jei gyvų neberasiu, tai bent ant jų kapo pasėdėsiu.“ 

Ir iškeliavo kareivis į didelę kelionę. Ėjo ėjo, du sausainius suvalgė, 
beliko jam tik vienas sausainis, o ligi namų dar toli eiti. 

Tuo laiku pasitaikė jam kelyje elgeta ir ėmė prašyti: 

— Duok, kareivėli, pavargėliui ko nors! 

Ištraukė kareivis paskutinį sausainį ir padavė senukui: 

„Pats aš vis kaip nors versiuos: kareivis tai vis kareivis, o senas ir 
be sveikatos iš kur ką gaus?“ 

Pypkutę prisikimšo, užsirūkė ir traukia keliu toliau. Eina, papsi. 

Ėjo ėjo ir pamatė palei kelią ežerą. Prie pat krašto laukinės žąsys 
plauko. Prisėlino kareivis, nutaikė ir užmušė tris žąsis. 

„Dabar bus ko pietų pakirsti!“ 

Išėjo į kelią ir greit priėjo miestą. Susiieškojo užeigos namus, padavė 
visas tris žąsis šeimininkui: 

— Še tau tris žąsis. Vieną man iškepsi, kitą sau pasiimk už triūsą, 
o už trečią degtinukės man prie pietų pastatysi. 

Kol kareivis vilkosi ir kūrėsi poilsio, jau ir pietūs pataisyti. 

Padavė jam keptą žąsį, pastatė degtinukės. Kareivis sėdi, vaišinasi: 
išgeria degtinukės, žąsienos užkanda. Ar tai prastai! 

Neskuba kareivis, šeimininką klausinėja: 

— Kieno čia skersai gatvės nauji namai tokie gražūs matyti? 

Šeimininkas sako: 

— Gi pirklys toksai, iš turtingųjų turtingiausias, pasistatė tuos rū- 
mus, tik vis niekaip negali juose gyvent įsikurti. 

— Tai kodėl? 

— Įsimetė, matai, tenai piktas nelabas. Velniai jodosi naktimis: tūs- 
kia, rėkauja, šokinėja, spiegia kiaurą naktį, jog rimt negali. Žmonės 
artyn prieiti bijo, kai sutemsta. . 

Kareivis išsiklausė šeimininką, kaip jam tą pirklį rasti. 

— Norėtųsi man su juo pasimatyti ir pakalbėti: gal aš jam padė- 
čiau kuo? 

Popiet prigulė valandėlę numigti, o kai atėjo pavakarys, išėjo į mies- 
tą. Susirado pirklį. Tas klausia: 

— Ką pasakysi, kareivėli? 

— Aš žmogus pakeleivingas. Leisk man savo naujuosiuose namuose 
pernakvoti, juk vis viena niekas juose negyvena. 

— Ką tu, žŽmogau,— sako pirklys.— Kas tau per reikalas lįst į tikrą 
pražūtį? Pernakvok pas ką nors. Bene maža mieste namų. O mano nau- 
juosiuose namuose, kai. tik juos pastatė, įsimetė velniai, ir niekaip jų 
išveisti negalima. 

— Gal man pavyks išvyti velnius? Gal seno kareivio paklausys pik- 
tas nelabas. 


— Buvo ir prieš tave drąsuolių, tik nieko neišėjo. Nieko negalima 
padaryti. Antai, ir pernai vasarą taip pat va apsiėmė vienas pakeleivis 

išvaduoti nuo nelabo namus, išdrįso nakvoti. O rytą jo tiktai kaulelius 
beradome. Pražudė jį piktas nelabas. 

— Rusų kareivis nei vandeny skęsta, nei ugny dega. Tarnavau dvi- 
dešimt penkerius metus, ir žygiuose, ir mūšiuose buvau, bet gyvas li- 
kau, o jau nuo velnių tai kaip nors atsiginsiu, nepasiduosiu. 

Pirklys sako: 

— Na, kaip sau žinai. Jei nebijai, eik. O jeigu išvaduosi namus nuo 
pikto nelabo, tai atlyginimo nesiprašydinsiu. 

— Duok man,— sako kareivis,— žvakių, skrudintų riešutų ir vieną 
keptą ropę, kur stambesnę. 

— Eime į krautuvę, imk, ko reikia. 

Nuėjo kareivis į krautuvę, pasiėmė dešimtį žvakių, tris svarus skru- 
dintų riešutų, o paskui pasižvalgė pirklio virtuvėje, pasičiupo pačią 
stambiąją keptą ropę ir nuėjo į naujuosius namus. 

Įsikūrė didžiojoje menėje. Milinę ir savo maišą pasikabino ant vi- 
nies. Žvakes užsižibino, prisikimšo pypkutę. Papsi, riešutus trakši — 
leidžia sau laiką. | 

Pačiame vidunaktyje — tiktai girdi — triukšmas, bildesys, durys tik 
pyška, grindys girgžda. Kad ims šokti, kad ims spiegti iš visų pusių — 
nors ausis užsikimšk. Viskas galvom eina. 

O kareivis sėdi, lyg niekur nieko: 1iešutus triaunija, pypkelę dūmija. 

Tiktai šit durys prasivėrė, įkišo galvą velniūkštis, kareivį pamatė 
ir užriko: 

— Čia žmogus sėdi! Eikit šen, bus šviežienos! 

Tik sudundėjo, ir visi velniai sulėkė į tą menę, kur kareivis sėdėjo. 
Susigrūdo prie durų, žvilgčioja, kits kitam kumšnoja ir žvygauja. 

— Sudraskykim jį, suėskim! | 

— Palaukit jūs man nesigyrę— sako kareivis— Ne tokių dar esu 
matęs begyvendamas, ag ir mušti jūsiškių teko nemažai. Užspringsite! 

Čia prasigrūdo į priekį pats dičkis velnias ir sako: 

— Eikš pasirungti! 

— Gerai, galim rungtis, — sako kareivis.— Ar gali kas iš jūsų taip 
suspausti akmenį ranka, kad sunka tekėtų? 

Vyresnysis velnias liepė atnešti iš gatvės akmenį. Vienas velniukas 
išbėgo, atnešė tokį sau akmenioką. Paduoda kareiviui: 

— Še, pamėgink! 

— Pirma tegu kas iš jūsų pamėgina, o aš tai nesiprašydinsiu. 

Pats dičkis velnias stvėrė akmenį ir taip stipriai suspaudė, jog tik 
smėlio sauja liko: 

— Žiūrėk! 

Kareivis keptą ropę iš maišo išsitraukė: 

— Matai, mano akmuo didesnis už tavo. 

Kad suspaudė ropę ranka — sunka ėmė tekėti. 

— Matėte? 

Nustebo velniai. Tyli. Paskui klausia: 

— Okątu čia vis kremti? 

Kareivis atsako: 

— Riešutus. Tik jūs nė vienas neperkąsite mano riešutų. 

Ir padavė vyresniajam kulką: 

— Paragauk kareiviškų riešutų. 

Tas įsimetė kulką į burną. Kramtė kramtė, visą sumaigė, bet perkąsti 
niekaip negali. O kareivis tik triauškia: mėto ir mėto sau į burną rie- 
šutus vieną po kito. 

Aprimo velniai, nutilo. Nuo vienos kojos ant kitos mindžikuoja, į ka- 
reivį dirsčioja. 

— Esu girdėjęs,— sako kareivis — kad jūs, velniai, esate labai pri- 
manūs ką sugalvoti: galite iš mažų dideli pasidaryti, o iš didelių maži 
virsti ir pro bet kurią skylutę išlendate. 

— Tą tai mes viską galim!-— sušuko velniai. 

— Tai imkit ir pamėginkit visi, kiek tik čia jūsų yra, sulįsti į mano 
maišą. 

Velniai puolė už kits kito. Skuba, grūdasi, vienas kitą stumdo. Nė 
minutės nepraėjo, ir jau nieko namuose nebeliko: visi į maišą susimetė. 

Kareivis priėjo prie maišo, diržus kryžium perdėjo, suveržė ir sagtis. 
užsagstė. 

— Na, dabar galima ir pačiam pasilsėti! 

Milinę pasiklojo, miline užsiklojo ir užmigo. 

Rytą pirklys siunčia savo parankinius: 

— Eikite pasižiūrėti, ar dar gyvas tas kareivis. Jei nugalabytas, tai 
bent kaulus surinkite. 

Parankiniai atėjo, o kareivis jau nebemiega, po menes vaikštinėja, 
pypkelę papsi. 

— Labas rytas, kareivėli! Nebesitikėjom tavęs sveiko gyvo rasti, va 
skrynią atsinešėme — tavo kaulams sudėti. 

Juokias kareivis: 

— Dar ne laikas mane laidoti. Geriau padėkite man šit maišą į kal- 
vę nunešti. Ar toli čia kalvė? 

— Netoli, — atsako parankiniai. 

Paėmė maišą ir neša. Atėjo į kalvę. Kareivis sako: 

— Na, vyručiai, kalveliai meistreliai, dėkite šitą maišą ant priekalo 
ir gerai užduokite, kalviškai. 

Kalvis su savo padėjėju kad ėmė duoti, kad ėmė kulti kūjais. 

Riestai pasidarė velniams. Ėmė šaukti balsu: 

— Pagailėk, kareivėli, paleisk mus! 

Kalviai tik kala sau, o kareivis pritaria: 

— O taip, o taip, vyručiai, duokit dar smarkiau! Pamokysim, kaip 
žmonėms eibes daryti. 

— Kol gyvi būsim, į tuos namus nosies nebekišim,— rėkia velniai — 
ir kitiems pasakysim, kad prie šito miesto nė artyn neitų, o tau kuo 
didžiausią išpirką duosim,— tik palik gyvus! 

— Taigi, užtat! Žinosit, kaip su rusų kareiviu grumtis! 

Liepė kalviams liautis. Atrišo maišo diržus ir ėmė velnius po vieną 
leisti laukan. Paliko tik patį vyriausiąjį: 

— Kai atnešite išpirką, tai ir šitą paleisiu. 

Ir tik spėjo pypkutę išrūkyti, žiūri — jau atbėga velniūkštis, atneša 
seną krepšį: 

— Še tau išpirką! 

Kareivis paėmė krepšį — lengvas pasirodė. Atrišo, pažiūrėjo, o jame 
nieko nėra. Suriko ant velniuko: | 

— Tai ką tu čia, šaipytis iš manęs sumanei? Tuojau jūsų vyriausiąjį 
dviem kūjais imsime mokyti! 

O tas iš maišo rėkia: 

— Nebemušk, nebežalok manęs, kareivėli, o paklausyk, ką pasakysiu! 
Tas krepšys yra ne paprastas, o stebuklingas. Jis vienas toks ir tėra 
pasaulyje. Ko tik užsinorėsi, atrišęs krepšį pažiūrėk — viskas pasidarys, 
kaip tu nori. O jei paukštį sumanysi pasigauti arba daiktą kokį įsigeisi 
gauti, tai mostelėk tiktai šituo krepšiu ir ištark vieną žodį: „Lisk!“— 
jame iI rasi. 

Pagalvojo kareivis: „Tegu atsiranda krepšyje trys buteliai degtinės." 
Ir tuoj pajuto: sunkesnis pasidarė krepšys. Atrišo krepšį — jame trys 
buteliai degtinės besą. Atidavė degtinę kalviams: 

— Gerkit, vyrai! 

O pats išėjo iš kalvės, dairosi. Pamatė: ant stogo žvirblis tupi. Krep- 
šiu mMostelėjo ir tarė: 

— Lisk! 

Tik spėjo pasakyti — žvirblis nuo stogo pakilo ir tuoj į krepšį įlėkė. 

Grįžo kareivis į kalvę ir sako: 

— Teisybę kalbėjai. Nėra šičia apgavystės. Šitoks krepšys pravers 
man, senam kareiviui. 

Atsagstė diržus, atidarė maišą ir išleido vynijysiaji velnią. 

— Eik, kur nori, tik atmink, jei dar kartą pasipainiosi man po akių, 
tai gailėsies. 

Velnias su velniuku tik pasispardė — tiek juos ir bematė. O kareivis 
pasiėmė maišą ir krepšį, atsisveikino su kalviais ir nuėjo pas pirklį: 

— Kraustykis ramus į naujuosius namus. Niekas tau tenai nerimasčio 
nebekels. 

Pirklys į kareivį žiūri ir sa 


is netiki. 


— Teisybė, kad rusų kar į vandeny skęsta, nei ugny dega. 
Papasakok: kaip tau pavyko p nelabo apsiginti, sveikam gyvam 
išlikti? 

Kareivis apsakė, kaip viskas buvo, o parankiniai patvirtino. Pirklys 
galvoja: 


„Gerai, dieną kitą reikia padelsti, su kraustymusi palaukti. Sužino- 
siu, ar ten visiškai ramu, ar nebegrįš piktas nelabas.“ 

Vakare išsiuntė su kareiviu tuos vyrus, kur buvo rytą nuėję į nau- 
juosius namus: 

— Gyvenkite. Jei kas atsitiks, tai kareivis apgins. 

Tie permiegojo ramiausiai, kaip niekur nieko, rytą parėjo sveiki gyvi, 
smagūs sau. 

Trečią naktį ir pats pirklys išdrįso su jais nakvoti. Ir vėl naktis pra- 
ėjo tyliai, ramiai. Niekas jiems nieko nedarė. Po to pirklys liepė viską 
įrengti naujuosiuose namuose ir ėmė ruoštis įkurtuvėms. Prikepė visko, 
privirė, pričirškino. Suprašė svečius. Visokių valgių, vynų ir skanumynų 
tiek pridėjo — net stalai lūžta. Gerk, valgyk, ko širdis geidžia. 

Kareivį pirklys pasodino garbingoje vietoje ir myli kaip patį brangųjį 
svečią: 

— Vaišinkis, kareivėli. Kol gyvas tavo gero darbo neužmiršiu! 

Puota užtruko ligi aušros. O kai subudo, ėmė kareivis į kelionę ruoš- 
tis. Pirklys jam įkalbinėja: 

— Neskubėk, pagyvenk pas mane, paviešėk dar bent savaitėlę. 

— Ne, ačiū. Ir taip ilgai viešėjau. Reikia man greičiau namo par- 
sigauti. 

Pripylė jam pirklys sidabro maišelį. 

— Va tau pradžiai gyvenimo! | 

O kareivis jam sako: 

— Nereikia man tai ? sidabro. Aš žmogus vienišas, ir sveikatos dar 
turiu. Duoną sau galėsiu“ pelnytis. 

Atsisveikino su pirkliu, persimetė per petį stebuklingą krepšį ir savo 
tuščią maišą ir iškeliavo. 

Ėjo ėjo, keliavo keliavo ir parėjo į gimtąją šalį. Pamatė nuo kal- 
nelio savo kaimą, ir pasidarė jam linksma, lengva. Ėmė žengti dar spar- 
čiau, į visas puses dairosi: „(Tai gražumėlis visur. Daugelyje kraštų bu- 
vau, kiek visokių miestų ir kaimų o gražesnės kaip mūsų vie- 
tos visame pasaulyje nerasi!“ 


Priėjo kareivis savo trobą. Pal allt priebučio, pasibeldė. Pasitiko. 
jį sena senutėlė. Pripuolė prie jos kareivis, apkabino. 

Senutė sūnų pažino. Juokiasi ir verkia iš džiaugsmo: 

— Vis tave, sūneli, senis minėjo, tik va nebeteko pamatyti, nebesu- 
laukė. Jau penketas metų, kaip pakasėme jį. 

Paskui senutė susigriebė, sukruto ruoštis, o kareivis atkalbinėja: 

— Nieko neieškok. Dabar mano darbas tave vaduoti ir tavimi rū- 
pintis. 

Krepšį atrišo, pagalvojo, kad atsirastų visokių valgių ir vaišių. Visko, 
iš krepšio išėmė, stalą nukrovė, vaišina motiną: 

— Valgyk, gerk, kiek tik širdis priima! 

Kitą dieną vėl krepšį atrišo, prikratė sidabro ir ėmėsi ūkį tvarkyti. 
Pirkią naują pastatė. Nupirko karvę, arklį, įtaisė viską, ko ūkyje reikia. 
O po to nusižiūrėjo nuotaką, vedė ir gyveno sau, ūkininkavo. Senutė 
motina vaikaičius nešioja, sūnumi neatsidžiaugia. 

Taip praėjo kokie šešeri septyneri metai. Sunegalavo kareivis. Guli 
dieną, kitą, trečią — nei bevalgo, nei begeria. Ir vis jam blogyn ir blo- 
gyn. Trečią dieną pamatė — prie lovos giltinė stovi, dalgį pusto, į kareivį 
žvilgčioja: 

— Renkis, kareivi, tavęs atėjau. Tuojau numarinsiu tave. 

— Palauk, duok man pagyventi dar trisdešimt metų. Vaikus už- 
auginsiu. Sūnus vesdinsiu, dukteris ištekinsiu, vaikaičių susilauksiu, pa- 
sižiūrėsiu — tada ir ateik, o dabar man nėra kada mirti. 

— Ne, kareivi, neduosiu nė trijų valandų tau begyventi. 

— Na, jei negalima beišgyventi trisdešimties metų, tai palauk bent 
trejus metus, ar maža man visokių darbų. Reikia viską padirbti. 

— Neprašyk, nebeduosiu tau nė trijų minuėdį gyventi — atsakė gil- 
tinė. 27 

Kareivis nieko daugiau nebeprašo, tik mirti tai jam nesinori. Prisi- 
taikęs ištraukė šiaip taip iš po galvos stebuklingąjį krepšį, mostelėjo juo 
ir sušuko: 

— Lisk! 

Tik spėjo pasakyti —ir junta: lengviau pasidarė. Apsidairė — gil- 
tinės nebėra ten, kur buvo. t į krepšį — ogi ji ten jau besėdinti. 
«repši, ir jam visiškai gera pasidarė, 


Kareivis stipriai stipriai 
valgyti įsinorėjo. 

Atsikėlė, atsiriekė duonos, pasidažė į druską ir suvalgė. Daugiau iš- 
gėrė samtelį giros — ir visai atsigavo. 

— Nenorėjai tu, benose, su manim geruoju kalbėti, tai sužinosi dabar, 
kaip su rusų kareiviu grumtis. 

Girdi balsą iš krepšio: 

— O ką tu man padarysi? 

Kareivis atsako: 

— Kad ir gaila man krepšio, bet ką gi darysi — reiks su juo skirtis. 
"Tuojau einu ir nuskandinu tave pasmirdusiame raiste, o iš krepšio tu 
per amžius neišsikrapštysi. 

— Paleisk mane, kareivi. Duosiu tau trejus metus gyventi. 

— Na ne, dabar nebepaleisiu. 

Giltinė prašosi: 

— Paleisk, tiek to, gyvenk dar trisdešimt metų. 

— Gerai,— sako kareivis,— paleisiu tave, jei visus trisdešimt metų 
nieko Žmonių nepiausi. 

— Taip negaliu, — atsakė giltinė.— Kaip aš gyvensiu, jei nieko ne- 
piausiu? 

— Visus tuos trisdešimt metų tu krimsk kelmus, šaknis ir akmenis 
laukuose. 

Giltinė į tą kalbą nieko neatsako, tyli. Kareivis apsiavė kojas, apsi- 
vilko ir sako: 

— Kad nesutinki, tai nešiu į pasmirdusį raistą. 

Užsivertė krepšį ant pečių. 

Tada giltinė vėl prakalbo: 

— Tegu būna, kei, nori: nieko Žmonių nepiausiu visus trisdešimt 
metų. Kelmus, šaknis akmenis laukuose krimsiu, tik paleisk mane. 

— Žiūrėk tiktai, kad nesukčiautum,— tarė kareivis. 

Išnešė giltinę į pakluonę. Krepšį atrišo: 

— Drožk, kol kitaip nesugalvojau! 

Giltinė tik dalgį pasičiupo ir nukūrė į girią. Ėmė versti kelmus, šak- 
nis ir akmenis laukuose. Išverčia ir graužia — ką darysi! 

O žmonės tuo laiku gyvena be rūpegke: visi sveiki — niekas neserga, 
nemiršta. 2 


Ir taip ėjosi bemaž trisdešimt mettf? 

Kareiviui per tą laiką vaikai užaugo. Sūnūs vedė, dukros ištekėjo. 
Pasidarė šeima didelė. Vienam reikia padėti, kitam patarti, trečiam pro- 
to įdėti, kiekvienam darbo duoti ir dar pamokyti. 

Rūpinasi visais kareivis ir tik džiaugiasi. Viskas jam sekasi — gy- 
venimas kaip tekinis rieda. Ir dirbi, ir nori. Bene apie mirtį kareivis 
galvos? 

O giltinė jau ir čia. 

— Šiandien trisdešimt metų sukako. Priėjo tavo laikas. Renkis, ka- 
reivi, tavęs atėjau. 

Kareivis nesiginčijo: 

— Kareivis — tai vis kareivis. Esu pratęs, kai tik ženklą duoda, tuoj 
vykdyti, kas reikia. Kad jau priėjo laikas, nešk grabą. 

Giltinė atnešė ąžuolinį grabą su geležiniais lankais. Nukėlė viršų: . 

— Gulkis, kareivi. 

Kareivis papyko, rėkia: 

— Tai kaip, tvarkos nežinai? Argi statutas leidžia senam kareiviui 
va šitaip pačiam ką nors imti ir daryti? Tarnyboje gi kaip būdavo: kai 
tiktai ko naujo būrininkas moko, visada pats parodo, ką ir kaip daryti, 
o tik po to duoda komandą mums vykdyti. Taip ir čia dabar: tu pirma 
pati parodyk, o jau paskui komandą duok. 

Giltinė į grabą atgulė: 

— Žiūrėk, kareivi, va kaip reikia gultis: a ištiesti, o rankas ant 
krūtinės susidėti. R 

O kareivis to tik ir laukė. Viršų taukšt, * užvožė 

— Gulėk jame pati, o man ir čia gerai. kr je. 
Paskui įvertė grabą į vežėčias, nuvežė ant“ “ 
į upę. Li 
Pagavo upė grabą, ir nunešė giltinę į jūrą. "Daug metų praėjo, o gil- 
tinė vis plauko jūrų vilnimis. 

“Žmonės gyvena dainuodami, kareivį garbina. Ir pats kareivis ne- 
sensia. Anūkus vesdino, anūkes už vyrų išleido. Proanūkus išminties 
moko. Rūpinasi ūkiu, bėgioja nuo ryto lig nakties, kojų nejaučia. 

Ir šit kartą atsitiko, kad 2. pakilo didelė audra. Sudaužė vilnys 
grabą į uolas. Išsiropštė giltinė į krantą leisgyvė, vėjo pučiama sver- 
dinėja. 

Pagulėjo ant kranto, atsigaivelėjo ir šiaip taip nusivilko į tą kaimą, 
kur kareivis gyveno. Užėjo į jo kiemą ir pasislėpė. Tyko, kada karei- 
vis išeis. 

O kareivis susiruošė eiti rugių sėti. Pasiėmė tuščią maišą ir eina 
į klėtį sėklos. Tik baigia prieiti klėtį, žiūri — iš už kampo giltinė beiš- 
lendanti. Juokiasi: 

— Dabar tai jau tu man nebeišsisuksi! 

Mato kareivis — bėda, ir galvoja: 

„Et, kaip bus, taip. Jei mirties ir neišvengsiu, tai bent išgąsdinsiu 
benosę.“ 

Stvėrė iš po pažasties tuščią maišą ir kad suriks: 

— Krepšio pasiilgai? Į pasmirdusį raistą užsimanei? 

Pamatė giltinė kareivio rankose tuščią maišą. Pasirodė jai išsigan- 
dusiai, kad ten ir yra stebuklingasis krepšys, ir šoko bėgti. Tiek ją ka- 


lankus užkalė. 


P pakriūtės ir įmetė 

reivis ir bematė. Ir pradėjo nuo to laiko giltinė žmones galabyti iš 
pasalų. 

Tiek ji ir tegalvoja: „Kad tik kareiviui po akių nepasipainiočiau! 
Jei pamatys — nebeišvengsiu pasmirdusio raisto.“ 

O kareivis sau gyvena toliau. Ir dabar dar, sako, tebegyvena ir 
juokiasi. 


Auksinis kalnas 


K artą gyveno šaunus vaikinas, ir taip jau atsitiko, kad nė valgyti 
neturėjo ko. Pasiėmė kastuvą, nuėjo į turgaus aikštę ir ėmė laukti — 
ar nepasamdys kas jį darbininku. Važiuoja didžturtis pirklys su paauk- 
suota karieta. Pamatė jį samdiniai ir visi, kiek tik jų buvo, kas sau iš- 
lakstė, po kampus išsislapstė. Pasiliko aikštėje vienui vienas šaunusis 
vaikinas. 

— Nori darbo, vaikine? Parsisamdyk man,— sako didžturtis pirklys. 

— Gerai; aš to ir atėjau į aikštę. 

— O kiek norėsi? 

— Duok į dieną po šimtą rublių, ir užteks. 

— Kodėl taip brangiai? 

— Jei brangiai, tai eik ieškot pigiai; matai, kiek žmonių čia buvo, 
o tu atvažiavai — visi išsibėgiojo. 

— Na, gerai, ateik rytoj į prieplauką. 

Kitą dieną iš ryto nuėjo vaikinas į prieplauką; didžturtis pirklys se- 
„niai jo belaukiąs. 

Sėdo jie į laivą ir išplaukė į jūrą. 

Plaukė plaukė — vidury jūrų pamatė salą, toje saloje aukšti kalnai 
stovi, o prie pat kranto kažkas žėri kaip ugnis. 

— Tur būt, gaisras, — sako vaikinas. 

—- Ne, tai auksiniai mano rūmai. 

Priplaukė prie salos, išlipo į krantą. 

Atbėgo didžturčio pirklio pasitikti žmona su dukrele, o dukrelė to- 
kia gražuolė, kad nei sugalvosi, nei sumanysi, nei pasakoje apsakysi. 
Tuojau jie pasisveikino, nuėjo į rūmus ir naująjį darbininką drauge 


O darbininkd“ MEaunus jaunikaitis, aukštas, liemeningas — vien 
kraujas ir pienas; pdilėskaisčiai merginai. Išėjo ji į kitą kambarį, pa- 
sišaukė jį slaptai ir davė titnagą ir skiltuvą. 

— Imk, jei ištiks bėda — pravers. 

Kitą kartą didžturtis pirklys išėjo su savo darbininku prie aukšto 
auksinio kalno: lipsi — neužlipsi, šliauši — neužšliauši. 

— Nagi,— tarė pirklys,— pirma išgersime. 

Ir padavė darbininkui miego gėraldėė Tas išgėrė ir užmigo. Pirklys 
paėmė peilį, nudūrė džiūsną kumelę, išvertė žarnas, įdėjo vaikiną į ark- 
lio pilvą, įkišo ten kastuvą ir užsiuvo, o pats krūmuose pasislėpė. 

Staiga atlekia juodos varnos geležiniais snapais, pagriebė dvėselieną, 
nusinešė ant kalno ir ėmė lesti. Sulesė arklį ir buvo bepradedančios 
kapoti darbininką. Bet jis pabudo, juodas varnas nuvijo, žvilgtelėjo šen 
ir ten ir klausia: 

— Kur aš esu? 

Didžturtis pirklys atsako: 

— Ant auksinio kalno; imk kastuvą ir kask auksą! 

Taip jis kasė kasė, vis į apačią metė, o pirklys į vežimus pylė. Ligi 
vakaro devynis vežimus prikrovė. 

— Užteks,— sako didžturtis pirklys, — dėkui už darbą, lik sveikas! 

— O kaip aš? 

— Ogi kaip sau žinai! Jūsų ten ant kalno devyniasdešimt devyni 
pražuvo, su tavimi bus lygiai šimtas. 

Pasakė pirklys ir nuvažiavo. 

„Ką dabar daryti?— galvoja darbininkas, — nuo kalno jokiu būdu 
nenulipsi; teks badu mirti.“ 

Stovi ant kalno, o viršum jo juodos varnos geležiniais snapais tik 
sukasi, matyti, grobį pajuto. Ėmė jis prisiminti, kaip visa tai įvyko, ir 
smilktelėjo jam į galvą, kaip pasišaukė jį skaisti mergina, davė jam 
titnagą ir skiltuvą ir pasakė: „Imk, jei ištiks bėda — pravers.“ 

— O juk ji ne šiaip sau pasakė. Nagi pabandysiu. 

Išsiėmė darbininkas titnagą ir skiltuvą, skėlė kartą, ir tuojau atsirado 
du vyrai.“ 

— Ko nori? Ko reikia? 

— Nuneškite mane nuo kalno prie jūros kranto. 

Vos tik spėjo taip pasakyti, jie paėmė jį ir atsargiai nunešė nuo 
kalno. 

Eina darbininkas pakrante, žiūri — pro salą laivas plaukia. 

— Ei gerieji žmonės laivininkai! Paimkite mane drauge! 

— Ne, brolau, nėra laiko sustoti; mes tuo tarpu šimtą varstų nu- 
plauksime. | 

Praplaukė laivininkai salą — ėmė pūsti prieš juos vėjai, kilo baisi 
audra. 

— Ak, matyti, jis nepaprastas žmogus; verčiau sugrįžkime ir jį pasi- 
imkime į laivą. 

Pasuko prie salos, priplaukė prie kranto, paėmė darbininką ir nuvežė 
į gimtąjį miestą. 

Kiek trukus, kiek netrukus — vaikinas vėl pasiėmė kastuvą, nuėjo 
į rinkos aikštę ir laukia samdytojo. Vėl važiuoja paauksuota rieta 
didžturtis pirklys. Pamatė jį samdiniai, visi išbėgiojo, po kam išsi- 
slapstė. Pasiliko vienas vargšas vaikinas. 

— Samdykis man,— sako jam didžturtis pirklys. 

— Prašau, klok kas dieną po du šimtus rublių ir duok darbą. 

— Oi, koks brangus! 

— Jei brangus, tai eik ir susirask pigų; matei, kiek čia žmonių buvo, 
o kai tu pasirodei — tuojau išbėgiojo. 

— Na, gerai. Ateik rytoj į prieplauką. 

Rytą susitiko jie prieplaukoje, sėdo į laisvą ir nuplaukė prie salos. 
Ten jie dieną pauūžė, o kitą dieną iškeliavo prie auksinio kalno. Nuva- 
žiavo tenai, didžturtis pirklys siūlo darbininkui taurelę: 

— Nagi, pirma išgerk! 

— Palauk, šeimininke! Tu visa ko esi galva, tu pirmas ir išgerti turi; 
leisk, aš tave pavaišinsiu. 

O darbininkas jau iš anksto turėjo pasiruošęs miego gėralo. Pripylė 
pilną stiklą ir duoda didžturčiui pirkliui. Tas išgėrė ir užmigo kietu 
miegu. O vaikinas papiovė prasčiausią kumelę, išskrodė, įdėjo savo 
šeimininką į arklio pilvą, įkišo kastuvą ir užsiuvo, o pats krūmuose 
pasislėpė. 

Staiga atlėkė juodos varnos geležiniais snapais, pakėlė dvėselieną, 
nusinešė į kaluą ir ėmė lesti. Pabudo didžturtis pirklys, žvilgtelėjo šen 
ir ten. 

— Kur aš esu?— klausia. 

— Ant kalno; imk kastuvą ir kask auksą; jei daug prikasi, pamoky- 
siu, kaip nuo kalno nusileisti. 

Didžturtis pirklys stvėrė kastuvą, kasė kasė, dvidešimt vežimų pri- 
kasė. 

— Na, dabar užteks,— sako darbininkas, — ačiū už darbą, lik sveikas! 

— O kaip aš? 

— Ogi kaip sau žinai. Jūsų ant kalno tenai devyniasdešimt devyni 
pražuvo; su tavim bus lygiai šimtas. 

Pasiėmė vaikinas visus dvidešimt vežimų, nuvažiavo į auksinius rū- 
mus, vedė skaisčiąją merginą, didžturčio pirklio dukterį, ir persikėlė 
gyventi į sostinę. O didžturtis pirklys taip ir paliko ant kalno; sulesė jį 
juodosios varnos geležiniais snapais. 


Baltoji antelė 


V senas kunigaikštis vedė labai gražią kunigaikštytę, bet nespėjo dar 
į ją atsižiūrėti, nespėjo su ja atsikalbėti, nespėjo jos atsiklausyti, o jau 
reikia jiems skirtis, — turėjo jis iškeliauti į tolimą kelionę, palikti žmo- 
ną svetimose rankose. Ką padarysi! Sako, amžinai apsikabinęs nesėdėsi. 
Labai verkė kunigaikštienė, labai kunigaikštis ją ramino, liepė neap- 
leisti šviesios seklyčios, niekur neiti pasivaikščioti, su blogais žmonė- 
mis nesusidėti, blogų kalbų nesiklausyti. Kunigaikštienė prižadėjo viską 
pildyti. Kunigaikštis išvažiavo, ji užsidarė savo kambariuose ir niekur 
neina. 

Kiek trukus, kiek netrukus atėjo pas ją moteriškė, rodos, tokia pa- 
prasta, nuoširdi! 

— Ko,— sako, — tu nuobodžiaujiė Nors į margą pasaulį pasižiūrėtum, 
nors po sodą pasivaikščiotum, ilgesį išblaškytum, galvelę prablaivytum. 

Ilgai kunigaikštienė atsikalbinėjo, eiti nenorėjo, bet pagaliau pagal- 
vojo: kokia čia bėda po sodą pasivaikščioti, ir išėjo. Sode tekėjo šaltinis 
krištolinio vandens. 

— Klausyk, — sako moteriškė, — diena karšta, saulė kepina, o šaltinis 
sklidinas — tiktai urduliuoja, ar nevertėtų mums išsimaudyti? 

— Ne, ne, nenoriu!— o viena sau galvoja: „Kas čia blogo? Išsimau- 
dysiu, ir gana!“ | 

Nusimetė drabužius ir įšoko į vandenį. Vos tik pasinėrė, moteriškė 
sudavė jai per nugarą. 

— Plauk,— tarė, — baltąja antele! 

Ir nuplaukė kunigaikštienė balta antele. Ragana tuojau apsirengė 
jos drabužiais, pasipuošė, išsidažė ir atsisėdo laukti kunigaikščio. Vos 
tiktai sulojo šunelis, suskambėjo varpelis, ji jau bėga pasitikti, puolė 
prie kunigaikščio, bučiuoja, myluoja. Jis apsidžiaugė, rankas ištiesė ir 
jos nepažino. 

O baltoji antelė sudėjo kiaušinėlius, išperėjo vaikelius, du sveikus, 
o trečią paliegusį. Ir buvo jos vaikeliai — berneliai. Ji juos užaugino, 
ėmė jie po upelį plaukioti, aukso žuveles gaudyti, skudurėlius rankioti, 
švarkelius siūdintis, šokinėti ant krantelio, dairytis po pievelę. 

— Oi, neikite tenai, vaikeliai!— sakydavo motina. 

Vaikai neklausydavo: vienądien jie pažaisdavo po pievele, kitądien 
pabėgiodavo po vejelę, taip vis tolyn tolyn, ir nuklydo kartą į kuni- 
gaikščio kiemą. Ragana uosle juos suuodė, dantimis sugriežė. 

Pasišaukė ji vaikelius, pagirdė, pavalgydino ir užmigdė, o pati lie- 
pė ugnį kurti, katilus kaisti ir peilius galąsti. Atsigulė du broliukai ir 
užmigo, o paliegėlį, kad nesušaltų, motina buvo jiems įsakiusi užantyje 
nešioti, — tai paliegėlis ir nemiega, viską girdi, viską mato. 

Nakčia atėjo ragana prie durų ir klausia: 

— Ar miegate, vaikeliai, ar nemiegate? 

Paliegėlis atsako: 

— Miegame — nemiegame, galvojame, kad nori mus papiauti, kuria 
ugnį kaitgiąją, kaičia katilus verdančius, galanda peilius plieninius! 

— Nemiegal 

Ragana nuėjo, pavaikščiojo pavaikščiojo ir vėl prie durų: 

— Miegate, vaikeliai, ar ne? 

Paliegėlis vėl taip pat atsako: 

— Miegame — nemiegame, tik galvojame — nori mus papiauti, ku- 
ria ugnį kaitriąją, kaičia katilus verdančius, galanda peilius plieninius! 

„Kaip čia gali būti, kad vis tas pats balsas atsiliepia?" — pagalvojo 
ragana, pamažu pradarė duris ir mato: abu broliai miega kietu miegu. 
Tuojau juos apvedė negyva ranka — ir jie numirė. 

Paryčiu baltoji antelė šaukia vaikelius; vaikeliai nebeateina. Nujau- 
tė jos širdelė, suplasnojo ji sparnais ir nulėkė į kunigaikščio kiemą. 
Kunigaikščio kieme, balti kaip drobelės, šalti kaip akmenėliai, gulėjo ša- 
lia vienas kito broleliai. Puolė prie jų, prilėkė, sparnelius išskleidė, 
vaikelius priglobė ir motinos balsu pravirko: 


— Kry, kry, mano vaikeliai! 
Kry, kry, balandėliai! 

Aš varge jus auginau, 
Ašaromis girdžiau, 

Tamsią naktį nemiegojau. 
Gardaus kąsnio nenurijau! 


— Moč, girdi negirdėtą daiktą? Antis verkauja. 
— Tau tik taip rodosi! Liepk išvaryti antį iš kiemo! 
Ją išvaro, ji aplekia aplinkui, ir vėl prie vaikelių: 


— Kry, kry, mano vaikeliai! 
Kry, kry, balandėliai! 

Pražudė jus ragana senoji, 
Ragana senoji, gyvatė piktoji, 
Piktoji gyvatė, biauriausio ji. 
Atėmė iš jūs tėvą mieląjį, 

Tėvą mieląjį — vyrą mylimą, 
Prigirdė mus sraunioje upelėje, 
Pavertė mus baltosioms antelėms, 
O pati gyvena — džiaugiasi! 


„Ehė!"— pagalvojo kunigaikštis ir sušuko: 

— Pagaukite man baltąją antelę! 

Puolė visi gaudyti, o baltoji antelė lekioja ir niekam pagauti nesi- 
leidžia. Išbėgo pats kunigaikštis, ji jam ant rankų puolė. Paėmė jis ją už 
sparnelio ir sako: 

— Stok, baltasis berželi, už manęs, o skaisti mergelė prieš mane! 

Baltasis beržas už jo išstypo, o skaisti mergelė prieš jį atsistojo, ir 
kunigaikštis pažino, kad ta skaisti mergelė — jaunoji kunigaikštienė. 
Tuojau pagavo šarką, parišo jai du ąsotėlius, liepė vieną prisemti gyvojo 
vandens, kitą — kalbančiojo vandens. Šarka nulėkė, atnešė vandens. 

Apipurškė vaikelius gyvuoju vandeniu — jie sujudėjo, apipurkštė kal- 
bančiuoju vandeniu — jie prakalbėjo. Ir susirado kunigaikščiui visa šei- 
ma, ir ėmė jie gyventi, džiaugtis, bloga užmiršti ir laimės laukti. O ra- 
ganą pririšo arkliui prie uodegos, išdraikė ją po laukus: kur nutrūko 
koja, ten pagaikštis stojo, kur ranka — ten grėblys, kur galva — ten krū- 
mas ir kelmas; atlėkė paukščiai — mėsą sulesė, pakilo vėjai — kaulus 
išnešiojo, ir neliko jos nei pėdsako, nei atminimo! 


Senis Šaltis 


K artą gyveno senis, tik su antra pačia. Senis turėjo dukterį, ir senė 
turėjo dukterį. 

Visi žino, koks gyvenimas prie pamotės: apsisuksi — gausi mušti, 
neapsisuksi — gausi mušti. O tikroji duktė, ką bepadarytų, vis jai gal- 
velę glosto: gudrutė, gerutė. 

Podukra ir galvijus girdė, šėrė, malkas ir vandenį į trobą nešiojo, 
krosnį kūrino, aslą šlavė dar sulig aušra... Niekaip senei neįtiksi — vis 
ne taip, vis blogai. 

Vėjas pasiaučia ir nutyla, o sena boba kai įsismarkauja — negreitai 
atlyžta. Tai senė ir sugalvojo podukra nusikratyti. 

— Vežk, vežk ją, seni, — sako vyrui — kur nori, kad mano akys jos 
nematytų! Vežk ją į mišką, į speigą. 

Senis susigraužė, pravirko, bet ką padarysi, bobos nenuginčysi. Pa- 
sikinkė arklį: 

— Sėskis, mieloji dukra, į roges. 

Nuvežė benamę į mišką, išvertė į pusnyną po didžiule egle ir nu- 
važiavo. 

Mergaitė sėdi po egle, dreba, šiurpulys ją krečia. Staiga girdi — 
netolimais senis Šaltis eglėse traška braška, nuo eglaitės ant eglaitės 
"šokinėja, pyška. Atsidūrė toje eglėje, po kuria sėdėjo mergelė, ir nuo 
viršaus ją klausia: 

— Ar šilta tau, mergele? 

— Šilta, Šalteli, šilta, tėveli. 

Senis Šaltis ėmė leistis žemyn, dar smarkiau spigina, pyškina: 

— Ar šilta tau, mergele? Ar šilta tau, skaisčioji? 

Ji vos atgauna kvapą: 

— Šilta, Šalteli, šilta, tėveli. 

Senis Šaltis nusileido dar žemiau, dar pikčiau ėmė spiginti, pyškinti: 

— Ar šilta tau, mergele? Ar šilta tau, skaisčioji? Ar šilta tau, mieloji? 

Mergaitė ėmė stirti, vos-ne-vos liežuvį pajudina: 

— Oi, šilta, mielas Šalteli! 

Tai senis Šaltis pasigailėjo mergaitės, apsupo ją šiltais kailiniais, at- 
šildė pūkinėmis antklodėmis. 

O pamotė jau šermenis ruošia, kepa blynus ir rėkia seniui: 

'.  — Eik, senas kelme, vežk savo dukterį laidoti! 

Nuvažiavo senis į mišką, privažiuoja tą vietą — po didele egle sėdi 
jo duktė, linksma, išraudusi, su sabalų kailiniais, visa auksuota, sidab- 
ruota, o šalia — pintinė su brangiomis dovanomis. 

Senis apsidžiaugė, susidėjo visas gėrybes į roges, įsisodino dukterį, 
parvežė namo. 

Namie senė kepa blynus, o šunelis po stalu loja: 

— Am, am! Senio dukrą paauksuotą sidabruotą parveš, o senės duk- 
ters neišleis į marčias. 

Senė metė jam blyną: 

— Ne taip amsi! Sakyk: „„Senės dukrą išleis į marčias, o senio duk- 
ters kaulelius parveš...“ 

Šuo suėda blyną ir vėl: 

— Am, am! Senio dukrą paauksuotą sidabruotą parveš, o senės duk- 
ters neišleis į marčias. 0 

Senė mėtė jam blynus ir mušė, o šunelis — vis tą patį... 

Staiga sugirgždėjo vartai, atsidarė durys, į trobą įėjo podukra — 
visa auksu sidabru apsitaisiusi, tik žaižaruoja. O paskui ją neša skry- 
nią, aukštą, sunkią. Senė pažvelgė — ir rankas išskėtė... 

— Kinkyk, senas kelme, kitą arklį! Vežk, vežk mano dukterį ir pa- 
lik ją toje pačioje vietoje... 

Senis įsodino senės dukterį į roges, nuvežė į mišką, į tą pačią vietą, 
išvertė į pusnį po aukšta egle ir nuvažiavo. 

Senės duktė sėdi, dantis kalena. 
„O senis Šaltis po mišką traška braška, iš eglės į eglę šokinėja, pykši, 
į senės dukterį žvilgčioja: 

— Ar šilta tau, mergele? 

O jinai jam: 

— Oi, žvarbu! Nesvilink, nepyškink, seneli Šalti... 

Senis Šaltis ėmė žemyn leistis, pikčiau spiginti, pyškinti: 

— Ar šilta tau, mergele? Ar šilta tau, lelijėle? 

— Oi, rankos, kojos nušalo! Eik sau, seni Šalti... 

Dar žemiau nusileido senelis Šaltis, dar kiečiau paspaudė, užpyškino, 
užspigino: 

— Ar šilta tau, mergele? Ar šilta tau, lelijėle? 

— Oi, visai sušaldei! Dink, pražūk, prakeiktasai Šalti! 

Supyko senis Šaltis ir taip sugriebė, kad senės duktė sustyro į ragą. 

Vos prašvitus, senė siunčia vyrą: 

— Greičiau kinkyk arklius, senas kelme, važiuok dukters, parvežk 
ją auksu sidabru išpuoštą. .. 

Senis išvažiavo. O šunelis po stalu: 

— Am, am! Senio dukterį išleis į marčias, o senės dukters kaule- 
lius parveš. 

Senė numetė jam pyrago: 

— Ne taip amsi! Sakyk: „„Senės dukterį paauksuotą, sidabruotą par- 
veš..." 

O šunelis vis tą patį: 

— Am, am! Senės dukters kaulelius maiše parveš... 

Sugirgždėjo vartai, senė puolė dukters pasitikti. Atvertė plaušinę, 
o duktė guli rogėse negyva. 

Ėmė senė raudoti, bet buvo per vėlu. 


Nykštukas 


G yveno senis su sene. Kartą kapojo senė kopūstus ir netyčia nusikirto 
pirštą. Suvyniojo į skudurėlį ir padėjo ant suolo. 

Staiga išgirdo — kažkas ant suolo verkia. Išvyniojo skudurėlį, o jame 
begulįs berniukas, didumo kaip nykštukas. 

Nustebo senė, išsigando. 

— Kas tu toks? 

— Aš — tavo sūnelis, atsiradau iš mažojo tavo piršto. 

Paėmė jį senė, žiūri — berniukas mažytis mažytis, vos nuo žemės 
matyti. Ir praminė jį Nykštuku. 

Auga jis pas juos. Augumo neišaugo, o proto pasirodė besąs didesnio 
už didelius. 

Kartą jis klausia: 

— Kur mano tėvelis? 

— Išėjo arti. 

— Aš eisiu pas jį, padėsiu jam. 

— Eik, vaikeli. 

Atėjo jis į dirvą: 

— Sveikas, tėveli. 

Apsidairė senis: 

— Koks čia stebuklas? Balsą girdžiu, o nieko nematau. Kas čia kalba 
su manim; 

— Aš —tavo sūnelis. Atėjau tau padėti arti. Sėskis, tėveli, užkąsk 
ir pasilsėk truputį. 

Apsidžiaugė senis, atsisėdo pietauti. Nykštukas įlindo į arklio ausį 
ir ėmė arti, o tėvui pasakė: 

— Jei kas mane derės, drąsiai parduok: nebijok — nepražūsiu, apsi- 
suksiu ir vėl namie būsiu. 

Važiuoja pro šalį ponas, žiūri ir stebisi: arklys traukia, žagrė aria, 
o žmogaus nėra. 

— Tai dar regėt neregėta, girdėt negirdėta, kad arklys vienas artų! 

Senis sako ponui: 

— Ką tu, ar apakai? Tai mano sūnus aria. 

— Parduok man jį. 

— Ne, neparduosiu: mums su sene visas džiaugsmas ir paguoda tas 
mūsų Nykštukas. 

— Parduok, seneli. 

— Na, duok tūkstantį rublių. 

— Kodėl taip brangiai? 

— Pats matai: vaikas mažas, bet guvus, greitas ir parankus. 

Ponas užmokėjo tūkstantį rublių, paėmė berniuką, įsidėjo į kišenę 
ir nuvažiavo namo. 

O Nykštukas pragraužė kišenėje skylę ir pabėgo nuo pono. 

Ėjo ėjo, ir sutemo jį tamsi naktis. 

Pasislėpė jis žolėse prie kelio ir užmigo. 

Užbėgo alkanas vilkas ir jį prarijo. 

Sėdi vilko pilve gyvas Nykštukas, ir vargo jam maža. 

Blogai pasidarė pilkam vilkui: pamato jis kaimenę, avys ganosi, pie- 
muo miega, o kai tik prisėlina prie avies — Nykštukas ir surinka visa 
gerkle: 

— Piemeny, piemeny, neprasnausk vagies! Tu miegi, o vilkas avį 
nuneš! 

Piemuo pabunda, vilką su vėzdu puola ir dar šunimis užpiudo, o šu- 
nys griebia vilką, drasko — tik kailis dulka. Vos-ne-vos prasprunka pil- 
kas vilkas. 

Vilkas visai sulyso, dvesia badu. Prašo jis Nykštuką: 

— Išlįsk! 

— Nunešk mane namo pas tėvą ir motiną, tai išlįsiu. 

Nėra ką daryti. Nubėgo vilkas į kaimą, įlėkė tiesiog į senio trobą. 

Nykštukas tuojau išlindo iš vilko pilvo: 

— Muškit vilką, muškit pilką! 

Senis pagriebė žarsteklį, senė puodšakes —ir kad ėmė tvoti vilką. 
Čia pat jį ir pribaigė, nulupo kailį ir sūneliui kailinius pasiuvo. 


Mažuolė Varguolė 


J ūs žinote, kad pasaulyje yra gerų žmonių, yra ir blogesnių, yra ir 
tokių, kurie visai gėdos neturi. 

Pas tokius ir pateko Mažuolė Varguolė. Pasiliko ji maža našlaitė; 
priėmė ją tie žmonės, maitino augino ir kasdien sunkiais darbais kan- 
kino, badu dvasino: ji už visus dirbo, liuobėsi ir šlavė, o ją visi tik barė. 

O jos šeimininkai turėjo tris suaugusias dukteris. Vyresnioji vadino- 
si Vienakė, vidutinioji — Dviakė, o jauniausioji — Triakė. Jos nieko 
daugiau neveikdavo, tik prie vartų sėdėdavo, į gatvę žiūrėdavo, o Ma- 
žuolė Varguolė už jas visas dirbdavo, joms drabužius siūdavo, joms 
verpdavo ir ausdavo, o gero žodžio niekada neišgirsdavo. Dėl to ir skau- 
du buvo — yra kam stumdyti ir varinėti, tik nėra kam paguosti, geru 
žodžiu paminėti. 

Išeina, būdavo, Mažuolė Varguolė į lauką, apsikabina margąją savo 
karvutę, prisiglaudžia jai prie kaklo ir pasakojasi, kaip sunku gyventi, 
vargelį vargti: 

— Mieloji karvute, muša mane ir skriaudžia, valgyti neduoda, verk- 
ti neleidžia. Rytdienai davė penkis pūdus suverpti, išausti, išbaltinti ir 
į rietimus suriesti. 

O karvutė jai atsako: 

— Skaisčioji mergele, pro vieną mano ausį įlįsk, pro kitą išlįsk — 
viskas bus padaryta. 

Taip ir buvo. Išlindo skaisčioji mergelė pro ausis — viskas padaryta: 
ir išausta, ir išbaltinta, ir į rietimus suriesta. Nuneša ji pamotei: ta pa- 
žiūri, paniurna, į skrynią sudeda, o jai dar daugiau darbo užduoda. Var- 
guolė vėl nueina pas savo karvutę, pro vieną ausį įlenda, pro kitą iš- 
lenda ir viską, kas padaryta, paima, nuneša. 

Stebisi senė, pasišaukia Vienakę: 

— Dukrele mano mieloji, dukrele mano gražioji, pažiūrėk, nusaugok, 
kas našlaitei padeda: ir verpia, ir audžia, ir į rietimus riečia. 

Nuėjo Vienakė su našlaite į mišką, nuėjo su ja į laukus; užmiršo, ką 
jai buvo sakiusi motina, pasišildė saulutėje, atsigulė pievutėje, o Ma- 
žuolė vis kalba: E 

— Užmik, akele! 

Akelė užmigo. 

Kol Vienakė miegojo, karvutė ir išaudė, ir išbaltino. 

Nieko pamotė nesužinojo, pasiuntė Dviakę. Ta irgi pasišildė prieš 
saulutę, atsigulė pievoje, užmiršo, ką motina sakė, ir akis užmerkė. 

O varguolė migdo: 

— Užmik, akele, užmik, antroji! 

Karvutė išaudė, išbaltino, į rietimus surietė, o Dviakė vis tebemiegojo. 

Senė supyko, trečią dieną pasiuntė Triakę, o našlaitei dar daugiau 
uždavė. Ir Triakė, kaip jos vyresniosios seserys, pašokinėjo pastraksėjo 
ir ant žolės nuvirto. 

Varguolė dainuoja: 

— Užmik, akele, užmik, antroji! 

O trečiąją pamiršo. Dvi akys užmigo, o trečioji žiūri, viską mato — 
kaip skaisčioji mergelė pro vieną ausį įlindo, pro kitą išlindo ir išaustas 
drobes pasiėmė. . 

Viską, ką matė, Triakė papasakojo motinai. Senė apsidžiaugė, kitą 
dieną nuėjo pas vyrą. 

— Piauk margąją! 

Senis ir šiaip, ir taip: | 

— Ką tu, žmona, ar iš galvos išsikraustei? Karvė jauna, gera. 

— Piauk, ir gana! 

Išsigalando peilį... 

Nubėgo Varguolė pas karvutę: 

— Mieloji karvute, ketina tave piauti. 

— O tu, skaisčioji mergele, nevalgyk mano mėsos; mano kaulelius 
surink, į skarelę surišk, sode juos pasodink ir niekada manęs neužmiršk, 
kiekvieną rytą vandeniu palaistyk. 

Varguolė viską taip padarė, kaip karvutė liepė. Badą kentė, bet jos 
mėsos neparagavo, kaulelius kiekvieną dieną sode laistė. 

Ir išaugo iš jų obelis — ir dar kokia! Obuoliai ant jos kabo prinokę, 
išsirpę, šlama lapai auksiniai, svyra šakos sidabrinės. Kas pro šalį eina — 
sustoja, kas arti prieina — užsižiūri. 

Kartą taip buvo: merginos vaikščiojo po sodą; tuo metu jojo per 
lauką jaunas šaunus bernelis. Pamatęs obuolius, užkalbino merginas. 

— Mergelės lelijėlės,— sako jis,— kuri man obuolį paduoti galės, ta 
už manęs ištekės. 

Ir puolė trys seserys už kita kitos prie obels. 

Obuoliai žemai kabojo, ranka pasiekiami, o dabar pakilo aukštai 
aukštai viršum galvų. Seserys norėjo juos numušti — lapai akis apiberia, 
norėjo nuskinti — šakos kasas ištaršo. Nors ir kaip plūkėsi blaškėsi — 
rankas susidraskė, o pasiekti negali. 

Priėjo Varguolė, ir šakelės nulinko, ir obuoliai nusviro. 

Bernelis ją vedė, ir gyveno ji tada gražiai, vargo nepažindama. 


Laputė kūmutė ir vilkas pilkas 


Liaiko lapė, bėga keliu ir dairosi į šalis: ar Neatsiras ko nučiupti. 
Mato — veža valstietis rogėse šaldytas žuvis. Užbėgo lapė už akių, atsi- 
gulė ant kelio, uodegą atmetė, kojas ištiesė... na, padvėsusi, ir tiek! 
Privažiavo valstietis, pažiūrėjo į lapę ir sako: 

— Puiki bus apikaklė žmonos kailiniams. 

Paėmė lapę už uodegos ir įmetė į roges, uždengė dembliu, o pats 
eina šalimais arklio. 

Neilgai gulėjo laputė: prakrapštė rogėse skylę ir ėmė pro ją žuvis 
mėtyti... Žuvelę po žuvelės visas išmėtė, o paskui pati vogčiom iš ro- 
gių iššoko... 

Parvažiavo valstietis namo. 

— Na sene, — sako jis — kokią apikaklę tau parvežiau kailiniams! 

— Kurį 

— Ten, rogėse, ir žuvys, ir apikaklė. 

Priėjo boba prie rogių: nei apikaklės, nei žuvų. 

Seniui smilktelėjo, kad laputės visai nebūta negyvos; labai gailėjosi, 
bet ką padarysi. 

Lapė susinešė visas žuvis į savo olą, atsitūpė šalia ir ėda žuveles. 
Žiūri — vilkas bėga. Nuo bado net jam šonai įkritę. 

— Sveika, kūmute! Ką ryjiė 

— Žuveles. Sveikas, broliuk. 

— Duok man bent vieną. 

— Pats prisižvejok. 

— Kad nemoku. 

— Ogi aš prisižvejojau. Tu, broleli, nubėk prie upės, įkišk uodegą 
į eketę, atsitūpk ir vis kalbėk: ,„Kibkit, žuvelės, mažos ir didelės! Kib- 
kit, žuvelės, mažos ir didelės!“ Pačios žuvys tau prie uodegos prikibs. 
Tik žiūrėk, kuo ilgiau tupėk, kitaip neprižvejosi. 

Vilkas ir nuėjo prie upės, įkišo uodegą į eketę ir ėmė kalbėti: 

— Kibkit, žuvelės, mažos ir didelės! Kibkit, žuvelės, mažos ir didelės! 

Ilgai tupėjo vilkas prie eketės, visą naktį nepasitraukė. Uodega jo 
ir įšalo. Pabandė atsistoti — kur tau! 

„Oho, kiek žuvų prikibo, nė ištraukti negaliu!" 

Žiūri — moterys eina vandens. Pamatė vilką ir šaukia: 

— Vilkas, vilkas! Muškit jį! Muškit jį! 

Subėgo visos ir pradėjo tvoti vilką kuri naščiais, kuri kibiru, kuri 
kuo pakliuvo. 

Vilkas šokinėjo, blaškėsi, nutraukė uodegą ir pasileido neatsigręžda- 
mas bėgti. 

„Na, gerai, — galvoja vilkas, — dar tu, lape, atsiimsi nuo manęs.“ 

O laputė kūmutė, priėdusi žuvelių, įsigeidė dar pabandyti ką nors 
nučiupti. Įlindo į trobą, kur moterys blynus kepė, ir pateko stačia galva 
į kubilą su tešla. Išsitešlavo ir pabėgo. 

Bėga lapė, o vilkas priešais ateina. 

— Tai mat, kaip tu mane pamokei, lape! Visą mane sudaužė. 

— Ak,— sako laputė kūmutė,— tave tik sukruvino, o Man smegenis 
ištaškė. Man skaudžiau, kaip tau, vos bepasivelku. 

— Tas teisybė, — tarė vilkas, — kur jau tu bepaeisi? Sėskis ant manęs, 
aš tave panešiu. 

Lapė atsitūpė vilkui ant nugaros, jis ją ir nunešė. 

Tupi lapė ir patyliukais kalba: 

— Muštas nemuštą neša, muštas nemuštą neša. 

— Ką tu ten, lapute, kalbi? 

— Aš sakau: mMuštas mMuštą neša. 

— Taip, mieloji, taip! 


18. Auksinis kalnas 


Lapė, kiškis ir gaidys 


B... lapė ir kiškis. Lapė turėjo ledinę trobelę, o kiškiukas luobinę; 
atėjo gražus pavasaris — lapės trobelė sutirpo, o kiškiuko liko. 

Lapė pasiprašė pas kiškiuką sušilti ir visai išvarė kiškiuką. 

Eina keliu kiškiukas ir verkia, o priešais atbėga šunys: 

— Am, am, am, ko verki, kiškuti? 

Kiškiukas atsako: 

— Atstokite, šunys, kaip aš neverksiu? Turėjau luobinę trobelę, o lapė 
ledinę; įsiprašė ji į mano trobelę ir išvarė mane. 

— Neverk, kiškuti — sako šunys, — dabar mes ją išvarysim. 

— Ne, neišvarysite. 

— Ne, išvarysime. 

Priėjo prie trobelės: 

— Am, am, am, eik, lape, lauk! 

O ji jiems nuo krosnies: 

— Kai iššoksiu, išsiversiu, bematant vėjais skutus paleisiu. 

Šunys nusigando ir pabėgo. 

Kiškiukas vėl eina ir verkia. Priešais ateina meška: 

— Ko verki, kiškuti? 

O kiškutis atsako: 

— Atstok, meška, kaip aš neverksiu? Turėjau luobinę trobelę, o lapė 
ledinę; įsiprašė ji į mano trobelę ir išvarė mane. 

— Neverk, kiškuti, — sako meška, — aš ją išvarysiu. 

— Ne, neišvarysi. Šunys varė — neišvarė, ir tu neišvarysi. 

— Ne, išvarysiu. 

Nuėjo varyti: 

— Lape, eik lauk! 

O ji nuo krosnies: 

— Kai iššoksiu, išsiversiu, bematant vėjais skutus paleisiu. 

Meška nusigando ir pabėgo. 

Eina vėl kiškiukas ir verkia, o priešais ateina jautis: 

— Ko verki, kiškuti! 

— Atstok, jauti. Kaip aš neverksiu? Turėjau luobinę trobelę, 0 lapė 
ledinę; įsiprašė ji į mano trobelę ir visai mane išvarė. 

— Einam, aš ją išvarysiu. 

— Ne, jauti, neišvarysi. Šunys varė — neišvarė, meška varė — neiš- 
varė II tu neišvarysi. 

— Ne, išvarysiu. 

Nuėjo prie trobelės: 

— Eik, lape, lauk! 

O ji nuo krosnies: 

— Kai iššoksiu, išsiversiu, bematant vėjais skutus paleisiu! 

Nusigando jautis ir nuėjo. 

Eina vėl kiškiukas ir verkia, o priešais beateinąs gaidys su dalgiu: 

— Kakariekū, ko verki, kiškuti? 

— Atstok, gaidy, kaip aš neverksiu?į Turėjau luobinę trobelę, o lapė 
ledinę; įsiprašė ji į mano trobelę ir visai mane išvarė. 

— Einam, aš ją išvarysiu. 

— Ne, neišvarysi. Šunys varė — neišvarė, meška varė — neišvarė, 
jautis varė — neišvarė, ir tu neišvarysi. 

— Ne, išvarysiu. 

Priėjo prie trobelės: 

— Kakariekū! Su dalgiu ant pečių ateinu, nukirst lapę ketinu! Eik, 
lape, lauk! 

O ji išgirdo, nusigando ir sako: 

— Rengiuosi... 

Gaidys vėl: 

— Kakariekū! Su dalgiu ant pečių ateinu, nukirst lapę ketinu. Eik, 
lape, lauk! 

O ji sako: 

— Kailinius velkuos. 

Gaidys trečią kartą. 

— Kakariekū! Su dalgiu ant pečių ateinu, nukirst lapę ketinu. Eik, 
lape, lauk! 

Lapė išbėgo, jis nukirto ją dalgiu ir apsigyveno drauge su kiškiuku. 

Štai jums ir pasaka, o man gaidžio ašara. 

Gaidelis auksaskiauterėlis 


Bu katinas, strazdas ir gaidelis auksaskiauterėlis. Gyveno jie miš- 
ko trobelėje. Katinas su strazdu eidavo į mišką malkų kirsti, o gaidelį 
vieną palikdavo. 

Išeidami griežtai įsakydavo: 

— Mes eisime toli, o tu namie pasilik ir gerklės nelaidyk. Ateis lapė, 
tu nesidairyk pro langelį. 

Sužinojo lapė, kad nėra katino ir strazdo, atbėgo prie trobelės, atsi- 
tūpė po langeliu ir uždainavo: 


-- Gaideli, gaideli, 
Auksaskiauterėli, 
Sviestinė galvelė, 
Šilkinė barzdelė, 
Pažvelk pro langelį, 
Duosiu tau žirnelį. 


Gaidelis ir iškišo galvą pro langą. Lapė jį pagriebė ir nusinešė į savo 
olą. 

Gaidelis ėmė šaukti: 


— Neša mane lapė 
Už tamsiųjų miškų, 
Už srauniųjų upių, 
- Už aukštųjų kalnų. . 
Katine ir strazde, gelbėkii mane. 


Katinas ir strazdas išgirdo, šoko vytis ir atėmė iš lapės gaidelį. 

Antrą kartą katinas ir strazdas išėjo į mišką malkų kirsti ir vėl įsakė: 

— Na, dabar, gaideli, nesidairyk pro langelį, mes dar toliau eisime, 
tavo balso neišgirsime. 

Jie išėjo, o lapė atbėgo prie trobelės ir uždainavo: 


— Gaideli, gaideli, 
Auksaskiauterėli, 
Sviestinė galvelė, 
Šilkinė barzdelė, 
Pažvelk pro langelį, 
Duosiu tau žirnelį. 


Gaidys tupi, tyli. O lapė — vėl: 


— Vaikai bėgiojo, 
Kviečių pribarstė, 

Visos vištos lesa, 

Tik gaidžiams neduoda... 


Gaidelis ir iškišo galvą pro langelį: 

— Ko-ko-ko! Kodėl neduoda? 

Lapė jį sugriebė nagais, nusinešė į savo olą. 
Ėmė šaukti gaidelis: 


— Neša mane lapė 

Už tamsiųjų miškų, 

Už srauniųjų upių, 

Už aukštųjų kalnų... 

Katine ir strazde, gelbėkit mane... 


278 


Katinas ir strazdas išgirdo, šoko vytis. Katinas bėga, strazdas lekia... 
Pasivijo lapę — katinas nagais drasko, strazdas snapu kapoja, ir atėmė 
gaidelį. 

Kiek trukus, kiek netrukus katinas ir strazdas vėl išsirengė į mišką 
malkų kirsti. Išeidami griežčių griežčiausiai įsakė gaideliui: 

— Neklausyk lapės, nesižvalgyk pro langelį; mes dar toliau eisime, 
neišgirsime tavo balso. 

Ir išėjo katinas su strazdu toli į mišką malkų kirsti. O lapė jau čia 
pat — tupi po langeliu ir dainuoja: 


— (Gaideli, gaideli, 
Auksaskiauterėli, 
Sviestinė galvelė, 
Šilkinė barzdelė, 
Pažvelk pro langelį, 
Duosiu tau žirnelį. 


Gaidelis tupi, tyli. O lapė vėl: 


— Vaikai nubėgo, 
Kviečių pribarstė, 
Visos vištos lesa, 
Tik gaidžiams neduoda... 


GaideHs vis tyli. O lapė vėl: 


— Žmonės bėgiojo, 
Riešutų pribarstė, 

Visos vištos lesa, 

Tik gaidžiams neduoda... 


Gaidelis ir iškišo galvą pro langelį: 

— Ko-ko-ko! Kodėl neduoda? 

Lapė sugriebė jį nagais ir nusinešė į savo olą už tamsiųjų miškų, už 
srauniųjų upių, už aukštųjų kalnų... 

Nors ir labai gaidelis rėkė ir šaukė — katinas ir strazdas jo neišgirdo. 
O kai grįžo namo — gaidelio nerado. 

Nusivijo katinas ir strazdas lapės pėdomis. Katinas bėga, strazdas 
lekia... Atbėgo prie lapės olos. Katinas suderino kankles ir ėmė kank- 
liuoti: 


— Tindi, lindi, skambios kanklės, 
Skambios kanklės, aukso stygos. .. 
Ar namie kūma Lapienė, 
Ar šiltoje savo gūžtoje? 


Lapė klausėsi, klausėsi ir pagalvojo: 

„Eisiu pažiūrėt, kas taip gražiai kankliuoja, meiliai dainuoja." 

Ėmė ir išlindo iš olos. Katinas ir strazdas ją pagriebė ir puolė mušti, 
kulti. Mušė ir kūlė, kol ji ištrūko ir pabėgo. 

Pasiėmė jie gaidelį, patuptė į kraitelę ir parsinešė namo. 

Ir nuo to laiko ėmė ramiai gyventi — taip ir dabar tebegyvena. 

Išgąsdinti vilkai 


B... viename kieme ožys ir avinas. Jie labai sutardavo; šieno kuokš- 
tas —iIr tas per pusę, o jei šakėm į šoną kuriam kliūdavo, tai tik vie- 
nam katinui Rainiui. Jis buvo jau toks vagis ir smaližius, jog tolydžio 
tykodavo, kur kas blogai padėta, tai jau jo nužiūrėta. 

Kartą guli ožys su avinu ir šnekučiuojasi. Kur buvęs, kur nebuvęs 
čia užkliuvo katinas kniauklys, pilkas kaip kamuolys, eina ir graudžiai 
verkia. Ožys su avinu jį klausia: 

— Katine katinėli rainiukėli, ko verki, ko ant trijų kojų šokuoji? 

— Kaip aš neverksiu — mušė mane sena boba, mušė mušė, už ausų 
tampė, kojas suko ir dar galą padaryti žadėjo netrukus. 

— O už kokią kaltę tave taip kankino? 

— Ak, už tai mane kankino, kad apsirikau ir grietinę nugraibiau. 

Ir vėl pravirko katinas kniauklys. 

— Katine katinėli rainiukėli, ko tu vėl verki? 

— Kaip aš neverksiu — boba mane mušė ir prikaišiojo: žento į sve- 
čius sulauksiu, kur grietinės gausiu, nori nenori, reiks piauti aviną 
1 OŽį. 

Ėmė bliauti ožys ir avinas. 

— Ak tu, raini katine, begalvi patine, už ką tu mus pražudei?t Mes 
tave subadysim. 

Katinas kaltas prisipažino ir prašė atleidimo. Jie jam dovanojo, ir 
visi trys ėmė galvoti — ką dabar padarius prasimanius? 

— O ką, vidurinysis brolau, avine,— paklausė katinas, —ar stipri 
tavo kakta? Pabandyk į vartus. 

Avinas įsibėgėjęs trenkė kakta į vartus: susverdėjo vartai, bet neaitsi- 
darė. Pakilo vyresnysis brolis, ožys strakalas, įsibėgėjo, trenkė — ir var- 
tai atsidarė. 

Dulkės stulpais sukasi, žolė prie žemės linksta, bėga ožys ir avinas, 
o paskui juos ant trijų kojų šokuoja katinas patinas. Pavargo jis ir savo 
įbrolius prašo: 

— Nei tu, vyresnysis broli, nei tu, vidurinysis broli, nepalikite jau- 
niausiojo broliuko žvėrims suėsti! 

Paėmė ožys, užsisodino jį ant savęs, ir nulėkė jie vėl per kalnus, 
per slėnius, per lekiančius smėlius. Ilgai jie bėgo, visą dieną ir naktį, 
kol tik užteko jėgų. 

Taip jie pribėgo skardį stačiausią, kalną aukščiausią, prie to skardžio 
pamatė nušienautą pievą, o toje pievoje šieno kupetos kaip miestai 
stovi. Sustojo ožys, avinas ir katinas pasilsėti, o naktis buvo rudens, 
šalta. 

„Kur ugnies gauti?" — galvoja ožys ir avinas. 

O katinas kniauklys jau surado beržo tošies, apvyniojo ožiui ragus 
ir liepė su avinu susidaužti kaktomis. Susidaužė ožys su avinu, ir taip 
smarkiai, kad kibirkštys iš akių pažiro; tošis ir užsiliepsnojo. 

— Gerai, — sako pilkasis katinas, — dabar sušilsime!-— Tai pasakęs, 
ėmė ir uždegė šieno kupetą. 

Nespėjo jie žmoniškai sušilti, žiūri — ateina svečias neprašytas, pil- 
kasermėgis vargdienėlis Lokys Lepečkojis. 

— Leiskite, — sako, — sušilti ir pasilsėti, kažko nesveikuoju, negaluoju. 

— Labai prašom, pilkasermėgi vargdienėli skurdžiau. Ir kur, brolau, 
eini? 

— Buvau bityne ir susipešiau su vyrais, tai ir liga prisimetė; einu 
pas lapę gydytis. 

Tai keturiese tamsią naktį ir išsiskirstė: lokys po kupeta palindo, 

katinas ant kupetos, o avinas ir ožys prie laužo. Eina septyni pilki vil- 
kai, aštuntasis baltas ir — tiesiai prie kupetos. 

— Tfu, tfu, — sako baltasis vilkas, — ne rusų kvapą užuodžiu. Kokie 
čia žmonės, imkim jėgas išbandykim. 

Subliovė ožys ir avinas iš baimės, o katinas taip prabilo: 

— Ak tu, baltasis vilke, visų vilkų kunigaikšti, nesupykink mūsų 
vyriausiojo; jis saugok dieve koks piktas. Kai pašėlimas jį apniks, nie- 
kas sveikas neišliks. Argi nematote jo barzdos: joje baisi galybė jėgos, 
jis ta barzda žvėris muša, o ragais tik kailius lupa. Verčiau gražumu 
prieikite ir paprašykite: norime pažaisti su jaunesniuoju tavo broliuku, 
kuris po kupeta guli. 

Vilkai ožiui nusilenkė, apstojo Lepečkojį ir ėmė erzinti. Jis kentė 
kentė ir neiškentė — kaip tvers į kiekvieną leteną po vilką... Jie kad 
sustugs — tik vargais negalais ištrūko ir, uodegas pabrukę, nurūko. 

O tuo metu ožys ir avinas, pasiėmę katiną, nubėgo į mišką ir vėl 
pilkuosius vilkus susitiko. Katinas įsirangė į pačią eglės viršūnę, o avi- 
nas ir ožys priešakinėmis kojomis ant eglės šakos kybo. Mato katinas 
pilkakaklis, kad bus blogai, ėmė mėtyti į vilkus kankorėžius ir kalbėti: 

— Vienas vilkas, du vilkai, trys vilkai, iš viso po vieną vilką kiek- 
vienam broliui. Aš, kniauklys, du vilkus surijau su kauleliais, tai jau 
sotus esu, 0 tu, vyresnysis broli, lokių medžioti buvai, bet neradai, tai 
imk sau ir Mano dalį. 

Vos tik jis taip pasakė, ožys pašoko ir puolė tiesiai ragais ant vil- 
ko. O katinas kniauklys tik šaukia: 

— Laikyk jį, suryk jį! 

Vilkus iokia baimė pagavo, kad jie pasileido bėgti neatsigreždami, 
kiek tik kojos neša. 

Taip ir pabėgo. 


Gaidys ir šuo 


Gyveno senelis su senele, ir gyveno jie labai skurdžiai. Gyvulių jie 
teturėjo tiktai gaidį ir šunį, bet ir tiems neturėjo ką duoti. Tai šuo ir 
sako gaidžiui: | 

— Žinai, broleli Petka, eikim į mišką: čia mums bloga gyventi. 

— Eikim,— pritarė gaidys, — blogiau nebus. 

Tai jie ir išėjo, kur akys mato. Pravaikščiojo visą dieną, ėmė tem- 
ti — laikas nakvynės ieškoti. 

Paėjo jie nuo kelio į mišką ir išsirinko didelį medį su dreve. Gaidys 
užskrido ant šakos, šuo įlindo į drevę — ir užmigo. 

Rytą, vos tik pradėjo brėkšti, gaidys ir suriko: 

— Ka-ka-rie-kū! 

Išgirdo lapė gaidį, įsigeidė gaidžio mėsos pasmaližiauti. Priėjo prie 
medžio ir ėmė gaidį girti: 

— Tai gaidys, tai bent gaidys! Tokio paukščio dar niekada nesu 
mačiusi: ir plunksnelės kokios gražios, ir skiauterė kokia raudona, ir 
balsas koks skambus! Skrisk pas mane, gražuoli! 

— O kokio galo?— klausia gaidys. 

— Eisim pas mane į svečius; šiandien mano namuose įkurtuvės, daug 
žirnių tau patiekiau. 

— Gerai, — tarė gaidys, — tik aš vienas nieku gyvu negaliu eiti: turiu 
draugą. 

„Tai kokia laimė teko, — pagalvojo lapė.— Vietoj vieno gaidžio 
bus du.“ 

— Kurgi tavo draugas?— klausia.— Aš ir jį į svečius pakviesiu. 

— Ten, drevėje, nakvoja, — atsako gaidys. 

Lapė puolė prie drevės, o šuo jai už snukio — kapt!.. Pagriebė ir 
sudraskė lapę. 


PD) 

Maša ir lokys 


Gyveno senelis ir senelė. Jie turėjo dukraitę Mašenką. Kartą susitarė 
jos draugės eiti į mišką grybauti ir uogauti. 

— Seneli, senele, — sako Mašenka,— leiskite mane į mišką su drau- 
gėmis. 

Senelis ir senelė sako: 

— Eik, tik, žiūrėk, nuo draugių neatsilik — dar paklysi. 

Atėjo mergaitės į mišką, ėmė grybauti ir uogauti. O Mašenka nuo 
medžio prie medžio, nuo krūmo prie krūmo —ir nuėjo toli toli nuo 
draugių. 

Ėmė ji ūkauti, jas šaukti. O draugės negirdi, neatsiliepia. 

Vaikščiojo vaikščiojo Mašenka po girią — visai paklydo. 

Atėjo į pat tankmę tankynę. Žiūri — stovi trobelė! Pasibeldė Mašen- 
ka į duris — niekas neatsiliepia. Pastūmė duris — durys ir atsidarė. 

Įėjo Mašenka į trobelę, atsisėdo prie lango ant suolelio. Sėdi '» <' 
voja: „,„Kas gi čia gyvena? Kodėl nieko nematyti?" 

O toje trobelėje gyveno didelis lokys. Tik jo namie tada nebuvo: jis 
po girią vaikščiojo. 

Sugrįžo vakare lokys, pamatė Mašenką ir apsidžiaugė: 

— Aha, — sako, — dabar nepaleisiu tavęs. Turėsi pas mane gyventi. 
Krosnį kūrensi, košę virsi ir mane koše maitinsi. 

Paaimanavo Maša, pasielvartavo, bet ką padarysi. Ėmė ji gyventi 
lokio trobelėje. 

Lokys visai dienai išeidavo į mišką, o Mašenkai įsakydavo niekur 
be jo iš trobelės neiti. 

— O jeigu išeisi — sako, — vis tiek pagausiu ir tada jau suėsiu. 

Ėmė Mašenka galvoti, kaip jai nuo lokio pabėgus. Aplinkui miškas, £ 
į kurią pusę eiti — nežino, paklausti nėra ko... 

Galvojo ji, galvojo ir sugalvojo. 

Pareina kartą lokys iš miško, o Mašenka jam ir sako: 

— Loky, loky, leisk mane vienai dienai į kaimą: aš seneliui ir se- 
nelei lauktuvių nunešiu. 

— Ne,— sako lokys, — tu miške paklysi. Duok lauktuves, aš pats nu- 
nešiu. 

O Mašenkai to ir tereikėjo. 

Prikepė ji pyragėlių, gavo didelę didelę dėžę ir sako lokiui: 

— Štai, žiūrėk; aš į šitą dėžę sudėsiu pyragėlius, o tu nunešk juos 
seneliui ir senelei. Tik atsimink: eidamas dėžės nedarinėk, pyragėlių 
neiminėk.“Aš į ąžuolą įlipsiu ir tave stebėsiu. 

— Gerai,— sako lokys, — duok dėžę. 

Mašenka sako: 

— Išeik į priebutį, pažiūrėk — ar nelyja? 

Vos tik lokys išėjo į priebutį, Mašenka tuojau įlindo į dėžę ir pati 
sau ant galvos dubenį su pyragėliais užsikėlė. 

Sugrįžo lokys, žiūri — paruošta dėžė. Užsivertė jis dėžę ant nugaros 
ir išėjo į kaimą. 

Eina lokys per eglynus, eina lokys per beržynus, į griovius leidžiasi, 
ant kalnelių ritasi. Ejo ėjo, pavargo ir sako: 


—- Ant kelmelio atsisėsiu, 
Pyragėlį suėsiu. 

O Mašenka iš dėžės: 
— Matau, jau matau! 
Ant kelmelio nesėsk! 

Pyragėlio neėsk! 
Nešk senelei, 
Nešk seneliui! 


— Mat, kokia akyla,— sako lokys,— viską mato. 
Paėmė jis dėžę ir eina toliau. Ėjo ėjo, ėjo ėjo, sustojo, atsisėdo ir 
sako: 
— Ant kelmelio atsisėsiu, 
Pyragėlį suėsiu. 
O Mašenka vėl iš dėžės: 
— Maiau, jau matau! 
Ant kelmelio nesėsk! 
Pyragėlio neėsk! 
Nešk senelei, 
Nešk seneliui! 


Nusistebėjo lokys: 

— Tai kokia gudri! Aukštai sėdi, toli mato! 

Atsikėlė ir nuėjo kuo greičiausiai. 

Atėjo į kaimą, atrado namą, kur senelis su senele gyveno, ir ėmė 
belstis į vartus: 

— Dun-dun-dun! Atrakykit, atdarykit! Aš jums nuo Mašenkos lauk- 
tuvių atnešiau. 

O šunys pajuto lokį ir puolė jį. Iš visų kiemų bėga, loja. 

Nusigando lokys, pastatė dėžę prie vartų ir pasileido į mišką — nė 
neatsisuka. 

Išėjo senelis su senele prie vartų, žiūri — dėžė stovi. 

— Kas gi toje dėžėje?— sako senelė. 

Senelis pakėlė dangtį, žiūri ir savo akimis netiki: dėžėje Mašenka 
sėdi — gražutėlė ir sveikutėlė. 

Apsidžiaugė senelis ir senelė. Mašenką apkabino, išbučiavo, gudruo- 
le pavadino. 


Laputė su skalele 


E jo laputė keliu, atrado skalelę. Pasiėmė ją ir drožia toliau. Atėjo 
į kaimą ir beldžiasi į trobą: 
— Dun-dun-dun! 
— Kas ten? 
— Aš, laputė kūmutė. Leiskite pernakvoti. 
— Pas mus ir taip ankšta. 
— Aš jums vietos neužimsiu: atsigulsiu ant suolelio, uodegėlę paki- 
šiu po suoleliu, skalelę po krosnim. 
Ją įsileido. 
Ji atsigulė ant suolelio, uodegėlę pakišo po suoleliu, skalelę padėjo 
po krosnim. 
Anksti rytą laputė atsikėlė, sudegino savo skalelę, o paskui klausia: 
— Kurgi mano skalelė? Duokite man už ją vištelę! 
Mato žmogus — nėra ką daryti, už skalelę atidavė jai vištelę. 
Pasiėmė laputė vištelę, eina ir dainuoja: 
— Ėjo lapė keleliu, 
Atrado skalelę, 
Už skalelę gavo vištelę. 
Atėjo ji į kitą kaimą: 
— Dun-dun-dun! 
— Kas tenė 
— Aš, laputė kūmutė. Leiskite pernakvoti. 

— Pas mus ir taip ankšta. 

— Aš jums vietos neužimsiu: atsigulsiu ant suolelio, uodegėlę paki- 
šiu po suoleliu, vištelę — po krosnele. 

Ją įsileido. 

Lapė atsigulė ant suolo, uodegą pakišo po suolu, o vištelę — po kros- 
nimi. 

Anksti rytą lapė patyliukais atsikėlė, pagriebė vištelę, suėdė, o pas- 
kui klausia: 

— Kurgi mano vištelė? Duokite man už ją žąselę! 

Ką padarysi, šeimininkas gavo už vištelę atiduoti jai žąselę. Pasiėmė 
laputė žąselę, eina ir dainuoja: 


— Ėjo lapė keleliu, 
Atrado skalelę, 

Už skalelę gavo vištelę, 
Už vištelę gavo žąselę. 


Atėjo ji pavakare į trečią kaimą: 

— Dun-dun-dun! 

— Kas ten? 

— Aš, laputė kūmutė. Leiskite pernakvoti. 

— Pas mus ir taip ankšta. 

— Aš jums vietos neužimsiu: pati atsigulsiu ant suolelio, uodegėlę 
pakišiu po suoleliu, žąselę — po krosnimi. 

Ją įsileido. 

Ji atsigulė ant suolo, uodegą pakišo po suolu, žąselę po krosnimi. 

Rytą, vos prašvito, laputė pašoko, pagriebė žąselę, suėdė ir sako: 

— Kur mano žąselė? Duokite man už ją mergelę! 

O žmogui gaila buvo atiduoti mergelę. Įkišo jis į maišą didelį šunį 
ir atidavė lapei: 

— Imk, lape, mergelę! 

Lapė pasiėmė maišą, išėjo į kelią ir sako: 

— Mergele, dainuok dainelę. 

O šuo maiše kad suurzgė... 

Laputė nusigando, metė maišą ir — bėga. 

Šuo iššoko iš maišo — ir paskui ją. 

Lapė nuo šuns bėgo bėgo ir į olą po kelmeliu šmurkštelėjo. Tupi ten 
ir kalba: 

— Auselės mano, auselės! Ką jūs veikėte? 

— Mes vis klausėmės. 

— O jūs, akelės? 

— Mes vis žiūrėjome. 

— O tu, uodega? 

— Aš vis tau trukdžiau bėgti. 

— A, tu vis trukdei! Na, tai palauk, aš tau parodysiu! 

Ir iškišo uodegą iš olos: 

— Griebk ją, šunie! 

Šuo pagriebė lapės uodegą, ištraukė laputę iš olos ir ėmė ją purtyti. 


Lokys liepakojis 


G yveno kartą senis ir senė. 

Pasėjo juodu ropes. Tik įjunko lokys jų ropes vogti. Senis nuėjo 
pažiūrėti ir mato: daug ropių prirauta ir aplinkui primėtyta. 

Grįžo jis namo ir pasakoja senei. O jinai sako jam: 

— Kas čia galėjo prirauti ropių? Jeigu žmonės, tai jie būtų ir nusi- 
nešę. Tur būt, lokys eibes daro! Nueik, seni, pasergėk vagį. 

Senis pasiėmė kirvį ir naktį nuėjo sergėti. Atsigulė patvory ir guli. 
Tuoj ateina lokys ir ima rauti ropes — prisikuopė pilną glėbį ir lipa per 
tvorą. 

Senis pašoko, metė į jį kirvį ir nukirto jam leteną. Pats pabėgo, pa- 
sislėpė. 

Sustaugė lokys ir nurūko trimis kojomis į mišką. 

Senis paėmė nukirstą leteną ir parsinešė namo: 

— Te, sene, išvirk. 

Senė nulupo lokio leteną, užkaitė, vilnas nuo kailio nupešė, ant kailio 
atsisėdo ir pradėjo vilnas verpti. 

Senė verpia. O lokys pasidarė liepinę koją ir nuėjo pas senį ir senę. 

Eina lokys, koja girgžda, pats sau pritaria: 


— Girgždu, girgždu, girgždu 
Ant liepinės kojos, 

Ant beržinio kriukio. 

Visi kaimuos miega, 

Visi sodžiuos miega, 

Viena senė tik nemiega — 
Ant mano kailio sėdi, 
Mano vilnas verpia, 

Mano mėsą verda. 


Senė tai išgirdo ir sako: 
— Eik, seni, užsklęsk duris, lokys ateina... 
O lokys jau į priemenę įėjo, duris pravėrė ir sako: 


— Girgždu, girgždu, girgždu 
Ant liepinės kojos, 
Ant beržinio kriukio. 
Visi kaimuos miega, 
Visi sodžiuos miega, 
Viena senė tik nemiega — 
Ant mano kailio sėdi, 
Mano vilnas verpia, 
Mano mėsą verda. 

|] 


Senis su sene išsigando. Senis pasislėpė ant gultų po gelda, o senė — 
ant krosnies, po nešvariais drabužiais. 

Lokys įsirioglino į trobą, ėmė ieškoti senio su sene ir įsmuko į rūsį. 

Tuo tarpu susirinko žmonės ir nudobė lokį. 


Lapė — išpažinties klausytoja 


| lapė visą ilgą rudens naktį prasivalkiojo po mišką neėdusi. 
Auštant atbėgo ji į kaimą, įlindo į valstiečio kiemą ir užlipo ant lak- 
tos pas vištas. Jau ji prisėlino ir norėjo griebti vieną vištą, bet gaidžiui 
atėjo metas giedoti: staiga jis suplasnojo sparnais, sutrepsėjo kojomis 
ir suriko visa gerkle. Lapė nukrito nuo laktos taip nusigandusi, kad net 
tris savaites gulėjo drugio krečiama. 

Kartą sugalvojo gaidys eiti į mišką pasivaikščioti, o lapė jau seniai 
jį sergėjo; pasislėpė už krūmų ir laukia, kada ateis gaidys. O tasai 
pamatė sausą medį, užlėkė ant šakos ir tupi. Lapei nusibodo laukti, su- 
manė nuvilioti gaidį nuo medžio. Galvojo galvojo ir sugalvojo: imsiu jį 
ir sugundysiu. Prieina prie medžio ir sveikinasi: 

— Sveikas gyvas, gaidy giedoriau! 

„Koks galas čia ją atnešė?" — galvoja gaidys. 

O lapė ima gudrauti: 

— Aš tau gero linkiu —į tikrą kelią įstatyti ir proto įkrėsti noriu. 
Mat, tu, brolau, turi penkiasdešimt pačių, o išpažinties nė karto nesi 
buvęs. Nulipk pas mane ir prieik išpažinties, o aš tau visas nuodėmes 
atleisiu ir per daug nebarsiu. 

Gaidys pradėjo lipti vis žemyn ir žemyn ir pateko lapei tiesiog į na- 
gus. Pagriebė jį lapė ir sako: 

— Dabar aš tau užkursiu pirtį, tu man už viską atsakysi: blogus 
savo darbus atsiminsi. Žinai, kai aš buvau kartą rudens naktį atėjusi ir 
norėjau pačiupti vieną viščiuką, o tuo metu buvau tris dienas neval- 
giusi, — tu sparnais suplasnojai ir sutrepsėjai kojomis. .. 

— Ak lape, — tarė gaidys,— meilingi tavo žodeliai, išmintingoji ku- 
nige. Štai pas mūsų archiriejų greitai bus puota; aš tada paprašysiu, kad 
tave padarytų komunijų kepėja, ir bus mūsų komunijos saldžios, labai 
gardžios, ir pasklis apie mus geras garsas. 

Lapė išskėtė letenas, o gaidys tik plest į ąžuolą. 

Katinas ir lapė 


Gyveno valstietis; turėjo jis katiną, bet tokį netikusį, kad tikras var- 
gas buvo su juo. Įgriso jis valstiečiui. Tai valstietis galvojo galvojo, 
paėmė katiną, įkišo į maišą, užrišo ir nuvežė į mišką. Atvežė ir pametė 
po medžiu: tegu sau galą gauna. Katinas vaikščiojo vaikščiojo ir užėjo 
trobelę, kurioje eigulys gyveno. Užlipo ant aukšto ir guli, o kai įsinori 
ėsti — nueina į mišką, prisigaudo paukščiukų ir pelių, prisiėda sočiai ir 
vėl ant aukšto guli, snaudžia, vargo jam maža. 

Kartą išėjo katinas pasivaikščioti, o priešais beateinanti lapė. Pamatė 
katiną ir stebisi: 

„Kiek metų miške gyvenu, o tokio žvėries dar nemačiau.“ 

Nusilenkė katinui ir klausia: 

— Pasakyk, jaunikaiti, kas toks būsi, kokiu reikalu čia atėjai ir kaip 
tave vadinti? 

O katinas pasišiaušė ir sako: 

— Aš atsiųstas iš Sibiro girių jūsų burmistru, o vadinuosi Katofejum 
Ivanovičium. 

— Ak Katofejau Ivanovičiau,— sako lapė, — nieko negirdėjau apie 
tave, nežinojau; na, einam pas mane į svečius. 

Katinas nuėjo pas lapę; ji nusivedė jį į savo olą ir ėmė vaišinti visokia 
paukštiena, o pati vis klausinėja: 

— Kaip, Katofejau Ivanovičiau, ar vedęs tu, ar jaunikis? 

— Jaunikis,— sako katinas. 

— Ir aš tebesu mergina, vesk mane. 

Katinas sutiko, ir jie iškėlė linksmas vestuves. 

Kitą dieną išėjo lapė ieškoti maisto, kad turėtų kaip su jaunuoju 
vyru gyventi, o katinas namie pasiliko. Bėga lapė, o priešais atlekia vil- 
kas ir pradeda meilintis: 

— Kur tu, kūmute, buvai dingusi, mes visas olas apieškojome, o ta- 
vęs nematėme. 

— Leisk, kvaily, ko čia meiliniesi, neseniai aš buvau mergina, o da- 
bar jau ištekėjusi žmona. 

— Už ko gi tu ištekėjai, Jelizaveta Ivanovna? 

— Argi negirdėjai, kad mums iš Sibiro girių yra atsiųstas burmistras 
Katofejus Ivanovičius? Dabar aš burmistrienė. 

— Ne, negirdėjau, Jelizaveta Ivanovna. Kaip galėčiau jį pamatyti? 

— Oi, manasis Katofejus Ivanovičius baisiai piktas, jei tik kas nepa- 
tinka, tuojau suėda. Tu pagauk aviną ir atnešk jam, įsiteik; aviną padėk, 
o pats pasislėpk, kad jis nepamatytų, antraip, brolau, riesta bus. 

Vilkas nubėgo ieškoti avino, 

Eina lapė, o priešais atkiūtina lokys ir ima jai meilintis. 

— Ko tu, kvaily lepečkoji, lendi prie manes? Aš neseniai buvau 
mergina, o dabar jau ištekėjusi žmona. 

— Už ko ištekėjai, Jelizaveta Ivanovna? | 

— Ogi už to, kuris atsiųstas mums iš Sibiro girių burmistru, vadinasi 
Katofejum Ivanovičium,— už jo ir ištekėjau. 

— Ar negalima jo pamatyti, Jelizaveta Ivanovna? 

— Oi, manasis Katofejus Ivanovičius baisiai piktas, jei tik kas jam 
neįtinka, tuojau suėda. Tu eik, surask jautį ir atnešk jam, įsiteik: vilkas 
aviną nori atnešti. Tik žiūrėk, jautį padėk, o pats pasislėpk, kad Kato- 
fejus Ivanovičius tavęs nepamatytų, antraip, brolau, bus riesta. 

Lokys nuėjo ieškoti jaučio. | 

Atnešė vilkas aviną, nulupo kailį ir stovi susimąstęs. Žiūri — lokys 
velka jautį. 

— Sveikas, brolau Michailai Ivanovičiau. 

— Sveikas, brolau Levonai. Ar nematei lapės su vyru? 

— Ne, brolau, seniai jų laukiu. 

— Eik ir pašauk. 

— Ne, neisiu, Michailai Ivanovičiau. Pats eik, tu drąsesnis už mane. 

— Ne, brolau Levonai, ir aš neisiu. 

Staiga kur buvęs, kur nebuvęs bėga kiškis. Lokys kad riktelės ant jo: 

— Eikš čia, žvairaaki! 

Kiškis išsigando, atbėgo. 

— Na, žvairaaki, nutrūktgalvi, gal žinai, kur gyvena lapė? 

— Žinau, Michailai Ivanovičiau. 

— Eik kuo greičiausiai ir jai pasakyk, kad Michailas Ivanovičius su 
broliu Levonu Ivanovičiumi seniai jau pasiruošę, laukia jos su vyru, nori 
pasveikinti ir dovanų įteikti aviną ir jautį. 

Kiškis paknopstom -nulėkė pas lapę. O lokys ir vilkas ėmė galvoti, 
kur čia jiems pasislėpus. Lokys sako: 

— Aš įlipsiu į pušį. 

— O ką aš darysiu, kur dingsiu?— klausia vilkas.— Juk aš į medį 
lipti nemoku. Michailai Ivanovičiau, paslėpk mane kur nors, padėk ne- 
laimėje. 

Lokys įgrūdo jį į krūmus ir apžėrė sausais lapais, o pats įsirangė 
į pušį, į pačią viršūnę, ir žvalgosi, ar neateina Katofejus su lape. O kiš- 
kis tuo tarpu nubėgo prie lapės olos, pasibeldė ir sako: 

— Michailas Ivanovičius su broliu Levonu Ivanovičium mane atsiun- 
tė pranešti, kad jie seniai laukia tavęs su vyru, nori pasveikinti ir įteikti 
dovanų jautį ir aviną. 

— Eik, žvairy. Tuojau būsime. 

Katinas ir eina su lape. Lokys juos pamatė ir sako vilkui: 

— Na, brolau Levonai Ivanovičiau, ateina lapė su vyru; bet koks 
jis mažiukas! 

Atėjo katinas ir tuoj prie jaučio; pasišiaušė visas, drasko mėsą dan- 
timis ir nagais ir murkia, tarsi pyksta: 

— Maža, maža! 

O lokys sako: 

— Nedidelis, bet koks rajus. Mes keturiese tiek nesuėstume, o jam 
vienam maža; jei kaip, dar ir mus čiups. 

Užsimanė vilkas pasižiūrėti Katofejaus Ivanovičiaus, bet pro lapus 
nematyti. Ir pradėjo jis krapštytis nuo akių lapus, o katinas išgirdo, 
kad lapai čeža, pagalvojo, jog čia bus pelė, ir kad puls — tiesiai suleido 
nagus vilkui į snukį. 

Vilkas pašoko ir leidosi bėgti. Tiek jį ir tematė. O katinas pats išsi- 
gando ir puolė tiesiai į medį, kur lokys tupėjo. 

„Na,— galvoja lokys, — pamatė mane.“ 

Nebebuvo kada lipti, tai jis atsidėjo dievo valiai ir kad šleptelėjo 
iš medžio ant žemės, visas kepenis atsitrenkė, pašoko ir ėmė bėgti. 

O lapė jiems pridurmu šaukia: 

— Tai kad jis duos jums! Palaukite! 

Nuo to laiko visi žvėrys ėmė bijoti katino. O katinas su lape apsirū- 
pino visai žiemai mėsa ir ėmė sau puikiai gyventi, ir dabar tebegyvena, 
jei nepaseno. 


Gaidelis auksaskiauterėlis ir 
stebuklingos girnelės 


Geno senis su sene. Kartą jie valgė žirnius, ir vienas žirnis nu- 
krito ant grindų. Nusirito žirnis grindimis ir įkrito į pogrindį. Kiek tru- 
kus, kiek netrukus žirnis pradėjo augti. Augo augo ir užaugo ligi grindų. 
Senė pamatė ir sako: 

— Seni, reikia grindis prakirsti, tegu žirnis toliau auga. Kai užaugs — 
troboje žirnius raškysim. 

Senis prakirto grindis, o Žirnis vis auga ir auga — užaugo ligi lubų. 
Prakirto senis ir lubas, o žirnis vis auga ir auga — taip užaugo ligi pat 
dangaus... 

Pritrūko senis su sene žirnių, pasiėmė senis maišą ir įlipo į žirnio 
virkščią ankščių skinti. Lipo lipo, užlipo ligi debesų ir mato: tupi ant 
debesėlio gaidelis auksine skiautere, o šalia jo stovi auksinės žydros 
girnelės. 

Senis, ilgai negalvodamas, pasiėmė ir girneles, ir gaidelį ir žirniu 
nusileido į trobą. 

Nusileido ir sako: 

— Še tau, sene, dovanų: gaidelis su auksine skiautere ir girnelės! 

Senė sako: | 

— Nagi aš šitas girneles tuojau išbandysiu! 

Paėmė girneles, kartą pasuko — žiūri: iškrito ant stalo blynas ir py- 
ragėlis! Pasuko dar kartą — vėl iškrito blynas ir pyragėlis. Kai tik pasu- 
ka — vis blynas ir pyragėlis, vis blynas ir pyragėlis. 

Apsidžiaugė senis su sene: pradėjo gyventi neverkšlenti. Visko jiems 
duoda stebuklingos girnelės! 

Kartą važiavo pro trobelę kažkoks turtingas ponas. Sustojo ties prie- 
bučiu ir klausia: 

— Ei senukai, ar neturite ko užkąsti? Išalkau kelionėje. 

Senė sako: 

— Ką gi tau, pone, duoti? Nebent blynelių ir pyragėlių? 

Paėmė girneles, pasuko. Krinta blynai ir pyragai. Ponas žiūri, stebisi. 

Pavalgė jis ir sako: 

— Parduok man, senut, šitas girneles! 

— Ne, pone, neparduosiu — patiems reikalingos. 


Ponas palaukė, kol senis su sene išėjo iš trobelės, ir pavogė girneles. 
Įšoko į karietą ir nuvažiavo. 

Dairosi vakare senis su sene — nėra girnelių! Ėmė jie gailėtis, aša- 
ras lieti. 

O gaidelis auksaskiauterėlis šaukia: 

— Neverkite, seneli ir senele! Aš nulėksiu pas poną, atimsiu girneles. 

Pakilo gaidelis ir nuskrido per laukus, per upes, per žaliąsias girias. 
Atlėkė jis į pono dvarą, atsitūpė ant vartų ir gieda: 

— Ka-ka-rie-kū! Pone, pone, atiduok mūsų girneles — žydras auk- 
sines! 

Išgirdo tai ponas, supyko ir paliepė tarnams: “ 

— Ei tarnai, sugaukite tą gaidelį, įmeskite į vandenį. 

Sugavo tarnai gaidelį, įmetė į šulinį. 

O gaidelis tupi šulinyje, geria vandenį ir pats sau pritaria. 

— Snapeli, snapeli, gerk vandenį! Burnele, burnele, gerk vandenį!-— 
ir išgėrė visą vandenį. 

Išgėrė visą vandenį, išlėkė iš šulinio ir nulėkė prie pono rūmų. Už- 
lėkė ant balkono ir vėl gieda: 

— Ka-ka-rie-kū! Pone, pone, atiduok mūsų girneles — žydras auksi- 
nes! Pone, pone, atiduok mūsų girneles — žydras auksines! 

Dar labiau supyko ponas ir liepė savo tarnams įmesti gaidelį į karš- 
tą krosnį. 

Pagavo gaidelį, įmetė į karštą krosnį — tiesiai į ugnį. 

O gaidelis tupi krosnyje ir gieda: 

— Snapeli, snapeli, liek vandenį! Burnele, burnele, liek vandenį!-— 
ir užliejo visą ugnį krosnyje. 

Purptelėjo gaidelis iš krosnies, įlėkė tiesiai į pono namus, atsitūpė 
ant palangės ir vėl gieda: 

— Ka-ka-rie-kū! Pone, pone, atiduok mūsų girneles — žydras auksines! 
Pone, pone, atiduok mūsų girneles — žydras auksines! Nenorėsi atiduo- 
ti — imsiu galvą tau kapoti! 

Ponas ėmė šaukti savo tarnus: 

— Ei tarnai! Stverkite gaidį! Kirskite kardais! 

Nubėgo tarnai kardų galąsti, o gaidelis ponui ramybės neduoda: at- 
sitūpė jam ant galvos ir ėmė viršugalvį kapoti. 

Ponas šen, ponas ten, o gaidelis neatstoja. 5 

Ponas — bėgti, o gaidelis pagriebė girneles ir nulėkė pas senelį ir se- 
nelę. Parlėkė ir gieda: 

— Ka-ka-rie-kū! Parnešu mūsų girneles —žydras auksines! 

Apsidžiaugė senis ir senė. Atgavo jie girneles ir ėmė gyventi, vargo 
nepažinti, visus blynais ir pyragais vaišinti. 

Kuzma Greitalobis 


K artą gyveno Kuzma vienui vienas tamsiame miške. Nei nusivilkti, 
nei apsivilkti jis nieko neturėjo, o pasikloti — juo labiau. 

Tai paspendė jis spąstus. Rytą nuėjo pažiūrėti — įkliuvusi lapė. 

— Na, dabar parduosiu lapę, gausiu pinigų, tai ir vesti galėsiu. 

Lapė jam sako: 

— Kuzma, paleisk mane, aš tau daug gero suteiksiu, padarysiu tave 
Kuzma Greitalobiu, tik iškepk tu man vištelę su sviestu — kuo riebiausiai. 

Kuzma sutiko. Iškepė vištelę. Lapė prisikirto mėsos, nubėgo į draus- 
tines caro lankas ir ėmė tose lankose voliotis. 

— Ai-jai-jai! Pas carą viešnagėje buvau, valgiau gėriau, ko norėjau, 
rytdienai kvietė, vėl eiti ketinu. 

Bėga vilkas ir klausia: 

— Ko tu, kūma, vartaliojiesi, ko loji? 

— Kaip nesivartaliosiu, kaip nelosiu! Pas carą viešnagėje buvau, val- 
giau gėriau, ko norėjau, rytdienai kvietė, vėl eisiu. 

Vilkas prašo: 

— Lapute, ar nenuvestum ir manęs pas carą pietų! 

— Kvaršins sau galvą caras dėl tavęs vieno! Susirink keturiasdešimt 
vilkų, tada nuvesiu pas carą viešnagėn. 

Vilkas ėmė po mišką bėgioti, vilkus rinkti. Surinko keturiasdešimt 
vilkų, atvedė pas lapę, ir lapė nuvedė juos pas carą. 

Atėjo visi pas carą, lapė nubėgo pirma visų ir sako: 

— Care, gerasis žmogus Kuzma Greitalobis siunčia tau dovanų ke- 
turiasdešimt vilkų. 

Caras nudžiugo, įsakė visus vilkus suvaryti į diendaržį, kuo tvirčiau- 
siai uždaryti, o pats galvoja: „Turtingas žmogus tas Kuzma.“ 

O lapė nubėgo pas Kuzmą. Liepė iškepti dar vieną vištelę su svies- 
tu — kuo riebiausiai, sočiai papietavo ir leidosi į draustines caro lankas. 

Vartosi, voliojasi draustinėse lankose. Bėga pro šalį lokys, pamatė 
lapę ir sako: 

— Žiū, prakeiktoji pūstauodegė kaip prisispringo! 

O lapė jam: 

— Ai-jai-jai! Pas carą svečiuose buvau,— valgiau, gėriau, ko norė- 
jau, rytdienai kvietė, vėl eiti ketinu... 

Lokys ėmė prašyti: 

— Lape, ar nenuvestum ir manęs pas carą pietų? 

— Dėl tavęs vieno caras nesuks sau galvos. Surink keturiasdešimt 
juodų lokių — nuvesiu pas carą viešnagėn. pa 

Lokys nubėgo į ąžuolyną, surinko keturiasdešimt juodų lokių, atve- 
dė pas lapę, ir lapė nuvedė juos pas carą. Pati nubėgo pirma visų 
ir sako: 

— Care, gerasis žmogus Kuzma Greitalobis siunčia tau dovanų ke- 
turiasdešimt lokių. 

Caras labai apsidžiaugė, įsakė lokius suvaryti ir kuo tvirčiausiai 
uždaryti. Pats galvoja: „Oi, koks turtingas žmogus tas Kuzma!“ 

O lapė vėl parbėgo pas Kuzmą. Vėl liepė iškepti vištelę su gaideliu, 
su sviesteliu — kuo riebiausiai. Surijo į sveikatą — ir ėmė vartytis draus- 
tiniuose caro miškuose. 

Bėga pro šalį sabalas su kiaune: 

— Ei klastingoji lape, kur taip riebiai prisisprogai? 

— Ai-jai-jai! Pas carą svečiuose buvau, — valgiau, gėriau, ko norė- 
jau, rytdienai prašė, vėl eiti ketinu... 

Sabalas ir kiaunė ėmė maldauti lapę: 

— Kūmute, veskis mus pas carą. Nors pasižiūrėsime, kaip kiti puo- 
tauja. 

Lapė jiems sako: 

— Surinkite keturiasdešimtsyk po keturiasdešimt sabalų ir kiaunių — 
nuvesiu jus pas carą. 

Suvarė sabalas ir kiaunė keturiasdešimtsyk po keturiasdešimt sabalų 
ir kiaunių. Lapė juos nuvedė pas carą, patį pirma visų nubėgo: 

— Care, gerasis žmogus Kuzma Greitalobis siunčia tau dovanų ke- 
turiasdešimtsyk po keturiasdešimt sabalų ir kiaunių. 

Caras negali atsistebėti Kuzmos Greitalobio turtingumu. Liepė ir šiuos 
žvėris suvaryti, kuo tvirčiausiai uždaryti. 

„Oi,— galvoja, — tiesiog baisu, koks turtingas tas Kuzma!" 

Kitą dieną lapė vėl atbėgo pas carą: 

— Care, gerasis žmogus Kuzma Greitalobis įsakė man tave pasvei- 
kinti ir prašo kibiro su lankais — sidabriniams pinigams seikėti. Jo pa- 
ties kibiruose auksas supiltas. 

Caras neatsisakė, davė lapei kibirą su lankais. Lapė nubėgo pas Kuz- 
mą ir liepė kibiru seikėti smėlį, kad nusišveistų kibiro šonai. 

Kai šonai nusišveitė, lapė užkišo už lanko keletą smulkių pinigėlių 
ir nunešė kibirą carui atgal. Nunešė ir ėmė jam piršti Kuzmą Greitalobį 
gražiajai caraitei į vyrus. 

Caras mato — Kuzma turi daug pinigų: už lanko užkrito, jis ir nepa- 
stebėjo. Caras neprieštarauja, liepia Kuzmai susiruošti ir atvažiuoti. 

Išvažiavo Kuzma pas carą. O lapė nubėgo pirma ir prikalbėjo darbi- 
ninkus įpiauti tilto sijas. 

Vos tik Kuzma užvažiavo ant tilto — šis kartu su Kuzma ir nugarmėjo 
į vandenį. 

Lapė ėmė šaukti: 

— Vaje, pražuvo Kuzma Greitalobis! 

Caras išgirdo ir tuoj pat pasiuntė žmones Kuzmos išgriebti. Jie iš- 
griebė jį, o lapė šaukia: 

— Vaje! Reikia Kuzmai duoti drabužius — kuo geresnius. 

Caras davė Kuzmai išeiginius savo drabužius. 

Nuvažiavo Kuzma pas carą. O carui nei alų virti, nei degtinę vary- 
ti — viskas paruošta. 

>usituokė Kuzma su caraite ir gyvena pas carą savaitę, gyvena antrą. 

— Na,— sako caras,— važiuosim dabar, mielasis žente, pas tave 
į svečius. 

Ką darys Kuzma — reikia ruoštis. Pakinkė arklius ir išvažiavo. O lapė 
išbėgo pirma. Mato — piemenys gano kaimenę avių,— jinai ir klausia: 

— Piemenys, piemenys! Kieno kaimenę ganote? 

— Slibino Siaubūno. 

— Sakykite, kad ši kaimenė Kuzmos Greitalobio, mat, atvažiuoja 
caras Žaibas ir carienė Perkūnija: jeigu nesakysite jiems, kad ši kai- 
menė yra Kuzmos Greitalobio, tai jie jus visus su avimis sudegins, su- 
pleškins. 

Piemenys mato, kad kitaip nieko nebus, ir pasižadėjo apie Kuzmą 
Greitalobį sakyti taip, kaip lapė juos pamokė. 

O lapė leidosi toliau. Mato — kiti piemenys gano karves. 

— Piemenys, piemenys! Kieno bandą ganote? 

— Slibino Siaubūno. 

— Sakykite, kad tai Kuzmos Greitalobio banda, mat, atvažiuoja ca- 
ras Žaibas ir carienė Perkūnija: jie jus visus su karvėmis sudegins, su- 
pleškins, jeigu tik paminėsite slibiną Siaubūną. 

Piemenys sutiko. Lapė nubėgo toliau. Pribėga prie slibino arklių kai- 
menės, liepia piemenims sakyti, kad čia Kuzmos Greitalobio kaimenė. 

— Mat, atvažiuoja caras Žaibas ir carienė Perkūnija: jie jus visus su 
arkliais sudegins, supleškins. 

Ir tie piemenys sutiko. 

Lapė bėga toliau. Atbėga pas slibiną Siaubūną, tiesiai į baltus mūri- 
nius rūmus: 

— Sveikas gyvas, slibine! 

— Ką pasakysi, lapute? 

— Na, slibine Siaubūne, dabar tau reikia kuo greičiausiai slėptis. 
Atvažiuoja žiaurusis caras Žaibas su cariene Perkūnija, viską degina ir 
pleškina. Tavo kaimenę su piemenimis padegė ir supleškino. Aš negai- 
šavau — atbėgau tau pasakyti, jog pati nuo dūmų vos neužtroškau. 

Slibinas susirūpino: 

— Ak lapute, kurgi aš dingsiu? 

— Yra tavo sode senas šimtametis ąžuolas, jo vidus išdūlėjęs; bėk, 

slėpkis drevėje, kol caras Žaibas ir carienė Perkūnija pravažiuos pro 
šalį. 

Slibinas Siaubūnas iš baimės pasislėpė toje drevėje, kaip lapė buvo 
pamokiusi. 

Kuzma Greitalobis tik važiuoja ir važiuoja su caru ir Žmona caraite. 
Privažiuoja prie kaimenės avių. Caraitė klausia: 

— Piemenys, kieno kaimenę ganote? 

— Kuzmos Greitalobio. 

Caras tik džiaugiasi. 

— Na, mielasis ženteli, ir daug gi tu avių turi! 

Važiuoja toliau, privažiuoja prie bandos karvių: 

— Piemenys, kieno bandą ganote? 

— Kuzmos Greitalobio. 

— Na, mielasis ženteli, ir daug gi tu karvių turi! 

Važiuoja toliau; piemenys gano arklius. 

— Kieno čia arkliai? 

— Kuzmos Greitalobio. 

— Na, mielasis ženteli, kiek daug tu arklių turi! 

Štai privažiavo slibino Siaubūno rūmus: 

Lapė svečius pasitinka, žemai lenkiasi, veda juos į balto mūro rū- 
mus, sodina už skobnių ąžuolinių, prie staltiesių margųjų. .. 

Ėmė jie puotauti, gerti, valgyti ir linksmintis. Puotauja dieną, puo. 
tauja antrą, puotauja visą savaitę. 

Lapė ir sako Kuzmai: 

— Na, Kuzma! Gana tau ūžti — metas imtis darbo. Eik su caru į ža- 
liąjį sodą; tame sode auga senas ąžuolas, o tame ąžuole lindi slibinas 
Siaubūnas, jisai nuo jūsų pasislėpė. Šaudykit į tą ąžuolą, kol jis subirs 
į šipulius. 

Kuzma nuėjo su caru į žaliąjį sodą. Pamatė jie seną šimtametį ąžuo- 
lą, ir ėmė jie į tą ąžuolą šaudyti. Čia slibiną Siaubūną ir ištiko galas. 

Kuzma Greitalobis ėmė puikiai gyventi su savo žmona caraite bal- 
tuose mūriniuose rūmuose ir laputei kiekvieną dieną kepė po vištelę.. 


Grybų karas 


Grybas, grybas — baravykas, visų grybų pulkaunykas, po ąžuolėliu 


sėdėdamas, į visus grybus žiūrėdamas, ėmė įsakinėti: » 


— Ateikite, ruduokės, žygiuosim į karą! 

Atsisakė ruduokės: 

— Mes grybų bajorės, neisime į karą. 

— Ateikit, raudonikiai, pas mane, žygiuosim į karą! 
Atsisakė raudonikiai: 

— Mes turtingi valstiečiai, mums nereikia eiti į karą. 
— Ateikite, ūmėdės, pas mane, žygiuosim į karą! 
Atsisakė ūmėdės: 

— Mes ponų kumetės, neisim į karą. 

— Ateikite, kelmutės, pas mane į karą! 

Atsisakė kelmutės: 

— Mūsų kojos visai laibutės, neisime į karą. 

— Ateikite, pakarkliai, pas mane, žygiuosim į karą! 
— Mes, pakarkliai,— vyrai narsūs, eisime į karą. 
Tai buvo tada, kai caras Žirnis kariavo su grybais. 

Valstietis ir caras 


K is toksai caras. Smagiausias daiktas pasaulyje jam būdavo klau- 
sytis pasakų. Ir vis jam norėdavosi naujų ir naujų pasakų. Caro pasa- 
kininkai visas pasakas išsakė, kokias tik mokėjo, ir niekas jam įtikti 
nebegalėjo. Liepė caras paskelbti: 

— Atiduosiu savo dukterį ir pusę karalystės tam, kas paseks man 
pasaką, kokios dar nesu girdėjęs. 

Norinčių atsirado daug. Atsiliepė į skelbimą ir kunigaikščiai, ir di- 
džiūnai, ir generolai, ir pirkliai — tik vis jiems nesisekė. Vos pradeda 
kuris sekti kokią pasaką, jau caras rėkia: 

— Žinau, žinau, girdėjau tą pasaką! 

Tuo ir baigiasi. Ir veja laukan jaunikį. 

O toje karalystėje gyveno, vargą vargo beturtis valstietis. Nei savo 
namų, nei ūkio jis neturėjo. Gyveno, kur pakliuvo, valgė, gėrė ko po 
ranka buvo. Vienądien pusbadžiu, kitądien ir visiškai nevalgęs sėdėjo. 

Užėjo tas vyras kartą į smuklę sušilti, degtinėlės iškaušti. Pardavė- 
jas iš jo šaiposi: 

— Ko neini carui pasakos sekti? Žiūrėk, caraitė akis gal bus pra- 
Žiūrėjusi: laukia nesulaukia tavęs, jaunikio. 

Klausosi vargdienis tų pašaipų, o sau vienas galvoja: „(O ką, ir nueisiu 
pamėginti laimės. Caro žentas būsiu nebūsiu, tai bent paėsti dieną kitą 
gausiu.“ 

Nuėjo į rūmus. Caras klausia: 

— Ko, vyruti, atėjai? 

— Noriu tau, caro didenybe, pasaką pasekti. Tik pirma liepk paval- 
gydinti, pagirdyti mane. 

Caras jį apžiūrėjo ir nusijuokė sau vienas: 

„Na ir jaunikis! Marškiniai nudriskę, vyžos virvelėm parištos.“ 

Bet nieko nepasakė. 

Valstiečiui davė pavalgyti, atsigerti. Caras sušaukė artimuosius di- 
džiūnus bei patarėjus ir liepia tam vyrukui: 

— Sek savo pasaką! 

— Mano tėvas amžinatilsį — sako valstietis — buvo visų turtingiau- 
sias žmogus mūsų karalystėje. Jis pasistatydino aukštus rūmus. Jų bokš- 
tų stogais balandžiai vaikštinėjo ir nuo dangaus žvaigždes lesinėjo. To- 
kie aukšti buvo tie bokštai! O mūsų dvaras buvo toks, kad per visą 
vasaros dieną balandis neįstengdavo nulėkti nuo vieno krašto ligi kito. 

Caras tyli, ir didžiūnai tyli, nenutraukia, o valstietis kalba: 

— Daugiau papasakosiu rytoj, po pietų, pavalgęs pyrago ir minkš- 
tos duonos. 

Ir nuėjo į virtuvę vakarieniauti. 

Kitą dieną vakare jis ėmė sekti pasaką toliau: * 

— O mūsų dvare buvo septynergis jautis. Ant vieno jo rago sėdėjo 
vienas piemuo, o ant kito — kitas. Piemenys dūdas pūtė, rageliais bir- 
bino, dainas dainavo, bet kits kito neišmatė ir balso negirdėjo. Tai 
mat, koks didelis buvo tas mūsų jautis. 


Tyli caras, nenutraukia, ir didžiūnai tyli. Pasakotojas atsistojo ir sako: 

Rytoj baigsiu sekti, o šiandien — jau metas eiti pasilsėti. 

Ir nuėjo vakarieniauti. 

Tada caras prakalbo: 

— Ką darysim, didžiūnai? Tokios pasakos aš negirdėjęs, bet leisti 
dukterį už vyžoto mužiko nenoriu. Sugalvokit, kaip pasakininką apgauti. 


310 


Kunigaikščiai ir didžiūnai ėmė galvas sukti. Suko suko galvas ir su- 
galvojo: 

— Pasakyk, care valdove, kad šią pasaką esi girdėjęs, ir mes visi 
patvirtinsime: „Žinome, sakysime, girdėjome apie tai.“ O kad viskas. 
būtų tvirčiau, tu liepk tokį raštą surašyti, ir mes visi jame pasirašysime. 

Taip ir susitarė. 

Valstietis apie tą jų susitarimą nugirdo, tik neišsiduoda. Kitą dieną 
kaip niekur nieko nuėjo po pietų, atsisėdo ir seka pasaką toliau: 

— Turėjo mano velionis tėvas tokią kumelę, tai ta per tris dienas 
visą žemę apibėgdavo. Kas vieną parą ta kumelė po tris kumeliukus 
vesdavo. .. 

Kunigaikščiai ir didžiūnai vieni į kitus žvilgčioja, sau į barzdą šypso- 
si, o pasakininkas sako: 

— Aukso ir sidabro mes turėjome aruodus pilnus prisipylę, ir tu, care 
valdove, tada pasiskolinai iš mūsų skrynią aukso ir lig pat šiai dienai 
dar vis neatiduodi. .. 

Tada caras suriko: 

— Žinau! Žinau! 

O kunigaikščiai ir didžiūnai tvirtina: 

— Žinom, girdėjom tokią pasaką ir tokį raštą galim pasirašyti. 

Iš vietų pašoko, raštą pasirašė. 

Paėmė valstietis raštą ir sako: 

— O kad girdėjot ir dar raštą pasirašėt, tai mokėk skolą, caro di- 
denybe. 

"Tuo tarpu caras atsitokėjo: 

— Apgavo mane mužikas vyžočius! 

Tiktai nėr ko daryti —kas parašyta, tai parašyta, nei išskusi, nei 
išgrandysi. Gavo pripilti skrynią aukso. 

Valstietis pinigėlius pasiėmė ir gyvena sau į sveikatą. Ir dabar jis 
vis gyvena ir juokiasi. 

Sumanus valstietis 


G yveno viename kaime du valstiečiai. Vienas buvo turtingas, kitas 
beturtis. 

Turtingojo valstiečio pilni namai visokio gero, o beturčio — pulkas 
vaikų ir viena žąsis kieme. 

Ir priėjo tokia striukė, jog nebeliko beturčiui ko vaikams valgyt 
paduoti. Ką daryti? 

Suko suko galvą, kaip čia verstis, kuo vaikus pavalgydinti, ir su- 
galvojo. 

— Kepk, šeimininke, žąsį. 

Iškepė žąsį, pasidėjo ant stalo, o duonos — nė trupinėlio. 

Sako tas valstietis: 

— Taigi ar ilgam jos mums užteks, kai imsim be duonos valgyti? 
Verčiau nunešiu žąsį ponui, paprašysiu iš jo duonos. 

— Eik, žmogeliuk, eik,— sako pati, — gal bent pusmaišėlį miltų duos. 

Atėjo valstietis pas poną: 

— Atnešiau tau žąselę, nepaniekink, priimk, o man bent trupučiuką 
miltų duok, neturiu vaikams ko duot valgyti. 

— Ačiū, — sako ponas,— mokėjai žąsį padovanoti, tai dabar mokėk 
ir padalinti ją mums teisingai. Jei padalinsi teisingai — liepsiu apdova- 
noti, nemokėsi padalinti — liepsiu išlupti. 

O šeimynos to pono buvo — jis pats su pačia, du sūnūs ir dvi dukte- 
rys, iš viso šešetas. 

Paprašė valstietis peilio ir ėmė dalinti žąsį. Pirmiausia nupiovė galvą, 
padavė ponui: 

— Tu namų galva, te tau žąsies galvą. 

Nupiovė užpakalio smailę, poniai padavė: 

— Tavo darbas namie sėdėti, namų žiūrėti —te tau užpakaliuką. 

Nupiovė kojas, padavė sūnums: 

— Te jums po kojytę — tėvo takais lakstyti. 

O dukterims po sparniuką davė: 

— Jūs, kai tik užaugsite, ilgai nelauksite — iš namų skrisite, sau 
gūžteles taisysite. 

Kas liko, pasiėmė sau: 

— O man, kvailam, prastam mužikui,— graužti, kas nuo ponų liko. 

Nusijuokė ponas: 

— Gerai, mužikėli! Žąsį padalinai ir savęs neaplenkei. 

Pasuko stikliuką degtinės ir liepė duoti du maišus miltų neturtingam 
valstiečiui. 

Išgirdo tai turtingasis valstietis, ėmė pavydėti beturčiui. 

Iškepė penkias riebias žąsis, nunešė ponui ir linkčioja: 

— Nepaniekink, jūsų malonybe, priimk mano pagarbos pareiškimą 
ir penkias penėtas žąsis dovanų. 

— Ačiū, broliuk, ačiū. Mokėjai žąsis dovanoti, tai mokėk dabar savo 
dovaną mums visiems padalinti teisingai. Jei padalinsi teisingai — ap- 
dovanosiu, 0 jei nemokėsi padalinti, liepsiu išlupti arklidėje. 

Stovi turtingasis valstietis, suka galvą šiaip, ir taip — niekaip jam ne- 
išeina penkias žąsis padalinti šešiems žmonėms! 

Pašaukė ponas beturtį: 

— Ar tu gali penkias žąsis mums teisingai padalinti? 

— O kodėl ne?— atsako beturtis. 

Paduoda vieną žąsį ponui su ponia: 

— Jūs dviese — ir te jums žąsį. Dabar būsite trise. 

Kitą Žžąsį dviem sūnums padavė: 

— Ir jūs dabar trise. 

Trečią paduoda dviem dukterims: 

— Ir jūs trise. 

Dvi likusias žąsis pats pasiėmė: 

— Ir mes dabar trise. Niekam nėra skriaudos. 

Ponas nusijuokė: 

— O, vyras iš tavęs, mužike, žinojai, kaip reikia dalinti, ir savęs ne- 
aplenkei. 

Pasuko jam stikliuką degtinės, liepė duoti vežimą miltų, o turtingąjį 
valstietį į arklidę nuvarė, pasakė, kad jį tenai išluptų. 


Ponas ir dailidė 


Važiavo dailidė iš miško, vežėsi storą rąstą. Priešais ponas su trikinke 
atvažiuoja: 

— Ei mužike, suk iš kelio. 

— Ne, pone, tu suk. Aš su vežimu, o tu dykom — tau ir sukti iš kelio. 

Ponas, daug nekalbėdamas, riktelėjo vežėjui ir tarnui: 

— Verskit, vyrai, vežimą nuo kelio ir įpilkit jam gerai, kad žinotų, 
kaip su ponu šnekėti. 

Tarnas su vežėju nedrįso ponui prieštarauti, šoko nuo pasėstų, ve- 
žimą apvertė į griovį, o dailidę smarkiai apkūlė. Paskum sėdo ir nu- 
važiavo sau, tik dulkių sūkurys nurūko. 

Kamavosi kamavosi dailidė — iškėlė šiaip taip vežimą iš griovio ir 
galvoja sau: 

„Na, palaukš, pone, tas tau nepraeis dovanom, atminsi tu man, kaip 
meistrą skausti.“ 

Parsivarė namo, pasičiupo kirvį, piūklą ir išėjo į dvarą. Eina pro pono 
namus ir rėkia: 

— Kam šiltą priemenę, kam pirtį pastatyt? 

O ponas labai mėgo naujas trobas statyti. Išgirdo ir šaukia dailidę: 

— Ar tu mokėsi gerai priemenę pastatytiė 

— Ko man nemokėti? Antai netoli nuo šičia tokie šilti medžiai miške 
auga, jog jei iš jų priemenę pastatysi, tai nė žiemą kūrenti nereiks — 
visada bus šilta. 

Ir šaukia poną: 

— Einam medžių statybai parinkti. 

Nuėjo abu į mišką. Vaikšto dailidė nuo medžio prie medžio, kirviu 
kalsnoja. Suduoda, paskui, ausį pridėjęs, paklauso: 

— Šitas netinka. O va šitas bus kaip tik pats tikrasis. 

Klausia jį ponas: 

— Kaip tu čia permanai, kuris medis tinka? Pamokyk ir mane. 

Privedė jį dailidė prie storo medžio. 

— Apkabink va šitą medį ir pridėk ausį. Aš kalsnosiu, o tu klausyk, 
tik gerai prisispausk. 

— Tai kad man rankos neištenka apkabinti medį. 

— Niekis, duokš, aš tave pririšiu. 

Pririšo poną už rankų prie medžio, išsilaužė beržo žabą šmaikštų ir 
kad ims jį šutinti. Lupa ir vis sako: 

— Aš tau parodysiu, žinosi tu man, kaip mužiką skriausti! 

Išlupo išlupo ir paliko poną pririštą prie medžio. O pats nuėjo sau. 

Tiktai kitą dieną. atrado poną, atrišo nuo medžio ir parvežė namo. 

Atgulė ponas nuo tokio lupimo, serga, negali. 

O dailidė apsimetė žiniuoniu, persirengė taip, kad nepažintų, ir nu- 
ėjo į dvarą: 

— Gal ką reikia pagydyti, sveikatą sutaisyti? 

Ponas išgirdo ir šaukia: 

— Pagydyk, brolau, mane. Arkliai ėmė nešti, va iškritau ir nuo to lai- 
ko nei sėdėti, nei stovėti negaliu. 

— Kodėl ne — pagydysiu. Liepk iškūrenti pirtį ir pasakyk, kad šiukš- 
tu niekas nedrįstų pas mus tenai lįsti, nes nužiūrės, ir visas gydymas 
nieku nueis, dar prasčiau tau bus. 

Pirtį iškūreno, atvedė dailidė poną, duris užkišo ir sako: 

— Nusivilk ir gulkis ant plautų, aš tave tepsiu gaižiu tepalu ir šu- 
tinsiu, gausi pakentėti. 


316 


— Verčiau tu pririšk mane prie plautų, kad nenukrisčiau kartais. 

Dailidei to ir tereikia. Pririšo poną prie plautų tvirtai, gerai ir kad 
ims šutinti diržu. 

Lupa ir vis sako: 

— Neskausk meistrelio, neskausk mužikėlio. 

Privaišino poną kiek tik lindo ir parėjo namo. 

Kitą dieną nuvažiavo ponas į miestą, pamatė turguj dailidę ir klausia: 

— Sakyk, vyruti, ar tu tas vakarykštis? 

O dailidė sumetė, kas čia bus, ir sako: 

— O ne, man keturiasdešimt šešeri metai, koks gi aš vakarykštis. 

Nuėjo sau ponas kaip musę kandęs ir prisiekė nuo to laiko nebeskaus- 
ti meistrų. 


Godus popas 


K.sean gyveno popas. Jis turėjo didelę parapiją, o buvo toks godus, 
kad už velykinę išpažintį mažiau kaip dešimtuką iš nieko neimdavo. 
Jei kas neatnešdavo dešimtuko, to išpažinties nepriimdavo ir gėdinti 
pradėdavo: 

— Koks tu raguotas gyvulys! Per visus metus negalėjai surinkti 
dešimtuko dvasiškam tėvui už išpažintį. Juk jis už jus, prakeiktuosius, 
dievui meldžiasi! 

Kartą atėjo pas tą popą išpažinties kareivis ir deda jam ant stalo 
penkias varines kapeikas. Popas tiesiog pasiuto: 

— Klausyk, prakeiktasis— sako jam,— kaip tu sugalvojai atnešti 
dvasiškam tėvui varinį penkiakapeikį? Juokiesi, ar ką? 

— Pasigailėk, tėveli, kur aš daugiau imsiuė Kiek turiu, tiek duodu. 

— Po smukles ūžti, tur būt, turi pinigų, o dvasiškam tėvui tik vie- 
nus nusidėjimus neši. Tokiam reikalui tu ką nors parduok ar pavok, 
o šventikui kas pridera atiduok; per tą pačią išpažintį jam pasakysi, kad 
apsivogei, jis tau visas nuodėmes atleis. 

Ir išvarė popas tą kareivį be išpažinties. 

— Nė nesirodyk pas mane be dešimtuko! 

Kareivis nuėjo šalin ir galvoja: 

„Ką man dabar daryti?" 

Žiūri — prie kliroso stovi popo lazda, o ant lazdos kabo bebrinė 
kepurė. 

— Nagi, — tarė sau, — pabandysiu tą kepurę pavogti. 

Paėmė kepurę, patyliukais išėjo iš cerkvės ir nudrožė tiesiai į smuk- 
lę. Ten kareivis ją pardavė už dvidešimt penkis rublius, įsidėjo pinigus 
į kišenę, o dešimtuką pasiliko popui. Vėl sugrįžo į cerkvę prie popo. 

— Na kaip, atnešei dešimtuką?— paklausė popas. 

— Atnešiau, tėveli. 

— O kur gavai, mielasis? 

— Nusidėjau, tėveli! Pavogiau kepurę ir pardaviau už dešimtuką. 

Popas paėmė tą dešimtuką ir sako kareiviui: 

— Na, dievas tau atleis, ir aš tau atleidžiu ir dovanoju. 

Kareivis išėjo, o popas, baigęs klausyti savo parapijiečių išpažinties, 
pradėjo laikyti vakarines pamaldas; atlaikė ir ėmė namo rengtis. Puo- 
lė prie kliroso pasiimti savo kepurės, o kepurės ir nebėra; tai vienplau- 
kis ir išėjo namo. Parėjo ir tuojau išsiuntė tarną pašaukti kareivio. 

Kareivis klausia: 

— Ko reikia, dvasiškasis tėveli? 

— Na sakyk, mielasis, teisybę, ar tu mano kepurę pavogei? 

— Nežinau, tėveli, ar jūsų kepurę pavogiau, tiktai tokias kepures 
vieni popai tenešioja, niekas kitas daugiau tokių neturi. 

— O iš kurios vietos tu ją paėmei? 

— Ogi mūsų cerkvėje ji kabojo ant popo lazdos, prie pat kliroso. 

— Ak, tu šioks ir toks, anoks ir dar kitoks, kaip tu išdrįsai dvasiško 
savo tėvo kepurę vogti? 

— Bet jūs, tėveli, patys man nuodėmę atleidote ir dovanojote. 


Gudrus valstietis 


Guveno senė, turėjo du sūnus: vienas mirė, o kitas į tolimą kraštą 
iškeliavo. Po dviejų dienų, kai iškeliavo sūnus, ateina pas ją kareivis 
if prašo: 

— Senele, leisk pernakvoti. 

— Prašom, mielasis. O iš kur tu? E 

— Aš, senele, — Praeivis, iš ano pasaulio išeivis. 

— Ak, brangusis, mano sūnelis miręs, ar nematei tu jo? 

— Kaipgi, mačiau; mes su juo vienoje kamarėlėje gyvenome. 

— Ką tu? 

— Jis, senele, aname pasaulyje gerves gano. 

— Ak mielasis, tur būt, jis su jomis nusikamavo? 

— Dar kaip nusikamavo, juk gervės, senele, vis po erškėtynus lan- 
džioja. 

— Tur būt, jis apiplyšo? 

— Dar kaip apiplyšo, visai nudrisko. 

— Turiu aš, mielasis, apie keturiasdešimt uolekčių drobės ir dešimt 
rublių; nunešk sūneliui. 

— Mielai, senele. 

Po kurio laiko pareina sūnus: 

— Sveika, motinėle. 

— O pas mane, tau nesant, buvo atėjęs Praeivis, iš ano pasaulio iš- 
eivis, apie velionį sūnelį pasakojo: jie drauge vienoje kamarėlėje gy- 
vene; aš nusiunčiau per jį ten drobės, kiek turėjau, ir dešimt rublių. 

— Jeigu taip, — sako sūnus, — tai lik sveika, motinėle, eisiu į platųjį 
pasaulį; jei rasiu kvailesnių už tave — sugrįšiu, o jei nerasiu — visai iš 
namų išeisiu. 

Apsigrežė ir iškeliavo į tolimą kelionę. 

„Ateina jis į pono kaimą, sustoja prie pono kiemo, o kieme vaikšto 
kiaulė su paršiukais; tai valstietis atsiklaupė ir nusilenkė kiaulei ligi 
žemės. Pamatė pro langą pania ir sako mergai: 

— Eik paklausti, ko tas valstietis lenkiasi? 

Klausia merga: 

— Žmogeli, ko tu klūpai ir linkčioji kiaulei? 

— Širdele, pasakyk poniai, kad jūsų kiaulė degloji — mano žmonos 
sesuo tikroji, o rytoj Mano sūnus veda, tai į vestuves kviečiu. Ar ne; 
leistų kiaulės į svočias, o paršiukų į pajaunius? 

Ponia, kai išgirdo tokias kalbas, tai ir sako mergai: 

— Koks kvailys, prašo kiaulę į vestuves ir dar su paršais. Na ką 
gi, tegu Žmonės iš jo pasijuokia. Kuo greičiausiai aprenk kiaulę mano 
kailiniais ir liepk pakinkyti vežimą su dviem arkliais: tegu nepėsti 
vyksta į vestuves. 

Pakinkė vežimą, pasodino į jį išpuoštą kiaulę su paršiukais ir atidavė 
valstiečiui; jis atsisėdo ir išvažiavo. 

Sugrįžo ponas namo, 0 jis tuo Metu buvo medžioklėje. Ponia jį pasi- 
tinka, pati juokais leipsta. 

— Ak širdele, nebuvo tavęs, neturėjau su kuo pasijuokti. Buvo čia 
valstietis, sveikinosi su mūsų kiaule, sakąs, jūsų kiąulė degloji — mano 
žmonos sesuo tikroji, ir kvietė ją svočia į savo sūnaus vestuves, 0 par- 
šiukus pajauniais. 

— Žinoma,— sako ponas,— tu atidavei. 

— Išleidau, širdele, aprengiau savo kailiniais ir daviau vežimą su 
dviem arkliais. 

— O iš kur tas valstietis? 

— Nežinau, balandėli. 

— Tai, vadinasi, ne valstietis kvailas, bet tu kvaila. 

Supyko ponas, kad valstietis jo pačią apgavo, išbėgo iš rūmų, sėdo 
ant žirgo ir ėmė vytis. Girdi valstietis, kad ponas jį prisiveja, nuvarė ark- 
lius su vežimu į tankų mišką, o pats nusiėmė nuo galvos skrybėlę, pa- 
dėjo ant žemės ir prie jos atsitūpė. 

— Ei tu, barzdočiau!— suriko ponas.— Ar nematei čia valstiečio su 
pora arklių, dar jis turėjo vežime kiaulę su paršiukais. 

— Kaip nematysiu, jis jau seniai nuvažiavo. 

— Į kurią puse, kaip man jį pasivytiė 

— Netruktum pasivyti, bet kryžkelių daug, kad tik nepaklystum. Tur 
būt, kelio nežinai? | 

— Jok, broleli, tu, pagauk man tą valstietį. 

— Ne, pone, nieku gyvu negaliu, po skrybėle sakalą turiu. 

— Menkniekis, aš pasaugosiu tavo sakalą. 

— Žiūrėk, dar paleisi. Paukštis brangus. Mane šeimininkas iš šio 
pasaulio išvarys. 

— O kiek jis vertas? 

— Kokius tris šimtus rublių. 

— Na, jei paleisiu, tai užmokėsiu. 

— Ne, pone, nors dabar tu siūlai, o paskui kas bus — nežinau. 

— Koks netikėlis! Na, tai še tau tris šimtus rublių iš anksto. 

Valstietis paėmė pinigus, sėdo ant žirgo ir nujojo į girią, o ponas 
liko tuščios skrybėlės sergėti. Ilgai laukė ponas; jau ir saulutė leidžiasi, 
o valstiečio vis nėra ir nėra. 

— Palauk, pažiūrėsiu, ar yra po skrybėle sakalas: jeigu yra, tai at- 
važiuos, 0 jeigu nėra, tai ir laukti neverta. 

Pakėlė skrybėlę, o sakalo ir nė būti nebūta. 

— Tai biaurybė, matyt, čia tas pats, kuris ponią apgavo. 

Nusispiovė iš apmaudo ponas ir nudūlino pas pačią, o valstietis jau 
seniai buvo namie. | 

— Na, motinėle, — tarė senei, — gyvensime drauge, yra pasaulyje ir 
kvailesnių už tave. Štai nei už šį, nei už tą davė tris arklius su vežimu, 
tris šimtus rublių grynais ir kiaulę su paršiukais. 


Ponas ir avis 


/ A metu važiavo per kaimą ponas. Sutemo naktis, ir pasiprašė 
ponas pas valstietį nakvynės. 

— Užvažiuok, pone, užvažiuok, nakvynės su savimi niekas nesive- 
žioja. | 

Įvažiavo į kiemą. Vežėjas arklius iškinkė, o ponas į trobą įėjo, pa- 
sisveikino. 

— Sveikas gyvas, nusirenk,— sako valstietis. 

Ponas velkasi vilkinius kailinius, o troboje tuo metu buvo avis,— 
kai pajuto vilko kvapą, tai iš baimės visa dreba ir į žemę trept, trept, 
trept. 

Klausia ponas: 

— Ko avis taip į mane žiūri ir piktai trepsi? 

— Ji vilko kvapą suuodė, tai ir pyksta. Ji didelė vilkų gaudytoja. 
Šią žiemą jau dešimt pagavo. | 

— Ak, brangiai už tokią avį sumokėčiau! Kaip ramu su ja kelionėje 
būtų. .. Parduok man ją, šeimininke. 

— Parduoti galima, tik kiek ji man pelno duoda! Brangi mano avis. 

— Brangi nebrangi, bet už pinigus ne brangesnė. 
— Na gerai, nusileisiu tau, ką padarysi. 
— Tai kiek šauki už savo avį? 
— Klok, pone, tūkstantį rublių. 
Ponas nesiderėjo, sumokėjo. 
Naktį pernakvojo. Rytą ponas išsirengė į kelionę, pasiėmė avį ir 
išvažiavo. 

Kiek važiavus pavažiavus — atbėga trys vilkai. Pajuto avis vilkus ir 
tik šokinėja, tik šokinėja rogėse. 

Ponas vežėjui sako: 

— Paleisk avį! Matai, kaip ji niršta, nenustygsta. Neištruks dabar 
vilkai! 

Nusijuokė vežėjas: 

— Tegu, pone, dar daugiau įniršta — bus piktesnė. 

Tuo tarpu vilkai jau prie pat rogių. 

— Leisk avį, kitaip vilkai pabėgs!— šaukia ponas. 

Paleido avį. Ji išsigandusi šoko į mišką, o vilkai paskui ją. 

Ponas šaukia vežėjui: 

— Kuo greičiausiai iškinkyk arklį ir lėk paskui, o jei ne, tai ji visus 
vilkus išpiaus, jiems kailius sugadins! 

Nulėkė vežėjas ir pamatė: guli avis, visa sudraskyta. 

Sugrįžo pas poną: 

— O pone, kokia puiki buvo avis! Visa susidraskė, o vilkams ne- 
pasidavė. 

Pyksta ponas. 

— Sakiau, kad reikėjo anksčiau paleisti, neduoti taip labai įniršti, 
o tu manęs neklausei. Tai ji ir susidraskė iš įniršio. 


Lobis 


V ašinis krašte labai vargingai gyveno senis su sene. Kiek trukus, 
kiek netrukus pasimirė senė. O žiema buvo labai šalta, speiguota. 

„Nuėjo senis pas kaimynus ir pas pažįstamus prašyti, kad padėtų jam 
iškasti duobę senės kapui. Bet kaimynai ir pažįstami, žinodami didelį jo 
skurdą, visi aliai vienas atsisakė. 

Nuėjo senis pas popą. O jų kaime buvo labai godus ir beširdis popas. 

— Padėk,— sako, — dvasiškas tėveli, senę palaidoti. 

— O ar turi pinigų už laidotuves užmokėti. Duokš, mieliausias, iš 
anksto. 

— Nuo tavęs nėra ko slėpti: neturiu namie nė kapeikos. Truputį pa- 
lauk, uždirbsiu — su kaupu atsilyginsiu. Iš teisybės sakau, atsilyginsiu. 

Popas nė klausyti nenori. 

— Jei neturi pinigų, tai nedrįsk čia nė vaikščioti! 

„Ką darytit— galvoja senis.— Eisiu į kapines, iškasiu kaip nors duo- 
bę ir pats senę palaidosiu." 

Pasiėmė kirvį ir kastuvą ir nuėjo į kapines. Atėjo ir pradėjo kasti 
duobę: kirviu iškirto nuo viršaus įšalusią žemę, o paskui pradėjo kas- 

tuvu darbuotis. Kasė kasė ir iškasė katiliuką. Pažvelgė — ogi jis pilnut 
pilnutėlis raudonųjų — kaip ugnis žėri! 

Labai nudžiugo senis. 

— Ačiū tau, viešpatie! Bus už ką ir senę palaidoti, ir pakasynas 
iškelti! 

Nebekasė toliau duobės, pasiėmė katiliuką su auksu ir nusinešė 
namo. 

Na, su pinigais, žinoma, viskas ėjo kaip sviestu patepta! Tuojau at- 
sirado gerų žmonių: ir duobę iškasė, ir grabą padarė. Senis pasiuntė 
marčią nupirkti vyno ir valgių ir visokių užkandžių — visko, kaip turi 
būti per pakasynas. O pats užsigniaužė į saują auksinį ir nudrožė pas 
popą. 

Tas tik pro duris, o popas jau ant jo: 

— Aiškiai tau buvo pasakyta, senas kelme, kad be pinigų nesirody- 
tum, 0 tu vėl lendi. 

— Nepyk, tėveli — prašo senis,— še tau auksinį — palaidok mano 
"'senę. Kol gyvas neužmiršiu tavo geradarystės. 

Popas paėmė pinigus ir nežino, nei kaip senį bepriimti, nei kur be- 
sodinti, nei kokiais žodžiais beįsiteikti. 

— Na, senutėli, nenusimink, viskas bus padaryta. 

Senis nusilenkė ir išėjo namo, o popas su popiene kalbasi: 

— Mat, senas velnias!— sako popas.— Vargšas vargšas, o žiūrėk — 
auksinį išmetė. Daug per savo amžių esu palaidojęs įžymių žmonių, o nė 
iš vieno tiek negavau. 

Išėjo popas su visais savo tarnais ir palaidojo senę kaip pridera. 

Palaidojus velionę, kviečia jį senis pietų. Visi suėjo į trobą, susėdo 
už stalo, ir nežinia iš kur visko atsirado — ir vyno, ir valgių, ir užkan- 
džių įvairiausių, visko lig valiai. 

Svečiai sėdi, už tris ryja, svetimą gera garbsto. 

Papietavo svečiai ir pradėjo į namus skirstytis. Pakilo ir popas. Išėjo 
senis jo palydėti, ir, vos tik iškėlė koją į kiemą — popas žiūri, svetimų 
nieko nėra, ir ėmė senį kamantinėti: 

— Klausyk, mielasis, prisipažink, nepalik ant sąžinės nė vienos nuo- 
dėmės — vis tiek, kaip prieš dievą, taip ir prieš mane: kaip tu galėjai 
taip greitai pralobti? Buvai nuskurdęs, o dabar še tau — iš kur visko 
tiek atsirado! Prisipažink, mielasis, gal ką būsi nužudęs, apiplėšęs? 

— Ką tu, tėveli! Iš tikros teisybės tau sakau: nevogiau, neplėšiau, 
nieko nežudžiau. Pats lobis į rankas atėjo. 

Ir papasakojo, kaip viskas buvo. 

Tai išgirdęs, popas net sudrebėjo iš piktumo. Sugrįžo namo, joks 
darbas nesikiša — dieną naktį galvoja: 

„Toks sustipęs mužikpalaikis, ir gavo tokią krūvą pinigų! Kaip čia 
dabar išlupus iš jo tą katiliuką su auksu? 

Papasakojo popienei. Ėmė dviese tartis. Ir susitarė: 

-— Klausyk, moč, juk mes turime ožį? 

— Turime. ; 

— Na, gerai! Palauksime nakties: viskas bus kaip reikia. 

Vėlai vakare atsigabeno popas ožį į trobą, papiovė ir nulupo kailį: 
ir su ragais, ir su barzda. Tuojau apsitempė ožio kailiu ir sako popienei: 

— Paimk, moč, adatą su siūlu; apsegiok aplink odą, kad nenukristų. 

Popienė paėmė didelę adatą su storu siūlu ir apsiuvo jį ožio kailiu. 

Per patį vidurnaktį nuėjo popas tiesiai prie senio trobos. Atėjo po 
langu ir ėmė belstis ir krebždėti. 

Senis išgirdo, pašoko ir klausia: 

— Kas ten? 

— Velnias. 

— Mūsų vieta šventa,— sušuko senis ir ėmė žegnotis ir melstis. 

— Klausyk, seni, — sako popas, — nors ir melsies, nors ir žegnosies, 
nuo manęs neišsigelbėsi. Verčiau atiduok mano katiliuką su pinigais, 
o jei ne, tai aš tave suraitysiu. Mat, aš tavo vargo pasigailėjau, lobį tau 
parodžiau, maniau — pasiimsi truputį pakasynoms, o tu visą pasigrobei. 

Žvilgtelėjo senis pro langą — stypso ožio ragai ir barzda, — tikras ne- 
"labasis. 

„Mat jį galas su jo pinigais, — pagalvojo senis.— Anksčiau be pinigų 
gyvenau ir dabar be jų pragyvensiu!' 

Paėmė katiliuką su auksu, išnešė lauk, numetė ant žemės ir kuo grei- 
čiausiai į trobą. 

Popas pagriebė katiliuką su pinigais ir nukurnėjo namo. 

Sugrįžo. 

— Na,— sako, — pinigai mūsų rankose! Še, močia, gerai paslėpk ir 
imk aštrų peilį, nupiauk siūlus ir nuimk nuo manęs ožio kailį, kol niekas 
nematė. 

Popienė paėmė peilį, buvo bepradedanti siūlus pagal siūlę piauti — 
kad pasipylė kraujas, kad suriko popas: 

— Močia, skauda, nepiauk! Močia, skauda, nepiauk! 

Pradeda ji ardyti kitoje vietoje — tas pat. Visai prie kūno priaugo 
ožio kailis. 

Jau ką tik bedarė, ką tik bemėgino, ir pinigus seniui atgal nunešė — 
nieko nepadėjo. Taip ir liko popas su ožio kailiu. 


Kaip vargšas su ponu pietavo 


V lis šventadienį sėdi valstiečiai ant priemūrio, šnekučiuojasi. 

Priėjo prie jų kaimo pirklys ir ėmė girtis: aš taip, aš anaip, aš štai 
kartą ir pono kambaryje esu buvęs. 

O pats neturtingiausias valstietis sėdi ir šaiposi: 

— Didelio čia daikto: pono kambaryje buvęs! O aš, jei panorėsiu, 
tai ir papietausiu su ponu. , 

— Kad tu su ponu pietautum — kaip gyvas nepatikėsiu!-— šaukia 
turtuolis. 

— O imsiu ir papietausiu su ponu! 

— Ne, nepapietausi! 

Toliau — daugiau, vargšas valstietis ir sako: 

— Kertu lažybų, kad papietausiu. Statyk bėrį ir sartį, o jei nepapie- 
tausiu su ponu — trejus metus tau už ačiū atidirbsiu. 

Apsidžiaugė pirklys: 

— Statau bėrį ir sartį, priedo dar ir telyčią duodu, prie liudininkų 
sakau! 

Sukirto rankomis, susitarė prie liudininkų. 

Nuėjo vargšas pas poną. 

— Noriu, jūsų malonybę, niekam negirdint, paklausti: ko vertas toks 
gabalas aukso, kaip mano kepurė? 

Ponas nieko neatsakė. Pliaukštelėjo delnais: 

— Kuo greičiausiai duokite mums su žmogeliu išgerti ir užkąsti, ir 
pietų duokite. Sėskis, sėskis, nesivaržyk, gerk, valgyk, ko tik širdis 
trokšta! 

Privaišino ponas vargšą lyg brangiausią svečią, o visas tik dreba: nori 
kuo greičiausiai gabalą aukso į savo rankas sugriebti. 

— Eik, žmogeli, nešk čia kuo greičiausiai savo gabalą, aš tau duosiu 
už jį pūdą miltų ir pusrublį pinigais. 

— Bet aš neturiu jokio aukso! Aš tik paklausiau, kiek vertas toks 
gabalas aukso, kaip mano kepurė. 

Supyko ponas: 

— Eik laukan, kvaily! 

— Na, koks gi aš kvailys, jei tu pats mane taip privaišinai lyg bran- 
giausią svečią, o dar iš pirklio už šiuos pietus gausiu porą arklių ir 
telyčią. 

Ir išėjo valstietis sau linksmas. 


Šykštuolis 


(i is turtingas pirklys Marka,— šykštesnio už jį nė su žiburiu ne- 
rasi. Kartą ėjo jis pasivaikščioti, eidamas keliu pamatė elgėtą — sėdi 
senelis ir prašo išmaldos: 

— Sušelpkite, pravoslavai, vardan Kristaus! 

Marka Turtuolis praėjo pro šalį. 

Tuo metu paskui jį ėjo vargingas valstietis, pasigailėjo elgetos ir 
davė jam kapeiką. 

Gėda pasidarė turtuoliui, sustojo ir sako valstiečiui: 

— Klausyk, kaimyne, paskolink man kapeiką; noriu duoti vargšui, 
bet smulkių neturiu. 

Valstietis davė jam ir klausia: 

— O kada skolos ateiti? 

— Rytoj ateik. | 

Kitą dieną vargšas eina pas turtuolį atsiimti savo kapeikos. Atėjo 
į didelį jo kiemą. 

— Ar Marka Turtuolis namie? 

— Namie. Ko tau reikia?— klausia Marka. 

— Kapeikėlės atsiimti atėjau. 2 

— Ak brol, ateik vėliau: kaip mane gyvą matai, smulkių neturiu. 

Vargšas nusilenkė ir išėjo. 

— Aš,— sako, — rytoj ateisiu. 

Kitą rytą ateina — vėl tas pat: 

— Smulkių pinigų visai nėra, jei nori, duok iš šimtinės grąžos... 
o jei ne, ateik po dviejų savaičių. 

Po dviejų savaičių vėl eina vargšas pas turtuolį, o Marka Turtuolis 
pamatė jį pro langą ir sako pačiai: 

— Klausyk, žmona, aš plikai nusirengsiu ir atsigulsiu po ikonomis, 
o tu uždenk mane drobule, atsisėsk ir verk, tarsi mirusio. Kai ateis 
valstietis skolos, pasakyk, kad aš šiandien miriau. 

Kaip vyras liepė, taip žmona ir padarė: sėdi ir graudžiomis ašaro- 
mis verkia. 

Įeina valstietis į menę, ji ir klausia: 

— Ko tau reikia? 

— Skolos iš Markos Turtuolio,— atsako vargšas. 

— Na žmogeli, Markai Turtuoliui nelemta buvo gyventi, ką tik pa- 
simirė. . . 

— Duok jam dangaus karalystę! Leisk, šeimininke, už savo kapeikėlę 
aš jam patarnausiu — nors numazgosiu nuodėmingą jo kūną. 

Sulig tais žodžiais pagriebė katilą su karštu vandeniu ir ėmė Marką 
Turtuolį verdančiu vandeniu šutinti. Marka vos begali iškęsti; rankomis 
ir kojomis mataruoja. 

— Mataruok nemataravęs, o kapeiką atiduok!— sako vargšas. 

Numazgojo, pašarvojo kaip pridera. 

— Na, šeimininke, pirk grabą ir liepk nešti į cerkvę; aš psalmės už 
jį atskaitysiu. 

Įdėjo Marką Turtuolį į grabą ir išnešė į cerkvę, o valstietis ėmė už 
jį psalmes skaityti. 

Atėjo tamsi naktis. Staiga atsidarė langas, ir lenda į cerkvę plėšikai. 
Valstietis už altoriaus pasislėpė. Vagys įlindo ir pradėjo grobį dalintis; 
viską pasidalino, liko auksinis kardas — kiekvienas į save tempia, nė 
vienas nenusileidžia. Vargšas kad šoks, kad suriks: 

— Ko jūs ginčijatės? Kas numirėliui galvą nukirs, tam ir kardas 
atiteks. 

Marka Turtuolis pašoko lyg apdujęs. Vagys išsigando, paliko savo 
pinigus ir pasileido bėgti. 

— Na, žmogeli,— tarė Marka,— pasidalinkime pinigus. 

Pasidalino lygiomis; daug teko ir vienam, ir antram. 

— O kaip bus su kapeikėle?— klausia vargšas. 

— Et brolau, pats matai — nėra smulkių. 

Taip ir neatidavė Marka Turtuolis kapeikos. 


Puodžius 


V saiuoja Puodžius, snaudžia. Paskui su trikinke atlekia caras Ivanas 
Vasiljevičius. 

Pasivijo Puodžių: 

— Laimingos kelionės! 

Puodžius atsigręžė: 

— Ačiū. 

— Matyt, snaudei? 

— Snaudžiau, didysis valdove: nebijok to, kuris dainuoja, o bijok to, 
kuris snausdamas važiuoja. 

— Mat, koks tu drąsus, Puodžiau, mėgstu tokius. Vežėjau, paleng- 
viau važiuok. Tai ką, Puodžiau, ar seniai tuo amatu vertiesi? 

— Nuo pat jaunumės, o jau ir pusamžis. 

— Maitini vaikus? 

—- Maitinu, care valdove. Ir neariu, ir nesėju, ir nepiaunu, ir kruša 
laukų nemuša. 


— Gerai, Puodžiau, na o vis dėlto pasaulis ne be blogybių? 
— Pasaulyje yra trys blogybės, — atsako Puodžius. 

— O kokios, Puodžiau, tos trys blogybės? 

— Pirmoji blogybė — blogas kaimynas, antroji blogybė — bloga žmo- 
na, o trečioji blogybė — bloga galva. 

— O pasakyk, Puodžiau,— klaušia caras,— kokia blogybė iš visų 
blogiausia? 

— Nuo blogo kaimyno galima pasitraukti ir nuo blogos Žmonos ga- 
lima pabėgti, o nuo blogos galvos niekur nepabėgsi, ji vis su tavim. 

— Teisingai, Puodžiau. Tu puikus vyras. Klausyk. Tu man, o aš tau. 
Atlėks žąsys, plunksnas nupeši, o kiek pridera ar paliksi? 

— Jei bus pravartu, tai paliksiu, o jei ne, tai visai nupešiu. 

— Na, Puodžiau, palauk, aš tavo indų pasižiūrėsiu. 

Sustojo Puodžius, ėmė dėstyti prekes. 

Patiko carui molinės lėkštės. 

— Padarysi man tokių? 

— Kiek reikės, care valdove? 

— Kokių dešimt vežimų reikėtų. 

— O kiek laiko duodi? 

— Mėnesį. 

— Galiu ir po dviejų savaičių pristatyti savo prekę į miestą. Aš tau, 
o tu man. 

— Ačiū, Puodžiau. 

— O tu, valdove, kur tuo laiku būsi, kai prekes į miestą atvešiu? 

— Būsiu štai pas tą ir tą pirklį svečiuose, atsimink. 

Ir nuvažiavo caras. 

Mieste jis įsakė, kad visose puotose ir vaišėse nebūtų indų nei si- 
dabrinių, nei alavinių, nei varinių, nei medinių, o būtų tiktai moliniai 
indai. | 

Tuo tarpu Puodžius atliko caro užsakymą ir atvežė prekes į miestą. 

Pamatė molinius indus bajoras ir sako: 

— Parduok, Puodžiau, man visas savo prekes. 

— Negaliu, užprašytos. 

— O kas tau — jeigu rankpinigių už darbą nepaėmei, niekas tavęs 
nekaltins, imk pinigus. | 

Abejoja Puodžius. O bajorui akys sprogsta: „Vežimą sau pasiliksiu, 
o kitus parduosiu trigubai, dabar molinius indus iš rankų grobsto' — 
galvoja bajoras. 

— Na, kiek nori, Puodžiau? 

— Ogi va kiek: kiekvieną indą pripilsi pilną aukso. 

— Ką tu, Puodžiau, brangu! | 

— Na gerai, vieną pripilsi, du pasiimsi, nori taip? Pigiau nebus. 

Taip ir susitarė. | 

Pripila ir išpila, pripila ir išpila. Pylė pylė, bajoras pinigų pritrūko, 
o prekių dar daug. 

Bajoras įsismagino, akių nuo indų negali atitraukti. 

— Ką daryti, Puodžiau? 

— O ką gi, nieko nepadarysi, padėsiu tau. Jei pats įsikinkęs nuveši 
mane ligi ano antai kiemo, atiduosiu tau ir prekes, ir visus pinigus. 

Svyravo, maivėsi bajoras — gaila savęs, o dar labiau gaila pinigų — 
ir susitarė. 

Iškinkė arklį, atsisėdo Puodžius į vežimą, bajoras įsikinkė ir veža. 

Puodžius užtraukė dainą, o bajoras vis veža ir veža. 

— Ligi kurios vietos tave nuvežti? 

— Ogi ligi ano antai namo. 

Linksmai dainuoja Puodžius, o prie pat namų dar garsiau užtraukė. 

Išgirdo caras, išbėgo į prieangį: 

— Sveikas, Puodžiau, atvažiavęs! 

— Ačiū, care valdove. 

— O ką tu čia pasikinkęs atvažiavai? 

— Ogi blogą galvą, valdove. 

— Vyras esi, Puodžiau, mokėjai parduoti prekes. Bajore, nusivilk 
išeiginius drabužius ir nusiauk batus, o tu, Puodžiau, nusivilk rudinę ir 
nusiauk vyžas. Tu, bajore, aukis vyžas, vilkis rudinę, o tu, Puodžiau, 
vilkis bajoro išeiginius drabužius. Nedaug tu, Puodžiau, tarnavai, o daug 
užtarnavai, o tu, bajore, nemokėjai branginti bajorystės. Na kaip, Puo- 
džiau, atlėkė žąsys? 

— Atlėkė. 

— Plunksnas nupešei, o kas liko pasilikai? 

— Ne, didysis valdove, visai nupešiau. 


Šemiakos teismas 


e du broliai. Vienas buvo vargšas, o kitas turtingas. Pritrūko 
vargšas brolis malkų. Nėra kuo krosnies pakūrenti. Šalta troboje. 

Nuėjo jis į mišką, prisikirto malkų, o arklio nėra. Kaip malkas par- 
sivešiė 

— Eisiu pas brolį, paprašysiu arklio. 

Nemeiliai jį priėmė turtingasis brolis. 

— Imti arklį tai imk, tik žiūrėk — didelio vežimo nekrauk, ir dau- 
giau manimi nepasikliauk: šiandien duok, rytoj duok, o paskui ir pats 
iš namų važiuok. 

Parsivedė vargšas arklį namo ir atsiminė: 

— Oi, pavalkų juk neturiu! Pirma nepaprašiau, o dabar nebėra ko 
nė eiti — neduos brolis. 

Šiaip taip pririšo roges brolio arkliui prie uodegos ir nuvažiavo. 

Grįždamas užkliudė roges už kelmo, nepamatė vargšas, supliekė 
arkliui. 

O arklys buvo staigus, pašoko ir nusitraukė uodegą. 

Kai pamatė turtuolis brolis, kad arklys be uodegos, ėmė bartis, rėkti: 

— Sužalojai arklį! Tau tas dovanai nepraeišf“ 

Ir padavė varguolį į teismą. 

Kiek trukus, kiek netrukus šaukia brolius į miestą, į teismą. 

Eina eina jie. Vargšas galvoja: 

„Teisme nesu buvęs, o patarlę esu girdėjęs: silpnas su stipriu nesi- 
galynėk, vargšas su turčium nesibylinėk. Nuteis mane.“ 

Ėjo jie kaip tik per tiltą. Turėklų nebuvo. Paslydo vargšas ir nukrito 
nuo tilto. O tuo metu apačioje ledu važiavo pirklys, vežė seną tėvą pas 
gydytoją. 2 

Vargšas nukrito ir tiesiai pataikė į roges, užmušė senį negyvai, 
o pats išliko gyvas ir sveikas. 

Pirklys nutvėrė vargšą: 

— Eisim pas teisėją! 

Ir nuėjo į miestą trise: varšas, turtingasis brolis ir pirklys. 

Visai vargšas nuliūdo: 

„Dabar tai jau tikrai nuteis.“ 

Eidamas jis pamatė ant kelio apysvarį akmenį. Pagriebė akmenį, su- 
suko į skudurą ir įsikišo į užantį: 

„Viena bėda — ne bėda, kai dvi trys susėda, tai ir Žmogų suėda. 
Jeigu teisėjas ne mano pusę palaikys ir nuteis, tai ir teisėją užmušiu.“ 

Atėjo pas teisėją. Prie vienos bylos kita prisidėjo. Ėmė teisėjas teisti, 
tardyti. 

O vargšas brolis pasižiūri į teisėją, išsitraukia iš užančio akmenį su 
skuduru ir kužda teisėjui: 

— Teisėjau, teisėjau, pažiūrėk čia. 

Taip ir vieną kartą, ir antrą, ir trečią. Teisėjas pamatė ir galvoja: 
„Ar tik ne auksą man valstietis rodo?" 

Dar kartą žvilgtelėjo — nauda didelė. 

„Jei ir sidabras, vis tiek daug pinigų.“ 

Ir priteisė beuodegį arklį laikyti vargšui broliui ligi tol, kol arkliui 
uodega ataugs. 

O pirkliui pasakė: 

— Už tai, kad šitas žmogus užmušė tavo tėvą, tegu jis pats atsistoja 
ant ledo po tuo tiltu, o tu šok ant jo nuo tilto ir nuslėk jį patį negyvai, 
kaip kad jis tavo tėvą nuslėgė. 

Taip teismas ir pasibaigė. 

Turtingasis brolis sako: 

— Na gerai, tebūnie taip, atsiimsiu aš iš tavęs beuodegį arklį. 

— Ką tu, brolau, — atsako vargšas.— Jau tebūnie taip, kaip teisėjas 
nutarė: palaikysiu tavo arklį, kol uodega ataugs. 

Ėmė turtingasis brolis perkalbinėti: 

— Duosiu tau trisdešimt rublių, tiktai atiduok arklį. 

— Gerai, duok pinigus. 

Atskaitė turtingasis brolis trisdešimt rublių, ir taip jie susitaikė. 

Tada pirklys ėmė prašyti: 

— Klausyk, žmogeli, aš tau dovanoju tavo kaltę, vis tiek tėvo ne- 
atgaivinsi. 

—- Ne, tai einam, jei teisėjas nutarė, šok ant manęs nuo tilto. 

— Nenoriu aš tavo mirties, taikykimės verčiau, aš duosiu tau šimtą 
rublių, — prašo pirklys. 

Gavo vargšas iš pirklio šimtą rublių. Ir jau buvo beeinas, tik vėl jį 
šaukia teisėjas: 

— Tai duok, ką ketinai. 

Ištraukė vargšas iš užančio ryšulėlį, išvyniojo skudurą ir parodė tei- 
sėjui akmenį. 

— Še ką tau rodžiau, sakydamas: „Teisėjau, teisėjau, pažiūrėk čia.“ 
Jeigu tu mane būtum nuteisęs, aš būčiau tave užmušęs. 

„Kaip gerai, — pagalvojo teisėjas, — kad palaikiau valstietį, kitaip bū- 
čiau gyvas nelikęs.“ 

O vargšas linksirnas, dainuodamas parėjo namo. 


Ožio laidotuvės 


Cis senis su sene: neturėjo jie nė vieno vaiko, turėjo tik ožį, ir 
tiek viso labo! Senis jokio amato nemokėjo, pynė vien tik vyžas — iš 
to ir mito. 

Priprato ožys prie senio: būdavo, kur tik senis eina iš namų, ten ir 
ožys paskui jį bėga. Kartą išėjo senis į mišką karnų, ir ožys paskui jį 
nusekė. Atėjo į mišką; senis pradėjo karnas lupti, ožys vaikštinėja, šen 
bei ten žoles skabinėja. Skabė skabė, ir staiga priešakinės jo kojos įsmu- 
ko į purią žemę, ėmė jis kapstyti ir iškasė katiliuką aukso. 

Žiūri senis, kad ožys kasa žemę, priėjo prie jo ir pamatė auksą; neap- 
sakomai nudžiugo, numetė savo karnas, pasiėmė pinigus ir — namo. Vis- 
ką papasakojo senei. 

— Na, seni, — sako senė, — mums toks lobis senatvėje pateko už tai, 
kad tiek metų dirbome vargdami. O dabar pagyvensime be rūpesčių. 

— Ne, sene, — sako senis, — šitie pinigai teko ne mūsų, bet ožio lai- 
mei; dabar mums reikia jį prižiūrėti ir saugoti labiau kaip save! 

Nuo to laiko jie pradėjo žiūrėti ožį, lepinti jį, o ir patys atkuto — 
geriau būti negalėjo. Senis visai užmiršo, kaip vyžos pinamos; gyvena, 
mėgaujasi ir jokio vargo nemato. 

Bet po kurio laiko ožys susirgo ir padvėsė. Ėmė senis tartis su sene, 
ką daryti: 

— Jei išmesim ožį šunims, tai mums prieš žmones bus negražu, nes 
visą savo laimę per ožį gavome. Verčiau aš nueisiu pas popą ir papra- 
šysiu palaidoti ožį krikščioniškai, kaip kad kiti numirėliai laidojami. 

Nuėjo senis pas popą ir lenkiasi: 

— Sveikas, tėveli! 

— Sveikas, mielasis! Ką pasakysi? 

— Ogi, tėveli, atėjau pas tavo malonybę su prašymu. Mano na- 
muose atsitiko didelė nelaimė: ožys mirė. Atėjau kviesti tavęs į lai- 
dotuves. 

„Popas, išgirdęs tokią kalbą, smarkiai supyko, stvėrė senį už barzdos 
ir ėmė tampyti po trobą: 

— Ak tu, prakeiktasis! Mat, ką sigalvojai! Pasmirdusį ožį laidoti! .. 

— Bet juk tas ožys, tėveli, buvo visai kaip tikras pravoslavas; jis 
paliko tau du šimtus rublių. 

— Klausyk, senas kelme!-— tarė popas.— Aš ne už tai tave mušu, 
kad kvieti ožio laidoti, o už tai, kad lig šiol man nepranešei apie jo 
mirtį: gal jis jau seniai miręs? 

Paėmė popas iš žmogaus du šimtus rublių ir sako: 

— Na, eik kuo greičiau pas tėvą djakoną, pasakyk, kad ruoštųsi, 
tuojau eisim ožio laidoti. 

Nueina senis pas djakohą ir prašo: 

— Malonėkite, tėve djakone, ateiti pas mane į laidotuves. 

— O kas tau mirė? 

— Ogi jūs pažinojote mano ožį, tai jis ir pasimirė! 

Kaip pradėjo jam djakonas antausius talžyti — į vieną, į antrą. 

— Nemušk manęs, tėve djakone!-— sako senis.— Juk tas ožys buvo 
beveik tikras pravoslavas; kai mirė, tai tau paliko šimtą rublių laido- 
tuvėms. 

— Oi, koks tu esi senas ir kvailas!— tarė djakonas.— Ko tu man 
anksčiau nepranešei apie pravoslavišką jo mirtį? Eik kuo greičiau pas 
djačioką: iegu paskambina už ožio vėlęl 

Nubėgo senis pas djačioką ir prašo: 

— Eik paskambinti už ožio vėlę. 

Ir djačiokas supyko, pradėjo senį už barzdos kratyti. 

Senis šaukia: 

— Paleisk, meldžiamasis, juk tas ožys buvo pravoslavas, jis tau lai- 
dotuvėms paliko penkiasdešimt rublių. 

— Tai ko tu lig šiol laukei? Turėjai anksčiau man pasakyti: seniai 
jau reikėjo paskambinti! 

Tuojau šoko djačiokas į varpine ir ėmė skambinti visais varpais. 

Atėjo pas senį popas su djakonu ir atliko laidotuvių apeigas; pagul- 
dė ožį į grabą, nunešė į kapines ir užkasė. 

Tik apie tai ėmė kalbėti parapijiečiai, ir ta žinia pasiekė archiriejų, 
kad popas ožį palaidojęs krikščioniškai. Pasišaukė archiriejus senį ir 
popą, norėdamas juos nubausti. 

— Kaip jūs drįsote laidoti ožį? Ak jūs, bedieviai! 

— Bet juk tas ožys, — sako senis, — visai ne toks buvo, kaip kiti 
ožiai: jis mirdamas paliko jūsų šventenybei tūkstantį rublių. 

— Koks tu esi kvailas senis! Aš ne už tai tave baru, kad tu palaido- 
jai ožį, bet už tai, kad tu jam paskutinio patepimo nesuteikei!.. 

Paėmė tūkstantį ir paleido senį ir popą namo. 


Gaidžiūunas Kakariekūnas 


E ii pas turtingą valstietį du pakeleivingi kareiviai: 

— Leisk, šeimininke, sušilti, pasilsėti valandėlę kitą. 

— Šeimininko nėra namie, — atsako šeimininkė, — na, tiek to jau, už- 
eikite, tiktai kojas nusišluostykite. 

Užėjo kareiviai, pasisveikino ir klausia: 

— O ką, šeimininke, ar neatsirastų pas tave kokio nors karštymo 
užsrėbti mums iš kelio? 

O šeimininkės būta šykštuolių šykštuolės: žiemą ledo neišprašysi. 

— Nieko karšto neturiu, šiandien krosnies visai nekūriau. 

— Na, jei nėra, tai nėra, nedidelė bėda,— sako kareiviai, o patys 
mato, kad šeimininkė jiems meluoja, nuo krosnies tik plieskia karštis, 
o iš krosnies kepsnys kvepia. 

Ilsisi kareiviai, išsitraukė po sausainį, graužia ir vandeniu užsigeria. 
Ir įsigeidė šeimininkė iš kareivių pasišaipyti. 

— Žinote ką, kareivėliai, jūs daug kur buvote, daug ko matėte ir 
girdėjote; užminsiu aš jums mįslę, klausykite: Puodžiūnų Krosnaičiuose 
po Keptuviniu ar tebegyvena Gaidžiūnas Kakariekūnas? 

Tuo metu uždūdavo kerdžiaus ragas, šeimininkė šoko iš trobos — 
kerdžius karves gena, reikia savąsias į kiemą varyti. 

Ir išėjo. 

Kareiviai išsitraukė iš krosnies puodą, išėmė gaidį, įsidėjo į kuprinę, 
O į puodą ikišo vyžą. 

Išvarė senė galvijus, sugrįžo ir klausia: 

— Tai kaip, ar girdėjote ką apie Gaidžiūną Kakariekūną? 

— Girdėjome, girdėjome, šeimininkėle, tiktai Gaidžiūnas Kakariekū- 
nas dabar persikraustė į Kuprinių Kupraičius. c Puodžiūnų Krosnaičiuose 
po Keptiuviniu dabar gyvena Vyžynas Mazgynas. 

Nusijuokė šeimininkė: 

— Girdėjote jūs, kareivėliai, skambinant, tik nežinote, kur skam- 
bino. Na gerai, užteks man su jumis juokus krėsti, reikia karves milžti, 
o jūs pasilsėjote, tai jau metas toliau keliauti. 

Atsisveikino kareiviai, išėjo. 

Vakare sugrįžo vyras namo, metas vakarieniauti. Uždengė šeiminin- 
kė stalą, ištraukė iš krosnies puodą, bakstelėjo šakute į vyžą, negali 
ištraukti. 

— Viriau, viriau, o gaidys vis dar kietas! 

Sėmė samčiu — 0 ten vyža. 


Užkalbamasis vandenėlis 


K aip, mielieji jūs mano, ar jūsų mieste užkalbama vandeniu? Gir- 
dėjote apie tai ar ne? Tas vandenėlis vadinamas užkalbamuoju, ir kaip 
gerai jis gydo, tas stebuklingas vandenėlis! Nuo visko padeda. Bet 
sustokite, pakentėkite, ilgai nereikės laukti, apie save papasakosiu, kaip 
tas vandenėlis mane pagydė... Ir dar kaip padėjo... Geriau nereikia. 
Tik paklausykite, kaip tatai buvo... 

Taigi mudu su seniu, su savuoju, kai jauni buvome, labai gražiai 
sugyvenome... O į senatvę ir atsitiko jam kažkas negera — toks prieš- 
tara senis pasidarė... Tu jam taip, o jis tau anaip... Tu jam žodį, o jis 
tau du... Na, o jau aš, mielieji mano, irgi nepėsčia buvau — jis du, aš 
penkis. .. jis penkis, aš dešimt. 

Toks viesulas pas mus įsisukdavo, kad nors imk ir nešk šventuosius 
lauk... O kai pradedame aiškintis — nėra kalto. 

— Na, o dėl ko taip mums atsitinka, sene, kaip manai? 

— Tai vis tu, nelabasis prieštara. .. vis tu! 

— Gana jau, argi aš? Ar ne tu... su ilguoju savo liežuviu! 

— Ne aš, otu... Tu, o ne aš! 

Taip ir vėl prasideda — dūksta, visuose kampuose siaudžia. Ir ligi to 
priėjo, mielieji jūs mano, kad kas rytą, kai tik senis nuo krosnies kojas 
aukaria — ir prasideda... ir prasideda... nors imk ir iš trobos bėk! 

Tik ačiū jai, viena senelė pamokė, našlė, už trijų trobų nuo mūsų gy- 
veno... Klausėsi ji, klausėsi ir sako: 

— Maremjanuška, ko judu su seniu taip nesutariatet Nueitum tu, 
moterėle, pas senelį ant kalno. .. Senelis vandenėliu užkalba... žmonėms 
tas padeda... Gal ir tau padės. 

„Ogi iš tikrųjų, manau, nueisiu, nepatingėsiu.“ 

Nuėjau aš pas tą senelį... Žiūriu — stovi trobelė vienu langeliu. .. 

Aš į langelį pasibeldžiau, ir išėjo senelis. Toks žemutis, liesutis, žila 
barzdelė kaip kuokštelis. .. 

— Ko,— sako, — reikia?... 

— Ogi,— sakau, — tėveli, padėk... Toks nesutarimas tarp mūsų su 
seniu! .. 

— O palauk,— sako, — truputėlį. .. 

Ir atnešė jis, mergelės jūs mano, ąsotėlį su vandenėliu, ir prie ma- 
aes į tą vandenėlį pakuždėjo, išpylė į stiklinę ir sako: 

— Še, kai namo pareisi, ims bambėti tavo senis, tai tu sriūbtelk, bet 
neišspiauk, nenuryk, o laikyk burnoje, kol senis nusiramins. .. Ir viskas 
bus gerai... | 

Nusilenkiau aš seneliui, stiklinėlę paėmiau ir parsinešiau namo. Vos 
tiktai koją per slenkstį įkėliau, mano senis jau ir pašėlo... O jis, amžin- 
atilsį, labai mėgo arbatą... Jau nesugaišk su virtuvu nė minutės... 
O aš pas senelį ir užtrukau. .. Tai jis nuo krosnies: 

— Jau man tos bobos, tarškynės prakeiktosios... vos tik išeis kur, 
tai ir prasmegs!.. 

Taigi aš, širdelės jūs mano, vandenėlio ir sriūbtelėjau, tiktai, kaip 
senelis liepė, nespiaunu, neryju, laikau jį burnoje. Žiūriu — nutilo mano 
senis. Aš stiklinėlę tik kyšt už šventųjų paveikslų, griebiu virtuvą ir 
aetyčia tarkšt kaminėlį. 

Kad pašoks senis, kad subiurs: 

— Nugrubnage tu, atžagariom rankom dirbi! 

Tai aš vėl vandenėlio. .. sriūbt. .. laikau... ogi nutilo mano senis... 

Ką jūs pasakysite, mielieji mano, ir pasidarė mūsų namuose tylu, 
ramu ir kaip dievo užkrosnyje gražu. Jis bartis, o aš vandenėlio. .. Vis- 
kas ėjo, kaip numatyta... 

Taigi, brangieji jūs mano, ką vandenėlis padaro! Senis tas mano buvo 
sieksninių pečių, ūgio baisiausio. Ir šitoksai gurkšnelis tokį gremėzdą 
tramdydavo. .. 

Tai mat, kokia galia to užkalbamojo vandenėlio! 


Mainai 


Luna pirklys maudėsi upėje, nubrido į sietuvą ir ėmė skęsti. 

Ėjo pro šalį senis pilkasermėgis, išgirdo šauksmą, šoko į vandenį ir 
ištraukė pirklį. Pirklys nežino, kaip ir bedėkoti seniui: pasikvietė pas 
save į miestą, sočiai privaišino ir dovanojo gabalą aukso, didumo sulig 
arklio galva. 

Pasiėmė žmogelis auksą ir eina namo, o priešais arklių pirklys visą 
žirgyną beatvarąs. 

— Sveikas, seni! Iš kur eini? 

— Iš miesto, nuo turtingo pirklio. 

— Ką tau davė pirklys? 

— Gabalą aukso sulig arklio galva. 

— Atiduok man auksą, imk geriausią žirgą. | 

Pasiėmė senis geriausią žirgą, padėkojo ir eina toliau. 

Eina senis ir sutinka piemenį, jaučius bevarantį. 

— Sveikas, seni! Iš kur eini? 

— Iš miesto, nuo pirklio. 

— Ką tau davė pirklys? 

— Gabalą aukso sulig arklio galva. 

— O kur jis? 

— Išmainiau į žirgą. 

— Mainyk žirgą į kurį nori jautį. 

Senis išsirinko jautį, padėkojo ir eina. 

Eina senukas ir sutinka aviganį, avių bandą bevarantį. 
— Sveikas, seneli! Iš kur eini? 

— Nuo turtingo pirklio, iš miesto. 

— Ką tau davė pirklys? 

— Gabalą aukso sulig arklio galva. 

— Kur jisai? 

— Išmainiau į žirgą. 

— O kur žirgas? 

— Išmainiau į jautį. 

— Mainyk jautį į kurį tik nori aviną. 

Pasiėmė senis geriausią aviną, padėkojo ir nuėjo toliau. 
Eina senis ir sutinka piemenį, paršus bevarantį. 
— Sveikas, seni! Kur buvai? 

— Mieste, pas turtingą pirklį. 

— Ką tau davė pirklys? 

— Gabalą aukso sulig arklio galva. 

— Kur jisai? 

— Išmainiau į žirgą. 

— O kur Žirgas? 

— Išmainiau į jautį. 

— O kur jautis? 

— Išmainiau į aviną. 

— Duok man aviną, imk geriausią paršą. 
Išsirinko senis paršą, padėkojo piemeniui ir nuėjo. 
Eina senis ir sutinka kaimo pirklį su prekėmis ant pečių. 
— Sveiks, seni! Iš kur eini? 

— Nuo pirklio, iš miesto. 

— O ką tau davė pirklys? 

— Gabalą aukso sulig arklio galva. 

— Kur jis? 

— Išmainiau į žirgą. 

— O kur žirgas? 

— Išmainiau į jautį. 

— O kur jautis? 

— Išmainiau į aviną. 

— O kur avinas? 

— Išmainiau į paršą. 

— Mainyk paršą į kokią tik nori adatą. 

Išsirinko senis geriausią adatą, padėkojo ir nuėjo namo. 

Parėjo senis namo, lipo per tvorą ir pametė adatą. 

Išbėgo senė pasitikti senio. 

— Ak mieliausias mano! Aš čia be tavęs buvau visai pražuvusi. Na, 
pasakok: ar buvai pas pirklį? 

— Buvau. 

— Ką tau davė pirklys? 

— Gabalą aukso sulig arklio galva. 

— Tai kur jis? 

— Išmainiau į žirgą. 

— O kur žirgas? 

— Išmainiau į jautį. 

— O kur jautis? 

— Išmainiau į aviną. 

— O kur avinas? 

— Išmainiau į paršą. 

„— O kur paršas? 

— Išmainiau į adatą: norėjau tau, senoji, dovanėlę parnešti, bet lipau 
per tvorą ir pamečiau. 

— Na gerai, mielasis, kad nors pats sugrįžai. Einam į trobą vaka- 
rienės. 


Septynmetė 


A as du broliai: vienas bėdžius, antras turčius, abu turėjo po arklį: 
vargšas kumelę, turčius eržilą. Sustojo nakvynės. 

Bėdžiaus kumelė nakčia atsivedė kumeliuką; kumeliukas pasirito po 
turčiaus vežimu. Žadina jis rytą bėdžių: 

— Kelkis, brolau, mano vežimas nakčia kumeliuką atsivedė. 

Brolis atsikelia ir sako: 

— Kaip gali būti, kad vežimas kumeliuką atsivestų? Tai juk mano 
kumelė jį atsivedė. 

Turčius sako: 

— Jeigu tavo kumelė būtų atsivedusi, kumeliukas būtų buvęs 
prie jos. 

Susiginčijo ir nuėjo į teismą bylinėtis: turčius apipila teisėjus pini- 
gais, o bėdžius teisinasi žodžiais. 

Byla pasiekė patį carą. 

Liepė caras pašaukti abu brolius ir jiems užminė keturias mįsles: 

— Kas pasaulyje visų stipriausias ir greičiausias? Kas pasaulyje visų 
riebiausias? Kas visų minkščiausias? Kas visų mieliausias? 

Davė jiems laiko tris dienas. 

Turčius pagalvojo pagalvojo, atsiminė savo kūmą ir nuėjo prašyti 
patarimo. | 

Ta pasisodino jį už stalo, vaišina ir vis klausinėja: 

— Ko toks nuliūdęs, kūmai? 

— Užminė man valdovas keturias mįsles, o laiko davė tik tris dienas. 

— Kokias taip, pasakyk man. 

— Ogi štai kokios, kūma: pirmoji mįslė — kas pasaulyje visų stip- 
riausias ir greičiausias? 

— Tai tau mįslė! Mano vyras turi bėrą kumelę, nėra už ją greites- 
nės. Jei botagu suduosi — kiškį pasivys. 

— Antroji mįslė: kas pasaulyje visų riebiausias? 

— Mes antrus metus deglą kuilį penime; toks riebus pasidarė, kad 
iš migio nebepasikelia. 

— Trečioji mįslė: kas pasaulyje visų minkščiausias? 

— Aiškus daiktas — duknos, jau minkščiau nesugalvosi. 

— Ketvirtoji mįslė: kas pasaulyje visų mieliausias? 

— Visų mieliausias vaikaitis Ivanuška. 

— Ačiū tau, kūma, pamokei proto ir išminties, kaip gyvas neužmiršiu. 

O vargingasis brolis pravirko graudžiomis ašaromis ir nuėjo namo. 
Sutinka jį duktė septynmetė, daugiau jis neturėjo šeimos, tik tą vieną 
dukrelę. 

— Ko, tėveli, dūsauji, ko graudžiai verki? 

— Kaip aš nedūsausiu, kaip neverksiu! Užminė caras keturias mįs- 
les, kurių aš kaip gyvas neįminsiu. 

— Pasakyk, kokios tos mįslės. 

— Ogi štai kokios, dukrele: kas pasaulyje visų stipriausias ir grei- 
čiausias, kas visų riebiausias, kas visų minkščiausias ir kas visų mie- 
liausias? 

— Eik, tėveli, ir pasakyk carui: visų stipriausias ir greičiausias — 
vėjas; visų riebiausia — žemė: visa, kas tik auga, kas tik gyvena — 
žemė peni; visų minkščiausia — ranka: ant ko Žmogus beatsigultų, vi- 
sada po galva ranką pasideda; o mielesnio daikto kaip miegas nieko 
pasaulyje nėra. 

Atėjo pas carą abu broliai: ir turčius, ir bėdžius. Išklausė juos caras 
ir klausia bėdžių: 

— Pats sugalvojai ar kas tave pamokė? 

Atsako bėdžius: 

— Jūsų didenybe care, turiu dukterį septynmetę, tai ji mane pamokė. 

— Jeigu tavo duktė tokia išmintinga, še tau šilko giją; tegu ji man 
ligi ryto išaudžia raštuotą rankšluostį. 

Valstietis paėmė šilko giją, pareina namo susirūpinęs, nuliūdęs. 

— Vargas mums,— sako dukteriai. — Caras liepė iš šitos gijelės iš- 
austi rankšluostį. 

— Nesirūpink, tėveli — atsakė septynmetė. 

Išlaužė iš šluotos raželį, paduoda tėvui ir sako: 

— Eik pas carą, pasakyk, kad surastų tokį meistrą, kuris iš šito ra- 
želio padarytų stakles tam rankšluosčiui austi. 

Valstietis papasakojo carui. Caras duoda jam pusantro šimto kiau- 
šinių. 

— Atiduok,— sako, — savo dukteriai: tegu ligi rytdienos išperins man 
pusantro šimto viščiukų. 

Sugrįžo valstietis namo dar labiau susigraužęs, nuliūdęs: 

— Oi dukrele! Iš vienos bėdos išsikapanoji, į kitą įpuoli. 

— Nesirūpink, tėveli. — atsako septynmetė. 

Iškepė ji kiaušinius ir padėjo pietums ir vakarienei, o tėvą siunčia 
pas carą: 

— Pasakyk jam, kad viščiukams reikia vienadienių sorų kruopų: 
tą pačią dieną kad būtų laukas suartas, soros pasėtos, nupiautos ir iš- 
kultos; kitokių kruopų mūsų viščiukai visai neles. 

Caras išklausė ir sako: 

— Jeigu tavo duktė tokia gudri, tegu rytoj pati pas mane atvyks- 
ta — nei pėsčia, nei raita ant arklio, nei apsirengusi, nei plika, nei su 
lauktuvėmis, nei be dovanų. 

„ „Na,— galvoja valstietis,— tokios gudrios mįslės ir mano duktė ne- 
įmins; teks visai pražūti.“ 

— Nesirūpink, tėveli — tarė jam duktė septynmetė,— nueik pas me- 
džiotojus ir nupirk man gyvą kiškį ir gyvą kurapką. 

Tėvas nuėjo ir nupirko jai gyvą kiškį ir kurapką. 

Kitos dienos rytą nusimetė septynmetė visus drabužius, apsisupo 
tinklu, į ranką pasiėmė kurapką, atsisėdo ant kiškio ir nujojo į rūmus. 

Caras ją pasitinka prie vartų. Nusilenkė ji carui. 

— Še tau, valdove, dovanėlę,— ir paduoda jam kurapką. Caras buvo 
betiesiąs ranką: kurapka purpt ir nulėkė. 

— Gerai, — sako caras, — kaip įsakiau, taip padarei. Pasakyk man 
dabar: juk tavo tėvas vargšas, kuo jūs mintate? 

— Mano tėvas sausame krante žuvauja, varžų į vandenį nestato, o aš 
sterble žuvis nešioju ir žuvienę verdu. 

— Ką tu, kvaile, kada gi buvo žuvų sausame krante? Žuvys van- 
denyje plaukioja. 

— O tu tai protingas — kas gi matė, kad vežimas kumeliuką atsi- 
vestų? Ne vežimas — kumelė atsiveda. 

Caras nusprendė kumeliuką atiduoti vargšui valstiečiui. 


Senis ir kanapienė 


Geno senis labai vargingai. Jau viską suvalgė, pluteles sugraužė. 
Na, tai kartą ir ėmė dūsauti senė: 

— Oi, oi, oil 

— Ko tau? 

— Baisiai silpna. Badu dvesiam. Kam nugaras lenkiamė Visi sarafa- 
nai vienų skylių. | 

— Reiktų, sene, prekiauti. 

— Ką parduosi? Namie, be sąšlavų, nieko nėra, tik viena kiaura gzel- 
da. Seni! 

— Kąit 

— Išvirsiu aš, seni, kanapienės, nunešk į miestą parduoti. 

— Tai bent boba! Auksinė galva! Parduosiu kanapienę — pirksiu 
vištą, parduosiu vištą — pirksiu žąsį, parduosiu žąsį ir namą pirksiu... 

Privirė boba kanapienės. 

Paėmė senis krepšį, pasiėmė puodą, įsidėjo į krepšį, ant nugaros pri- 
sirišo. 

— Lik sveika, močia. 

— Na, tu palauk! Ką pirksi, kai pelnysi? 

— Ogi visko reikia. 

— Man rankovėms nupirk, dukteriai sarafanui. .. 

— Naują kepurę, manoji nuplyšo. 

— Man puodų. 

— Man lazdą... 

— Žalą karvutę reiktų... 

Staiga senė ir sako: 

— Mūsų tinginiui žentui šyvą kumelaitę arba eržiliuką. 

— Žentui? 

— Žentui. 

— Tinginiui? 

— Tinginiui. 

— Kad aš eržiliuką pirkčiau?.. 

— Reikia juk. 

— Ir kad aš!.. 

— Reikia! 

— Aš jam!.. Aš jam štai ką duosiu!.. 

Senis kaip lenkėsi ir apvertė puodą. Kanapienė ir išsiliejo... Jam vi- 
sai akis užlipdė, ausis užpylė. Senė tik — oi! 

Tai ir viskas. Ir parduoti nebėra ko! 


Priešgina pati 


I iai nesugyveno vyras su pačia. Ir kalta buvo pati. Tokia ji buvo 
priešgina ir atkakli, kad nė apsakyti negalima. Graužte vyrą graužė. 
Ir ką tik jis besakydavo, vis tas pats būdavo atsakymas: 

— Tai dabar ir gana! | 

Ir viską darydavo priėšingai. 

Kartą jie grįžta iš tolimos kelionės šieną piovę. 

Vyras sako: 

— Kai pro akivarą eisim, suk į kairę, kad neįkristum. 

— Tai dabar ir gana! 

Ir nuėjo į dešinę, o prie pat akivaro ėmė trepsėti: 

— Pažiūrėk, pažiūrėk, vyre, kaip aš tavęs klausau! 

Žemė po kojomis prasiskyrė, ir nugarmėjo boba į bedugnę. 

Pastovėjo žmogus, pasielvartavo ir nuėjo namo. 

Praėjo diena, kita, per patį vidurnaktį — barkšt pakabarkšt: kažkas 
laužiasi. 

Valstietis išėjo į priemenę: 

— Kas ten“? Ko reikia? 

— Atidaryk, gerasis žmogau. 

Duris atidarė ir išsigando: prieš jį velnias su ragais ir kanopomis 
bestovįs, uodegą bemosuojąs. 

— Ar tai tavo boba į bedugnę įkrito? 

— Mano, o kas tau rūpi? 

— Kaip nerūpės? Juk ji tiesiai į.pragarą pateko. Ir pasidarė mums, 
velniams, nebe gyvenimas, ėste ėda, nors viską mesk ir bėk, kur akys 
mato. Pasiimk tu ją atgal! 

Apsidžiaugė valstietis, kad pati tebėra gyva, bet neparodė savo 
džiaugsmo. 

— Na, tai jau ne, kankinausi su ja dešimt metų, tai nors dabar at- 
sikvėpsiu! 

— Klausyk, būk geras, — prašo velnias, — pasiimk ją, mes tau maišą 
"aukso už tai duosim. 

— Ar neapgausite? 

— Tai dabar ir gana! Jeigu apgautų, tai aš juos visus ten į kartuves 
nuvesčiau! Kelią žinau. 

Apsidairė valstietis ir mato: lipa į prieangį, lyg nieko dėta, jo pati, 
o velnias — skersas skersas ir šmurkšt pro duris. Tiek jį ir bematė. 

O kitą dieną rado priemenėje maišą aukso, — nedrįso velnias meluoti. 


Vienakė Bėda 


K. gyveno kalvis gražių gražiausiai, jokio vargo nepažino. 

— Kas čia yra,— sako kalvis, — kad jokios bėdos savo amžiuje nesu 
matęs? Bent pamatyčiau, kaip ta bėda atrodo. 

Ir išėjo kalvis jos ieškoti. 

Ėjo ėjo, įėjo į didelį mišką. Naktis arti, o nakvoti nėra kur ir val- 
gyti norisi. Dairosi į šalis ir mato — netoli stovi didelė troba. Pasibel- 
dė — niekas Nneatsiliepia; atidarė duris, įėjo — nė gyvos dvasios, blo- 
gai. Užlipo kalvis ant krosnies ir atsigulė nevakarieniavęs. 

Kalvis buvo jau beužmiegąs, tik staiga durys atsidarė, ir suėjo į tro- 
bą visa banda avių, o paskui juos Bėda, didelė boba viena akimi. Pa- 
uostė Bėda aplinkui ir sako: 

— Ė, rodos svečių esama; turėsiu aš, Bėda, ko papusryčiauti, seniai 
jau žŽmogienos bevalgiau. | 

Įpūtė Bėda skalą ir nutraukė kalvį nuo krosnies kaip mažą vaiką. 

— Labai prašome, nelauktasis svety; ačiū, kad užklydai; tur būt, iš- 
alkai ir sulysai — ir čiupinėja Bėda kalvį, ar riebus: o tas iš baimės 
nei gyvas, nei miręs. 

— Na, ką padarysi, pirma pavakarieniaukime,— sako Bėda; atsinešė 
didelį glėbį malkų, užkūrė krosnį, papiovė avį, išdarinėjo ir iškepė. 

Susėdo vakarieniauti. Bėda po ketvirtį avies vienu matu į burną kem- 
ša, o kalviui kąsnis į gerklę nelenda, nors visą dieną nevalgęs buvo. 
Klausia Bėda kalvį: 

— Kas tu toks, gerasis žmogau? 

— Kalvis. 

— O ką moki kalti? 

— Viską moku. 

— Nukalk man akį. 

— Mielai, — tarė kalvis,— tik ar turi virvių? Reikia tave surišti, ki- 
taip tu nepasiduosi; aš tau įkalčiau akį. 

Bėda atnešė dvi virves: vieną storą, antrą plonesnę. Kalvis paėmė 
plonesnę virvę, surišo Bėdą ir sako: 

— Nagi, bobute, pasisuk. 

Pasisuko Bėda ir nutraukė virvę. Tada kalvis paėmė jau storąją virvę, 
gerai suveIržė senę. 

— Nagi dabar pasisuk. 

Pasisuko Bėda ir nenutraukė virvės. Tada kalvis surado troboje ge- 
ležinę lazdą, įkaitino ją baltai, pridėjo Bėdai prie pat akies, prie svei- 
kosios, ir kad duos į lazdą kūju — tai akis tik sušnypštė. Pasisuko Bėda, 
nutraukė visas virves, pašoko kaip įgelta, atsisėdo ant slenksčio ir rik- 
telėjo: | 

— (Gerai, piktadary! Dabar tu neištrūksi! 

Dar labiau nusigando kalvis, tupi kampe nei gyvas, nei miręs; taip 
visą naktelę ir pratupėjo, nors ir norėjo miego. Paryčiu ėmė Bėda leisti 
avis vis po vieną į ganyklą; apčiupinėja, ar tikrai avis; pagriebia už nu- 
garos ir išmeta už durų. Kalvis išvertė savo kailinius, įlindo į juos ir 
nuėjo keturiomis. 

Bėda pačiupinėjo — avis; pagriebė kalvį už nugaros ir išmetė iš tro- 
bos... Pašoko kalvis ir leidosi bėgti, kiek tik įkabina. Parbėgo namo; 
pažįstami jį klausia: 

— Ko tu pražilai? 

— Pas Bėdą nakvojau,— sako kalvis.— Dabar žinau, kas yra Bėda: 
ir valgyti norisi, bet nevalgai, ir miego norisi, bet neužmiegi. 


„AA 4 


8 fa idi das 


Ko pasaulyje nebūna 


A uidiasas ponas iškėlė puotą. Prisikvietė svečių iš visų valsčių. Ge- 
ria, valgo svečiai, šeimininką giria. O ponas įkaušo, skeryčiojasi: 

— Dabar va dažnai kalbama, kad mužikas ar ponas — vis tas pat. 
Na, kaip galima prastą mužiką su mumis lyginti? Mužikas — tai muži- 
kas: ką nori sakyk, o mužikas ponui ne pora. 

Svečiai pritaria. O šeimininkas ranka mosuoja: 

— Ne žodžiais, bet darbais parodysiu, ko verta išgirtoji mužiko ma- 
kaulė. Ei tarnai! Pašaukite Ilją Truchiną. 

Pašoko tarnai kaip įgelti, nubėgo pono įsakymo vykdyti. 

O Ilja Truchinas buvo visų vargingiausias valstietis. Atėjo jis į dva- 
rą. Ponas visų svečių akivaizdoje jam sako: 

— Klausyk, mužike, šiandien žmonės visko išgalvojo; ir padange 
skraido iš Maskvos į Piterį, vielomis laiškus siunčia: jei pasakysi mums, 
ko pasaulyje nebūna, duosiu tau vežimą miltų ir penkrublinę pinigais. 

Pagalvojo Ilja, pagalvojo ir atsako: 

— Tikrai, dabar žmonės visko prigalvojo — visko pasaulyje esama, 
bet tiktai kirviu dar niekas neapsijuosia,— šito pasaulyje nebūna. 

Nusišypsojo svečiai, apsiniaukė ponas; mužikas pilkas, bet jo proto 
nesurijo vilkas, mokėjo atsakyti. 

Pasiūlytų gėrybių gaila, o dar labiau prieš svečius negražu. Tai po- 
nas ir sako: 

— Na, radai kuo stebinti! Pas mus, tiesa, kirviu neapsijuosia, o ki- 
tuose kraštuose visur ir visada taip būna. 

— Nežinau,— sako valstietis, — aš svetimuose kraštuose nebuvau. 

— Tu nebuvai, tai aš buvau, ne tiek, kiek tu, mačiau, ko iš tikrųjų 
pasaulyje nebūna; jei tu dar du kartus sumeluosi, pusmetį man veltui 
dirbsi. 

Galvojo galvojo Ilja ir sako: 

— Boba popu nebūna, merga mišių nelaiko, — jau šito pasaulyje tai 
nebūna. 

Vėl nusišypsojo svečiai: ne iš kelmo spirtas valstietis. 

O ponas į tai: 

— Ne, brolau, ir tai būna, vokiečiuose... Eik į kiemą, galvok pas- 
kutinį kartą. Pasakysi — gausi vežimą miltų ir pinigų, jei ne — turėsi 
pusmetį man padirbėti. 

Išėjo valstietis į kiemą, galvojo galvojo: 

— Gerai, pripasakosiu jam, kad ausys links, tegu klausosi. 

Atėjo į menę ir sako: 

— O gal, pone, tavo teisybė,— visko pasaulyje būna. Dar neseniai 
aš maniau, kad žmonės į dangų nenueina, o kai pats pabuvojau, tai da- 
bar matau, kad ir tai būna. 

— Kaipgi tu į dangų nuėjai?— klausia svečiai. 

— Ogi velionė pati liepė atsilankyti ir vežėčias — dvi gerves — at- 
siuntė. Bemat tenai atsiradau. Pasimačiau su ja ir su mirusiais vaikučiais 
ir, kaip matai, vėl sugrįžau. 

— O ar nematei aname pasaulyje velionio pono, mano tėvo?— klau- 
sia šeimininkas. | 

— Kaipgi nematysiu, jis mane pažino, leido į rankelę pabučiuoti. 

— Na, o pasakyk, ką jis tenai veikia. 

— Darbas jo lengvas: mano vaikų vystyklus skalbia. 

— Meluoji, kvaily!— sušuko ponas.— Niekada to nebuvo ir nebus, 
kad ponas mužikų vaikams vystyklus skalbtų. 

O pats iš gėdos į svečius pažvelgti negali. 

— Še pinigus, pasiimk miltus ir eik šalin iš mano akių, neplepėjęs 
niekų. 

Apie kareivį ir carą Petrą 


A r taip buvo, ar nebuvo — kas ten žino, o kaip girdėjau, taip ir pa- 
sakoju. 

Kartą medžiojo caras Petras Pirmasis, vijosi taurųjį Žvėrį, ėmė ir 
paklydo. 

Į dešinę suka — miškas, į kairę joja — miškas; kur tik pažvelgsi — 
visur miškas. Medžių viršūnės dangų remia. 

Sukinėjosi sukinėjosi, į ragą pūtė — niekas neatsiliepia. Matyt, toli 
nuo savo medžiotojų nuklydo. 

Diena slenka vakarop, o kelio vis nėra ir nėra. Žirgas pavargo, ir 
pats pasilsėti panoro. Vos tik nuo žirgo nulipo, ir išgirdo — netoli kaž- 
kas dainuoja. 

Užšoko ant žirgo, nujojo balso link ir greitai išjojo į neplatų kelią. 

"Prie kelio ant akmens sėdi kareivis ir liūdną dainą dainuoja. 

— Sveikas, kareivėli! 

— Sveikas, — atsako kareivis. 

— Iš kur, kur, ko?— klausia Petras. 

— Iš atostogų, į pulką, tarnauti, — atsako karaivis.— O kas tu toks? 

— Vadinuosi Petru, vijausi štai taurųjį žvėrį, pamečiau kelią, o da- 
bar būtų pravartu į miestą nukakti. 

— Na, gerai, — sako kareivis — reikia mudviem nakvynės ieškoti. 
Miesto ir per dieną iš čia nepasieksi, 0 po valandos visai sutems. Pa- 
stovėk, o aš įlipsiu į medį, kur aukštesnį, pasidairysiu, ar kur arti nėra 
kokio būsto. 

Įlipo kareivis į pačią viršūnę ir šūktelėjo: 

— Čia, į kairę, netoliese dūmai rūksta ir girdėt šunį lojant. 

Išlipo ir veda Petrą į tą pusę, kur dūmus matė. 

Braunasi per tankumynus tiesiai, kalbasi. Petras apie tarnybą klau- 
sinėja ir apie karą su švedais. 

Kareivis pasakoja: 

— Kareivio dalia — ne savo valia. O kare visaip atsieina: ir kaitra 
šutina, ir vėjas gairina, ir lietutis prausia, ir širdį maudžia. Karininkai 
ir generolai, o ypatingai svetimšaliai, mūsų brolio, rusų kareivio, ir 
žmogumi nelaiko, pliekia rykštėmis, nežiūrėdami — kaltas ar nekaltas. 
Kad taip kareivių valia būtų, šautuvų ir patrankų netrūktų, seniai bū- 
tum švedus nugalėję. O šiaip ne kas: tęsiasi karas, ir nėra jam nė galo, 
nė krašto. Tai kareiviai nuobodžiauja: vienas nori tėvą ir motiną pa- 
matyti, kitas jauną žmoną aplankyti, o trečias norėtų carą pamatyti, vi- 
sas kareivių mintis jam išsakyti. 

— O tu ar matei carą?— klausia Petras. 

— Ne, neteko matyti, o girdėjau, kad jis mūsų brolio, kareivio, ne- 
sikrato. Teisingas, bet ir griežtokas: už prasižengimą ir generolą lazda 
išlupa, kaip girdėt pasakojant. 

Taip jie eina ir eina ir greitai išėjo į plačią aikštę. 

Priešais juos stovi didelė troba, aukšta tvora aptverta. 

Pasibeldė — niekas neatsiliepia, tiktai šunų lojimas pakilo. 

Peršoko kareivis per tvorą, o jį puolė du baisūs šunys. Kareivis iš- 
sitraukė kardą ir sukapojo šunis. 

Paskui vartus atkėlė: 

— Užjok, kaimyne; nors ir ne prie širdies butas, o vis dėlto nuo nak- 
ties pasislėpsime, be to, ir užkąsti pravartu. 

Vos tiktai palypėjo į priebutį, pasitiko juos senė. 

— Sveika, senele, priglausk pakeleivingus žmones nakčiai ir duok 
ką nors vakarienės,— sako kareivis. 

— Nieko aš jums neturiu, ir nakvoti nėra kur, eikit, iš kur atėjot. 

— Jeigu taip, tai teks mums, Petruška, patiems apsidairyti, kas čia 
darosi. 

Įėjo į seklyčią, ant suolo mergina sėdi. 

— Paieškok, gražuole, ką užkąsti, ne dovanai prašome, už pinigus, — 
sako kareivis. 

Mergina tiktai mykia, ranka rodo ir meiliai šypsosi. 

— Matai, Petruška, nebylė, į krosnį ir į skrynias rodo. 

Atidengė kareivis krosniadangtę, ištraukė iš krosnies keptą žąsį; at- 
sidarė skrynią, o tenai visko pilna: ir kumpių, ir sviesto, ir įvairių už- 
kandžių — visokių valgių ir gėrimų dvidešimčiai žmonių užtektų. 

Pavakarieniavo, kareivis sako: 

— Gerai būtų dabar ant šono nuvirtus. Kur eina šitos durys? Duok, 
sene, raktą. 

— Neturiu aš rakto,— niurna senė. 

Įrėmė kareivis petį, įsispyrė, durys bildėdamos atsidarė. 

O kambaryje įvairių ginklų: pištalietų, buožių, kardų, durklų. 

„Tai mat kaip, — pagalvojo kareivis — ne pas dorus šeimininkus pa- 
taikėme. Iš visa ko matyti: plėšikų lizdas.“ 

O Petrui tiek tepasakė: 

— Čia nėra kur atsigulti, einam ant aukšto nakvoti, ten šviesiau. 

Suieškojo kareivis du kūlius šiaudų. Užlipo pristatomomis kopėčiomis 
ant aukšto. 

— Tu, Petruša, matyti, labai pavargęs, gulkis pirmas, o aš sergėsiu, 
paskui aš pamiegosiu, o tu pasergėsi. 

Petras, vos tik atsigulė,— tuojau užmigo kaip užmuštas. 

O kareivis atsisėdo prie angos su pliku kardu. 

Nedaug laiko praėjo, pasigirdo triukšmas, švilpimas. Vartai atsidarė, 
girdėti — trys raiteliai atjojo. Kalbasi tarp savęs: 

— Kur mergą dėti? 

— Užrakink kol kas kamaroje, nėra kada dabar su ja terliotis. 

Tuo metu senė išėjo į kiemą, pasakoja: 

— Kažkokie du atjojo, šunis sukapojo, troboje šeimininkavo, kaip 
norėjo. 

— Kur jie? 

— Miega ant aukšto,— atsakė senė. 


365 


— Na ir tegu sau miega, tuojau pavakarieniausim ir juos sutvarky- 
sim — niekada nepabus. 

Nuėjo plėšikai į trobą, ėmė puotauti ir greitai visi įkaušo. 

Vyresnysis paėmė kardą. 

— Nagi eisiu svečių aplankyti. 

Eina jis per priemenę, girdi — miega, knarkia svečiai ant aukšto. 
Petras miega, nelaimės, negando nejaučia, o kareivis apsimeta, knarkia, 
lyg abudu miegotų; pats pasiruošė, sėdi prie angos ir kardu užsimojo. 
Plėšikas, nieko nebijodamas, trept, trept kopėčiomis, ir, vos tiktai išlin- 
do, kareivis nurito jam galvą kaip kopūstą. 

— Vienu mažiau! 

Anie du plėšikai geria degtinę, trečiojo laukia, negali sulaukti. Pa- 
kilo vienas, durklą pasiėmė: 

— Kur jis ten prasmego? Pilk, aš tuojau sugrįšiu. 

Eina per priemenę, svyrinėja. Girdėti, kaip ant kopėčių užlipo. Ka- 
reivis ir šitą taip pavaišino, kaip ir pirmąjį. Paskui tokiu pat būdu ir 
trečią sutvarkė. 

Pradėjo aušti, žadina Petrą: 

— Kelkis, bičiuli Petruša; tu pamiegojai, o aš pakariavau; laikas 
keliauti. 

Pabudo Petras, nulipo kopėčiomis žemyn, pamatė — plėšikai išvirtę. 

— Ko manęs nepažadinai, dviese lengviau būtume susidoroję? 

— Nebuvo ko ir vienam, su švedais koviausi — susidorojau, 0 šitie 
biaurybės nebaisūs. Žinai priežodį: rusų kareivis nei vandenyje skęsta, 
nei ugnyje dega. 

Priemenėje juos sutiko nebylė, ėmė mykti ir rankomis mosuoti. Vos- 
ne-vos suvokė, ką ji norėjo pasakyti: ,Senė iš namų pabėgo.“ 

Paskui juos nuvedė prie kamaros, į spyną rodo ir duoda kareiviui 
kirvį. 

Numušė kareivis spyną, atidarė duris — o ten mergina, nepaprasta 
gražuolė, surišta guli. | 

Atrišo merginą. Nebylė juos nuvedė į kiemą, parodė į akmeninę 
plokštę, ženklais moko: „„Pakelkite!“ 

Plokštę pakėlė, o ten durys į požemį. Nusileido kareivis į slėptuvę 
ir pamatė neregėtus lobius: ir sidabro, ir aukso, ir aksomo, ir brokato, 
ir brangiųjų akmenų. 

Prisižėrė kareivis į žygio kuprinę aukso, kiek galėjo panešti, pripylė 
ir draugui maišelį, išlipo, plokštę į tą pačią vietą užvertė. 

— Na, Petruša, eisim žirgų balnoti, reikia joti. 

Pasibalnojo keturis žirgus, abi merginas užsodino, patys atsisėdo ir 
išjojo. 

— Aš — žygio žmogus, — sako kareivis, — o tu, Petruša, jeigu nevedęs, 
žvilgtelėk į merginą: grožiu nenuskriausta, 0 jos tėvas — turtingiausias 
pirklys — kraičio dovanos. 

Nusišypsojo Petras: 

— Paskui pamatysime. 

Pavakare pasiekė sostinę. 

— Na tai, kareivėli, prie užkardų išsiskirsime. Tu su merginomis jok 
į tokius ir tokius užeigos namus, o aš josiu pažįstamų ieškoti. Kai su- 
rasiu, tau pranešiu. 

Taip jie ir išsiskyrė. 

Kareivis nugabeno merginas į užeigos namus, kuriuos Petras nurodė. 
Užsisakė sočią vakarienę. 

Vos tiktai sėdo už stalo, staiga prie vartų prilėkė šešetu pakinkyta 
karieta. Aplinkui karietą raiti kareiviai. Priešakyje karininkas joja. 

„Kas čia yra?— galvoja kareivis.— Ar tik nesužinojo, kad aš plėšikus 
nugalabijau ir trupučiuką plėšikų pinigų nugriebiau?“ 

Tuo tarpu įėjo karininkas ir greitai klausia užeigos namų tarnautoją: 

— Kur čia tokie ir tokie apsistojo: kareivis ir su juo dvi merginos? 

Tarnautojas dreba, žodžio ištarti negali. 

„Taip ir yra, Manęs“, — sumetė kareivis ir sako: 

— Niekada aš teismų slenksčio nemindžiau ir dabar skubu į pulką, 
o kai dėl pinigų, tai imkite juos, man kare tik nereikalingas sunkumas 
tampyti. 

— (Gerai, gerai, nekalbėk,— įsako karininkas, — sėskitės visi trys į ka- 
rietą, ten be mūsų išaiškins. 

Atsisėdo kareivis su merginomis į karietą. Nuvažiavo. 

Prilėkė karieta prie caro rūmų. 

O prieangyje generolų nematyta daugybė, ir visi į vieną aukštąjį 
sukinėjasi, pagarbą atidavinėja, valdovu vadina. O jis visa savo povy- 
za — na, kaip du vandens lašai — vakarykštis medžiotojas Petruška. 

Pašaukė caras kareivį: 

— Na kareivi, sveikas! Pažįsti mane? 

Kareivis išsitempė, žiūri į carą, akimis nemirksi. Caras apkabino ka- 
reivį, mirktelėjo. 

— Nebijok, kareivi, prie manęs ir generolai svetimšaliai nedrįs be 
kaltės rykštėmis plakti. 

— Oi valdove,— sako kareivis — aš juk su tavimi paprastai kalbė- 
jau, o jei ką ir ne taip pasakiau, neliepk žudyti: verčiau kare už tėvynę 
galvą padėsiu. 

Nusijuokė Petras: 

— Tu juk pats sakei, kad caras, nors ir griežtas, bet tiktai tiems, 
kurie kuo nors prasikalsta, o tu už savo paslaugą man dabar nebe ka- 
reivis, o karininkas. Komanduosi kuopai, o kai švedus sumušim, išpir- 
šim tau tą gražuolę, kurią tu nuo plėšikų išgelbėjai. Jei visi mano ka- 
reiviai tokie narsuoliai, tai švedus bematant sumušime. 

— Na, koks aš narsuolis,— sako kareivis — pas mus yra tokių ere- 
lių, kur man lygintis su jais. 

— O jei taip, — juokiasi caras, — tai neilgai tu nevedęs būsi: pergalė 
ne už kalnų! 

Ir teisybė, po Poltavos mūšio Petras pakėlė kareivį pulkininku ir 
pats šoko jo vestuvėse. 


Apie vienuolyną, kur rūpesčių nepažino 


V. ius vienuolyne gyveno trys šimtai vienuolių ir jų viršininkas. 
Vienuolynas buvo didelis, pajamų daug. Ir gyvena sau tie vienuoliai 
visko pertekę. Skaniai valgo geria, ilgai miega, o darbo neturi jokio. 

Išgirdo apie tą be rūpesčių vienuolyną caras Petras ir galvoja šitaip: 
„Kaip tai? Visa mūsų liaudis ir aš pats, visi darbo ir rūpesčio turim ligi 
kaklo, pasilsėt nėra kada, dieną naktį ramybės negaunam, o čia trys 
šimtai vyrų gyvena, kaip inkstai taukuose vartosi. Skaniai valgo geria, 
ilgai miega. Nei jiems darbo, nei jiems rūpesčio. Nusipenėjo visai iš 
lengvos duonos.“ 

Ir išsiuntė Caras žygūną į tą vienuolyną. 

— Važiuok ir sakyk vienuolyno viršininkui: liepė, sakyk, caras su- 
skaityti žvaigždes danguje ir sužinoti, ar gili žemė, ir dar tegu virši- 
ninkas atspėja, ką aš galvoju, kas yra mano, caro, galvoje. Laiko duok 
tris dienas. Ketvirtą dieną tegu pats viršininkas man atneša atsakymą. 
Jei taip nepadarys, liepsiu visus vienuolius ir patį viršininką pristatyti 
prie darbo, o vienuolyną uždaryti. 

Gavo vienuolyno viršininkas caro įsakymą, susirūpino, susikrimto: 

— Oi, kokia bėda užgriuvo! 

Ir papasakojo vienuoliams viską, kaip yra. 

Galvojo galvojo vienuoliai — nieko sugalvoti negalėjo. 

O tuo tarpu užėjo į vienuolyną atitarnavęs kareivis ir klausia: 

— Ko tokie susikrimtę, tėvai dvasiški? Gyvenot visada bėdos nei 
liūdesio nepažindami, o dabar galvas nuleidote. 

Vienuoliai jam sako: 

— Oi kareivi, kad tu žinotum, kokia mums didelė bėda. Liepė caras 
tris mįsles įminti ir po trijų dienų viršininkui į rūmus su atsakymu eiti. 

— Kokias taip mįsles caras užminė?— klausia kareivis. 

— Reikia suskaityti, kiek yra žvaigždžių danguje, sužinoti, ar gili 
žemė, ir pasakyti, ką caras galvoje turi, ką jis galvoja. 

Išklausė kareivis ir sako: 

— Žinočiau, kaip carui atsakyti, jei būčiau jūsų vietoje. 

Vienuoliai nubėgo pas viršininką: 

— Tas kareivis apsiima visas mįsles įminti ir atsakymus carui duoti. 

Prašo viršininkas kareivį: 

— Imk, kareivėli, kiek tik nori, tiktai padėk mums bėdoje, kaip ca- 
rui atsakyti. 

O kareivis ir sako: 

— Nieko man nereikia. Duokš savo drabužius, aš už tave pas carą 
nueisiu. 

Apsidžiaugė viršininkas, ir visi vienuoliai pralinksmėjo: 

— Na, ačiū dievui, praėjo bėda, kaip kalnas nuo pečių nusirito. 

Ėmė kareivį vaišinti: 

— Gerk, valgyk, ko tik širdis geidžia! 

Ir patys savęs nepamiršta — tiek prisidrožė, jog paskui visą dieną vo- 
liojosi. Taip atėjo metas ir pas carą eiti. 

Persivilko kareivis vienuolyno viršininko drabužiais ir nuėjo į rūmus. 

Klausia caras: 

— Na kaip, ar įminei mano mįsles? 

— Įminiau, jūsų didenybe. 

— Kiek žvaigždžių priskaiteit— klausia caras. 

— Septynis šimtus keturiasdešimt du tūkstančius keturis šimtus aš- 
tuoniasdešimt devynias. 

— Tikrai? 

— Aš, caro didenybe, suskaičiau teisingai, o jei netiki — skaityk 
pats, patikrink. 

Caras nusišypsojo ir klausia: 

— Na, gerai, o kokio gilumo žemė? 

— Žemė tai labai gili. 

— O iš kur tu žinai? 

— Ogi, mat, kai. mano tėtušis nuėjo į žemę, bus greit jau trisdešimt 
metų, ir lig šiol dar vis nepargrįžta — vadinasi, žemė labai gili. 

— Na, o dabar pasakyk, — klausia caras, — ką aš galvoju? Kas dabar 
mano, caro, galvoje? 

— Tu, caro didenybe, dabar galvoji: „(Vyras iš to vienuolyno virši- 
ninko, pataikė man atsakyti.“ 

Caras jį pagyrė: 

— Tavo teisybė. Vyras esi, viršininke, visas mano mįsles įminei! 

O kareivis sako: 

— Va čia tu ir apsirikai, caro didenybe. 

— Kaip tai?— klausia caras. 

— Gi taip: Mane, savo kareivį atitarnavusį, tu palaikei vienuolyno 
viršininku. 

Nustebo caras, žmė klausinėti ir sužinojo, kas jo mįsles įminė. Karei- 
vis visą teisybę išsakė. Caras pasijuokė ir liepė kareivį apdovanoti, 
o vienuolyno viršininką su visais vienuoliais pristatyti prie darbo. 

Ivanas, našlės sūnus (vertė K. Boruta) „L... LLLLL L aaa aaa aka asis 
Feniksas — raibas sakalas (vertė K. Boruta) „L... LaL LL ka kia iais 
Apie kvailą slibiną ir išmintingą kareivį (vertė K. Boruta) „..................Ų. 
Du. "broliai. (vertė K. „BOTuta): K aušis sus šuns a sd ai ai ae e O 
Pasaka apie pirklį Septynkalnį, jo dukrelę Nastenką ir Ivaną Bėglį (vertė K. Boruta) 
Nepapasakotas sapnas (vertė K. Boruta) ........LLL.LaaLL aaa aaa aaa ia ais 
Marja Morevna (vertė K. Boruta) „La kk kaka a aaa aaa a aa aa asų i 
Stebuklingas žiedas (vertė K. Boruta) „L. LLaL aka aaa a aaa saaa aa aa sa as 
Mūšis ant Kalinovo tilto (vertė K. Boruta) „LL LLLL aaa akanai kaka 
Nikita “Odminys- (Vertė: K. -Borūla) akis wašluiiuas sa is aa a D k a i i 
Pirmasis Iljos Muromiečio mūšis (vertė J. Stukas) ..... ia ia a S 
Ilja Muromietis ir Solovejus galvažudys (vertė J. Stukas) „L... kak kk-i o) 
Dobrynia Nikitičius ir Slibinas (vertė J. Stukas) „LL 44444 4444 a) aek-oo 
Alioša "Popovičius ((Vertė--J- SiUkūs) šis ios k k e L sa A P as 
Trys Iljos Muromiečio kelionės (vertė J. Stukas) „L... LLLLL4a kak kiai 
Kaip Ilja susipyko su kunigaikščių Vladimiru (vertė J. Stukas) ................ 
Ilja Muromietis ir caras Kalinas (vertė J. Stukas) „L... aLa aaa kaka akis 
Ilja išvaduoja Cargradą iš Siaubūno (vertė J. Stukas) „L. .Lakka hakai kis 
Volga Vseslavjevičius (vertė J. Stukas) „L... LLLaLaek hakka kaka aaa akiai 
Mikula: artojas: (Vertė'.J: StŪUkas) Ši nniniasot ka sant i a as a a a ia 
Apie gražiąją Vasilisą Mikulišną (vertė J. Stukas) S Ii A as E d a i i 
Kareivis ir giltinė (vertė „D, Urbūs) „24. aukas sans sk k i a ss 
Auksinis kalnas (vertė K. Boruta) „(La a kaka aaa a aaa saaa aa aa aaa ks 
uo ao 1212 „E JO a ——————————————————— 


Senis Šaltis (vertė K. Boruta) „<... LLL ks 
Nykštukas (vertė K. Boruta) „L. aaL Lakis 
Mažuolė Varguolė (vertė K. Boruta) ................ L. 
Laputė kūmutė ir vilkas pilkas (vertė K. Boruta) ......... 
Lapė, kiškis ir gaidys (vertė K. Boruta) ................... 
Gaidelis auksaskiauterėlis (vertė K. Boruta) ............. 
Išgąsdinti vilkai (vertė K. Boruta) „LL... LL 
Gaidys ir šuo (vertė K. Boruta) ..........c...LL.Lak k 
Maša ir lokys (vertė K. Boruta) „„.....aaa99L ak kis 
Laputė su skalele (vertė K. Boruta) ............Lakakk ks 
Lokys liepakojis (vertė K. Boruta) „aaa. ks 
Lapė — išpažinties klausytoja (vertė K. Boruta) ........... 
Katinas ir lapė (vertė K. Boruta) ...............L. L)... o 

Gaidelis auksaskiauterėlis ir stebuklingos girnelės (vertė K. Boruta) .............. 


Kuzma Greitalobis (vertė K. Boruta) ...............LL... V. 
Grybų karas (vertė K. Boruta) .„.„......akLL LL L ki kias 
Valstietis ir caras (vertė D. Urbas) ..................... 
Sumanus valstietis (vertė D. Urbas) „„.„............... 
Ponas ir dailidė (vertė D. Urbas) „..................... 
Godus popas (vertė K. Boruta) „„„„........L. Lakis Š 
Gudrus valstietis (vertė K. Boruta) ..................L...o 
Ponas ir avis (vertė K. Boruta) „............L. LL... iii, 
Lobis (vertė K. „Borula) „a ika ks sak ka K a a e k 
Kaip vargšas su ponu pietavo (vertė K. Boruta) ............ 
Šykštuolis (vertė K. Boruta) „L... LaaL kaka kais . 
Puodžius (vertė K. Boruta) „„„(„....LLLL kaikas 
Šemiakos teismas (vertė K. Boruta) „9... La... 
Ožio laidotuvės (vertė K. Boruta) ...............LLL L... 
Gaidžiūnas Kakariekūnas (vertė K. Boruta) ............... 
Užkalbamasis vandenėlis (vertė K. Boruta) ............... 
Mainai (vertė K. Boruta) „L... Aaaa, 
Septynmetė (vertė K. Boruta) ................ Ped o disa 
Senis ir kanapienė (vertė K. Boruta) „.............L.|.. o... 
Priešgina pati (vertė K. Boruta) „L... 
Vienakė Bėda (vertė K. Boruta) ................L. ais 
Ko pasaulyje nebūna (vertė K. Boruta) ................. 
Apie kareivį ir carą Petrą (vertė K. Boruta) ............. 


Apie vienuolyną, kur rūpesčių nepažino (vertė D. Urbas) 

